
loom  en  minderig  Arv  modtoge  vi  af  vor  hjemkaldte 
Fader  hans  „Optegnelser  om  mit  Levneds  og  min  Tids  Hi- 
storie", der,  fuldfærdige  fra  hans  egen  Haand,  hermed  overgives 
i  Trykken.  Det  Billede,  han  her  har  givet  af  sin  Tidsalder 
med  alle  dens  store  Løsener  og  af  sig  selv  som  den,  der  droges 
.ind  i  det  aandelige  Livs  Strømninger  og  hjalp  med  til  at  lede 
Strømmen  ind  i  frugtbare  Lejer,  vil  sikkert  være  til  Glæde  for 
mange,  særlig  for  dem,  som  ved  Livsforholdene  have  været 
knyttede  til  ham,  eller  som  have  følt  sig  i  aandeligt  Slægtskab 
med  hans  Væsen  og  Personlighed.  Ikke  mindre  tør  det  haa- 
bes,  at  hans  „Optegnelser"  ville  kunne  tjene  til  Vækkelse  og 
Bestyrkelse  for  alle,  som  med  Varme  omslutte  Livets  højeste 
Opgaver,  Fremskridt  i  Kirke  og  Løftelse  af  Folket,  Udvikling 
af  Troen  og  Videnskabens  Fremme,  Befæstelse  af  den  lovbundne 
Frihed  og  Pleje  af  Modersmaalet. 

Under  de  bitre  Prøvelser,  som  i  1864  hjemsøgte  vort 
Ijand  og  Folk,  følte  min  Fader  Trang  til  at  sysle  med  sit 
Barndoms-  og  Ungdomsliv,  men  først  og  fremmest  Trang  til 
at  gjenkalde  sig  Minderne  om  sin  Manddoms  Dage,  da  baade 
den  kirkelige  og  nationale  Frihedstrang  begyndte  at  røre  sig, 
indtil  den    igjennem  mange  stærke  Kampe  omsider  blev  stillet. 


dengang  Friheden  ved  alle  gode  Kræfters  broderlige  Samstem- 
ning og  Sammenslutning  satte  Blomst  i   1848. 

Fra  Minderne  om  denne  lysere  Fortid,  som  gjorde  det 
klart,  at  der  i  Folket  var  baade  Sundhed  og  KJraft,  baade  Mod 
til  at  handle  og  Mod  til  at  lide,  øste  min  Fader  Haabet  — 
og  fastholdt  Haabet  indtil  det  Sidste  om  en  naadigere  Fremtid 
for  Alt,  hvorfor  der  baade  med  Mund  og  Pen  var  stridt  og 
paa  Valplads  var  blødt,  og  hvorfor  der  endnu  dengang  blev 
kæmpet  og  lidt.  Thi  den  16de  Januar  1864,  medens  Danne- 
brog endnu  vajede  fra  Dannevirkes  Vold,  begyndte  han,  70 
Aar  gammel,  disse  „Optegnelser"  og  sluttede  dem  i  Juni  1866. 
Dog  har  han,  fra  den  Tid  og  indtil  31te  December  1874,  ved 
hvert  Aars  Slutning  føjet  Betragtninger  over  Begivenhederne 
og  dertil  knyttet  de  Indtryk,  som  disse  have  efterladt  paa  ham. 

Til  min  Faders  „Optegnelser",  som  i  deres  Fuldstændig- 
hed ville  være  trykte  i  Efteraarets  Begyndelse,  har  jeg,  tilladt 
mig  at  knytte  et  Par  Ord  om  hans  sidste  Leveaar  og  hans  Død. 

Horsens,  Pintsedag  1877. 

Dr.  Johannes  Clausen. 


Maalestokken  for  Menneskets  personlige  Værd 
—  Mandens  som  Kvindens  —  tør  ikke  søges  i  det 
Punkt,  højere  eller  lavere,  der  er  naaet  i  Livets 
Løb,  være  sig  i  Kundskab  og  Viden  eller  i  Virke- 
kredsens Vidde  og  Fylde,  — ■  men  i  den  Alvor  og 
Vedholdenhed,  der  er  anvendt  paa  at  stræbe  opad 
med  de  ovenfra  givne  Evner  og  Kræfter,  paa  at 
løfte  det  personlige  Væsen  hos  sig  og  Andre  til 
et  højere  Liv  i  Grudhengivenhed  og  Arbejde  for 
Guds  Rige  paa  Jorden. 


L 

Tilbageblik  paa  Barndoms-  og  Ungdomsaarene. 


1793—1818. 


J< 


'eg  kunde  være  fristet  til  at  tage  en  Ungdomsrejse  i 
Udlandet,  som  jeg  blev  sat  i  Stand  til  at  tiltræde  i  mit 
25de  Aar  og  udstrække  i  halvtredje  Aar,  til  Udgangspunkt 
for  de  Optegnelser  om  mit  Levned  og  dets  Id  og  Stræben, 
som  jeg  ønsker  at  efterlade.  Efter  dette  Tidspunkt  vilde 
alle  synlige  Spor  af  Mandens  Virksomhed  befindes  at 
ligge;  og  det  er  dog  disse,  der  alene  kunne  have  Krav 
paa  nogen  Opmærksomhed  ud  over  den  nærmeste  Kreds 
og  den  nærmere  Eftertid.  For  mig  selv  staar  dette  Rejseliv 
som  Hovedpunkt  i  min  aandelige  Frigjørelses  og  Udvik- 
lingshistorie. Men  just  dette:  med  hvor  stor  Føje  jeg  søger 
en  Betydning  i  et  Par  Aars  Ophold  i  fremmede  Lande, 
som  Ingen  nutildags  vil  falde  paa  at  tillægge  en  Udenlands- 
rejse, —  vil  først  blive  klart  af  det  Forhold,  hvori  Hjemme- 
livet efter  Datidens  Vilkaar  stod  til  Livet,  der  aabnede 
sig  for  mig  i  Rejseaarene.  Derfor  vil  et  kort  Tilbageblik 
ikke  kunne  savnes. 

Naar  det  endnu  ikke  er  sjælden  at  træffe  paa  dem,  — 
selv    Saadanne,    hvis    Erindring    ikke    gaar    nær    saa  langt 

tilbage  som  miu  — .  for  hvem  Fortidslivet  i  Danmark  i 
sin  idylliske  Hyggelighed  og  Ro  og  med  sit  Gjeubillede  i 
det  patriarkalske  Forhold  imellem  Konge  og  Folk  staar  i 
Rosenskær  overfor  det  urolige,  brusende  og  gj ærende  Nu- 
tidsliv,  saa  er  det  i  alle  Tilfælde  vist,  at  Maalestokken. 
hvorefter  Livets  Værd  og  Formaal  og  dets  Goder  blive  be- 
regnede, her  ikke  er  gaaet  synderlig  højt.  Det  var  allerede 
Følge  af  de  højst  mangelfulde  Forbindelsesmidler  og  de 
ufuldstændige  Berøringspunkter,  der  halvhundrede  Aar  og 
mere  tilbage  i  Tiden  knyttede  det  afsidesliggende  Land- 
til  den  øvrige  Verden,  og  endnu  mere  Følge  af  det  Tryk. 
der  i  de  første  Tiaar  af  dette  Hundredaar  hvilede  over  det 
europæiske  Folkeliv  og  den  europæiske  Presse  udenfor  Eng- 
land og  skræmmede  enhver  friere  Tankemeddelelse  tilbage, 
men  særlig  var  det  Følge  af  den  Overvægt,  hvormed  den 
absolute  Kongemagt.  —  vel  endog  netop  ved  Mildheden 
og  mangengang  Svagheden,  hvormed  den  udøvedes,  —  knu- 
gede paa  den  danske  Folkekarakter,  at  det  manglede  her- 
hjemme paa  det  Meste  af  det,  der  kunde  holde  Livet  oppe. 
vaagent  og  deltagende  —  ikke  alene  i  de  store  europæiske 
Fællesinteresser,  men  selv  i  de  fædrelandske  Samfundsan- 
liggender. IRahbek's  „Erindringer"  pranger  Tidsrummet 
1784 — 1800  som  „Borgeraandens  Guldalder";  og  vel  maa 
det  findes  naturligt,  om  det  store  Frihedsværk  i  Bonde- 
verdenen, hvormed  Fredrik  6te  indviede  sin  lange  Regent- 
bane, har  bragt  en  Vækkelse  og  Bevægelse  ind  i  Livet,  som  for 
en  Tid  samlede  de  bedste  Kræfter  i  Folket  til  at  agte  paa 
og  arbejde  for  en  af  de  store  Samfundsopgaver.  Men 
denne  Opgave  forelaa  paa  det  første  Trin  allerede  som 
løst   indtil   videre;    i    al  Fald    var  Modstanden    for    længe 

siden  brudt  og  Modsigelsen  forstummet.  Det  har  heller 
ikke  kunnet  være  Andet,  end  at  Revolutionsaarene  forplan- 
tede en  zitrende  Bevægelse  selv  til  Yderdelene  af  det  eu- 
ropæiske Statslegeme;  men  til  nogen  varig  og  blivende 
Eftervirkning  —  i  Opfattelsen  af  Folkets  Stilling  til  Rege- 
ringen —  har  jeg,  saa  langt  som  min  Erindring  rækker 
med  fuld  Bevidsthed  (hinsides  1807),  ikke  fornummet  Spor. 
Det  forekommer  mig  endogsaa,  —  hvor  smaalige  og  smaa- 
stilede  end  de  Bevægelser  ere,  hvori  Rahbek  fører  os  ind: 
angaaende  Mellemværender  imellem  Mand  og  Mand,  per- 
sonlige Ytringer  og,  Domme,  Forstaaelser  og  Misforstaa- 
elser  — ,  at  de  første  Tiaar  i  det  nittende  Hundredaar, 
sammenholdte  med  de  sidste  i  det  attende,  gjøre  Indtrykket 
af  en  Tilbagegang  i  det  offentlige  Liv.  For  en  stor  Del 
er  upaatvivleHg  Grunden  hertil  at  søge  i  Presseforordningen 
af  27de  September  1799,  —  mindre  ifølge  dens  Indhold  end 
som  Følge  af  den  skræmmende  Virkning.  Der  var  til- 
strækkeligt Rum  for  det  frie  Ord,  naar  der  havde  været 
Sagkundskab  og  Fædrelandssind  til  at  bruge  det.  Men  i 
de  magre  Dagblade  har  man  det  anskueligste  Billede  af 
den  uhyre  Afstand  imellem  Livet  dengang  og  nu.*) 

Der   er    nogle    enkeltstaaende  Træk  fra  min  Ungdoms 
Tid,  som  tit  vende  tilbage  i  min  Erindring,  fordi  de  synes 


*)  Ogsaa  i  Sibberns  Breve  findes  der  (fra  1825  og  1826)  et  ve- 
modigt Henblik  paa  et  „i  mange  Henseender  skjønnere  Liv  i 
Danmark  end  nu"  — ,  da  „Humanitet,  Belevenhed  og  et  tække- 
ligt Væsen  holdtes  anderledes  i  Agt  end  nuomstunder"  (S.  147. 
159).  Men  det  vil  være  i  Manges  Erindring,  hvor  besynderlig 
en  Stilling  den  ædle  og  elskværdige  Mand  indtog  til  det  op- 
vaagnende  Myndighedsliv  i  Fædrelandet.     (Sen.  Anni.) 

mig  haanclgribeligt  Bevis  for.  hvor  vidt  den  Forestilling 
havde  grebet  om  sig:  at  alt,  hvad  der  ikke  vedkom  eget 
Jeg  og  eget  Hjem  hørte  til  det,  der  laa  udenfor  den  en- 
kelte Borgers  Synskreds  og  burde  lades  udenfor  Ens  Tanke- 
kreds. I  Maj  1810  døde  den  valgte  Tronfølger  i  Sverrig, 
Augustenborgeren  Kristian  August,  under  Mønstringen 
paa  Kvidinge  Hede  ved  Helsingborg.  Det  var  strænge 
Trængselsaar,  han  havde  tilbragt  paa  den  anden  Side  af 
Kjølen:  som  Statholder  i  et  Rige,  afskaaret  ved  fjendthg 
Blokade  fra  den  eneregerende  Konge  og  fra  Landet,  hvor- 
fra det  skulde  brødfødes,  —  som  Øverstbefalende  for  en 
Hær,  der  manglede  Vaaben  og  Heste,  Beklædning  og 
Levnedsmidler,  og  desuagtet  dreven  fremad  til  Angreb  ved 
idehg  gjentagne  hensynsløse  Befalinger  fra  Kjøbenhavn.  — 
men  tillige  bragt  ind  i  fristende  Forhold  overfor  Sverrig  og 
den  svenske  Krone,  hvor  det  var  mere  end  vanskeligt  at 
bevare  sig  ren  og  umuligt  at  undgaa  de  mørke  Skygger,  der 
lagde  sig  over  hans  Gjøren  og  Laden*).  Naar  ved  den 
tragiske  Udgang  danske  Digtere  nu  saa's  at  trænge  sig 
frem  for  at  kappes  i  Toner  af  ublandet  Lovprisning,  og 
disse  Toner  fandt  fuld  Gjenklang  i  den  almindelige  Folke- 
stemning, da  synes  det  sære  Syn  kun  at  kunne  forklares 
af  en  folkelig  Troskyldighed  i  mærkelig  Grad.  —  Saa  kom 
Vinteren  1814,    hvor    det    danske   Folk    oplevede  at  s*^ 


*)  „EtTronfølgervalg,  truffet  til  Fordel  for  en  Prins,  som  befinder 
sig  i  Spidsen  for  en  fjendtlig  Hær,  og  som  følgelig  er  kaldet 
til  at  bekrige  den  Nation,  af  livem  han  modtager  dette  iøjne- 
faldende Bevis  paa  Tillid  og  Agtelse,  er  en  saa  ualmindelig 
Begivenhed,  at  Historien  næppe  frembyder  noget  andet  Exempel 
derpaa."  Grev  C.  Bernstorffs  Depeche  3.  August  1809  til  Enge- 
strøm.     (Dansk  Maanedskr.  1868.  I.    vi.  405).     (Sen.  Anm.) 

Norge  bortrevet  ved  Kielerfre den  —  uden  Sværdslag.  Fre- 
drik den  Sjette  havde  samlet  en  betydelig  Hær  i 
Fyen;  men  istedetfor  at  gaa  den  indbrydende  Fjende 
imøde  paa  Halvøen,  mente  ban  at  burde  foretrække,  som 
de  officielle  Blade  udtrykte  sig,  „en  imponerende  Stilling" 
dennesides  lille  Belt  ved  Middelfart  og  Hindsgavl*).  I 
Hovedstaden,  hvor  man  siden  1807  var  blevet  spæget  ved 
mange  Aars  Skuffelse  og  Ydmygelse,  kogte  det  dog  ved 
denne  Lejlighed  over,  ihvorvel  Stemningen  vendte  sig  skar- 
pest imod  Kongens  militære  Omgivelse ;  om  Adjutantstaben 
taltes  der  kun  i  én  Tone.  Men  det  var  kun  under  fire 
Øjne,  at  Uviljen  gav  sig  Luft;  paa  nogen  offentlig  Udtalelse 
var  der  ikke  at  tænke,  og  sagtens  har  Stemningen  derfor 
hverken  været  ret  almindelig  eller  ret  alvorlig  og  vedhol- 
dende. Netop  Fjortendedagen  efter  Fredslutningen  indtraf 
Kongens  Fødselsdag,  den  28de  Januar.  I  en  af  Stadens 
ansete  Klubber,  „det  venskabelige  Selskab",  plejede  denne 
Dag,  ligesom  andetsteds,  at  festhgholdes  ved  Bal.  Provst 
Gutfeld  ved  Holmens  Kirke,  Medlem  af  Selskabet,  yndet 
som  begavet  Taler,  tilbød  Bestyrelsen,  naar  den  vilde  lade 
en  Koncert  træde  i  Ballets  Sted,  at  ville  tilføje  nogle  Ord, 
beregnede  paa  at  anslaa  de  naturlige  Strænge  under  Tids- 


*)  58  Aar  derefter  har  denne  Tids  Pinagtighed  faaet  sin  aktmæs- 
sige  Historie  („Kampen  om  Norge  i  Aarene  1813  og  1814"  af  C. 
T.  Sørensen):  —  en  diplomatisk  og  militær  Krigshistorie,  i 
begge  Henseender  lige  sørgelig.  Den  knusende  Skrivelse  fra 
den  kommanderende  General  Prins  Fredrik  af  Hessen,  som 
ladet  i  Stikken  var  indesluttet  i  Rendsburg,-  til  Svogeren  Kong 
Fredrik  d.  6.  (2.  Jan.  1814),  bevæger  sig  om  det  Tema:  „Gud 
forlade  den,  der  raadede  D.  M.  til  at  gaa  bag  Lillebelt!  Han 
har  opofret  sit  Fædreland,  Armeens  Ære  og  D.  M.s  Sikkerhed". 
(II,  107—8).     (Sen.  Anm.) 

forhold  af  saa  knusende  Alvor.  Det  skete  saaledes.  Men 
Enden  blev  ligefuldt  —  Dansemusik  og  Vals.  Kong 
Fredrik  kom  i  al  Stilhed  tilbage  til  sin  Hovedstad,  og  i 
de  første  Dage  undgik  de  røde  Fjederbuske  at  vise  sig 
paa  dens  Grader.  Men  Aaret  efter  vendte  Kongen  tilbage 
fra  Kongressen  i  Kiel.  Efter  alt,  hvad  der  var  gaaet  forud, 
havde  Kong  Fredrik  ikke  kunnet  finde  sig  vel  i  det  mo- 
narkiske Broderselskab.  Det  gjaldt  om  at  opnaa  noget 
Vederlag  for  det  ranede  Kongerige;  men  det  var  ikke 
muligt  til  nogen  Side  at  vække  nogen  alvorlig  Opmærk- 
somhed eller  Interesse  for  Danmarks  Anliggender.  Den 
danske  Konge  vendte  tilbage,  efter  et  bekjendt  Ordspil, 
„uden  at  have  vundet  nogen  eneste  Sjæl",  men  efter  at  have 
„vundet  alle  Hjerter".  Det  er  dog  rimeligt,  at  det  skyldtes 
den  personlige  Nærværelse,  at  Tanken  om  at  udslette  Dan- 
mark af  Staternes  Tal  blev  opgivet.  Derhos  havde  Hjemme- 
Bladene  været  overfyldte  med  Beskrivelse  af  de  wienske 
Festligheder  og  af  den  Plads,  'Kongen  af  Danmark  paa 
Grund  af  det  oldenborgske  Kongehuses  Ælde  havde  ind- 
taget ved  Kanefarter,  Festoptog  o.  s.  v.  Det  var  und- 
skyldeligt, om  et  Folk  i  den  dybtfornedrede  Tilstand  kunde 
finde  et  vist  Velbehag  ved  den  uskyldige  Ophøjelse,  og 
smukt,  at  Folket  havde  ligesaa  levende  Medfølelse  med 
Kongens  personlige  Stilling,  som  det  vidste,  at  Kongen 
følte  med  sit  Folk;  men  det  var  ikke  ganske  naturligt,  at 
Kongen  nu  ved  Tilbagekomsten  blev  modtagen  af  Hoved- 
stadens Befolkning  som  Triumfator,  trukket  af  jublende 
Borgere  fra  Vesterport  til  AmaHenborg.  Jeg  lægger  her 
mindre  Vægt  paa  Folkeberusningen  —  Shgt  kan  overgaa 
selv  den  ædrueligste  Mængde  — ■;  Gjensynet  har  sin  natur- 
lige Ret,    og    Fredrik  den    Sjettes  Personlighed  bragte  nu 

engang  til  at  glemme  Kongen  over  Mennesket.  Men  hvad 
der  forekommer  mig  sælsomt  er,  at  jeg,  —  dengang  i  en 
Alder  af  22  Aar,  i  en  Familiekreds,  hvor  der  blev  talt  frit 
og  aabent,  og  hvor  dog  ikke  Faa  gik  ind  og  ud  — ,  ikke 
mindes  noget  alvorligt  Sandhedsord  om  Forholdet  imellem 
Skin  og  Virkelighed.  Det  var,  som  om  Ulivssaarene  paa  én- 
gang  hørte  op  at  bløde  og  smerte,  fordi  man  havde  Kongen 
igjen  inden  for  Voldene*). 

Mest  paafaldende  staar  dog,  ved  at  se  tilbage  paa 
min  Ungdomstid,  ja  et  langt  Stykke  ind  i  Manddomsalderen. 
Forholdet  for  mig  imellem  Dansk  og  Tysk  i  Hoved- 
staden. Først  langt  senere  har  jeg  lært  at  kjende  det 
alvorlige  og  mandige  Forsøg,  der  i  de  første  Aar  af  min 
Barndomstid  (imellem  1790  og  1800)  havde  været  gjort 
paa  at  paatale  og  i  Gjerning  haandhæve  den  danske  Na- 
tionalitets Ret  imod  den  indtrængte  og  fordringsfulde 
Tyskhed,  fremfor  alle  af  Slesvigeren  Abrahamson,  men 
ogsaa  af  P.  A.  Hejberg,  Riegels  o.  a.  Der  kunde  have 
været  stor  Grund  til  at  fortsætte  Bestræbelser  i  denne  Bet- 
ning,  idetmindste  til  at  bevare  en  Erindring  og  taknemme- 
lig Paaskjønnelse  af  disse  Mænd  og  deres  Indlæg  paa  Natio- 
nens Vegne.  Men  først  som  Mand  ere  Abrahamsens  ædle  og 
vægtfulde  Paamindelser  komne  mig  for  Øje.  Hvor  vanskehgt  jeg 
end  har  ved    at    forklare    mig  det,    —  helst  da  jeg  mindes 


I  Paveis's  Dagbogs  -  Optegnelser  1815 — 1816  (udgivne  1866) 
læses:  „Man  har  af  Privatbreve  eller  danske  Aviser  set,  at  Kjø- 
benhavnerne  ere  blevne  saa  iimaadelig  glade  over  Hs.  Majestæts 
Hjemkomst,  at  de  liave  trukket  hans  Vogn  fra  Vesterport  til 
Amalienborg.  Han  skal  dog  ved  sit  lange  Ophold  i  Wien  intet 
have  udrettet  undtagen  at  beholde,  hvad  han  havde."  (S.  112). 
(Sen.  Anm.) 


8  Barndoms-  og  Uugdoms-Aar  1793 — 1818. 

at  have  hørt  Abrahamson  nævne  baade  af  min  Fader 
og  Moder  med  stor  Agtelse  som  frygtløs  og  frimodig 
Kæmper  for  Sandhed  og  Ret  — .  maa  jeg  dog  antage,  at 
den  skarpe  og  træffende  Sandhedstale  ikke  blot  er  falden 
virkningsløs  til  Jorden,  men  at  selv  Erindringen  derom 
har  været  udvisket,  —  og  det  paa  en  Tid,  da  selv  Stenene 
maatte  synes  opfordrede  til  at  tale.  Det  var  en  Tid,  da 
Petri  tyske  Menighed  endnu  talte  Kjøbenhavns  fineste 
Selskab  iblandt    sine  Medlemmer,  og    til  den    tyske  Kirke 

—  med  dens  to  Sognepræster  (foruden  den  tyske  Præst 
ved  Garnisonskirken  og  en  fjerde  ved  Fredrikskirken  paa 
Kristianshavn)  og  dens  vidtløftige  Bygninger  til  Præster. 
Præsteenker  og  Kirkebetjente,  der  indtoge  et  helt  Kvarter 

—  strømmede  gjerne  alt.  hvad  der  ønskede  at  henregnes 
dertil;  —  „næsten  alle  Studerende  søgte  saa  godt  som 
udelukkende  Præsten  Marezoll  i  Petri  Kirke"  *).  De  tyske 
Familier  udgjorde  en  meget  talrig  Koloni  og  tillige  en 
meget  fornem  og  tæt  sammensluttet  Cirkel,  hvor  der  dog  villig 
aabnedes  Adgang  for  danske  Personligheder,  der  paa  en 
eller  anden  Maade  kunde  benyttes  som  oplivende  æstetisk 
Staffage  (Baggesen,  Oehlenschliiger,  "Weyse,  J.  L.  Heiberg). 
Disse  Cirkler  vare  de  egenlig  toneangivende  paa  Smagens 
Enemærker,  og  danske  Familier  af  højere  Stand  eller  større 
Bigdom  syntes  ofte  at  tra.ute  efter  Skin  af  en  vis  Jævnbyr- 
dighed ved  at  værge  sig  imod  det  udelukkende  danske 
Præg.  Den  sidste  tyske  Hofpræst  Christiani  (død  i 
Liineburg)  oprettede  en  Pensionsanstalt  ude  paa  Vesterbro, 
ved  Siden  af  Skydebanen.     Hvad  der  var  Elegant  i  Hoved- 


*)  A.  S.  Ørsted:  Af  mit  Livs  Historie.     I,  18. 

staden  kappedes  om  at  lægge  den  udsøgte  Sands  for  højere 
Dannelse  for  Dagen  ved  at  sætte  deres  Sønner  i  den  kost- 
bare Opdragelses-  og  Undervisningsanstalt,  som  var  anlagt 
i  fuldkommen  tysk-filantropisk  Stil.  Der  holdtes  Ride- 
heste og  abonneret  Teaterloge  for  de  Unge,  og  de  unifor- 
merede Drenge  syntes  her  at  love  en  Junkerslægt,  der 
vilde  vide,  fuldkommen  uinteresseret,  frigjort  fra  al  borneret 
Nationalisme,  at  balancere  paa  Linje  mellem  Dansk  og 
Tysk.  Til  at  faa  Pigebørnene  oplærte  og  dannede  i  til- 
svarende Stil  var  der  ikke  saa  vel  sørget,  og  tyske  Gu- 
vernanter udgjorde  derfor  en  Indførsels-Artikel,  som  var 
meget  efterspurgt  baade  fra  Herregaarde  og  fra  Familier 
i  Hovedstaden  af  finere  Verdenstone.  Dog  var  der  fra 
Regeringens  Side  for  saavidt  sørget  i  denne  Henseende, 
som  der  nogle  Tiaar  forinden  (1773)  var  i  Kristiansf  eld 
indplantet  en  ren  tysk  Koloni  midt  i  den  ren  danske 
Del  af  Slesvig.  Det  var  en  Anstalt,  vel  beregnet  paa  at 
fremme  Fortyskningsarbejdet  af  den  danske  Befolkning. 
Lejligheden  blev  heller  ikke  forsømt  til  at  aabne  tyske 
Opdragelses-  og  Undervisningsanstalter  for  begge  Kjøn,  og 
i  alle  Dele  af  Danmarks  Land  fandtes  der  danske  For- 
ældre, som  anbragte  især  Døtrene  i  den  tyske  Plante- 
skole, Saa  systematisk  blev  der  i  Hundredaarets  Begyn- 
delse arbejdet  paa  at  udviske  det  nordiske  Præg  hos  den 
opvoxende  Slægt! 

Og  jeg  maa  bekjende  selv  at  være  voxet  op  i  den 
Tro,  at  jeg  paa  en  Maade  havde  to  noget  saa  nær  lige- 
berettigede Modersmaal.  Min  Fader  var  født  (1759)  i 
Karlum  (Tønder  Amt),  hvor  Faderen  var  Præst,  senere 
forflyttet    til    Vilstrup    (Haderslev    Amt) .    hvor   han    døde 

tidlig  *).  Han  kom  efter  Faderens  Død  i  Horsens  Skole  ; 
men  det  Tyske  vedblev  at  staa  ham  omtrent  ligesaa  nær 
som  det  Danske,  og  jeg  kan  ikke  fordølge,  at  det  var  ham 
en  synlig  Glæde,  hvergang  han  kunde  faa  Lejlighed  til  en 
tysk  Samtale  ved  Besøg  fra  „Hadersleben"  eller  „Apen- 
rade".  Ogsaa  bemærkede  han  med  en  vis  Velbehagelighed, 
at  Dronning  Maria  (Frederik  6tes  Gemalinde)  ved  forefal- 
dende Lejligheder  behandlede  ham  som  tysktalende.  En 
yngre  Broder  af  min  Fader  (Gottlieb  Ernst)  kom  fra  den 
dengang  tyske  Skole  i  Haderslev  til  Kiel,  derefter  til 
Altona,  hvor  han  senere  blev  Rektor  og  Professor  ved 
Gymnasiet,  Med  ham  stod  min  Fader  i  uafbrudt  Biev- 
vexling,  og  denne  blev  lige  til  det  Sidste  ført  udelukkende 
paa  tysk  —  ikke  alene  fra  min  Farbroders  Side,  ihvorvel 
han  var  det  Danske  fuldkommen  mægtig,  selv  var  Lærer  i 
Dansk  ved  Gymnasiet,  men  ogsaa  fra  min  Faders.  Det 
vil  herefter  ikke  findes  saa  underligt,  naar  jeg  lærte  Tysk 
næsten  samtidig  med  Dansk.  ;„Campes  Kinderbibliothek" 
og  „Basedow's  Elementarbuch"  hørte  til  min  tidlige  Barn- 
domslæsning.  Det  maa  dog  herved  erindres,  at  danske 
Forældre  havde  i  Begyndelsen  af  dette  Hundredaar  — 
med  Undtagelse  af  en  og  anden  Børnebog  paa  Gyldendals 
Forlag  —  ikke  andre  brugbare  Bøger  at  give  deres  Børn 
i  Hænderne  end  Oversættelser  fra  Tydsk:  „Campe's  Ro- 
binson og  Amerikas  Opdagelse",  „Thieme's  Godmand", 
„Salzmann's  Børneven"    o.  fl. ;    de    svarede    til  Lafontaines 


"=)  Min  Oldefader  Henrik  Clausen  (f  1727)  var  Præst  i  Stenderup 
(mellem  Haderslev  og  Kolding) ;  hans  Fader  Claus  Iversen  Rafn, 
Raadmand  i  Kjøbenhavn,  gift  med  en  Datter  af  Henrik  Fui- 
ren  (f  1669).     Slægten  stammer  fra  Haderslev. 

Romaner  for  den  voxne  Alder.  En  original  dansk  Børne- 
literatur  skriver  sig  fra  langt  senere  Tid.  Det  laa  da  nær 
nok,  naar  Forholdene  ellers  førte  dertil,  at  søge  tilbage 
fra  dansk  Oversættelse  til  tysk  Original.  Ved  Nyaarstid 
blev  Danmarks  Hovedstad  regelmæssig  oversvømmet,  som 
om  det  var  en  tysk  Filial,  af  Taschenbiicher  og  Musen- 
almanakker  fra  Leipzig,  og  de  fandt  rigelig  Afsætning  som 
Prydelse  paa  Damernes  Toiletborde.  Slige  Træk  fremhæver 
jeg  ikke,  som  om  de  skulde  savne  deres  naturlige  Forklaring 
og  Undskyldning,  naar  man  sætter  sig  ind  i  Datidens  For- 
hold; men,  at  der  ikke  fra  nogen  Side  gav  sig  Følelse  til- 
kjende  for  det  Unaturlige  og  Fordærvelige  i  denne  hele 
Retning,  ikke  fra  nogen  Side  blev  arbejdet,  —  saaledes 
som  det  dog  tidligere  var  sket,  —  paa  at  aabne  Øjnene,  maa 
unægtelig  synes  at  tyde  paa  en  dyb  national  Hensunkethed. 
Selv  Rahbek  har  i  sine  „Erindringer"  kun  opbevaret  glæ- 
delige Indtrj^k  fra  sin  syvaarige  Lærervirksomhed  i  Kristi - 
anis  Institut,  —  intet  Ord  om  det  Mærkværdige  i  den 
Tanke  at  lægge  en  Fortyskningsanstalt  for  den  kjøben- 
havnske  Ungdom  umiddelbart  udenfor  Kjøbenhavns  Volde*). 
Om  mig  selv  maa  jeg  vidne,  at  det  først  i  moden 
Manddomsalder  gik  op  for  mig,  hvor  forsmædelig  en 
Fremtid  et  Folk  bereder  sig  ved  at  kaste  Vrag  paa  sit 
Eget    og    leve    af  „Smuler    fra  Fremmedes  Bord",    hvilket 


*)  Kahbek  selv  staar  i  national  Henseende  som  et  karakteristisk 
Tidstegn.  Han  havde  alvorlige  tyske  Anfægtelser.  Hos  Manden 
af  det  rene  danske  Blod  og  med  det  varme  danske  Hjerte  var 
der  i  yngre  Aar  ivrigt  Ønske  om  at  faa  „et  dobbelt  Fædreland", 
i  Tyskland  at  „danne  sig  til  tysk  Skribent"  (Erindr.  3,  231), 
og  med  „Skriget  mod  Tyskeriet"  (!)  kunde  han  aldrig  sympa- 
tisere. Han  valgte  da  ogsaa  med  sin  Kamma,  den  danske 
Brud,  at  lade  sig  vie  paa  tysk  af  Marezoll. 

Ansvar  Forældre  paadrage  sig  ved  at  forkvakle  Tænkning 
og  Tale  hos  deres  Børn  under  fremmedfødte  Lærere  og 
Lærerinder,  der  gjøre  dem  fremmede  for  Fædrelandets 
Historie  og  for  Folkets  Natur.  —  Jeg  skriver  disse  Linier 
(i  Vinteren  1864)  i  en  Stemning,  der  tynges  og  trykkes  af 
en  Fremtids-Udsigt  for  Danmark  saa  truende  som  nogen- 
sinde; men,  naar  jeg  ser  tilbage  paa  Tider,  da  Folket  i 
Danmark  har  været  i  aabenbar  hensygnende  Tilstand,  fordi 
det  var  paa  Vej  til  at  tabe  Bevidstheden  om  sig  selv,  saa 
er  det  mig  umuligt  at  tro,  det  skulde  være  Forsynets  Tanke 
at  lade  det  bukke  under  nu,  da  det  i  alle  Tilfælde  er  paa 
Vej  til  at  gjenfinde  og  gjenrejse  sig  efter  en  lang  Dvaletid. 
Ogsaa  betragtet  fra  anden  Side  vil  man  have  ondt 
ved  nu  at  forestille  sig,  hvor  det  folkelige  Liv  dengang  var 
fattigt,  magert  og  ensformigt.  Det  kongelige  Teater  stod 
alene,  gav  kun  Forestillinger  lire  eller  fem  Gange  ngentHg 
(ikke  Søndag  og  ikke  Onsdag)  og  havde,  indtil  Oehlen- 
schlåger  fremtraadte,  mest  tyske  Oversættelser  at  byde:  nu 
og  da  af  Iffland  eller  Schrøder,  men  først  og  sidst  af  Kotze- 
bue,  som  ogsaa  i  alle  Tilfælde  forstod  at  føre  ud  af  de 
smaalige  Forhold,  hvoraf  Livet  var  omspændt.  Hertil  kom 
endnu  smaa  franske  Syngestykker ;  men  Glanspunktet  vare 
de  i  sin  Art  vistnok  storartede  Balletter  af  Galeotti  med 
Schall's  melodiske  Musik.  En  Teater  -  Underholdning, 
som  i  endel  Aar  havde  tiltrækkende  Kraft  for  det  mere 
dannede  Publikum,  var  Deklamatorier  især  af  Shakespeare's 
Oversætter,  den  yndede  Skuespiller  Foersom,  hvis  digterske 
Aand  og  sjælfulde  Foredrag  erstattede,  hvad  Naturens 
Gaver  lode  mangle;  men  der  laa  dog  noget  Skjævt  og  For- 
fejlet i  den  Tanke  at  ville  vække  Stemning  ved  at  føre 
igjennem    en    Række    af   Digtninger,    ganske    forskjellige  i 

Indhold  og  Tone.  Hofteatret  gav  en  Tidlang  Forestillin- 
ger af  den  dramatiske  Skole,  som  dog  bleve  lidet  besøgte : 
ved  saa  meget  talrigere  Besøg  kunde  derimod  Maskeraderne 
sammesteds  glæde  sig.  Dog  maa  „Morskabsteatret  paa 
Vesterbro,"  en  simpel  Træbygning  ligeoverfor  Skydebanen, 
ikke  her  forglemmes;  Casorti's  uforlignelige  Pjerrot  gav 
Kjøbenhavnerne  først  Smag  for  den  italienske  Pantomime. 
Af  offentlige  Samlinger,  der  nu  i  rigt  Maal  yde  baade  Unge 
og  Gamle  Underholdning  og  Udvikhng  af  Smag  og  Kund- 
skab, kj endtes  dengang  kun  Bibliotekerne.  Af  den  konge- 
lige Malerisamling  opbevaredes  en  Del  i  utilgængelige  Ma- 
gasiner; en  anden  Del  —  om  af  de  mest  udsøgte?  —  var 
ophængt  i  en  lang  Indgangs-Corridor  til  „Kunstkammeret" 
(i  den  øverste  Etage  af  den  kgl.  Biblioteksbygning),  en 
broget  Samling  af  enkelte  Kunstarbejder  og  en  Mængde 
Snurrepiberier,  hvortil  Adgangen  maatte  kjøbes  dyrt.  En 
Consul  West  havde  i  nogle  Aar  en  Samling  Malerier,  som 
senere  blev  kjøbt  til  den  kongelige  Samling,  udstillet  for 
Offentligheden  paa  Hjørnet  af  Frederiksholms  Kanal  og  ny 
Vestergade.  Den  blev  sparsomt  besøgt ;  men  min  Fader  havde 
tit  Glæde  af  at  føre  sin  Ungdom  derhen. 

Til  Sommerlivet  hørte  dengang  hverken  Landliv  eller 
Landture  endogsaa  kun  tilnærmelsesvis  til  Livet  nutildags. 
Skovene  havde,  medUndtagelse  af  Kildetiden,  kun  sjældne  Be- 
søg, og  Skovturen  gik  sjælden  hinsides  Dyrehaven.  Strand- 
vejen laa  hen  som  dyb  Sandvej,  mest  kun  befaret  af  Rigmands- 
Ekvipager  til  de  faa  Landsteder  paa  den  store  øde  Stræk- 
ning; Hyrekuske  lode  sig  kun  ved  rigelige  Drikkepenge 
bevæge  til  at  tage  denne  Vej.  Den  kjøbenhavnske  Befolk- 
ning var  saaledes  indskrænket  til  Staden  og  den  nærmeste  Om- 
egn,   og  endda  var  baade  „lange    Linje"  og  Søndermarken 

afspærret,  og  paa  Voldene  var  det  efter  1807  ej  engang 
tilladt  at  betræde  Fodgangen  langs  med  Brystværnet.  Det 
var  derfor  en  Række  af  ganske  ubekjendte  Udsigter  til 
Kjøbenhavns  Omegn  der  aabnede  sig,  da  der  blev  anlagt 
Gangsti  ovenpaa  Brystværnet  omkring  Bastionerne.  Ro- 
senborg-Have frembød  et  mærkværdigt  Skue.  Fra  tid- 
lige Barndomsaar  mindes  jeg,  hvorledes  den  sj'dHge  Hoved- 
gang (nu  Kronprinsessegadens  Grunde)  løb  langs  med 
Bagbygningerne  af  Adelgade.  Senere  boede  jeg  de  første 
Aar  som  gift  Mand  (fra  1821)  i  Kronprinsessegade, 
hvor  jeg  havde  Haven  og  dens  Økonomi  daglig  for  Øje. 
Imellem  de  store  Alleer  fandtes  der  intet,  der  kunde 
kaldes  Haveanlæg:  kun  hist  og  her  forfaldne  Hegn  og 
indenfor  dem  Levninger  af  ynkelig  lemlæstede  Sandstens- 
Figurer;  i  den  saakaldte  Kugle-Gang  umiddelbar  langsmed 
Slotsgraven  stod  en  Række  kolossale  Stenkugler  paa  lave 
Fodstykker.  Kvartererne  imellem  Damegangen  og  Kron- 
prinsessegade vare  henlagte  til  Kjøkkenhave,  til  sine  Tider 
ogsaa  behængte  med  Vasketøj,  stort  og  smaat,  til  Tørring 
paa  Snore.  Men  i  al  sin  Usselhed  havde  Haven  Sommeren 
igjennem  én  Søndagstime  sin  glimrende  Periode:  Timen 
fra  1  til  2.  I  Kavalergangen  var  der  da  ikke  en  Jord- 
plet at  øjne;  fra  Ende  til  anden  var  den  tæt  opfyldt 
af  pyntede  Herrer  og  Damer,  FamiHer  eller  Løsgængere, 
som  i  langsom  afmaalt  Passkridt  bevægede  sig,  hilsende 
og  konverserende,  frem  og  tilbage,  indtil  Kirkeklokkerne 
gave  Tegn  til  Opbrud.  Om  Eftermiddagen  var  der  almin- 
delig Folkevandring  ud  igjennem  den  trange  Vesterport  og 
Ravelinerne    til   Fred  riksberg-H ave*).     Der  gjentoges 

*)  Fra  Haven  i  den  gammelfranske  Stil  bar  jeg   ingen    anden  Er- 
indring end  om  de  grøntmalede  Lysthuse,  der   i    en   Halvcii'kel 

den  stive  Stads-Promenade  frem  og  tilbage  paa  de  tre 
iSlots-Terrasser,  medens  der  opførtes  militær  Musik  paa 
Slottets  Trappe,  og  de  aabne  Fløjdøre  gave  et  Indblik  til 
Overhofmarskal  Hauch's  Havesalon.  Senere  mod  Aften  flok- 
kede det  spadserende  Publikum  sig  langsmed  Havens  Ka- 
naler for  at  nyde  Synet  af  den  kongelige  Families  Baade- 
fart,  hvor  Kong  Fredrik  selv  styrede  Kongebaaden ;  det 
gjaldt  her  om  ved  snild  Manøvrering  ad  Gangstier  og 
Gjenveje  gjennem  Busk  og  Krat  at  opnaa  en  Gjentagelse 
af  det  forlystende  Skue  saa  mange  Gange  som  mulig. 
Hvad  der  gjør  den  nærmeste  Omgivelse  af  Hovedstaden 
oplivende  og  venlig,  de  tre  Smaasøer,  laa  dengang  ubenyt- 
tet hen.  Man  kunde  med  Besvær  arbejde  sig  frem  hen 
over  de  tilmed  afspærrede  Diger,  som  vare  opkastede 
langsmed  Søerne.  Men  Gangveje  og  Træplantning  er  fra 
langt  senere  Tid. 

Naar  det  kjøbenhavnske  Liv  udenfor  Hjemmet  i  de 
første  Tiaar  af  dette  Hundredaar  saaledes  ikke  var  rigt  og 
frugtbart  paa,  hvad  der  kunde  tjene  til  at  udvide  Synskredsen, 
hjælpe  til  et  større  og  friere  Blik  paa  Livet,  saa  lader 
noget  Lignende  sig  uden  Tvivl  sige  om  Livet  i  mange 
andre  store  Stæder  til  samme  Tid.  En  tør  Prosaisme,  en 
borneret  Smaalighedsaand,  velbehagelig  og  selvtilfreds  i  sin 
Fattigdom,  var  vistnok  Tidens  almindelige  Særkjende;  men 
vort  Fædrelands  og  dets  Hovedstads  Historie  i  Hundred- 
aarets  første  Del  var  en  Lidelseshistorie  saa  sejpinende, 
lamslaaende  og  demoraliserende,  som  den  ikke  let  kan  op- 
vises   andetsteds.      Krigen    i   sin  aktive  Skikkelse  har,  ved 


modtoge  de  Spadserende  ved  Indgangen,  og  hvorledes  Pavillonen 
i  Havens  Midte  lyste  ud  i  Alleen,  naar  Solen  brød  sig  paa  Vin- 
duesruderne  eller  Kobbertaget. 

Siden  af  alle  sine  Rædsler,  store  viljestyrkende  Virkninger 
i  Følge  med  sig.  Det  er  ganske  vist  et  Vidnesbyrd  om 
Menneskeslægtens  Syndighed,  at  intet  kan  i  den  Grad  som 
Krigsførelse  til  Forsvar  af  Fædreland,  Arne  og  Frihed 
vække  til  Anspændelse  af  alle  Kræfter,  til  Selvforglemmelse 
og  Fornægtelse  af  egoistiske  Interesser,  til  redebon  Opofrelse 
af  dyrebare  Goder.  Et  Glimt  af  denne  aandelige  Elektri- 
sering  for  i  1801  igjennem  det  danske  Folk.  Det  staar 
levende  for  min  Erindring,  hvorledes  mine  Forældre  hin 
Skærtorsdag  kom  uventet  tidlig  hjem  fra  Kirken,  hvor 
min  Fader  havde  afkortet  sin  Prædiken,  da  de  første  Skud 
fra  Kongedybet  rungede  igjennem  Kirken,  og  hvorledes  jeg 
som  otteaarig  Dreng  stod  i  Middagstimerne  med  min  Fader 
paa  Frue-Taarns  Vægtergang  og  i  Kikkerten  betragtede 
vore  Blokskibe  gjennem  Røg  og  Damp.  Ogsaa  til  Drengen 
meddelte  Indtrykket  sig  af  hidtil  ukjendte  Stemninger,  der 
forenede  Alle  som  én  stor  Familie  i  Forherligelsen  af  Hel- 
tene fra  anden  April,  i  Ihukommelsen  af  de  Faldne,  i  Om- 
sorgen for  de  Saarede  og  de  Efterladte.  Men  paa  den  korte 
Opblusning  fulgte  en  lang  Afslappelse.  Kun  dunkel  var 
sagtens  dengang  Forestillingen  om,  at  den  heltemodige  Kamp 
vilde  have  havt  et  ganske  andet  Udfald,  dersom  ikke  det 
ubetimelige  Magtsprog  havde  kastet  sig  ind  imellem  de 
Kæmpende ;  men  saa  meget  føleligere  for  Alle  blev  Virknin- 
gen af  Forl)undet  med  Napoleon,  der  bragte  Danmark  paa 
Krigsfod  med  England  og  efterhaanden  med  hele  det  øvrige 
Europa,  blev  ødelæggende  for  vor  Handel  og  Velstand  og 
bragte  os,  som  Følgesvend  af  den  dengang  endnu  mere 
hadede  end  frygtede  Friheds-Undertrykker,  i  en  unaturlig 
Stilling  til  de  øvrige  Nationer,  der  førte  bitre  Tab,  Smer- 
ter og  Ydmygelser   over  os,    og    i    Tyskland   fremkaldte  et 

indgroet  Nag  til  det  danske  Navn,  der  har  sin  Del  i  Fana- 
tismen, som  40  Aar  senere  er  fra  den  Side  slaaet  ud  i  klare 
Luer.  Det  er  vanskeligt  at  forstaa,  hvorledes  Kata- 
strofen af  18  07  kunde  komme  som  et  Tordenvejr  ved 
klar  Himmel,  efterat  der  fra  flere  Sider  var  kommet  Ad- 
varsel til  Regeringen  om  det  optrækkende  Uvejr,  -  og  ikke 
mindre  vanskeligt  at  forstaa,  at  man,  naar  man  saa'  sig 
overrumplet  i  fuldkommen  uforberedt  og  forsvarsløs  Tilstand, 
kunde  lade  det  komme  til  den  hensigtsløse  Ødelæggelse  af 
Hovedstaden.  At  man  derefter  kunde  falde  paa  at  dømme 
den  kommanderende  Greneral  (Peymann),  der  fandt  sig  for- 
pligtet til  ved  Kapitulation  at  forebygge,  at  ikke  den  hele 
Stad  blev  forvandlet  til  en  Grushob,  som  Landsforræder  fra 
Livet,  var  en  værdig  Slutning  paa  det  hele  Jammerspil. 
Bombardementet  selv  oplevede  jeg  ikke,  —  vi  vare  fra- 
værende paa  et  Besøg  hos  Onkelen  i  Altona,  og  fandt, 
hvor  stærkt  end  Tilbagerejsen  blev  fremskyndet  ved  det 
første  Nys  om,  hvad  der  forestod,  Belterne  spærrede  af 
engelske  Orlogsskibe;  —  men  de  endnu  rygende  Ruiner  ved 
Tilbagekomsten  staa  tydelig  for  mig,  deriblandt  ogsaa 
Barndomshjemmet,  min  Faders  Embedsbolig.  Nu  fulgte 
denne  Række  af  pinagtige  Aar  indtil  og  langt  ud  over  Na- 
poleons Fald:  en  Krigstilstand  uden  Krigens  Bedrifter, 
dens  Nød  og  Farer  (indtil  Fjenden  i  1814  væltede  sig  ind 
over  Halvøen,  men  paa  det  Allersnareste  blev  kjøbt  tilbage 
ved  Kielerfreden) ,  men  med  den  lammende  Ængstelse, 
hvormed  vi  saa'  vor  Skæbne  knyttet  til  Kejsermagtens  vip- 
pende Vægtskaal,  og  med  alle  de  fule  Følger  af  den  pas- 
sive Krig:  Forsagthed  og  Mistvivl,  Nød  og  Armod  fjærn 
og  nær.  Det  var  disse  Aar,  der  bebudede  Statsbankerotten 
nærme  sig  med  sikre  Skridt.     Oj)erationen  med  at  fabrikere 

Penge  uden  Penges  Værdi  ved  Hjælp  af  Papir  og  Kobber- 
presse fortsattes  saa  længe,  indtil  150  Rd.  stod  lige  med  en 
Specie*),  og  den  engelske ■  Blokade  afskar  saaledes  al  Til- 
førsel, at  Kjøbenhavn  til  sine  Tider  havde  Udseende  af  en 
belejret  Stad.  Udenfor  Bagerboderne  saa's  der  om  Morgenen 
lange  Rækker,  der  opstilledes  af  Politiet,  og  Brødet  var 
dertil  mangen  Gang  saa  slet,  at  det  var  Gjenstand  for  stor 
Attraa  at  faa  Kommisbrød  paa  Kasernerne  ved  Hjælp  af 
militære  Bekjendtskaber.  Livet  var  i  hine  Aaringer  til- 
skaaret  efter  en  Knapheds-Lov,  om  hvis  Yderlighed  man 
nuomstunder  ikke  er  i  Stand  til  at  gjøre  sig  Forestilling. 
Det  maa  have  været  til  Fortvivlelse  dengang  at  være  Fa- 
milieforsørger; og  hvor  mange  Embedsmænd  dreves  ikke 
dengang  af  den  bitre  Nød  til  at  friste  Livet  ved  onde 
Kunster,  naar  selv  den  skarpeste  Skillings-Økonomi  ikke 
slog  til!  Men  at  være  ung  i  saadanne  Tider  er  heller 
ikke  lysteligt. 

Dog  straaler  der  midt  i  dette  skumle  Mørke  et  Lys- 
punkt klart  og  livsvækkende  gjennem  alle  de  klamme,  døsige 
Taager.  Det  er  mig  uforglemmeligt,  da  i  Vinteren  1807 — 8, 
den  allerstrængeste Tid,  Oehlenschlagers  „nordiske Digte" 
kom  i  vore  Hænder,  Fortalen  dateret  Paris  1807.  Den 
opvoxende  Ungdom  havde  hidtil  været  henvist  til  den  poe- 
tiske Kost,  for  en  stor  Del  rimet  Prosa,  der  forelaa 
udstykket  i  smaa  Portioner  i  Rahbeks  „Læsebog".  „Thors 
Rejse  til  Jothunheim",  „Baldur  hin  Gode"  har  sagtens  den- 


I  sine  „Dagbogs-Optegnelser"  (S.  6)  beretter  Pavels,  at  han, 
ved  at  opgjøre  sine  Embedsindtægter  som  Slotspræst  i  Kristi- 
ania  i  dansk  Kurant,  fik  en  Sum  af  36,137  Rd.  —  Ved  et 
Spillebord  i  Kristiania  „skal  der  nylig  paa  en  Aften  være  af  en 
Person  tabt  eller  vundet  96,000  Rd.  d.  K."  (sammest.  72.) 

gang  ikke  forefundet  den  rette  Sangbund;  thi  den  nordiske 
Mytekreds  var  os  endnu  fremmed.  Men  i  „Hakon  Jarl"  stod 
en  mægtig,  gribende  Virkelighed,  fremmanet  ved  den  poe- 
tiske Tryllestav,  i  Højhedsglans,  der  henrev  os  Alle;  Old- 
tidens Kæmpeskikkelser  stod  her  lyslevende  for  os,  —  og 
det  midt  i  Ydmygelsens  og  Fornedrelsens  bitreste  Tid  — , 
i  storslaaet  Gjerning  og  malmfuld  Tale.  I  Skolen  vare 
„Hakons"  Monologer  Yndlingsnummerne  i  Deklamationsøvel- 
serne,  som  dreves  i  øverste  Klasse  med  stor  Lyst.  Senere, 
da  Ryge  optraadte  som  Hakon  og  Palnatoke  (1813),  blev 
Virkningen  fuldstændig.  Hvad  Skuepladsen  dengang  var 
og  hvad  den  virkede  —  som  det  eneste  Sted,  hvor  Livet 
traadte  synligt  frem  i  store,  opmandende  Træk,  lader  sig 
nu  ikke  gjøre  indlysende  under  saa  grundforandrede  Forhold. 


I  Studenterverdenen,  —  jeg  taler  her  om  Hun- 
dredaarets  andet  Tiaar,  —  var  der  visselig  ikke  Mangel  paa 
flittigt  Studium,  selv  paa  virkelig  videnskabelig  Alvor  og 
Interesse.  Hvor  Livet  endnu  stod  afskaaret  fra  de  offent- 
lige Anliggender,  og  lokkende  Adspredelser  i  alle  Retninger 
vare  knapt  tilmaalte,  var  der  for  saavidt  gunstige  Forhold 
for  et  uforstyrret  Studereliv.  Det  urolige  Flagreliv,  der  nu 
har  afløst  hine  Dages  studerende  Stilleliv,  kan  let  nok  for- 
klares, men  ikke  dybt  nok  beklages.  Vel  var  Manduk- 
tionen,  dette  mystiske,  dybt  rodfæstede  Uvæsen  i  vort 
Studenterliv,  dengang  i  fuld  Flor,  dreves  vel  ogsaa  den- 
gang i  endnu  mere  skoleret  Form  end  nu;  men  af  de 
Dygtigere  blev  denne  Krykke  forsmaaet.  Mit  Studenteraar 
(1809)  tilførte  Universitetet  et  Antal  Unge,  som  tidhg  vakte 
Forhaabninger:    J.    Bredsdorf,    C.   David,    C.   Flor,  J.    L. 

Heiberg,  P.  Lemming,  C.  M.  Limding,  Kolderup  Rosen- 
vinge,  P.  Thrige,  C.  Zeise  o.  fl.,  og  i  Rus-Aaret  bleve 
Treschow's  filosofiske,  H.  C.  Ørsted's  fysisk-kemiske  Forelæs- 
ninger og  Sverdrup's  Foredrag  over  Aristofanes's  „Skyer-' 
hørte  ikke  blot  med  uafl^rudt  Stadighed,  men  med  levende  In- 
teresse. Den  ærværdige  Treschow  med  den  prægtige  skal- 
dede Isse  og  de  lynende  Øjne,  — -  Arkimedes's  Hoved  i 
Rafaels  ,, Skole  i  Athen"  har  stadig  mindet  mig  om  ham,  — 
var  Gjenstand  for  stor  og  almindelig  Paaskjønnelse.  Da 
Kristiania-Universitetets  Stiftelse  drog  ham  nd  af  en  rig 
Virksomhed  tilbage  til  Fædrelandet,  toge  de  kjøbenhavnske 
Studenter  Afsked  paa  den  festligste  Maade,  og  med  virke- 
lig Sorg  saa'  de  ham  drage  bort,  skjønt  der  i  hans  Ef- 
termand Sibbern  vandtes  en  mere  selvstændig  og  original 
Tænker.  Treschow  saa'  aldrig  Kjøbenhavn  mere;  men  jeg 
véd  igjennem  den  gifte  Datter,  som  kom  tilbage  her. 
at  han  fastholdt  Mindet  om  den  Studenterflok.  der 
havde  sluttet  Kreds  om  ham  hernede.  Allerede  to  Aar 
tidligere  (1811)  var  selve  Oprettelsen  af  det  norske  Uni- 
versitet bleven  festligholdt  med  stor  Højtidehghed  i  Gjet- 
husets  Sal.  Der  holdtes  Taler  af  Prins  Kristian  i  Kunst- 
akademiets Navn,  af  Schimmelmann  i  Videnskabernes  Selskabs, 
af  Baggesen  i  Kieleruniversitetets,  hvor  han  var  Lektor  i 
dansk  Literatur. 

Hele  U niversitetskvarteret  laa  i  Grus  efter  Øde- 
læggelsen 1807,  og  l)lev  liggende  fra  Aar  til  Aar  uden  Ud- 
sigt til  at  se  Tomterne  udfyldte.  Forelæsningerne  holdtes 
i  midlertidige,  uhyggelige  Læsestuer,  tildels  i  enkelte  lev- 
nede Professorboliger  eller  i  lejede  Lokaler,  deriblandt  i 
Ehlers's  Kollegiums  Auditorium  paa  anden  Sal.  I  Rus- 
Aaret  maatte  der  daglig  vandres  i  skyndsomme    Skridt  fra 

Kommunitetsbygmngen  paa  Nørregade,  hvor  nogle  Audi- 
torier vare  bragte  tilveje,  til  Østergade,  hvor  H.  C.  Ørsted 
havde  sit  fysiske  Kabinet  i  Athenæums  nuværende  Biblio- 
tekslokale,  og  derfra  (for  de  Teologistuderendes  Vedkom- 
mende) tilbage  til  Studiestræde,  hvor  Nik.  Kali  i  sit  Hjem, 
senere  Ørsteds  Embedsbohg,  holdt  den  hebraiske  Fore- 
læsning. 

De  akademiske  Højtider  maatte  en  lang  Række 
af  Aar  nøjes  med  det  uhøjtideligste  Lokale,  der  kan  tænkes: 
den  gamle,  forfaldne  Eegentskirke,  og  det  maa  tilstaas: 
noget  Uhøjtideligere  end  det.  der  foregik  inden  dens  Mure, 
kunde  heller  ikke  tænkes.  Oplæsning  af  en  latinsk  Tale 
maatte  gjøre  Fyldest,  uden  nogensomhelst  Indfatning;  selv 
den  allertarvehgste  Sang  fattedes.  Først  senere  hen  lyk- 
kedes det  nuværende  Prof.  Berg green's  ufortrødne  og  op- 
ofrende Nidkjærhed  at  faa  bødet  paa  Fattigdommen  ved  at 
samle  og  indøve  Sangstemmer.  Ved  Fredrik  den  Sjettes 
Kroningsfest  (1815)  og  Reformationens  Jubelfest  (1817) 
maatte  Universitetet  endnu  laane  Hus  i  Trinitatis-Kirke  til 
Doktor-Kreationerne,  som  dengang  endnu  fuldbyrdedes  med 
den  nedarvede,  i  sig  selv  betydningsfulde,  først  i  vore  form- 
sky Tider  opgivne,  Symbolik  i  den  aabnede  og  tillukte  Bog, 
Ringen  og  Doktorhatten. 

Det  første  akademiske  Aar  faldt  dengang  og  endnu 
længe  derefter  i  to  halvaarhge  Kursus,  fælles  for  aUe  Stu- 
derende: et  filologisk  med  Forelæsninger  i  romersk  og 
græsk  Filologi  og  Mytologi,  Hebraisk,  Historie  og  Mate- 
matik, og  et  filosofisk  med  Forelæsninger  i  Astronomi, 
Fysik,  teoretisk  og  praktisk  Filosofi  (Moral).  I  Høresalene 
saa'  den  Tids  studerende  Ungdom  sig  i  umiddelbar  Berø- 
ring med  to  Tidsaldere,  repræsenterede  i  nogle  alderstegne 

Professorer  mecT  alle  Mærker  af  en  tilbagelagt  Tidsalder, 
og  i  nogle  unge  Mænd,  der  bare  os  Luftningen  af  en  frem- 
gryende  Tid  imøde.  Den  lærde  Abraham  Kali  og  Bro- 
deren Nikolaj  Kali  vare  paa  Katedret  lige  ulystelige 
og  ufrugtbare.  Til  Matematikeren  Wøldike  søgte  kun 
saadanne  Studenter,  som  uden  Læsning  vilde  bave  Sikker- 
hed for  godExamenskarakter;  de  staaende  Priser  for  denne 
Artikel  vare  vitterlige  for  Alle,  og  den  gamle  Mand  bødede 
for  det  Forhold,  hvori  han  havde  stillet  sig  til  sine  Exami- 
nander,  ved  at  maatte  finde  sig  i  Uordener,  som  nu  vilde 
synes  utrolige;  de  lystige  Tættere  i  Studenterskaren  dreve 
i  hans  Forelæsningstimer  Kaadheden  til  det  Yderste.  De 
mere  ærekjære  Studenter  hørte  Matematiken  hos  Jakob 
"Wolf,  en  Mand  af  udpræget  matematisk  Tørhed,  men  af 
almindelig  erkjendt  Hæderhghed  i  Karakteren.  En  ydre 
Personlighed,  som  vel  kunde  bringe  den  raillerilystne  Ung- 
dom i  nogen  Fristelse,  var  Astronomen  Thomas  Bugge. 
Han  var  i  den  Grad  hjulbenet,  at  enhver  Hund  af  Middel- 
størrelse kunde  bekvemt  passere  Buen  imellem  hans  Ben. 
Han  red  endnu  som  gammel  Mand,  og  han  var  som  skabt 
dertil ;  Benene  sluttede  paa  det  nøjagtigste  om  Hestebugen. 
Men  han  var  baade  i  sin  Behandling  af"  Videnskaben 
vistnok  ikke  dybtgaaende,  men  tiltalende  Og  behagelig,  og 
i  hans  hele  Maade  at  være  paa  var  der  en  fransk  Finhed 
og  Slebethed,  hvorpaa  han  synlig  satte  Pris,  og  som  ikke 
forfejlede  Virkningen  paa  de  Studerende.  Det  hændte  sig  i 
en  Forelæsningstime,  at  han  blev  kaldt  ud  ved  Besøg  af  en 
fornem  Fremmed.  Fraværelsen  blev  naturligvis  benyttet 
paa  højst  ungdommelig  Maade.  Ved  Tilbagekomsten  i 
Auditoriet  vare  hans  Ord  disse:  „Mine  Herrer!  det  var  en 
fransk  Diplomat,  som  gjorde  mig  Æren  af  sit  Besøg;    ved 

Bortgangen  ytrede  han,  at  min  Hestestald  nok  fandtes  i 
Nærheden;  jeg  maatte  svare  med  Rødmen:  Min  Herre!  det 
er  Kjøbenhavns  studerende  Ungdom."  Det  var  Ord,  der 
sloge  ned. 

Men  overfor  disse  mosgroede  Hoveder  stode  som 
nylig  tiltraadte,  „overordenlige"  (overtallige)  akademiske 
Lærere  Fysikeren  Ørsted.  Grækeren  Sverdrup  og  Histori- 
keren Engelstoft.  Det  var  hyppig  Tilfældet  med  H.  C. 
Ørsteds  Beregninger  paa  Tavlen  og  endnu  hyppigere  med 
hans  Experimenter,  at  det  forønskede  og  forventede  Facit 
ikke  vilde  komme  ud;  men  det  Liv,  hvormed  han  levede  i 
Gjenstanden,  han  foredrog,  meddelte  sig  uvilkaarlig  til  Til- 
hørerne, og  i  al  sin  Uro  og  tekniske  Ubehjælpsomhed  var 
Foredraget  højst  opvækkende  og  fængslende.  Sverdrup 
læste  over  en  Tale  af  Æskines  og  over  Aristofanes's 
„Skyer".  Hans  Foredrag  over  den  græske  Komedie  var  ren 
Forlystelse,  den  mandige  Djærvhed  og  den  tørre  Humor 
af  lige  stor  Virkning.  Engelstoft  var  fuld  af  spillende 
Liv  og  aandfulde  Bhk  paa  Begivenhedernes  Løb  og  indre 
Sammenhæng,  medens  dog  hans  Foredrag  savnede  Orden 
og  Afrunding.  Af  ganske  egen  Virkning  var  hans  ramjyske 
Udtale,  synderlig  naar  han,  som  han  yndede,  kom  ind  paa 
det  franske  Maal.  —  Imellem  den  gamle  og  den  unge  Slægt 
stode  endnu  to  Mænd,  efter  Aar  henhørende  til  den  sidste, 
i  Væsen  og  Færd  nærmende  sig  til  den  første:  Teologen 
Peter  Erasmus  Muller,  en  Mand  med  klassisk  Dannelse 
og  Urbanitet,  som  foredrog  Moralen  med  Klarhed  og 
Skarpsindighed,  men  livløst  og  tørt,  og  Filologen  Børge 
Thorlacius,  en  gammel  Ungmand,  som  næppe  nogensinde 
havde  havt  en  Ungdomstid  under  Faderens,  Rektor  Skule 
Thorlacius's  strænge  Tugt.     En  stor  Blyhed  og  Forlegenhed 

havde  han  taget  over  med  som  Mand,  og,  naar  han  paa 
Katedret  stundom  vilde  gjøre  Vold  paa  sin  Natur  ved  at 
skrue  sig  op  i  en  patetisk  Tonart,  undgik  Foredraget  ikke  at 
falde  ind  i  det  Komiske. 

Men  det,  hvorpaa  det  i  Studenterverdenen  manglede 
først  og  sidst,  var  et  egentligt  Studenterliv,  en  Sammen- 
slutning af  Studerende  af  de  forskjellige  Videnskabsfag,  af 
ældre  og  yngre,  af  Danske  og  Norske,  Kjøbenhavnere  og 
Provinsialister,  et  Samliv  til  Underholdning  og  indbyrdes 
Paavirkning,  beregnet  paa  de  Studerendes  særlige  Tarv, 
fornemmelig  paa  deres,  som,  uden  Tilhold  i  Familielivet, 
let  maatte  være  udsatte  for  i  den  store  Stad  at  blive  førte 
paa  Afveje.  Ogsaa  hos  den,  der  saadan  som  jeg  —  uden 
Tvivl  mere  end  godt  og  ønskeligt  —  var  indvoxet  i 
Familielivet,  vilde  et  akademisk  Fællesliv  have  været 
af  velgjørende  Indflydelse.  Nu  henlevede  jeg  mine 
Studenteraar  temmelig  ene  staaende;  som  nærmere  Om- 
gangsvenner véd  jeg  kun  at  Jiævne  Lunding,  min  trofaste 
Skolekammerat  (tidlig  død  som  Universitetsprofessor  i  Læge- 
videnskaben), Lemming  (død  paa  Udenlandsrejse  i  Spanien). 
Estrup  (senere  Direktør  i  Sorø)  og  Thrige  (død  som 
Overlærer  i  Roskilde).  Som  Følge  af  det  tilbagetrukne 
Liv  er  jeg  mindre  end  de  Fleste  i  Stand  til  at  tegne  det 
daværende  Studenterliv  i  det  Enkelte;  men  saa  meget  er 
vist,  at  det  faldt  ud  i  enkelte  Smaagrupper,  netop  fordi 
der  manglede  et  forenende  Punkt.  Til  en  saadan  enkelt 
Grruppering  hørte  jeg  ogsaa  i  mine  Kandidataar  i  det  saa- 
kaldte  Lycæum,  hvor  der  efter  Datidens  Skik  disputeredes 
paa  Latin  over  fremsatte  Teses.  Vi  samledes,  omtrent 
tolv  i  Tallet,  —  deriblandt  Medicinerne  Bang  og  Howitz. 
Matematikeren  Krej dal.  Teologerne  Dahl  (senere  i  Kristiania), 

Brødrene  Dichmann,  Bredsdorf.  Fogtmann.  Lemming.  P. 
Møller,  —  engang  ugentlig  paa  det  fordums  Auditorium  paa 
Ehlers's  Kollegium  og  bleve  undertiden  samlede  ved  et 
fælles  Aftensbord  paa  et  Alumnusværelse.  Selskabet  har 
endnu  bestaaet  i  mange  Aar  efter  den  Tid.  For  et  ikke 
ringe  Antal  Studenter  var  der  imidlertid  et  Foreningspunkt 
tilstede  i  Regentsens  Fællesbolig.  Men  for  Betyd- 
ningen som  saadan  var  der  dengang  fra  Bestyrelsens  (det 
teologiske  Fakultets)  Side  ringe  Sans  og  Omhu,  og  hos 
Befolkningen  selv  var  der  endnu  ikke  vaagnet  Trang  til 
et  Fællesliv  med  virkeligt  Studenterpræg.  Ikke  engang  paa 
en  fælles  Læseindretning  var  der  tænkt,  ligesaa  lidt  paa 
nogen  Sangforening  til  firstemmig  Sang,  og  Aftensamlin- 
gerne, som  fandt  Sted  i  den  saakaldte  Økonomus's  Lej- 
lighed, antoge  ikke  sjælden  en  Karakter,  der  uvilkaarlig 
bragte  til  at  betegne  Samlingslokalet  med  Navnet  „Begents- 
kroen".  Nyerup,  den  trediveaarige  Begentsprovst  (indtil 
1829)  var  den  elskværdigste  Mand,  særlig  en  faderlig  Stu- 
denterven og  almindelig  elsket  som  saadan;  men  den  libe- 
rale Humanitet  manglede  sin  Modvægt,  som  nu  og  da  sav- 
nedes stærkt  hos  den  Foresatte.  Selve  Studenterboligerne 
i  den  gamle,  fra  først  af  lidet  hensigtsmæssig  indrettede, 
Bygning  manglede  dengang  al  Hygge ;  for  Renligholdelse  og 
Opvartning  var  der  sørget  ligesaa  ufuldkomment,  og  det  var 
naturligt,  at  Livet  og  Tonen  indenfor  de  fire  Vægge  ikke 
altid  kunde  værge  sig  imod  et  tilsvarende  Præg. 

Det  er  først  fra  Hundredaarets  tredje  Tiaar,  at  et  vir- 
keligt og  frugtbart  Samfundsliv  i  Studenterverdenen  kan 
dateres.  Fra  denne  Tid  hævede  Regentslivet  sig,  som 
Følge  af  forskjeUige  Reformer  baade  i  det  Ydre  og  det 
Indre,  der  fandt  Understøttelse  i  et  samtidig  mere  bevæget 

Og  fremad  stræbende  offentligt  Liv,  til  et  højere  Punkt,  — 
foreløbig  dog  mest  i  æstetisk  Retning.  Studentersange  be- 
gyndte at  afløse  de  almindelige,  ensformige  Drikkeviser,  en 
flerstemmig  Sang  det  tidligere  Unisono.  Regentsens  To- 
hundredaarsfest  fejredes  den  1ste  Juli  1823  i  den  med 
farvede  Lamper  rigtoplyste  Gaard  under  den  skjønne  Lind 
ved  en  Fest  i  ædel  Studenterstil.  Fra.  Rundetaarn  lyste 
Kristian  den  Fjerdes  brændende  Navneziffer  ned  til  de 
rødbrune  Mure,  og  Mindebægeret  tømtes  her  for  den 
kongelige  Stifter  til  Zahle's  og  Berggreens  Sang:  „Kong 
Kristian  lagde  ned  sit  Sværd." 

Men  allerede  tidligere  var  Studenterforeningen 
bleven  stiftet  (i  1820).  Ogsaa  Tanken  herom  undfangedes 
eller  kom  dog  først  for  Lyset  ved  et  sommerligt  Gilde 
under  Regentsgaardens  Lind  i  Kr.  Winthers  Sang: 
„Her  under  Nathimlens  rolige  Skygge  vil  vi,  o  Frihed! 
dit  Tempel  opbygge."  Fra  flere  af  de  ældre  Professorers 
Side  vakte  Iværksættelsen"  Modstand  eller  lønlig  Frygt, 
og  Foreningens  •  Dannelses-  og  Udviklingshistorie  i  de 
første  tyve  Aar  er  foregaaet  under  adskillig  Besværlighed, 
forøget  ved  indbyrdes  Rivninger.  Men  den  er  ikke  blot 
i  Studenterlivets  Historie  bleven  af  stor  Betydning,  men 
ogsaa  for  Fædrelandets  og  Nordens  Kulturliv:  Sammen- 
slutningen med  Stammefrænderne  i  Sverrig  og  Norge  har 
her  liavt  sit  første  dybt  indgribende  Udgangspunkt;  i 
begge  Henseender  kan  Ploug's  Muse  og  hans  opofrende 
Virksomhed  ikke  nok  paaskjønnes.  Treogfyrretyve  Aar 
efter  Stiftelsen  kunde  Studenterforeningen  drage  ind  i  sin 
egen  skjønne  Bolig,  den  17de  April  1863.  Det  festlige 
Hverv  at  indvie  det  nye  Studenterhjem  blev  overdraget 
mig    som    Foreningens  Æresmedlem,    og    det   var  med   et 

tankefyldt,  sammenlignende  Blik  paa  Studenterlivet  fordum 
og  nu,  at  jeg  udtalte  det  Ønske,  „at  disse  Mure  maa  se 
et  sundt,  et  blomstrende,  et  frugtbart  Liv  udfolde  sig  til 
Ære  for  Sønnerne,  til  Glæde  for  Fædrene,  til  Held  for 
Fædrelandet."  Der  kan  være  Tider,  —  saaledes  netop 
nu  (i  1874 — 75),  da  jeg  sysler  med  dette  Arbejde  for 
sidste  Gang,  —  da  Foreningen  kunde  synes  at  mangle 
den  fornødne  Modvægt  imod  de  vildledende  Svingninger 
udenfra;  men  Fastheden  i  Udviklingsbevægelsen  vil  med 
Guds  Hjælp,  ved  understøttende  Medvirkning  af  Ældre, 
vindes  tilbage. 

Til  Studenterlivet  i  denne  Tid  henhøre  imidlertid  et 
Par  Livsytringer,  som  i  al  deres  ungdommelige  Umodenhed 
tyde  paa  en  Flagren  med  Vingerne.  Da  vor  Sydgrænse 
truedes  i  Efteraaret  1813  med  Lidfald  af  de  forenede  Hære 
efter  Napoleons  Fald,  opstod  en  alvorlig  Tanke  hos  et  Antal 
Studenter  om  at  drage  over  til  Hæren,  i  Haab  om  at  kunne 
udøve  en  moralsk  styrkende  Lidfiydelse.  Det  var  Grundt- 
vig, fra  hvem  Tanken  uden  Tvivl  udgik,  eller  som  i  hvert 
Fald  gav  den  Skikkelse  og  Næring.  Paa  det  Ehlers'ske 
Auditorium  holdtes  et  Par  Aftener  Forsamling,  hvor  Planen 
syntes  at  finde  varm  Tilslutning,  indtil  det  snart  viste  sig, 
at  den  hele  Krigsrustning  var  intet  videre  end  en  Sæbe- 
boble. Fem  Aar  senere  (1818—19)  falder  „de  Tolv's*' 
alvorlig  mente  og  kamprustede  Optræden  for  O  eh len- 
se  h  låger  imod  Baggesen.  Ganske  vist  var  Foretagendet 
mere  velment  end  velbetænkt;  Udæskningen  til  en  Disputa- 
tionsakt  om  Baggesens  kritiske  Grundsætninger  og  æstetiske 
Kundskaber  var  vel  skikket  til  at  sætte  vore  Landsmænds 
allerede  dengang  fremtrædende  Hang  til  at  opløse  det  Al- 
vorlige   i    Railleri    og   Persiflage   i  Bevægelse.      Men    for 

Ungdomsalderen  var  ingen  anden  Stemning  naturlig  end 
levende  Harme  over  at  se  den  store  Digter,  til  hvem  hele 
Norden  stod  i  uafbetalelig  Gjæld,  behandlet  som  et 
udbrændt  Lys,  fordi  han  for  en  Stund  var  sunken  hen  i 
Slummer  over  ubetydelige  Lejlighedsarbejder;  —  hvor  tidt 
staar  ikke  Goethe  som  forladt  af  sin  Digtergenius !  „Nordens 
Guder"  (1819)  viste  Digterlyset  brændende  i  ren  og  straa- 
lende  Glans.  At  den  Baggesenske  Kritik  ikke  kunde  finde 
Indgang  her  med  sit  spillende  Vid  og  sin  mangengang 
træffende  Skarpsindighed,  viser  kun,  at  den  studerende 
Ungdom  dengang  var,  som  den  skulde  være:  ungdommelig, 
skikket  til  at  begejstres  for  sine  Idealer,  ikke  til  at  haand- 
tere  kritisk  Alenmaal  og  Vægt.  Jeg  gad  vide,  hvilken 
Ungslægt  der  udfylder  sin  Plads  naturligst  og  værdigst :  den. 
som  dengang  gav  sig  beundrende  hen  til  den  store  Dig- 
tergenius,  eller  den,  som  nutildags  kun  har  Beundring 
for  det  kritiske  Skarpsyn,  der  véd  at  docere  vidt  og  bredt, 
hvad  den  rige  Genius,  med^al  sin  Rigdom  og  Fylde,  ikke 
har  været,  og  det  i  en  Tid,  da  hans  mægtige  Orgel- 
poesi er  bleven  afløst  af  den  uskyldigste  Smaakvidren!  — 
Personligt  stod  jeg  iøvrigt  udenfor  Striden,  —  en  Følge 
uden  Tvivl  af  mit  rin^e  Samkvem  med  Studenterverdenen. 


Vender  jeg  nu  Bhkket  til  min  egen  Livshistorie, 
og  betragter  jeg  dens  tidhgste  Afsnit  i  Forbindelse  med 
den  senere  Fortsættelse,  da  er  Modsætningen  mig  paafal- 
dende  imellem  de  nordiske  Universitetslærere  og  de  fleste 
tyske  Akademikere,  hvor  ikke  alene  Ungdommens  og 
Manddommens  Aar  hgge,  hvad  Livs-Scenen  angaar,  langt 
borte   fra   hinanden,  men  hvor  Hus-  og  Embedslivet  falder 

i  flere  skarpt  adskilte  Afsnit,  fordelte  ikke  blot  imellem 
forskjellige  Universitetsstæder  og  højst  forskjelligartede  For- 
hold, men  imellem  forskjellige  Stater  og  Statshøjheder.  Der 
kan  ganske  vist  i  dette  skiftende  Liv  være  noget  meget  frem- 
mende for  Udviklingens  Frihed  og  Flersidighed;  men  der 
maa  paa  den  anden  ^ide  —  ifølge  det  naturlige  Vexelfor- 
hold  imellem  det  indre  Liv  og  de  ydre  Livsforhold  og  Om- 
givelser —  komme  noget  Usammenhængende  ind  i  Livets 
Gang,  en  Delthed  imellem  mange  Literesser,  fornemmelig  en 
Løshed  i  den  fædrelandske  Bevidsthed;  mangengang  maa 
der  vel  ogsaa,  ved  Ombytning  af  den  gamle  Livs-Scene  med 
den  nye,  følge  Savn,  som  ikke  senere  blive  erstattede. 
For  mig  er  det  hele  bevidste  Liv  bundet  til  Fødelandets 
Hovedstad;  der  er  Strøg  i  det  gamle  Kjøbenhavn,  hvor 
en  Gang  igjennem  Gaderne  fører  en  hel  Historie  frem  for 
min  Tanke  om  gjennemgaaende  Omstøbninger,  eller  hvor 
den  kalder  Minder  frem  om  mange  forskjellige  Optrin, 
mange  forsvundne  Personligheder.  Fra  Maribo,  hvor 
jeg  er  født  22de  April  1793,  og  som  min  Fader  for- 
lod 1796,  har  jeg  ingen  Erindring  tilbage.  —  vel  der- 
imod fra  Kallundborg  (hvor  min  Fader  var  iPræst  i 
ét  Aar,  indtil  han  af  Konsistorium  som  Kirkepatronat 
blev  kaldet  (1797)  til  anden  Kapellan  ved  Frue-Kirke  i 
Kjøbenhavn):  —  vel  ikke  om  Esbern  Snares  enestaa- 
ende  femtaarnede  Kirke,  men  derimod  om  Jernristen, 
som  førte  ind  paa  Kirkegaarden,  og  som  for  mig  stod 
som  Faldgrube  for  de  smaa  Barnefødder,  —  ikke  om  Slots- 
tomten,  men  vel  om  „Ladegaarden",  hvor  en  venlig  Familie 
(Kommandør  Stubs)  residerede,  og  hvor  de  smukke  voxne 
Døtre  kjærtegnede  Præstens  Smaabørn,  —  ikke  om  Hav- 
nen og  Skibene,    men  vel    om    Roture  mellem  Sivene  i  en 

lille,  nu  tilgroet  Sø  („Munkesøen"),  og  fremfor  Alt  om 
Præsteboligen,  Naboens  Trappe  og  den  hele  Omgivelse. 
Ved  et  Besøg  i  Byen  54  Aar  derefter  kunde  jeg  med  fuld 
Bestemthed  finde  og  gjenkjende  den  hele  Lokalitet  ved  den 
saakaldte  „Lindegaard".  —  Fra  1797  til  1807  havde  min 
Fader  sin  Embedsbolig  paa  Hjørnet  af  Frue-Kirkeplads  og 
Lille  Fiolstræde  (hvor  nu  Forbygningen  til  Universitets- 
Biblioteksbygningen),  med  den  mægtige  Kirke  og  dens 
trekronede  Spir  for  vore  Vinduer,  med  Kirkegaarden,  Bør- 
nenes sædvanlige  Legeplads,  og  den  skyggefulde  Kirke- 
gaardsgang,  der  som  offentlig  Vej  for  Gaaende  løb  langs- 
med Kirken  ud  ved  Hovedportalen  til  Nørregade.  Fra 
1808  beboede  min  Fader,  da  Provsteboligen  ikke  var 
gjenopført  efter  Bombardementet,  indtil  1838,  da  han  ned- 
lagde Embedet,  den  tilbagestaaende  Præstebolig  i  Lille 
Fiolstræde,  som  tilsidst  maatte  give  Plads  for  Biblioteks- 
bygningen. 

Som  Spor  af  de  store  Icjøbenhavnske  Ildebrande  1794 
og  1795  mindes  jeg  kun  de  tre  store  Buiner :  Kristian  s  borg, 
—  hvor  Kjældrene,  indenfor  Vinduer  med  Glas-  og  Papirs- 
ruder  imellem  hverandre,  endnu  i  min  Barndomstid  maatte 
afgive  Bum  for  den  fattigste,  husvilde  Befolkning,  —  Vaj- 
senhusets og  dets  Kirkes  Mure  paa  Nytorv,  hvor  nu  Raad- 
huset  er  opført,  —  og  Nikolaj -Kirke*).  Slot  og  Baadhus 
have    vi    set    rejste   paa  ny;    men  for  Hovedstadens  ældste 


'')  Noget  dunklere  staar  det  for  min  Erindring,  at  Kjældrene  i 
Charlottenborg  Slot  brugtes  til  Politiarrester,  og  den  oprinde- 
lige Havesal  i  Slottet  (senere  Atelier  for  Thorvaldsen)  afljenytte- 
des  som  Politikammer,  hvor  der  afholdtes  Forhør,  særlig  over 
en,  den  Gang  meget  omtalt  og  i  Gade-vdser  besungen  Person: 
„Mestertyven  Per  Mikkelsen". 

Kirke,  hvor  den  evangeliske  Lære  først  liar  lydt,  og  hvis 
stærke  Mure  og  Piller  kun  trængte  til  at  overhvælves,  var 
det  dengang  ikke  muligt  at  faa  Interessen  vakt.*)  Paa  al- 
vorlige Forsøg  fra  private  Mænds  Side  manglede  det  ikke; 
men  uden  nogen  Understøttelse  ovenfra  eller  i  den  offent- 
lige Mening  maatte  alle  Bestræbelser  blive  dødfødte.  Ned- 
brydningen af  de  gamle,  ærværdige  Mure  for  at  faa  et 
Slagtertorv  indrettet  paa  selve  Kirketomten  staar  som  talende 
Minde  om  Sansen  for  det  Hellige  og  Sømmelige  hos  den 
Tids  Regering  og  Folk. 

Universitetskvarteret  havde  den  Gang  endnu  be- 
varet Karakteren  af  en  egen  Alderdommelighed,  et  bestemt 
kirkelig-akademisk  Præg.  De  fordums' Kannikeboliger  vare 
afløste  af  Præste- og  Professorresidentser  i  sammenhængende 
Række  fra  Frue-  til  Trinitatiskirke,  —  alle  (med  Undtagelse 
af  de  beskednere  Kapellanboliger)  byggede  efter  samme 
Model,  bredende  sig  med  stor  Rummelighed  og  med  Mærke 


*)  „Strax  efter  Nikolaj -Kirkes  Brand  vare  alt  Forslag  gjorte  om 
Menighedens  Nedlæggelse.  Kammerpræsidenter,  Politimester. 
Kjøbenhavns  Præster  gik  omkring  som  brølende  Løver  og  søgte 
at  opsluge  den".  —  „I  1808  indgave  30  af  Menighedens  hæder- 
ligste Mænd  en  Ansøgning  om  at  maatte  opbygge  Kirken,  samt 
i  den  Anledning  at  lade  Kollekt  omgaa  i  Norge  og  Danmark. 
Herpaa  svaredes:  at,  inden  Noget  kunde  bestemmes,  maatte 
Menigheden  selv  erklære,  hvor  meget  den  vilde  bidrage.  Menig- 
heden inddeltes  i  10 — 12  Distrikter,  og  tilligemed  Præster  og 
Kirkeværger  udvalgtes  nogle  af  Sognets  bedste,  Tor  Sagen  mest 
deltagende  Mænd  til  at  gaa  om  hver  i  sit  Distrikt  med  en  Sub- 
skriptionsindbydelse.  Næste  Dag  begyndte  vor  Vandring;  men, 
da  den  første  Formiddag  var  forbi,  gik  jeg  siden  hver  Dag  til 
denne  Vandring  som  til  min  Død.  Uhøflighed  og  aabenbar 
U\ålje  fandt  vi  vel  ej,  men  Lunkenhed  overalt;  jeg  ønskede  mig 
tusinde  Mile  borte".  Se  C.  Pavels:  Autobiografi  1866,  S.  162, 
163  ff.     (Sen.  Anm.) 

af  økonomisk  Velstand,  alle  med  betydelige  Gaardsriim. 
Stald  og  Vognremise,  Here  af  dem  med  betydelige  Haver 
og'  Træer  fra  Forfædrenes  Tid.  Den  hele  Levning  af  en 
minderig  Fortid  er  nu  udslettet.  —  som  enhver  anden  i 
det  sørgelig-moderne  Kjøbenhavn,  hvor  Kristian  den  Fjerdes 
Bygninger  næsten  betragtes  som  Oldtidsbygninger ;  men  jeg 
kan  afridse  dette  quartier  latin  med  topografisk  Nøjagtighed. 
Til  min  Faders  Hjørnebolig  stødte,  langs  med  Frue-Kirke- 
plads, umiddelbar  den  store  Provstegaard  (Bast,  senere 
Plum)  og  umiddelbar  til  denne  Indkjørselsporten  til  Astro- 
nomen Thomas  Bugge's  Professorresidents,  som  laa  dybt 
inde  i  Graarden  med  en  fortrinhg  Have.  Derpaa  fulgte 
Universitetsporten,  i  den  allersimpleste  Stil,  Indkjørsel  til 
„Studiegaarden",  der  var  endel  rummeligere  dengang  end 
nu;  thi  ud  til  Kirkepladsen  var  alene  en  M.ur  med  en  lille 
Pedelbolig  og  dertil  hørende  lille  Haveplads.  Den  egentlige 
Universitetsbygning  bestod  blot  af  en  to  Etages-Bygning, 
forsiret  med  et  lille  Klokkespir,  som  forbandt  Indkjørsels- 
porten med  Konsistoriebygningen  (for  en  Del  paa  samme 
Grund  som  den  nuværende  Universitetssal).  I  denne  Byg- 
ning fandtes  Festsalen  ovenpaa,  et  Par  Høresale  tilligemed 
det  anatomiske  Teater  nedenunder.*)  Andre  Auditorier 
fandtes  i  Kommunitetsbygningen,  efterat  Fællesspisningen 
for  Kommunitetsalumneme  var  ophørt;  ■ —  paa  første  Sal 
var,   hgesom   nu,    det  mineralogiske  Musæum  og  Bolig    for 


*)  Efter  den  Beskrivelse,  som  Dr.  H.  Rørdam  giver  af  „det  nye 
Byggeforetagende  i  Studiigaarden"  (udført  i  Begyndelsen  af 
Kristian  d.4des  Regering,  indviet  den  26.  Juni  1601  ved  Tale 
af  Universitetets  Rektor,  Dr.  Niels  Krag)  har  denne  Bygning 
havt  den  samme  Fordeling:  auditorium  superius  og  inferius. 
(Kbh.  Universitetets  Historie.  III.  S.  129—137.) 

sammes  Bestyrer.  Kommunitetsbygningen  blev  som  be- 
kjendt  forskaanet  af  Ilden  i  1807,  ligesom  Konsistorie- 
bygningen,  der  med  sin  hvælvede  Celle-Indgang  og  sine 
hvælvede  Kjældere  og  Granitsøjler  staar  tilbage  som  eneste 
Levning  af  den  katolske  Bisperesidents,  og  min  nuværende 
Bolig,  som  dengang  beboedes  af  Kommunitetets  Regnskabs- 
fører (kaldet  Økonomus),  Konferentsraad  Holtermann,  til- 
lige Assessor  i  Højesteret.  Store  Kannikestræde  fra  Fiol- 
stræde ned  imod  Rundetaarn  var  paa  begge  Sider  af  Gaden 
indtil  KoUegiebygningerne  (Ehlers's  og  Borch's  og  Regent- 
sen)  optaget  af  Professorresidentser :  paa  den  nordre  Side 
boede  i  Hjørnegaarden  af  Fiolstræde,  forhen  Holbergs 
Bolig,  Teologen  Klaus  Fris  Hornemann,  derefter  (i  Pon- 
toppidans tidligere  Bolig)  Matematikeren  Jeremias  Wøldike. 
Paa  søndre  Side ,  nu  Metropolitanskolens  Bjørne,  boede 
Filologen  Jakob  Baden,  og  efter  hans  Død  Medicineren 
Fredrik  Ludvig  Bang ;  derefter  fulgte,  paa  Hjørnet  af  lille 
Kannikestræde,  Juristen  Obehtz*),  og  i  de  to  Residentser, 
som  overlevede  Bombardementet,  men  af  hvilke  den  ene 
beklageligvis  er  bleven  solgt,  Konferentsraad  Moldenhawer, 
senere  Medicineren  Schumacher,  Teologen  Fredrik  Munter, 
og,  efter  dennes  Udnævnelse  til  Biskop,  Astronomen  Bugge. 
I  bile  Fiolstræde  hen  imod  Klædeboderne  (dengang 
„Skindergade")  havde  den  syvende  Professorbolig  sin  Plads : 


*)  Jeg  ser  af  Werlauff's  efterladte  Optegnelser  (Hist.  Ticlsskr. 
IV.  2. 1877),  at  han  henlægger  Obelitz's  Embedsbolig  til  det  østre 
Hjørne  af  store  og  lille  Kannikestræde.  Men  selv  overfor  den 
store  Autoritet  kan  jeg  ikke  opgive  den  bestemte  Erindring: 
at  den  var  behggende  paa  det  vestre  Hjørne,  umiddelbar  Nabo 
til  Badens. 

(Sen.  Anm.) 
3 

Filosofen  Børge  Risbrigh's.  Metropolitanskolen,  dengang 
benævnet  „Frue  latinske  Skole",  laa.  hvor  nu  den  „Soldin'ske 
Stiftelse",  med  Bolig  for  Rektor  og  tre  Overlærere ;  Lege- 
pladsen stødte  umiddelbar  op  til  Kirkegaarden.  Foruden 
de  syv  nævnte  Residentser  var  der  endnu  to.  beliggende  i 
Studie-  og  St.  Pederstræde  med  Gaardspladsene  stødende 
op  til  hinanden,  og  dengang  beboede  af  Brødrene  Abraham 
og  Nikolaj  Kali.  Begge  Bygninger  ere  nu  overladte  den 
polytekniske  Læreanstalt  og  den  fysiske  Instrumentsamling. 
Til  Drengens  allertidhgste  Bekjendtskaber  hørte  ganske 
naturlig  de  „Højlærde",  som  jeg  daglig  saa'  vandre  imellem 
deres  Besiddelser  og  Universitetet :  den  værkbrudne  Jakob 
Baden,  støttet  paa  Tjenerens  Arm,  den  gamle  Risbrigh. 
temmelig  jeronimusagtig,  med  høj  guldknappet  Stok,  senere 
med  det  smalle  Ordensbaand  hængende  langt  ned  ad  Bry- 
stet. —  Ansigtet  som  skaaret  ud  i  Træ.  Zirligt  og  opbygge- 
ligt var  det  at  se  Biskop  Balle  skride  i  gravitetisk  Proces- 
sionsgang  fra  Bispegaarden  ned  ad  Kannikestræde.  —  aldrig 
uden  i  den  lange  Kjole  (han  ejede,  hed  det,  ingen  anden 
Dragt),  med  trekantet  Hat  paa  den  treradbuklede  Paryk  og 
store  Sølvspænder  i  Skoene,  men  med  det  milde  Udtryk, 
—  Hdet  af  Prælaten,  men  meget  af  Patriarken.  Om 
Sommeren  nøjedes  han  ofte  med  Parykken  som  Hoved- 
beklædning, medens  han  bar  den  trekantede  Hat  eller 
Baretten  i  Haanden*).    Mange  kjøbenhavnske  Borgermænd 


*)  Naar  Balle  prædikede  i  Frue-Kirke  for  nogen  af  de  kongelige 
Herskaber,  (Kristian  den  Sj-vende  var  afrettet  til  at  agere  Til- 
hører), gik  der  entredobbelt  Reverents  forud:  naar  han  naaede 
saa  højt  op  paa  Trappen,  at  de  høje  Hoveder  bleve  synlige, 
naar  han  stod  paa  det  øverste  Trin,  og  endelig  naar  han  traadte 
frem   paa  Prædikestolen.     Det  blev  betragtet  som  et  ikke  ube- 

have  sikkert  rystet  paa  Hovedet  ved  Synet  af  Balles  Efter- 
følger Munter,  naar  han,  med  begge  Hænder  i  Bag- 
lommerne af  den  graa  Frakke  eller  i  Frostvejr  gjemte  i  en 
Muffe,  uden  Holdning  og  med  ilsomme  Skridt  mere  løb  end 
gik  hen  ad  Gaden.  Som  en  slaaende  Modsætning  til 
den  hele  danske  Jævnhed  staar  det  endnu  levende  for  mig, 
naar  Tyskeren  Moldenhawer  for  prustende  frem  med 
det  oppustede  Ansigt  og  det  kolossale  Kalvekryds;  den 
kalkunske  Hane  paatrængte  sig  tidlig  som  træffende  Billede. 
Ved  Universitetet,  i  Forelæsninger  og  ved  Examina  kom  La- 
tinen ham  til  Hjælp ;  det  danske  Maal  har  han  kun  i  yderste 
Nød  og  i  vanskabt  Form  ført  over  sine  Læber. 

Først  og  fremmest  var  dog  Frue-Kirke  Grjenstand 
for  min  tidligste  Beundring.  Det  var  min  Faders  Stolthed 
at  vise  Tilrejsende  om  i  Kirkens  mange  Herligheder  og 
historiske  Minder,  og  den  ældste  Søn  var  da  gjerne  i  Følge 
med  som  opmærksom  lyttende  Tilhører.  Kun  Bagkoret 
med  mange  ved  Ælde  ærværdige  Gravminder  var  levnet  af 
den  ældre  Kirkebygning,  hinsides  Ildebranden  1728;  men, 
saaledes  som  Kirken  stod  i  sin  vistnok  moderniserede  Skik- 
kelse —  kun  i  70  Aar:  fra  1738  til  1807  — ,  gjorde  den 
med  sine  mægtige  Dimensioner,  de  fire  Rækker  fritstaaende 
Piller  og  stjernebesaaede  Hvælvinger,  et  stort  og  opløftende 
Indtryk,  der  forhøjedes  ved  den  store  Mængde  Gravkapeller 
og  Epitafier.  De  pragtfulde  Mausolæer  over  Ulr.  Chr.  (jryl- 
denløve  til  Højre  af  Hovedindgangen  fra  Nørregade,  over 
Kort  Adelaer,    forherliget    ved    to    lænkede  Fanger  i  sort 


tænkeligt  Brud  paa  det  kirkelige  Dekorum,  da  min  Fader  tillod 
sig  ved  lignende  højtidelig  Scene  at  drage  de  tre  Bukninger 
sammen  til  én. 

Marmor,  ved  Opgangen  til  Koret  til  Højre,  ligesom  over 
Axel  Urop  i  Bagkoret  staa  lyslevende  for  mig.  Efter 
Bombardementet  stod  Kirken  hen  som  Ruin  indtil  1811, 
da  dens  Skæbne  blev  afgjort.  Det  høje  Spir  var  heldigvis 
faldet  udad ;  Ilden  havde  fortæret  alt  Træværk  i  det  Indre 
og  smuldret  Marmorepitafierne;  men  Bygningsværket  selv. 
d.  V.  s.  Mure  og  Piller,  var  uskadt;  Hvælvingerne  havde, 
lidt  endel  ved  Bomber,  hist  og  her  ogsaa  ved  det  nedfaldne 
Tagværk.  Men  naturHgvis  havde  Kirken  med  Lethed 
kunnet  bringes  tilbage  i  sin  forrige  Skikkelse,  og  en  fuld- 
stændig Istandsættelse  vilde  næppe  have  synderlig  oversteget, 
hvad  det  blotte  Nedrivningsarbejde  kostede.  Men  Arki- 
tekter kunne  til  sine  Tider  udøve  en  mærkværdig  tyranni- 
serende Magt.  For  Overbygningsdirektøren,  Etatsraad 
(Konferentsraad)  Hansen,  stod  det  klart  og  fast,  at  Kjø- 
benhavns Hovedkirke  ikke  turde  gjenopstaa,  som  den  havde 
staaet  og  for  største  Delen  endnu  stod ;  Lejligheden  turde  ikke 
forsømmes  til  at  faa  den  rejst  i  en  „forandret  Form,  som  mere 
stemmede  med  den  simplere  og  ædlere  græske  og  romerske 
Stil."  *)  Bygmesteren  stod,  —  al  Fortjeneste  som  borgerlig 
Bygmester  ufortalt,  —  fuldkommen  udenfor  enhver  Tanke 
om  og  Følelse  for  kirkehg  Bygningsstil;  men  han  var  meget 
formaaende  ved  Hoffet,  og  han  satte  det  midt  i  Krigs- 
aarene,  i  den  mest  pengetrange  Tid,  igjennem,  at  det  blev 
overdraget  til  ham  at  gjenopføre  Kirken  „uden  at  være 
bunden  til  den  gamle  Form."  Saaledes  blev  Kirkegrunden 
lidt  efter  hdt  raseret.  Fra  min  Faders  Have  saa'  jeg  med 
Smerte    de  stolte  Pillerader   forsvinde,    den    ene    kolossale 


*)  „Vor  Frue  før  og  efter  Branden  i  A,  1807",  udg.  af  Kommissio- 
nen for  Kirkens  Gjenopbygning  1818."  S.  8. 

Murpille  efter  den  anden  blive  undergravet  og  med  stærke 
Touge  styrtet  ned  i  Gruset.  Først  efter  6  Aar  var  man 
kommet  saavidt,  at  Grundstenen  til  Alteret  kunde  lægges 
ved  Reformationens  Jubelfest  1817.  Ved  Kollekter  lod 
der  sig  i  Aaringer  som  bine  ikke  bringe  store  Ting  tilveje; 
Kirketiender,  Slubber,  Ligvogne,  Brænde  til  Kjøbenliavnerne 
beskattedes,  for  at  Indvielsen,  ni  Aar  derefter  (Pintse  1826), 
kunde  gaa  for  sig.  For  at  opnaa  den  lovpriste  Stilrenhed 
maatte  Stenen  i  Loft  og  Piller  vige  for  Træ,  dækket  med 
Puds ,  de  fritstaaende  Piller  i  Midtskibet  vige  for  sammen- 
hængende Murmasser,  hvorved  Alt,  hvad  der  er  indenfor 
disse,  ogsaa  er  udenfor  Kirken,  og  hvad  der  før  var  mægtig 
imponerende,  parallele  Kirkehaller,  er  nu  svundet  ind  til  et 
i  Forhold  til  Ydermurene  paafaldende  lille  Rum.  I  de  for- 
løbne 20 — 30  Aar  har  Kirken  iøvrigt,  —  hvad  der  dog  for 
en  Del  har  sin  Forklaring  i  Bygningsaarenes  pekuniære  Pin- 
agtighed, —  maattet  fornyes  i  sine  fleste  Hoveddele:  Tag- 
værk, Kobberbeklædning  og  Loft,  .  Orgel  og  Urværk,  indre 
Dekoration  og  ydre  Cementering.*)  De  disharmoniske 
Klokker,  som  ikke  tør  svinges,  ere  endnu  tilbage.  Jeg 
tvivler  om,  at  der  i  Kristenheden  lader  sig  opdrive  Mage 
til  saa  ynkelig  en  Mislyd,  og  det  er  mig  en  kjær  Tanke 
endnu  at  skulle  opleve  den  afløst  ved  harmonisk  Klokke- 
klang. **). 


*)  Af  \Yeyse,  Kirkens  Organist  og  ingen  Ynder  af  den  Hansen' ske 
Kirkestil,  vare  følgende  Strofer  velbekj endte  i  vid  Kreds: 
„Vel  Orglet  vil  kun  daarlig  klinge; 
Med  Klokker  tør  man  ikke  ringe. 
Men  smuk  er  Kirken,  og  er  man  derinde, 
Man  mærker  det  ej,  den  er  bygget  af  Pinde." 
**)  Ønsket  er  opnaaet  i  Foraaret  1868. 

(Sen.  Anm.) 

Som  mit  Liv  fra  tidlige  Barnclomsaar  har  været 
knyttet  til  den  ene  Stad,  saaledes  har  det  længere  end 
sædvanlig  været  knyttet  til  det  fædrene  Hjem;  umid- 
delbar fra  dette  drog  jeg  som  gift  Mand,  i  Slutningen  af 
1821,  ind  under  eget  Tag.  Huslig  Fred  og  Velsignelse 
boede  i  rigt  Maal  i  Forældrehjemmet.  Børneklyngen  for- 
øgedes efterhaanden  til  et  Antal  af  syv,  af  hvilke  jeg  var 
den  næstældste  og  den  ældste  af  fire  Sønner;  alle  Børn 
bleve  i  Live,  og  alle  vare  tæt  sluttede  til  Hjemmet.  Min 
Fader,  der  udenfra  maaske  betragtedes  som  noget  stræng, 
myndig  og  skarpkantet,  var  i  Hjemmet  den  elskværdigste 
Mand,  fra  Børnenes  Side  kun  Gjenstand  for  inderlig  Hen- 
givenhed. Sin  Lykke  søgte  og  fandt  han  i  sin  Præste- 
gjerning  og  i  sin  huslige  Kreds.  Som  Præst  ved  Frue- 
Kirke  følte  han  sig  i  den  længste  Del  af  de  40  Aar,  for- 
nemmelig dog  i  det  første  Tiaar  indtil  1807,  i  høj  Grad 
lykkelig  ved  den  fulde  Kirke,  og  en  særlig  Paaskjønnelse 
af  hans  Betydning  som  Prædikant  var  det  ham,  da  et  An- 
tal af  teologiske  Kandidater  i  1799  henvendte  sig  til  ham 
med  Anmodning  om  at  overtage  Styrelsen  af  et  homiletisk 
Selskab,  hvis  ugentlige  Sammenkomster  Torsdag  Aften  til 
Gjennemgaaelse  af  de  holdte  Prædikener  ere  mig  i  levende 
Minde.  Selskabet  bestod,  under  bestandig  Fornyelse,  i 
10  Aar  indtil  Pastoralseminariets  Oprettelse  i  Aaret  1809. 
Naar  Faderen  efter  fuldendt  Dagsarbejde  kom  ned  fra  sit 
Studereværelse,  bragte  han  altid  Glæden  med  sig  til  Dag- 
ligstuen; med  det  lyse,  livsglade  Sind,  der  understøttedes 
af  et  Helbred  af  sjælden  normal  Beskaffenhed,  vidste  han 
at  sprede  enhver  Sky  af  Mismod  og  Forstemning.  IVIin 
Moder,  en  Datter  af  Jubellæreren  Provst  Schjern  i  Halsted, 
var  en  dyb,    alvorhg  Karakter,    som    levede    med    en   selv- 

opofrende  Kjærlighed  for  Mand  og  Børn;  opad-  og  indad- 
søgende  greb  hun  med  Begjærlighed  enhver  højere  Livs- 
næring,  saaledes  som  den  paa  de  Tider  var  at  finde;  paa 
Marezoll's  og  senere  paa  Mynsters  Pr,ædikener,  Gellerts 
Sange  og  Psalmer  og  Claudius's  „Wandsbecker  Bothe"  satte 
hun  høj  Pris.  Legemlig  Lidelse  modnede  uden  Tvivl,  men 
den  hæmmede  ogsaa  den  stræbende  Aand ;  en  nervøs  Hoved- 
pine forlod  hende  sjælden,  og  i  de  sidste  Aar  fortæredes 
hun  af  et  indre  Onde;  men  hun  holdt  sig  oprejst  til  det 
Sidste  med  ubøjet  Kraft  og  gudhengiven  Ro.  I  Tilberedel- 
sen til  den  store  kirkelige  Jubelfest  den  31te  Oktober  1817 
deltog  hun  endnu,  skjønt  haardt  lidende,  med  sin  hele 
Sjæls  Interesse;  hun  søgte  ret  at  levendegjøre  sig  den  store 
Kirketid,  hvortil  den  viste  tilbage;  men  den  Ilte  Oktober, 
faa  Dage  efterat  de  gamle  Forældre  i  Halsted  havde 
holdt  deres  Guldbryllup,  lukkede  vi  hendes  Øjne.  Hun  blev  kun 
48  Aar  gammel,  og  med  hende  gik,  i  mere  end  én  Hen- 
seende, det  lykkeligste  Afsnit  af  Hjemmets  Liv  til  Ende. 

Af  de  ualmindelig  trykkende  Kaar,  under  hvilke  især- 
deleshed  Embedsstanden  led  i  Aarene  efter  1807,  bar  vist- 
nok ogsaa  vort  Husvæsen  sine  stærke  Spor ;  man  vilde 
nu  vanskelig  vide  at  finde  sig  i  den  Tids  Sparsommelighed ; 
men  den  kjøbenhavnske  Præst  var  dog  forholdsvis  gunstigt 
stillet.  Uagtet  Hus  og  Hjem  var  gaaet  op  i  Luerne  med 
dets  Indbo  fra  øverst  til  nederst  uden  mindste  Erstatning 
fra  det  Offentlige,  blev  Tabet  dog  fra  mange  Sider  lindret ; 
efter  ikke  lang  Tid  var  det  forvundet,  og  den  fremvoxende 
Ungdom  vidste  at  finde  sine  Glæder.  Den  første  Vinter 
efter  Bombardementet  1807—8,  da  vi  kom  husvilde  tilbage 
til  den  halv  nedbrændte  Stad ,  havde  Familien  maattet 
skilles;    kun    tre    Sønner    fulgte    med    Forældrene;     den 

øvrige  Del  af  Børnene  blev  tilbage  hos  min  Moders  For- 
ældre i  Halsted  Præstegaard.  Stor  var  Glæden,  da  For- 
aaret  atter  samlede  os  efter  den  lange,  enlige  Vinter.  Som- 
meren derefter  boede  vi  udenfor  Voldene  i  en  lystelig,  lille 
Havebygning  hos  Justitsraad  Kilde  paa  Vesterbro,  forbi 
Indgangen  til  Alleen;  Stedet  er  nu  nedrevet.  Fire  Gange 
den  lange  Vesterbro  igjennem  .til  og  fra  min  Skole  var 
mangengang  strængt  i  Sommerheden;  men  alHgevel  staar 
dette  Sommerliv  for  mig  i  et  idyllisk  Farveskær.  I  den 
store  Have  var  der  frit  og  svalt;  Alleen  og  Slotshaven 
hørte  ligesom  dertil,  og  Lykken  havde  ført  os  ind  i  en 
Familiekreds  med  talrig,  elskværdig  og  livsglad  Ungdom: 
tre  Døttre,  omtrent  jævnaldrende  med  mine  Søstre.  Det 
traf  sig  dertil  saa,  at  min  fortrolige  Ven  fra  Skolebænken. 
Lund  in  g,  her  var  gammel  Ven  af  Huset.  Der  var  saa- 
ledes  megen  Munterhed  og  Gammen,  ogsaa  til  sine 
Tider  alvorhgere  Underholdning.  Et  stort  Lysthus  i  Haven 
var  Samlingssted  til  Forelæsning  af  den  skjønne  Literatur. 
Jeg  var  gunstig  stillet  midt  imellem  to  Søstre:  to  Aar 
yngre  end  den  ene.  Pouline.  —  to  Aar  ældre  end  den 
anden,  Julie.  Søskendelivet  opnaaede  her  en  Grad  af 
Inderlighed,  som  vel  ikke  ofte  er  Tilfælde;  jeg  delte  Meget 
og  Mangeslags  med  dem,  og  blev  ved  dem  draget  ind  i 
smukke  og  kjære  selskabelige  Forhold.  Den  ældre  Søster 
blev  siden  gift  med  Advokat,  senere  Landskriver  Eckermann. 
Hendes  Liv  var  tungt;  hun  led  ikke  vel  iblandt  Tyskerne, 
først  i  Gliickstadt,  derefter  i  Garding,  hvor  hun  døde.  Den 
yngre  Søster  blev  gift  med  Mægler  Swane  ;  med  dem  og 
den  tredje  Søster  Sofie .  —  Enke  efter  Biskop  Gad 
—   i  Lolland-Falster,    derefter    i   Odense,    hvor    han    døde 

1851,  —  har  jeg  havt  den  sjældne  Lykke  at  leve  sammen 
indtil  denne  Dag  indenfor  Kjøbenhavns  Volde.*) 

Min  Fader  elskede  Musik  og  Sang,  spillede  og  sang 
Marseillaisen  med  ungdommelig  Fyrighed,  og  det  hørte  til 
hans  bedste  Glæder,  da  Døtre  og  Sønner  kom  saa  vidt. 
at  han  kunde  høre  sammensatte  Sangnummere  udføres  af 
dem.  Før  1807  havde  han  bragt  en  Samling  af  Malerier 
tilveje,  der  efterhaanden  fyldte  Væggene  i  de  daglige  Væ- 
relser; uden  Tvivl  var  det  Middelmaadigheder  uden  kunst- 
nerisk Værdi,  —  hvorfra  skulde  vel  Øjet  dengang  blive 
aabnet  til  at  skjelne  det  Ægte  og  det  Uægte?  —  men  de 
beredte  os  rig  Nydelse,  og  vakte  tidlig  Kjærligheden  til 
Billedkunsten.  Endel  Billedværker  fra  Wiedewelt's  Auk- 
tion med  bibelske,  mytologiske  og  historiske  Afbildninger 
vare  en  rig  Kilde  til  Underholdning  for  Faderen.  For  Na- 
turen og  Landlivet  havde  baade  Fader  og  Moder  den  mest 
aabne  Sans,  og  Glæde  ved  Blomster  og  deres  Pleje  havde 
min  Moder  taget  med  fra  sin  Præstegaardshave.  Vi  vare 
en  stærk  spadserende  Familie;  selv  ud  i  Skovene  straktes 
Fodture  nu  og  da  af  Faderen  med  de  ældre  Børn.  Hver 
anden  Sommer  hørte  i  en  lang  Række  af  Aar  en  Lollands- 
rejse    til    vor  Livsorden.      Halsted    ved   Nakskov    havde 


Af  de  tre  Brødre  var  den  første,  Karl,  Landmand  i  Jylland,  den 
anden,  Emil,  Præst  i  Sjælland  i  Gimlinge  og  Boslunde.  Hans 
ivrige  Tilslutning  til  Grundt\^g  midt  i  Stridsaarene  rejste  en 
Skillemur  imellem  ham  og  mig.  En  langvarig  Sygelighed,  som 
lod  ham  søge  til  Hospitalet,  og  havde  en  pludselig  Død  til  Følge, 
bragte  dog  med  Lethed  det  gamle  Forhold  tilveje,  og  ved  den 
aabne  Grav  kunde  jeg  eftersende  ham  et  broderligt  Farvel. 
Den  tredje  Broder,  Ludvig,  døde  18  Aar  gammel,  kort  efterat 
han  havde  opnaaet  at  blive  Student,  efter  en  vaandefuldHj ærte- 
sygdom (1823).  Han  var  min  Sjæls  Yndling;  jeg  vaagede  hos 
ham  den  sidste  Pinsels-Nat,  og  han  døde  i  mine  Arme. 

en  Landsbypræstegaard  og  en  Præstegaards-Befolkning  at 
fremvise  i  ægte  gammel  Stil.  Min  Morfader,  Provst  Niels 
Scbjern,  havde  arvet  Kaldet  efter  sin  Fader.  Ved  dennes 
Død  blev  han  —  som  Student,  23  Aar  gammel,  kaldet  til 
det  store  Kald  af  Besidderen  af  Baroniet  Juelinge,  som 
ydermere  udvirkede,  at  Kaldet  blev  overtaget  af  en  Vika- 
rius ,  indtil  den  Kaldede  fik  taget  Embedsexamen  (med 
anden  Karakter)  og  opnaaede  den  lovbestemte  Alder.  Her 
var  han  Præst  i  54  Aar,  indtil  han  resignerede  i  1818. 
Han  var  en  mærkelig  Præste  -  Typus  fra  det  attende 
Hundredaar,  navnlig  for  Herskabspræsternes  Klasse,  end- 
skjønt  han  ganske  vist  stod  over  den  store  Flerhed.  Paa 
Herregaarden  yderst  devot  forsmaaede  han  selv  ikke  Haand- 
kys  hos  de  halvvoxne  Komtesser;  i  Præstegaarden  øvede 
han  Eneherskerens  Myndighed  uden  at  bruge  mange  Ord; 
som  Sogneherre  forstod  han  at  holde  Sognefolkene  til  Kir- 
ken, endskjønt  han  prædikede  i  saa  hurtigt  Tempo  og  med 
saa  svag  Stemme,  at  i  de"  senere  Aar  Ingen  kunde  høre, 
hvad  der  blev  talt.  Men  han  havde  iøvrigt  Studerekammeret 
fuldt  af  Bøger  og  baade  Storstue  og  Havestue  behængt 
med  Kobbere  og  Prospekter.  Avlingen  var  bortforpagtet; 
han  læste  bestandig  og  af  mange  Slags,  mest  dog  Historie, 
og  i  flere  Sprog,  og  han  var  saaledes  hjemme  i  Adskilligt. 
Til  Svigersønnen,  min  Fader,  stod  den  gammeldags  Landsby- 
præst, ihvorvel  ikke  zelotisk  ortodox,  paa  noget  spændt 
Fod;  min  Moder  derimod,  den  eneste  Datter,  var  hans 
Øjesten,  og  mod  Børnebørnene  var  han  mild  og  meddelsom; 
jeg  holdt  nok  af,  baade  som  Dreng  og  som  ung  Student, 
at  gaa  omkring  med  Morfaderen  i  Haven,  naar  han  fik  sin 
Pibe  efter  Bordet  tændt  ved  Solen  gjennem  Brændeglasset, 
og  høre  om  gamle  Ting  eller  besvare  hans  Spørgsmaal  om 

Skole  og  Universitet.  De  sex  Ugers  Landliv  her,  —  det 
var  den  reglementerede  Tid  — ,  var  iøvrigt  ensformigt.  Der 
kom  ikke  mange  Besøg  til  de  gamle  Præstefolk,  og  af  Om- 
egnen lærte  vi  kun  at  kjende,  hvad  der  kunde  naas  til- 
fods, saasom  det  venlige  Yesterborg  ved  Sø  og  Skov,  den 
smukke  Avnede-Skov  ved  Enden  af  Nakskov-Fjord.  Der 
var  kun  ét  Par  Heste  paa  Stalden,  saa  smækfede,  at  de 
kun  kunde  røre  sig  i  Skridtgang  til  Smaature;  hverken 
Heste  eller  Kjøretøj  var  beregnet  paa  andet  end  at  bestride 
Præstens  Sogneture.  Men  Hjemmets  idylliske  Ro  gjorde 
min  Moder  usigelig  godt;  Os  forekom  den  ikke  mindre  lyk- 
salig, og  kun  et  Bøsseskud  fra  Præstegaarden  laa'  Herresædet 
Juelinge,  det  gamle  Halsted-Kloster.  Min  Fader  havde  i  sin 
Tid  som  Huslærer  hos  Kammerherre  Juel- Vind  (senere 
1810  efter  Moderens  Død  Besidder  af  Grevskabet  Frisen- 
borg) henlevet  lykkelige  Aar  der  i  en  meget  elskværdig  Familie, 
og  fra  den  udgik  der  ogsaa  nu  mange  Glæder  baade  for 
Gamle  og  Unge.  Afskeden  var  hver  Gang  en  Sorgens  Tid. 
Til  Præstegaarden,  et  stort  firfløjet  Bindingsværk  med 
Tilbygninger  og  Forbindelsesgange  af  den  mærkværdigste 
Konstruktion ,  hvor  Brøstfældigheder  omhyggelig  dulg- 
tes ved  aarlig  Hvidtning,  og  til  den  store  Have  med 
gamle  Skovtræer  og  klippede  Hække  knytte  de  kjæreste. 
uforgængelige  Minder  sig  fra  Barndommens  og  den  tidlige 
Ungdoms  Aar.  Baade  Præstegaard  og  Herregaard  staar 
nu  omskabt  i  ny  Skikkelse;  men  jeg  har  let  ved  at  re- 
staurere mig  det  Gamle  helt  og  holdent  indtil  de  aller- 
mindste Enkeltheder  i  Hus,  Gaard  og  Have.  Paa  Juehnge, 
som  nu  er  i  Sønnesønnens  Besiddelse,  har  jeg  efter  mange 
Aars  Forløb  fundet  en  Modtagelse,  som  gjenkaldte  mig 
den    venlige  Aand  og   Tone    fra   fordums  Dage.      Præste- 

gaarden  blev  endnu  i  en  lang  Række  af  Aar  i  Familien, 
og  ogsaa  nu  staar  Halsteds  Præst  mig  nær  med  trofast 
Vennesind:  Pastor  Wegener,  Broder  til  Gehejmearkivaren. 
En  gammel  Lind  i  Præstegaardshaven  bevarer  den  Dag 
idag  et  Clausensk  Slægtregister:  udskaarne  Navne,  som 
igjennem  to  Slægtaldere  ere  blevne  opfriskede  fra  Tid  til 
Tid  med  skaansom  Haand.  —  Efterat  min  Fader  var  bleven 
Stiftsprovst  (1811),  benyttede  min  Moder  med  de  ældste 
Børn  gjæme,  især  om  Sommeren,  Landemodsturen  til  Ros- 
kilde, der  dengang  blev  betragtet  som  en  lille  Rejse;  der 
bededes  stadig  paa  Halvvejen,  i  Roskilde-Kro.  Fra  Lande- 
modet plejede  vi  at  tilbringe  nogle  Dage  i  Ousted,  halv- 
anden Mil  fra  Roskilde,  hvor  min  Moders  Broder  var  Præst. 
Ledreborg  og  Hertadal  blev  os  velbekj endte  Steder  fra 
disse  Besøg. 

Ogsaa  til  det  danske  Fastland  strakte  enkelte  Familie- 
rejser sig.  Indtil  Aaret  1804  havde  min  Fader  sin  Moder. 
nogle  og  firsindstyve  Aar  gammel,  levende  som  Præsteenke 
i  Haderslev.  *)  Det  blev  aftalt  imellem  Brødrene  i  Kjøben- 
havn  og  i  Altona  at  mødes  der  et  Par  Aar  før  hendes  Død, 
og  min  Fader  tog  de  to  ældste  Børn,  Datter  og  Søn,  med 
sig,  medens  min  Moder  opholdt  sig  med  de  mindre  Børn 
hos  Forældrene  i  Halsted.  Senere,  i  Aaret  1807,  gjaldt 
Besøget  (af  begge  Forældre  og  de  tre  ældste  Børn)  selve 
Onkelen  i  Altona,  som  først  da  var  bleven  Ægtemand; 
hans  Kone  var  en  Datter  af  Kirkeraad  Eckermann  i  Kiel. 
Han  var  en  Personlighed,  som,  set  under  forskjellig  Syns- 
vinkel,   tog  sig  hel  forskjellig  ud.    Skolemanden  var  kjende- 


*)  Moderen  Kristine,  født  Boldicli,  var  Datter  af  Provst  B.,  Sogne- 
præst i  Beftoft  og  Tislund.  Dennes  Fader  var  Provst  og  Slots- 
præst i  Helsingør,  gift  med  en  Datter  af  General-Superintendent 
Stemann  i  Holsten. 

lig  ved  første  Øjekast,  og  tilmed  en  Skolemand  i  tysk  Stil: 
stiv  og  formel,  afmaalt  i  al  sin  Færd,  i  Ord  og  Handling, 
zirlig  i  Ojotræden.  Gang  og  Paaklædning.*)  Men  en  sjæl- 
den Finhed  i  Følelse,  en  sjælden  Sans  for  det  Skjønne  i 
Natur  og  Kunst  forsonede  snart  med  den  noget  pedantiske 
Yderside.  Hans  Hjem,  pynteligt  som  et  Dukkeskab,  var 
behængt  med  Billeder;  Blomsterduft  modtog  den  Ind- 
trædende paa  Trappegangene  som  i  Stuerne,  og  der  var 
udbredt  over  hans  Personlighed  en  højst  vindende  og  ind- 
tagende Behagelighed,  om  end  det  Elskværdige  traadte 
frem  snarere  i  kvindelig  end  i  mandlig  Form.  I  Aaret  1836 
fejrede  han  dengang,  75  Aar  gammel,  sit  50aarige  Jubi- 
læum ved  samme  Gymnasium  under  al  den  Jubileren,  som 
kræver  tysk  Kostume  for  at  tage  sig  ud.  Den  kjøben- 
havnske  Familie  deltog  i  Festlighederne,  og  jeg  opbevarer 
endnu  som  Arvelod  en  smuk  Pokal  af  det  rene  Guld 
som  Festgave  fra  fordums  Lærlinge.  Der  haves  endel  Smaa- 
digte  af  ham,  hvortil  han  selv  satte  Musik;  ét  af  dem. 
„Dånenlied",  begynder:  „Ich  freue  mich,  dass  Dånenblut 
in  meinen  Adern  roUt."  Han  havde  ved  Gymnasiet  Under- 
visningen i  Dansk,  havde  endel  Kjendskab  til  og  Glæde  ved 
den  skjønne  danske  Literatur,  og  var  ved  hvert  Besøg  i 
Kjøbenhavn  i\Tig  for  at  samle  danske  Bøger  til  Gymnasiets 


*)  Paa  en  Udflugt  under  et  kjøbenhavnsk  Ophold  til  Sorø  gjorde 
min  Fader  med  Broderen  fra  Altona  et  Besøg  hos  Ingemanns 
Svigerfader,  Konferentsraad  Mandix  (som,  efter  at  have  taget  sin 
Afsked,  havde  bosat  sig  i  Sorø),  en  højst  agtværdig  Mand, 
men  rigtignok  i  ualmindelig  Grad  kejtet  og  sær  i  sine  Lader. 
Det  staar  endnu  livagtigt  for  mig,  hvorledes  Onkelen,  da  vi  vare 
komne  ud  paa  Gaden,  greb  min  Fader  i  Armen  og  udbrød  i 
den  alleralvorligste  Tone,  med  næsten  smerteligt  Udtryk:  „Hjælp 
Gud,  min  Broder!  er  det  en  Konferentsraad!" 

Bibliotek.  Han  stod  virkelig  i  den  fulde  Tro.  at  han  var 
en  oprigtig  dansk  Patriot;  men  det  var  kun  som  den 
danske  Majestæts  allerunderdanigste  Undersaat.  I  de  se- 
nere Bestræbelser  for  at  hjælpe  den  mishandlede  Danskhed 
i  Slesvig  til  sin  Ret  saa'  han  kun  lige  saa  mange  utilbørhge 
Overgreb ;  Oprøret  i  1848  desorienterede  ham  fuldkomment. 
Han  døde  under  Vaabnenes  Gny.  i  en  Alder  af  omtrent 
90  Aar ;  med  dyb  Bevægelse  har  jeg  senere  staaet  ved 
.hans  Grav.  —  Rejsen  i  1807  gik  fra  Nysted  paa  Lolland 
(de  mindre  Børn  vare  ladte  tilbage  i  Halsted)  iPaketbaad 
til  Hejhgenhafen,  over  Liibek  til  Elben.  Den  skjønne 
Elbkyst  indtil  Blankenese  efterlod  uudslettelige  Indtryk, 
som  jeg  senere  gjerne  har  fornyet.  Og  hvor  smukt  stode 
ikke  dengang  Danske  og  Holstenere  overfor  hinanden!  Dog 
var  der  allerede  hos  Drengen  en  dunkel  Fornemmelse  af 
en  vis  Overlegenheds-Mine,  hvormed  det  tyske  Væsen  fandt 
for  godt  at  se  ned  paa  det  danske.  Det  var  med  en 
ubeskrivelig  Selvbehagelighed,  man  talte  om  „unser  Geld" : 
Sølvspecierne  overfor  Bankosedlerne;  og  dette  Fortrin, 
—  dengang  kun  altfor  haandgribeligt  — ,  blev  uvilkaarligt 
ført  over  paa  alle  Forhold.  Under  Forudsætning  af  be- 
skeden Selvunderordning  fra  dansk  Side  har  Holsteneren 
til  enhver  Tid  gjærne  overtaget  Patronats-RoUen. 


Med  alle  de  venhge  Sider  og  de  kjære  Erindringer  er 
det  alligevel  med  blandet  Følelse,  jeg  ser  tilbage  paa  Hjem- 
livet i  den  egentlige  Ungdomstid;  jeg  regner  hertil Aarene 
1809  —  1818,  Livet  var  i  det  hele  stille  og  indgetogent; 
Omgangskredsen  var  ikke  stor  eller,  som  den  staar  for 
mig,     af    synderlig     Interesse:       nogle     af    Hovedstadens 

Præstefamilier,  et  Par  Universitetsprofessorer  og  enkelte  Fa- 
milier af  min  Faders  Menighed.  Det  var  dengang  nedarvet 
Skik,  at  ved  Præsteordinationer  i  Frue-Kirke  de  Gejstlige, 
som  havde  assisteret  ved  Handlingen,  derefter  samledes 
skiftevis  hos  de  to  Kapellaner  ved  Kirken  ved  Frokost- 
bordet; jeg  har  derfra  modtaget  Indtrykket  af  et  smukt 
Broderlighedsforhold.  I  taknemmelig  Erindring  bevarer 
jeg  to  af  min  Faders  Ungdomsvenner:  Slesvigeren  Pastor 
Fallesen,  først  Kollega  ved  Frue  Kirke,  derefter  Sogne- 
præst ved  Trinitatis  Kirke,  og  Provst  Holm  ved  Holmens 
Kirke;  Bekjendtskabet  gik  for  den  Sidstes  Vedkommende 
tilbage  til  Halsted  Præstegaard,  og  den  ærværdige  Mand 
bevarede  indtil  sin  Død  en  særegen  Godhed  for  mig,  til 
hvem  han  i  Maribo  havde  staaet  Fadder.  Pave  Is  blev, 
efter  Ophævelsen  af  Nikolaj-Kirkesogn,  forflyttet  til  Kristi- 
ania.  Gutfeld,  den  joviale,  oplivende  Mand,  var  Fætter 
til  min  Fader,  slesvigsk  Præstesøn  som  han  (fra  Beftoft). 
Han  var  dengang  Præst  i  Fredensborg  og  Asminderød,  og 
et  Par  Sommerbesøg  derude  i  min  Barndomstid  staa  for 
mig  i  det  lifligste  Lys.  Uagtet  Fredensborg-Have  dengang 
i  sin  stive  V^ifteform  var  mindre  tiltrækkende,  imponerede 
den  ved  det  storartede  Anlæg  med  de  pompøse,  kirkelig- 
højtidelige Alleer,  og  ikke  mindre  Opkjørselen  til  Slottet 
gjennem  den  venlige  Slette.  Fredensborg  er  vedbleven  at 
være  et  af  mine  Yndhngssteder ,  Maalet  for  mangen 
Fodvandring  og  mangt  Sommerophold,  og  ogsaa  her  er 
den  senere  Nydelse  bleven  forhøjet  med  Barndoms-Indtryk- 
kene i  Baggrunden. 

Men  jeg  kan  efter  min  Selv  erfaring  ikke  anse  det  for 
ønskeligt,  naar  Sønnerne  vedblive  at  være  faste  Med- 
lemmer i  det  fædrene  Hjem  udover  den  Alder,  da  Trangen 

til  en  vis  selvstændig  Væren  begynder  at  røre  sig.  For 
mig  idetmindste  har  det  lange  Hjemmeliv,  tilmed  paa  et 
og  samme  Sted,  ikke  været  tjenligt.  Det  er  naturligt,  at 
den  sammensluttede  Familiekreds,  hvori  man  nyder  sorgløst 
Velvære,  men  tillige  linder  sig  i  mere  afhængig  Stilling,  end 
godt  og  gavnligt  er,  holder  borte  fra  den  Berøring  med 
Verden  udenfor,  der  netop  i  de  første  Udvikhngsaar  har 
stor  og  frugtbar  Betydning :  til  at  give  Indblik  i  forskjellig- 
artede  Livsforhold,  tilføre  Menneskekundskab,  styrke  Karak- 
terens Selvstændighed  og  derved  give  Lethed  og  Sikkerhed 
i  Optræden  i  vanskeligere  Tilfælde.  Med  de  hæmmende 
Eftervirkninger  af  et  længe  fortsat  Hjemmeliv  er  jeg  mig 
bevidst  at  have  mangengang  indtil  den  seneste  Tid  havt 
at  kæmpe. 

Min  Skoletid  omfatter  kun  fem  Aar  (1804—1809); 
det  hørte  til  min  Faders  System,  at  Grrundlægningen 
baade  i  Latin  og  Græsk  helst  burde  ske  ved  Hjemmeun- 
dervisning.  Fra  min  Skdlegang  har  jeg  kun  behagelige 
Erindringer;  om  nogen  Overanstrængelse  var  der  ikke 
Tanke;  og,  naar  jeg  senere  hos  Steffens  og  Ingemann  har 
læst  Beskrivelse  af  Undervisningen,  Skolelivets  og  Skole- 
tugtens  Tilstand  kun  ét  eller  to  Tiaar  længere  tilbage  i 
Tiden,  saa  er  det,  som  om  der  laa  et  helt  Slægtliv  imellem 
dengang  og  min  Skoletid.  Med  Vemod  fandt  jeg  i  1807 
den  gamle  Skolebygning  som  Ruin ;  i  mine  to  sidste  Skole- 
aar  var  Skolen  tilhuse  i  '^Vajsenhusets  Sidebygning  paa 
Store-Kjøbmagergade ,  derefter  i  den  ledigstaaende  Trini- 
tatis-Præstebolig  i  Store-Kannikestræde.  Skolen  i  Kjøben- 
havn  var  den  første,  hvor  den  store,  længe  og  omhyggelig 
forberedte  Beform  af  det  lærde  Undervisningsvæsen  var 
bleven  indført  (i    1797);    den   havde  saaledes  næppe  endnu 

bestaaet  sin  Prøve,  og  det  var  ikke  nogen  let  Sag  at  faa 
de  mange  Lærerkræfter  sammenarbejdede  i  en  Aand  og 
Retning,  saa  stærkt  afvigende  fra  den  hidtil  herskende. 
Æren  herfor  tilkom  Skolens  Rektor,  Niels  Lang  Nissen, 
dengang  endnu  en  ung  Mand.  Han  var  ikke  nogen  lærd 
Filolog  (hans  Hovedfag  var  Græsk) ;  han  var  en  alvorhg, 
men  hverken  oplivende  eller  beaandende  Lærer,  og  han 
havde  ingen  Gave  til  at  drage  de  Unge  til  sig  og  vinde 
deres  Hengivenhed;  der  var  endogsaa  noget  Utilgængeligt, 
Stift  og  Koldt  i  hans  Væsen;  men  som  Skolebestyrer 
lindes  hans  Lige  ikke  let.  Der  var  noget  mærkværdig 
Ærefrygtbjdende  i  den  mandig  skjønne  Skikkelse;  han  be- 
høvede kun  at  vise  sig  for  at  paabyde  Orden  og  Sømme- 
lighed; og  uden  nogen  Strænghed,  under  den  humaneste 
Behandling  fra  Lærernes  Side  uden  Undtagelse  gik  der  en 
Tugtens  og  Velanstændighedens  Aand  igjennem  den  hele 
Skole.  Senere  synes  det,  som  om  Korporalsystemet  er  paa 
Veje  til  atter  at  faa  sine  Talsmænd;  vor  Rektor  vilde 
have  troet  at  besmitte  sine  Hænder  ved  at  bruge  Stokken 
imod  en  Discipel,  og  vist  er  det:  han  vilde  være  sunken 
mange  Grader  i  vore  Øjne,  dersom  vi  nogensinde  havde 
set  ham  i  Bøddelarbejde.  Næsten  fyiTetyve  Aar  senere 
(1843)  blev  jeg  anmodet  om  at  føre  Ordet  ved  min  gamle 
Rektors  Jubilæum,  og  det  var  et  sanddru  Vidnesbyrd,  jeg 
udtalte:  „Naar  i  en  lang  Aarrække,  hvor  enhver  af  de 
øvrige  Lærerposter  ofte  har  vexlet  imellem  flere,  én  Aand 
er  gaaet  igjennem  denne  Skole:  en  rolig,  bramfri  Stræben 
til  Grundighed  i  Kundskab,  en  værdig  Samvirken  af  Lærerne 
til  samme  Maal,  et  skjønt  Humanitetsforhold  imellem  Lærer 
og  Lærling,  —  da  vil  neppe  Nogen  omtvivle,  og  Enhver, 
som    er    nøjere    bekjendt  med  Forholdene,  vil  vide  det:  at 

det  er  fornemmelig  dens  Styrers  Personlighed,  som 
har  afpræget  sig  i  denne  Virksomheds  Karakter."  —  Det 
var  prøvede  eller  lovende  Lærerkræfter,  man  maatte  søge 
at  vinde  for  at  arbejde  det  Nye  frem,  og  det  er  fire 
Nordmænd,  jeg  her  fremfor  alle  bevarer  i  taknemmehg 
Erindring:  Munthe.  Krog  Meyer,  Sverdrup  og  Hersleb; 
som  den  femte  kunde  jeg  endnu  ønske  at  nævne  Krumm 
(der  siden  som  Professor  i  Kristiania  antog  Navnet  Kayser). 
uagtet  jeg  bragte  ham  liden  Glæde  og  Ære;  Matematik 
var  og  blev  min  svage  Side.  Munthe,  —  ogsaa  en  Mand 
med  et  ædelt  Aasyn  og  Værdighed  i  sin  hele  Person,  men 
med  større  Naturhghed  og  Friskhed,  —  var  Lærer  i  Latin 
i  de  højere  Klasser.  Den  madvigske  Skole  vilde  uden 
Tvivl  have  brudt  Staven  over  hans  Undervisning;  det 
grammatiske  Apparat  var  stærkt  begrænset,  vistnok  ikke 
heller  ganske  korrekt ;  men  han  havde  Sans  for  Sprogets 
Aand.  Øre  for  dets  Velklang  og  endnu  mere  levende  Fø- 
lelse for  Indholdets  Skjønhed;  Læsningen  af  Horats. 
Virgil  og  Livius  var  ham  en  øjensynlig  Aandsnydelse.  og. 
hvad  der  var  lysvaagent  i  ham  selv,  vidste  han  at  vække 
hos  Disciplene.  Hvor  det  ikke  lykkedes  ham  at  fremkalde 
nogen  Gjenklang,  hvor  han  fik  en  Oversættelse  af  enhorat- 
sisk  Ode  eller  en  Tale  hos  Livius  i  dvask,  slæbende  Lektie- 
tone, formaaede  han  ikke  at  styre  sin  Heftighed.  Beteg- 
nende for  hans  Kald  til  Lærerfaget  er  det,  at  han  til 
Tema  i  et  Skoleprogram  valgte  Ordsproget :  „Quem  Jupiter 
odit,  pædagogum  facit"  som  Gjenstand  for  en  varm  Gj en- 
drivelse.  Ved  Bombardementet  1807  mistede  han  den 
højre  Arm;  siden  den  Tid  var  den  kjærnesunde  Mand 
stadig  lidende;  i  Aaret  1809  blev  han  Rektor  ved  den. 
senere  nedlagte,    lærde    Skole    i  Nyborg,    hvor    han   døde 

1814.  Krog  Meyer  kom  1806  ned  fra  Kristiania 
som  overordentlig  Professor  i  Teologi  ved  Universitetet  og 
Overlærer  ved  Metropolitanskolen  i  Religion  og  Hebraisk. 
Hans  Undervisning  havde  ligesom  hans  Lærebog  sit  Værd 
i  en  logisk  Bestemthed  og  Klarhed,  men  den  manglede 
religiøs  Beaandelse  og  var  derfor  ikke  synderlig  skikket  til 
at  lægge  et  kristeligt  Grundlag  hos  den  studerende  Ungdom. 
I  den  øverste  Klasse  meddelte  han  endel  Vink  og  Anvis- 
ninger til  den  rette  Benyttelse  af  de  akademiske  Aar ;  de 
modtoges  med  Opmærksomhed  og  Paaskjønnelse;  men  det 
undrede  mig  senere  at  gjenfinde  dem  Ord  til  andet  paa 
Tysk  i  Niemeyers  Lærebog.  Ved  den  Humanitet,  den 
milde  Alvor,  der  var  udbredt  over  hans  hele  Væsen,  vandt 
han  sine  Disciples  Agtelse  og  Hengivenhed  i  høj  Grad,  og 
det  var  med  virkelig  Sorg,  vi  saa'  ham  drage  bort  efter 
ikke  fulde  to  Aars  Forløb  (1808)  som  Prinselærer  paa 
Augustenborg.  Han  vendte  i  1816  tilbage  til  Universitetet, 
men  døde  allerede  1819,  to  Maaneder  efterat  han,  som 
kongelig  Naadesbevisning  mod  Hertugen  af  Augustenborg, 
var  bleven  udnævnt  til  Biskop  over  det  nyoprettede  Bispe- 
dømme: Als-Ærø.  Hans  Efterfølger,  Trønderen  Hers- 
leb,  en  Karakter  af  større  religiøs  Dybde  og  Energi,  ud- 
øvede en  ganske  anden  Indflydelse  paa  den  modnere  Ung- 
dom. Jeg  havde  ham  imidlertid  kun  mit  sidste  Skoleaar 
til  Lærer;  men  med  det  opofrende  Sind,  der  betegnede 
hans  hele  Virksomhed,  tilbød  han  mig  med  et  Par  andre 
tidhgere  Disciple  hver  Løverdag  Aften,  naar  han  havde 
kunnet  trænge  til  Hvile  efter  Ugens  Besvær,  at  gjennemgaa 
nogle  Bøger  af  Uiaden,  som  vi  efter  den  Tids  Skik  agtede 
at  give  op  udenom  'til  den  filologiske  Examen.     Jeg  havde 

saaledes  den  Glæde  endnu  et  halvt  Aar  at  staa  i  personlig 

Forbindelse  med  den  kjære  og  højtagtede  Lærer,  og  jeg 
tænker  ofte  paa  Værelset  paa  det  nu  flyttede  og  ombygte 
Valkendorf'ske  Kollegium,  hvor  vi  samledes  hos  ham.  Tre 
Aar  derefter  (1813)  havde  Kristiania- Universitet  den  Lykke 
at  kunne  indvie  de  teologiske  Lærestole  med  Mænd  som 
Hersleb  og  Stenersen.  Endnu  en  Universitetsprofessor 
talte  Skolen  iblandt  sine  Lærere:  Sverdrup,  ved  Univer- 
sitetet Græker,  i  Skolen  Historiker.  Han  var  ved  sm 
Djærvhed  og  Friskhed,  ligesom  ved  den  legemlige  Højde 
og  Kraft,  en  Typus  paa  den  trønderske  Slægt,  som  virkede 
i  lige  Grad  imponerende  og  tiltrækkende  paa  de  Unge,  og 
hans  Behandling  af  Historien  var  i  høj  Grad  livfuld  og 
frugtbar.  Jeg  mindes  endnu  klart  hans  Foredrag  over 
Portugals  Historie,  de  interessante  Skildringer,  afpassede 
efter  Disciplenes  Modtagelsesevne,  af  Hofliv  og  Folkeliv,  af 
Personer  og  Sæder,  Den  fandt  sin  Modsætning  i  hans 
Efterfølger,  Bornholmeren  Kofod.  Ogsaa  Sverdrup  gik 
tabt  for  Danmark  i  1813;  men  ved  Universitetet  i  Norge 
blev  han  hverken  Græker  eller  Historiker,  men  —  Professor 
i  Filosofi,  og  senere  i  romersk  Filologi.  Af  Meddisciple 
var  Matthias  Lunding  den  Eneste,  som  stod  mig  personlig 
nær,  og  med  hvem  et  Samliv  vedvarede  efter  Skoletiden. 
Forskjellighed  af  Fag,  —  han  blev  Mediciner,  —  fjærnede 
os  lidt  efter  lidt  fra  hinanden,  og  han  døde  tidlig  som  Pro- 
fessor ved  Universitetet. 

lAaret  1809  blev  jeg  Student,  I6V2 -^.ar  gammel,  og 
efter  2^/^  Aars  teologiske  Studium  Kandidat  (Juni  1813)-, 
jeg  havde  Tiden  til  fuld  Baadighed,  og  jeg  brugte  den 
kun  til  Studering,  Peter  Erasmus  Muller 's  Foredrag 
var  vistnok  temmehg  træagtigt;  aandeligt  Liv  skulde  der 
ikke  blive  vakt  ved  hans  Behandling  af  Tros-  og  Sædelæren; 

men  der  var  kantiansk  Skarphed  og  Klarhed,  og  den  ro- 
lige og  følgerigtige  Tankeiidvikling  havde  sit  Værd  og  sin 
dannende  Kraft.  Derimod  behandlede  Jens  Møller,  — 
dengang  endnu  ung  akademisk  Lærer,  indkaldt  fra  Slagelse- 
Skole,  —  Kirkehistorien  med  tiltrækkende,  underholdende 
Livlighed,  medens  Forelæsningerne  over  det  Gamle  Testa- 
ment  og  Indledningen  til  samme  kun  vare  Kompilation  af 
Rosenmilller  og  Augusti.  Som  nytestamentlig  Exeget  vi- 
karierede Thorlacius,  efter  Krog  Meyers  Bortgang  — 
som  det  var  at  vente,  med  en  filologisk  Interesse,  uden  at 
det  teologiske  Element  paa  nogen  Maade  kom  til  sin  Ret. 
Om  gamle  Horneman's  Katedervirksomhed  tier  jeg  —  af 
Agtelse  for  Oldingens  menneskelige  Personlighed. 

Et  akademisk  Kursus,  fuldendt  i  mindre  end  fire  Aar, 
afsluttet  i  en  Alder  af  to  Maaneder  over  tyve  Aar  og  paa 
alle  Trin  med  det  hæderligste  Udfald,  har  visselig  Karak- 
teren af  det  Normale,  endogsaa  vel  i  Overmaal.  Det  var 
ikke  naaet  uden  stor  og  stadig  Selvbegrænsning,  og  jeg 
søgte  nu,  da  Maalet  var  naaet,  at  tilfredsstille  en  naturhg 
Trang  til  at  udvide  Synskredsen  i  forskjellige  Retninger, 
for  det  første  især  den  æstetiske.  For  tysk  og  fransk 
Literatur  var  jeg  fra  unge  Aar  ikke  fremmed;  men 
det  nærmere  Bekjendtskab  med  Goethe,  Schiller,  Rous- 
seau hører  til  denne  Tid.  Oehlenschlagers  Digte  forudsætte 
Kjendskab  til  den  nordiske  Mytologi,  og  Eddaerne,  som 
liidtil  næppe  ret  Mange  havde  kjendt,  bleve  nu  gjennem- 
læste. 

Imidlertid  blev  det  teologiske  Prisspørgsmaal  næste 
Aar  (1814) :  „Fremstilling  og  Bedømmelse  af  Apologeternes 
Beviser  for  Kristendommen  imod  hedenske  og  jødiske  Mod- 
standere"   en    velkommen  Tilskyndelse    for  mig  til  at  søge 


54  Ungdoms-Aar  1809—1818. 

hen  til  de  ældste  græske  og  latinske  Kirkefædre.  Afhand- 
lingen voxede  op  til  et  betydeligt  Omfang  og  fandt  en 
meget  gunstig  Bedømmelse.  Som  Medbejler  havde  jeg 
Kand.  Faber,  senere  Biskop  i  Odense.  Til  Universitetet 
stod  min  Attraa  dengang  ikke;  heller  ikke  var  der  Udsigt 
til  Ansættelse  ad  denne  Vej;  uventet  aabnede  den  sig 
først  flere  Aar  senere. 

Universitetets  Finanser  gjorde  det  til  Nødvendighed 
at  indskrænke  det  akademiske  Personale  til  det  ligefrem 
Fornødne ,  og  hvad  det  teologiske  Fakultet  fornemmehg 
trængte  til,  —  efterat  Horneman  for  længe  siden  var  gaaet 
i  Frø,  —  var  en  Docent  i  det  gamle  Testament,  som  da 
ogsaa  vilde  kunne  overtage  en  Del  af  den  nytestamentlige 
Exegese.  Til  denne  Plads  var  Poul  Lemming,  min  med- 
studerende Ven,  udset,  og  han  forberedte  sig  med  anstrængt  Iver 
til  den  og  til  en  Udenlandsrejse  med  den  for  Øje.  Min  Hu 
stod  til  den  gejstlige  Virksomhed  ;  jeg  var  ogsaa  Medlem  af 
Pastoralseminariet,  og  prædikede  som  saadan  et  Par  Gange 
i  Trinitatis  Kirke ;  at  kunne  forene  den  præstelige 
Gjerning  med  noget  Arbejde  i  videnskabelig  Retning  syntes 
mig  at  være  den  smukkeste  og  taknemmeligste  Opgave. 
Naar  jeg  nu,  med  denne  Fremtid  for  min  Tanke,  ikke 
gjorde  Begyndelsen  af  mit  Frihaands- Arbejde  med  et  dy- 
beregaaende  Studium  af  Exegetik  eller  Dogmatik,  tror  jeg, 
at  den  teologiske  Videnskabs  daværende  Tilstand,  eller 
rigtigere  udtrykt:  den  Kundskab  om  denne  Tilstand,  hvortil 
den  akademiske  Vejledning  havde  ført  mig,  kan  give  For- 
klaringsgrunden.  Jeg  mente  at  burde  søge  Grundlaget 
for  den  videnskabelige  Uddannelse  længere  borte.  Det 
var  i  den  filosofiske  Verden,  den  gamle  og  den  nye,  at 
der  kom  mig  Liv  og  Aand  imøde,  alvorlig  Sandhedsgransken 

Og  frygtløs  Forkyndelse  af  Granskningens  Resultater.  Denne 
Betragtning  blev  bestemmende  for  Studiet  i  mine  første 
Kandidataar.  Efter  Buhle  og  Tennemann  søgte  jeg  mig  en 
sammenhængende  Udsigt  over  Filosofiens,  den  hedenske  og 
den  kristelige  Filosofis,  Historie;  jeg  excerperede  de  bind- 
stærke Værker  paa  det  omhyggeligste,  og  jeg  knyttede 
dertil  et  særligt  Studium  af  de  Punkter,  der  syntes  mig  at 
være  de  frugtbareste.  Af  Platon's  Dialoger  efter  Schleier- 
macher's  Bearbejdelse,  af  Spinoza's  Etik,  af  Kant's  trefol- 
dige „Kritik"  har  jeg  endnu  udførhge,  med  stor  Flid  ud- 
arbejdede Udtog.  Indlevelsen  i  det  kantiske  System  og 
endnu  mere  i  den  sædelige  Strænghed,  den  rene  og  høj- 
sindede Sandhedskjærligheds-Aand,  der  bærer  og  besjæler 
den  store  Tænkers  Personlighed,  anser  jeg  endnu  for  et 
højst  frugtbart  Moment  til  Udvikhng  af  aandeligt  og  sæ- 
deligt Liv.  Til  det  filosofiske  Studiums  ædleste  Udbytte: 
samvittighedsfuld  Søgen  efter  Sandhed,  ærlig  Fastholden 
ved  den  vundne  Overbevisning  —  fører  næppe  Nogen  i 
Filosofernes  lange  Række  sikrere  hen  ved  Lære  og  Exem- 
pel  end  Kant,  og  Fichte  efter  ham.  Skrifter  som  dennes 
„Anweisung  zum  seligen  Leben",  „Uber  das  Wesen  des 
Gelehrten",  „Reden  au  die  deutsche  Nation"  maa  til  enhver 
Tid  slaa  an  ved  den  høje  Aand,  der  gaar  igjennem  dem, 
og  den  glødende  Veltalenhed,  hvori  denne  Aand  udpræger 
sig.  Der  er  styrkende  Lægedom  i  dem  for  enhver  Tids- 
alder, der  lider  under  Reaktionens  Svækkelse  og  Forknyt- 
hed eller  sygelig  Overspænding  i  den  ene  eller  anden 
Retning.  Ogsaa  Garve's  „philosophische  Versuche"  maa  jeg 
anføre  som  betydeligere  Del  af  min  alvorlige  Læsning.  — 
Reformationens  tredje  Jubelfest  1817  stundede  til, 
—  Gjenstand  for  ualmindelig  Deltagelse  og  store  Forbere- 

delser  i  den  hele  protestantiske  Verden,  ogsaa  i  Norden. 
Akademiske  Promotioner  i  de  forskjellige  Fakulteter  ud- 
gjorde dengang  en  Hovedbestanddel  af  Højtidelighederne 
ved  slige  offentlige  Fester.  Ved  Frederik  d.  6tes  Kronings- 
fest 1815  havde  ti  Mænd  disputeret  for  akademiske  Grader, 
deraf  for  den  teologiske  Doctorgrad:  Krog  Meyer,  Myn- 
ster, E.  Møller,  Thorlacius  (ved  de  to  første  havde  jeg. 
efter  den  Tids  Skik,  fungeret  som  Respondens).  Til  den 
nu  forestaaende  Kirkefest  blev  det  teologiske  Æresdiplom 
tildelt  fire  Mænd:  Biskop  Barrington  i  England,  Antistes 
Hesz  i  Ziirich,  Hofpræst  Ehrenberg  i  Berlin,  Pastor  Monod 
i  Paris,  —  mærkelig  nok:  ingen  fra  de  nordiske  Lande, 
og  alle  tilhørende  den  reformerte  eller  unerede  Kirke. 
Foruden  disse  blev  den  akademiske  Værdighed  erhvervet 
paa  lovbestemt  Maade  af  tolv  Kandidater.  Iblandt  disse 
var  der  flere  Medstuderende  fra  mit  Studenteraar :  Rosen- 
vinge, Lunding,^  Heiberg,  Zeise;  ogsaa  jeg  havde  i  læn- 
gere Tid  beredet  mig  dertil.  Det  valgte  Æmne  laa  mig 
nær  efter  mine  Studiers  Gang :  ,,De  fortheodosianske  Kirke- 
fædres Betragtning  og  Bedømmelse  af  Platon  og  Platonis- 
men"; Arbejdet,  som  havde  kostet  mig  megen  Tid.  vakte 
nogen  Opmærksomhed,  ogsaa  i  Tyskland.  Disputations- 
akten  foretoges  og  fulgtes  dengang  med  stor  Interesse ;  det 
var  almindeligt,  at  den  maatte  afbrydes  ved  Middagstid 
for  at  fortsættes  om  Eftermiddagen.  For  mig  var  det  imid- 
lertid tunge  Dage;  der  laa  imellem  min  Moders  Jordefærd 
og  Disputationen  kun  14  Dage. 

Naar  jeg  endnu  føjer  til,  at  det  hørte  til  min  daglige 
Dont  i  nogle  Timer  at  vejlede  unge  Studerende  i  de  teolo- 
giske Videnskabsfag,  dog  uden  Manducering  i  sædvanlig 
Stil  efter  skrevne  og  lejede  Hæfter,  hvormed  jeg  aldrig  har 

befattet  mig,  saa  er  der  omtrent  anført,  hvad  der  kan  være 
værd  at  anføre  fra  og  om  min  Ungdomstid.  Ét  Minde  skal 
jeg  dog  endnu  drage  frem,  som  min  Tanke  tit  og  gjerne 
dvæler  ved.  Min  Ven  Thrige,  senere  Overlærer  ved 
Roskilde-Skole,  havde  i  en  Sommerferie  indført  mig  i  Stif- 
faderen.  Domprovst  Hertz' s  Hus  i  Roskilde,  og  siden 
den  Tid  tilbragte  jeg  i  en  Række  af  Aar  Juleugen  derude 
i  Præsteboligen.  Allerede  for  flere  Aar  siden  er  den  ned- 
reven; men  den  laa  omtrent  paa  samme  Sted  som  den 
nuværende,  kun  anderledes  vendt,  imellem  Domkirken  og 
Issefjorden  og  med  Udsigt  til  begge.  Det  lykkelige  og 
kjærlige  Familieliv  blev  til  Festens  Tid  beriget  med  Besøg 
af  elskværdige  Slægtninge  og  Venner  fra  Hovedstaden,  og 
Ugens  Dage  gik  hen  i  Munterhed  og  megen  Moro;  der 
var  ikke  alene  Musik  og  Sang,  men  ogsaa  Komedie  med 
alle  fornøjelige  Tilberedelser  og  Bal  baade  i  Hjemmet  og 
paa  Byens  Raadhus  eller  i  Palæets  Sal  —  senere  Stænder- 
salen. Jeg  skal  ved  denne  Lejlighed  ikke  lade  ubemærket, 
at  jeg  var  og  længe  vedblev  at  være  passioneret  Danser. 
Klubballer  stode  dengang  i  stor  Yndest:  i  „Harmonien" 
i  Vingaardstræde,  hvor  baade  Prins  Kristian  og  Prins 
Ferdinand  vare  stadige  Balgjæster,  i  ,, musikalsk  Akademi" 
paa  Nytorv ,  i  „det  venskabelige  Selskab"  i  „Vildmanden" 
paa  Østergade.  I  det  sidstnævnte  var  jeg  som  Kandidat 
Medlem,  vel  ogsaa  for  Musikens,  men  mest  dog  for  Dan- 
sens og  • —  ganske  vist  især  for  Danseselskabets  Skyld,  som 
jeg  kunde  gjøre  Regning  paa  at  træffe  der.  Til  de  faste 
Julegjæster  i  Roskilde  Provstegaard  hørte  ogsaa  Wey  se.  I 
Selskab  med  Unge  plejede  han  at  befinde  sig  allerbedst, 
og  her  vare  næsten  alle  musikalske.     Han  fantaserede  paa 

Instrumentet  i  Dagligstuen  og  Orgelet  i  Kirken  eller  sang 
med  de  Unge  oppe  fra  Kirkens  Omgang*).  Men  han 
havde  ogsaa  sin  Morskab  ved  at  se  saa  smaat  efter  i  Huset 
eller  gjøre  Besøg  i  Spidsborger-Husene ;  ved  Tilberedelserne 
til  Komedien  var  han  utrættelig  tilrede  med  Raad  og  Vink. 
Det  godmodige  Lune,  den  tør-pudserlige  Humor  forlod 
ham  ingensinde ;  ikke  i  Ord  alene,  men  i  Minespil,  i  alle 
Lader  og  Fagter  kom  Egenhederne  tilsyne  paa  karakteri- 
stisk Maade.  For  en  psykologisk  Tegner  havde  der  i  denne 
originale  Personlighed  været  et  Stof,  som  det  sjælden  gives; 
et  Forsøg  fra  en  enkelt  Side  er  der  gjort,  ikke  uden 
ilere  træffende  Træk,  af  Ingemann  i  Fortællingen  „Lands- 
bybørnene". Ogsaa  i  Staden  kom  jeg  jævnlig  til  "Weyse; 
visse  Aftener  samledes  her  endel  unge  Mennesker,  mellem 


*)  I  og  omkring  Domkirken  i  Roskilde  sværmede  ^Yeyse  med  en 
Elskers  Kjærlighed,  og  en  lille  Historie  om  den.  stormægtige 
Bygmester  Konfr.  Hansen  gav  han  gjærne  til  Bedste:  hvorledes 
han  (W.)  en  Morgen  havde  søgt  ham,  men  fundet  en  Rejsevogn 
udenfor  hans  Port  —  Hansen  boede  i  Prinsens  Palais  —  og 
ham  selv  ganske  usædvanlig  i  Aande.  „Ja,  De  maa  virkelig 
undskylde  mig,  kjære  Ven!  der  er  kommen  en  Efterretning 
til  mig  fra  Roskilde,  som  opfylder  mit  hele  Sind."  Paa  Weyse's 
Spørgsmaal  om  Gjenstanden  oplyste  han,  at  en  eller  to  af  Pil- 
lerne i  Domkirken  skulde  have  givet  sig  og  fremkaldt  en  Revne 
i  en  af  Hvælvingerne;  han  skulde  øjeblikkelig  ud  og  undersøge 
Sagen.  Da  Weyse  udtalte  den  Forudsætning,  at  det  vel  ikke 
havde  Stort  at  sige,  lød  Svaret:  „Ja.  min  Kjære!  derom  lader 
der  sig  nu  ikke  sige  Andet  end  dettej  at  i  en  Bygning  griber 
det  Ene  saaledes  ind  i  det  Andet,  at  det  Ene  maa  følge  med 
det  Andet,  og  ved  et  gammelt  Bygningsværk  er  det  umuligt 
at  sige,  hvorvidt  man  maa  gaa,  naar  der  først  begyndes  at  rive 
ned.  Det  ville  vi  nu  ikke  haabe;  men  i  al. Fald,  Kirken  er  rig; 
den  er  i  Stand  til  at  bygge  sig  selv  op,  og  den  vilde  da  kunne 
komme  til  at  staa  i  en  renere  Stil  end  nu."  (!) 

hvilke  han  selv  gik  fra  og  til,  mere  eller  mindre  tagende 
Del  i  Underholdningen  efter  sit  forskjellige  Lune.  Han 
havde  en  smuk  Samling  af  belletristisk  Literatur,  og  han 
var  meget  redebon  til  at  laane  sine  unge  Venner  deraf. 
Mange  Aar  derefter  havde  jeg,  som  akademisk  Værge  for 
Frue -Kirke,  hans  kjære  Besøg  til  bestemte  Tider,  naar 
Organist-Gagen  forfaldt  til  Udbetaling.  Samtalen  faldt  da 
ofte  paa  Juledagene  i  Roskilde.  Senest  var  jeg  iblandt 
Medindbyderne  til  Bidrag  til  Gravstenen  paa  Roskilde 
Kirkegaard,  hvor  det  var  hans  Ønske  at  hvile,  og  til  Ære- 
mindet  i  Hovedstaden  for  den  store  Tonekunstner,  ufor- 
glemmehg  i  den  danske  Kirke  og  i  mangt  dansk  Familie - 
hjem.*) 

Som  Slutningspunkt  i  mit  Ungdoms  Hjemmeliv  vil 
jeg  sætte  Grandlægningen  af  min  Fremtids  Lykke:  min 
Forlovelse  i  Januar  1818.  Det  var  et  Bekjendtskab  fra 
tidligere  Tid,  der  udviklede  sig  til  Ungdoms-Kjærlighed. 
Min  næstældste  Søster  Julie  var  i  1814  bleven  gift  med 
Mægler  Swane.  Hans  yngste  Søster,  Birgitte  Franciska, 
blev  min  yndige  Brud.  Faderen,  tidligere  Superkargo, 
senere  Tømmerhandler  i  Kjøbenhavn ,  har  jeg  ikke 
kjendt;    han    var  død    i    sin    kraftfuldeste  Alder;  men  min 


'')  Et  tro  Livsbillede,  tegnet  af  taknemmelig  Discipelhaand,  af  den 
store  Komponist,  som  tillige  var  en  højst  oi-iginal  og  i  al  sin  Ori- 
ginalitet en  ædel  og  højst  elskværdig  Personlighed,  have  vi  nu 
1876  faaet  fra  Prof.  Berggreens  Haand.  I  sit  uforlignelige 
Afskedsdigt  siger  J.  L.  Heiberg  om  ^yeyse: 

Den,  som  blot  om  hans  Værker  véd, 
Men  ej  har  kjendt  hans  Personlighed, 
Hvor  meget  tabte  han  ikke."' 

Svigermoder,  —  hun  var  af  den  Gad'ske  Slægt,  af  sjælden 
kvindelig  Elskværdighed  og  Fortræffehghed,  —  beholdt  vi 
blandt  os  i  de  første  22  Aar  af  vort  Ægteskab.  Det  jævn- 
lige Samliv  med  hende  og  en  kjær  Svigerinde,  Fru  Ham- 
mer, ældre  Søster  af  min  Hustru,  forhøjede  Lykken  af  det 
hushge  Liv. 


II. 

Erindringer  fra  Rejselivet. 

1818—1820. 


JL/en  syvende  August  1818  stod  jeg  ved  „Bomhuset"  i 
Hamburg  for  paa  en  „Ever"  at  sejle  over  Elben  til  Har- 
burg.*) Jeg  havde  Mange  at  tage  Afsked  med.  Fader, 
Søster  og  min  Forlovede  havde  fulgt  mig  til  Altona,  hvor 
vi  havde  tilbragt  uforglemmeHge  Dage  i  den  kjære  Onkels 
Hjem.  Gjennem  Liineburger-Hede  gik  det  sydpaa  over 
Celle  og  Hannover.  Det  var  ingen  Lystfart,  i  en  af  de  vel- 
bekjendte  Postvogne,  af  Udseende  som  en  Rustvogn,  —  snart 
paa  Stenvej e  i  gammel  Stil,  hvor  Maskinen  styrtede  fra  en 
Stenblok  til  en  anden,  snart  paa  Sandveje,  hvor  den  sku- 
rede sig  igjennem  Fod  for  Fod. 

Gøttingen:  10.  August  —  30.  September. 

I  „Fred.  Sneedorf's  samlede  Skrifter"  havde  jeg  oftere 
læst  hans  Breve  fra  Udenlandsrejsen,    og  jeg   havde    efter 


*)  Til  Understøttelsen,  gom  var  tilstaaet  mig  til  Rejsen  af  Fontlen 
ad  usus  publicos,  kom  forskj  ellige  akademiske  Stipendier  og  et 
aarligt  Tilskud  fra  Datidens  Mæcenas,  Gehejmeraad  Joh.  Biilow 
til  Sanderumgaard. 

Brevene,  skrevne  fra  Gøttingen,  dannet  mig  Billedet  af  et 
idealsk  Studereliv  i  den  lille  Universitetsstad  med  de  be- 
rømte Lærde  og  det  berømte  Bibliotek.  Unge  danske 
Videnskabsmænd  bavde  paa  deres  Rejser  plejet  at  tage 
deres  første  Station  i  Gøttingen,  tiltrukne  ved  Heyne's 
Navn  og  ved  det  rige,  fortrinlig  ordnede  og  let  tilgænge- 
lige Bibliotek;  det  laa  bekvemt  for  mig  at  følge  dette 
Exempel.  Det  akademiske  Semester  i  Berlin  aabnedes 
nemlig  først  ind  i  Oktober,  og  for  de  mellemliggende  Uger 
kunde  Opholdet  ikke  vælges  passeligere  end  her. 

Virkeligheden  svarede  dog  kun  lidet  til  de  medbragte 
Billeder. 

Ved  min  Ankomst  forefandt  jeg  næsten  tomme  Gader. 
En  af  disse  Studenterfarcer,  der  fra  Tid  til  Tid  dengang 
opførtes  i  de  smaa  tydske  Universitetsstæder,  —  overalt  med 
samme  Scener  og  med  samme  Udfald,  —  var  gaaet  Hge  forud: 
en  Fornærmelse,  som  var  bleven  tilføjet  et  af  Burschen- 
skabets  Hoveder,  uden  at  der  havde  været  Satisfaktion  at 
erholde,  havde  foranlediget  en  Udvandring  til  en  nærlig- 
gende Landsby.  De  gottingske  Borgere  —  ligesaa  mange 
Studenterværter  —  trængte  paa  Øvrigheden  for  at  faa  deres 
Kunder  tilbage ;  de  behørige  Forhandlinger  plejedes  ved 
Deputationer  fra  begge  Sider,  og  Tilbagevandringen  foregik 
efter  faa  Dages  Forløb  med  sædvanlige  Formaliteter*).  Ga- 
derne bleve  atter  befolkede  med  disse  bluseklædte  Skikkel- 
ser i  Jahn'sk  Kostumering,  som  for  en  dansk  Studerende 
tog  sig  hel  æventyrlig  ud:   —  under  den  lille  Hue-Brik  de 


")  I  K.  Hase's  Ungdomserindringer  („Ideale  u.  Irrthiimer.  1872") 
findes  S.  145—153  en  omstændelig  Beskrivelse  af  en  lignende 
Bursche-Komedie  i  Tiibingen,  —  „maaske  den  sidste  Studenter- 
Udvandring  paa  gammel  akademisk  Vis". 

lange,  stridt  nedhængende  Haar,  den  brede  Krave  om  den 
bare  Hals,  Haanden  svingende  med  en  Ziegenliainer-Prygl. 
og  ud  af  Lommen  eller  i  en  af  Brandstøvlerne  den  lange 
Røgpibe.  Det  var  Aaret  efter,  at  Burscbefesten  paa  Wart- 
burg  havde  alarmeret  alle  tyske  Hoffer  og  Kabinetter  og 
bragt  Universiteterne  under  Politiets  specielle  Opsyn.  I 
samme  Grad  arbejdede  Burschevæsenet  fra  sin  Side  paa  at 
befæste  sig  for  at  tjene  „det  frie  og  enige  Tyskland" s  Ide. 
Den  Arndt'ske  Sang:  „Wo  ist  des  Deutsch en  Vaterland?  — 
sein  Vaterland  muss  grosser  sein"  udbrøledes  overalt,  og 
den  burschikose  Rumorering  var  yderst  besværlig  for  den 
Udenforstaaende.  Det  er  muligt,  at  man  ved  at  blive  ført 
noget  mere  ind  i  Burschelivets  Friheder  og  Herligheder, 
saaledes  som  det  f.  Ex.  havde  været  Tilfældet  med  Rahbek, 
kan  indtil  en  vis  Grad  finde  sig  forsonet  med  den  uvorne 
Udside;  men  unægtelig  synes  der  dog  atligge  en  Skjævhed. 
en  Misforstaaelse  af  Ungdomsfrihedens  rette  Væsen  til  Grund 
for  Anlæget  af  det  tyske  Studenterliv.  Er  det,  som  der  siges, 
et  meget  hyppigt  Tilfælde,  at  det  raaeste  Burscheliv  afløses  af 
den  tammeste  Manddom,  saa  synes  Fænomenet  at  have  sin 
simple  Forklaring  deri,  at  et  Frihedsliv,  hvor  en  akademisk 
Ungdom  skruer  sig  op  til  en  svimlende  Højde  og  tumler 
sig  omkring  i  hule  Former  af  et  skrydende  Væsen,  ikke  staar 
i  nogen  sand  Berøring  med  Virkeligheden  eller  afsætter 
Frugt  for  den  paafølgende  Virksomhed  i  Manddom slivet. 
Det  er  en  Forskole,  som  begunstiger  den  tyske  National- 
tilbøjelighed til  at  tage  løst,  gjækkende  Fantasteri  i  Virke- 
lighedens Sted,  og  til  at  give  Bjældeklang  af  Ord  istedetfor 
Gjerning.*) 


En  historisk  interessant  Skildring  af  Burschevæsenet  og  Bursche- 
livet  i  Frihedsbegejstringens  Aar,  som  har  fornyet    mange  Erin- 

Men,  hvad  der  smerteligst  bragte  mig  ud  af  Illusionen, 
var  Kontrasten  imellem  disse  Navne,  som  paa  Prent,  i  Messe- 
kataloger og  Literaturtidender,  endnu  bestandig  indtoge  den 
fornemme  Plads  med  imponerende  Klang,  og  de  levende 
Bærere  af  dem,  saaledes  som  de  her  traadte  mig  imøde.  Jeg 
hospiterede  hos  Teologerne  Eiclihorn,  Planck.  Pott,  Stiiud- 
lin,  hos  Filosoferne  Bouterweck  og  Schulze  —  for  ikke 
at  nævne  Berømtheden  Blumenbach,  hvis  Pudsigheder  og 
staaende,  paa  Lattermildheden  beregnede.  Indfald  tiltrak 
det  mest  blandede  Auditorium ;  men  en  Kost  dels  saa 
tør  og  triviel,  dels  saa  smagløst  serveret,  som  den  her  bø- 
des, havde  jeg  i  Hjemmet  kun  sjælden  fundet.  Det  maa 
dog  herved  bemærkes,  at  Gøttinger-Universitetet  befandt 
sig  dengang  paa  et  Overgangspunkt.  Der  var  netop  paa 
denne  Tid  en  sjælden  Samling  af  forgjemte  Personligheder, 
en  Del  naturligvis  ikke  langt  fra  at  skulle  afløses  af  Re- 
præsentanter for  en  yngre  Slægt.  Hos  Stiludlin  naaede  det 
gammel-akademiske  Pedanteri  sit  Højdepunkt:  allerede  hans 
ram-schwabiske  Mundart  var  en  Grulighed.  Eiclihorn  og 
Planck  var  blandt  disse  Veteraner  de  eneste,  hos  hvilke  no- 
gen Livlighed  var  bevaret;  men  det  forargede  mig  ved  en 
Middag  hos  den  første  sammen  med  flere  literære  Personer, 
hvor  Talen  mest  holdt  sig  til  akademiske  Forhold ,  literære 
Frembringelser  og  Anmeldelser ,  at  høre  Pengespørgsmaalet 
drages  frem  først  og  sidst;  den  Nøjagtighed,  hvormed  der 
vidstes  Besked    om    Honorarvæsenet:    Kateder-,   Forfatter- 


dringer  hos  mig  fra  Opholdet  i  de  tyske  Universitetsstæder,  fin- 
des i  Kud.  Stier's  Levnedshistorie.  (Wittenberg  1867  1ste  Del.) 
Han  havde  i  sin  Tid  været  Entusiast  for  Idéen  om  Tysklands 
Gjenfødelse  ved  den  studerende  Ungdom.  (Sen.  Anm.) 

Og  Recensent-Honoraret,  var  mig  ligesaa  paalaldende,  som 
den  Aabenhed,  hvormed  man  gik  ind  i  personlige  Enkelt- 
heder. Vist  er  det,  at  det  var  i  meget  forskjellig  Stem- 
ning, jeg  den  første  og  den  sidste  Aften  gik  Volden  rundt 
og  saa'  ud  over  den  mærkelige  By.*)  Med  stor  Glæde  rul- 
lede jeg  den  sidste  Nat  i  September  ud  af  Gøttingen.  Af 
akademisk  Raahed  skulde  jeg  endnu  have  besværende  Føl- 
geskab ud  af  Byen.  I  Diligence-Selskabet  befandt  der  sig 
en  teologisk  Kandidat,  som  betro'de  sine  Medrejsende,  at 
hans  Rejse  gjaldt  Tiltrædelsen  af  en  Kapellanpost;  der- 
efter underholdt  han  dem  først  med  Viser  fra  Burscheknej- 
perne  og  derpaa  med  Prøver  paa  sin  nys  erhvervede  Ka- 
pacitet som  messende  Kapellan. 

En  Uges  Fodtour  i  Harzen  hører  til  de  kjæreste  gøtting- 
ske  Erindringer.  Jeg  saa'  her  de  første  Bjærgegne,  over- 
nattede paa  Brocken,  besaa'  i  Klausthal  de  første  Gruber 
og  nød  de  rige  Naturskjønheder  i  Klippedalene  langs  den 
nordlige  Rand  af  Bjærgkjæden,  som  jeg  flere  Gange  siden 
har  havt  Lejhghed  til  at  besøge,  —  ikke,  som  denne  Gang, 
alene. 

Men  hvad  der  i  høj  Grad  hjalp  mig  ud  over  de  besværhg 
ensformige  Uger  i  Gøttingen,  var  det  ganske  uventede  Møde 
med  en  jævnaldrende  Landsmand,  Student  fra  samme  Aar 
som  jeg.  Kemikeren  Dr.  Zeise.  Der  gik  ikke  nogen  Dag, 
saalænge  han  var  i  Gøttingen,  uden  at  vi  saa's  —  ikke 
blot  ved  Middagsbordet,    men    ogsaa  om  Aftenen  enten  til 


*)  Det  vilde  være  utaknemmeligt,  over  det  dengang  modtagne  Ind- 
tryk, at  glemme  det  Tidsrum,  der  ligger  foran,  og  det,  der  er 
fulgt  efter  hint  Tidspunkt.  Herom  er  jeg  paa  ny  bleven  erindret 
ved  et  Mindeskrift:  „Gøttinger  Professoren.    Gotha  1872". 

(Sen.  Anm.) 
5 

Spadsereture  eller  til  Musicering:  han  med  sin  Violin, 
jeg  med  min  Fløjte.  Da  han  rejste  til  Paris,  fulgte  jeg 
ham  til  Kassel  igjennem  den  skjønne  Miindenerdal  ved  Sam- 
menløbet af  Pulda  og  Werra.  I  det  smukke  Kassel  og 
Wilhelmshøhe  forlystede  jeg  mig  et  Par  Dage.  Det  faldt 
her  i  min  Lod  at  gjøre  Prins  Kristian  min  Opvartning ;  han 
ankom  netop  med  Gemalinde  og  Søn  hertil  i  de  selvsamme 
Dage.  Med  den  lille  Prins  (Fredrik  d.  7de),  Sekretær 
Adler  og  Læreren,  Kand.  Holst,  gik  jeg  en  Tur  omkring 
i  Byen,  og  det  er  senere  ofte  rundet  mig  i  Tanke,  hvor 
stærkt  den  Sidste  udtalte  sig  om  de  idehge  Rejser  og  Ud- 
flugter, der  hindrede  enhver  alvorlig  og  planmæssig  Undervis- 
ning af  den  opvoxende  Prins.  En  meget  kjær  Forbindelse  har 
jeg  endnu  mit  Ophold  i  Gøttingen  at  takke  for.  Zeise 
førte  til  mig  en  ung  Slesviger,  som  studerede  Lovkyndig- 
hed og  nylig  havde  vundet  en  hæderlig  akademisk  Prisbe- 
lønning: Ditlef  Kristian  Paulsen  fra  Flensborg.  „Hans 
danske  Tale  var  ikke  flydende;  men  som  Fædreland  næv- 
nede han  kun  Danmark.  Han  udtalte  sig  med  en  Varme, 
som  kom  indenfra,  om  dansk  SjDrog  og  Historie;  og  med 
de  stærkt  krøllede  gule  Haar  og  de  lyseblaa  Øjne,  med 
Beskedenheds  og  Blyheds  Præg  midt  imellem  Exemplareme 
af  burschikos  SelvtilHd  og  Raahed,  stod  han  for  mig  som  en 
Yngling  af  ægte  nordisk  Blod.  Ikke  mange  Dage  efter 
forlod  han  Gøttingen,  men  for  nogle  Uger  senere  at  tage 
Ophold  i  Berlin.  Dette  var  ogsaa  min  Plan.  Vi  tilbragte 
her  Vinteren  sammen,  —  han  som  Savigny's,  jeg  som 
Schleiermacher's  Tilhører,  og  et  Forhold  blev  her  grundlagt 
imellem  os,  som  i  Aarenes  Løb  og  med  Alt,  hvad  Aarene 
førte  med  sig,  vandt  for  os  Begge  i  Fasthed  og  Betydning, 
endskjønt    et   vedvarende  personligt  Samliv    ikke    blev    op- 

naaet."  De  foranstaaende  Ord  har  jeg  her  villet  udskrive 
af  mit  Mindeskrift  (1857)  over  den  tidlig  tabte,  ædle  Ven 
og  trofaste  Medstrider,  som  blev  sig  selv  lig  i  Kjærlighed 
til  Fædrelandet  og  fik  rig  Lejlighed  til  at  vise  denne  Kjær- 
lighed ved  at  virke  og  at  lide  for  det. 


Berlin  (7  Oktober  1818—30  Marts  1819). 

Schleier macher,  —  hans  Person,  hans  Kateder,  hans 
Prædikestol,  hans  Hus,  —  blev  Midtpunktet  for  mig  under 
dette  Vinterophold,  som  har  havt  blivende  Betydning  for  mig. 
Jeg  var  hans  stadige  Tilhører:  over  Dogmatik  en  daghg 
Morgentime  Kl.  8  og  en  Aftentime  over  Dialektik.  I  den 
første  Forelæsning  —  for  omtrent  50  Tilhørere  —  forsømte 
jeg  ingen  Time.  Siddende  i  en  Lænestol  i  eftertænksom 
Stilhng  til  højre  Side  var  det,  som  om  han  gav  Tryk  paa 
en  Springfjeder,  hvorefter  det  fine  Tankespil  udspandt  sig 
i  jævn  og  uafbrudt  Gang.  Over  Foredraget  hvilede  den 
største  Simpelhed,  fuldkommen  Natursandhed,  intet  Anlagt 
eller  Patetisk,  kun  nu  og  da  en  indstrøet  Bemærkning 
med  let  Ironi  i  Mine  og  Tone,  men  derimod  paa  én  Gang 
kritisk  udlugende,  rensende  og  ryddende  og  teologisk  kla- 
rende, opbyggende  og  befæstende.  Det  var  en  Række  af 
aandsvækkende  og  lærerige  Timer.  Hvor  meget  jeg  skyl- 
der dem,  er  jeg  ikke  i  Stand  til  at  udmaale  eller  gjøre 
mig  selv  Rede  for,  —  dels  fordi  det  mundtlige  Ord  senere 
er  smeltet  sammen  med  Udbyttet  af  hans  Skrifter,  dels 
ogsaa  fordi  det  var  mig  paafaldende,  —  ihvorvel  jeg  her 
blev  ført  ind  i  en  Sfære,  saa  højst  forskjellig  fra  den,  hvori 
jeg   hidtil    havde    bevæget    mig  — ,  hvor  let  jeg  fandt  mig 

hjemme  i  den,  saa  at  det    mangengang    forekom    mig,  som 
om   jeg  her    fandt    udformet  i  klar    og   bestemt  Skikkelse. 
hvad  jeg  havde  baaret  halv    ubevidst    hos    mig    selv.     Ikke 
Lidet  i  Schleiermachers  System  kunde  jeg  vistnok  hverken 
dengang  eller  senere    tilegne    mig-,    det   er  ofte  blevet  sagt 
baade    af   ham    selv  og  af  Andre  om  ham,    hvad  der  ikke 
mindst    hører   til   hans   teologiske    Storhed,     at    han    ikke 
har  villet  danne  nogen  Skole,  men.  villet    vække   og  modne 
til  Selvstændighed    i    Tænkning    og  Omdømme.      Men    saa 
meget,  som  fra  denne  Kilde    har  fundet  Indgang  og  slaaet 
Eod  hos  mig,  er  uformærket  gaaet  saaledes  over  i  mit  aan- 
delige  Liv,  i  mit   hele    tænkende   og    stræbende  Væsen,  at 
jeg  ikke  formaar  at  udskille  det    fra    det    oprindeHg  Egne. 
Hvad  der  fremfor  Alt  virkede  —  ikke  tiltalende,  men  slaa- 
ende  og  gribende  paa  mig  var  det,  der   udgjorde  hans  kri- 
stelige PersonHgheds  Væsen:    Foreningen  af  den  inderhge 
Kristustro    med    den  frygtløse  Kritik  overfor    det   kirkelig- 
Nedarvede  og  Fastslaaede,  —  det   paalidehge  Vidne,   hge- 
som  det  var  hos  Luther,  om  den    uforrykkelige  Fasthed  af 
Tro'stilegnelsen.     Heraf   den  sikre   og  følgerige  Indordning 
af  Teologien  i  Tro'sbevidstheden,  den  gjennemførte  Udskil- 
lelse af  Tro'sindholdet  fra  det  kunstige  Apparat  af  dogma- 
tiske Læreformer,  det    store   Syn    paa    den    kirkelige  Sam- 
fundsidé,  den   høje  Ro,    hvormed  han  vidste    at   holde  det 
Evangeliske,  fælles  Kristehge    ud  fra  det  Konfessionelle  og 
Individuelle,    uden    dog  at  træde  dettes  Betydning  og  Ret 
for  nær.      I  Trefoldighedskirken  var  jeg  flittig  Tilhører    af 
hans  Prædiken;  særlig  mindes  jeg  den  Række   af  Prædike- 
her „om   den  kristelige  Husstand",    der   ere  udkomne  som 
en  Samling  for  sig.     Dog  maa  jeg    bekjende,    at  jeg    den- 
gang ikke  var  i  Stand  til    fuldehg  at  vurdere  S.  som  Præ- 

clikant.  Jeg  fandt  Prædikenen  at  staa  for  nær  ved  Kate- 
derforedraget; jeg  savnede  den  Hjærtet  tiltalende  Tone, 
den  sjælegribende  Behandling;  hvad  der  ogsaa  paa  Kate- 
dret nu  og  da  syntes  mig  at  bHve  drevet  for  vidt :  den  fine 
Udpilling  af  Tankestoffet  i  enkelte  Traade,  virkede  i  Kir- 
ken noget  utilfredsstillende  paa  mig.  Først  i  modnere  Al- 
der er  jeg  kommen  til  Erkj endelse  af,  hvor  uvurderlig  en 
Skat  den  homiletiske  Literatur  ejer  i  Samlingen  af  de  ved 
Tankerigdom  og  Indholdsdybde  uden  Tvivl  enestaaende, 
schleiermacherske  Prædikener.  SærHg  for  Gejstlige,  som 
ikke  bør  trænge  til  Opbyggelse,  men  til  Aandsberigelse, 
vidste  jeg  ikke  at  angive  noget  mere  frugtbringende  Stu- 
dium. Behandlingen  er  for  ejendommehg  til  at  friste  til 
Efterligning  eller  at  tilstede  nogen  umiddelbar  Benyttelse; 
Anvendelsen  kræver  selvstændig  Tankebearbejdelse,  som 
lønnes  med  rigehg  Frugt.  Og  hvor  ønskelig  er  ikke  netop 
denne  Indvirkning  paa  dem,  hvis  Kald  fører  til  bestandig 
at  give  ud,  ikke  derimod  giver  Lejhghed  i  lige  Forhold  til 
at  tage  ind !  *) 

I  Schleiermachers  Hus  kom  jeg  jævnlig.  Familien  be- 
stod, foruden  Mand  og  Hustru,  af  en  ældre  ugift  Søster  af 
ham,  en  Søn  paa  en  halv  Snes  Aar  (Ehrenfried)  af  Konens 
tidligere  Ægteskab  og  ét  (eller  maaske  to)  Smaabørn. 
Disse  Personhgheder  har  man  senere  lært  at  kjende   af  de 


*')  En  Lørdag  Aften  fulgte  jeg  Schleiermacher  henimod  Midnat  hjem 
fra  de  Wette.  Ved  Afskeden  udenfor  hans  Port  ytrede  han: 
„Ja,  jeg  gaar  ikke  endnu  til  Sengs;  jeg  skal  først  klare  mig 
Gangen  af  min  Prædiken  imorgen".  Besynderligt  nok!  Just  i 
dette  Stykke,  hvor  Efterligning  er  allerfarligst,  synes  S.'s  Ex- 
empel  at  have  havt  en  fristende  Indflydelse  paa  Prædikanter  af 
den  yngre  Slægt. 

udgivne  Breve  („Aus  S.'s  Leben").  Efter  Læsningen  a 
denne  Brevsamling,  hvoraf  de  to  første  Dele  have  givet 
mig  nydelsesrige  Timer  af  den  ædleste  Art,  har  jeg  havt 
ondt  ved  at  tilgive  mig  selv,  at  jeg  har  kunnet  have  min 
Gang  der  i  Huset  uden  at  opdage  Spor  af  den  kvindelige 
Idealitet:  som  saa  aandfuld  og  elskværdig  fremlyser  af  hen- 
des Breve.  Nogen  Trøst  har  jeg  imidlertid  hentet  mig 
fra  hendes  egne  Ytringer,  hvori  hun  beklager  sig  over  den 
Mangel  paa  Evne  til  at  give  sig  for  Andre  naturlig  som 
hun  er,  der  gjør  hende  miskjendt  og  utiltrækkende  for 
Fremmede.  Schleiermacher  selv  fandt  jeg  altid  i  sjælelig 
Ligevægt;  han  var  indladende  og  meddelsom  og  mærkvær- 
dig hjemme  i  de  forskjelligste  Enemærker,  hvorpaa  Samta- 
len kunde  føre  hen.  Brevene  have  givet  Indblik  i  alle  de 
mangehaande  Anfægtelser  uden-  og  ovenfra,  for  hvilke  han 
i  disse  Aar  Kgesom  i  tidligere  har  været  Gjenstand,  og  lært 
mig  at  skatte  den  Mandigheds-Karakter,  der  har  været  i 
Stand  til  at  holde  sig  oprejst  og  frejdig  under  de  mangen- 
gang truende  Forhold.  Til  de  stadige  Husfæller  hørte  de 
Wette  og  Boghandler  Reimer  (Ejer  af  den  paladsagtige 
Bygning,  hvoraf  S.  bebo'de  den  ene  Fløj),  og  af  yngre 
Mænd  Bleek  (dengang  teologisk  Kepetent.  senere  Professor 
i  Bonn)  og  Jonas,  senere  Præst  i  Berlin  og  Udgiver  af 
de  efterladte  Breve.  Olshausen,  den  anden  Repetent, 
senere  Professor  i  Erlangen,  saa's  kun  sjælden;  han  slut- 
tede sig  til  Xeander,  Af  Universitets-Kolleger  traf  jeg  in- 
gen Andre  end  Juristen  Gø schen;  derimod  saa'  jeg  oftere 
en  anset  Læge  Wolf  art,  hvis  magnetiske  Kure  S.  plejede 
at  anvende  imod  sin  Mavekrampe.  Ved  festhge  Lejlighe- 
der, som  Husets   tvende  Fødselsdage    (21de  November    og 

6te  Marts),  var  der  ogsaa  en  Kreds  af  flere  Studenter,  som 
da  spillede  en  temmelig  fremtrædende  Rolle. 

Der  var  visse  staaende  Æmner.  som  baade  her  og  i 
andre  berKnske  Kredse  udgjorde  Midtpunkter  for  almindelig 
Interesse  og  Underholdning,  og  hvor  jeg  havde  en  ubehagelig 
Følelse  af,  hvor  fremmed  jeg  stod,  hvor  langt  fjærnet  fra 
det,  der  her  opfyldte  Alle.  Forholdet,  hvori  Danmarks 
Pohtik  var  bragt  til  Napoleon,  havde  aandelig  isoleret  det 
lille  Land  og  ikke  kunnet  andet  end  vække  en  Fordom  imod 
det  danske  Navn;  man  var  tilbøjelig  til  at  betragte  den 
Danske  som  blind  Tilhænger  af  Absolutismen  i  friheds- 
fjendsk  Form.  Her  derimod  var  det  en  opHvende  Luftning, 
der  allevegne  kom  mig  imøde,  af  Folkeaandens  Opsving 
fra  Frihedskrigen,  af  Følelsen  af,  hvad  denne  Aand  havde 
formaaet.  hvad  den  var  værd,  og  hvorledes  den  burde  videre 
benyttes.  Men  ved  Siden  heraf  gik  der  vistnok  en  trykket 
eller  bitter  Stemning  over  skuffede  Forventninger,  uopfyldte 
Løfter,  over  den  fjendtlige  Stilling,  hvori  den  preussiske 
Regering,  hgesom  de  tyske  overhovedet,  havde  sat  sig  til 
de  konstitutionelle  Folkeønsker.  Netop  i  Vinteren  1818— 
1819  var  Wilhelm  Humboldt,  —  efter  Stein's  Vidnesbp-d 
„den  aandfulde,  forretningskyndige,  arbejdsomme,  velsindede 
Mand"  — ,  indtraadt  i  Ministeriet;  der  var  overdraget  til 
ham  den  øverste  Ledning  af  de  stænderske  og  kommunale 
Anliggender;  man  vidste,  at  han  var  alvorlig  sysselsat  med 
det  konstitutionelle  Anliggende,  og  der  var  nedsat  en  Kom- 
mission for  at  drøfte  det  af  ham  udarbejdede  Udkast.  I 
Humboldts  Udnævnelse  saa'  Vennerne  af  Forfatningsværket 
en  Borgen  for,  at  det  endnu  var  Alvor  med  de  højtidelig 
givne  Tilsagn;  det  hed  endogsaa  gjentagne  Gange,  at  For- 
fatningsloven  laa    færdig    med   kongelig  Underskrift.     Dog 

maa  jeg  sige,    at  Schleiermacher   modtog  alle  slige  Beret- 
ninger med  afgjort  Mistro. 

En  anden  Gjenstand,  som  hyppig  var  paa  Tale  just  i 
Schleiermachers  Hus,  var  Unionen  af  de  to  protestantiske 
Konfessioner,  hvormed  Reformationsjubilæet  1817  var  ble- 
vet festligholdt  paa  den  skjønneste  og  betydningfuldeste 
Maade  i  Preussen,  og  som  dengang  endnu  syntes  at  have 
en  lovende  Fremtid.  I  Forbindelse  hermed  stode  Forslag 
og  Planer  til  en  selvstændigere  Selvstyrelse  af  Kirken  ved 
Presbyterier  og  Synoder.  Imod  denne  Bestræbelse  kom 
Modstanden  tidlig  tilsyne  fra  Juristers  og  Statsstyreres 
Side,  og  uden  Tvivl  havde  Schleiermacher  allerede  en  For- 
udfølelse af  de  Forviklinger  og  Bryderier,  hvori  den  karak- 
terfaste Mand  vilde  blive  bragt  dybere  og  dybere  ind  ved 
en  Sag,  hvor  de  Magthavendes  Interesse  fandt  sig  berørt 
paa  betænkelig  Maade.  Men  hvorledes  maatte  ikke  en 
Dansk  finde  sig  tilmode  30  Aar  før  1848  ved  at  blive  paa 
én  Gang  henflyttet  fra  det  politisk  indsovede  Danmark,  fra 
Kongelovens  Land,  hvor  poHtisk  saavelsom  kirkelig  Ab- 
solutisme stod  omgærdet  ved  en,  som  det  syntes,  uoverstigehg 
Mur,  til  en  Scene,  hvor  Krigen  havde  efterladt  en  dybt- 
gaaende  national  Vækkelse  i  Nationen,  hvor  der  lydelig 
pukkedes  paa  de  højtidelig  givne  Folkeløfter,  forhandledes 
om  konstitutionelle  Systemer  og  Former  eller  Udviklinger 
■til  kirkeHg  Selvstyi'else !  Naturligvis  bar  det  unge  Berlin 
den  karikerede  Frihedssvimmel  tilskue  i  parodiske  Fagter, 
og  det  var  undskyldeligt,  om  en  Dansk  henholdt  sig  mere,  end 
Bet  og  billigt  var,  til  shge,  til  det  barnlig  Latterhge  græn- 
sende Symptomer;  men  der  laa  dog  bag  dette  Uvæsen  for 
megen  Alvor,  til  at  ikke  enhver  Sammenhgning  maatte  føre 
til  en  Ydmygelse,   som  faldt  den  Danske  tungt  paa  Sinde. 

Ved  mit  Afskeclsbesøg  hos  Scbleiermacher  Morgenen  den 
29de  Marts  blev  jeg  tilfældigvis  Overbringer  af  Efter- 
retningen om  Sand's  Snigmord  paa  Kotzebue.  Han  blev 
synlig  bestyrtet;  sikkert  havde  han  Forudsyn  paa  de 
skæbnesvangre  Følger.  En  af  de  første  var  Opløsningen 
af  det  smukke  og  betydningsfulde  Baand  imellem  Schleier- 
maclier  og  de  Wette,  som  paa  Grund  af  et.  rigtignok 
ubegribelig  ubesindigt,  Trøstebrev  til  Sand's  Moder  blev 
afsat  fra  sit  Embede.  Derefter  fulgte  Karlsbader-Beslut- 
ningerne,  hvori  det  Metternich'ske  System  traadte  uforbe- 
holdent frem :  istedetfor  Tanker  og  Planer  om  Repræsen- 
tationsforfatninger,  —  Mistænkehggjørelse  og  Spioneri. 
Forfølgelser  af  Pressen,  Statsmagten  i  formelig  Krig  med 
Studenterverdenen ! 

Ogsaa  udenfor  det  schleiermacherske  Hus  manglede 
det  mig  i  den  berlinske  Yinter  ikke  paa  den  Selskabelig- 
hed, jeg  kunde  ønske  og  trænge  til  i  det  enlige  Studere- 
liv.  Til  Teologerne  Marheineke  og  de  Wette,  Filologerne 
Bockh  og  Buttmann  var  der  venlig  aabnet  mig  Ad- 
gang. Xeander  beskreves  mig  til  den  Tid  som  saa 
lidende  af  kronisk  Sygelighed,  at  jeg  ikke  vovede  at  søge 
ham,  hvad  der  senere  har  gjort  mig  bitterhg  ondt.  Af  de 
nævnte  Mænd  var  Bøckh  den,  hvis  Personlighed  tiltalte 
mig  mest.  Der  var  hos  den  udmærkede  Lærde  en  for- 
dringsløs og  naturlig  Jævnhed,  som  ikke  syntes  at  være 
almindehg  hos  de  berlinske  Notabiliteter  og  navnhg  stod  i 
Modsætning  til  den  støjende,  burschikose  og,  som  det  fore- 
kom mig,  forcerede  Tone  hos  Buttman  og  den  stramme, 
afmaalte  PræsteHghed  hos  Marheineke.  De  "Wette  havde 
jeg  tænkt  mig  som  en  aldrende,  ærværdig  Mand;  allerede 
i  en   Række   af  Aar  havde  han  spillet  en  betydelig  Rolle 

i  den  teologiske  Literatur;  og  jeg  vilde  næppe  tro  mine 
Øjne,  da  der  første  Gang  stillede  sig  en  ungdommelig 
Mand  frem  for  mig  med  den  spinkle  Figur  og  det  bly, 
halvforlegne  Væsen.  Det  forekom  mig  iøvrigt,  at  Schleier- 
machers  overlegne  Aand  virkede  noget  trykkende  paa  den 
yngre  Kollega  og  tvang  ham  til  at  stemme  sig  op  i  Toner, 
der  ikke  vare  ham  ganske  naturlige.  Syv  og  tyve  Aar  senere 
(1846)  stødte  jeg  i  E-om  ved  en  privat  Koncert  ganske 
uventet  paa  de  Wette,  da  Professor  i  Basel.  Hans  Ud- 
seende var  næsten  uforandret,  uagtet  han  i  Mellemtiden 
havde  fristet  mange  Omskiftninger  og  Prøvelser.  Jeg  saa' 
ham  der  flere  Grange  og  havde  mindst  ventet,  at  han  saa 
kort  efter  skulde  gaa  bort.  Ogsaa  hos  Pr.  Au  g.  Wolff 
fandt  jeg  en  meget  venlig  Modtagelse;  men  den  kolde, 
hjærteløse  Spot,  hvormed  han  skar  løs  paa  Alle,  —  han 
var  kommen  paa  Kant  baade  med  Overordnede  og  Side- 
ordnede, —  var  mig  saa  stødende,  at  jeg  snart  trak  mig  tilbage. 
For  mine  Øjne  var  der,  ved  Siden  af  det  Grandiose  i  Per- 
sonligheden, noget  Mefistofelesagtigt  i  Mine  og  Tone. 

Det  gottingske  Bekjendtskab  med  Slesvigeren 
Paulsen  blev  her  til  venskabelig  Omgang,  og  med  en  ung 
Holstener,  Brodersen,  kom  jeg  ligeledes  jævnlig  sammen. 
Han  var  en  ivrig  Skakspiller,  blev  siden  Rektor  i  Rends- 
borg  og  vilde  upaatvivlelig  være  bleven  en  exalteret  Sles- 
vigholstener, dersom  han  ikke  var  død  i  kraftig  Alder. 
1  høj  Grad  veltilmode  fandt  jeg  mig  i  en  lykkelig  og  hygge- 
lig Familiekreds  hos  Benoni  Friedlånder,  en  formuende 
jødisk  Partikulier  med  Sans  for  Kunsten  i  forskjellige  Ret- 
ninger. Det  var  vor  Musæums- Thomsen,  som  jeg  skyldte 
Adgangen  til  det  gjæstmilde  Hus,  Det  var  især  Hustruen, 
hvis    kvindelige,    moderhge    Huldhed    tiltrak    mig;    enhver 

Kreds,  som  her  samledes,  af  Ældre  og  Yngre,  maatte  føle 
sig  paavirket  og  stemt  ved  hendes  harmoniske  Dannelse  og 
fine  Takt.  Jeg  kom  her  i  Berøring  med  Faderen,  den 
mere  end  70-aarige  David  Frie d lander,  en  pragtfuld 
ærværdig  Patriark  i  storslaaet  Hebræerstil.  Jeg  kom 
oftere  til  ham,  fik  Bøger  tillaans  og  lyttede  gjerne  til  hans 
Fortælhnger  om  Samlivet  med  Moses  Mendelsohn,  Engel 
og  andre  Berømtheder  i  det  ældre  literære  Berlin.  Naar 
jeg  her  blev  ført  tilbage  i  Fortiden,  saa  var  der  et  andet 
Bekjendtskab,  ved  hvem  jeg  blev  orienteret  i  det  daværende 
BerHn.  Fra  Boghandler  Dankwerth  i  Gottingen  medbragte 
jeg  "et  Brev  til  Best}Teren  af  den  Nikolaj 'ske  Boghandel, 
Johannes  Ritter,  Broder  til  den  berømte  Geograf. 
Jeg  var  saa  lykkehg  i  ham  at  træffe  en  af  de  elskvær- 
digste Personhgheder.  Livet  har  ført  mig  imøde:  en  Mand 
med  mangesidige  Kundskaber  og  Interesser  og  dyb  religiøs 
Følelse,  en  mild.  elegisk  jSTatur.  Han  var  ugift,  men  levede, 
omgiven  af  Bøger,  Kobberstik  og  Blomster,  som  Husfælle 
hos  Boghandelens  Ejer,  Hofraad  Parthey,  hvor  der  førtes 
et  Hus  i  stor  og  meget  musikalsk  Stil.  Jeg  sluttede  mig 
nær  til  ham,  og  jeg  tror.  Tilslutningen  var  gj ensidig;  jeg 
tilbragte  mangen  hyggelig  Vinteraften  i  hans  Stue.  Om 
Søndagen,  naar  Vejret  tillod  det,  hentede  han  mig  gjærne 
til  en  Fodtur  udenfor  en  af  Portene,  hvor  vi  da  toge  vor 
Middag.  Ved  hans  Beretninger  blev  jeg  sat  levende  ind  i 
Berlinerlivets  umiddelbare  Forhistorie,  i  Tiderne  af  den 
yderlige  Forkuelse  og  Ydmygelse  under  den  franske  Okku- 
pation af  Hovedstaden,  men  ogsaa  i  den  heltemodige  Op- 
mandelses-Tid. i  Spændingens,  Sejrens  og  Jubelens  Dage, 
indtil  Jubelen  lidt  efter  lidt  forstummede  i  Stemning  af 
Mistrøstighed    og    Bitterhed.    —    En    Hilsen    modtog   jeg 

senere  fra  ham  ved  Broderen,  Geografen,  paa  enGjennem- 
rejse  fra  Sverrig,  og  i  1840  overraskede  han  mig  i  Kjøben- 
havn  med  et  Sommerbesøg  paa  nogle  Dage,  hvor  kjære 
Minder  fornyedes,  og  jeg  gjorde  Gjengjæld  ved  at  føre 
ham  om  i  Kjøbenhavns  Omegn.  Naar  han  er  død,  véd 
jeg  ikke;  Mindet  om  ham  gjemmer  jeg  iblandt  mine 
allerkjæreste. 

I  det  berlinske  Operahus  tilbragte  jeg  mange  og  ny- 
delsesrige Timer.  Skuespillerpersonale,  Orkester  og  kunst- 
nerisk Udstyrelse  af  Scenen  stod  paa  et  lige  udmærket 
Trin.  Devrient  og  Kone,  Wolff  og  Kone,  Mdme 
Milder-Hauptmann  ere  Navne,  som  overleve  deres  Tid. 
Jeg  har  ikke  senere  nogensinde  hørt  „Don  Juan"  uden 
at  mindes  den  Henrykkelse ,  hvormed  jeg  efter  den 
lange  Faste  i  Gottingen  sænkede  mig  en  af  de  første  ber- 
linske Aftener  ned  i  dette  Harmoniens  og  Melodiens 
Tryllehav;  ogsaa  „Tryllefløjten"  og  —  for  første  Gang  — 
Gluck's  „Alceste"  og  „Ifigenia"  og  Spohr's  „Vestalinde" 
hørte  jeg  her.  Foruden  Shakspeare's  „Hamlet" ,  „Kong 
Lear",  „Kjøbmanden  i  Venedig"  og  Kalderon's  „Livet 
en  Drøm",  gaves  der  her  paa  Scenen  en  Række  af  klas- 
siske tyske  Dramaer:  Goethes  „Tasso",  Lessings  „Nathan", 
Schiller's  „Don  Carlos"  og  „Pigen  fra  Orleans",  Grillparzer's 
„Saffo"  og  „Ahnfrau",  uden  at  jeg  dog,  netop  ved  de  mest 
udmærkede,  fandt  den  dramatiske  Virkning  at  svare  til  Be- 
rømtheden eller  til  Nydelsen  ved  Læsning.  Holbergs,  af 
Kotzebue  forfuskede,  „Don  Ranudo"  blev  ogsaa  givet  og 
som  scenisk  Kuriositet  Terents's  „Adelfi"  (Brødrene). 
Teatret  var,  naar  de  ghmrende  Vagtparader  og  Troppe- 
revuer fraregnes,  omtrent  det  Eneste,  Berlin  dengang 
havde   at  byde   den  Fremmede;    det  stod  i  æstetisk  Hen- 

seende  ikke  synderlig  over  Kjøbenhavn.  De  pragtfulde 
Musæer  ere  af  yngre  Datum;  den  saakaldte  „Lustgarten" 
laa  endnu  hen  som  en  højst  ulystelig  Sandmark.  Fredrik 
den  Andens  udsøgte  Malerisamling  bevaredes  endnu  i 
Sans-Souci's  ene  Fløj;  en  eneste  mindre  Samling,  den 
Giustinianske,  var  nylig  kjøbt  i  Rom  af  Regeringen  og  mid- 
lertidig opstillet  i  et  Lokale  i  Universitetsbygningen. 

Det  er  saaledes  med  Taknemmelighed  for  meget  Godt, 
jeg  ser  tilbage  paa  Vinteropholdet  i  Berlin.  Dog  vedblev 
jeg  i  de  fleste  Kredse  at  føle  mig  noget  fremmed  og  uden- 
for staaende.  I  nogle,  f.  Ex.  hos  Buttmann,  hvor  et  lille 
Antal  Mænd  samledes  regelmæssig  en  bestemt  Aften, 
havde  der  dannet  sig  en,  som  det  forekom  mig,  forceret  humori- 
stisk Tone  med  et  tilsvarende  Frimurersprog,  som  ikke 
kunde  tiltale  den  Uindviede.  Og  endnu  mindre  kunde  der 
være  Sympati  med  den  sælsomme  Blanding  af  Stortalen- 
hed og  sentimental  Naivetet  (saa  ypperlig  persifleret  af 
Heine),  der  herskede  i  Aftencirklerne  hos  de  Wette,  hvor 
Burscher  og  Turnere  rumorede  med  deres  Vildmandshaar, 
bare  Halse  og  brede  Halskraver.  Efterhaanden  som  For- 
aaret  gry'de,  blev  ogsaa  Trækfugle  -  Lysten  stærkere  og 
stærkere.  I  en  Kunsthandlers  Vindue  glædede  jeg  mig 
daghg  ved  de  dresdenske  Prospekter,  og  Ritter  begejstrede 
mig  for  Billedgalleriets  og  den  briihlske  Terrasses  Herlighed. 
Jeg  havde  Fornemmelsen  af,  at  en  berlinsk  Sommer  og  en 
gøttingsk  Vinter  maatte  omtrent  være  Sidestykker*).    Ber- 


*)  1  en  interessant  Beskrivelse  af  et  interessant  og  frugtbart  Liv 
(,.Carl  Ritter,  ein  Lebensbild."  1864.)  er  jeg  stødt  paa  et 
Par  Ytringer  af   den  berømte    Geograf  om  Livet   i  de  to  Byer, 


78  Rejse-Aar:  1818—1820.     (Berlin). 

lins  imponerende  Pragt,  med  de  uendelige,  snorlige  Grader^ 
de  store,  i  Forhold  til  Størrelsen  mennesketomme  Pladse, 
hører  hen  til  Salonlivet  og  militære  Parader;  den  fornemme 
Kjedsommeligheds  Præg  bliver  efterhaanden  fremtrædende; 
de  stænglede  Træer,  der  drives  møjsommelig  frem  af  Sand- 
bunden, den  snehvide  Grund,  der  pibler  frem  imellem 
Græsstraa  og  Blomster,  stemme  ikke  godt  i  Foraarstiden ; 
og,  naar  de  store  Sandflader  ved  den  mindste  Vind  hvirvle 
sig  op  i  Luften  og  indhylle  Alt  i  uigjennemsigtig  Taage, 
føler  man  Drift  til  at  udfolde  Vingerne  til  Flugt.  Dette 
var  den  Følelse,  hvormed  jeg  den  30te  Marts  ovenpaa 
Postkareten  stilede  sydpaa.  Den  trofaste  Paulsen  ventede 
mig  i  Potsdam,  hvor  vi  tilbragte  en  Dag  tilsammen  med 
Beskuelse  af  den  kolossale  Pragt,  Fredrik  d.  2den  her  har 
sammendynget  til  Minde  om  sin  infernalske  Politik  og  sine 
glimrende  Sejre. 


Dresden  (6te  Mai— Ilte  Juli). 

Over  Wittenberg,  Halle,  Jena,  "Weimar,  Gotha,  Eisenach 
og  tilfods  igjennem  den  skjønne  Thuringer-"Wald  naa'dejeg 
den  venlige  Elbstad  i  allerede  indtraadt  Sommer. 

Billedgalleriet  havde  været  Gjenstand  for  min  heftige 
Længsel   og  blev  det  nu,  i  det  dengang  meget  ugunstige  Lo- 


I 


hvor  han  i  den  samme  Tid  havde  længere  Ophold.  Det  da- 
værende Go tt ingen  staar  for  ham  som  „saft-  und  kraftlos"  (S. 
357),  og  om  Berlin  skriver  han  (S.  362):  „Es  ist  wenigWårme 
hier  bei  sehr  viel  Cultur  und  kaiter  Gutmiithigkeit ,  die  mit 
Ideen  es  gleich  gut  meint,  Alle  aufnimmt ,  an  Alle  sich  anschlieszt 
und  dårum  nirgends  recht  tief  eindringt".  (Sen.  Anm.) 

kale,  for  mit  stadige  Besøg  under  mit  to  Maaneders  Ophold. 
Jeg  arbejdede  i  dem  tillige  paa  at  komme  ind  i  Kunst- 
historien, saavidt  det  lod  sig  gjøre  med  de  kummerlige 
Hjælpemidler,  som  dengang  havdes  til  Raadighed.  Fiorillo's 
bindstærke  „Geschichte  der  bildenden  Kiinste"  afskrækkede 
mig  ikke  ved  sin  Vidtløftighed  og  sin  Smagløshed.  Det 
historiske  Indhold:  de  forskjellige  Grupper  og  Forgreninger 
af  Malerskoler,  af  deres  Hovedrepræsentanter  og  disses 
Hovedværker,  uddrog  jeg  i  omhyggelige  Optegnelser;  og 
her,  hvor  de  tørre  Navneregistre  bleve  levende  ved  Besku- 
elsen, fæstede  Navnerækkerne  sig  med  Lethed  i  Hukom- 
melsen og  have  fastholdt  sig  der  indtil  den  Dag  idag.  En 
mere  aandelig  Befrugtning  søgte  jeg  mig  i  Goethe's  „Propy- 
læer"  og  hans  Skildring  af  Winkelmann.  Med  stor  Interesse 
gjennemstuderede  og  excerperede  jeg  her  Creuzer's  „Mytho- 
logi  und  Symbolik",  —  et  Værk,  som  ganske  vist  ved  sine 
dristige,  fantasifulde  Kombinationer  fører  ud  paa  Glatis, 
hvor  man  finder  sig  famlende  imellem  historisk  Sandhed  og 
genial  Digtning,  men  som  aabner  store  og  dybe,  ogsaa  for 
den  kristelige  Teologi  frugtbare  Indblik  i  den  hedenske 
Oldtids  rehgiøse  Økonomi. 

Alt  forenede  sig  for  at  gjøre  mig  Dresden  til  et  elysisk 
Opholdssted.  Jeg  havde  faaet  en  fuldkommen  landlig 
Bohg  i  Neustadt  umiddelbart  ved  Elben  og  med  Udsigt 
fra  mine  Vinduer  over  til  den  katolske  Kirke,  Frue  Kir- 
kes Kuppel,  den  briihlske  Terrasse  og  Flodskibene  op  og 
ned  ad  Floden.  Med  nogle  faa  Landsmænd  havde  jeg 
dagligt,  underholdende  SamHv,  og  med  dem  foretoges  der 
Fodture  og  Udiiugter  i  den  smukke  Omegn  nær  og  fjær- 
nere.     G.   N.   Toft,   tidlig  død   som  Adjunkt  i  Roskilde, 

var  et  stille,  ikke  stillestaaende,  Vand  med  dyb  Grund, 
med  sjælden  Sans  for  det  Skjønne;  til  Landsmændene 
regner  jeg  ogsaa  den  norske  Landskabsmaler  J.  Dahl. 
dengang  den  haarfagreste  Yngling  med  ildfuldt  Blik.  en 
sydlig  brusende,  stundom  vulkansk  Natur.  Det  skjønne 
Vinterlandskab  med  den  snedækte  Stendysse  under  de 
nøgne  Ege,  som  har  faaet  Plads  hjemme  i  den  kgl.  Maleri- 
samling, fremstod  i  dette  Foraar  under  hans  Hænder.  Fra 
en  Loge  i  Teatret,  hvor  jeg  befandt  mig  efter  Indbydelse 
af  Grevinde  Bombelles  (Ida  Brun)  for  at  se  „Wallensteins 
Tod",  opdagede  jeg  til  glad  Overraskelse  tre  kjøbenhavnske 
Ansigter  nede  paa  Gulvet.  Det  var  tre  jævnaldrende  Ven- 
ner, der  havde  sluttet  sig  sammen  til  en  lille  Runde  i 
Tyskland:  Holm  (Assessor  i  Overretten,  tidlig  død),  Mol- 
denhawer  (senere  Inspektør  ved  det  kongl.  Bibliotek)  og 
J.  Thiele.  Ved  dem  forøgedes  den  lille  danske  Kreds  i 
nogle  muntre  Samhvs-Dage,  og  derefter  gjorde  vi  de  Bort- 
rejsende Selskab  over  Tharand  til  Freiberg,  hvor  vi  besaa 
Gruberne.*)  Dresden  skylder  jeg  ogsaa  et  Bekjendtskab, 
som  blev  til  livsvarigt  Venskab.  Harzen,  en  ung  Holste- 
ner, født  i  Altona,  senere  bosat  i  Hamburg,  kom  her  paa 
Gjennemrejse  til  Italien;  Kunst  og  Kunsthistorie  var  ikke 
alene  Formaal  for  hans  Studier,  men  han  levede  med  sin 
hele  Sjæl,  med  en  sjælden  Modtagelighed  og  et  sjældent 
Kjenderbhk  i  det  Skjønnes  Verden,  og  det  personlige  Væsen 
var  her  ligesom  gjennemtrængt  af  Gjenstanden  for  den 
aandelige  Interesse.  Der  var  udbredt  over  ham  en  æstetisk 
Finhed,  en  ædel  Harmoni,  hvor  Foreningen  af  et  hypokon- 


*=)  Jfr.  Thiele:  ,.Af  mit  Livs  Aarbøger,  1873".     P.  169. 

(Sen.   Anm. 

drisk  Anstrøg  og  en  mild  Stemme  gjorde  et  ganske  eget 
og  fængslende  Indtryk.  I  Rom  blev  vort  Samliv  dagligt 
og  fortroligt;  senere  havde  jeg  et  Par  Besøg  af  ham  i 
Kjøbenhavn;  han  døde  ugift  1863,  erkjendt  som  en  af  de 
gmndigste  og  skarpeste  Kunstkj endere  i  Tyskland. 

Dresden  var  den  eneste  Hovedstad,  hvor  danske  Rej- 
sende kunde  glæde  sig  ved  en  dijDlomatisk  Afsending,  der 
betragtede  det  som  hørende  til  hans  Stilling  at  vise 
dem  Forekommenhed  og  Gjæstfrihed.  Den  daværende 
Chargé  d'aifaires  Irgens-Bergh  var,  ved  Siden  af  de 
let  i  Øjnene  faldende  Svagheder,  en  Mand,  som  søgte  en 
Glæde  i  at  bidrage,  hvad  der  stod  i  hans  Magt,  for  at 
gjøre  Landsmændene  Opholdet  behageligt;  hans  Frue, 
født  Holsten,  var  en  smuk  og  tækkelig  Dame;  deres 
Hus  var  et  hyppigt  og  kjært  Samlingssted  for  de  Danske. 
Prins  Kristians  og  Gemahndes  Gjennemrejse  gjennem  Dres- 
den paa  Vejen  til  Italien  indtraf  under  mit  Ophold;  i 
Hotel  de  Pologne  bleve  de  Danske  indbudte  til  det  prinse- 
lige Taffel.  Iblandt  Gjæsterne  mærkede  jeg  mig  Englæn- 
deren M  o  ri  er,  som  maa  have  vakt  mindre  behagelige  Erin- 
dringer hos  Hs.  norske  Ex -Majestæt,  og  Arkæologen 
Bottiger.  for  hvem  enhver  fyrstelig  Persons  Ankomst  til 
Dresden  var  en  Højtid.  Han  var  et  Pragtexemplar  af  den 
efterhaanden  forsvindende  Race  af  Lærde,  der  nytte  Lær- 
dommen som  Middel  til  at  indsmigre  sig  hos  de  Store  paa 
en  Maade,  som  ikke  staar  Enhver  til  Raadighed.  Dagen 
fonid  havde  han  i  et  Foredrag  i  Antik  -  Kabinettet  i  det 
høje  Pars  Nærværelse  ikke  forsømt  Lejligheden  til,  med 
tillukkede  Øjne  og  hele  Ansigtet  fortrukket  til  Smil,  at 
bringe  sin  underdanige  Hylding,  indsvøbt  i  udsøgt  Lærdoms- 
Kostume. 

Jeg  forlod  Dresden  tilfods.  Vandringen  gik  igjennem 
det  sachsiske  Schweits  og  ind  i  Bøhmen  indtil  Aussig.  der- 
fra videre  tilvogns.  Det  var  lutter  smukke  og  venlige 
Indtryk,  jeg  modtog  fra  den  sachsiske  Elbstad ;  og  saa  ofte. 
som  jeg  senere  —  ikke  faa  Gange  —  har  gjentaget  Be- 
søget, har  den  sjældne  Forening  af  Natur  og  Kunst  og  den 
jævne  gemytlige  Tone,  der  her  gaar  igjennem  Livet,  for- 
nyet dette  Indtryk. 


Wien.     (Ilte  August  —  13de  Oktober). 

I  Karlsbad,  —  hvor  ved  Brøndpromenaden  det  første 
Møde  af  Prins  Kristian  og  Metternich  frapperede  mig: 
denne,  som  det  tog  sig  ud  for  mig,  i  Patronens  nedladende, 
hin  i  Klientens  insinuerende  Stilling,  og  hvor  jeg  eneste 
Gang  i  mit  Liv  fandt  mig  samlet  med  de  to  Augusten- 
borgere,  som  vendte  tilbage  fra  Italien,  ved  et  Middags- 
taffel  hos  Prinsen  ,,im  Posthof",  —  havde  jeg  fundet 
Rejseselskab  til  AYien  i  Auditør  (senere  Borgmester) 
Mundt.  Rejsen  gik  over  Eger,  Niirnberg,  Augsburg,  Miin- 
chen  til  Regensburg,  og  derfra  en  æventyrlig  Donaufart 
paa  et  Plodskib,  som  laa  stille  hver  Nat.  Hele  otte  Dage 
gik  hen  med  denne  Fart,  der  iøvrigt  staar  for  mig  som 
overgaaende  Rhinrejsen  i  Afvexling  og  storstilede  Natur- 
skjønheder. 

I  Wien  kom  den  første  Luftning  af  Sydens  Liv  mig 
imøde  i  de  aabne  Kaffehuse  og  de  maleriske  græske  Ko- 
stumer, der  dannede  den  grelleste  Modsætning  til  Faarepel- 
sene  og  de  sammensnørede  Fodskind,  hvori  Skarer  af  Zi- 
geunere  eller  Nomader  fra  Monarkiets  slaviske  Provinser 
droge  omkring  i  Gaderne.  Men  AVien  har  ved  gjentaget 
Besøg    gjort    et    meget  forskjelligt  Indtryk  paa  mig,    efter 

som  jeg  er  kommen  nordfra,  eller,  saaledes  som  ved 
senere  Lejlighed,  sydfra,  —  i  begge  Tilfælde  dog  af  samme 
Grund,  fordi  dér  er  Grænsepimktet  imellem  Nordbo-  og 
Sydboliv.  Kommer  man  nordfra,  gribes  man  af  Anstrøget 
af  et,  visselig  kun  paa  Overfladen,  mere  offentligt  Liv, 
af  de  store  Forhold,  hvori  Rigdom  og  Pragt  udfolder  sig 
i  Paladsbygninger,  Kunstsamlinger,  Teatre  og  Forlystelses- 
Anlæg  af  enhver  Art.  Har  man  derimod  Alpekj æden  i  Ryg- 
gen, den  store  østrigske  Højslette  foran  sig,  finder  man 
Luften  tør.  Himlen  mælkeagtig,  Skjønhedsglansen  borte  fra 
Fysiognomier,  Dragter,  Folkeliv  og  Monumenter.  Pragten 
og  Luxus  staar  tilbage  i  sin  hele  Nøgenhed.  Man  kan 
ikke  komme  fra  Venedig  eller  endogsaa  blot  fra  Stæderne 
i  Lombardiet,  uden  at  gribes  ligesaa  stærkt  af  Savnet  af 
denne  Skjønhed  og  Skjønhedssans,  der  saa  forunderlig  be- 
aander  det  italienske  Folkeliv. 

Hvad  der  dog  i  Wien  fremfor  Alt  interesserede  og 
sysselsatte  mig,  var  det  katolske  Kirkevæsen.  Fra  et 
kirkeligt  Lejebibliotek  forsynede  jeg  mig  med  fornøden 
Literatur  og  arbejdede  mig  saaledes  ret  ind  i  det  ka- 
tolske Rituales  Skikke  og  Symbolik.  Og  jeg  havde  her 
V^irkeligheden  for  Øjnene.  Det  katolske  Kultusliv  kom  mig 
imøde  i  sin  Rigdom  og  Mangfoldighed.  Jeg  bivaanede  her 
for  første  Gang  græsk  Messe  og  Kommunion,  selv  overfor 
den  romerske  Kultus  saa  død,  saa  aand-  og  klangløs  en 
Mekanisme,  at  man  skulde  omtvivle  Muligheden  af,  at  en 
saadan  Gudstjeneste  har  kunnet  danne  sig  paa  kristelig 
Grund.  Jeg  færdedes  meget  i  de  forskjellige  Ordensklostre 
i  Staden  og  dens  Omegn,  særlig  i  det  pragtfulde  Augusti- 
nerstift Kloster-Neuburg.  En  Anbefalingsskrivelse  fra  Biskop 
Munter  aabnede  mig  Adgang  til  den  90-aarige  Ærkebiskop, 

Greven  af  Hohenwart.  Jeg  var  et  Par  Gange  ved  hans 
Bord,  og  ved  en  kirkelig  Hoffest,  Ærkehertug  Rudolfs 
Indvielse  til  Fyrst-Biskop  i  Olmlitz,  havde  jeg  den  Ære 
at  blive  afhentet  i  en  ærkebiskoppelig  Vogn  for  at  faa  Lej- 
lighed til  at  være  Tilskuer  paa  første  Haand.  Men  det  var 
Højtid udenHøjtidelighed,  PragtskuespiludenAndagtfranogen 
Side  eller  Kraft  til  Opbyggelse  i  nogen  Retning.  Jeg  havde 
ladet  mig  smitte  af  den  gængse  Forestilling,  at  det  hørte 
til  en  videnskabelig  Udenlandsrejse  at  tilbringe  en  Tid  i 
Biblioteker  eller  Arkiver  med  et  eller  andet  Samler-Arbejde. 
Jeg  erindrer  ikke,  hvad  der  nærmest  havde  henledet  min  Op- 
mærksomhed paa  de  apokryfe  Skrifter,  som  bære  Hermes 
Trismegistos's  Navn,  og  bragt  mig  paa  den  Tanke,  at  en 
Udgave  af  dem  med  latinsk  Oversættelse  og  kritisk  Behand- 
ling kunde  være  et  nogenlunde  lønnende  Arbejde.  I  det 
kejserlige  Bibliotek  fandtes  der  nu  et  Par  græske  Haand- 
skrifter,  og  disse  paatog  jeg  mig  at  gjennemgaa  for  at  samle 
de  forskjellige  Læsemaader  som  Materiale  til  en  kritisk 
Bearbejdelse  af  Texten.  I  Markus  -  Biblioteket  i  Venedig. 
i  Vatikan- Biblioteket,  i  Miinchen  og  Paris  fortsatte  jeg  det 
kjedelige  Arbejde,  og  mange  Timer  bleve  anvendte  derpaa. 
Men,  da  jeg  længere  hen  i  Tiden  tog  mig  for  i  Hjemmet 
at  gaa  fra  Bogstaverne  over  til  Texten,  bragte  Indholdets 
Usselhed  mig  til  Fortvivlelse,  og  ærgerlig  kastede  jeg  Va- 
riantsamlingerne i  Ilden.  Det  er  en  Skæbne,  der  sik- 
kert er  overgaaet  flere  end  mig.  Ugerne  i  "Wien  bleve 
endnu  ogsaa  anvendte  til  at  tage  Undervisning  i  Italiensk. 
Hvad  der  i  høj  Grad  bidrog  til  at  gjøre  mig  den  første 
Del  af  Opholdet  i  Wien  behageligt,  var  Sammentræffet  med 
Ingemann,    som    var  paa  Hjemvejen    fra  Italien.      Jeg 

havde  vel  allerede  længe  staaet  i  venligt  Forhold  til  ham, 
—  han  var  nær  beslægtet  med  min  Brud  — ;  men  han 
var  i  den  første,  den  erotisk-sentimentale  Periode  af  sit 
Digterliv,  noget  svømmende  og  drømmende  i  den  ideale 
Verden,  med  ringe  Interesse  for  al  historisk  Virkelighed. 
Det  manglede  paa  den  Maade  paa  de  rette  Forenings- 
punkter imellem  os.  Rejseaarene  havde  nu  ogsaa  paa  ham 
havt  den  naturlige  Virkning  at  udvikle  og  styrke  den  sjæle- 
lige Sundhedstilstand,  og  Samlivet  forhøjede  os  mange  fælles 
Nydelser  i  Donaustaden  og  paa  Udflugter  til  Baden-Baden 
o.  fl.  Steder.  Hjemme  indtraadte  der  dog  i  de  paafølgende 
Aar  en  Køling  af  det  gjensidige  Forhold,  som  Følge  af 
den  grundtvigske  Strid.  Ingemann  var  som  Digter  tidlig 
tiltrukken  ved  Grundtvigs  mægtige  Aand  og  stod  fra  Wal- 
kendorfs  Kollegium  i  venskabelig  Forbindelse  med  ham. 
Granske  vist  havde  han  ikke  klart  Begreb  om  Grund- 
forskjelligheden,  hvorom  Striden  imellem  os  drejede  sig, 
endnu  mindre  om  de  fjærnere  Følger  i  kirkelig  og  teologisk 
Henseende.  Sagen  stillede  sig  for  ham  blot  som  en  Proces 
imellem  Autoritetstroen  og  en  Aandsretning,  som  søger 
Grundlag  for  den  personlige  Tro;  og  den  ingemannske 
Digternatur  følte  sig  hendragen  til  den  første.  Det  var 
en  langt  senere  Tid,  der  lidt  efter  lidt  orienterede  Inge- 
mann paa  dette  Omraade.  Med  Ophøjelsen  af  den 
grundtvigske  Legende  om  „det  lille,  levende  Ord  af  Her- 
rens egen  Mund"  til  Troesartikel  kunde  han  ikke  forsone 
sig*);  den  exclusive  Partiaand,  der  gjorde  Fordring  paa 
den  rene  Lære,    den  rene  Tro.    den  rene  Daab  som  privi- 


'')  Under  Ilte  August  1860  skrev  han  til  mig:  „I  vor  lille  teologiske 
Verden  har  man  gjort  den  store  Opdagelse,  at  Kristus  i  de  40 
Dage  efter  Opstandelsen  har  været  —  Grundtvigianer." 

legeret  Ejendom,  frastødte  hans  Sandheds-  og  Billigheds- 
følelse  ;  den  hensynsløse  Friheds-Egoisme,  der  ligefrem  førte 
til  Opløsning  af  det  kirkelige  Samfund,  var  hans  kjærlige 
og  fredelige  Væsen  imod,  og  i  den  trælsomme  Hængen,  ved 
Siden  af  det  stærke  Erihedsraab,  i  Bekj  endelsens  Bogstav 
kunde  hans  religiøse  Sind  ikke  finde  sig.  Saaledes  løsnedes 
Forholdet  lidt  efter  lidt  til  denne  Side,  og  i  samme  Grad 
kom  han  og  jeg  hinanden  bestandig  nærmere.  Et  person- 
ligt Baand  imellem  os  kom  til  i  de  sidste  Aar,  da  min 
gifte  Datter  var  bosat  i  Sorø.  Ethvert  Besøg  her  knytte- 
de os  nærmere  sammen.  Det  indadvendte  Liv,  han  levede, 
var  ogsaa  stadig  Gjenstand  for  vore  Samtaler,  og  et  sym- 
patetisk Forhold  imellem  os  traadte  her  frem ,  velgjørende 
for  os  Begge.  Ved  hans  Død  faldt  et  meget  kjært  Led  ud 
af  den  nærmeste  Vennekjæde. 

En  i  Wien  bosat  dansk  Literat  N.  Filrst,  en  ven- 
lig' og  tjenstvillig  Mand,  var  sine  Landsmænd  paa  mange 
Maader  til  Gavn  og  Glæde.  Han  førte  mig  blandt  Andet 
i  Selskab  med  Ingemann  til  Er.  Schlegel.  Sjælden  har 
et  Udvortes  i  den  Grad  frapperet  mig:  en  kvabset  Kolos, 
hvor  Maven  syntes  at  udgjøre  Manden;  jeg  kunde  idetmindste 
ikke  i  Aasyn  og  Øje  finde  noget  Træk  af  en  Repræsentant 
for  den  romantiske  Skole.  Samtalen  bevægede  sig  om  Kun- 
sten og  Kunstnerne  i  E,om,  hvorfra  han  var  vendt  tilbage 
kort  forinden.  Der  var  ogsaa  i  Wien  en  Familie,  den 
Sonnenleitnerske,  hvor  Familiesproget  imellem  Moder  (en 
Datter  af  Grosserer  Maribo  i  Kjøbenhavn)  og  Døtre  var 
dansk.  Landsmændene  havde  behagelige  Timer  i  denne 
Kreds  paa  et  Landsted  i  Hitzing  ved  Schonbrunn.  Til  Ori- 
entalisten  Hofraad  Hammer  var  jeg  anbefalet  af  Biskop 
Munter.     Ogsaa  han   laa  paa  Landet  i  Døbling,    hvor  jeg 

var  hans  Grjæst  og  fandt  stor  Forekommenhed;  i  Bibliote- 
ket skaffede  han  mig  Adgang  til  Arbejdstimer  i  en  indtraadt 
Ferietid,  og  det  var  ogsaa  ham,  der  indførte  mig  i  Kloster- 
Neuburg.  I  Wiens  Omegn,  der  har  den  store  og  prægtige 
Stil  overfor  Dresdens  idylliske  Venlighed  —  i  samme  For- 
hold som  Donau  til  Elben  —  forlystede  jeg  mig  i  Selskab 
med  enkelte  eller  flere  Landsmænd;  ogsaa  til  Presburg 
gjorde  jeg  med  Ingemann  en  Udflugt  ned  ad  Donau,  hvor 
vi  dog  ikke  fandt  det  national-Ejendommelige,  vi  havde 
ventet.  Naar  jeg  hertil  føjer  de  herlige  Samlinger,  baade 
kejserlige  og  private ,  af  Malerier,  Kobberstik  og  Haand- 
tegninger,  og  de  fortrinlige  Teatre  (i  Burgteatret  Korn, 
Koberwein,  Mad.  Schrøder;  i  Folketeatret  i  Leopoldstadt 
den  ypperlige  Komiker  Eaymund),  saa  var  der  rigt  Stof 
til  Sysler  og  til  Nydelser  for  de  to  Maaneders  Ophold  her. 
'  Til  det  specielle  Politiopsyn,  under  hvilket  Wiener-Livet 
og  ikke  mindst  de  Fremmede  sagdes  at  være  stillede,  var 
der  intet  at  spore,  naar  jeg  fraregner  det  store  Besvær, 
det  kostede,  inden  Opholdskortet  var  at  opnaa  i  Politiet; 
hos  den  danske  Regerings  tyske  Gesandt,  Grev  Joachim 
Bernstorf,  var  det  forgjæves  at  banke  paa  for  at  finde  en 
Smule  Bistand.  Af  Spioneriet  paa  offentlige  Steder  havde 
vi  ingen  Fornemmelse;  men  ganske  vist  var  den  danske 
Cirkel  ogsaa  meget  uskyldig;  den  tyske  Politik  laa  udenfor 
vor  Synskreds. 


Rom   (4de  December  1818— 3die  JuH  1819). 

.Paa   Adriaterhavet   skulde  jeg    have    gjort  det    første 

Bekjendtskab  med  Dampskibsfartens  Herlighed ;  i  Hjemmet 

var    det    først   under   min  Fraværelse ,    at  „Kaledonia"  var 

sat  i  Fart   imellem  Kjøbenhavn  og  Kiel.     Men  Farvandet 


88 


Rejse-Aar:    1818—1820.     (Rom). 


var  ligesaa  limefiilclt  som  i  Horats's  Dage.  Dampskibet, 
som  løb  ud  fra  Triest  Aftenen  den  23de  Oktober,  ankrede 
ved  Morgenens  Frembrud  næste  Dag,  ikke  ved  Venedig, 
men  ved  Pirano,  en  lille  By  paa  den  illyriske  Kyst. 
Et  nyt  Forsøg  næste  Aften  endte  paa  samme  Ankerplads. 
Tre  Dage  gik  saaledes  ben,  uden  at  Kaptajnen  dristede 
sig  til  at  byde  Modvinden  Trods.  Da  brast  Taalmodig- 
heden.  Næsten  alle  Passagerer  søgte  tilbage  til  Triest. 
og  selvanden  naa'de  jeg  efter  tre  Dages  Kjørsel,  i  Gondol 
fra  Mestre.  Venedig.  Efter  14  Dages  Ophold  i  den  ene- 
staaende,  romantiske,  ligesaa  minderige  som  kunstrige  Stad 
og  korte  Ophold  i  de  mellemliggende  Stæder,  som  jeg  for- 
beholdt mig  til  Tilbagerejsen  i  bedre  Aarstid,  ankom  jeg 
med  langsom  Vetturinfart  til  Rom,  mine  Ønskers  og  Længs- 
lers Maal,  lidt  ind  i  Aarets  sidste  Maaned. 

IMin  første  Grang  var  til  Brøndsted,  hvor  jeg  fandt 
baade  Breve  og  Penge  fra  Hjemmet  og  desuden  Mandens 
hele  sjældne  Elskværdighed.  Brøndsted  var  dengang  fun- 
gerende dansk  Hofagent  ved  det  pavelige  Hof.  Han  beha- 
gede sig  aabenbar  i  den  halv-diplomatiske  Stilling.  —  skjønt 
han  naturligvis,  som  Erfaring  viste,  var  en  meget  for  sund 
og  dygtig  Natur  til  at  kunne  trives  i  den  — ,  saameget 
mere  som  Prins  Kristians  og  Gemalindes  forestaaende 
Ankomst  til  Rom  (den  23de  December)  gav  denne  Stilling 
en  vis  øjeblikkelig  Betydning,  men  tillige  paalagde  den  en 
Forpligtelse ,  undertiden  til  Besvær.  Længere  hen  i  Vin- 
teren, da  Arbejdet  paa  det  store  Værk  om  Grækenland 
gjorde  Brøndsted  en  Rejse  til  Grækenland  nødvendig,  fik 
Videnskabsmanden  Magt  over  Hofagenten;  da  Prinsens 
vendte  tilbage  fra  Neapel  til  Rom,  var  Brøndsted  dragen 
sine  egne  Veje.     Naturligvis   var  et  Samtykke   givet  oven- 

fra;  men  naadigt  blev  det  ikke  optaget.  Thorvaldsen 
havde  under  sit  Romerliv  næppe  nogensinde  været  en  hel 
Vinter  borte  fra  sine  Studier,  og,  hvad  der  skete  første 
Gang,  skulde  netop  ske  min  romerske  Vinter:  han  tilbragte 
den  i  sin  Fødeby,  Kjøbenhavn.  Det  var  en  Modgang  og 
et  stort  Savn!  Jeg  maatte  nu  holde  mig  til  hans  Værker 
og  til  hans  Bolig.  Den  beboedes  nemlig  under  hans  Fra- 
værelse af  Freund  som  trofast  Bevogter,  og  under  dette 
Tag  tilbragte  jeg  de  første  romerske  Nætter,  indtil  jeg  fik 
et  Logi  opspurgt.  Heldigvis  fandt  jeg  dette  i  samme  Hus 
hos  den  fra  Thorvaldsens  Historie  bekj  endte  Signora  Butti. 
én  Trappe  højere  op.  Min  lille  Hjørnestue  var  et  uforligne- 
ligt Belvedere;  det  halve  Bom  med  Paladser  og  Obelisker, 
Kupler,  Klostre  og  Taarne  bredede  sig  nedenfor  mine 
Vinduer,  og  i  det  Fjærne,  udover  den  rigt  grupperede 
Masse,  højnede  Janikulus  sig  med  sine  Pinjekroner  og  de 
tre  brusende  Vandfald  (Aqua  Paola)  og  S.  Pietro  in  Mon- 
torio.  Landsmandskabet  var,  ganske  anderledes  end  nu- 
tildags,  saare  hdet,  men  saameget  mere  sammensluttet, 
vel  endogsaa  i  for  tæt  og  udelukkende  et  Sammenhold. 
Det  talte,  foruden  mig,  kun  de  tre  Kunstnere:  Billedhug- 
geren Freund,  Arkitekten  Koch  og  Portrætmaleren 
Jensen;  den  kunstforstandige,  fintfølende  Harzen  fra 
Altona,  —  hans  Moder  var  dansk,  og  hans  Tunge  ligesaa 
flydende  dansk  som  tysk,  —  sluttede  sig  ogsaa  til  os. 
Derimod  stode  Danske  og  Svenske  dengang  som  aldeles 
fremmede  for  hinanden.  Tilbagerejsen  gjennem  Italien  fra 
Rom  til  Milano  kom  jeg  ved  rent  Tilfælde  til  at  gjøre  med 
tre  Svenske,  af  hvilke  den  Ene  var  Digteren  Beskow.  I 
Rom  havde  jeg  ikke  hørt  nogen  af  dem  nævne;  det 
kunde  ikke  falde  de  Danske  ind   at  forespørge  sig,  om  der 

fandtes  Svenskere  eller  at  søge  Samkvem  med  dem.  Ved 
et  romersk  Juleaftensbord  27  Aar  senere  (1845),  hvor  70 
Nordboere  fra  de  tre  Riger  tildels  med  Familier  fandt  sig 
forenede  i  venligt  Lag,  erindrede  jeg  om  denne  Kjends- 
gjerning  som  faktisk  Bevis  for  den  praktiske  Skandinavis- 
mes Fremgang. 

Ingen  Tid  i  mit  Liv  have  alle  Livsaander  i  mig 
været  højere  stemte,  ingensinde  været  i  friere  og  sving- 
fuldere Bevægelse,  end  i  det  Halvaar,  jeg  har  hen- 
levet i  Bom;  Ungdomstiden  i  1819  —  20  slutter  sig  i  min 
Erindring  sammen  med  Manddomstiden  i  1845 — 46,  hvilken 
jeg  under  endnu  lykkeligere  Forhold,  med  Hustru  og  Børn, 
tilbragte  her,  som  Tidsrummet  af  den  rigeste,  højeste  og 
frugtbareste  Livsnydelse.  I  Hovedsagen  gjælder  dette  om 
det  hele  Ophold  hinsides  Alperne;  hvilket  Liv,  mangfoldig- 
afvexlende,  fortryllende  og  aandsbefrugtende,  udfolder  sig  ikke 
allerede  i  Bækken  af  Overitaliens  Stæder  fra  Genua  til 
Venedig!  Og  dog  er  her  endnu  kun  Forgaarden  til  den 
skjønne  Helligdom.  Florents  ved  Nedstigningen  fra  Apen- 
ninerne  er  det  Hellige,  Rom  det  Allerhelligste.  Intetsteds 
træder  Oldtid  og  Midaldertid,  —  hvad  der  andetsteds  reg- 
nes til  Oldtidsminder,  hører  her  til  det  Midalderlige,  — 
saaledes  som  i  Rom  gjennem  Øjet  frem  for  Tanken, 
Tidsaldere,  der  indbyrdes  ere  saa  grundforskjellige  som 
vel  muligt,  men  enhver  for  sig  lige  mægtig,  indholdsrig  og 
uudtømmehg.  Og  overfor  Fortiden  staar  en  Nutid,  ikke 
brat  afskaaren,  men  hvor  det  Svundne,  baade  det  nærmere 
og  det  fjærnere,  skimter  igjennem  paa  utallige  Punkter,  en 
Nutid,  som  selv  overfor  denne  Fortid  har  en  imponerende 
Storhed:  i  den  overleverede,  tro  bevarede  Kirkestil  i  Fester, 
Skikke  og  Dragter,  i  Palladsers,  Villaers,  Kunstsamlingernes 

grandiose  Pragt,  i  Folkelivets  henrivende  skjønne  og  faiTe- 
rige  Ejendommeligheder,  —  skjønt  jeg  rigtignok,  hvad  det 
sidste  angaar,  efter  Mellemrummet  af  25  Aar  (fra  Pius  7de 
til  Gregor  16de),  fandt  Koloriten  endel  afbleget.  Intet- 
steds har  jeg  fundet  ikke  blot  den  Næring  for  mine  aande- 
lige  Interesser,  —  naturligvis  siger  jeg  med  Karteuserne  i 
Neapel:  »transeunti«  — ,  men  ogsaa  Evnen  til  at  nyde  i 
fulde  Drag  saaledes  forhøjet  som  i  Rom.  Hvad  der  andet- 
steds ikke  let  falder  Nogen  ind,  giver  her  den  rigeste 
Nydelse:  uden  Maal  og  Med,  blot  iagttagende  og  tanke- 
sværmende,  at  gaa  igjennem  Grader  og  Stræder  eller  igjen- 
nem  Oldtidslevningerne  i  eller  udenfor  det  gamle  Rom. 
Og  den  livsalige  Harmoni  imellem  Himmel  og  Jord,  den 
Fylde  af  Lys  og  Skygge,  den  Pragt  i  Farvetoner,  hvormed 
Himlen  omgyder  de  jordiske  Skjønheder  og  fremhæver, 
hvad  der  andetsteds  ligger  upaaagtet  hen  som  Grraat  i  Graat, 
—  hvorledes  meddeler  den  sig  ikke  til  Menneskets  Sjæl! 
Af  mit  fulde  Hjerte  har  jeg  sandet  Stroferne  af  L.  Bødtcher: 

„Rom  er  et  fortryllet  Bur, 

og  ingen  Fugl  paa  hele  Kloden, 

som  holdtes  fangen  engang  blot  deri, 

sig  føler  siden  ganske  fri, 

men  mærker  en  usynlig  Snor  om  Foden." 

Længe  har  jeg  holdt  fast  ved  Ønsket  og  Haabet  om 
at  hilse  Tiberstaden  for  tredje  Gang.  Sent  og  med  Smerte 
har  jeg  maattet  opgive  det*). 

Hvor  langt  jeg  er  fra  at  være  født  og  baaren  til  egent- 


I  Saaledes  skrev  jeg  endnu  i  Juni  1866,  ved  den  paatænkte  Af- 
slutning af  mine  Levnedsoptegnelser;  men  inden  Aarets  Ende  be- 
fandt jeg  mig  tredje  Grang,  —  med  Hustru  og  i  Kreds  af  Børn  og 
Børnebørn,  —  i  det  elysiske  Land.     (Sen.  Anm.) 

lig  Politiker,  er  allerede  blevet  mig  selv  klart  deraf,  at  ved 
Anlæget  af  de  enkelte  større  Udflugter,  jeg  har  kunnet  fore- 
tage, —  ikke  blot  dengang,  da  det  politiske  Liv  endnu  laa 
mig  fjæmt,  men  ogsaa  senere,  —  ingen  Art  af  politisk 
Interesse  har  kunnet  komme  med  i  Betragtning.  Englands 
Grund  har  jeg  ikke  betraadt,  og  jeg  har  aldrig  fornummet 
nogen  Attraa  efter  at  styre  Retningen  derhen.  Allerede 
det  Uhyre,  Titaniske  i  Dimensionerne,  hvori  Alt  der  er 
skruet  op,  har  staaet  skræmmende  for  mig;  det  synes  mig 
at  gaa  ud  over  det  Menneskeliges  naturlige  Maal  og  at 
umuhggjøre  ethvert  Overblik,  den  Selvorientering  og  B,o. 
som  er  Betingelse  for  al  Velvære.  Men,  hvad  der  har  vakt 
en  Afsmag  hos  mig.  er  den  sjælløse  Mekanisme,  der  fore- 
kommer mig  at  gaa  igjennem  enhver,  selv  den  mest  stor- 
slaaede.  Virksomhed,  som  Englands  Pengekræfter  tage  i 
Haanden,  og  halvvejs  at  søge  og  finde  sin  Tilfredsstillelse 
i  høje  Talværdier,  det  ubevægelige  Autoritetsprincip,  hvis 
Jernhaand  behersker  den  statskirkelige  Verden  og  paa- 
trykker hele  det  teologiske  Væsen  og  Liv  sin  dræbende 
Ensformighed,  i  skærende  Modsætning  til  det  øvrige  med 
Stormskridt  og  med  Dampkraft  fremadilende  Liv.  Selv 
Englands  politiske  Liv  har,  jeg  bekj ender  det.  ikke  kunnet 
fremkalde  nogen  ret  Sympati,  om  jeg  end  maå  beundre 
Fastheden  af  de  grundmurede  Former,  hvormed  enhver 
Bevægelse  er  reguleret,  bliver  holdt  i  Gænge,  bevaret  imod 
Overgreb  indenfra  og  Overlast  udenfra,  men  hvor  den  frie 
Rørelse  savnes  saameget  dér.  hvor  den  mindst  burde 
savnes. 

Er  der  vel  noget  Land,  hvor  den  snæverhjertede. 
kræmmeragtige  Politik  bliver  —  ikke  alene  saa  urokkelig 
fulgt,   men  saa  uforbeholdent  proklameret  og  forsvaret  som 

i  England?  hvor  den  frie  Presse  med  større  Skarpsindig- 
hed og  Veltalenlied  véd  at  ndvikle  og  forfægte  Menneske- 
Hghedens  og  Folkerettens  og  Borgerfrihedens  Love  og 
Grundsætninger,  for  næste  Dag  at  godtgjøre  med  cynisk 
Ubluhed,  at  det  mægtige  og  frie  Englands  Regering  og 
Folk  er  fuldberettiget  til  at  give  disse  Love  og  Grundsæt- 
ninger til  Pris,  hvorsomhelst  deres  Forsvar  vilde  kunne 
paaføre  noget  Offer  eller  nogen  Fare?  Og  er  der  noget 
europæisk  Land,  hvor  Livet  kommer  Kastevæsenet  i  det 
gamle  Ægypten  og  det  nuværende  Indien  saa  nær  som 
det  frie  England,  hvor  kinesiske  Mure  imellem  Samfundets 
forskjellige  Klasser  holdes  vedlige  som  Statssag?  noget 
Land,  hvor  Livet  er  anlagt  saaledes  som  i  England  paa  at 
opklække  og  nære  det  Forfængelige  og  Taabelige  —  i 
Thackeray's  Sprog:  „Snobberiet"  —  i  den  menneskelige 
Verden,  hvor  derfor  alt  det  Abekatteagtige  forekommer  i 
saa  kolossale  Former  og  saa  parodiske  Skikkelser? 

Under  det  længere  Ophold  i  Rom  blev  et  fast  Arbejde 
mig  en  Nødvendighed,  og  Gjenstanden  for  samme  maatte 
naturlig  blive  det  romerske  Kirke  væsen.  Reformatio- 
nens tredje  Jubilæum  i  1817  havde  i  Tyskland  fremkaldt 
en  Del  Smaaskrifter  angaaende  Forholdet  imellem  de  to 
Hovedsamfund,  dels  af  polemisk,  dels  af  irenisk  Natur,  men 
Lidet  af  større  Betydenhed.  Paa  dyberegaaende  Under- 
søgelser, saaledes  som  senere  Møhler's  Symbolik  og  den 
derved  fremkaldte  Mod-Literatur  fra  protestantisk  Side, 
var  den  nyere  Teologi  fattig.  Jeg  havde  med  stor  Inter- 
esse læst  Marheineke's  „System  des  Katholicismus"  (1810); 
men  det  syntes  mig  klart,  at  Reflexionen  var  altfor  meget 
traadt  i  Beskuelsens  og  den  umiddelbare  Erfarings  Sted, 
medens    det    er    sikkert,  at   den  romerske  Kirkes  egentlige 

Væsen  og  ejendommelige  Karakter  ulige  mindre  maa  stu- 
deres i  den  officielle  Dogmatik,  hvor  enhver  Bestemmelse, 
ethvert  Udtryk  er  afvejet  og  tilpasset  med  beregnende  Yar- 
somhed,  end  i  Anlæg  og  Retning  af  Kultus  og  kirkehgt 
Liv  som  levende  Kommentar  over  den  knappe  eller  svæ- 
vende dogmatiske  Text.  Jeg  befandt  mig  her  i  Midtpunk- 
tet af  den  store  Kirke-Scene.  Det  kirkelig-literære  Ap- 
parat og  Skrifter  af  liturgisk  og  kirkeretligt  Indhold  af  stræng 
kurialistisk  Farve  vare  at  faa  i  Bogladen;  igjennem  dem  lod 
der  sig  hente  Lys  angaaende  mangen  historisk  eller  arkæ- 
ologisk Enkelthed.  Men  væsenthg  lagde  jeg  uaflDrudt  Iagt- 
tagelse og  Eftertanke  over  det  Sete  og  Hørte  til  Grund, 
optegnede  og  sammenarbejdede  det  Optegnede,  og  saaledes 
opstod  i  Maanedernes  Løb  et  nogenlunde  afsluttet  Arbejde 
om  det  romerske  Kirke-  og  Kultusvæsen,  som  senere  afgav 
Grundlag  for  Bearbejdelsen  i  Hjemmet.  Under  Prins 
Kristians  Nærværelse  i  Rom  lykkedes  det  mig  ogsaa  ved 
hans  personlige  Mellemkomst  hos  Statssekretæren  Kardinal 
Consalvi,  hos  hvem  jeg  maatte  gjøre  min  Opvartning  i 
den  Anledning,  at  erholde  en  Del  Afskrifter  fra  det 
pavelige  Arkiv  af  Dokumenter  vedkommende  den  danske 
Klirkes  Historie  i  Midalderen,  De  ere  senere  aftrykte 
med  historiske  Indledninger  i  det  „Skandinaviske  Selskabs" 
Skrifter,  og  efter  den  literære  Afbenyttelse  afgivne*  til  det 
kongelige  Gehejmearkiv. 

Imellem  den  yde  Februar  og  den  29de  Marts  laa  en 
Udflugt  fra  Rom  til  Xeapeh  Opholdet  i  den  besynderlig- 
berusende  Stad  bragte  mig  ved  sammenstødende  Omstæn- 
digheder endnu  et  Overmaal  af  de  bedste  Nydelser.  Siden 
jeg  forlod  Berlin,  havde  jeg  levet  udelukket  fra  Famihe- 
livet,    et    Savn.    som    for    mig    blev    føleligere    end   for   de 

fleste  Andre.  I  Neapel  fandt  jeg  ikke  blot,  hvad  jeg  hidtil 
havde  savnet,  men  hvad  jeg  ikke  havde  Tanke  om  at  finde 
i  fremmed  Land,  —  en  dansk  Familiekreds,  der  blev  mig 
et  hjemligt  Fristed  i  den  larmende  Omgivelse.  I  Toledo- 
gaden havde  en  nygift  dansk  Familie  for  kort  Tid  siden 
opslaaet  sin  Bohg;  Manden  var  Kjøbmand  Jean  Dalgas, 
født  i  Fredericia,  hvor  Faderen  havde  været  fransk-reformert 
Præst;  Hustruen  var  Kjøbenhavnerinde,  Datter  af  Admiral 
Stibolt,  og  en  yngre  Søster  af  Manden,  Susette  Dalgas,  var 
fulgt  med  fra  Danmark*).  Den  lille  Cirkel  virkede  paa 
mig  med  stærk,  maaske  uforholdsmæssig  stærk  Tiltræknings- 
kraft; de  Dage  lode  sig  snart  tælle,  hvor  jeg  ikke  til- 
bragte der  flere  eller  færre  Timer,  ofte  med  min  Ven  Harzen; 
men  vist  er  det,  at  enhver  Nydelse,  som  her  strømmede  i  fuldt 
Maal  ind  paa  mig  udenfra,  forhøjedes  i  overordentlig  Grad 
ved  Meddelelsen  i  den  venhge  Kreds.  Da  jeg  skiltes  fra 
den,  kunde  jeg  mindst  have  Anelse  om,  i  hvor  nær  og 
kjært  et  Forhold  den  unge  Pige  senere  som  gift  skulde 
træde  til  mig  og  Mine  i  Hjemmet.  Susette  Dalgas  blev 
Fru  Schouw,  Hustru  til  min  nærforbundne  Ven;  i  en 
Række  af  Aar  vare  vi  endogsaa  Husfæller  i  Kjøbenhavn 
(i  Krystalgade),  og  Forholdene,  under  hvilke  det  første 
Bekjendtskab  var  gjort,  beholdt  deres  Betydning  for  os 
•Begge.      En    Landsmand    maa  jeg   endnu  nævne,  som  jeg 


C.  H  au  ch ,  som  i  Neapel  maatte  underkaste  sig  den  livsfarlige  Am- 
putation (ikke  længe  efter  mit  Ophold  der),  men  sammesteds 
ogsaa  vaktes  til  sit  Digterkald,  har  sat  saavel  Dalgas,  „hvis 
Venskab  siden  aldrig  svigtede  mig,"  —  som  en  anden  Familie, 
hos  hvilken  jeg  havde  Bolig  i  Neapel:  Fellinger  —  et  smukt 
Pietets-Minde  i  sine  ,,Minder  fra  min  første  Udenlandsrejse" 
1871.     S.  108—148.     (Sen.  Anm.) 

under  mit  Ophold  i  Xeapel  kom  venskabelig  nær:  Lægen 
Albrecht  v.  Schønberg.  Jeg  nævner  ham  saa  meget 
heller,  som  Navnet  kun  plejer  at  fremkalde  Billedet  af 
en  Figur  med  et  Forfængeligheds-Væsen  indtil  Grænsen 
af  det  Fabelagtige.  Men  han  var  en  Mand  med  varmt- 
følende Hjerte  og  ægte  dansk  Sind  og  en  trofast,  opofrende 
Ven.  Forfængeligheden  kan  maskeres  paa  mangfoldig 
Maade;  den,  som  bæres  aabenlyst  til  Skue,  er  som  oftest 
af  uskyldig  Natur,  kun  skadelig  for  Personen  selv.  Den 
fordunkler  de  gode  og  smukke  Egenskaber,  der  ligge  dy- 
bere, bringer  til  at  overse  dem.  og  saadanne  Mennesker 
have  derfor  særligt  Krav  paa  skaansom  eller  rettere  skjøn- 
som  Vurdering. 

Det  vilde  være  utaknemmeligt,  om  jeg  forbigik  med  Taus- 
hed,  hvad  mit  neapolitanske  Ophold  skyldte  Prins  Kristian 
og  Prinsessens  Nærværelse.  Til  Udflugterne  i  den  under- 
skjønne  Omegn  modtog  jeg  jævnlig  Indbydelse,  og,  om  end 
Friheden  gik  tabt  paa  disse  Ture,  opnaa'de  jeg  paa  den 
anden  Side,  hvad  der  ellers  vilde  have  været  uopnaaeligt: 
baade  i  Pompeji  og  i  Kumæ  overværedejegsaaledes  Udgrav- 
ningen —  hist  af  et  Par  Husrum,  her  af  et  Gravkammer,  og  saa' 
forskjellige  Smaating  drages  frem  for  Lyset  efter  den  lange 
Hvile  i  Jordens  Skjød.  I  samme  høje  Selskab  foretog  jeg 
en  fire  Dages  Tur  til  Pæstum,  hvor  der  overnattedes  paa 
et  kongehgt  Jagtslot,  Persano,  og  i  Bisperesidentsen  i  Sa- 
lerno, hvorfra  der  ogsaa  blev  gjort  et  Besøg  til  det  roman- 
tisk-beliggende  Benediktinerkloster,  La  Cava.  Turen 
blev  forlænget  som  Følge  af  det  ugunstige  Vejr;  Udrejsen 
foretoges  under  skyllende  Regn.  Tydeligt  staar  det  for  min 
Erindring,  hvorledes  Adler  i  Vognen,  hvor  jeg  havde  Sæde, 
gav  i  Aftenskumringen  en  Beskrivelse,    hvis    Uhyggelighed 

stemmede  med  det  tungsindige  Sludvejiiig,  af  den  natlige 
Indskibning  i  Kristianiafjord,  da  Prinsen  med  sit  Følge 
rømmede  Norges  Land  for  at  styre  over  Kattegattet  til 
den  jyske  Kyst.  Unægtelig  var  der  et  patriotisk  Velbe- 
hag ved  at  iagttage  det  danske  Fyrstepar  i  fremmede 
Lande.  Ikke  blot  vandt  den  smukke  Personlighed  og  hold- 
ningsfulde  Optræden  almindelig  Opmærksomhed;  men  det 
kunde  ikke  fejle,  at  den  virkelige  Interesse,  hvormed  Prinsen 
forfulgte  Gjenstande  af  meget  forskjellig  Natur  uden  at 
sky  Møje  og  Anstrængelse,  hvor  der  var  Spøi*gsmaal  om 
noget  Seværdigt,  og  den  Sagkundskab,  han  lagde  for  Dagen 
i  Spørgsmaal  og  Bemærkninger,  maatte  gjøre  Indtryk  af 
noget  Ualmindeligt  hos  fyrstelige  Personer.  Var  det  faldet 
i  hans  Lod  at  henleve  sit  Liv  som  privatiserende  Prins, 
som  fyrstelig  Dilettant,  uden  denne  Indfatning  af  en  Konge- 
værdighed før  og  efter,  —  begge  Gange  med  stærke  Krav 
netop  paa  de  Mandigheds-Egenskaber,  der  vare  nægtede 
ham  — ,  i  hvor  smuk  en  Belysning  vilde  han  ikke  da  have 
staaet!  Ikke  let  har  Ordet  en  mere  slaaende  Anvendelse 
end  her:  Tel  brille  au  sécond  rang  qui  s'éclipse  au  prémier. 
Februar  Maaned  bragte  mig  Breve  fra  Kjøbenhavn, 
fra  P.  E.  Muller  og  Eng  eistoft,  som  førte  mine  Frem- 
tidstanker  ud  i  anden  Petning  end  hidtil.  Den  Første  skrev: 
„Vort  Fakultet  var  ifjor  forfulgt  af  en  ond  Skæbne;  det 
mistede  i  Krog  Meyer  og  Lemming  (død  i  Spanien)  en 
Støtte  og  et  Haab.  Vi  trænge  altsaa  til  en  teologisk  Pro- 
fessor, hvortil  Ingen  mere  end  De  har  habiliteret  sig,  ja 
slet  Ingen  for  nærværende  Tid  uden  De.  Vel  véd  jeg,  at 
De  engang  ikke  havde  nogen  bestemt  Lyst  til  at  gaa  den 
akademiske  Bane;  men  jeg  formoder,  at  en  Mand,  som  i 
en  Række  af  Aar  blot  har  havt  videnskabelige  Sysler,  ikke 

skjøtter  om  et  Landsbykalds  mangehaande  aandsfortærende 
Forretninger"  o.  s.  v.  Det  dertil  knyttede  Raad,  —  og 
Engelstoft  henviste  mig  udtrykkelig  til  Milller's  Vink,  —  at 
indgive  en  Ansøgning  til  Universitetsdirektionen,  hvori  jeg 
foreløbig  ytrede  Ønske  om  fremtidig  akademisk  Ansættelse, 
tog  jeg  efter  nogen  Betænkningstid  til  Følge,  hvorimod  jeg 
lod  et  andet  Vink  uænset:  „at  anvende  den  øvrige  Rejsetid 
paa  de  orientalske  Sprog." 

Efter  endnu  at  have  modtaget  —  for  anden  Gang  — 
det  mest  straalende  Billede  fra  Rom:  Kuppelbelysningen 
og  Girandolaen  paa  Engelsborg  ved  Peters-  og  Pauls-Festen 
(30te  Juni),  vendte  jeg  den  4de  Juli  Ryggen  til  den  evige 
Stad.  Sommervarmen  havde  den  sidste  Maaned  været  tryk- 
kende, og  var  det  ikke  mindre  paa  Tilbagerejsen  over  Assisi  og 
Perugia,  Opholdet  i  Florents,  hvor  jeg  havde  den  Glæde 
at  være  en  Dag  sammen  med  Dahl  fra  Dresden  paa  Vejen 
til  Rom,  blev  forlænget  til  over  en  Maaned  paa  Grund  af 
et  heftigt  Maveonde,  paadraget  ved  en  Udflugt  til  Pisa  og 
Livorno.  Over  Bologna,  Parma  og  Milano  fortsatte  jeg 
Kjørselen  indtil  Domo  d'Ossola.  Her  gav  jeg  Vognen  Af- 
sked for  at  drage  over  Simplon  tilfods  fra  Italien  ind  i 
Schweits.  I  tre  Uger  (26de  August — 20de  September)  fort- 
satte jeg  alene,  med  Ransel.  Bog-  og  Rejsekort  i  Lommen, 
den  skjønneste  Vandring  i  mit  Liv  igjennem  Schweitser- 
landet  ind  i  Tyskland :  over  Grimsel  og  Wengern  Alp,  gjennem 
Haslidalen,  over  Grindehvald  og  Interlaken,  Luzern  og  Rigi, 
Zug  og  Ztirich,  Schaffhausen  og  Costnitz,  Tilbingen  og 
Stuttgart,  —  herfra  atter  tilvogns  og  senere  tilskibs  ned 
ad  Rhinen  til  Køln,  hvorfra  i  Ilfart  til  Paris. 

Paris  (9de  Oktober— 29de  November  1819). 

I  rue  Daiipbin,  en  bile  Gade  ganske  nær  Tuilerierne, 
boede  P.  A.  Heiberg,  og  Ludvig  Heiberg  var  i  læn- 
gere Tid  tilhuse  her  under  samme  Tag.  Det  var  et  hotel 
garni,  og  jeg  var  meget  vel  tilfreds  ved  at  kunne  blive  op- 
tagen imellem  Landsmænd.  Gamle  Heiberg,  i  en  Alder 
dengang  af  62  Aar,  var  endnu  fuldkommen  rørig,  men 
aandelig  temmelig  stillestaaende ,  stivnet  i  Livs-Sædvaner 
saavelsom  i  Anskuelser,  Maximer  og  Underholdningsæmner, 
hans  Satire  uden  humoristisk  Liv,  derimod  uvederkvægende, 
tør  og  skarp.  Af  de  store  Livs-Optrin,  der  i  rige  Afvex- 
linger  og  stærke  Modsætninger  vare  gaaede  forbi  hans  Øjne 
i  umiddelbar  Nærhed,  var  der  ikke  synderlig  aandeligt  Ud- 
bytte at  spore.  Hans  Meddelelser  udstykkede  sig  i  en 
Mængde  tro  bevarede  Iagttagelser,  men  mest  af  smaalig 
Natur,  lutter  Smaatræk,  der  kunde  have  Betydning  i  et 
større  Livsbillede;  men  hertil  kom  det  ikke.  Midtpunktet 
blev  bestandig  liggende  udenfor;  noget  sammenfattende 
Overblik  mødte  jeg  intetsteds.  Med  alt  det  var  der  meget 
at  lære  af  hans  Fortællinger.  Det  offenthge  Pariser-Liv  var 
dengang,  under  Ludvig  den  Attende,  død  hen;  jeg  levede 
med  størst  Interesse  i  Hevolutionstiden,  og  søgte  hen  til 
alle  Punkter  for  de  store  og  frygtehge  Optrin;  her  var 
gamle  Heiberg  Manden  til  at  give  Oplysning  om  alle  hi- 
storiske Enkeltheder.  I  Omegnen  tillod  Aarstiden  kun 
Udflugter  til  enkelte  Punkter:  St.  Denis,  St.  Cloud  og 
Sevres,  Versailles,  og  for  Rousseau's  Skyld  Montemo- 
rency.  Forskjelligere  Naturer  kunne  ikke  vel  tænkes  end 
her  imellem  Fader  o.g  Søn:  hist  en  Cato-Karakter  i  gammel 
romersk  Stil,  stræng  og  nøjeregnende  mod  sig  selv  og  Andre, 
ædruelig  og  afmaalt  i  Tankegang  og  Livsbevægelse,   skarp- 

7* 


100  Rejse-Aar  1810—1820  (Paris). 

snærtende  med  den  satiriske  Pen.  her  en  let  og  gra- 
ciøst spillende  Natur,  modtagelig  for  alle  Indtryk  og  Stem- 
ninger og  i  Stand  til.  ved  lige  sjælden  Magt  over  Tanke  og 
Sprog,  at  haandhæve  Skjønhedens  og  Harmoniens  Lov  i 
al  Frembringelse.  Jeg  taler  om  Heiberg,  saaledes  som  jeg 
modtog  Billedet  af  ham  i  Paris;  intet  var  mig  mere  uventet 
end  at  se  ham  ganske  faa  Aar  efter  udgaa  fra  det  spekula- 
tive Støberi  i  Berlin  som  stiv  Hegelianer.  Det  var  smukt 
at  være  Vidne  til,  med  hvilken  Finhed  Sønnen  vidste  at 
omgaas  med  den  vanskelige  Fader.  I  Paris  skrev  Heiberg 
sin  „Nina" ;  han  læste  den  for  os  en  Aften  ved  Kaminen. 
Ogsaa  Bekjendtskabet  med  Bellmann  skylder  jeg  ham;  de 
Melodier,  som  han  siden  med  saa  stor  Smag  har  benyttet 
i  sine  Vaudeviller,  sysselsatte  ham  der  levende ;  han  klimprede 
dem  ofte  for  os  paa  sin  Guitar.  Endnu  en  Landsmand, 
ved  nøje  Venskab  knyttet  til  Heiberg,  boede  i  samme  Hus: 
Henrik  Gerner  V.  Schmidten,  som  havde  været  Lieutenant 
i  Artilleriet,  men  var  udtraadt  af  Etaten  for  at  dyrke  den 
højere  Matematik;  han  1)lev  siden  Professor  ved  Universi- 
tetet *).     Det  var  en  sjælden  Personlighed,  stærkt  markeret 


'')  Da  jeg  ved  min  Ankomst  opsøgte  Heiberg,  min  Medstudent  fra 
1809,  var  v.  Schmidten  ikke  hjemme.  Det  gav  Anledning  til  en 
lille  Scene,  som  er  betegnende  for  begge  Personligheder  og  for 
Forholdet  imellem  dem.  Næste  Morgen  meddelte  Heiberg  sin 
Husfælle,  at  der  var  kommet  en  Landsmand  til  Huset :  „Men  det 
er  forresten  en  kilden  Sag;  det  er  Skarpretterens  Søn  fra  Kjø- 
benhavn;    han    er    kommen   til    Paris    for   at  lære  Guillotinen  at 

kjende."    —    „Fy    for  F !     men  De  søgte  da  vel  at  blive  af 

med  ham  og  faa  ham  hen  i  et  andet  Logi."  —  ,.Det  lod  sig  ikke 
gjore;  han  var  allerede  indlogeret.  Og  sandt  at  sige,  jeg  nænnede 
det  heller  ikke,  da  han  lod  sig  forlyde  med,  hvor  kjært  det  var 
ham  at  træfte  Landsmænd,  som  han  kunde  holde  sig  til.  Det  er 
ogsaa  et  ganske  net  og  godlidende  Menneske;  vi  maa  dog  se  at 

i  legemlig  og  aandelig  Henseende.  Undersætsig  og  smal- 
brystet af  Bygning,  tung,  ubehændig  og  tvungen  i  alle  sine 
Bevægelser  var  han  saa  lidt  skikket  som  vel  muligt  til  det 
militære  Liv;  ogsaa  aandelig  bevægede  han  sig  med  Lang- 
somhed; men  de  stærke,  dybthggende  Øjne  under  den 
hvælvede  Pande  sagde,  hvor  dybt  han  arbejdede.  Det  var 
en  granskende  Aand  af  sjælden  Kraft,  en  sandhedsøgende 
Karakter  af  det  ædleste,  reneste  Malm;  overalt  trængte 
han  med  sin  Tanke  ind  i  Gjenstandens  Enkeltheder,  men 
blev  ikke  staaende  der,  førte  alt  tilbage  til  store,  frie  Syns- 
punkter; og,  hvor  dybt  han  end  borede  sig  ind.  var  det 
Trang  for  ham  og  be\-idst  Stræben  at  føre  det  vundne 
Udbytte  ud  i  Livet,  gjøre  det  tilgængeligt  og  frugtbart  for 
den  store  Kreds  af  Medborgere.  I  Kjøbenhavn  hørte  han 
senere  til  mine  kjæreste  og  nærmeste  Omgangsvenner. 
Men,  da  jeg  en  Foraarsdag  1830  vilde  i  Forbigaaende  gjøre 
ham  et  lille  Besøg,  kom  han  mig  dødbleg  imøde  —  lige 
fra  en  heftig  Blodstyrtning.  Fra  den  Tid  sygnede  han 
hen  som  en  ormstukken  Plante.  Med  nogle  Universitets- 
Kolleger,  David,  Madvig,  Petersen,  der  sluttede  sig  om 
ham  med  lige  Venskab,  besøgte  jeg  ham  endnu  i  Somme- 
rens Løb  i  Hillerød,  hvor  han  havde  søgt  ud  til  Moderens 
Hjem;  i  smaa  Skridt  forsøgte  vi  en  lille  Spadseretur  i 
Slottets  Anlæg.  Hen  imod  Sommerens  Ende  drog  han 
over  til  Vestindien  for  at  forsøge  Klimaets  Indflydelse,  men 
efter  faa  Maaneder   var   han  død.      Hans    Gravsten    bærer 


tage  os  lidt  af  ham,  som  det  kan  falde."'  —  ...Ja,  da  vil  jeg  s'gu 
ikke  liave  noget  med  Skarpretterens  Søn  at  gjøre:  ham  maa  De 
tage  paa  Dem  alene."'  —  Om  det  var  min  personlige  Mellem- 
komst, der  løste  Knuden,  skal  jeg  ikke  kunne  sige. 

en  latinsk  Indskrift,  som  jeg  efter  Familiens  Ønske  af- 
fattede. 

Et  Exempel  paa  den  adskillende  Magt,  der  ligger  i 
politiske  Modsætninger,  medens  saa  mange  andre  Interesser 
maatte  opfordre  til  Sammenslutning,  fik  jeg  her  for  Øje. 
Peter  Andreas  Heiberg  ogMalthe  Conrad  Brunn. 
som  begge  havde  bragt  det  samme  Offer  for  deres  Over- 
bevisning i  lige  Retning,  levede  begge  i  Paris  aldeles  frem- 
mede for  hinanden.  Bruun  stod  for  Heiberg  som  politisk 
Benegat  og  dermed  som  skyldig  fremfor  alle  Skyldige. 
Imidlertid  paatog  Sønnen  Heiberg  sig  her  en  Mellem- 
handlers Rolle;  jeg  var  en  Middag  sammen  med  Fader  og 
Søn  hos  Bruun;  men  Modsætningen  i  begge  Mænds  Ka- 
rakter laa .  saa  dybt,  at  Mæglingen  sikkert  ikke  har  bragt 
nogen  varig  Frugt.  Ogsaa  Baggesen  var  dengang  i  Pa- 
ris; jeg  havde  tidligere  i  Kjøbenhavn  set  ham  undertiden  i 
Etatsraad  Olsens  Hus,  hvor  han  var  Husven  under  Fejden 
med  Oehlenschlager,  og  jeg  gjorde  ham  her  et  Besøg  i 
Selskab  med  Heiberg.  I  Paris  følte  jeg  mig  lige  saa  lidt 
som  i  Kjøbenhavn  tiltalt  af  hans  Personlighed. 

Iblandt  Tilrejsende  i  Paris  holdt  Filosofen  Professor 
Brandis,  der  havde  begyndt  sin  akademiske  Virksomhed 
i  Kjøbenhavn  som  Privatdocent  og  nu  var  ansat  i  Bonn. 
sig  hyppig  til  den  lille  Koloni  af  Danske.  Ved  ham  blev 
jeg  bekjendt  med  den  franske  Forfatter  Victor  Cousin. 
en  af  de  Første,  som  havde  overtaget  det  vanskeHge  Hven- 
at  gjøre  den  tyske  Spekulation  tilgængelig  for  sine  Lands- 
mænd. I  Selskab  med  disse  to  blev  P.  A.  Heibergs  62de 
Fødselsdag  festligholdt  ved  en  Middag,  hvortil  Sønnen 
havde  indbudt  os;  alt  var  her  ordnet  saa  elegant  og  smag- 

fuldt,  som  Sligt  vanskelig  kan  opnaas  uden  i  Paris.  Ved 
Biskop  Mlluter  havde  jeg  en  Lejlighed,  som  jeg  gjerne  be- 
nyttede, til  at  besøge  Grégoire,  ancien  evéque  de  Blois. 
en  TOaarig  Olding  af  mildt  og  elskværdigt  Ydre.  Han  var 
under  Restaurationen  Gjenstand  for  heftig  Forfølgelse  som 
„régicide",  —  paa  Grund  af  hans  foregivne  Votum  i  Lud- 
vig den  Sextendes  Proces.  „On  peut  me  briser,  mais  on 
ne  me  plie  pas",  var  hans  Svar. 

Versailles  laa  dengang. forladt  og  øde  hen;  selv  Besøgene 
af  Fremmede  vare  faa;  men  saameget  klarere  kunde  Tan- 
kerne gaa  tilbage  og  dvæle  ved  de  tre  Ludvigers  Tid,  ved 
Faldet,  indenfor  en  ikke  stor  Tidsgrænse,  fra  Menneskefor- 
gudelse til  den  menneskelige  Majestæts  dybeste  Fornedrelse. 
Iblandt  de  øvrige  skjønne  og  mindeværdige  Punkter  i  Pa- 
ris's Omegn  var  jeg  ved  den  ugunstige  Aarstid  indskrænket 
til  de  nærmere  beliggende,  og  paa  théatre  fran^ais  be- 
undrede jeg  endnu  Talma  som  Leicester  i  „Maria  Stuart"  og 
forlystede  mig  ved  Mds.  Mars's  evige  Ungdom  i  Moliére's 
og  Beaumarchais's  naive  Roller. 

Den  28de  November  forlod  jeg  Paris  for  ad  den  kor- 
teste Vej,  over  Metz,  Saarbriick,  Frankfurt,  at  ile  hjem. 
Med  Undtagelse  af  to  Dages  Ophold  i  Altona,  et  Besøg 
hos  min  nylig  gifte  Søster  Eckermann  i  Gluckstadt  og  hos 
Geheimeraad  Biilow  paa  Sanderumgaard,  rejste  jeg  saa 
hurtigt,  som  Diligence  -  Forbindelsen  gjorde  det  muligt. 
Alligevel  medtog  Hjemrejsen  over  tre  Uger.  Lille  Juleaften, 
den  23de  December  1820,  naaede  jeg  det  Fædrene-Hjem 
og  blev  modtaget  i  den  kjærligste  Favn  og  af  mange  aabne 
Arme.  Min  yngste  Søster,  Sofie,  var  i  min  Fraværelse  bleven 
forlovet    med  en  faa  Aar  yngre  Ungdomsven  K.  Gad,    der 


104  Rejse-Aar  1818—1820  (Paris). 

begyndte  sin  Embedsbane  som  Adjunkt  ved  Frederiks- 
borg-Skole (død  som  Biskop  i  Odense).  Hun  styrede 
min  Faders  Hus  i  Forbindelse  med  en  søsterlig  Veninde, 
Julie  Læssøe,  som  efter  Brylluppet  traadte  i  hendes 
Sted  og  udfyldte  det  med  datterligt  Sind  indtil  min 
Faders  Død. 


i 

eologien  havde  i  den  første  Del  af  Himdredaaret 
fristet  stifmoderlige  Kaar  ved  Universitetet.  I  1805  var 
Moldenhawer  afgaaet  fra  sin  Lærestol  for  at  indtræde  i 
den  da  oprettede  Direktion  for  Universitetet  og  de  lærde 
Skoler;  i  1808  havde  Munter  ombyttet  Professoratet  med 
Bispestolen,  og  i  samme  Aar  var  Krog  Meyer,  efter  kun 
to  Aars  Ansættelse,  gaaet  til  Augustenborg  som  Prinse- 
lærer. Efter  den  Tid  havde  Fakultetet  kun  talt  to  fuld- 
virksomme teologiske  Lærere:  Peter  Erasmus  Muller 
(ansat  1801),  som  foredrog  de  systematiske  Fag,  og  Jens 
Møller  (ansat  1808),  som  foredrog  de  kirkehistoriske  Fag, 
og  tillige  havde  maattet  overtage  den  gammeltestamentlige 
Exegese,  —  alene  med  Undtagelse  af  de  to  Aar  1817  og 
1818,  da  Krog  Meyer  vendte  tilbage  til  Universitetet,  men 
for  atter  at  forlade  det  i  Aaret  1819  som  Biskop  over  Als 
og  Ærø.  Horn  em  an  havde  allerede  længe  ikke  kunnet 
regnes  med  som  læredygtig,  og  Mimter  efterkom  vel  For- 
pligtelsen, der  dengang  endnu  paalaa  Sjællands  Biskop  som 
tredje  Docent  i  Fakultetet,  ved  at  anmelde  Forelæsninger 
i  Vinterhalvaaret ;  men  jeg  tvivler  paa,  at  der  har  indfundet 

sig  Tilhørere.  Hvad  særlig  den  nytestamentlige  Exegese 
angaar,  havde  den  i  ikke  mindre  end  11  Aar  været  over- 
dragen som  Bifag  til  vikarierende  Forsorg  af  Professorer  i 
Filologi:  fra  1808  til  1817  til  Thorlacius,  fra  1819  til 
1821  til  F.  C,  Petersen. 

Det  var  under  disse  Forhold  et  taknemmeligt  Hverv 
at  overtage  en  akademisk  Lærestol;  jeg  blev  ansat  som 
Lektor  den  3die  April  1821  og  Aaret  efter,  under  23de 
Juni  1822,  som  overordentlig  Professor.  I  December  1821 
vovede  jeg  at  hjemføre  min  elskede  Brud.  Hjemmet  lod 
intet  tilbage  at  ønske,  —  i  Kronprinsessegade,  ligefor  Ind- 
gangen til  Rosenborg-Have.  Men  Lektorgagen  var  800 
Rd.,  Professorgagen  blev  indtil  Videre  1000  E,d.,  Honoraret 
omtrent  300  Rd.  Det  Manglende,  som  ikke  var  lidet, 
maatte  paa  anden  Maade  skaffes  tilveje.  Forholdene  føjede 
sig  imidlertid  her  over  al  Forventning  gunstigt,  og  det  blev 
saaledes  den  lykkeligste  Indvielse  af  det  lykkeligste  Ægte- 
skab, især  efterat  det  første  Barn  blev  skjænket  os  1825. 
Et  dobbelt  Kjærligheds-Hjem  stod  os  aabent:  hos  Faderen 
og  hos  Svigermoderen;  alt  det  Gode  delte  de  med  os. 
baade  i  Byen  og  om  Sommeren  paa  Landet. 

Den  unge  Professor  deltog,  som  Medlem  af  Studenter- 
foreningen, i  Festen,  hvorved  denne  fejrede  K.  L.  Rah- 
b  ek's  halvhundredaarige  Studenterjubilæum  (16de  Juni  1825). 
Oehlenschlager,  Heiberg  og  Poul  Møller  vare  Festens  Dig- 
tere, og  Geijer  fra  Upsala  var  Æresgjæst. 

I  de  første  akademiske  Halvaar  maatte  jeg,  ved  Siden 
af  den  nytestamentlige  Exegese,  overtage  en  Forelæsning 
over  forskjellige  Bøger  af  det  GI.  Testament,  men  var  glad 
ved  at  kunne  overlade  dette  Fag,  hvori  jeg  ikke  kunde 
fyldestgjøre  mig  selv,  til  J.  Møller,  som  kunde  overkomme 

Meget  og  Mangeslags.  Derimod  optog  jeg  Indlednings- 
videnskaben  til  det  Ny  Testament  og  snart  ogsaa  Herme- 
neutiken,  der  neppe  nogensinde  tidligere  var  foredragen  her. 
Ved  Evangeliefortolkningen  frembød  den  sammenfattende 
(synoptiske)  Behandling  af  de  tre  første  Evangelier  sig  for 
mig  som  den  naturlige :  som  den,  der  gav  let  og  sikkert 
Indblik  paa  engang  i  det  Fælles  og  det  Særlige.  Det  blev, 
tror  jeg,  almindelig  erkjendt,  at  der  ved  denne  Behandlings- 
maade  tilførtes  de  Studerende  en  betydelig  Lettelse;  hvad 
der  mulig  kan  tabes  ved  denne  Behandling,  lader  sig  uden 
Vanskelighed  erstatte  ved  exegetiske  Øvelser,  indskrænkede 
til  de  enkelte  Evangelier. 

Medens  jeg  saaledes  havde  fuld  Tilfredsstillelse  ved  at 
søge  det  exegetiske  Studium,  —  saa  lønnende  og  befrugtende 
ved  Foreningen  af  det  sproglige  og  det  religiøse  Moment,  — 
bragt  paa  Fode  ved  Universitetet,  samlede  jeg  i  de  fire 
første  Aar  af  min  Embedstid  al  den  Tid,  der  kunde  levnes 
den  unge  Docent  fra  det  daglige  akademiske  Arbejde,  — 
alene  med  Undtagelse  af  enkelte  kritiske  Anmeldelser  til 
„Dansk  Literaturtidende"  —  til  at  sammenarbejde  og  over- 
arbejde det  vidtløftige  Materiale  til  mit  Værk  om  „Ka- 
toliscismen  og  Protestantismen";  Bogen  beløb  sig  til 
53  Ark. 

Femten  Aar  tilbage  i  Tiden  havde  Grundtvig  i  sin 
Dimisprædiken :  „Hvi  er  Herrens  Ord  forsvundet  af  hans 
Hus?"  (1810)  kastet  Handsken  til  det  attende  Hundredaars 
Teologi,  som  dengang  endnu  førte  Ordet  paa  Prædikestol 
og  Kateder.  Man  maa  vistnok  kalde  Lejlighed  og  Sted, 
der  var  valgt  til  denne  Idræt,  taktløst  beregnet,  og,  naar 
det  blev  paalagt  Konsistorium  af  Kancelliet  at  tildele  den 
unge  Kandidat  en  officiel  Irettesættelse,    fordi    han  i   en  i 

Trykken  udgiven  Prøveprædiken  havde  fremstillet  Landets 
Gejstlighed  som  en  Skare  Kristusfornægtere,  var  dette  i 
sin  Orden ;  men  til  at  opløfte  en  Røst,  som  i  de  Tider  var 
en  stærk  skurrende  Mislyd,  hørte  i  al  Fald  en  Nidkjærhed, 
som  er  Ære  værd,  og  som  maatte  vække  Manges  Opmærk- 
somhed og  Deltagelse. 

I  de  mellemliggende  Aar  havde  Grundtvig  kastet  sig 
med  hele  sin  Aands  Kraft  over  Poesi,  Mytologi  og  Historie ; 
men  netop  i  Aaret  1825  havde  han  forenet  sig  med  Dr, 
Ru  delbach  som  Medudgiver  af  „Teologisk  Maanedsskrift", 
hvor  J.  C.  Lindberg  fra  først  af  optraadte  som  Medar- 
bejder. Ved  dette  Forbund  var  Banneret,  der  rejstes,  be- 
tegnet som  Stridsbanner  paa  Liv  og  Død.  Havde  Grundt- 
vig været  mindre  kirkelig  Entusiast,  mere  kritisk  oversku- 
ende Teolog,  eller  havde  han,  —  selv  saadan  som  han  er  født 
og  baaren,  —  staaet  alene,  og  havde  han  kunnet  overvinde 
sig  til  alvorligt  og  fordomsfrit  at  sætte  sig  ind  i  Bogens 
hele  teologiske  Grundtone  og  Grundform,  kan  jeg  ikke 
omtvivle,  at  han  i  den  vilde  have  erkjendt  en  Aandsretning, 
som,  medens  den  ikke  fandt  sig  bunden  ved  det  syttende 
Hundredaars  Ortodoxi.  sluttede  sig  i  oprigtig  Tro  til  Kristus 
og  hans  Evangelium  som  positiv  Gudsaabenbaring.  Men 
for  hint  Trekløver  som  Enhed  stod  det  forud  som  givet, 
at  Sønnen  af  Stiftsprovst  Clausen  maatte  være  Forfægter  af 
den  afskyede  Rationalisme.  Den  unge  Mand  indtog  nu 
en  faretruende  Stilling  som  Lærer  for  den  teologiske  Ung- 
dom, og  Lynstraalen  var  forud  tilrede,  der  skulde  slaa  ned 
og  kaste  ham  ud  af  Sædet. 

Jeg  var  fra  den  Side  beredt  paa  Adskilligt.  I  For- 
talen til  min  Bog  læses  der,  som  følger:  „At  Bogen  ikke  vil 
kunne  gjøre  Regning  paa  lutter  velvillige  og  redelige  Mod- 

standere,  at  den  af  Flere  vil  blive  mistydet  og  fordrejet,  af 
En  og  Anden  endog  forkjætret  og  anatematiseret,  det 
har  jeg  allerede  under  Udarbejdelsen  ofte  maattet  sige 
mig  selv;  men  denne  Udsigt  har  ingensinde  formaaet  at 
liringe  mig  ud  af  min  Stemning,  og  ligesaa  lidt  skal  den 
formaa  det,  naar  den  bliver  til  Virkelighed."  Jeg  føjede 
endnu  til:  „Det  vil,  som  jeg  haaber,  ikke  blive  mistydet 
eller  udlagt  som  Indrømmelse  og  Samtykke,  om  jeg  ved  en 
Bog,  som  indeholder  Stof  og  derfor  ogsaa  kan  give  Anled- 
ning til  Strid  og  Kontrovers  uden  Ende,  overlader  til  den 
selv  at  føre  sit  Forsvar  imod  forestaaende  Kritiker  og 
Angreb,  saalænge  Taushed  nogenlunde  kan  bestaa  med  det, 
jeg  skylder  Sandheden  og  mig  selv.  Hvor  kristelig  og 
videnskabelig  Aand  er  forvist  fra  den  teologiske  Polemik, 
og  det  hadefulde  og  hovmodige  Sind  raser  frem  med  ære- 
skjændende,  fordømmende  Ord,  der  bliver  det  desuden  For- 
tjeneste af  Kristendom  og  Humanitet  at  tie,  for  ikke  at 
bidrage  til  at  forøge  Forargelsens  Vederstyggelighed." 

Paa  ikke  Lidet  vil  man  saaledes  se,  jeg  var  forberedt. 
Men  ganske  vist — saaledes  som  Angrebet  kom,  havde  jeg 
ikke  ventet  det,  ikke  kunnet  vente  det.  Lørdagen  den 
3  die  September  bekjendtgjordes  min  Bog  første  Gang  fra 
Bogladen,  og  Mandagen  den  5te  September  averteredes 
„Kirkens  Grjenmæle"  som  udkommet.  Ilfærdigheden 
var  saa  overvættes,  at  den  tilstedede  Gisninger  af  forskj el- 
lig  Art;  Pjecens  Fortale  var  nemlig  dateret  allerede 
den  26de  August  — !  Et  Udbrud ,  saa  brutalt ,  saa  blindt 
lidenskabeligt,  laa  udenfor  al  Beregning.  Det  var  den  af 
Melanktonvelbekj  endte  „rabies  theologorum"  :  Raseriet  som 
specitisk  teologisk  Afart.     Var  Bogen    bleven   imødegaaet 

med  Noget,  der  lignede  begrundet  Modsigelse,  saaledes 
som  enhver  bestemt  udpræget  teologisk  Retning  kan  frem- 
kalde den,  saa  vilde  den  kunne  have  tjent  til  at  bringe 
Æmner  under  Forhandling,  som  kunde  have  bragt  Frugt 
for  en  kirkelig-teologisk  Udvikling,  hvortil  der  trængtes  hos 
os  i  høj  Grad.  Mulig  vilde  da  Aaret  1848  have  forefundet 
noget  mindre  Udygtighed,  end  det  nu  var  Tilfældet,  til  at 
løse  Livsopgaverne  paa  det  kirkelige  Omraade.  —  Jeg  til- 
staar  det:  efter  mere  end  40,  nu  50  Aars  Forløb  stiller 
det  sig  ligesaa  fabelagtigt  for  mig  som  den  Gang,  hvorledes 
en  kirkehg  Modstander  uden  Blusel  har  kunnet  falde  paa 
at  betegne  Forfatteren  af  hin  Bog  som  en  Mand,  der  „har 
stillet  sig  i  Spidsen  for  alle  den  kristelige  Kirkes  Fjender 
og  Guds  Ords  Foragtere  i  Landet". 

Et  literært  Angreb  kan  i  den  Grad  have  Karakter  af 
personligt  Overfald,  at  Overfalderen  forljry der  sin  Ad- 
komst til  at  behandles  som  jævnbyrdig  Modstander  og 
mødes  med  literære  Vaaben.  Lyder  det  ikke  som  en 
vanvittig  Tale,  naar  en  teologisk  Universitetslærer  bliver 
opfordret  til  „enten  at  gjøre  den  kristelige  Kirke  høj- 
tidelig Afloigt,  eller  at  nedlægge  sit  Embede  og  aflægge 
sit  kristne  Navn",  og  naar  han,  i  modsat  Fald,  bliver 
„erklæret  for  en  falsk  Lærer,  der  misbruger  det  kriste- 
lige Navn  til,  saavidt  han  formaar,  at  forvirre  og  forføre 
Menigheden,  stræber  at  undergrave  den  Kirke,  han  ud- 
giver sig  for  at  ville  tjene  og  befæste"?  Ord  kunne  være 
af  den  Beskaffenhed,  —  selv  om  de  ere  udtalte  af  en 
Mand,  som  gj ælder  for  at  være  ved  fuld  Samling,  og 
selv  om  de  maa  antages  udtalte  i  fuld  Alvor  og  med 
vel  betænkt  Hu,  —  at  det  er  vanskeligt   at  sige,  hvorledes 


1821—1830.  111 

de    skulde    kunne    mødes    med    Bevarelse    af   nogen    An- 
stand.*) 


*)  Jeg  meddeler    her  Slutningen    af   en  udførlig  Erklæring,  som 
jeg  lod  indrykke  i  „Dansk  Literaturtidende"  f.  1827,  Nr.  3: 

„Naar  jeg  har  maattet  se  min  Bog,  som  efter  sit  Indhold 
og  sin  Form  kun  er  bestemt  for  videnskabelig-dannede,  grundig- 
tænkende Læsere,  gives  til  Pris  for  Almuens  Bedømmelse,  maattet 
se  min  Bog,  der,  som  ethvert  videnskabeligt  Værk,  maa  læses 
som  et  Helt  for  at  fattes  og  forstaas  i  sine  enkelte  Dele,  mis- 
handles ved  vilkaarlig  Udriveise  og  Mistydning  af  enkelte  Sæt- 
ninger og  enkelte  Ord,  —  naar  jeg  har  maattet  se  Beskyldninger, 
hvis  Fornærmelighed  kun  opvejedes  af  deres  Urimelighed,  uop- 
hørlig gjentages  under  forskjellige  Vendinger  og  sættes  i  For- 
bindelse med  politiske  Insinuationer,  —  naar  jeg  har  set  disse  Be- 
skyldninger ikke  forelægges  Regeringen  til  lovmæssig  Undersø- 
gelse, ikke  fremsættes  i  videnskabelige  Tidsskrifter  til  grundig 
Drøftelse,  men  udspredes  i  Flyveskrifter,  der  ikke  kunde  forfejle 
Adgangen  til  de  talrige  Klasser  af  den  blandede  Mængde,  som 
ved  enhver  Anklage,  —  der  er  beregnet  paa  deres  Fatteevne,  me- 
dens Gjenstanden  for  samme  overgaar  deres  Indsigt,  —  let  vækkes 
til  Mistanke  og  gjærende  Bevægelse,  uden  at  nogen  Retfærdig- 
gjørelse  fra  min  Side  var  mulig,  —  og  naar  jeg,  i  denne  ulige 
Kamp,  overvældet  af  Manges  forenede  Angreb,  har  tiet  fra  Dag 
til  Dag  og  overladt  Ordet  til  dem,  der  ikke  lode  Lejligheden 
til  at  fortsætte  Monologen  unyttet:  da  var  det  vist  ikke,  fordi 
jeg  smigrede  mig  med  det  daarlige  Haab,  at  denne  Tale  overalt 
og  for  Øjeblikket  skulde  forfejle  sin  Virkning,  endnu  mindre 
fordi  jeg  skulde  være  ligegyldig  ved  denne  Virkning.  Thi  vel  har 
jeg  formaaet  som  Kristen,  Svagheds  Øjeblikke  fraregnede,  at 
hæve  mig  over  Forsmædelsen,  der  falder  magtesløs  tilbage,  hvor 
Haanden  hviler  rolig  paa  Hjærtet;  men  Stoiker  er  jeg  ikke,  og 
mindst  kan  den  unge  Mand,  som  endnu  ikke  kan  overlade  det 
til  sit  Rygte  at  afslaa  fjendtlige  Angreb,  med  Kulde  og  Lige- 
gyldighed se  sig  mishandlet  og  forhaanet,  sine  Ord  fordrejede, 
sine  Hensigter  mistydede,  sin  Tro  og  Redelighed,  sin  Virksomhed 
som  Lærer  og  Embedsmand  gjort  mistænkt.  Men  jeg  tav,  fordi 
jeg  ikke  kunde  overvinde  mig  til  at  tale,  hvor  de  første  Betin- 
gelser fattedes  for  en  værdig  Strid  i  Sandhedens  Tjeneste:  gjen- 
sidig  Tillid  til  hinandens  Retsindighed,  og  udvortes  Velanstæn- 
dighed.    Jeg  tav    fordi  jeg  ansaa  det    for  unyttigt  at  tale,  hvor 

Man    vil    finde    det  naturligt,  at  jeg  ikke  kan  overtale 
mig  til  at   dvæle    længere    ved    den  modbydelige  Sag,    end 
højst  nødvendigt  er.     Det    er  mit  Ønske,    at    mit  Indlæg  i 
Retten,    der,    affattet    af   mig    selv,    blev    indgivet    af  min 
valgte    Sagfører,    Højesteretsadvokat    Sporon,     maa    findei 
Lejlighed  til  at  blive  offentliggjort ;  i  vor  Kirkes  Aarbøger] 
vil  det  historiske  Aktstykke   have    sin    Betydning.       Dertil! 
ønsker   jeg    her    at    vise    hen.    —    Besindelsen  vendte  dog 
snart  tilbage  hos    min  Modstander.      Under    selve    Retter-] 
gangen    gjorde    han  Forsøg    paa    at    faa    Sagen    nedslaaet. 
I    den  Anledning   modtog  jeg  Udkast  til    en  Erklæring  fra' 
Grundtvig  af  13de  Juni  1826  saa  lydende :  „Da  det  altid  har 
været  min  Overbevisning,  at  ved  Processer,  hvordan  de  saa 
end  falde  ud,    kan  Kristendommen   intet  vinde,  og  da  jeg, 


Begreberne    om    Kristendommens     og    Protestantismens    Væsen, 
om  Fornuftens  Værd  og  Videnskabens  Ret  ere  grundforskjellige. 
Jeg  tav  endelig,    fordi   jeg    ansaa'  det  for  overflødigt  at  retfær- 
diggjøre  mig  for  den  Del  af  mine  Medborgere,  hvis  Agtelse  harj 
sandt  Værd  i  mine  Øjne.     En  enkelt  Scene  af  Mørkets  Aarliun- 
drede    kan    blive    gjentagen    i    vore   Dage;    men    dens    Virkningj 
bliver    ikke    den    samme,    som  den  fordum  var.      Selv  i  katolske] 
Lande  ser  Forkjættrelsens  og   Forfølgelsens  Dæmon    sig  ved  et-j 
hvert  Skridt,    hvormed    den    søger    at   tilbagevinde    sin  fordums] 
Indflydelse,  i  Kamp  med  Lysets  mægtigere  Aander ;  og  hvor  trel 
Aarhundreder  have  kæmpet  for  Lyset,  der  arbejder  den  religiøse] 
Underkuelses-Aand  visselig  forgjæves".  —  „I  denne  Fortrøstningl 
lader  jeg  henfare  med  det  svundne  Aar  de  bitre  Minder  om  altj 
det    Onde,  der  huses    i    Menneskenes    Bryst    og   udstrømmer    af 
Mund    og    Pen;    og,   hvad    Ynglingen   lærte    at   skatte    i   Livets! 
Tummel,  bevarer  Manden  i  Livets  Kamp:    Kjærligheden  til   denj 
Videnskab,    der   skjænker    Sjælen    Fred    under    udvortes    Strid,] 
Haabet  om  den  almene  Følelse  for  Sandhed  og  Ret,  der  tidligere] 
eller  senere  afsiger  sin  retfærdige  Dom,  Tro  i^aa  Ham,  der  ikke] 
lader    os    fristes    over  Evne,    men  vender  det  Onde  selv  omsiderj 
til  det  Grode." 

efter  at  have  opgivet  min  Embedsstilling  *),  er  fri  for  andre 
Hensyn,  saa  ender  jeg  gjerne  den  af  Hr.  Prof.  teol.  Clausen 
mod  mig  for  „Kirkens  Gjenmæle"  anlagte  Injurie-Sag  med 
den  sandfærdige  Erklæring:  at  det  i  „Kirkens  Gjenmæle" 
var  langt  fra  min  Tanke  at  ville  paa  mindste  Maade  krænke 
Hr.  Profesorens  borgerlige  Ære  eller  bedømme  denne 
mig  personlig  aldeles  fremmede  Mands  Sindelag  og  Hen- 
sigt, men  at  jeg  blot  saa  klart  som  muligt  vilde  udvikle 
og  udtrykke  min  faste  Overbevisning  om  Hr.  Professorens 
aandelige  Forhold  til,  hvad  der  i  mine  Øjne  er  Kristi  rette 
Kirke  og  det  sande  Guds-Ord".  Herpaa  afgav  jeg  under 
16de  s.  M.  følgende  Besvarelse :  „Da  der  hverken  i  moralsk 
Henseende  kan  ligge  mig  nogen  Magt  paa  at  erfare,  hvor- 
ledes Hr.  Grundtvig  dømmer  om  mit  Sindelag  og  mine 
Hensigter,  eller  i  juridisk  at  erfare,  med  hvilket  Sindelag 
eller  i  hvilken  Hensigt  Hr.  Grundtvig  har  nedskrevet  sit 
saakaldte  „Kirkens  Gjenmæle",  er  det  klart,  at  den  tilstil- 
lede Erklæring  ikke  i  mindste  Maade  angaar  Sagens  Rea- 
litet". —  „Da  Hovedpunktet  i  den  anlagte  Sag  er  det:  om 
den  Frihed,  af  hvilken  jeg  har  gjort  Brug  i  videnskabe- 
lige Undersøgelser,  eller  den  Frihed,  hvoraf  Hr.  G.  har 
betjent  sig  i  at  fremføre  sine  Beskyldninger,  er  hjemlet  i 
den  gjældende  Lovgivning,  og  dette  Spørgsmaal  kun  kan 
afgjøres  af  højere  Autoritet,  er  det  klart,  at  hverken  Sagen 
ved  nogen  privat  Overenskomst  kan  hæves,  eller  at  jeg 
efter  den  Maade ,  hvorpaa  Sagen  fra  første  Begyndelse  er 
l»leven  indledet    i    det    store  Publikum,  kan  finde  den  Fyl- 


*)  Som  Kapellan  ved  vor  Frelsers  Kirke  paa  Kristiansliavn.  Under 
26de  Maj  1826  entledigedes  Grundtvig  fra  dette  Embede  efter 
derom  indgiven  Ansøgning. 

destgjørelse,  jeg  skylder  mig  selv  og  mit  Embede,  i  nogen- 
somhelst  Erklæring  fra  min  Anklagers  Side".  —  „Da  en 
autentisk  Besvarelse  af  det  ovennævnte  Spørgsmaal  er 
efter  det  Punkt,  paa  hvilket  de  stridende  Parter  befinder 
sig.  bleven  uundgaaelig  til  Betryggelse  for  den  teologiske 
Skribent  i  Danmark,  er  det  klart,  at  ved  nærværende  Pro- 
ces,  hvordan  den  saa  end  falder  ud,  vil,  om  ikke  Kri- 
stendommen umiddelbart,  dog  den  videnskabelige  Virksomhed 
i  Kristendommens  Behandling  vinde  ved  at  erholde  en 
lovbestemt  udvortes  Sikkerhed,  som  den  nu  synes  at  mangle ; 
og  jeg  kan  derfor,  selv  uden  Hensyn  til  min  egen  Person, 
ikke  give  mit  Minde  til  nogen  Tilendebringelse  af  Sagen, 
hvorved  en  tilstrækkelig  Besvarelse  af  dette  Spiørgsmaal 
ikke  bliver  opnaaet".  —  „Hr.  Grundtvig,  som  ved  enhver 
Lejlighed  saa  tydehg  har  skj elnet  imellem  sin  personlige 
Interesse  og  sin  Eorphgtelse  til  det  Offenthge ,  vil  uden 
Tvivl  lade  det  samme  Sind  hos  mig  vederfares  Ret,  og 
være  enig  med  mig  i  at  ønske  et  almindehgt  og  bestemt 
Resultat  af  den  os  mellemværende  Sag". 

Det  viste  sig,  efterat  Minen  engang  var  sprængt,  hvor- 
ledes Alt  var  forud  beredt  til  at  benytte  Breschen  til  plan- 
mæssigt Stormløb :  det  skulde  nu  briste  eller  bære.  Det 
mylrede  frem  med  Flyveblade  af  unge  grundtvigske  Lær- 
linge, alle  beregnede  paa  at  faa  en  religiøs  Folke-Agitation 
istand*),  og  Rudelbach    aabnede    en  lang  Række  af  po- 

*)  „Næppe  noget  Skrift  i  Danmark  frembragte  en  saadan  Sensation 
som  det  famøse  ,.Kirkens  Gjenmæle".  Det  var  tilstede  i  enhver 
Samtale;  det  trængte  op  i  Paladserne  og  ned  i  Kjældrene;  og, 
medens  de  Forstandigere  og  Bedre  harmedes  over  denne  Adfærd, 
ledtes  de  Uvidende  i  de  forskjellige  Stænder  til  at  anse  Clausen 
som  en  Himmelstormer."  Mynster:  „Meddelelser  om  mit 
Levned".     S.  223. 

lemiske  Artikler  i  „Teol.  Maanedsskrift".  Jeg  maatte,  —  til 
samme  Tid  som  det  paalaa  mig  at  værge  min  Ret  som 
akademisk  Lærer  og  Skribent,  —  være  betænkt  paa  at 
tage  til  Orde,  hvor  en  passende  Lejlighed  kunde  findes; 
men  de  Riidelbach'ske  Artikler  gave  ikke  denne  Lejlighed. 
De  trak  sig  igjennem  to  hele  Aargange  og  afbrødes  først, 
da  P.  E.  Miillers  Dogmatik  gav  den  kamplystne  Mand  et 
nyt  Stof  at  kaste  sig  over.  Kampen  vilde  ogsaa  her,  hvor 
det  syttende  Hundredaars  Ortodoxi  var  Udgangs-  og  Ende- 
punkt, være  bleven  ført  med  saa  ulige  Vaaben,  at  den  ikke 
havde  kunnet  føre  til  nogen  Forstaaelse.  Derimod  meldte 
der  sig  iblandt  mine  Modstandere  Pastor  Dr.  E,.  Møller, 
senere  Biskop  i  Lolland-Falster,  og  Provst  Engelbreth 
i  Lyderslev,  Begge  hæderværdige  og  ansete  Mænd:  den 
ene  fortjent  som  populær  Skriftfortolker  (foruden  som 
Oversætter  af  Livius  og  Sallust),  den  anden  almindelig  er- 
kjendt  som  lærd  Teolog.  Den  Første  rejste  Lidsigelse 
mod  forskjellige  af  mine  Udtalelser  angaaende  den  faktiske 
Beskaffenhed  af  de  nytestamentlige  Skrifter,  den  Anden 
imod  nogle  Ytringer  om  Luthers  Personlighed  med  Hensyn 
til  hans  Forhold  til  de  schweitzerske  Teologer.  Jeg  valgte 
her  i  nogle  polemiske  Smaaskrifter  (1826,  27  og  28)  at 
nytte  Lejligheden  til  at  udtale  Adskilligt  af  det,  jeg  maatte 
have  paa  Hjærte  i  denne  Tid  af  Anfægtelse  fra  mange 
Sider,  og  til  overhovedet  at  søge  at  klare  min  personlige 
Stilling.  Dog  maatte  jeg  tillige  snart  overtyde  mig  om 
den  ringe  Sandsynlighed  for  at  komme  til  Forstaaelse  med 
de  værdige  Mænd,  selv  angaaende  Spørgsmaal,  hvor  Be- 
svarelsen syntes  mig  selvforstaaelig  om  Enkeltheder  ikke 
blot  i  den  bibelske,  men  i  Kirkens  historiske  Kritik.  Jeg 
tilstaar,  at  jeg    nu    og    da    havde  Anstød  af  Mistrøstighed, 

at  jeg  kunde  finde  mig  fristet  til  at  mistvivle  om  Mulig- 
heden af  at  kunne  tale  mig  til  Rette  med  Modstaiidere. 
som  ,  ansete  paa  en  Maade  for  Kirkelys  .  befandtes 
staaende  i  Tanke-  og  Taleformer,  som  jeg  havde  tro't  at 
turde  betragte  som  Antikviteter.  Det  var  et  alvorligt 
Ordskifte,  der  fandt  Sted  med  de  to  nævnte  Mænd,  og  det 
er  ikke  uden  stor  Tilfredsstillelse,  jeg  tænker  paa,  at  Forhol- 
det til  disse  Mænd  i  langt  senere  Tid  blev  fuldkommen  gjenop- 
rettet.  Biskop  Møller  besøgte  jeg  efter  venlig  Indbydelse 
i  Maribo,  min  Fødeby,  Aaret  før  hans  Død.  og  vi  vexlede 
hjærtelige  Ord  med  hinanden.  Fra  Provst  Engelbreth 
opbevarer  jeg  et  Brev,  som  har  Plads  iblandt  mine  Brev- 
klenodier*). —  Ogsaa  min  Kollega  Prof.  J.  Møller  gav 
mig  en  Anledning,  som  jeg  benyttede  (1829)  til  et  Par 
Sendebreve    i  „Nyt  teol.  Bil)liotek"  (16de    og    17de  Bind). 


Brevet  af  5.  Juni  1854,  hvormed  fulgte  et  lille  Skrift  ,.som  Vid- 
nesbyrd om  dyb  Højagtelse  for  Teologen,  Videnskabsmanden  og 
Fædrelandsvennen",  lyder  saaledes :  „Der  var  en  Tid,  da  jeg  af 
Kjærliglied  til  vor  store  Reformator  Luther  tro'de  ham  fornær- 
met af  Dem  i  sin  Grav,  og  derfor  angreb  Dem  liaardere,  end 
jeg  siden  har  erkjendt  at  kunne  bestaa  med  den  sande  kristelige 
Sagtmodigheds  og  Kjærligheds  Aand,  —  og  det  har  smertet  mig. 
Mange  Dage  er e  siden  henrundne  for  os  Begge.  Nu,  i  mit  84de 
Aar,  da  min  Livssol  iler  brat  til  sin  Nedgang  og  jeg  beder: 
„Herre!  forlad  mig  al  min  Skyld",  tænker  jeg  ogsaa  paa  Herrens 
Ord:  „Dersom  din  Broder  har  noget  imod  dig,  saa  gak  hen  og 
forlig  dig  med  ham,  mens  du  er  med  ham  paa  Vejen."  Derfor 
vender  jeg  mig  til  Deres  Ædelmodighed  med  den  Bøn:  Tilgiv 
mig,  hvad  jeg  dengang  fejlede  imod  Dem."  • —  Jeg  svarede  der- 
paa :  „. . .  Naar  jeg  i  hine  Dage  fandt  mig  styrket  ved  Forvisningen 
om,  at  det  vel  skulde  lykkes  mig  i  Fremtiden  at  gjøre  mig  ret- 
tere forstaaet  og  sandere  ^bedømt,  da  kan  jeg  ikke  Andet  end 
taknemmelig  paaskjønne,  at  denne  Forvisning  ikke  er  bleven  be- 
skæmmet ;  og  jeg  har  herpaa  ikke  modtaget  noget  kjærere  Bevis 
end  det,  der  er  indeholdt  i  D.  H.'s  Ord.  Det  har  mere  end 
glædet,  det  har  bevæget  og  opløftet  mig". 

Jeg  tog  deri  til  Gjenmæle  mod  den  Maade,  livorpaa  min 
Kollega  bragte  sine  Yndlingskategorier:  „Supernaturalisme  og 
Rationalisme"  i  Forbindelse  med  min  Person;  jeg  erklærede: 
at  „den  rationalistiske  Retning  er  min  aandelige  Person- 
lighed fremmed";  men  jeg  bad  derhos  betænkt:  „hvor  tit 
det  sker,  at  Noget,  blot  ved  at  anmeldes  som  faktisk  Sand- 
hed, kommer  uden  Grund  til  en  Stund  at  gaa  og  gjælde 
som  sandt".  Af  denne  Grund  mente  jeg  ikke  at  burde 
lade  den  her  hensatte  Signatur  gaa  upaatalt  hen. 

Grundtvig  syntes  efter  Retssagens  Tilendebringelse, 
—  der  faldt  Dom  i  Sagen  den  30te  Oktober  1826,  —  at  have 
trukket  sig  tilbage  fra  personlig  Deltagelse  i  Striden,  men 
kun  for  at  overlade  Pladsen  til  Magister  J.  C.  Lind- 
berg. Nu,  —  efterat  Saameget  har  lagt  sig  imellem,  og 
der  selv  er  groet  Mos  paa  Gravhøjen,  staar  denne  Mand 
kun  for  mig  som  psykologisk  Mærkværdighed.  Han  forstod 
med  uopslideligt,  prokuratorisk  Talent  at  holde  Striden 
staaende  i  fem  samfulde  iVar.  Saa  ofte,  som  den  syntes 
at  ville  dø  hen,  var  han  tilrede  med  et  nyt  Plyveskrift; 
han  var  uudtømmelig  paa  Variationer  over  det  samme 
Tema,  og  han  vidste  at  spekulere  i  Læsemængdens  Smag 
ved  pikante  Titler  og  de  mest  nærgaaende  Sigtelser.  Men 
dengang  var  han  mig  unægtelig  meget  besværlig.  Par- 
ternes Stilling  var  derhos  ganske  egen  og  højst  ulige. 
Modstanderen  var  naturligvis  rede  til  at  lade  sig  sagsøge 
og  mulktere  for  injurierende  Beskyldninger.  Der  kunde 
endogsaa  intet  for  saa  vidt  være  ønskeligere ,  som  enhver 
ny  Sag  gav  Lejlighed  til  at  udgive  de  nyeste  Retsindlæg 
og  dertil  at  knytte  offentlig  Gjentagelse  af  de  samme  Inju- 
rier, over  hvilke  der  allerede  var  erhvervet  Dom.  Men 
for  de  Udenforstaaende,  som  ikke  vare  i  Stand  til  at  sætte 

sig  ind  i  den  sælsomme  Stilling,  maatte  det  unægtelig  være 
et  Skuespil  af  egen  Art:  en  betro't  Embedslærer  værgeløs 
overfor  Injurianten.  naar  denne  finder  Behag  i  Professionen 
som  offentlig  Anklager  og  driver  den  baade  med  Lyst  og 
Virtuositet.  Jeg  havde  ved  Stridens  Begyndelse  modtaget 
en  Skrivelse  fra  et  Antal  Kandidater  og  Studenter  (88) 
som  Vidnesbyrd  om  den  Stemning,  som  det  grundtvigske 
Angreb  havde  vakt  hos  dem,  og  af  de  uophørlig  fornyede 
Angreb  sporede  jeg  ikke  anden  Virkning,  end  at  de  Stu- 
derende i  og  udenfor  Høresalen  sluttede  sig  maaske  endnu 
nærmere  til  mig.  Men  paa  de  unge  Slægter,  som  hvert 
Aar  bleve  paany  indpodede  i  den  akademiske  Stamme, 
maatte  det  dog  gjøre  et  eget  Indtryk  at  se  en  akademisk 
Lærer  staa  som  Skive  fra  Aar  til  Aar  for  ligefrem  infame- 
rende  Beskyldninger. 

Jeg  besluttede  mig  endelig  i  Aaret  1830  til  at 
gjøre  et  Forsøg  paa  at  imødegaa  denne  ejendommelige 
Litteratur.  Det  sidstudgivne  Smædeskrift  af  Lindberg  — 
et  Sendebrev  til  Prof.  J.  Møller,  betitlet:  „Er  Prof.  C. 
en  ærlig  Lærer  i  den  kristne  Kirke?"  —  syntes  mig  at 
give  et  tjenligt  Stof.  Dette  Skrift  indeholdt  nemlig  ikke 
blot  en  udskj  ældende  Del,  men  ogsaa  en  formentlig 
bevisende  Del,  idet  der  paa  fire  Blade  var  givet  en 
Sammenstilhng  af  nogle  saakaldte  Hovedtræk  af  min  Lære 
med  saakaldte  Henvisninger  til  og  Udtegnelser  af  min 
Bog.  Der  var  her  givet  mig  de  ønskeligste  Vaaben  i 
Hænderne:  forfalskede  Citater,  fordrejede  Udtydninger. 
Udriveise  af  enkelte  Ord  af  deres  Sammenhæng  o.  s.  v. 
Det  syntes  her  en  Mulighed  at  blotte  den  perfide  Strids- 
maade  paa  haandgribelig  og  uigjendrivelig  Vis;  og  jeg 
paatog    mig    det,    i    én    Henseende    visselig  ulystelige,  Ar- 

bejcle  i  Skriftet:  „Den  teologiske  Partiaand,  dens  Ka- 
iakter og  Stridsmaade.  oplyst  ved  Exempler,  1830."  Der  er 
her,  som  jeg  tror,  sat  Forkjætrelseskunsten  et  Monument, 
der  vil  kunne  hævde  sin  Plads  i  vor  Kirkehistorie.  For 
Lindberg  var  der  imidlertid  dermed  kun  givet  forønsket 
Anledning  til  at  aabne  sit:  „Maanedsskrift  for  Kristendom 
og  Historie",  som  begyndte  i  dette  Aar  med  atter  fornyet 
Angreb.  Trættet  ved  dette  Drilleri,  hvorpaa  der  ikke 
var  Ende  at  se.  bestemte  jeg  mig  omsider  til  under  21de 
Januar  1831  at  henvende  mig  med  udførlig  Forestilling  og 
Andragende  til  Kancelliet.  Jeg  udviklede  her  „det  Una- 
turlige og  Modsigende  deri.  at  en  Mand  paa  samme  Tid 
skal  beklæde  Embede  som  offentlig  Universitetslærer  og 
være  udsat  for  Dag  for  Dag  at  overøses  med  injurierende 
og  infamerende  Beskyldninger,  at  han  paa  den  ene  Side 
skal  anses  beføjet  til  at  tie  til  disse  Beskyldninger,  efter- 
som de  én  Gang  ere  mortificerede,  og  paa  den  anden  Side 
være  nødsaget  til  at  høre  dem  uafladelig  gjentages.  fordi 
han  ved  ny  Rettergang  ikke  vil  kunne  bringe  det  videre 
end  til  gjentagen  Mortifikation.  der  vil  føre  til  Intet;  og 
jeg  kan  heller  ikke  andet  end  finde  det  naturligt,  at 
Mængden,  som  ikke  begriber  denne  Nødvendighed,  maa 
paa  mange  Maader  mistyde  min  Taushed  og  ikke  kan 
finde  den  retfærdiggjort  ved  Regeringens  Taushed,  fordi 
den  antager,  at  den  retfærdige  Sag  maa  kunne  finde  sit 
tilstrækkelige  Forsvar".  Mit  Andragende  gik  derfor  ud 
paa:  ,,at  det  maatte  overdrages  til  en  af  sagkyndige  Mænd 
bestaaende  Kommission  at  undersøge  og  derefter  afgive 
deres  Formening  om:  hvorvidt  der  i  det  paagjældende 
Skrift  er  gjort  Brug  af  nogen  Frihed,  som  kunde 
anses    at  være   den  akademiske  Teolog  forment  i 

hans  Virksomhed  som  Skribent."  Universitetsclirek- 
tionen  bragte,  ved  at  erklære  sig  over  Andragendet,  i  For- 
slag en  nærmere  Bestemmelse  i  Lovgivningen  med  Hensyn 
til  Injuriers  Paatale,  hvorved  det  maatte  blive  muligt  for 
den  anklagede  Embedsmand  ved  Lovens  Hjælp  at  erholde 
en  Betryggelse  mod  Gjentagelse  af  Beskyldninger,  som 
vare  befundne  grundløse  og  magtesløse,  ved  nemlig  at  ud- 
strække den  ved  Forordn,  af  27de  September  1799  befalede 
Censur  over  Skrifter  af  Forfattere,  som  have  gjort  sig 
skyldige  i  Overtrædelse  af  denne  Forordning,  til  Angreb 
paa  enkelte  Personer  eller  Embedsmænd.  I  Kancelliet 
blev  imidlertid  Sagen  henliggende  i  ni  Maaneder.  Kancelli- 
præsident Stem  ann,  til  hvem  jeg  henvendte  mig  jjersonlig. 
vedgik  uforbeholdent  Lovgivningens  Ufuldstændighed  i  ■ 
denne  Retning ,  beregnet  paa  den  menneskelige  Ulyst 
til  at  gjøre  Affærer  i  Injurier;  men  han  ytrede  Betænke- 
lighed ved  i  det  daværende  Øjeblik,  —  det  politiske  Børe, 
som  var  opstaaet  ved  Uve  Lornsen's  Skrift,  — ■  at  foretage 
noget  Skridt  i  Retning  af  Skærpelse  af  Presseloven.  Mod 
x\arets  Slutning  erholdt  jeg  det  Svar:  at  Kancelliet  ikke 
fandt  sig  foranlediget  til  at  indgaa  paa  Andragendet.  Saa 
meget  mere  maatte  jeg  fra  min  Side  finde  mig  foranlediget 
til  at  offentliggjøre  Kancelliskrivelsen,  ledsaget  af  en  yder- 
ligere Begrundelse.  Dette  skete  ved  et  lille  Skrift:  „Om 
Injuriantens  og  den  Injurieredes  Stilling  i  Dan- 
mark.    1831." 

En  nedslaaende  Erfaring  af  ren  sædelig  Natur  har 
jeg  modtaget  fra  liin  Tid.  En  kirkelig  Ildaand  kan  der 
billigvis  holdes  Adskilligt  tilgode,  naar  dens  Iver  slaar 
over  i  Forivrelse  med  Uforstand;  men  om  den  snigende 
Kunstfærdighed    i    at    bringe  Kjætterier   ud    af  et  hvilket- 

somhelst  Stof  ved  metodisk  Anvendelse  af  alle  Jesuitismens 
Kunstgreb  burde  der  kun  være  én  Stemme.  Men  jeg  har 
ikke  kunnet  mærke  Andet,  end  at  den  Lindbergske  Po- 
lemik har  været  vel  set  og  har  vundet  stor  Paaskjønnelse 
i  den  grundtvigianske  Lejr.  Den  kirkelige  Kampiver  skulde 
dog  mindst  foregaa  med  Exempel  paa  Ligegyldighed  for 
den  literære  Moral.  Bimeligvis  har  Lindberg  endnu  en 
Stund  fortsat  sin  Polemik  i  sit  Maanedskrift;  men  der  er 
den  i  saa  Fald  død  stille  hen.  Alting  har  sin  Tid.  Jeg 
sluttede  af  med  i  Aaret  1831 ,  sex  Aar  efter  Angrebets 
Begyndelse,  at  fremsende  mit  Rets-Indlæg,  ledsaget  af 
en  udførhgere  Erklæring,  til  Opbevaring  i  Konsistoriums 
Arkiv.  Jeg  havde  dengang  naturligvis  ingen  Tanke  om, 
hvad  jeg  ved  disse  Blade  bringer  til  Udførelse,  og  det 
syntes  mig  dog  i  sin  Orden  at  efterlade  det  ofticielle  Do- 
kument til  mulig  fremtidig  Offentliggjørelse. 

Til  Hovedangrebet  paa  Bogens  „kirkelige  Ortodoxi" 
føjede  en  anden  kampøvet  Mand,  Historikeren  Dr.  Gr.  L. 
Baden  et  ikke  mindre  alvorlig  ment  Angreb  paa  „den  for 
Staten  langt  vigtigere  politiske  Ortodoxi".  Det  Prin- 
cipløse  og  Ufuldbaarne  i  den  protestantiske  Kirkes  Forfat- 
ningsformer  maatte  i  et  Værk  om  Forholdet  imellem  Ka- 
tolicisme og  Protestantisme  nødvendigvis  udgjøre  et  Hoved- 
æmne.  Dr.  Baden  kunde  fra  sit  territorialistiske  Standpunkt 
ikke  Andet  end  se  noget  højst  Formasteligt  i  ethvert  For- 
søg paa  at  ville  afgrænse  og  skifte  imellem  Stat  og  Kirke; 
det  var  i  hans  Øjne  Ytringer  af  „den  fule  Kirkeaand",  af 
„fæle  hierarkiske  Idéer",  „papistisk  Præstehovmod"  m.  m. 
I  et  eget  Skrift:  „Den  protestantiske  (saakaldte)  Kirkes 
Forhold  til  Staten,  især  med  Hensyn  til  den  danske  Stat" 
(1828)    samlede    han    de    didhenhørende    Udtalelser    i   min 

Bog,  endskjønt  han  erklærede,  „ikke  uden  med  rystende 
Harme  at  kunne  læse  og  afskrive  det  mystiske  og  hierar- 
kiske Væv,  slige  oprørende,  formastelige  Udtryk" ;  hvorhos 
han  tog  sit  Udgangspunkt  i  Kongelovens  Ord,  at  „den  ene- 
vældige Konge  ingen  anden  Hoved  og  Dommer  kj ender 
over  sig  enten  i  gejstlige  eller  i  verdslige  Sager  uden  Gud 
alene".  Der  kunde  i  Absolutismens  Tider,  mulig  selv  endnu 
under  Fredrik  den  Sjette,  være  Tanke  om  at  faa  gjort  en 
frugtbar  Anvendelse  af  denne  Grundsætning,  og  Forfatteren  gav 
praktiske  Vink  i  denne  Retning;  han  erklærede  „ikke  at 
])egribe,  hvor  Prof.  C.  har  turdet  offentlig  komme  frem  med 
sine.  vor  Regeringsform  saa  indlysende  kontrasterende.  Yt- 
ringer og  Forslag,  at.  naar  kun  et  eneste  af  dem  realise- 
redes, saa  gjordes  Indgreb  i  Dankongens  uindskrænkede 
Enevælde".  Heldigvis  vare  imidlertid  Forfatterens  fixe  Ideer  i 
kirkeretlige  Materier  saavelsom  de  heftige  Paroxysmer,  der 
plejede  at  paakomme  ham,  hvorsomhelst  Talen  kom  paa 
Kirken,  dens  Ret  og  Selvstændighed,  saa  almindelig  be- 
kj endte,  at  Angrebet  fra  denne  Side  ikke,  saavidt  jeg  kunde 
mærke,  blev  videre  ænset. 

Naar  jeg  nu  paa  langt  Hold  ser  tilbage  paa  denne 
Strids-  og  Trængselstid,  da  har  jeg  allerede  længe  fundet 
mig  i  Stand  til  at  betragte  den  som  et  historisk  Røre,  hvor 
mit  eget  Jeg  spiller  Rolle  som  fremmed  Person.  Det 
Første,  der  forekommer  mig  ved  den  hele  Sag  at  have  Krav 
paa  Opmærksomhed,  er  det  egne  Forhold,  vil  sige:  Mis- 
forhold imellem  Beskaffenheden  af  den  angrebne 
Bog  og  af  Angrebet,  den  maatte  friste.  Det  var  et  Værk 
af  betydeligt  Omfang,  over  halvhundrede  Ark,  og  af  stor 
Indholdsrigdom,  hvor  de  forskjellige  kirkelige  Hovedforma- 
tioner i  deres  forskjellige  Retninger  i  Henseende  til  Forfat- 

iiing.  Lære  og  Gudstjeneste  ere  gjorte  til  Gjenstand  for 
Fremstilling,  Udvikling  og  Vurdering.  Imod  dette  Værk 
bliver  der,  førend  det  endnu  kunde  være  i  Læseverde- 
nens Hænder,  udslynget  en  Banlysning,  —  beregnet  paa  at 
skræmme  bort  fra  Læsningen  eller  paa  at  føre  til  Læs- 
ningen med  forudfattet  Mening  om  aabenbar  Ukristelig- 
hed, —  en  Exkommunikation  i  al  den  højtidelige  Form,  som 
protestantisk  Præsteliglied  formaar  at  opdrive  i  Retning  af 
romersk -katolsk  Hierarkisme,  —  ikke  blot  over  Bogen, 
men  over  Forfatterens  Person  og  hans  Forhold  til  Kristen- 
dom og  Kirke,  med  den  mest  nærgaaende  Anvendelse  paa 
hans  Embedsstilling.  Discipelskaren  kaj)pes  om  at  træde 
i  Mesterens  Fodspor.  I  de  Lindbergske  Stridsskrifter 
ere  enkelte  Sætninger,  ja  enkelte  Ord  udpillede  med  smaa- 
lig  Flid  og  atter  stillet  sammen  med  sykofantisk  Virtuosi- 
tet, uden  at  der  er  Tanke  om  at  lade  Bogens  egen  aande- 
lige  Karakter  være  ledende  for  Forstaaelsen  af  de  enkelte 
Ord  og  Sætninger.  Det  er  en  Medfart  og  Behandlingsme- 
tode, for  hvilken  intet  andet  videnskabeligt  Værk  er  i  den 
Grad  udsat  som  det  teologiske.  Teologerne  have  erhvervet 
et  Slags  retsligt  Privilegium  paa  at  se  bort  fra  enhver  an- 
den Maalestok  end  den  kirkelig  justerede.  Denne  Maale- 
stok  kan  anlægges  paa  hvilketsomhelst  enkelt  Punkt;  og, 
saafremt  Prøven  ikke  godtgjør  en  fuldkommen  Normalitet, 
kommer  ingen  anden  mulig  Værdi  i  Betragtning.  Det 
er  rimeligt,  at  jeg  netop  kan  have  havt  Skandalen  at  takke 
for  endel  Læsere,  som  ellers  ikke  vilde  have  taget  Bogen 
i  Haand.  Men  Læsere,  som  kunne  være  blevne  tiltrukne 
ad  denne  Vej,  have  medbragt  et  forudindtaget  Sind,  være 
sig  for  eller  imod;  de  have  ved  Læsningen  ikke  kunnet 
bevare  det  uhildede,  fordomsfri  Blik.    Der  havde,  efter  Skik 


124  .  1821—1830. 

Og  Brug  ved  saa  betydeligt  et  Værk,  været  udstedt  Sub- 
skriptionsplaner  før  Trykuingen;  paa  en  forholdsvis  stor 
Læserkreds  turde  der  saaledes  gjøres  Regning.  Bogens 
Indhold.  —  SammenstilKng  af  de  to  store  Kirkepartier  i 
deres  principielle  Forskjellighed  og  Eftervisning  af  denne  i 
alle  Retninger  og  Livsytringer,  —  var  i  sig  selv  skikket  til 
at  vække  en  mere  almindelig  Interesse,  og  den  hele  Frem- 
stilling var  bygget  ikke  paa  Studium  alene,  men  for  Kato- 
Ucismens  Vedkommende  paa  Øjesyn  og  Erfaring  og  al- 
vorlig Eftertanke  over  det  Sete  og  Selvoplevede.  Forholdet 
imellem  de  tvende  Kirker,  betragtet  Ira  de  forskjelhgste 
Synspunkter,  har  i  de  senere  Aar  fremkaldt  en  rig  Literatur. 
især  i  Tyskland ;  men  denne  hører  til  en  langt  nyere  Aarrække 
end  den  her  omhandlede  Bog.  Men  i  alle  Tilfælde  var  den 
naturlige  og  ønskelige  Stilling  af  denne  Bog  til  Læsever- 
denen forrykket  ved  det  voldsomme  Angreb;  den  umid- 
delbare Frugt  af  mange  Aars  Arbejde  maatte 
jeg  anse  som  tabt.  Mynster  er  af  den  Mening  („Med- 
delelser om  mit  Levned".  S.  223),  at  „Værkets  Vidtløftig- 
hed vilde,  dersom  man  havde  ladet  det  i  Ro,  kun  forskaf- 
fet det  faa  Læsere".  Men  „vidtløftig",  d.  v.  s.  vidtsvævende. 
trættende  ved  Overflod  af  Ord  kan  Ingen  kalde  Bogen; 
noget  Andet  er  Udførligheden,  der  paabødes  af  den  store 
Rigdom  af  Stoffet.  Bogen  burde  ganske  vist,  som  det  er 
sket  i  den  tyske  Udgave,  have  været  delt  i  tre  Dele,  me- 
dens den  her  udkom  i  ét  Bind.  Men  det  er  dog  en  gan- 
ske besynderlig  Forestilling,  som,  hvis  den  var  grundet, 
vilde  være  lidet  opmuntrende  for  danske  Forfattere,  lige- 
som den  er  lidet  smigrende  for  det  læsende  Publikum, 
at  et  Værk  af  almeninteressant  Indhold  skulde  kun  turde 
vente  sig  „faa  Læsere",   naar  det  gaar  ud  over  et  vist  Ar- 

ketal.  Til  saa  fornem  en  Yragen  er  vor  danske  teologiske 
Literatur  virkelig  altfor  fattig.  I  Hjemmet  var  Biskop 
Milnter  den  kompetenteste.  maaske  den  eneste  kom- 
petente Dommer;  han  var  for  grundlærd  til  at  ville 
spille  den  fornemme  i  Literaturen.  og  hans  Vurdering, 
rigtignok  under  lire  Øjne,  var  en  ganske  anden.*) 

Paa  den  anden  Side  er  jeg  fuldkommen  villig  til  at 
erkjende,  at  der  er  Partier  i  Bogen,  som  have  et  noget 
ungdommeligt  Præg.  Det  hører  til  Fordelene  ved  et 
langt  Liv.  at  der  er  Afsnit  i  samme,  som  ligge  saa  langt 
tilbage,  at  man  kan  betragte  og  bedømme  saadanne  med 
en  Rolighed,  som  om  de  tilhørte  en  Andens  Liv.  Hvad  den 
omhandlede  Bog  angaar,  ligger  der  allerede  noget  Ungdom- 
meligt i  den  Tanke :  at  ville  gjøre  Begyndelse  med  det.  der 
naturlig  hører  hen  til  Afslutningen,  med  kritisk  Betragt- 
ning over  de  enkelte  Dele  af  den  kirkelige  Lærebygning, 
og  dette  saameget  mere.  som  det  kritisk  -  dogmatiske 
Rundskue  i  Grunden  ligger  udenfor    den    ved   Bogens  An- 


0  Jeg  ynder  ikke  at  paaberaabe  mig  literære  Myndigheder;  men 
overfor  den  enorme  Overlegenhedstone,  der  gaar  igjennem 
de  anførte  og  de  efterfølgende  Ord  af  Mynster:  ,. Værkets  Svæ- 
ven  mellem  forskjellige  Retninger  vilde  ikke  have  bibragt  disse 
Læsere  nogen  bestemt  Anskuelse,  men  kun  nogle  historiske 
Kundskaber",  —  kan  det  vel  være  tilladt  at  stille  en  Udtalelse 
fra  en  anden,  heller  ikke  sympatiserende,  Side.  Jeg  var 
kommen  i  Brevvexling  med  Professor  K.  I.  Nitzsch  i  Bonn 
(senere  i  Berlin)  angaaende  forskjellige  Punkter  i  Bogen,  ved 
hvilke  hans  Anskuelse  var  mere  eller  mindre  afvigende  fra  min: 
men  han  føjer  til:  „Paa  utallige  Steder  er  Bogen  skreven  mig 
ud  af  Sjælen,  og  jeg  har  besluttet  en  Recension  af  Værket,  som 
skal  udvikle  Bogens  overordentlig  rige,  lærerige  og  tidssvarende 
Indhold  med  den  Højagtelse,  som  skyldes  Lærdommen  og  den 
aandfulde  Sagkritik." 

læg  afstukne  Grænse.  De  paagjældende  Blade  høre  saa 
lidet  til  det  oprindelige  Anlæg  af  Bogen,  som  bliver  staa- 
ende  ved  de  kirkelige  Principér  i  deres  gj ensidige  Mod- 
sætningsforhold og  Anvendelsen  i  forskjellig  eller  modsat 
Retning,  at  Ingen  vilde  have  savnet  dem.  Tilmed  maatte, 
for  at  denne  Exkurs  ikke  skulde  blive  altfor  forstyrrende 
for  den  øvrige  Plan,  Alt  her  sammentrænges  saa  kort  som 
muligt  i  enkelte  Grundtræk;  men  ved  denne  Mangel  paa 
Begrundelse,  UdvikHng  og  nærmere  Forklaring  kunde  det  ikke 
undgaas,  at  Adskilligt  blev.  udsat  for  Mistydning,  Adskilligt 
kunde  tage  sig  anstødeligt  og  saarende  ud.  Og  saaledes 
var  der  her  paa  faa  Blade  leveret  den  kjættermagerske 
Kunst  et  velkomment  Stof,  som  med  større  Alders-Moden- 
hed og  større  Erfarenhed  fra  Forfatterens  Side  vilde  være 
undgaaet.  Ved  den  tyske  Oversættelse  var  min  Bestræ- 
belse rettet  paa  at  bringe  det  bedst  mulige  Udbytte  ud  af 
den  Overarbejdeise,  hvortil  Lejligheden  stod  aaben.  „Vel 
kan  jeg  kun  beklage",  ytrede  jeg  her  i  Forordet,  „at 
den  kritiske  Hjælp  er  tilflydt  mig  langt  rigeligere  fra  en 
forfølgelsessyg  Fanatismes  og  en  forbitret  Partiaands  Brodde 
end  fra  en  videnskabelig  Aands  Pen  og  et  ægte  kristeligt  Sind  ; 
men,  hvad  mig  selv  angaar,  da  har  jeg,  ihukommende 
det  gamle  Ord:  »fas  est  et  ab  hoste  doceri»,  kun  været 
betænkt  paa  efter  Evne  at  vende  til  det  Gode,  hvad  der  har 
været  ment  ondt.  Og  hvorfor  skulde  det  ikke  kunne  lykkes 
at  uddrage  en  Draabe  Honning  ogsaa  af  Giftplanter?-' 
Skulde  der  nogensinde  blive  Tale  om  nyt  Oplag  af  den, 
jeg  vover  selv  at  sige  det,  læseværdige  og  lærerige  Bog, 
er  det  en  Selvfølge,  at  den  tyske  Text,  som  er  Resultat  af 
et  fuldstændigt  og  omhyggeligt  Gjennemsyn,  maatte  lægges 
til  Grund. 

Men  dernæst  vil  Enhver,  som  sætter  sig  alvorligt  ind 
i  Forholdene,  finde  den  Maade  paafaldende,  hvorpaa  den 
hele  Sag  blev  opfattet  og  behandlet  af  saadanne  Udenfor- 
staaende,  som  her  havde  naturligt  Kald  til  at  tage  vejledende 
og  tilrettestyrende  til  Orde.  Det  er  aabenbart,  at  Sagen 
havde  to  ganske  forskjellige  Sider.  Det  var  et  per- 
sonligt Angreb,  og  for  saavidt  blev  det  den  Angrebnes 
Sag,  og  hans  alene  at  optage  og  afslaa  Angrebet.  Men 
det  var  tillige,  saaledes  som  det  var  anlagt,  et  Attentat 
paa  den  videnskabelige  Undersøgelsesfrihed  paa 
Teologiens  Omraade.  Udgangspunktet  for  Grundtvigs  og 
Lindbergs  Angreb  og  Midtpunktet  for  den  hele  Tankegang 
var  Bogstavet  i  de  kirkelige  Bekjendelser  og  det  derpaa 
opførte  ortodoxe  System  efter  stræng  juridisk  Opfattelse 
som  Regel  for,  hvad  der  alene  skal  turde  fremsættes  som 
Gjenstand  for  fri  Drøftelse  i  teologisk  Skrift  af  videnskabe- 
lig Karakter.  Dersom  det  var  lykkedes  af  skaffe  denne  Be- 
tragtning af  Symbolbogstavet  Indgang,  vilde  der  indtil  videre 
ikke  være  levnet  den  teologiske  Videnskabelighed  i  Danmark 
Andet  end  Navnet;  og  det  Samme  maatte  omtrent  blive 
Følgen,  dersom  den  her  saa  voldsomt  antastede  teologiske 
Frihedslov  ikke  fandt  kraftig  Understøttelse.  Hvo  skulde 
ikke  heller  holde  sig  borte  fra  Enemærker,  hvor  Gløderne 
laa  skjulte  under  Asken,  end  udsætte  sig  for  en  Medfart, 
hvor  han  maatte  ønske  sig  til  Lykke  med  at  „blive  frelst, 
dog  som  gjennemUd"?  Dette  er  den  almindelige  Side 
af  Sagen,  og  set  fra  den  maatte  den  staa  som  Gjenstand 
for  en  stor  og  vigtig  Fællesinteresse.  Men  for  denne 
Side  var  der  her  hjemme  dengang  ikke  noget  synderligt 
Syn,  og  er  der  vel  næppe  nok  endnu.  Hvor  forskjellig  er 
dog  Stillingen  under  mere  storslaaede  Forhold !    Den  „evan- 

geliske  Kirketideiide".  udgiven  af  Hengstenberg  i  Berlin, 
indeholdt  paa  samme  Tid  i  lb29  et  heftigt  Angreb  paa 
to  teologiske  Professorer  (Gesenius  og  Wegscheider), 
tildels  støttet  paa  Angivelser  angaaende  deres  Foredrag 
paa  Kateiret.  Angrebets  Form  kommer  ikke  paa  nogen 
Maade  den  grundtvig-lindbergske  nær;  men  Retning  og 
T endents  er  den  samme:  der  som  her  gaar  det  ud  paa 
at  føre  det  syttende  Hundredaars  Symboltvang  tilbage ;  d  e  r 
som  her  gaar  Bestræbelsen  ud  paa  at  bringe  den  verds- 
lige Arm  i  Bevægelse;  der  som  her  er  der  kjendelig  lagt 
an  paa  at  drage  den  store  Mængde  ind  i  Sagen  ved  heftig 
og  bevægelig  Tale  om  Kirkens  ufejlbarlige  Undergang.  Men 
Angrebet  der  blev  Opfordring  for  Teologer  i  alle  Egne  og 
ved  forskjellige  Universiteter  i  Tyskland,  og  det  af  meget  for- 
skjellig  teologisk  Farve,  til  at  forene  deres  Stemmer  for  at 
imødegaa  Forsøget  paa  at  tvinge  den  evangeliske  Lærefrihed 
ind  under  Symbolernes  System ;  en  Mand  som  Neander,  der 
intet  mindre  end  sympatiserede  med  de  angrebne  Mænd, 
holdt  sig  forpligtet  til  offentlig  at  anmelde  sin  Udtrædelse 
som  Medarbejder  ved  Kirketidenden,  der  „gaar  frem  efter 
Grundsætninger,  som  aldeles  stride  imod  mine,  og  hvis  Iværk- 
sættelse efter  min  Overbevisning  ikke  kan  andet  end  blive 
fordærvelig  for  Kirken".  I  Skriftet:  „Om  den  teologiske 
Partiaand"  har  jeg  henledet  Opmærksomheden  paa  denne  Sag 
og  dens  Behandling.  Hvor  smaalig  og  kummerlig  viser  ikke 
hos  os  Modsætningen  sig  til  den  selvbevidste  Sikkerhed, 
den  storstilede  Optræden  hist.  der  ogsaa  havde  til  Følge, 
at  den  preussiske  Regering  slog  Sagen  ned,  som  var  rejst 
med  stor  Ophævelse  og  under  truende  Varsler.  Her  der- 
imod, ikke  blot  det  ene  og  enestaaende  Universitet,  men  hvor 
ringe  Sammenhold  og  Samvirken  ved  dette  ene !    De  teolo- 

giske  Kolleger  syntes,  ligesom  Tilskuerne  paa  den  sikre 
Strandbred  med  Havsnøden  for  Øje,  kun  betænkte  paa  at 
holde  sig  udenfor  Brændingen.  •  En  Mand  var  der ,  som 
baade  ved  den  store  Indflydelse,  ban  allerede  dengang  var 
i  Besiddelse  af,  og  ved  den  teologiske  Neutralitetsstilling, 
han  indtil  den  Tid  havde  bevaret,  havde  fremfor  nogen 
Anden  kunnet  hæve  sin  Stemme  med  Vægt,  og  som  ogsaa 
stod  i  et  saadant  Forhold  til  den  teologiske  Videnskab,  at 
der  maatte  synes  Opfordring  for  ham  til  ikke  at  holde  sig 
tilbage;  det  var  Mynster.  Vel  anfører  han  (paa  anf. 
St.  S.  224):  at  han  „med  al  Iver  antog  sig  den  Forurette- 
des (min)  Sag,  baade  hos  Kongen,  som  talede  med  ham 
derom,  og  i  Samtaler  og  Breve";  men  det  var  ikke  den 
Slags  Virksomhed  —  i  Krogene,  under  fire  Øjne  og  under 
Segl,  —  hvortil  der  trængtes,  men  en  offentlig,  uforbeholden 
Fremtræden  i  den  truede  videnskabelige  Friheds  Navn. 
Denne  Frihed  var  virkelig  truet;  hvor  alvorligt,  ses  bedst 
af  A.  S.  Ørsteds  Exempel.  Det  12te  Bind  af  „Juridisk 
Tidsskrift"  (1826)  leverede  en  Afliandling  af  den  højt  ansete 
Forfatter:  „Behøver  Kirkeforfatningen  i  Danmark  en  gjen- 
nemgribende  Forandring?"  Den  var  med  Hensyn  til  Kirke- 
forfatnings-Spørgsmaalet  meget  konservativ,  men  den  var 
uvilkaarlig  bragt  til  at  vove  sig  ind  paa  Kirkelærens  slibrige 
Omraade,  hvor  da  (efter  Mynster.  S.  230)  „højt  et  Par 
uagtsomme  Udtryk  kunde  være  uvillige,  stræng-orthodoxe 
Læsere  til  Anstød".  Det  klinger  fabelagtigt,  naar  Mynster 
føjer  til,  at  „det  nær  var  kommet  dertil,  at  Ørsted  ganske 
havde  maattet  forlade  sin  daværende  Embedsstilling". 
Men  Afskedigelsen  af  Ørsted ,  fordi  han  i  Forbigaaende 
havde  vovet  sig  ud  paa  dogmatisk  Glatis ,  var  virkelig 
dengang  Gjenstand  for  almindehg  Omtale,  ligesom  ogsaa  at 

Fortsættelsen  af  „Juridisk  Tidsskrift"  kun  blev  tilladt  imod 
udtrykkeKgt  Tilsagn  om  udelukkende  at  give  Artikler  af  stræng- 
juridisk  Indhold  Plads  i  samme.  Saaledes  stode  Vilkaarene 
dengang  for  Ytringsfriheden  i  teologiske  Æmner!  Det 
var  en ,  dog  forbigaaende ,  Spænding,  som  let  kunde 
fremkalde  alvorlige  Tanker.  løvrigt  skyldes  i  den  lang- 
varige, teologiske  Stridssag  Juristen  Ørs-ted  det  eneste 
Indlæg  af  nogen  Betydning  for  Sagen  -  selv  (Maanedsskr. 
f.  Lit.  IV.  S.  179*).  Det  rette  Synspunkt  er  her  angivet 
og  fastholdt:  „Det  er  ikke  for  Clausens  Person  der  strides, 
men  det  er  kun  den  i  hans  Person  saa  skjændigt  angrebne 
Aandsfrihed,  som  man  vil  hævde."  —  „Kampen  er  ikke, 
som  Mange  i  deres  Hjærtes  Uskyldighed  lade  sig  indbilde, 
en  Kamp  imellem  Kristendom  og  Vantro,  men  meget  mere 
en  Kamp,  som  et  blindt,  hult  Bogstavvæsen  har  opløftet 
mod  den  redelige,  videnskabelige  Bestræbelse  for  at  befæste 
Troen  paa  det  guddommelige  Ord,  at  fatte  dets  rette  Ind- 
hold, at  fremdrage  de  Visdommens  og  Erkj endelsens  Skatte, 
som  Evangeliet  gj  emmer,  og  sætte  dem  i  levende  Forbindelse 
med  Aandens  øvrige  Besiddelser."  Det  er  ikke  sjældent, 
at  den  Bemærkning  paatrænger  sig,  hvorledes  Ikke-Teologer, 
som  med  videnskabelig  Uddannelse  forene  alvorlig  kristelig 
Interesse,  ere  i  Stand  til  ved  Forhandhng  om  religiøse 
Gjenstande  fremfor  teologiske  Fagmænd  at  træffe  det  rette 
Hovedpunkt  og  give  Sagen  det  rette  Navn. 

For  mig  selv  personlig  var  den  uoverskuelige 
Stridsperiode  med  Rettergang  og  alle  dens  Uhyggeligheder, 
med    bitre  Erfaringer    baade    fra  Fjenders  og  fra  Venners 

*")  Anmeldelsen  var  selvfølgelig  anonym;    men  Forf.s  Navn    er   op- 
givet i  Erslew's  Lit.  Lex.,  livor  Artiklen  erbetegnet  som  „revideret". 

Side ,  en  alvorlig  Prøvelsestid,  en  aandelig  Styrkeprøve. 
Den  unge  Mand  saa'  sig,  uden  at  have  et  allerede  befæstet 
Rygte  at  støtte  sig  til,  stillet  først  overfor  en  Modstander, 
som  kunde  bruge  en  allerede  erhvervet  Anseelse  og  den 
hele  Vægt,  han  formaa'de  at  give  sit  Ord,  til  at  udslynge 
sit  Anatema  i  det  Helligstes  Navn,  derefter  overfor  en 
Anklager  (J.  C.  Lindberg),  hvis  „Beskyldninger",  —  det 
er  Ørsteds  Ord,  —  „hvile  paa  mageløse  Fordrejelser, 
paa  en  ensidig  Udhævning  af  enkelte  Ord,  der,  staaende 
for  sig  selv,  kunne  have  et  anstødeligt  Udseende,  men  som 
ved  den  nærmere  Bestemmelse  og  Udvikling,  Forf,  havde 
givet  dem,  havde  tabt  alt  Anstødeligt".  Ét  videnskabeligt 
Værk,  som  baade  efter  Indhold  og  Form  laa  langt  uden- 
for Mængdens  Synskreds,  var  givet  til  Pris  for  Flyveskrifter, 
som  ikke  stode  den  laveste  Almue  for  højt;  og  paa  en  Tid, 
da  ingen  Forhandling  om  offentlige  Anliggender,  ingen  Presse 
af  nogen  Betydning  kunde  bryde  den  tomme  Trivialitet,  i 
Livet,  maatte  en  Skandale  saa  storartet  som  denne  trænge 
ned  igjennem  alle  Klasser  i  Folket  og  vække  en  Opsigt, 
som  nu  vilde  være  utænkelig.  Heller  ikke  savnede  Partiet 
sit  Støttepunkt  paa  Amalienborg.  Lindberg  kunde ,  som 
Adjunkt  ved  Metropolitanskolen,  anmelde  Forfald  hos  sin 
Rektor,  —  med  hvor  stor  Ret  skal  jeg  lade  være  usagt,  — 
paa  Grund  af,  at  han  til  bestemt  Tid  maatte  indtinde  sig 
hos  Prins  Kristian  „for  at  forhandle  om  Kirkens  Anlig- 
gender". (Prof.  Rektor  Nissens  mundtlige  Beretning).  Og- 
saa  for  Udlandet  var  der  sørget.  Et  Antal  Oversættere 
blev  ufortøvet  sat  i  Arbejde  her.  „Kirkens  Gjenmæle"  gik 
igjennem  den  tyske  Boghandel  flere  Aar,  inden  den  angrebne 
Bog  kunde  naa  saa  vidt^    alle  Lindberg's  Anklageskrifter 

udkom  omtrent  samtidig  baade  paa  tysk  og  paa  dansk; 
Eudelbach  overtog  de  tyske  Tidsskrifter  og  forsynede 
dem  overflødigt  med  skandaløse  Kirkekrøniker  fra  Dan- 
mark. Jeg  lærte  saaledes  tidlig  at  kjende.  hvad  der  lader 
sig  udrette  ved  tysk  Presse-Industri;  hvor  ofte  har  jeg 
ikke  maattet  tænke  paa  hin  Tid  ved  nu  at  være  Vidne  til 
den  samme  Taktik,  anvendt  med  saa  stort  Held  i  Schleswig- 
holsteinismens.  Tjeneste  til  at  fanatisere  Tyskerne  mod  Dan- 
mark! —  Hvad  „Kirkens  Gjenmæle"  angaar,  har  Grundt- 
vig selv  senere  udtalt  („Aabent  Vennebrev  til  en  engelsk 
Præst."  1839.  S.  9):  „Jeg  vil  saameget  mindre  oprippe 
Stridighederne  med  Prof.  Clausen,  som  jeg  med  min  nær- 
værende Indsigt  enten  vilde  undgaaet  dem  eller  ført  dem 
ganske  anderledes."  Ikke  desto  mindre  er  Tilhængerskaren 
naturligvis  aldrig  l)leven  træt  af  at  regne  hint  liden- 
skabelige Udbrud  iblandt  de  mageløse  Storværker.  Ogsaa 
udenfor  denne  Skare  er  der  ikke  Faa ,  som  mene 
at  kunne  vise  hen  til  den  første  Del  af  Grundtvigs 
Kampliv,  i  Modsætning  til  det  senere ,  med  lydelig 
Anprisning.  En  skarpere  seende  Efterslægt  vil  upaatvivlehg 
dømme  anderledes.  Thi  for  det  første  er  det  attende 
Hundredaars  Eationalisme.  mod  hvilken  Grundtvig  uaflade- 
Hg  har  kæmpet  paa  Liv  og  Død.  ingenlunde  Foster  af  ube- 
tinget Vantro  og  Fornægtelse;  den  er  Modsætning  til  den 
ortodoxe  Autoritetstro's  Forstening,  og  den  har,  med  al 
sin  Ensidighed  og  Bornerthed  havt  sin  gode  Betydning  i 
Kristi  Kirkes  Historie;  men  dernæst  vil  Tro'sbanneret. 
saaledes  som  Grundtvig  har  hævet  det.  befindes  misvisende 
fra  første  Begyndelse  af.  Allerede  her  træder  det  katoli- 
serende  Autoritetsprincip  frem  i  uevangelisk  Haardhed  og 
Skarphed.  —  og  allerede  her  dæmrer  Troen  paa  den  grundt- 

vigske  Opdagelse  om  „Herrens  eget  Mimdsord"  som  exklu- 
siv  Maalestok  for  Kristelighed  og  Kristentro. 

En  Erfaring  som  den,  jeg  her  havde  gjort  grundig  og 
gjort  tidlig,  kunde  ikke  andet  end  efterlade  blivende 
Virkning.  Det  resignerende  Sind,  ellers  saa  svært 
at  tilkæmpe  sig  og  saa  uundværligt  for  enhver  Virksomhed 
med  aandeligt  Formaal,  blev  mig  her  aldeles  nødvendigt 
for  at  finde  Oprejsning  og  Støtte.  Jeg  maatte  med  Taa- 
lighed  finde  mig  i  at  se  Frugten  af  mange  Aars  Arbejde 
given  til  Pris  for  en  Behandling,  som  jeg  kun  kunde  betragte 
som  ligefrem  Mishandling ,  til  Pris .  for  atter  at  bruge 
Ørsteds  Ord,  for  „grundfalske  Beskyldninger".  Overfor 
et  Angreb,  udført  med  hensynsløs  Voldsomhed  og  forfulgt 
efter  kunstmæssig  Plan,  i  store  Dimensioner  og  med  Be- 
nyttelse af  alle  Midler,  maatte  jeg  opgive  enhver  Tanke  om 
anden  Fyldestgj øreise  for  Øjeblikket  end  den.  Bogen 
selv  maatte  være  i  Stand  til  at  vinde  hos  selvstændig  prø- 
vende og  dømmende  Læsere.  Jeg  anspændte  da  min  Kraft 
for  at  flytte  mig  i  Tanken  fra  Nutiden  ind  i  en  fjærnere 
Fremtid.  Jeg  agtede  ikke  at  l)live  staaende  stille.  Saa 
sikker  som  jeg  vidste  mig  i  mit  Fodfæste,  i  Grundretningen, 
jeg  ikke  kunde  svigte,  saa  bevidst  var  jeg  mig  at  staa  midt 
i  en  Udviidingsgang.  Saafremt  denne  ikke  skulde  blive 
afskaaren  før  Tiden,  henskød  jeg  Dommen  med  fuld  For- 
trøstning til  en  senere  Slægt,  som  vilde  kunne  betragte  den 
literære  Førstegrøde  i  historisk  Forbindelse  med  modnere 
Arbejder,  Tiden  maatte  bringe,  hvor  da  ogsaa  det  nær- 
værende Sammenstød  af  to  modsatte  Retninger  vilde  kunne 
blive  set  i  det  rette  Lys;  thi  det  var  mig  ligesaa  klart,  at 
det  Punkt,  hvorpaa  Grundtvigianismen  befandt  sig  den- 
gang, var  kun  et  Overgangspunkt  til  yderligere  og  skarpere 

XJdprægning.  En  gejstlig  Forfatter  har.  i  Anledning  af 
min  28  Aar  senere  udgivne:  „Kristelig  Troslære",  ment 
(Nyt  teol.  Tidsskr.  VI.  156),  at  „den  Grundanskuelse", 
der  udtaler  sig  igjennem  denne,  „ikke  længere  tør  kaldes 
den  samme,  som  giver  sig  tilkjende  i  Bogen  fra  1825",  ja 
at  man  kunde  „fristes  til  at  tvivle,  om  man  og  virkelig 
havde  den  samme  Forfatter  for  sig".  I  lige  modsat  Retning 
erklærer  en  anden  Teolog,  jeg  véd  ikke  at  angive  hvor; 
„at  det  bestandig  er  den  samme  Aand  nu  som  dengang, 
ikke  forandret  i  nogen  væsentlig  Henseende,  der  kommer 
En  imøde,  nemlig  den  forkastelige  Rationalismes  Aand."  Jeg 
vil  her  lade  mig  nøje  med  at  anvende  et  Ord  af  A.  W. 
Schlegel:  „Det  skulde  gjøre  mig  ondt,  om  mangfoldig  Yer- 
denserfaring  i  en  stærktbevæget,  ja  stormende  Tid,  alvorlig 
Betragtning  og  Selviagttagelse  i  forskjellige  Livsaldere  slet 
Intet  skulde  have  lært  mig,  og  jeg  skal  derfor  gjærne  give 
dem  Ret,  som  i  mine  tidligere  Skrifter  hist  og  her  maatte 
finde  noget  Ensidigt,  Umodent  eller  Overdrevent".  Men 
jeg  tillader  mig  at  tro,  at  det  ikke  vidner  om  psykologisk 
Skarpsyn,  ikke  at  kunne  finde,  igjennem  al  Forskjellighed 
i  Form,  den  selvsamme  Grundretning  i  1853  og  i  1825. 
Selv  vilde  jeg  betegne  denne  Retning  som  Bevidsthed  om 
Afstanden  imellem  det  guddommelige  Aabenbaringsværk  og 
det  menneskelige  Systemværk,  og  deri  grundet  Bestræbelse 
efter  Selvhengivelse  til  og  Selvindleven  i  Evangeliet  netop 
ved  Stræben  ud  over  konfessionel  Ortodoxi  til  evangelisk 
Fuldtro,  Der  er  i  denne  Retning  givet  et  dobbelt  Spor. 
et  oppositionelt  og  et  positivt,  som  dog  begge 
stræbe  hen  til  samme  Punkt,  og  det  skulde  undre  mig,  om 
ikke  begge  Spor  skulde  kunne  forfølges  igjennem  alle  mel- 
lemliggende Led  af  min  teologiske  Forfattervirksomhed.   .. 

Naar  jeg  overfor  talrige  Modstandere,  som  alle  samlede 
sig  om  den  Ene  og  her  stode  alle  som  En,  saa'  mig  i  disse 
Aar  staaende  alene,  overladt  til  mig  selv,  medens  jeg 
vel  mødte  S3'mpatetisk  men  ufrugtbar  Deltagelse  hos  Mange 
men  hos  Faa  Øje  for  Stridens  almindelige  Betydning,  hos 
Færre  alvorlig  Interesse  for  det,  hvorom  det  her  gjaldt, 
hos  Ingen  Drift  til  selv  at  virke  med  til  en  Udgang 
hvormed  Kirke  og  Videnskab  kunde  være  tjent,  saa  var 
der  ogsaa  her  gjort  en  Erfaring,  som  ikke  kunde  blive  spildt. 
Jeg  var  ikke  meddelsom  af  Naturen  angaaende  Det,  som 
hviler  i  Sjælens  dybe  Bund;  og,  dersom  jeg  maaske  ofte  er 
funden  mere  tillukket,  mindre  aaben  og  let  tilgængehg,  end 
det  er  blevet  ønsket,  saa  har  uden  Tvivl  den  tidlige  Er- 
faring om.  indtil  hvilken  Grad  det  teologiske  Ord  kan  være 
udsat  for  at  blive  mistydet  og  misbrugt,  sin  Del  heri*).  Det 
er  den  samme  Sjælsretning,  som  i  alvorlige  Livsstillinger 
har  bragt  mig  til  ikke  let  at  søge  Raad.  Vejledning  eller 
vStøttepunkt  udenfor;  jeg  har  søgt  ind  i  mig  selv,  taget  mig 
sammen  for  fremfor  Alt  at  blive  klar  for  mig  selv,  fast 
i  mig  selv.  sikker  paa  mig  selv.  Det  trj^kte  Ord  er 
jeg  ved  den  samme  Erfaring  ført  til  at  behandle  med 
stor  Omhyggelighed.  Jeg  har  gjærne  ladet  Tankestoffet 
faa  Tid  til  at  gro  og  gjære  i  mig,  indtil  det  gjennem- 
sigtige.  klare  og  træffende  Udtryk  syntes  mig  at  være 
vundet;  jeg  har  gjærne  benyttet    enlige   Spadsereture  til  at 


*")  Et  Ord  af  Richard  Rothe  passer  fuldkomment,  maaske  al 
for  vel,  paa  min  Ejendommelighed  i  denne  Henseende:  „Det 
er  efter  min  Anskuelse  en  stor  Naade  at  kunne  bære  sin  him- 
melske Skat  i  Stilhed  omkring  med  sig  i  det  jordiske  Kar,  uden 
at  vSere  nødsaget  til  „paa  Embedets  og  Pligtens  Vegne  at  ryste 
Karret,  for  at  andre  Folk  skulle  høre,  hvad  der  er  derinde"'. 
(Nippold:  R.  Rothe.     1873.     1.     S.  402).     (Sen.  Anm.) 

forme  og  ordne  Tankerne;  det  har  forekommet  mig,  at  der 
under  den  legemlige  Bevægelse  og  den  vækkende  Omgivelse 
er  kommet  friskere  Skud  og  Drift  ind  i  Tankelivet;  og  endelig 
har  jeg  gjærne,  hvor  Omstændighederne  tillode  det,  ladet 
det  Nedskrevne  hvile  saalænge,  indtil  det  laa  for  mig  som  •, 
et  halv  fremmed  Ord.  Naar  jeg  derefter  har  ladet  det  udgaa  ^ 
i  en  Form,  jeg  har  kunnet  vedkjende  mig  som  Udtryk  af. 
hvad  der  stod  fast  og  klart  hos  mig  selv,  og  laa  varmt  og 
fuldt  i  mig  selv,  har  jeg  havt  den  Lykke,  —  ogsaa  den 
skylder  jeg  sagtens  for  en  stor  Del  den  tidligste  Erfaring 
paa  min  Forfatterbane  — ,  at  jeg  har  spurgt  Hdet  om  Mod- 
tagelsen, det  har  fundet  udenfor,  om  det  hist  eller  her. 
opad  eller  nedad  har  mødt  Misbilligelse  og  Uvilje,  vel 
endog  til  sine  Tider  Misgunst  eller  Unaade. 


I  Maj  18  2  6  helligholdt  den  danske  Kirke  Mindefesten 
for  Kristendommens  Komme  til  Danmark  for  1000  Aar 
siden.  Universitetet  deltog  efter  gammel  Vedtægt  i  Festen 
ved  Promotion  i  de  forskjellige  Fakulteter.  Det  er  ikke 
uden  en  særegen  Tilfredshed ,  jeg  ser  tilbage  paa  det, 
paa  Latin  skrevne.  Arbejde  om  „Augustinus  som  For- 
tolker af  den  hellige  Skrift",  der  ved  denne  Lejlighed  er- 
hvervede mig  den  teologiske  Doktorværdighed  (til- 
ligemed Amtsprovst  Mønster,  senere  Biskop  i  Aarhus,  Provst 
F.  Schmidt,  Sognepræst  i  Himmeløv,  Pastor  Johannsen  ved 
Petri  Kirke,  Pastor  Faber,  senere  Biskop  i  Odense,  Lektor 
Fogtman  i  Sorø,  senere  Biskop  i  Eibe  og  Aalborg).  Det  staar 
nemlig  for  mig  som  Vidnesbyrd  om,  at  det  under  det  vilde 
Stridsbulder  snart  er  lykkedes  mig  at  vinde  den  Ligevægt  i 
Sjælen,  som  udkræves  til  at  holde  Tid  og  Kræfter  samlede 

om  et  videnskabeligt  Arbejde  af  nogen  Betydning.  Det 
kan  vel  være,  at  Mindet  herom  har  givet  Doktortitlen  en 
Værdi  for  mig.  som  den  uden  det  ikke  vilde  have  havt. 
Den  har  idetmindste  det  Fortrin  midt  i  Titelvæsenets 
tomme  Bjældeklang  at  være  selverhvervet. 

Saaledes  som  min  Hu  fra  først  af  havde  været  mere 
henvendt  til  Kirken  end  til  Universitetet,  vilde  den  akade- 
miske Embedsstilling  først  da  have  svaret  fuldkommen  .til 
mine  Ønsker,  dersom  den,  saaledes  som  det  er  Tilfældet 
ved  flere  Universiteter  i  Tyskland  og  i  Sverrig ,  tillige 
havde  aabnet  mig  Adgang  til  Prædikestolen.  En  Bestræ- 
belse efter  at  holde  Teologien  i  nær  og  frugtbar  Forbin- 
delse med  Livet  er  grundet  i  min  hele  Aandsretning.  Den 
vil  uden  Tvivl  kjendelig  spores  i  min  literære  Virksomhed; 
men  fuld  Tilfredsstillelse  var  der  her  kun  at  finde,  om  det 
var  blevet  forundt  mig  ogsaa  at  virke  umiddelbart  i  den 
kristelige  Opbyggelses  Tjeneste.  Det  var  i  naturlig  Sam- 
menhæng med  denne  Interesse,  at  Tanken  opstod  hos  mig 
i  de  tidhgere  Embedsaar.  om  det  ikke  vilde  være  vel  be- 
tegnende for  de  teologiske  Professorers  Stilling  til  Kirke 
og  kirkehgt  Liv,  at  der  til  den  præstelige  Dragt  ogsaa  knyt- 
tedes den  præstelige  Indvielse.  Jeg  bragte  denne  Tanke 
til  Orde;  men  den  fandt  ikke  Gjenklang  hos  mine  ældre 
Embedsbrødre.  Naar  henses  til  de  spøgelseagtige  Fore- 
stillinger, som  i  senere  Tid  have  trængt  sig  ind  i  Norden 
fra  den  tyske  Ny -Lutheranisme,  og  som  ogsaa  iblandt  os 
blive  opklækkede  med  Forkjærlighed  af  enkelte  Gejst- 
lige :  om  en  mysteriøs  Karakter  af  Ordinationen ,  om 
et  vist  „man  véd  ej  hvad"  ,  der  skal  blive  meddelt 
ved  den  biskoppelige  Haandspaalæggelse ,  er  det  dog  maa- 
ske    ikke     saa    ilde,     om    de     akademiske    Teologer    frem- 

deles  blive  staaende  som  hidtil.*)  For  den  nærmeste 
Tid  forelaa  der  imidlerlid  en  bekvem  Lejlighed  til  at  søge 
den  joersonlige  Trang  hos  mig  fyldestgjort.  Fra  1830 
overlod  min  Fader  mig  i  de  nærmest  paafølgende  Aar  sin 
Prædikestol  paa  de  kirkelige  Festdage,  og  jeg  kunde  saa- 
ledes  senere  hen  (1836)  ndgive  en  lille  Samling  af  „Fest- 
prædikener", 12  i  Tallet,  holdte  i  Frue-Kirke.**) 

Den   akademiske   Embed  sstilling  har,    betragtet 


*)  Heldigvis  er  man  hertillands,  som  det  synes,  kommen  til  Be- 
sindelse om  det  Mislige  i  disse  taagede  Ordinations -Drømmerier 
ved  et  Forsøg,  som  er  gjort  i  1864  og  65  paa  at  faa  „den  rette 
biskoppelige  Ordination  fra  den  anglikanske  Kirke"  forplantet 
til  Norden,  for  saaledes  at  hjælpe  dens  Kirker  til  kristelig  Legi- 
timitets-Karakter, som  nu  skal  mangle  dem,  eftersom  den  bi- 
skoppelige Successionsrække  er  bleven  brudt  med  Reformatiouen(!j. 

*"*)  I  Mynster's  „Bemærkninger  ved  Forslagene  til  en  ny  Alter- 
bog og  et  nyt  Kirkeritual"  (1839)  S.  37  hedder  det:  „Skjønt 
der  ikke  haves  nogen  Lovbestemmelse  for,  at  ikkun  ordinerede 
Mænd  maa  lyse  Velsignelsen,  er  dette  dog  den  gamle  Skik,  der 
synes  velbegrundet.  En  Bestemmelse  desangaaende  syntes  (nu) 
fornøden,  da  Kandidater  jævnligen  tiltage  sig  at  lyse,  hvad  de 
ved  en  højst  upassende  Modsætning  mod  Herrens  Velsignelse 
kalde  den  apostoliske  Velsignelse"  o.  s.  v.  Der  hører  en 
historisk  Kommentar  til  denne  Expectoration.  Som  uordineret 
Mand  kunde  jeg  nemlig,  skjønt  Professor  og  Doktor  i  Teolo- 
gien, ikke,  uden  at  støde  an  imod  „den  gamle  Skik",  slutte  paa 
Prædikestolen  med  Herrens  Velsignelse,  men  var  henvist  til  den 
vedtagne  Slutning:  „Vor  Herres  Jesu  Kristi  Maade  og  Guds 
Kjærlighed  og  den  Hellige  Aands  Samfund  være  med  Eder  Alle!" 
(2.  Kor.  13,  13).  .Jeg  fandt  det  naturligt  at  nærme  denne  Slut- 
ningsformel  til  den  præstelige  ved  at  benævne  den  „den  apostoli- 
ske Velsignelse",  og  det  er  rimeligt,  at  der  har  været  Kandi- 
dater, som  have  optaget  den  samme  Benævnelse.  Hvad  „højst 
upassende"  der  skal  være  at  finde  heri,  formaar  jeg  ikke  at  indse ; 
mig  forekommer  denne  Betegnelse  af  den  højtidelige  Apostel- 
hilsen aldeles  passende.  Men  er  der  ikke  noget  ganske  Eget 
ved  saaledes  paa  lang  Afstand  at  skyde  med  Spidskugler,  som 
kun  ere  synlige  for  en  og  anden  Enkelt? 

fra  forskjellige  Sider,  ejendommelige  Fortrin,  som  i  mine 
Øjne  hæve  den  over  de  tleste  andre  Stillinger  i  Livet; 
de  have  i  den  sildige  Alder  som  i  den  tidligere  bevaret 
deres  Værd  for  mig. 

Jeg  regner  hertil  først  Forbindelsen  med  et  betydeligt 
Samfund  af  Mænd,  hvor,  som  Følge  af  Videnskabsfagenes 
Mangfoldighed  og  den  deraf  følgende  Forskjellighed  i  Aands- 
og  Synsretning .  den  Ene  udfylder  og  virker  udfyldende 
paa  den  Anden,  medens  de  dog  alle  finde  sig  sammen- 
knyttede til  en  Enhed  ved  samme  fælles  Hverv:  at  varetage 
,og  værne  om  aandelige  Interesser.  Det  følger  vistnok  af 
Forholdene  i  Hovedstadslivet,  at  Samlivet  imellem  de  aka- 
demiske Lærere  ikke  her  kan  have  den  Karakter  og  Be- 
tydning eller  bringe  det  Udbytte,  som  kan  opnaas  i  de 
mindre  Universitetsstæder,  hvor  dog  atter  det  nære  person- 
lige Forhold,  som  Erfaring  viser,  let  afføder  det  KKqueagtig'e 
med  dets  mange  forstyrrende  Ulemper.  I  endel  Aar,  som 
falde  i  den  første  Del  af  mit  Professorliv,  var  der  gjort 
Forsøg  paa  at  tilvejebringe  et  nærmere  Omgangsliv  imellem 
de  akademiske  Lærere  ved  maanedlige  Sammenkomster, 
hvortil  det  stod  Værten  frit  at  indbyde  andre  Mænd,  som 
passede  ind  i  Kredsen.  Oehlenschlager  ytrer  (Erindringer. 
IV.  31):  ,.Disse  Professorselskaber  vare  for  mig  de  kjed- 
sommeligste,  jeg  i  mit  Liv  har  bivaanet" ;  dette  maa  upaa- 
tvivlelig  nærmest  forklares  af  hans  egen  personlige  Stem- 
ning i  den  Tid;  han  antyder  nemlig  selv:  „Jeg  var  forstemt 
og  tilbageholden  i  en  Tid,  hvor  jeg  havde  saamange  Mod- 
standere ;  mine  Kolleger  vare  ogsaa  tilbageholdne  mod  mig. 
tildels  af  Beskedenhed  og  Delikatesse".  Dog  fandt  disse  Sam- 
menkomster ikke  større  Anklang.  end  at  de  ophørte  efter  faa 
Aars  Forløb.     Hvorvidt  det  lidt  efter  lidt  vaagnende  politiske 

Liv  her  indvirkede  med  sin  adskillende  og  forbindende 
Kraft  efter  et  nyt  og  nærmere  Valgslægtskabs  Love.  skal 
jeg  ikke  kunne  sige;  men  rimeligt  er  det. 

Iblandt  de  forskjellige  Sæt  af  Embedsbrødre,  som  i 
mit  lange  Universitetsliv  efterhaanden  have  afløst  hverandre, 
kunde  jeg  nævne  Mange,  med  hvem  jeg  har  staaet  i  ven- 
skabeligt Forhold,  og  Flere,  til  hvem  der  er  knyttet  tak- 
nemmelig Erindring  om  trofast  og  værdifuld  Samvirken  i 
den  ene  eller  anden  Betning;  men  der  er  iblandt  disse 
to  Mænd,  begge  tilhørende  min  Samtid,  med  hvilke  Livs- 
forhold og  særlige  Sympatier  have  bragt  mig  personlig  i 
nær  og  fortrohg  Forbindelse,  ihvorvel  med  forskjelhgt 
Grundlag  hos  de  tvende  Mænd.  Joakim  Fredrik 
Schouw  (født  1789,  -J-  1852),  Naturgransker  med  Liv  og 
Sjæl,  stod,  saavidt  jeg  har  kunnet  mærke,  temmelig  uberørt 
af  det  religiøse  Liv;  Anliggender,  som  angik  kirkelige  For- 
hold, vare  noget  nær  de  eneste,  som  han,  uagtet  sit  om- 
fattende Blik  for  det  offentlige  Liv,  ikke  formaa'de  .at 
skjænke  nogen  alvorlig  Interesse ;  men  saameget  mere  levende 
og  virksom  var  hans  Aandfor  det  humane  Liv,  for  Sand- 
hed, Ret  og  Frihed  som  sammes  Betingelser  og  Støtter. 
Her  var  Øjet  sundt.  Følelsen  varm,  Nidkjærheden  utrættelig, 
og  hvert  Ord,  hver  Handling  bar  Præg  af  Karakterens  Renhed 
og  Adel.  Matthias  Hagen  Hohlenberg  (fød  1797, 
t  1845)  var  i  19  Aar  (fra  1826)  min  Kollega  i  Fakulte- 
tet, Medstifter  og  i  12  Aar  Medudgiver  med  mig  af  „Tids- 
skrift for  udenlandsk  teologisk  Literatur",  grundig  i  sin 
Viden  og  samvittighedsfuld  i  al  sin  Id.  Han  stod  uden- 
for virksom  Deltagelse  i  nogen  Retning  af  det  nyfødte 
politiske  Liv,  —  ikke  som  om  han  jo  fulgte  den  begyndende 
Udvikling  med  levende   og   sympatetisk   Interesse ;   men   en 

overvættes  Beskedenhed.  Undervurdering  af  egne  Kræfter 
i  Forbindelse  med  en  Ømtaalighed,  som  udgjorde  et  Træk 
i  Karakterens  Elskværdighed,  men  ikke  gjorde  ham  skikket 
til  at  staa  for  Stik  og.  Stød,  holdt  ham  tilbage  fra  al 
offentlig  Fremtræden.  Men  derfor  var  han  ikke  mindre  en 
højhjertet  og  frisindet  Karakter,  ikke  i  Stand  til  at  bøje 
sig  under  det  Traditionelles  Aag  i  det  borgerlige  Liv  saa 
lidt  som  i  det  teologiske.  Jeg  tabte  ved  hans  tidlige  Død 
en  kjær  og  trofast  Embedsbroder,  —  vi  stode  paa  samme 
Grund,  gik  i  samme  Retning  — ,  den  eneste,  til  hvem  jeg 
har  staaet  i  et  fuldt  og  frugtbringende  koUegialsk  Forhold. 
Men  ogsaa  i  den  lettere,  løseligere  Form  tør  Embeds- 
forholdet  til  et  Samfund  af  Mænd,  forenede  ved  viden- 
skabehg  Dannelse  og  Virksomhed  for  Videnskab,  ikke  agtes 
ringe ;  det.  løsere  Forhold  kan  under  indtrædende  Omstæn- 
digheder, hvad  Erfaring  ogsaa  har  vist,-  blive  fastere 
og  inderhgere.  Det  har  altid  staaet  som  Vished  for  mig, 
at  der  ved  Overgang  til  enhver  Embedsstilling  udenfor 
Hovedstaden  vilde  tabes,  hvad  der  ikke  lod  sig  erstatte. 

Min  Ansættelse  ved  Universitetet  satte  mig  i  umiddel- 
bar Forbindelse,  —  foruden  med  Horneman,  som  da  var  om- 
trent udlevet,  —  med  Peter  Erasmus  Muller  og  Jens  Møller. 
Begge  havde  været  mine  Lærere,  og  af  Begge  blev  jeg 
modtagen  med  uskrømtet  Velvilje.  Forholdet  udviklede  sig 
imidlertid  endel  forskjelhgt.  Som  Teolog  var  P.  E.  Muller 
bleven  staaende  ved  Kantianismen  og  dens  ludvirkning  paa 
den  teologiske  Skole;  men  Teologien  var  for  ham  Brød- 
studium, ikke  Yndlingsstudium.  Han  var  virkelig  Viden- 
skabsmand, en  ægte  Akademiker;  han  holdt,  som  han 
engang  skrev  til  mig,  ikke  af  at  skrive  Breve,  men  desmere 
af  at  skrive  Bøger;  men  Tilbøjeligheden  førte  ham  i  anden 


142  1821—1830. 

JRetning  end  den  teologiske,  og  hans  videnskabelige  Hoved- 
fortjeneste niaa  søges  paa  andre,  arkæologiske  og  lingvistiske 
Enemærker.  Bevægelserne  i  den  teologiske  og  kirkelige 
Verden  holdt  han  sig  helst  udenfor;  de  berørte  ham,  efter 
hans  sensible,  endel  kvindelige  Natur,  paa  ubehagelig 
Maade;  jeg  maatte  derfor  særlig  paaskjønne  det,  da 
han  en  Gang  i  <<Dansk  Lit.-tidende»  bekvemmede  sig  til  at 
tage.  vistnok  meget  varsomt,  til  Orde  i  Anledning  af  et 
af  de  mange  Lindberg'ske  Smædeskrifter  imod  mig.  Da 
han  i  Aaret  1826  udgav  sit  „System  i  den  kristelige  Dog- 
matik", stod  han  i  den  Tanke,  som  han  flere  Gange 
udtalte  for  mig,  at  han  leverede  et  Arbejde,  som  vilde 
Ijlive  fundet  normalt  paa  Ortodoxiens  Vægtskaal;  saa 
fremmed  var  han  for  den  dogmatiske  Rettergang,  der  var 
i  fuldt  Begreb  med  hos  os  atter  at  indtage  sin  Plads !  I 
Virkeligheden  "var  dog  det  fuldstændige,  meget  ufornødne, 
Optryk  af  den  hele  Augsburgske  Kjonfession,  der  foruden 
de  kirkelige  Symboler  var  anbragt  som  Anmærkninger  i 
Bogen,  det  Eneste,  der  skulde  kunne  gjælde  som  Vidne 
for  en  stræng-konfessionel  Karakter.  Rudelbach  var  Mand 
for  at  fremdrage  en  Masse  aabent  liggende  eller  skjulte 
Kjætterier.  Muller  var  en  vindende  lOg  tiltrækkende 
Personhghed.  Den  ydre  Urbanitet  var  Udtrykket  for  den 
indre  Humanitet,  den  harmoniske  Dannelse,  der  som  Viden- 
skabelighedens ædle  Frugt  udgjorde  Hovedtrækket  i  hans 
Karakter.  Den  store  Velvilje,  hvormed  han  drog  mig  til 
sig,  blev  fra  min  Side  gjengjældt  med  oprigtig  og  tak- 
nemmelig Hengivenhed.  Det  var  overraskende  for  hans 
Venner,  at  han  i  Aaret  1830  modtog  Stemann's  Tilbud  at 
blive  Miinter's  Eftermand  som  Biskop  i  Sjælland.  Hvor 
stort  Misgrebet  var.  viste  sig  allerede  i  hans  Prædiken  ved 

Bispevielsen,  —  første  Gang  lian  havde  besteget  en  Præ- 
dikestol! Prædikenen  var  hverken  Mere  eller  Mindre  end 
et  Par  Paragrafer  af  hans  akademiske  Lærebøger  uden 
al  Fylde  eller  praktisk  Anvendelse.  Han  flyttede  den 
Gang  ud  af  den  Embedsbolig,  som  senere  hen  (efter  Kon- 
ferentsraad  Bornemann's  Død)  tilfaldt  mig,  over  i  Bispe- 
gaarden;  men  uden  Tvivl  har  han  ofte,  under  mødende 
Ubehageligheder  af  forskjellig  Art,  set  med  Længsel  og 
Fortrydelse  fra  Bispegaarden  over  til  Universitet  og  Studie- 
gaard.  Hans  Helbred,  som  altid  havde  været  kjælent, 
svækkedes  snart  i  foruroligende  Grad,  og  han  døde  alle- 
rede 1834. 

J.  M  0 1 1  er  var  en  fra  ham  højst  forskjellig  Personlighed, 
i  ydre  som  i  indre  Henseende.  Det  livfulde  Ansigt  og  Fore- 
drag vanheldedes  en  Del  ved  tilvante  Grimaser  og  Unoder; 
Hurtigheden,  hvormed  han  var  i  Stand  til  at  omfatte  og 
sætte  sig  ind  i  det  forskjelligste  Stof,  var  ikke  heldig  for 
en  dybere  Indtrængen  og  omhyggelig  Forarbejdelse,  ligesom 
den  ualmindelige  Lethed  ved  at  give  Tankerne  Ord  ikke 
kunde  blive  gunstig  for  Arbejdets  Grundighed.  Hans  tal- 
rige historiske,  mest  monografiske,  Arbejder  (i  Mnemosyne, 
historisk  Kalender  o.  f.)  vidne  om  alvorlig  Stræben  efter 
upartisk  og  sanddru  Fremstilling,  og  yde  en  underholdende 
Læsning  ved  den  livlige  Behandling,  om  end  den  strængere 
historiske  Kritik  oftere  end  ønskeligt  erstattes  ved  Gis- 
ninger og  Kombinationer.  Som  Udgiver  af  „Teologisk 
Bibliotek"  forskaffede  han  Gejstligheden  en  let  -  tilgængelig, 
populær-teologisk  Læsning,  og  særlig  benyttede  han  Lej- 
ligheden til  i  en  Bække  „Breve  til  en  Landbypræst"  i 
tvangfri  Form  at  bringe  Æmner  af  forskjellig  Art,  hen- 
hørende til  Kirkevæsen  og  Teologi,  paa  Bane.    Tanken  var 

i  sig  selv  heldig,  og  Udførelsen  syntes  at  vinde  Bifald  hos 
Gejstligheden;  men  Fristelsen  laa  for  nær  til  at  skrive  med 
ilydejide.  flygtig  Pen.  Det  var  i  hine  A ar.  at  Terminologien 
af  Supernaturalisme  og  Nationalisme,  Tvedelingen  af  super- 
naturalistiske og  rationalistiske  Teologer.  Systemer  og 
Skrifter,  indforskreven  fra  Tyskland,  var  i  den  livligste  Om- 
sætning imellem  Mand  og  Mand  i  den  teologiske  Verden. 
Hvad  kunde  være  bekvemmere,  mere  besparende  baade  paa 
Tid  og  paa  eftertænksom  Kritik!  Istedetfor  at  trænge  ind 
i  et  eller  andet  teologisk  Fænomen  og  søge  en  indenfra 
hentet  Betegnelse  af  dets  Ejendommelighed,  kastede  man 
det  ene  eller  det  andet  af  de  to  Stempler  hen,  i  al  Fald 
forsynet  med  en  forstærkende  eller  en  svækkende  Tilsæt- 
ning som  tilstrækkeligt  Domsresultat.  For  Udgiveren  af 
,,Teol.  Bibi."  syntes  denne  Klassifikation  højstvelkommen; 
han  haandterede  den  ved  alle  Lejligheder  og  erklærede 
den  for  at  være  ,.aldeles  nødvendig"  og  „fuldkommen 
sikker",  uagtet  han  til  samme  Tid  indrømmede,  „at  der 
vistnok  ogsaa  gives  Teologer,  der  omtrent  med  lige  Eet 
kunne  hedde  enten  rationalt  Supernaturalister  eller  super- 
naturalistiske Rationalister".  Denne  Komenklatur  gav  An- 
ledning til  en  trykt  Ordvexling  imellem  os.  *)  idet  Udgiveren 
havde  anført  mig  som  Exempel  paa  „konsekvent  Ratio- 
nalisme". Dette  var  netop  ved  Udløbet  af  den  femaarige 
grundtvig-hndbergske  Fejdetid.  Jeg  kunde  ikke  lade  denne 
Stemphng  gjælde  som  historisk-kirkeligt  Enderesultat,  heller 
ikke  tage  Forf.'s  Erklæring  for  fyldest,  at  samme  var  tiltænkt 
mig  „honoris  causa" ;  men  jeg  knyttede  Protesten  til  „Be- 

*)  Jvfr.  Side  116. 

mærkninger  om  Brugen  af  Ordene  „Supernaturalist  og  Ka- 
tionalist"  i  to  fortløbende  Artikler,  hvori  jeg  søgte  at  lægge 
Læsere  paa  Hjærte,  „hvilken  For\arring  i  Begreber  og 
Sprog,  hvilken  Mængde  af  Misforstaaelser  og  Mistydninger, 
Forurettelser  og  Beskyldninger  der  maa  flyde  af  slige  Be- 
nævnelser, som  En  tager  i  denne,  en  Anden  i  hin,  En  i 
god,  en  Anden  i  ond.  En  i  snævrere,  en  Anden  i  videre 
Betydning".  Dette  passer  nu  ligesaa  fuldt  som  dengang; 
hvor  fristende  ere  ikke  disse  Benævnelser  af  -ister  og 
-anere  for  de  Mange,  der  helst  ville  have  en  Konklusion 
at  iøbe  med  uden  Præmisser!  Efter  Anmodning  af  Prof. 
Dr.  XTllmann  havde  jeg  paataget  mig  at  levere  til 
de  i  Heidelberg  udkommende  „Studien  und  Kritiken"  en 
Udsigt  over  den  teologiske  Literatur  i  de  tre  nordiske 
Riger,  særlig  i  Danmark.  Jeg  fortsatte  denne  uden  Navn- 
givelse nogle  faa  Gange  med  Mellemrum  af  4 — 5  Aar.  Ved 
her  at  omtale  Prof.  Møllers  „Teol.  Bibhotek",  —  i  Aaret 
1829,  —  gik  mine  Ytringer  ud  derpaa,  at  Bestræbelsen  efter 
at  st}Te  midtstrøms  imellem  Yderligheder  havde  til  Følge 
„Mangel  paa  Skarphed  og  Grundighed  i  Kritiken,  Enhed 
og  Konsekvents  i  Synsmaader".  Anderledes  vilde  jeg  heller 
ikke  nu  kunne  udtale  mig,  naar  jeg  skulde  betegne  Tids- 
skriftets teologiske  Karakter,  dets  Stilling  til  og  Indflydelse 
paa  Bevægelserne  i  vort  kirkelige  Liv.  Men  over  den 
dogmatiske  Holdningsløshed  beklager  jeg  at  have  set  bort 
fra  de. historiske  Arbejder,  om  hvilke  der  vissehg  havde 
været  adskflhgt  Godt  at  sige.  —  Anonymiteten  er  i  saa 
indskrænkede  Forhold  som  vore  vanskehg  at  bevare,  og 
Breve,  som  i  Anledning  af  den  ovenfor  berørte  polemiske 
Skriftvexel  gik  frem  og  tilbage  mellem  os.  førte  det  med 
sig,    at   jeg    maatte    navngive    mig    som    Forfatter    til    den 

kritiske  Oversigt.  Jeg  erfor  da  ikke  alene,  at  Tidsskriftets 
Udgiver,  som  fra  den  gejstlige  Læserkreds  var  vant  til  at 
modtage  ubetinget  Hylding  og  Lovprisning,  fandt  hin  Om- 
tale „fornærmelig  og  foragtelig" ;  men  med  oprigtig  Be- 
klagelse overtydede  jeg  mig  om,  hvor  smertelig  min  hæder- 
værdige Kollega  fandt  sig  personlig  saaret  ved  den  hele 
Sag,  idet  han  mente  at  finde  hine  Udtalelser  uforenelige 
med  vort  gjensidige  Forhold,  med  den  Velvilje,  som  han 
var  sig  bevidst  at  have  bevaret  for  mig  under  al  teologisk 
Forskjellighed,  og  med  det  Sindelag,  jeg  til  enhver  Tid  havde 
vedkjendt  mig  overfor  ham  som  akademisk  Lærer,  som 
ældre  fortjenstfuld  Embedsbroder  og  Kirkehistoriker.  Imid- 
lertid tror  jeg  ikke,  at  Forholdet  imellem  os,  efterat 
gjensidig  Udtalelse  havde  fundet  Sted,  led  væsentligt  Af- 
bræk. Fra  min  Side  kunde  Stemningen  kun  blive  for- 
stærket ved  denne  Lejlighed;  thi  Karakterens  Retsind  og 
Aabenhed  hos  den  højst  agtværdige  Mand  viste  sig  her  i 
det  smukkeste  Lys. 

Naar  et  bevæget  Hovedstadshv,  som  ovenfor  bemærket, 
gjør  SamKvet  af  Universitetslærerne  indbyrdes  mindre  liv- 
ligt og  mindre  frugtbart,  end  det  kunde  være  at  ønske,  saa 
er  dette  endnu  i  højere  Grad  Tilfældet  med  Forholdet 
imellem  disse  og  de  Studerende.  I  den  første  Række 
af  mine  Professor-Aar  saa'  jeg  ugenthg  adskillige  teologiske 
Kandidater  i  mit  Hjem.  Efterhaanden,  som  min  Virksomhed 
udvidedes  i  forskjellige  Retninger  og  førte  mig  ind.  i  flere 
Forbindelser,  nødsagedes  jeg  til  strængere  Økonomi  med 
min  Tid.  Mænd  som  Neander,  Tholuck  og  mange  andre 
akademiske  Lærere  have  betragtet  et  saadant  stadig  fortsat 
Samhv  som  Hoveddel  af  den  akademiske  Virksomhed;  de 
have    havt    Interesse    for    os  besiddet  særegen  Gave  til  at 

samle  udvalgte  Kredse  af  unge  studerende  Teologer  om 
sig,  og  ere  ved  den  private  Paavirkning  og  Indvirkning 
komne  til  at  staa  som  Midtpunkter,  Hoveder  for  en  be- 
stemt Skole.  Til  en  saadan  Maade  at  virke  paa  har  jeg 
manglet  Drift  og  Begavelse;  jeg  har  ogsaa  stor  Tvivl  om 
det  Hensigtsmæssige,  selv  om  det  i  aandelig  Forstand  Be- 
rettigede i  en  saadan  personlig  Bearbejdelse.  Det  er  en 
Overbevisning,  som  har  fæstnet  sig  hos  mig  mere  og  mere, 
at  der  hos  Enhver,  som  har  noget  Kald  og  nogen  Evne  til 
at  søge  ind  paa  den  teologiske  Dannelsesvej,  maa  findes 
en  oprindelig  Grrundretning  i  det  aandelige  Liv. 
Dette  oprindelig  Givne  kan  fremhjælpes,  udvikles,  befæstes, 
saafremt,  hvor  og  naar  Vejledningen  gaar  i  samme  Ho- 
vedretning og  gaar  begrundende,  klarende,  oplysende 
frem.  Det  Oprindeligste  kan  nok  ogsaa,  hvor  og  naar  det 
kommer  ind  under  Indflydelsen  af  aandeHge  Gaver,  som 
lægge  an  paa  at  vinde  og  bemægtige  sig  den  endnu  uklare, 
ubefæstede  Sjæl,  blive  ført  ud  af  sin  naturlige  Betning,  ind 
i  fremmed  Spor;  men  denne  Indflydelse  har  sin  til- 
maalte  Tid.  Efterhaanden,  som  det  Personhge  kommer  i 
befrugtende  Forhold  til  det  virkelige  Liv,  og  dermed  den 
selvstændige  Udvikhng  tager  sin  Begyndelse,  vil  Omslaget 
uvilkaarhgt  indfinde  sig;  det  Oprindehge  vil  gjøre  sig 
gjældende  med  indre  Magt,  og  Saameget,  som  er  blevet 
antaget  og  optaget  ifølge  Indvirkning  udenfra,  uden  at 
være  blevet  sand  aandelig  Ejendom,  bliver  umærkelig  op- 
givet og  forladt.  Jeg  har  som  teologisk  Lærer  ikke  frygtet 
noget  mere  end  at  træde  den  personlige  Ejendommelighed 
i  Vejen.  Jeg  er  i  Lærervirksomheden,  paa  Katedret,  traadt 
mine  Tilhørere  saa  klart  og  saa  aabent  imøde,  som  jeg  har 
formaaet;   jeg    har  derhos    til    det    mundthge  Ord  jævnlig 

føjet  det  trykte,  snart  i  mere  videnskabelig,  snart  i  mere 
populær  Form.  Jeg  tror  saaledes  at  have  givet  nok,  for 
at  der  har  kunnet  danne  sig  et  virksomt,  personligt  Forhold 
imellem  Lærer  og  Tilhørere.  Men  til  denne  grundlæg- 
gende Virksomhed  har  jeg  indskrænket  mig;  jeg  har  fore- 
trukket at  lade  mig  søge,  —  og  de  Søgende  haaber  jeg  til 
enhver  Tid  at  være  kommet  imøde,  —  fremfor  at  udsætte 
mig  for  Skinnet  at  lægge  an  paa  at  drage  de  Unge  til 
mig  som  aandelig  Hverver;  jeg  har  troet  det  baade  rettere 
og  paalideligere  at  overlade  til  Livets  Indvirkning  at  bygge 
paa  den  lagte  Grund  end  at  trænge  mig  frem  som  Fuld- 
fører. Det  Rigtige  i  denne  varsomme  og  hensynsfulde 
Stilling  til  de  Teologi-Studerende,  helst  i  en  aandelig,  stærkt 
bevæget  Tid,  maatte  blive  mig  end  mere  indlysende  over- 
for det  hele  grundtvigianske  Partivæsen,  hvor  den  Ene 
stillede  sig  op  som  doctor  irrefragabilis,  og  de  Mange  kun 
kappedes  om  jurare  in  verba  magistri. 

Naar  jeg  derhos  betænker,  hvor  langt  anderledes  Te- 
ologen staar  end  enhver  anden  akademisk  Lærer,  hvis 
videnskabelige  Dygtighed  og  menneskelige  Personlighed 
allerede  plejer  at  være  tilstrækkeligt  Forbindelsesmiddel 
med  den  studerende  Ungdom,  hvorimod  her  de  aandelige 
Sympatier  eller  Antipatier  veje  stærkt  i  Vægtskaalen,  saa 
mener  jeg  at  have  nogen  Ret  til  Tilfredshed  ved  det 
Forhold,  der  har  fundet  Sted  imellem  mig  og  Studenter- 
verdenen. Ved  mere  end  én  Lejlighed  har  det  ønskelige 
Forhold  imellem  de  teologiske  Lærere  og  de  Studerende 
været  truet  med  at  lide  nogen  Forstyrrelse,  og  der  har 
ved  saadanne  Tilfælde  ikke  manglet  paa  dem,  der  have 
forsøgt  at  gyde  Olie  i  Ilden.  Jeg  har  ved  slige  Lejlig- 
heder taget  Sagen  i  egne  Hænder,  ved  Opslag  anmodet  de 


1821—1830.  149 

Studerende,  ældre  og  yngre,  om  at  give  Møde,  og  jeg  har 
da  udtalt  mig  om  det  gjensidige  Forhold  og  om  den  op- 
staaede  Misforstaaelse  med  fuld  Aabenhed.  Denne  Maade 
at  tage  Sagen  paa  har,  saavidt  jeg  har  kunnet  mærke,  al- 
drig forfejlet  sin  Virkning.  Jeg  tør  da  ogsaa  sætte  nogen 
Pris  paa  de  Beviser  paa  Tillid  og  Hengivenhed,  der  ere 
blevne  mig  til  Del  fra  de  forskjellige  Sæt  af  Studerende, 
som  have  afljast  hverandre  gjennem  den  lange  Række  af  Aar. 


Ved  de  maanedlige  Sammenkomster  af  Universitets- 
kolleger  i  de  forhen  nævnte  Professorselskaber  kom  det 
oftere  paa  Bane,  om  der  ikke  ved  forenede  Kræfter  lod 
sig  foretage  Noget  for  at  indvirke  med  Held  paa  det  al- 
mindelige Omdømme,  oplysende,  vejledende  og  dannende. 
Medens  den  grundtvigske  Partivirksomhed  fra  én  Side  op- 
fordrede stærkt  til  en  Modvirken,  viste  den  tillige  ad  Ex- 
emplets  Vej,  hvad  der  kunde  udrettes  ved  Sammenslutning. 
Det  var  H.  C.  Ørsted,  der  først  vakte  denne  Tanke  og 
stadig  vedblev  med  Varme  at  bearbejde  den,  indtil  den 
blev  moden  til  Udførelse.  I  Slutningen  af  Aaret  1828 
sluttede  14  Videnskabsmænd,  af  hvilke  det  langt  overvejende 
Antal  var  Universitetslærere,  sig  sammen  som  Udgivere  af 
„Maanedsskrift  for  Literatur",  der  begyndte  med 
Aaret  1829.  Det  var  Tanken  at  drage  en  talrigere  Klasse 
af  Medborgere  end  dem,  der  henhøre  til  den  literære 
Verden,  indenfor  Grænsen  af  literær  Paavirkning,  og  til 
den  Ende  at  benytte  Literaturens  Frembringelser  til,  dels 
ved  Anmeldelser,  dels  ved  mere  selvstændige  Tankeudvik- 
Unger  knyttede  dertil,  at  udøve  en  aandehg  Indflydelse  paa 
den  dannede  Almenhed.      Der    maatte    altsaa   søges  en  til- 

talende,  interessevækkende  Behandlingsform:  istedetfor  den 
sædvanlige  Recensionsstil,  beregnet  paa  lærde  Læsere,  en 
friere  Haandtering  af  Stoffet,  hvor  den  videnskal^elige  Aand 
dannede  sig  selv  Formen  efter  Formaalet,  der  tilstræbtes. 
Hovedmidlet  hertil  søgtes  i  regelmæssige  Sammenkomster, 
hvor  dels  udkomne  Skrifter,  dels  aandelige  Tidstegn  bragtes 
foreløbig  under  Omtale  og  Drøftelse,  og  Udtalelse  for- 
berededes  i  den  ene  eller  anden  Retning.  Enhver  Artikel. 
som  ønskedes  oiitagen  enten  af  en  af  Udgiverne  eller  af 
de  forskjellige  Medarbejdere,  blev  oplæst  i  et  Møde.  hvor  da 
Bemærkninger  fremsattes  til  Overvejelse.  Ogsaa  i  disse 
Møder  var  Ørsted  den  Beaandende  og  Sammenholdende; 
den  i  mange  B,etninger  sysselsatte  Mand  savnedes  aldrig, 
og  han  deltog  i  Forhandlingerne  med  Liv  og  Sjæl.  Den 
aand-  og  idérige  Mand  med  de  tændende  Tankelyn.  den  fri 
og  uforbeholdne  Tale  var  tillige  den  modtageligste  for  en- 
hver virkelig  Modgrund,  den  villigste  til  at  kalde  en  umoden 
Tanke,  et  ubeføjet  Ord  tilbage.  I  ædlere  Skikkelse  er 
Sansen  for  Sandhed,  den  rene  Sandhed  og  den  fulde  Sand- 
hed, ikke  nogensinde  kommen  mig  imøde  end  her.  Aan- 
delig  jævnbyrdig  med  Ørsted  var  den  unge  matematiske 
Professor  H.  G.  v.  Schmidten,  —  tidlig  modnet  og  tid- 
lig tagen  bort  (se  S.  100).  Videnskabens  Anvendelse  ved 
Videnskabsmænds  forenede  Kræfter  til  national  Uddan- 
nelse og  Forædling  stod  som  Livsformaal  for  ham,  og  hans 
Virksomhed  i  denne  Kreds  var  af  den  veldædigste  Art. 
mindre  i  de  almindelige  Forhandlinger  end  i  Samtaler  med 
Enkelte.  Her  var  han  i  høj  Grad  baade  befrugtende  ved 
rige  Ideer  og  Planer,  som  han  forstod  at  skaffe  Indgang 
lidt  efter  lidt,  og  tillige,  hvor  det  stundom  kunde  gjøres 
nødig,  mæglende  og  udjævnende.     I  en  Række  af  Aar  be- 

varede  disse  Sammenkomster,  i  Almindelighed  i  den  poly- 
tekniske Læreanstalts  Høresal,  undertiden  ogsaa  hos 
Ørsted,  deres  tiltrækkende  Friskhed.  Ved  enkelte  Lej- 
ligheder samledes  de  Sammenarbejdende  ogsaa  paa  festlig 
Maade,  og  det  indbyrdes  Forhold  var  det  venskabeligste. 
For  mig  personlig  havde  det  noget  i  særegen  Grad  Op- 
rejsende og  Styrkende  fra  den  enlige  Kampstilling  at  se 
mig  her  hensat  i  et  Samfund,  hvor  Alle  sluttede  Kreds  om 
Videnskabens  Banner  til  Kamp  for  det  aandelige  Livs 
Frihed  og  Ret.  I  Aarene  1829 — 1834  var  jeg  en  af  de 
flittigste  x4.rbejdere  i  Maanedsskriftet;  Forfatter-Fortegnelsen 
opfører  ikke  mindre  end  28  Artikler,  tildels  større  Arbejder, 
fra  min  Haand.  Iblandt  disse  er  der  én,  som  har  opnaaet 
en  vis  historisk  Betydning,  En  af  Kong  Fredrik  den  6tes 
Adjutanter  og  særlige  Yndlinge,  Oberstlieutenant  Abra- 
ham son.  havde  kastet  sin  specielle  Interesse  paa  en  Gj  en- 
stand,  som  laa  langt  udenfor  den  militære  Bane:  „den 
indbyrdes  (lancasterske)  Undervisningsmetode".  Han 
syntes  at  betragte  Indførelsen  af  denne  Metode  i  alle 
Folkeskoler  i  Landet  som  sit  Livs  Opgave ;  det  var  lykkedes 
ham  at  bibringe  Kongen  den  Forestilling,  at  Folkeunder- 
visningens Fremgang  beroede  paa  denne  Metode,  men  at 
det  store  Reformværk  desværre  havde  at  kæmpe  med  grund- 
murede Fordomme;  og  han  stod  overfor  Kancelli,  Biskop- 
per og  Provster,  udrustet  med  en  aldeles  abnorm  Myn- 
dighed, der  gav  ham  Fuldmagt  til  at  arbejde  paa  egen 
Haand  over  hele  Riget  for,  —  det  var  det  staaende  Mundheld, 
—  „den  almennyttige  Sag".  De  sagkyndige  Mænd,  saa- 
mange  som  ikke  lode  sig  imponere  af  Magtsproget,  erkjendte 
vel  Metodens  Brugbarhed  og  Nytte  for  Begyndelsesklassen, 
særlig  i  overfyldte  Skoler,    men  vare  enige  om,    at  den  ud 


152  1821—1830. 

over  denne  Grænse  vilde  føre  til  død  og  dræbende  Meka- 
nisering af  Undervisningen.  Men  det  egentlig  Forargelige 
og  Fordærvelige  ved  Sagen  var  den  moralske  Tvang,  som 
blev  anvendt  af  den  ivrige  Mand  paa  systematisk  Maade. 
I  de  aarlige  „Hovedrapporter",  som  han  udgav  om  den 
,.indbyrdes  Undervisnings"  Fremgang,  førte  han  de  Gejstlige 
frem  med  Ros  eller  med  Dadel  i  Forhold  til  den  Stilling, 
de  havde  indtaget  til  „den  almennyttige  Sag",  og  han  an- 
vendte herved  Kongens  Navn  snart  lokkende,  snart  truende. 
paa  den  ufineste  Maade  vistnok,  men  dog  ikke  vidt- 
gaaende  nok  til  paa  mange  Steder  at  forfejle  Virkningen; 
.han  vidste  tillige  at  benytte  sin  personlige  Stilling  hos 
den  lidet  klartseende  Konge.  Dette  Væsen  blev  gjentaget 
fra  Aar  til  Aar,  uden  at  der  viste  sig  Udsigt  til  nogen 
kraftig  Modvirken  fra  de  rette  Vedkommendes  Side.  Op- 
gaven fristede  mig:  at  stille  den  hele  Manøvre  frem  i  dens 
rette  Skikkelse  ved  Sammenstilhng  af  de  mest  karakteri- 
serende Træk  i  de  aarlige  „Hovedrapporter".  Artiklen 
fremkaldte  imidlertid,  ved  at  forelæses  i  Redaktionsmødet, 
store  Betænkeligheder;  man  var  enig  i  at  ønske  den  demo- 
raliserende Fremgangsmaade  hæmmet,  men  man  ansaa' 
Sagen  som  altfor  kilden  til  at  røre  ved  den  ifølge  Kongens 
personlige  Interesse.  Jeg  kunde  dog  ikke  opgive  Sagen; 
jeg  foretog  en  omhyggelig  Omarbejdelse,  og  i  denne  vandt 
den  almindelig  Billigelse;  den  er  optagen  i  8de  Bind  (1831). 
Ordet  var  her  blevet  ført  i  rette  Tid.  Hvad  der  opnaaedes, 
overgik  enhver  Forventning,  uden  at  det  er  mig  bekjendt, 
hvilke  Løftestænger  der  kom  Ordet  til  Hjælp.  Fra  denne 
Tid  ophørte  det  egenthge  Presnings-System;  om  Metodens 
Anvendelse  blev  der  derefter  kun  Tale  med  stor  Indskrænk- 

ning  og  paa  lempelig  Maade*).  Senere  gik  Abrahamson 
over  i  anden  Embedsstilling  og  fik,  som  virkelig  Generalkrigs- 
kommissær  for  Danmark,  Bolig  i  Odense.  I  Aaret  1842  og 
1846  traf  jeg,  for  første  Gang  personlig,  sammen  med 
ham  ved  Stænderforsamlingen  i  Roskilde,  hvor  han,  skjønt 
værkbruden  Mand ,  der  maatte  bæres  op  og  ned  ad  Trap- 
perne til  Stændersalen,  mødte  som  Deputeret  for  Odense. 
Hans  Beherskelse  af  de  legemlige  Smerter  var  i  Sandhed 
beundringsværdig  og  hans  Arbejdskraft  usvækket.  Til 
nogen  Spænding  paa  Grund  af  det  tidligere  Mellemværende 
mellem  os  var  der  intet  Spor  at  mærke;  han  var  endog- 
saa  en  af  de  Mænd,  som  i  1846  forenede  sig  om  at  er- 
hverve den  lovbestemte  Betingelse  for  min  vedvarende 
Valgbarhed  til  Stænderforsamlingen.  Som  Patriot  havde 
han  Hjærtet  paa  rette  Sted;  Interessen  for  Slesvig  og  for 
den  danske  Nationalitet  i  den  slesvigske  Befolkning  var 
gaaet  i  Arv  til  ham  fra  Faderen;  og  denne  Sag  havde 
været  og  vedblev  at  være  Forbindelsesbaand  imellem  os. 
Han  var  en  af  de  nidkjæreste  Arbejdere  i  denne  Retning, 
og  jeg  bevarer  flere  Breve,  Beretninger  og  Forslag  fra  ham, 
der  ere  hæderlige  Vidnesbyrd  om  hans  ægte  danske  Sindelag. 
Maanedsskriftet  fandt  i  Begyndelsen  en  i  høj  Grad  gun- 


I  Erslew's  Forfatter-Lexikon  findes  anført  i  Artiklen  (betegnet 
„efter  Autografum")  iblandt  A's  Skrifter:  „Oplysninger  ,  til- 
dels foranledigede  ved  de  seneste  Angreb  paa  den  indbyrdes 
Undervisning.  1832."  Hertil  er  føjet  som  Anmærkning:  „Blev 
ifølge  Befaling  tilbageholdt".  Efter  benved  30  Aars  Forløb 
holder  jeg  nu  i  min  Haand  „Bekjendtgj øreise  af  30  September 
1865",  som  indeholder  „Ophævelse  af  de  i  1828  trufne  Bestem- 
stemmelser  til  Fremme  af  den  indbyrdes  Undervisningsmetode 
samt  om  Nedlæggelse  af  Normalskolen  for  bemeldte  Metode." 
(Sen.  Anm.) 

stig  Modtagelse;  der  var  allerede  i  en  Forening  af  aande- 
lige  Kræfter  i  saa  forskjellige  Retninger  til  en  Fællesvirk- 
somhed  noget  Nyt.  som  maatte  vække  Opmærksomhed. 
Vel  ytredes  der  tidlig  Betænkelighed  ved  denne  Virksom- 
heds Form  som  anlagt  paa  at  grundlægge  en  literær 
Myndighed,  der  maatte  opfordre  til  Modstand;  men  det 
kunde  dog  ikke  let  overses,  at  der  her  viste  sig  en  Frugt 
af  virkelig  sammenarbejdende  Virksomhed  i  omhyggelig  Af- 
vejelse  og  Flersidighed  i  Betragtning  og  Bedømmelse. 
Alligevel  var  Blomstringstiden  ikke  af  lang  Varighed,  — 
for  en  stor  Del  ifølge  et  Sammenstød  af  uheldige  Omstæn- 
digheder. Ved  den  fortræffelige  v.  Schmidten's  tidlige 
Død  (1831)  blev  en  Plads  ledig  i  Bedaktionens  Midte, 
som  ikke  lod  sig  udfylde,  og  endnu  tidligere  (1830)  var  en 
anden,  meget  lovende  og  almindelig  agtet,  ung  Videnskabs- 
mand gaaet  bort.  Medicineren  Møhl,  I  1834  udtraadte 
Prof.  David,  en  af  Maanedsskriftets  virksomste  Medlem- 
mer, som  Følge  af  den  imod  ham  anlagte  Pressesag,  den- 
gang en  Begivenhed,  som  man  maatte  søge  langt  tilbage 
i  Tiden  for  at  finde  Sidestykke  til.  Etatsraad  Eng  els  toft 
og  Professor  Heiberg  udmeldte  sig  allerede  i  det  første 
og  andet  Aar.  Heller  ikke  kunde  vel  Bedaktionen  altid 
siges  at  have  vundet  ved  de  nytiltraadte  Medlemmer;  Mol- 
bech var  iblandt  disse  (1830),  efterat  han  i  en  vidtløftig 
Anmeldelse  af  Ingemann's  „Erik  Menveds  Barndom"  havde 
anvendt  stor  Flid  paa  at  opspore  og  stille  under  For- 
størrelsesglas alle  Pletter  i  et  Arbejde,  som  senere  har 
godtgjort  sin  Betydning  i  Folkeliteraturen.  Men  ingen 
Mand  kunde  være  mindre  medgjørlig  end  Molbech,  mindre 
skikket  til  at  arbejde  i  Forening  med  Andre,  hvortil  der 
ogsaa     hører    at    kunne    paavirkes     af  Andre ;     det    gjaldt 

forud  om  hans  Arbejder:  ,.sint  ut  simt.  autnonsint".  Hvad 
der  dog  fornemmelig  allerede  tidlig  og  i  altid  stigende 
Grad  bidrog  til  at  svække  Sammenholdet  og  Lysten  til 
Samarbejde  ,  var  Forskjelligheden  i  politisk  Anskuelse  og 
Interesse.  Maanedsskriftet  havde  kun  lagt  halvandet  Aar 
tilbage,  da  det  elektriske  Stød  fra  Julirevolutionen  1830 
gjennemfor  Europa  og  fremkaldte  hos  os.  nærmest  igjen- 
nem  Uve  Lornsen's  Skrift,  Anordningen  af  15de  Maj 
1831,  der  bebudede  raadgivende  Provinsialstænder,  saaledes 
som  de  tre  Aar  derefter  (1834)  organiseredes  efter  preus- 
sisk Model,  og  Aaret  efter  (1835)  traadte  i  Live.  Redak- 
tionens Medlemmer  havde  sluttet  sig  sammen  uden  det 
Tingeste  Hensyn  til  Noget,  der  kunde  nævnes  politisk  Sym- 
pati; hinsides  1830  befandt  idetmindste  tilsyneladende 
Alle  sig  her,  hvad  den  politiske  Retning  angaar.  paa  Stand- 
punktet af  naiv  Samdrægtighed.  Ved  den  store  Verdens- 
begivenhed kastedes  et  nyt  Stof  ind,  der  vistnok  kun  lang- 
somt fordøjedes  ,  men  tidlig  allerede  fremkaldte  ,  vel  ikke 
endnu  Modsætninger,  men  forskjellige  Afskygninger,  som 
grebe  dybt  nok  ind  til  at  berede  Vej  for  Dannelse  af  nye 
Grupperinger,  løsnende  til  én  Side,  sammenknyttende  til 
en  anden.  Maanedsskriftet  bærer  vel  ikke  synlige  Spor  af 
en  Forskjellighed.  der  i  dets  Livstid  endnu  kun  kom  tilstede 
som  Gradsforskjel  i  Stillingen  til  den  usvækkede  Absolut- 
isme efter  Kongeloven;  den  dæmrende  Frihedsretning  havde 
i  Aargangene  1831  og  1834  sine  Ordførere  i  David  og 
O.  Lehmann.  Men  ved  mangen  Lejlighed  kom  det  niere 
og  mere  frem ,  hvor  langt  flere  af  dem ,  som  hidtil  havde 
betragtet  sig  som  aandelig  sammenhørende,  nu  skiltes  ad  i 
afgjørende  Retninger;  Stemninger  og  Tendentser,  som  til- 
talte   Nogle,    støttedes    og    styrkedes    af   dem,    medens  de 

fandt  Andre  ligegyldige  eller  lønlig  modstræbende.  Virk- 
ningerne heraf  kunde  ikke  udeblive  i  dette  Forhold;  den 
gj ensidige  Meddelelse  blev  mindre  fri  og  uforbeholden,  den 
gj ensidige  Censurering  føltes  mere  besværende,  Redaktions- 
Møderne  bleve  sjældnere  i  de  senere  Aar,  og  Virksomheden 
gik  for  de  fleste  Fags  Vedkommende  mere  og  mere  over 
fra  Redaktionens  Medlemmer  til  Medarbejdere  uden  for 
samme.  Med  Udgangen  af  Aaret  1838  afsluttede  Maa- 
nedsskriftet  sin  tiaarige  Bane,  —  som  det  forekommer  mig. 
med  det  fortjente  Eftermæle,  at  det  i  det  Hele  indtager 
en  hæderlig  og  senere  uerstattet  Plads  i  vor  Literatur- 
Historie. 


I  1825  kjøbte  min  Fader  Landstedet  „Søbakken" 
udenfor  Torbæk,  netop  der,  hvor  Kysten  begynder  at 
højne  sig,  —  det  samme  Sted,  som  havde  bragt  Rahbek, 
ved  hans  Fodvandringer  ud  til  Strandmøllen,  paa  Tanke 
om  der  at  anlægge  en  Pensionsanstalt  („Erindringer"  V.  239). 
Det  var  en  fortryllende  Plet,  i  langt  fuldere  Betydning 
dengang  end  nu.  Haven,  som  dengang  udgjorde  et  afslut- 
tet Helt,  er  senere  bleven  udstykket;  Hus  og  Have 
laa  dengang  i  landhg  Ensomhed  og  Stilhed ;  Hoved- 
færselen  stansede  ved  Bellevue ,  Torbæk  var  et  simpelt 
Fiskerleje,  de  høje  Brinker  ved  Sundet  vare  ubebyggede, 
og  kun  ganske  Enkelte  søgte  ad  de  sandige  Veje  ud  til 
Vedbæk.  Stedet  er  nu,  efter  Anlæget  af  den  klampenborgske 
Badeanstalt,  mere  og  mere  draget  ind  i  det  kjøbenhavnske 
Lystrevier  og  har  tilsat  den  landHge  Karakter.  Dette  Sted 
omsluttede  i  Sommertiden  i  en  lang  Række  af  Aar  en  tal- 
rig Famihekoloni    af    alle  x^lderstrin;    min  næstældste  Søn. 

Johannes,  er  født  der.  og  Erindringen  om  et  Familieliv 
dér  af  sjælden  Lykke  vil  endnu  være  bevaret  hos  ikke  Faa. 
Særlig  mindes  jeg.  hvor  r.sigelig  godt  det  gjorde  mig  i 
Aarene.  da  den  Lindbergske'  Lille-Krig  forfulgte  mig  Skridt 
for  Skridt,  mod  Ugens  Slutning  da  at  kunne  ty  ud  i 
det  Fri.  I  den  store  Omgivelse,  mellem  Strand  og  Skov. 
løste  de  fanatiske  Angreb  sig  op  for  mig  i  deres  Intethed. 
Jeg  var  herude  ogsaa  Urtegaardsmand  med  Liv  og  Sjæl. 
Min  Kjærlighed  til  Blomsterhaver  er  levet  op,  hvergang  der 
har  været  nogen  Gjenstand  for  den  at  finde;  det  var  en 
Arvelod,  som  adskilligt  Mere,  fra  min  Moder. 

1 1829  hilste  jeg  Schleiermacher  igjen  ogdenFried- 
lånder'ske  Familie  i  Berlin  (min  kjære  .Ritter  var  bort- 
reist)  og  Dahl  i  Dresden,  og  besøgte  for  første  Gang  det 
prægtige,  minderige  Prag.  Det  var  en  Familierejse,  —  efter 
en  Familiesorg  (Tabet  af  en  toaars  Datter).  —  ikke  blot 
med  Hustru,  Barn  og  Svigerinde;  men  min  Fader  fejrede 
sit  70de  Aar  med  den  første  Udflugt  over  Elben.  Paa  Til- 
bagerejsen,—  over  Eisenach,  Weimar,  Gotha,  —  besøgte  jeg 
ogsaa  Gøttingen  igjen,  ikke  uden  Behag,  da  det  var  paa 
Gjennemrejse. 

I  samme  Aar,  1829,  udgav  jeg  et  Grundrids  af  den 
evangeHske  Historie,  ordnet  efter  en  paa  Sandsynligheds- 
grunde  støttet  Sammenstilling  af  de  jævnsidesgaaende  Af- 
snit af  samtlige  Evangelier.  Dette  Skrift  („Qvatuor  evange- 
liorum  tabulæ  synopticæ"),  som  jeg  benyttede  til  Grundlag 
ved  mine  Forelæsninger  over  de  tre  første  Evangelier,  be^ 
handlede  synoptisk,  var  mit  sidste  paa  Latin  affattede  Skrift, 
—  tilligemed  to  omtrent  samtidige  Programmer.  Det 
ene.  i  Anledning  af  Universitetets  Reformationsfest  1829, 
indeholdt    en   hidtil  utrykt  Bulle  af  Pave  Paul  3  (af  1546) 

med  Anordning  af  en  Række  reformatoriske  Foranstaltnings- 
Forslag  men:  betegnet  som  „ikke  udfærdiget".  Under 
mit  Oj)liold  i  Neapel  havde  jeg  taget  Afskriften  efter  en 
haandskreven  Samling  i  det  kongelige  Bibliotek  med 
Titel:  „Varia  ad  concilium  Tridentinum  pertinentia" ;  den 
fandt  her,  ledsaget  med  historiske  Anmærkninger,  en 
passende  Anvendelse.  Det  andet  Program  (af  1830),  som 
indledede  Universitetets  Mindefest  over  Biskop  Munter, 
handlede  om  „det  biskoppelige  Embedes  Betydning  i  den 
evangeliske  Kirke".  Den  latinske  Tale  ved  Reformations- 
festen  samme  Aar  tilfaldt  ligeledes  mig  efter  Tur.  Talen 
i  dansk  Oversættelse,  „de  videnskabelige  Højskoler  som 
Værn  og  Støtter  for  den  gjenlødte  evangeliske  Kirke",  er 
optagen  i  Samlingen  af  Lejlighedstaler  (1848). 

En  af  de  sidste  Dage  i  April  kjørte  jeg  fra  Examens- 
bordet,  i  Selskab  med  min  Faderj  ud  til  Bakkehuset  for  at 
slutte  mig  til  Toget,  der  igjennem  Pilealleen  bar  den  livs- 
trætte, 70-aarige  Rahbek  som  Lig  til  Hvilestedet  paa 
Fredriksberg  Kirkegaard.  I  en  ædel  Tale,  rig  paa  Tanker 
som  paa  Farver,  fremmanede  Mynster  Billedet  af  Ol- 
dingelivets Betydning  igjennem  den  lange  Række  af  Aar, 
hvor  et  gryende  Liv  arbejdede  sig  frem  under  mangfoldige 
Tryk  udenfra. 


IV. 

Aar  1830-1839. 


Ef 


ifter  gamle  Horneman's  Død  (i  Februar  1830)  blev 
jeg  Professor  or  clinarius  og  Medlem  af  Konsistorium.  Dengang 
vare  nemlig  alle  Pladser  i  det  akademiske  Senat  fordelte 
efter  en  vis  Regel  imellem  de  forskjellige  Fakulteter,  og  en- 
hver enkelt  Plads  blev  ved  indtrædende  Lejlighed  udfyldt  ved 
Oprykning  efter  Embedsalder  i  det  vedkommende  Fakultet. 
Det  samme  Aar  bragte  flere  indgribende  Forandringer  i  Fa- 
kultetet. I  April  1830  blev,  til  almindehg  Overraskelse,  P.  E. 
Muller  Mlmters  Eftermand  paa  Sjællands  Bispestol.  Erstat- 
ning for  Universitetet  blev  søgt  i  N.  Fogtmann,  som  fra  1822 
havde  været  Lektor  i  Religion  og  Moral  ved  Akademiet 
i  Sorø  og  i  1826  havde  disputeret  for  den  teologiske  Dok- 
torgrad. I  Sorø  havde  han  udgivet  sin  Lærebog  i  Religion, 
som  en  Tidlang  fandtes  tiltalende  ved  den  tilgængelige 
Form  og  Tone  i  Modsætning  til  den  doktrinære  Tørhed 
i  Krog  -  Meyers  Lærebog,  og  han  havde  der  vundet  sær- 
lig Yndest  hos  den  meget  formaaende  Amtmand,  senere 
Kancellipræsident  Stemann.  Der  var  noget  Pikant  ved 
•  Fogtmanns  Personlighed,  som  i  Grunden  skyldtes  smaa  og 
simple  Midler:  en  vis  Naivetet  i  Opfattelse,  Tankesæt  og 
Udtryksmaade.    Yed  Begivenheder  og  Personer,  ved  Andres 

Frembringelser  i  Skrift  og  Tale  var  det  allehaande  enkelte 
Smaatræk,  saadanne  som  almindelig  blive  oversete  eller 
lidet  ænsede,  der  uvilkaarlig  tiltrak  sig  hans  Opmærksomhed 
og  fæstede  sig  i  Hukommelsen.  Af  Egenheder,  i  en  eller 
anden  Henseende  paafaldende  i  Ord  eller  Lader,  undgik  ikke 
let  Noget  hans  Øje,  og  ved  forefaldende  Lejhghed  vidste 
han  at  gjøre  Brug  af  sine  Detail-Observationer  i  godmodig, 
humoristisk  Tone.  Men  med  denne  Sans  for  de  aller- 
mindste Specialiteter,  lige  indtil  Skrive-  eller  Trykfejl,  var 
rigtignok  en  fremtrædende  Mangel  tilstede  paa  større 
aandeligt  Omsyn  og  Overblik.  Yed  Universitetet  erkjendte 
han  uden  Tvivl  snart,  at  han  ikke  var  kommen  paa  rette 
vSted,  og  Forholdene  føjede  sig  atter  her  gunstigt  for  ham. 
Hans  akademiske  Virksomhed  omfattede  kun  to  Halvaar, 
i  hvilke  han  foredrog  Dogmatik  efter  P.  E.  Mullers  Haandbog 
og  Exegese  over  Pastoralbrevene.  I  næste  Aar  (1831)  tilbød 
Stemann  ham  Bispestolen  i  Ribe,  som  han  modtog,  men 
for  to  Aar  senere  at  ombytte  Ribe  med  Aalborg.  Her 
førte  han.  efterat  han  havde  giftet  sig  i  sit  50de  Aar  men 
fristet  den  tunge  Skæbne  at  miste  sin  Hustru  efter  tre 
Aars  Ægteskab,  et  lidet  bemærket  Liv  indtil  sin  Død  i 
1851. 

Under  disse  Forhold.  —  Fakultetet  bestod  nu  kun  af 
J.  Møller,  mig  og  Hohlenberg.  —  maatte  jeg  være  betænkt 
paa  at  ud^dde  Forelæsningskreds  en  fra  de  exegetiske 
Fag  til  Dogmatiken.  Den  akademiske  StilHng  vandt 
herved  uendehg  for  mig  i  Betydning  baade  ved  det  udvidede 
Selvstudium,  der  krævedes,  og  ved  den  større  og  frugtbarere 
Virkekreds,  der  aabnedes  for  mig.  Ved  Foredrag  af  Tro's- 
læren  forelaa  Modersmaalet  til  Brug ,  medens  Skrift- 
fortolkningen endnu  var  bunden  til  det  latinske  Sprog.    For 

de  unge  Tlieologistuderencle  er  det  dogmatiske  Kursus 
Hoved-  og  Midtpunktet  i  det  akademiske  Liv.  og  i  samme 
Grad  bliver  det  Hoved-  og  Midtpunktet  i  den  teologiske  Læ- 
rervirksomhed. Vistnok  kan  der,  —  til  enhver  Tid,  hvor  der 
er  fri  Bevægelse  i  det  aandelige  Liv,  —  ikke  være  Tanke  om, 
at  den  Enkeltes  Behandling  af  Aabenbaringsindholdet  skulde 
lindes  lige  tilfredsstillende  for  forskjelligt  organiserede  og 
forskjelhgt  stemte  Sjæle;  men,  hvor  Behandlingen  virkelig 
hviler  paa  den  hellige  Grund,  der  er  lagt,  og  hvor  Fore- 
draget bæres  af  kristelig  Beaandelse,  dér  tør  der  være  For- 
visning, om,  at  af  det,  der  gives,  vil  Noget,  Mere  eller 
Mindre,  blive  tilegnet  af  Alle  til  varig  Eje,  saa  at  det  af 
sig  selv  gaar  ind  i  de  Unges  Opfattelse  og  Tænkningsliv. 
Der  hengik  dog  flere  Aar,  inden  jeg  kom  saa  vidt,  at  jeg 
endogsaa  kun  nogenlunde  fyldestgjorde  mig  selv.  Mine 
Hæfter  bleve  idelig  og  idelig  omarbejdede,  og  det  varede 
en  rum  Tid,  inden  jeg  blev  saaledes  Herre  over  Stoffet,  at 
Foredraget  kunde  blive  virkelig  frit  og  levende. 

To  Sager  af  egen  Beskaffenhed,  som  begge  vedkomme 
Fakultetets  indre  Historie,  og  som  falde  i  samme 
Tid,  kunne  fortjene  en  Omtale. 

I  April  1831  modtog  jeg  en  Skrivelse  fra  Dr.  Reu- 
terdahl, Adjunkt  ved  Universitetet  i  Lund,  med  hvem  jeg 
allerede  tidligere  var  kommen  i  personlig  Forbindelse,  an- 
gaaende  „en  a-ngelagenhet,  som  år  af  vigt  for  de  teologiska 
studierna  vid  hårvarande  universitet":  Besættelsen  af  et 
teologisk  Professorat.  Den  meget  omstændelige  og  lidet 
hensigtssvarende  Fremgangsmaade  ,  som  dengang  fulgtes 
og  vel  endnu  følges  ved  saadan  Lejlighed,  beskrives  i  Bre- 
vet saalunde:  „Forst  3  månaders  ansokningstid;  derefter 
8—12  månader,  innan  hvilka  de  sokande  aga  ratt  att  doku- 

mentera  sin  skicklighet  eller,  som  det  heter,  at  specimi- 
nera.  Sedan  si^ecimiua  blifvit  fullgjorda,  skola  de  3 
skickligaste  foreslås  af  det  akademiska  Konsistorium;  men 
innan  forslaget  uppsiindes,  skal  det  1  månad  vara  kund- 
gjort, på  det  att  den,  som  anser  sig  fororåttad,  må  hafva 
tillfålle  att  anfora  besvar.  Blifva  sådana  hos  Konungen 
ingifna,  kunne  flere  månader  å  nyo  behofves,  innan  for- 
slaget blifver  afgjort,  ock  åter  några  månader,  innan 
Konungen  utnåmner  en  af  de  foreslagne".  Aaret  1830 
var  gaaet  hen  med  alle  disse  Forhandlinger  imellem 
Konsistoriums  Medlemmer  angaaende  det  første  Forslag. 
Besværinger  fra  forskjellige  Ansøgere,  Moderklæringer  og 
Besvarelser  af  disse  og  herpaa  grundet  fornyet  Forslag 
af  Konsistorium.  Der  udkom  1831  et  eget  Skrift  i  to  svære 
Hæfter:  „Antikvartalskrift"  af  en  af  de  Ansøgende,  Provst 
Kahl;  Titlen  er  stilet  imod  Reuterdahls  og  Thomanders 
„Theol.  Kvartalskrift".  Den  hele  Samling  af  Aktstykker 
findes  her  offentliggjort,  og  Almenheden  var  derved  bleven 
bekjendt  med  en  Masse  af  naive  Selvberømmelser,  en 
Opregning  af  saakaldte  „Meriter" ,  og  af  nærgaaende 
personlige  indbyrdes  Sigtelser,  som  overgaa  al  rimelig 
Forestilling.  ,,I  en  landsort  sådan  som  vår",  —  hedder 
det  i  den  ovenanførte  Skrivelse,  —  „dér  få  hafve  någon 
insigt  i  det  råtta,  men  många  regeras  af  religiøs  ensidig- 
het,  många  af  egennytte,  många  af  afundsjuka,  familjint- 
ressen  och  dylikt,  kan  ett  angrepp  som  det,  der  er  gjort, 
icke  blot  goras,  utan  åfven  lyckas"'.  Situationen  var  nem- 
lig den,  at  Fakultetet,  som  Følge  af  et  under  selve  den 
omhandlede  Vakance  indtruffet  Dødsfald,  bestod  kun  af  ét 
Medlem,  Prof.  M.  E.  Ahlmann  (dog  var  Reuterdahl  ved 
nærværende  Tilfælde    bleven   adjungeret  som   Extraordina- 


1830—1839.  163 

rius),  —  at  Fakultetet  i  sin  Bedømmelse  af  de  fire  ind- 
komlie  „Specimina''  (af  Provst  Kahl,  Adjunkt  Thestrup, 
Docent  Petterson  og  Seminarie-Docent  Thomander)  havde 
tilkjendt  den  Sidstes  Arbejde  „ett  bestamt  och  betydligt 
foretrade  framfor  de  ofriga  trenne,  hvilke,  i  furbållande 
till  vår  tids  teologiska  literatur,  icke  i  naget  hense- 
ende ofverstiga  medelmåtten",  —  og  at  det  akademiske 
Konsistorium,  —  juridiske,  medicinske,  filologiske,  matema- 
tisk-naturvidenskabelige  Kolleger,  —  ikke  havde  fundet  Be- 
tænkehghed  ved  atunderkjendedenteologiskeCensur. 
Konsistorium  bestemte,  at  der  skulde  tillægges  alle  fire  Af- 
handlinger samme  Præg  (,,vitsordet:  laudatur");  Afstemningen 
blev  saaledes  støttet  paa  de  sædvanlige  „meritfortecknin- 
ger" :  Tjenesteaar,  Disputationsprøver  m.  m,,  og  herefter 
faldt  kun  én  Stemme  paa  Thomander.  Imod  den  her- 
paa  grundede  Indstilling  af  Konsistorium  nedlagde  Teolo- 
gen Ahlmann  Indsigelse,  som  „icke  blot  oråttvis,  men  åfwen 
skadlig".  Paa  den  foreløbige  Forespørgsel  af  Dr. 
Reuterdahl  „efter  Anmodning  af  Prof.  Ahlmann  og  i 
Samraad  med  Biskop  Faxe":  hvorvidt  Fakultetet  i  Kjø- 
benhavn  vilde  være  villigt  til  at  „afgive  et  Omdømme  om 
det  videnskabelige  Værd  af  de  omhandlede  Arbejder,  naar 
et  saadant  blev  begjæret  i  officiel  Form",  afgav  jeg  som 
Aarets  Dekanus  det  foreløbige  Svar:  a t  samtlige  Fakultets- 
Medlemmer  (J.  Møller,  Fogtmann.  Hohlenberg  foruden 
mig)  vare  enige  deri:  „at,  naar  Fakultetet  i  Lund  ikke 
finder  noget  i  de  lokale  Forhold,  der  kunde  i  det  angivne 
Tilfælde  være  til  Hinder  i  at  forlange  et  videnskabeligt 
Responsum,  maa  Fakultetet  i  Kjøbenhavn  anse  det  som 
Pligt  at  meddele  et  saadant  efter  bedste  Indsigt".  Der- 
efter indkom  Skrivelse  fra  Prof.  Ahlmann  til  Fakultetet: 

„Då  riktigheten  af  det  omdøme,  som  det  harvarende  teo- 
logiska  Fakultets  enda  (eneste)  ordinarie  ledamot  å  em- 
betets  vågner  fållt  ofver  hosgående  fjra  disputationer  blii- 
vit  satt  i  fråga,  och  den  ene  af  forfatterne  låtit  utgå  ett 
slags  uppmaning  til!  mig  att  bestyrka  mit  omdome  med 
någon  annan  teologisk  Fakultets,  finnar  jag  mig  foranlåten 
att  .  .  .  anhålla  om  yttrande  angående  dessa  afhandhngers 
vettenskapliga  varde".  Afhandlingerne  vare  indsendte  uden 
Navn,  og  den  lundske  Bedømmelse  var  og  her  ubekjendt. 
Fakultets  -  Erklæringen  herfra  fremsendtes  ,.ikke  som  Re- 
sultat af  et  Flertals  Vota  eller  af  en  gj  ensidig  Diskussion,  men 
som  Udtryk  af  en  enstemmig  Dom,  affattet  efter  fire  af  hinanden 
aldeles  uafhængige  Vota  om  de  enkelte  Arbejders  Værd  efter 
deres  Indhold  og  Form".  Erklæringen  kom,  efter  en  kortfattet 
Bedømmelse  af  hvert  enkelt  Arbejde,  til  det  Resultat :  „at" 
det  fjerde  (Thomander's:  „De  articulis  fidei  primariis") 
ikke  alene  hæver  sig  betydeligt  over  de  tre  andre,  men 
ogsaa,  —  uden  Hensyn  til  disse,  som  vistnok  bidrage  til  at 
stille  dets  Fortrin  i  et  klarere  Lys,  —  røber  en  Forfatter, 
som  forbinder  Literaturkundskab  med  sund  og  skarpsindig 
Tænkning,  ejendommelige  Anskuelser  med  Klarhed  i  Frem- 
stilling, og  hvis  Dygtighed  til  at  udføre  og  behandle  et 
videnskabeligt  Æmne  vil  erkj  endes  selv  af  dem,  der  ikke 
finde  sig  tilfredsstillede  ved  de  egentlige  Resultater  af  Un- 
dersøgelsen". Hermed  var  Sagen  imidlertid  ikke  til 
Ende;  Provst  Kahl  og  Docent  Petterson  vendte  sig  nu 
i  Forening,  efterat  Fakultetets  Responsum  var  offentliggjort, 
imod  denne  Erklæring  i  et  trykt  Anklageskrift  og  derefter  i  et  i 
den  heftigste  Tone  affattet  Sendebrev  „med  Opfordring  dels 
til  at  retfærdiggjøre  sin  Dom,  dels  til  at  fralægge  sig  endel 
deri    fremførte    Beskyldninger."     Fakultetet   i    Kjøbenhavn 

valgte  nu  den  Form,  at  henvende  sig  til  det  lund'ske 
Fakultet  med  Anmodning  om  at  offentliggjøre  en  til 
samme  afgiven  udførlig  Erklæring  og  opbevare  samme 
i  Fakultets-Arkivet.  Denne  gik  i  det  Væsentlige  ud 
derpaa:  at  det  kjøbenhavnske  Fakultet  „ved  at  efter- 
komme Begjæringen  opfyldte  en  Pligt,  som  de  aka- 
demiske Korporationer  ere  hverandre  i  deres  viden- 
skabehge  Stilhng  skyldige,  og  som  det  i  Fremtiden  ved 
lignende  Tilfælde,  om  saadanne  skulle  indtræffe,  ikke  vil 
unddrage  sig,  —  og  gjorde  Brug  af  en  Ret,  hvortil  ethvert 
Universitets-Fakultet  har  ubestridelig  Adkomst",  —  at  „det 
afgivne  Besponsum  ikke  gjør  Fordring  paa  anden  Autoritet 
end  den,  det  selv  vil  kunne  forskaffe  sig  som  enstemmig 
Dom  af  et  Fakultets  samtlige  Medlemmer  over  teologiske 
Arbejder",  —  at,  „naar  de  fornærmede  Forfattere,  ikke 
uden  en  vis  Ingeniøsitet,  søge  et  Forsvar  for  deres  literære 
Navn  dels  ved  at  beskylde  Fakultetet  for  ulovlig  Indblan- 
ding i  Befordrings-Anliggender  og  fremmede  Autoriteters 
Virksomhed,  uredelige  Erklæringer  og  Deltagelse  i  et  andet 
Lands  Intriger,  dels  ved  at  fremstille  sig  selv  og  deres 
Skrifter  som  Ortodoxiens  Martyrer,  da  er  Fakultetet  langt 
fra  at  linde  Anledning  til  at  tage  til  Gjenmæle  mod  Be- 
skyldninger af  denne  Natur,  men  har  ikke  nogen  Betænke- 
lighed ved  at  overlade  Vurderingen  af  denne  Forsvarsmetode 
til  Vedkommendes  egen  samvittighedsfulde  Prøvelse  og  til 
deres  Landsmænds  moralske  Omdømme".  Saaledes  maatte 
vi  ogsaa  her  sande  Ordet  (i  Kotzebue's :  „Deodato"):  „Hvo, 
som  sig  blander  i  Andres  Tvist,  faar  Skam  til  Tak  for 
sinFhdtilsidst".  Reuterdahl  stod  dengang  Thomander 
nær,  som  Medkæmper  for  det  teologiske  og  pohtiske  Frem- 
skridtsparti.   Men  dette  Parti  havde  og  har  i  Naboriget  en 

yderst  vanskelig  Stilling;  der  hører  en  Hélmands  Mod  til 
at  blive  den  tro.  En  mangeaarig  Bekjendt  af  Reuterdahl, 
Præsten  Ahnfeld,  har  i  sit  Skrift  „Studentminnen"  betegnet 
Reuterdahl  ved  Aar  1830  som  „en  af  Liberalismens  Hjeltar" ; 
men  otte  Aar  derefter,  hedder  det  videre,  „blef  hans  penna, 
hvad  den  af  naturen  varit  åmnad  til,  en  hackelsesmaschin, 
gjord  och  danad  till  at  sondermåla  konservatismens  langhalm." 
Selv  havde  jeg  i  den  senere  Tid  tabt  Reuterdahls  Gjøren 
og  Laden  af  Syne.  Først  to  og  tyve  Aar  derefter  (1853) 
stødte  jeg  sammen  med  ham  i  Lund  ved  Afsløringen  af 
Tegnér's  Billedstøtte;  han  var  dengang  Sverrigs  Ekklesia- 
stikminister,  paa  hvilken  Post  han  almindelig  nævnedes  som 
stiv  Modstander  af  ethvert  Forslag  til  Reform  i  det  svenske 
Kirke-  og  Skolevæsen,  og  atter  11  Aar  senere  (1864)  gjorde 
jeg  ham  en  Stadsvisit  i  Stokholm  som  Ærkebiskop  og 
„talman  for  den  hogvordiga  preststånd".  Den  svenske 
Gejstlighed  synes  ikke  at  have  efterladt  noget  misundelses- 
værdigt Eftermæle  ved  den  senere  paafulgte  Udtrædelse  fra 
den  politiske  Scene. 

I  den  her  beskrevne  Sag  havde  Fakultetet  staaet  smukt 
som  Enhed.  Anderledes  stillede  Forholdet  sig  i  en  noget 
beslægtet  Sag.  EnPrædiken  af  Pastor  Visby  paa  Kristians- 
havn  ved  Paaskefesten  1831  fremkaldte  et  Angreb  af  Mag. 
Lindberg:  „Falsk  Lærdom  i  „Vor  Frelsers"  Kirke  paa 
Kristianshavn".  Under  Sagen,  som  Visby  efter  Kancelhets 
BefaKng  anlagde  mod  Lindberg,  henvendte  Visby  sig  i  For- 
aaret  1832  ifølge  Anvisning  af  Biskoppen  P.  E.  Muller, 
tiltraadt  af  Kancelliet,  til  Fakultetet  „for  at  erholde  en 
Erklæring,  som,  uden  at  indlade  sig  paa  den  endehge 
juridiske  Afgjørelse  af  Sagen,  skulde  forberede  denne  ved 
en  teologisk  Bedømmelse   af   de    paaankede  Ytringer 


I 


1830—1839.  167 

i  Prædikenen  med  Henhold  til  de  symbolske  Bøger". 
Navnlig  udbades  af  V.  ,en  Besvarelse  af  følgende  fem 
Spørgsmaal:  1)  „Strider  det  mod  den  danske  Kirkes 
symbolske  Bøger  at  forklare  Udtrykket  „evig  Fordømmelse" 
om  „en  Tilstand,  i  hvilken  den  nagende  Erindring  aldrig 
udslettes,  det  Tabte  aldrig  fuldkommen  erstattes  og  den 
smertelige  Følelse  af  dette  Tab  aldrig  forsvinder?  eller 
fordre  disse  samme  symbolske  Bøger  endnu  Antagelsen  af 
positive  Straffe,  som  endydermere  aldrig  kunne  endes?"  — 
2)  „Kan  jeg  ved  den  Udvikling,  som  er  given  i  Prædikenen 
af  denne  Sætning,  siges  „at  have  nægtet  Syndernes  For- 
ladelse og  Forsoningen  ved  Kristus?"  —  3)  „Strider  det 
imod  de  symbolske  Bøger  at  nægte:  „at  Tilstanden  i  hin 
Verden  vil  vorde  enten  fuldendt  Salighed  eller  fuldendt 
Kval,  uden  at  hverken  Grader  heri  ville  finde  Sted,  eller 
nogensomhelst  Forandring  eller  Forbedring  bliver  tilstedet?" 
—  4)  „Fordre  de  symb.  Bøger  Antagelsen  af,  „at  Menne- 
sket kan  ved  sine  Gjerninger  her  i  Livet  fortjene  og  gjøre 
sig  værdig  til  den  evige  Pine?"  —  5)  „Høre  de  tyske  Teologer 
Storr  og  Reinhard  til  almindelig  for  ortodox  anerkj endte 
lutherske  Teologer?" 

Prof.  J.  Møller' s  Bestræbelse  under  den  foranliggende 
femaarige  grundtvig-lindbergske  Fejde  med  mig  var  gaaet 
ud  paa  at  hævde  en  Neutralitets-Stilling  ved  en  noget 
diplomatisk  Omgaaelse  af  de  stridige  Enemærker,  og  det 
viste  sig  nu  ikke  muHgt  for  de  to  yngre  Medlemmer  af 
Fakultetet  (mig  og  Hohlenberg;  Fogtmann  var  udtraadt) 
at  bevæge  det  ældre  Medlem  til  at  indlade  sig  paa  Sagens 
Realitet.  Enden  paa  de  frugtesløse  Underhandlinger  blev 
en  fælles  Svarskrivelse  (24de  Maj)  til  Pastor  Visby,  hvori 
Fakultetets     Mindretal    (J.    Møller)     forklarede     „sin 

Overbevisning,  at  der  ikke  forelaa  Bemyndigelse  nok 
for  Fakultetet  til  at  blande  sig  i  en  Retssag,  hvori 
den  ene  Part  (Lindberg)  offentlig  har  protesteret  imod 
Fakultetets  Indblandelse",  —  og  „at  denne  sikkert  vilde 
gjøre  Indsigelse  imod  et  Responsum  til  Ugunst  for  ham,  paa 
Grund  af,  at  han  i  trykte  Skrifter  har  angrebet  alle  Fakultetets 
nuværende  Medlemmer,  hvorfor  vi,  efter  Menneskenes  sæd- 
vanlige Domme  om  Betingelserne  for  Upartiskhed,  ej  i 
denne  Sag  kunne  vente  almindelig  at  anses  som  aldeles 
uvillige  og  upartiske  Mænd."  Prof.  Møller  henviste  derfor 
Andrageren  til  Fakultetet  i  Kiel  med  Tilføjelse,  at  han,  i 
Tilfælde  af  Vægring  fra  denne  Side,  „ikke  vilde  have  noget 
imod  at  svare  paa  de  fremsatte  Spørgsmaal  efter  bedste 
Indsigt,  Pligt  og  Samvittighed ;  thi  da  kan  Yederparten  ikke 
sige,  at  de  kbh.  Teologer  med  Begj ærlighed  have  grebet 
den  af  en  privat  Mand  tilbudte  Lejlighed  til  at  skade  ham 
for  tidligere  af  ham  offentlig  fremsat  Dadel."  —  Fakul- 
tetets Flertal  fastholdt  derimod:  at  „en  Meddelelse  af 
den  forlangte  Erklæring  ingenlunde  vilde  være  en  Indblan- 
ding i  selve  Sagen,  mindst  som  dømmende  mellem  Parterne, 
men  at  dermed  ikkun  vilde  bhve  afgivet  en  motiveret  Be- 
svarelse af  bestemt  fremsatte,  ren  videnskabelige  Spørgs- 
maal," —  at  „en  Sag,  som  angaar  teologisk-videnskabelige 
Materier,  ikke  kan  eller  bør  af gj øres,  uden  at  den  Vejled- 
ning er  bleven  forsøgt,  som  den  juridiske  Paakj  endelse 
maa  antages  at  behøve  og  at  kunne  finde  i  den  foregaaende 
teologisk-videnskabelige  Bedømmelse,  uden  hvilken,  i  Til- 
fælde som  det  nærværende,  baade  den  evangelisk-protestan- 
tiske  Læres  Renhed  og  gejstlige  Mænds  kirkelige  og  viden- 
skabelige Frihed  skulde  kunne  anses  lovHg  og  tilstrækkelig 
betrygget,  —  at,    hgesom    det    synes    os    klart,  at  der  til 

Afgj øreise  af  Retssager,  med  hvilke  teologisk-kirkelige 
Spørgsmaal  staa  i  væsentlig  Forbindelse,  udfordres  andre 
Indsigter  end  blot  juridiske,  saaledes  forekommer  det  os, 
at  et  teol.  Fakultet  maa  i  sin  Stilling ,  der  i  saadanne  Til- 
fælde gjør  det  til  Videnskabens  Eepræsentant  og  Organ, 
betragte  det  som  Embedspligt  at  bidrage  Sit  til  at  fremme 
en  fj'ldestgjørende  Behandling  af  slige  Sager.  Under  den 
stedfindende  Meningsforskjellighed  maatte  vi  imidlertid  an- 
tage, at  en  Erklæring,  der  ikke  udgik  fra  hele  Fakultetet, 
vilde  savne  den  fornødne  officielle  Karakter,  og  at  saaledes 
Hensigten  af  samme  vilde  blive  forfejlet."  Enstemmighed 
blev  dog  heller  ikke  opnaaet  ved  Fakultetet  i  Kiel.  Her 
var  det  den  yngre  Professor  Twesten,  der  holdt  sig  tilbage, 
medens  de  ældre  Kolleger  afgave  deres  Erklæring;  og  i 
Henhold  til  dennes  Indhold  blev  under  26de  November 
1832  fældet  Dom  af  Landsoverretten,  senere  stadfæstet  af 
Højeste-Het,  hvorved  samtlige  Beskyldninger  mortificeredes 
og  Anklageren  idømtes  Mulkt. 

I  1832  opstod  der  Spørgsmaal  om,  hvem  Univer- 
sitets-Rektoratet, som  efter  den  dengang  gj ældende 
Følgeorden  skulde  gaa  over  fra  det  filosofiske  Fakultet  til 
det  teologiske,  skulde  tilfalde,  idet  et  enkelt  Udtryk  i 
de  paagjældende  Bestemmelser  kunde  tilstede  en  Tvivl,  om 
Turen  dennegang  traf  min  Kollega,  J.  Møller,  eller  mig. 
Jeg  for  min  Del  fandt  Tvivlen  lidet  begrundet  (se  Lite- 
raturtidende  1832.  No.  23) ;  men,  da  min  Kollega  urgerede 
den,  kunde  jeg  ikke  undslaa  mig  for  at  deltage  i  en  Fore- 
spørgsel om  den  rette  Forstaaelse,  og  ved  kgl.  Resolution 
blev  Prof.  Møller  kjendt  berettiget  til  Rektoratet.  Studen- 
terne mente,  og  næppe  med  Urette,  heri  at  se  en  personhg 

Tilsidesættelse  af  mig*),  og  paa  Eektorskiftets  Dag  (den  30te 
Juni)  bragte  et  stort  Antal  Studerende  mig  om  Aftenen 
et  Fakkeltog  ude  paa  min  Faders  Landsted,  „Søbakken'S 
hvor  jeg  opholdt  mig.  Orla  Lehmann  var  Ordføreren. 
Af  de  teologiske  Studenter  var  samme  Aar  blevet  ind- 
viet for  mig  paa  overraskende  Maade,  idet  der  Nytaarsdag 
blev  tilsendt  mig  en  lille  Buste  af  mig  selv  i  Biscuit:  Mar- 
morfoden bar  Indskriften:  ,,Doctori  dilectissimo  discipuli". 
Med  Aaret  1833  paabegyndte  jeg,  i  Forening  med  min 
Kollega  Hohlenberg,  Udgivelsen  af  „Tidsskrift  for 
udenlandsk  teologisk  Literatur",  som  er  blevet 
fortsat  af  mig  alene  efter  Hohlenbergs  Død  (1845)  og  saa- 
ledes  nu  er  traadt  ind  i  sit  femte  Tiaar.  Det  dermed  for- 
bundne Arbejde:  Udvalg  til  Meddelelse,  Gjennemsyn  af 
Oversættelsen,  Besørgelse  af  Korrekturen,  ved  hvert  Aars 
Slutning  Anvisning  af  ny-udkomne  teologiske  Skrifter  i  Tysk- 
land, er  ikke  ubetydeligt.  Men  det  maa  synes  utvivl- 
somt,   at  der  med  dette  Arbejde  udfyldes  et  virkeligt  Hul, 


Det  Paa  faldende  ved  Afgjørelsen  af  Spørgsmaalet  laa  deri, 
at  den  kgl.  Resolution  (26.  Mai  1832)  fastsatte  en  almindelig 
E-egel  som  gjældende  for  Fremtiden,  men  i  samme  Øjeblik 
gjorde,  for  det  nærmest  foreliggende  Tilfælde,  en  Undtagelse 
fra  Regelen:  „De  yngre  Professorer,  som  ikke  tilforn  have  be- 
klædt Rektoratet,  skulle  for  Fremtiden  tiltræde  det  fremfor  de 
ældre,  naar  denne  forhen  har  været  Rektor."'  Dette  blev  Rege- 
len, og  ifølge  den  tilfaldt  Rektoratet  mig.  Men  der  føjes  til: 
„.  .  .  Ved  det  i  Aar  forestaaende  Rektorskifte  skal  Anciennitets- 
bestemmelsen  saaledes  iagttages,  at  den  ældste  teologiske  Pro- 
fessor (o:  J.  Møller)  tiltræder  Rektoratet."  —  Det  vil  heraf  ses, 
at  det  ikke  er  ganske  korrekt,  naar  det  hos  Reinhardt  („Orla 
Lehmann  og  hans  Samtid".  1871.)  hedder  (S.  13),  at  „der  var  ble- 
vet nægtet  kongelig  Stadfæstelse  paa  Prof.  C. s  Overtagelse  af 
Posten  som  Universitetets  Rektor".    (Sen.  Anra.) 

bødes  paa  en  virkelig  Trang.  Det  vilde  være  en  urimelig 
Tanke,  kun  rimelig  efter  grundtvigiansk  Tankegang,  der 
gjør  Danmark  til  Europas  aandelige  Midtpunkt, 
at  den  teologiske  Literatur  i  Danmark  skulde  kunne  have 
endogsaa  kun  nogenlunde  nok  i  sig  selv,  —  og  ligesaa  lidt 
det  kirkelige  Liv,  forsaavidt  som  det  ikke  vil  give  Afkald 
paa  den  rensende  og  klarende  Indflydelse,  som  tilstrømmer 
Livet,  om  end  igjennem  Mellemled,  fra  Videnskaben. 
Hvad  der  ydes  til  Fuldstændiggjørelse  fra  de  nordiske  Na- 
boriger, er  for  Teologiens  Vedkommende  ulige  tai^veligere 
end  i  flere  andre  Retninger  af  videnskabeligt  Liv.  Tysk- 
land, som  var  Reformationens  Vugge,  er  vedblevet  at  staa 
som  Fosterland  for  evangelisk-protestantisk  Teologi,  og  er 
det  ogsaa  for  nærværende  Tid.  omendskjønt  der  i  de  30 
Aar  efter  Schleiermacbers  Død  ikke  har  vist  sig  noget  en- 
kelt Lys  paa  den  teologiske  Horizont  af  højere  Rang.  R. 
Rothe  (i  Hej  delberg)  turde  være  den  af  Tysklands  Teologer. 
der  troest  har  bevaret  det  store  og  frie  Syn  paa  den  kri- 
stelige Tro's  og  Videnskabs  Tarv  og  Krav.  Hos  Tyskeren 
synes  Kraften,  som  hos  andre  Folk  søger  ud  i  Handling, 
at  trænge  sig  sammen  i  Tankelivet  og  dets  Udtryk  i  Tale 
og  Skrift*).  Tyskerne  ere  fortrinsvis  en  skrivende  Nation. 
og  alle  Betingelser  for  et  bevægeligt,  rigt  og  frit  aandeligt 
Liv  i  Literaturen  ere  her  tilstede,  hvor  den  store  Enhed 
omfatter  en  Mangfoldighed  af  for  sig  staaende  Dele  med 
en  Flerhed  af  Regeringer,  Konfessioner,  Kirkeforfatninger, 
Universiteter.     Det  aandelige  Liv  kan  her  ikke  gaa  i  Staa, 


*)  Groethe  har  vel  Ret,  naar  han  ønsker  sine  Landsmænd,  „efter 
Englændernes  Forbillede,  noget  mindre  Filosofi  og  noget  mere 
Handlekraft,  mindre  Teori  og  mere  Praxis.-' 

Og  ligesaa  lidt  kan  det  udelukkende  løbe  ud  i  nogen  en- 
kelt Retning.  Enhver  Ensidighed  fremkalder  her  sin  Mod- 
vægt, ethvert  Tryk  sin  Modstandskraft.  Jeg  har  saaledes 
fundet  det  at  være  et  smukt  og  naturligt  Hverv  for  den 
akademiske  Teolog  i  Danmark  at  staa  som  Mellemled. 
Der  er  ved  Tidsskriftet  aabnet  Lejlighed  til  at  udvide 
Synskredsen  ud  over  egne  smaalige  Forhold.  —  som 
gjøres  os  endnu  kummerligere  og  mere  trykkende  ved  voii; 
søndrende  Partivæsen.  —  og  middelbart  gjennem  fremmede 
Ordførere  til  at  vække  til  Drøftelse  af  Tidsspørgsmaal. 
Løsning  af  Stridspunkter.  Imødegaaen  af  skjæve  Ret- 
ninger. Det  er  paa  den  Maade  sket,  at  den  samme  Mand. 
der  vel  saa  stærkt  som  Nogen  har  arbejdet  paa  at  mod- 
arbejde Tyskeriet  paa  Danmarks  Enemærker,  har  bidraget 
som  næppe  nogen  anden  Dansk  til  at  skaffe  Paaskjønnelse 
af,  hvad  tysk  Literatur  er  værd  paa  egen  Grund,  til 
at  udbrede  Kjendskab  til  og  Interesse  for  en  Hovedgren 
af  dens  rige  Literatur.  Dog  har  Tidsskriftet  fra  Aaret 
1853,  da  det  med  20de  Bind  sluttede  den  ældre  Række 
for  at  aabne  „Nyt  theol.  Tidsskrift" ,  udvidet  Kredsen 
til  den  fransk-reformerte  Kirke.  Det  har  været  velgjø- 
rende  for  Udgiver,  Oversættere  og  Læsere  at  gjøre  Over- 
gangen fra  den  som  oftest  tunge,  knudrede  og  uskjønne 
Form,  hvori  den  tyske  Aandrighed  ynder  at  træde  frem. 
til  den  simple  og  smagfulde  Behandling  i  den  franske 
Literatur.  Unægtelig  burde  et  Tidsskrift  som  dette  uden 
Vanskelighed  kunne  bære  sig  selv,  helst  da  dets  Læserkreds 
ikke  burde  være  indskrænket  til  Danmark,  og  Prisen  der- 
hos er  holdt  saa  lavt  som  muligt.  Dette  er  imidlertid  ikke 
Tilfældet;  i  endel  Aar  har  det  kun  kunnet  bestaa  ved 
Hjælp  af  et  aarligt  Tilskud  fra  Kultusministeriet.      Det   er 

naturligvis  bedrøvelig  Misforstaaelse  af  Tidsskriftets  Be- 
stemmelse og  tilsigtede  Brug,  naar  det,  istedetfor  at  indtage 
en  Plads  paa  Præsternes  Bogreoler,  indlemmes  i  landlige 
Læsecirkler  og  sættes  i  Omgang  som  anden  let  Bogføde 
til  flj'gtig  Gjennembladning. 

Stor  Glæde  bragte  Aaret  1833  mig,  da  Sclileier- 
m  ae  her  i  Efteraaret  efter  en  Rejse  i  Sverrig  og  Norge 
lagde  Hjemvejen  over  Kjøbenhavn  og  tog  Ophold  her 
i  nogle  Dage.  Med  Oehlenschlager  og  Sibbern  var  jeg 
Medindbyder  til  et  Festmaaltid  paa  Skydebanen,  en  af 
de  indholdsrigeste  og  skjønneste  Festligheder  af  den  Art, 
hvori  jeg  har  deltaget.  Det  blonde  Lokkehaar  var  nu  sne- 
hvidt; det  var  4  Aar  efter  den  eneste  Søns,  Natanaels, 
Død;  men  Sjælens  Ungdommelighed  var,  saaledes  som  han 
selv  havde  profeteret  det  i  sine  „Monologer",  uangrebet 
og  frisk;  Alvor  og  Humor  gik  som  altid  jævnsides.  Lør- 
dag Aften  var  han  Gjæst  i  Studenterforeningen;  Søndag 
Formiddag  prædikede  han  i  Petri  Kirke,  og  umiddelbart 
efter  Gudstjenesten  førte  et  Dampskib  ham  over  Sundet  til 
Malmø.  I  Efterskriften  til  de  efter  hans  Død  udgivne 
Breve  findes  Opholdet  i  Kjøbenhavn  fremhævet  som  det 
sidste  Glanspunkt  i  hans  Liv.  Beretningen,  som  her  er 
given,  er  Udtog  af  en  Artikel  i  Kjøbenhavnsposten,  som 
jeg  indgav  Dagen  efter  Festen  og  senere  sendte  til  Berlin. 
Fire  Maaneder  derefter,  i  Februar  1834,  laa  det  rige  Liv 
afsluttet.  Rauch's  Buste,  en  fortrinHg  Afbildning  af  de 
aandfulde  Træk,  har  jeg  fra  den  Tid  havt  daglig  tor 
mine  Øjne. 

Prof.  J.  Møller,  den  kjærnesunde  Mand,  var  allerede 
i  et  Par  Aar  begyndt  kjendelig  at  sygne  hen.  Alhgevel  kom 
det  Alle  uventet,  da  han  efter  et  kort  Sygeleje  bortkaldtes, 

ikke  54  Aar  gammel,  i  November  1833.  Saaledes  stod  jeg 
i  en  Alder  af  41  Aar  paa  den  første  Plads  i  Fakultetet- 
Møller  }3lev  erstattet  med  C.  T.  Engelstoft,  som  i  Aaret 
1833,  ifølge  Konkurrencens  Tdfald*),  var  udnævnt  til 
Lektor,  og  i  næste  Aar  (1834)  blev  Fakultetet  forstærket 
med  Lektor  Scharling,  som  blev  kaldet  fra  Akademiet  i 
Sorø  til  Universitetet  som  Professor. 

Siden  1835  har  jeg  været  Eforus  for  Eblers's 
Kollegium;  jeg  modtog  Eforiet  efter  Kolderup-E osen- 
vinge.  Kollegiets  øverste  Stokværk,  som  udfyldtes  af  to 
store  Rum:  et  Auditorium  og  en  Bibliotekssal  (Biblioteket, 
mest  bestaaende  af  gammel  Teologi,  var  allerede  bortsolgt 
før  min  Tid),  havde  i  næsten  30  Aar,  indtil  Universitets- 
bygningens Gjenopførelse,  været  benyttet  til  Forelæsninger 
for  de  yngste  Studerende,  og  en  Beskrivelse  af  den  Til- 
stand, hvori  disse  Lokaler  vare  blevne  efterladte,  er  ufor- 
nøden. Men  ogsaa  Trapper  og  Gange  havde  lidt  over- 
ordentlig ved  denne  Brug,  som  desuden  havde  været  Alum- 
nerne i  høj  Grad  til  Besvær.  Der  tilkom  bilhgvis  Kolle- 
giet en  Godtgjørelse.  og  det  lykkedes  mig  at  udvirke  fra 
Kommunitetet  et  Tilskud  af  500  Edl.  og  et  rentefrit  Laan 
af  2000  Edl.  mod  bestemte  Afdrag,  der  blev  anvendt  til 
at  indrette  Bolig  for  8  Studenter:  fire  Kontubernalpladser 
og  fire  Enepladser.  Efterhaanden  have  samthge  Værelser 
paa  Kollegiet  modtaget  en  Grundforbedring,  hvortil  de 
højlig  trængte:  gipsede  Lofter,  Paneler,  tapetserede  Vægge 
og  nye  Kakkelovne.      Kollegiet    bærer  nu,  i  det  Indre  og 


*)  I  Konkurrencen  deltog  foruden  Lic.  F.  Fenger,  senere  Præst 
i  Liunge  og  i  Høje-Tostrup.  Lic.  P.  T.  Hall,  senere  Stifts- 
provst i  Aalborg  og  Præst  i  Kjeldby. 

det  Ydre,  Bygning  og  Have,  et  anstændigt  Nutidspræg 
for  en  Studenterbolig.  En  kjær  Erindring  om  mit  person- 
lige Forhold  til  dets  Beboere  bar  jeg  hængende  for  mine 
Øjne:  en  fotografisk  Afbildning  af  et  Aars  KoUegiebefolk- 
ning,  siddende  og  staaende  om  et  Bord  i  Haven,  fuldkommen 
studentikos  i  Kostumer  og  Stillinger;  de  gamle  rødbrune 
Mure  danne  Baggrunden*). 

Den  9de  Juh  1832  var  den  ved  Anordning  af  28de 
Maj  1831  bebudede  Forsamling  af  „oplyste  Mænd  fra  for- 
skjellige  Dele  af  Riget"  (Kongeriget)  sammentraadt,  for  at 
afgive  Betænkning  over  et  fremlagt  Lovudkast  angaaendé 
Sammensætningen  af  Provinsialstænderforsamlinger  i 
Danmark  og  Betingelserne  for  Valgret  og  Valgbarhed  m.  m. 
Ved  at  meddele  Navnelisten  over  de  „oplyste  Mænd", 
som  vare  kaldede  til  at  raadslaa  om  den  første  Grund- 
lægning af  et  fornyet  politisk  Liv  i  Danmark  efter  en  Af- 
brydelse af  170  Aar,  bemærkede  Kjøbenhavnsposten  (Nr. 
126),  det  mest  læste  Dagblad  af  en  vis  national-liberal 
Affarvning:  „Fædrelandsvennen  behøver  ej  at  spørge,  om 
de  Mænd,  der  skulle  medvirke  til  at  skabe  os  en  ny  Frem- 
tid, ere  erfarne  og  kyndige;  thi  Hs.  Majestæts  Visdom 
har  udvalgt  dem."  At  Udvalget  for  en  stor  Del  var  fore- 
taget efter  Rangforordningens  Vejledning,  var  en  Selvfølge. 
Af  Forsamlingens  35  Medlemmer  henhørte  de  25  til  de 
tre  første  Rangklasser;  den  talte  8  Lensgrever  og  Stamhus- 
besiddere, 6  Amtmænd  og  Overpræsidenter,  1  Hofmarskal, 
2  Justitiarier,  2  Biskopper,  1  Universitetsprofessor,  5  Borg- 


Til  de  seneste  Forbedringer  (1870)  hører  en  Styrtebadsindret- 
ning  i  en  Gaardbygning,  tidligere  benyttet  til  Kjøkken,  som  nu  er 
anbragt  i  Kjælderen  under  Portnerboligen.     (Sen.  Anm.) 


176  1830—1839. 

mestre,  2  Formænd  for  Kjøbenhavns  Borgerrej)ræsentanter 
og  for  Grosserer-Societetet.  Til  disse  27  Mænd  kom  endnu 
8,  udvalgte,  som  det  synes,  efter  friere  Valg  af  den  højere 
Middelstands  forskjellige  Klasser;  iblandt  dem  ere  Tre 
senere  vedblevne  at  tage  Del  i  vort  offentlige  Liv :  Brinck- 
Seidelin,  L.  N.  Hvidt  og  Treschow.  Over  Gang  og 
Udbytte  af  Forhandhngerne,  der  lededes  af  Gehejmeraad  Ste- 
mann, hvilede  der  iøvrigt  et  uigjennemtrængeligt  Hem- 
melighedsslør,  —  det  naturlige  Forspil  til  Stænderforsam- 
linger inden  lukkede  Døre. 

Under  disse  og  lignende,  langsomt  fremskridende,  For- 
beredelser fra  1831  til  1835  vedhgeholdt  en  lykkelig  og 
velgjørende  Stemning  af  Tilfredshed  og  Fortrøstning  sig  i 
Folket.  Overfor  de  ikke  Mange,  der  med  David,  Jo- 
hannes Hage  og  Lehmann  i  „Fædrelandet"  hilsede  den 
forventede  Stænderindretning  som  Forbud  og  Forberedelse 
til  en  Forfatning,  som  skulde  give  det  danske  Folk  det 
Maal  af  Rettigheder  tilbage,  hvis  Tab  havde  efterhaanden 
bragt  Folket  ned  til  et  Undermaal  af  Interesse  for  almin- 
delige Fædrelands-Anliggender,  stod  der  ganske  vist  ikke 
Faa.  som  havde  Øjet  udelukkende  henvendt  paa  Konge- 
loven, og  som  frygtede  for  enhver,  nok  saa  middelbar,  Ind- 
skrænkning af  den  ved  samme  omgærdede  Enevoldsmagt. 
Men  almindelig  var  der  dog  en  om  end  uklar  Følelse  af, 
at  der  var  Trang  til  en  „OpHvelse  af  Almenaanden" ,  der 
af  Kongen  selv  var  betegnet  som  Formaal  for  Stænderin- 
stitutionen. Ligesaa  holdt  Man  sig  forvisset  om,  at  der 
derved  vilde  bidrages  til  end  fastere  „at  knytte  Baandene, 
som  forene  Kongehuset  med  Folket" ;  og,  ligesom  man  holdt 
af  at  betragte  det,  der  her  var  stillet  i  Udsigt,  som  høj- 
modig   og   fri  Kongegave,   —   de   sande  Springfjedre,    der 

satte  Spillet  i  Bevægelse,  laa  udenfor  de  Flestes  Synskreds 
— ,  saaledes  var  der  fuld  Tillid  til  Fredrik  den  Sjettes 
Kongeord.  Disse  Følelser  fandt  deres  lydelige  og  højtide- 
lige Udtalelse  i  den  aarlig  tilbagevendende  28de  Maj -Fest 
(efter  Aarsdagen  for  Anordningen  1831).  og  Fællesskab  af 
disse  Følelser  bragte  en  iøvrigt  højst  forskjelligstemt.  aan- 
delig  broget  Kreds  sammen  som  Deltagere  i  den  første 
Maj-Fest  i  1832.  Det  var  med  alt  Det  en  enestaaende 
Festlighed.  Den  almindelige  Jubel  gjaldt  her  en  Regerings- 
handling,  som  i  hvert  Tilfælde  betegnede  et  Afsnit  i  Fol- 
kets Stilling  til  Regeringen  og  aabnede  Udsigt  til  en  Frem- 
tidsudvikling. I  Aarene  1831 — 1835  og  1836  naaede  Festen 
sit  Højdepunkt.  Der  var  i  hine  tre  Aar  givet  bestemte 
Holdpunkter  for  den  festlige  Stemning:  selve  Stænderan- 
ordningen (15de  Maj  1834) ,  Udskrivning  af  den  første 
Stænderforsamling  (til  1ste  Oktober  1835)  og  Aflioldelsen 
af  denne  (langt  ind  i  1836).  Ved  Festen  i  1834  vare 
Stænderanordningerne  for  Kongeriget  og  for  Hertugdøm- 
merne henlagte  paa  Festbordet  i  Skydebanens  Sal  som 
OjBfergaver  paa  Alteret,  og  Hovedforfatterne  af  samme  A. 
S.  Ørsted  og  Høpp  vare  indbudte  som  Æresgjæster. 
Der  var  dengang  næppe  Nogen,  som  havde  Øje  for,  hvor 
dyrt  Indholdet  var  betalt  fra  dansk  Side;  for  at  holde 
Slesvig  udskilt  fra  Holsten  havde  Kongeriget  maattet  klø- 
ves i  Østifterne  og  Jylland ;  og  som  Forsoning  for  den 
stænderske  Udskillelse  af  Hertugdømmerne  bleve  de  sam- 
tidig sammenknyttede  ved  fælles  Lokalregering  og  fælles 
Overappellationsret,  —  et  godt  udtænkt,  praktisk  Grund- 
lag for  den  schleswig-holstenske  Teori.  Dr.  Bal- 
fungo  (O.  Bang)  var  i  flere  Aar  selvskreven  Festdigter  ved 
denne  Lejlighed;  den  friske,  joviale  Klang  i  hans  Strænge 

12 

tiltalte  ogsaa  de  Haabende  og  Fremadhigende.  I  endel 
Aar  bevarede  disse  festlige  Sammenkomster,  —  jeg  var.  vel 
endogsaa  mere  end  én  Gang,  en  af  de  Tre,  der  førte  For- 
sædet ved  dem,  —  Karakteren  af  virkelig  nationale  Fester; 
Deltagelsen  var  almindelig,  og  de  tjente  til  Oplivelse  og 
Befæstelse  af  de  bedste  Stemninger:  ikke  mindre  for  den 
nedarvede  Kongemagt  end  for  den  fremgryende  Folkefrihed. 
Men  efterhaanden  maatte  de  dele  Skæbne  med  selve  Stæn- 
derinstitutionen: at  tabe  i  Popularitet,  —  særlig  efter  Tron- 
skiftet 1839.  De  Toner,  der  nu  trængte  sig  frem  ved  Fest- 
bordet, løde  skurrende  ^i  det  absolutistiske  Partis  Øren. 
Saaledes  trak  først  de  sig  tilbage,  som  ikke  vilde  have 
Ord  for  at  nære  noget  Ønske  om,  at  Kristian  den  Ottende 
skulde  blive  for  Danmark,  hvad  han  havde  været  for  Norge; 
og  efter  dem  fulgte  de,  som  ikke  længere  følte  Drift  til 
at  fejre  en  blot  raadgivende  Myndighed,  der  stod  uden 
kjendelig  Indflydelse  paa  Regeringen.  Allerede  i  Maj  1841 
kom  det  til  alvorlig  Overvejelse  imellem  endel  Mænd.  som 
hidtil  havde  været  virksomme  for  Festens  aarlige  Afhol- 
delse, „om  Stænderinstitutionen  i  dens  nuværende  Organi- 
sation og  med  dens  hidtil  synlige  Virkninger"  kan  antages 
at  være  vedblivende  Gjenstand  for  en  saadan  Interesse,  at 
Festen  for  dens  Indstiftelse  tør  gjøre  Regning  paa  sand  og 
levende  Deltagelse.  Jeg  har  endnu  bevaret  en  Brevvexling 
i  denne  Anledning  imellem  Prof.  (senere  Høj  ester etsjusti- 
tiarius)  P.  Bang,  som  hørte  til  den  første  ovenanførte 
Række,  medens  han  dog  i  Stændersalen  havde  saa  stærkt 
som  Nogen  anket  over  Stænderforsamlingens  utaknemmelige 
og  ufrugtbare  Hverv,  —  og  mig,  som  hørte  til  den  anden 
Række.  Det  nævnte  Spørgsmaal,  fremsat  af  David, 
Hvidt,    Schouw,   Algreen-Ussing  o.  Fl.    foruden    mig,    blev 

stillet  under  Forhandling  i  en  større  Forsamling,  hvor  man 
dog  enedes  om,  at  Dagens  Festhgholdelse  burde  indtil 
Videre  vedblive  som  Middel  til  at  indvirke  paa  den  almin- 
delige Stemning  i  Folket. 

Den  1ste  Oktober  1835  aabnedes  Østifternes 
Stænderforsamling  i  Roskilde.  I  Trykkefrihedsselska- 
bets  Tidsskrift  ,, Dansk  Folkeblad"  Nr.  23  havde  jeg  bragt 
Dagen  min  Hilsen.  Den  stod  for  mig  som  Morgengry 
efter  en  langvarig  Dvale,  hvori  den  enevældige  Kongemagt 
havde,  ikke  mindst  ved  sin  Lempelighed,  neddysset  Folket; 
selv  Følelsen  af  det  Folkenedværdigende  i  Stillingen  var 
efterhaanden  sløvet,  og  det  til  samme  Tid,  som  Kongens 
tyske  Undersåtter,  uden  at  have  været  medkæmpende,  svæl- 
gede med  i  Sejersrusen  over  Afrystelsen  af  det  franske 
Aag.  Hvilken  Ulighed  i  Partierne!  Aftenen  forud  var 
jeg  kjørt  ud  med  min  Svoger  Swane  tilligemed  vore  Hu- 
struer; vi  overværede  den  højtidelige  Gudstjeneste  og  saa' 
derefter  de  udvalgte  Mænd  forsvinde  gjennem  Døren,  som 
fra  den  øvre  Omgang  forbinder  Kirken  med  Palæet.  Med 
os  bragte  vi  den  første  Stændernyhed  tilbage:  at  Prof. 
Schouw,  der  i  det  sidste  Øjeblik  var  bleven  udnævnt  som 
Universitetets  Deputerede*),  blev  valgt  til  Præsident.  Stæn- 
dertidenden i  sin  utrolige  Magerhed,  —  korte  Referater  i 
Foredragenes  Sted  og  de  Talende  selv  uden  ISTavns  Næv- 
.nelse,  —  var  ikke  skikket  til  at  vække  egentlig  Interesse  for, 
hvad  der  blev  forhandlet .  indenfor  de  lukkede  Døre.  Men 
saameget  virksommere  var  den  mundtlige  Beretning,  og 
Alt  tydede  dog  paa  Liv,   paa  nyt,  ukjendt  Liv  og  paa  spi- 


*)  Juristen  Konf.  Schlegel  havde  nemlig  maattet  trække  sig  tilbage 
paa  Grrund  af  Sygdom. 

rende,  lovende  Liv.  Ogsaa  opnaaede  Stændertidenden  alle- 
rede i  den  anden  Session,  hvad  der  vistnok  fornemmelig 
skyldes  Ørsted  som  kongelig  Stænderkommissarius ,  at 
give  et  fyldigere,  og  i  den  tredje  Session  et  aldeles  tro  og 
levende  Billede  af  Forhandlingerne. 


Mit  Ungdomsliv  havde  ligget  langt  borte  fra  —  jeg 
vil  ikke  sige  det  politiske  Liv,  men  overhovedet  fra  Syslen 
med  det  offentlige  Livs  Fællesanliggender.  Heller  ikke 
Rejseaarene  havde  ført  mig  videre  i  denne  Retning.  Jeg 
havde  i  fremmede  Lande  levet  for  Videnskab  og  Kunst, 
og  udenfor  England,  som  laa  udenfor  min  Rejses  Maal, 
var  derhos  det  politiske  Liv  i  Kongres-Perioden 
(1818 — 1820.  Aachen-Carlsbad.)  saaledes  trængt  tilbage  i 
Kabinetternes  Lønraad,  at  mindst  den  Fremmede  kunde 
finde  sig  tilskyndet  til  Studium  af  Traadenes  fine  Spil.  Aller- 
mindst havde  jeg  havt  Anelse  om,  at  jeg  i  Neapel  frydede  mig 
(i  Foraaret  1820)  ovenpaa  en  sydende  Vulkan,  hvis  Krater 
aabnede  sig  et  Par  Maaneder,  efterat  jeg  havde  forladt  den. 
Paris  maatte  forekomme  den  Fremmede  at  udhvile  sig  i 
Restaurationens  Fred,  saalænge  Ludvig  den  Attende  stod 
imellem  Partierne. 

Ogsaa  det  første  Tiaar  af  min  akademiske  Embeds- 
tid  (1821 — 1831)  var  gaaet  hen  indenfor  den  samme  snævre 
Kreds.  Min  egen  Lille-Krig  med  Grundtvigianerne  gav 
mig,  ved  Siden  af  den  daglige  Dont,  fuldtop  at  gjøre,  og 
den  Rolle,  som  denne  Skandale  var  i  Stand  til  at  spille 
Aar  for  Aar,  er  allerede  betegnende  for  Smaaligheden  af 
Almenhedens  Interesser.  Tanken  om  raadgivende  Provin- 
sialstænder,    som    efter  Lornsen's    Skrift    (1830)    begyndte 

alvorligt  at  sysselsætte  Pressen,  og  i  1834  den  imod  David 
anlagte  Pressesag  blev  for  mig  som  vel  for  mange  Andre 
den  første  Vækkelse  til  at  søge  udenfor  det  personlige  Livs 
Anliggender.  Yderligere  Næring  fik  denne  Retning  ved 
Samlivet  med  min  Ven  og  Embedsbroder,  Botanikeren 
Schouw,  som  paa  denne  Tid  var  flyttet  ind  under*  Tag 
med  mig  i  Krystalgade.  Han  var  én  af  de  ikke  mange 
Mænd,  som  tidlig  havde  følt  sig  tiltrukne  ved  det  politiske 
Livs  Bevægelser,  var  fortrolig  med  de  konstitutionelle  For- 
mer og,  som  Udgiver  af  „Dansk  Ugeskrift"  (fra  1831), 
i  højeste  Grad  nidkjær  for  Benyttelse  af  en  lovhjemlet 
Pressefrihed.  Levende  Sans  for  Sandhed  og  Ret,  Klarhed 
i  Blik,  Sundhed  og  Sikkerhed  i  Omdømme  var  hos  denne 
Mand  forenet  i  sjælden  Grad  med  Fædrelandssind  og  Fri- 
hedssind.  I  Januar  1835  havde  Schouw  faaet  paalidelig 
Underretning  om,  at  der,  i  Forbindelse  med  Generalfiskal- 
Sagen  imod  David  i  Anledning  af  nogle  Artikler  i  det  nys 
begyndte  Tidsskrift  „Fædrelandet",  paatænktes  fra  Rege- 
ringens Side  Skridt  til  Indskrænkning  af  Trykkefri- 
heden, og  han  meddelte  mig  sin  Bekymring  med  Forslag 
til  at  forsøge  en  Henvendelse  til  Kongen  personlig  for  at 
forebygge  Faren.  Af  Ør  sted 's  senere  Meddelelse  („Af 
mit  Livs  Historie".  IV.  521  ff.)  erfares  nu:  at  der  virkelig, 
efter  Kongens  mundtlige  Paalæg,  forhandledes  om  „stær- 
kere Skranker  for  en  Bearbejdelse  af  den  offentlige  Mening" 
i  Udvalget  til  Udarbejdelse  af  Stænderanordningerne,  be- 
staaende  af  begge  Kancellipræsidenter:  Stemann  og  O. 
Moltke  og  begge  Generalprokurører :  Ørsted  og  Høpp,  at 
Ørsted  stod  alene  fraraadende,  hvorimod  Høpp  affattede 
Betænkningen  paa  Flertallets  Vegne,  men  at  Sagen  faldt 
hen  af  sig  selv,    og  „at  det  vel  kan  være,  at  det  var  Bøn- 

skriftet,  der  bevirkede,  at  den  hele  Sag  saa  hurtigt  gik  til- 
bage". Det  nævnte  „Bønskrift"  kom  i  stor  Hurtighed  i 
Stand  imellem  Schouw  og  mig.  Som  Indbydere  sluttede 
syv  andre  Mænd  sig  til  os:  Højesteretsadvokat  Høegh-Guld- 
berg, Prof.  Høyen,  Kommandør  Liitken,  Grrosserer  Meinert. 
Kommandør  Brinck-Seidelin,  Prof.  Sibbern,  Grosserer  Suhr, 
af  hvilke  dog  de  to  Søofficerer  traadte  fra  ifølge  Tilkjende- 
givelse  fra  højere  Sted.  Andragendet  blev  ikke  fremlagt 
til  Underskrift  men  tilsendt  et  Antal  Medborgere  i  Hoved- 
staden, og  indgik  til  Kongen  med  572  Underskrifter,  blandt 
hvilke  27  Universitetsprofessorer,  12  Gejstlige,  10  Overrets- 
assessorer, 6  Højesteretsadvokater,  82  kollegiale  Embeds- 
mænd, 55  Officerer  (hvoraf  de  47  af  Søetaten).  Ørsted 
lægger  megen  Berømmelse  paa  „den  smukke  Aand,  hvori 
Andragendet  var  udført",  og  finder  det  „saa  heldigt  affattet, 
at  den  bedst  overvejende  Klogskab  ikke  vilde  have  været 
istand  til  at  gjøre  det  bedre".  (S.  558)  Ørsted,  som 
ikke  har  kunnet  vide  Andet,  end  at  Schouw  var  Affat- 
teren,  skriver:  „S.  har  ladet  sig  lede  af  sit  ærlige  Hjerte 
og  sin  sunde  Følelse";  men  Berømmelsen  kan  jeg  tage  mig 
til  Indtægt;  thi  Affattelsen  tilhører  mig.  Jeg  tror  ogsaa, 
at  Andragendet  har  truffet  den  Tone,  som  maatte  holdes 
for  at  opnaa  den  tilsigtede  Virkning.  Men  iøvrigt  har  jeg, 
ved  nu  at  gjennemlæse  Udkastet,  som  jeg  har  bevaret, 
fundet  ny  Anledning  til  at  ønske  os  til  Lykke  med  at  være 
komne  ud  over  den  Tid,  da  et  Andragende  paa  Pressens 
Vegne  maatte  svøbes  i  et  saadant  Sprog  for  at  finde  Ind- 
gang i  Kongens  Øren,  og  da  Kongens  Svar  til  Undersaat- 
terne  i  et  saadant  Anliggende  kunde  blive:  „Vi  alene  kan 
være  i  Stand  til  at  bedømme,  hvad  der  er  begges  (Statens 
og  Folkets)  sande  Gavn  og  Bedste." 

Det  ene  Skridt  førte  videre  —  til  Stiftelsen  af  „Selska- 
bet for  Trykkefrihedens  rette  Brug".  Tanken  gik 
fra  først  ud  paa  „en  Forening  til  at  modarbejde  Pres- 
sens Misbrug",  Men  nogle  svage  Forsøg  paa  at  paatale 
saadanne  forekommende  Brud  paa  Sandhed  eller  Sømmelig- 
hed overbeviste  snart  om  det  Uigjennemførlige  af  en  cen- 
surerende Virksomhed,  og  Skrift-Komiteen  (Schouw,  Clausen. 
Sibbern,  H.  C.  Ørsted,  K.  S.  Gad,  J.  C.  Drewsen,  Høegh- 
Guldberg,  Hvidt,  Høyen)  enedes  om  den  nærmere  Bestem- 
melse af  Formaalet:  ved  Hjælp  af  Pressen  at  virke  til 
Folkeoplysning  og  til  Vejledning  af  de  almindelige  Domme 
over  Gjenstande,  der  maa  være  vigtige  for  Alle,  ved  at 
fremme  Udbredelsen  af  god  og  nyttig,  modarbejde  Udbre- 
delsen af  slet  og  fordærvelig  Læsning.  Hertil  virkedes 
der  dels  ved  Udgivelse  af  Ugebladet  „Dansk  Folkeblad", 
som  aabnedes  i  Mai  1835  med  en  Artikel  af  H.  C.  Ørsted 
om  „det  indbyrdes  Forhold  imellem  Trykkefrihedslovgiv- 
ningen  og  den  almindelige  Mening",  dels  ved  en  Række 
af  Folkeskrifter,  som  udkom  i  Løbet  af  flere  Aar,  og  i 
store  Oplag  spredtes  over  Landet;  de  uddeltes  ogsaa 
rundelig  til  offentlige  Stiftelser,  Hospitaler  og  Sygehuse, 
saavelsom  til  Folkebiblioteker.  Skriftkomiteens  Redaktions- 
virksomhed var  iøvrigt  ikke  uden  Anfægtelse.  I  Anledning 
af  en  Artikel  i  „Folkebladet"  1839  Nr.  1 — 3  angaaende  vore 
Finansforhold  modtog  den  et  kongl.  Reskript  af  18de  Maj, 
der  udtalte  Kongens  Utilfredshed  med  sammes  Indhold, 
med  tilføjet  Advarsel  om  i  Fremtiden  at  undgaa,  „hvad 
der  kunde  paadrage  saavel  Komiteens  Medlemmer  som  Sel- 
skabet yderligere  Ubehageligheder".  Under  2den  Juni  s. 
A.  henvendte  Skriftkomiteen  sig  med  et  allerunderdanigst 
Andragende  til  Kongen,   hvori  den,  næst  at  ytre  sin  For- 

visning  om,  at  der  i  Artiklen  ikke  var  fundet  Noget,  som 
skulde  kunne  paadrage  Ansvar  efter  Lovene,  udtrykte  „den 
undersaatlige  Smerte  over  at  være  bleven  Gjenstand  for 
Hs.  Majestæts  Utilfredshed".  „Vi  vide,"  —  saaledes  hed 
det  fremdeles.  —  „at  Danmarks  Konge  ved  Rigets  Grund- 
lov er  udrustet  med  Myndighed  til  at  undtage,  hvad  og 
hvem  han  vil,  fra  Lovenes  almindelige  Befaling;  men  vi  have 
fundet  Beroligelse  i  Tanken  om.  hvorledes  denne  Magt  er 
bleven  anvendt  i  Deres  Majestæts  faderlige  Regering,  og 
navnlig,  hvorledes  det  er  blevet  overladt  til  de  almindelige 
Love  og  Domstole  at  bestemme  det  Lovlige  og  det  Ulovlige. 
Vi  have  som  Deres  Majestæts  Undersaatter  styrket  os  i 
den  Tro,  at^  saalænge  Lndivider  og  Samfund  samvittigheds- 
fuldt holde  sig  de  ved  Lovene  dragne  Grænser  for  Øje. 
ville  de,  selv  om  deres  Handlemaade  ikke  skulde  findes 
i  alle  Dele  bifaldsværdig,  i  intet  Tilfælde  savne  Lovenes 
Beskyttelse  under  Deres  Majestæts  retfærdige  Scepter." 
Dette  er  aabenbart  allerede  et  helt  andet  Sprog  end  i  1835. 
Faa  Foreninger  have  i  Danmark  kunnet  glæde  sig  ved 
en  saa  almindelig  Tilslutning  som  ,,T  rykke  fri  hedssel- 
skabet".  Antallet  af  Medlemmer  var  i  de  tre  første  Aar 
i  bestandig  Stigen,  indtil  det  naaede  ikke  lidet  over  5000, 
og  i  en  Række  af  Aar  sank  det  ikke  mange  Hundreder 
derunder.  Det  talte  Filialsélskaber  (30 — 40)  i  alle  Provin- 
ser, som  ved  Befuldmægtigede  i  Hovedstaden  deltoge  i  Af- 
stemning over  enhver  Sag  af  nogen  Betydenhed.  En  værdi- 
fuld Samling  af  Folkeskrifter,  historisk-biografiske,  natur- 
historiske. Fortællinger,  Digte  og  Sange,  blev  i  Aarenes 
Løb  fremkaldt  og  udgiven  af  Selskabet,  og  flere  hundrede 
Almuebiblioteker  omkring  i  Landet  modtoge  Skriftforsynin- 
ger derfra.     Allerede  Tilværelsen    af  en   saa   talrig   og  saa 

udbredt  Forening,  sammenholdt  ved  Interessen  for  et  stort 
aandeligt  Fællesgode.  er  et  Tidstegn.  som  i  Særdeles- 
hed dengang  havde  sin  Betydning.  Den  omsluttede  Med- 
lemmer af  alle  Samfundets  Klasser,  og.  skjønt  Repræ- 
sentantskab og  Bestyrelse  talte  Mænd  i  sin  Midte,  som 
inden  kortere  eller  længere  Tid  fandt  sig  politisk  langt 
fjærnede  fra  hverandre,  var  det  dog  dengang.  —  samme  Aar 
som  Stænderne  første  Gang  traadte  sammen  i  Roskilde.  — 
Foreningspunkt  for  de  Fleste,  der  paa  nogen  Maade  følte 
sig  berørte  og  oplivede  ved  den  svage  Luftning  af  en 
Smule  friere  Liv.  „Folkebladet"  gik  senere  over  i  en 
enkelt  Redaktørs  Hænder  (F.  C.  Olsen.  Monrad.  H.  Hage.) 
og  holdt  sig  Hge  til  1848.  Men  det  var  i  Begyndelsen  især 
Exemplet  af  en  forholdsvis  storartet  Samfunds  virksom- 
hed, hvorved  Selskabet  indtog  en  betydningsfuld  Plads. 
Forhandlinger  som  de.  der  her  gik  for  sig  ved  de  aarlige 
Generalforsamlinger  i  parlamentarisk  Form .  vare  noget 
hidtil  Ukjendt  i  den  kongehge  Residentsstad;  de  største 
Sale,  der  vare  at  tinde,  vare  overfyldte,  og  Forhandlingerne 
dels  om  Forandringer  i  Selskabets  Organisation .  dels 
om  offentlige  Anliggender  gave  mangengang  ikke  de  raad- 
eller  lovgivende  Forsamlingers  Noget  efter  i  Livligheden, 
hvormed  de  førtes,  eller  i  Literessen,  hvormed  de  fulgtes. 
Det  var  her.  paa  Generalforsamlingen  1836.  at  Lehmann 
gav  det  første  Stød  til  virksom  Foranstaltning  fra  Konge- 
riget i  Danskhedens  Interesse  i  Slesvig.  Men  selvfølgelig 
var  det  dog  Pressens  Tilstand,  der  her  blev  Gjen- 
stand  for  en  Virksomhed,  hvortil  Tidsforholdene  stadig  op- 
fordrede. Den  danske  Presses  Vilkaar.  saaledes  som  de  vare 
blevne  begrænsede  ved  Forordningen  af  27de  September 
1799,  —  dengang  Gjenstand   for  lydelig  og  almindelig  Be- 


186  1835—1839. 

klagelse,  —  havde  i  de  mellemliggende  Tiaar  lidt  flere  og 
flere  Indskrænkninger.  Det  var  forbudt  (1805)  at  indføre 
„Rygter  om  almindelige  eller  offentlige  Foranstaltninger"; 
det  var  forbeholdt  (1810)  enkelte  priviligerede  Blade  at 
meddele  „politiske  Nyheder  og  Efterretninger",  og  For- 
budet imod  Meddelelse  af  disse  blev  nu  (1836)  udstrakt 
ogsaa  til  „Bemærkninger  og  Ræsonnements"  over  Nyhederne, 
der  vare  bragte.  Blade  saavelsom  Skrifter  under  24  Ark 
vare  underkastede  befalet  Gjennemsyn,  førend  de  turde 
udgives  (1814).  og,  naar  Kancelliet  stadfæstede  det  foreløbig 
gjorte  Beslag  af  den  vedkommende  Politiembedsmand,  var 
det  forment  Udgiveren  eller  Forfatteren  at  forfølge  Sagen 
ved  Domstolene.  Den  rette  Brug  af  Pressen  var,  —  og  er 
til  enhver  Tid,  —  betinget  ved  en  vis  Frihed  og  en  vis 
Sikkerhed  i  Pressens  Brug;  men  ved  Paalæg  og  Forbud 
som  de  nævnte  var  denne  i  høj  Grad  besværet  og  indsnøret 
og  blev  det  end  mere  ved  den  Vilkaarlighed,  som  var 
uadskillelig  fra  den  administrative  Anvendelse. 

Det  vil  uden  Tvivl  være  Tilfældet  med  flere  Samtidige, 
som  det  er  med  mig.  at  Selskabet  for  Trykkefrihedens 
rette  Brug  er  blevet  dem  en  Forskole  til  Del- 
tagelse i  det  statsborgerlige  Liv.  I  Selskabets  første 
Aar  (1835 — 1836)  afløste  jeg  Schouw  som  Formand, 
ved  hans  Bortgang  til  Stænderne  i  Roskilde  og  i  Viborg, 
og  som  Medlem  af  Bestyrelsen  havde  jeg  i  en  Række  af  Aar 
virksom  Del  baade  i  Forhandlingerne  og  i  forskjellige  Ud- 
valg. Jeg  for  min  Del  erkjender,  at  jeg  derved  blev  ført 
ind  i  Anliggender  og  Interesser,  som  hidtil  havde  ligget, 
om  ikke  udenfor  min  Synskreds,  dog  udenfor  min  Virksom- 
hed; ogsaa  kom  jeg  her  i  nær  Forbindelse  med  Mænd 
i  forskjellige  Livsstillinger,  hvad  ikke  kunde  andet  end  have 

vækkende  og  frugtbringende  Indflydelse.  Iblandt  Bidragene, 
som  jeg  indsendte  til  „Dansk  Folkeblad"  i  de  sex  første  Aar, 
nævner  jeg  her:  „Hvad  hører  der  til  at  være  en  liberal 
Mand?"  —  „Et  Par  Ord  om  den  Kunst  at  takke"  — 
„Betragtninger  over  Selskabet  for  Trykkefrihedens  rette 
Brug,  dets  Virksomhed  og  dets  Fremtid"  —  „Om  Stats- 
embedsmænd  som  kongelige  Tjenere,"  foruden  flere  Artikler 
om  Trykkefriheds-Forhold.  Det  var  overhovedet  disse  For- 
hold, der  i  en  Del  Aar  udgjorde  Gjenstanden  for  en  uaf- 
brudt og  levende  Interesse  hos  alle  dem,  der  bekymrede 
sig  om  vore  offentlige  Anliggender,  —  i  Erkj endelsen  af,  at 
en  lovhjemlet  Tryghed  ved  Pressens  Brug  var  uefter- 
givelig  Betingelse  for,  at  den  Frihed,  der  endnu  var 
levnet,  kunde  blive  brugt  til  virkelig  Nytte.  I  „Dansk 
Ugeskrift"  (183.5.  Nr.  152.)  findes  der  en  Artikel  af  mig: 
„Betragtninger  over  Trykkefrihed  og  Censur".  Naar  Be- 
tragtningen her  gaar  ud  fra  „den  Forandring,  der  i  Løbet 
af  nogle  Aar  er  foregaaet  i  Henseende  til  det,  der  kan 
siges  at  være  den  almindelige  Gjenstand  for  Folks  Interesse, 
deres  Efterspørgen  og  Eftertænken,  deres  Omdømme  og  ind- 
byrdes Samtale",  —  naar  den  henviser  til  „Enemærkerne, 
der  ligge  midt  imellem  Verdenspolitikens  og  Huslivets 
Sfære:  Fædrelandets  almindehge  Anliggender,  alt  det,  der 
vedkommer  Samfundsforholdene  i  videre  og  snævrere  Kredse, 
hvor  nu  d  e  r  e  s  Interesse  mødes,  der  ville  gj ælde  for  oplyste 
og  frisindede  Patrioter,"  —  og  naar  den  opstiller  „Oplivelse  af 
Almenaand  som  Løsenet  for  Alles  Virksomhed,  Temaet,  der  i 
Tale  og  Skrift  lyder  os  imøde,  hvor  vi  vende  os  hen",  — 
da  har  jeg  hermed  tillige  betegnet  den  Udvidelse  af 
Tanke-  og  Virkekreds,  som  jeg  var  mig  bevidst  at  være 
foregaaet  hos  mig  selv. 

Aaret  1836  bragte  Danmark  en  stor  kirkelig  Højtid: 
den  tredje  Jubelfest  efter  Reformationens  Ind- 
førelse. Jeg  havde  fattet  den  forvovne  Tanke,  om  det 
ikke  skulde  være  muligt  at  give  Stød  til  en  Helligholdelse 
af  Kirkefesten  i  noget  ny  Stil:  „at  ihukomme  Fortiden 
ved  at  arbejde  for  Xutid  og  Fremtid  ved  en  og  anden 
kirkelig  Foranstaltning  til  Befordring  af  kristelig  Oplysning 
og  kristeligt  Liv."  I  Begyndelsen  af  Aaret  leverede  jeg  i 
Schomv's:  ,.Dansk  Ugeskrift"  (jSTo.  198 — 201)  en  udførlig 
Artikel  i  denne  Retning.  Mine  motiverede  Forslag  gik 
iblandt  andet  ud  paa  at  festligholde  Jubelaaret  1836 
„ved  at  paabegynde  det.  et  halvt  Hundredaar  igjennem 
attraa'de,  indledede  og  forberedte,  liturgiske  Forbedrings- 
Arl)ejde",  —  „ved  Indførelse  af  hensigtsmæssig  Foranstalt- 
ning for  at  tilvejebringe  den  fornødne  praktiske  Forberedelse 
til  det  gejstlige  Kald".  —  „ved  en.  i  den  evangeliske  Kirkes 
Aand  affattet,  Revision  af  Lovgivningen  med  Hensyn  til 
det  gjensidige  Forhold  imeUem  de  tvende  protestantiske 
Konfessioner".  —  v^ecl  Organisation  af  en  særegen  Be- 
stjTelse  for  Kirke-  og  Undervisningsvæsenet  i  Danmark." 
Samtlige  Forslag  vare  selvfølgelig  den  Gang  kastede  ud  i 
den  tomme  Luft. 

Jeg  besluttede  da  at  forsøge  en  Virkning  ad  anden 
Vej,  paa  egen  Haand:  —  som  umiddelbar  Indledning  til 
de  festlige  Dage  og  som  Bidrag  til  at  give  Stemningen  et 
fastere  historisk  Grundlag  at  holde  en  Række  af  „tolv 
Foredrag  over  Reformationen".  Uventet  stødte  dog 
ogsaa  denne  Plan  paa  Vanskeligheder.  Jeg  havde  begaaet 
den  Uforsigtighed  ved  Indbydelsen  at  anmelde  Adgangen 
til  disse  Foredrag  som  offentlig,  og  Antallet  af  Begjæringen 
om  Adgangskort  blev   snart   saa   stort,    at  der  ikke  fandtes 

noget  tilstrækkelig  rummeligt  Lokale;  Universitetssalen 
var  ikke  endnu  tagen  i  Brug.  I  min  Forlegenhed  hen- 
vendte jeg  mig  til  Kancelliet  som  Kirkekollegium  om  Til- 
ladelse til  at  benytte  en  af  de  mindre  Kirker  i  Staden;  jeg 
tænkte  nærmest  paa  Kirken  i  Vartou- Stiftelse.  Biskop 
Mynster,  som  var  Kancelliets  kirkelige  Konsulent,  for- 
detmeste  dets  Orakel,  ytrede  sig  imidlertid  i  en  Samtale 
desangaaende  meget  lidet  stemt  for  en  saadan  „Novitet" ; 
han  formente,  at  der  ved  slige  Sammenkomster  vilde  blive 
bragt  megen  „Faddersladder"  ind  i  de  kirkelige  Rum.  Jeg 
greb  det  derfor  med  Glæde,  da  der  viste  sig  en  Udvej  til 
at  løbe  udenom  dette  Skjær.  Det  reformerte  Kirke- 
kollegium,  der  i  en  Sag  som  denne  heldigvis  ikke  trængte 
til  Samtykke  fra  Biskop  eller  Kancelli,  kom  min  Forespørgsel 
imøde  med  stor  Forekommenhed;  „det  saa'  i  det  fra  min 
Side  fremsatte  Ønske  en  Stadfæstelse  af  de  Grundsætninger, 
med  hvilke  Reformationens  Indførelse  i  Danmark  vilde  blive 
festhgholdt  i  det  nittende  Aarhundrede-'.  I  to  Uger  holdt 
jeg  da  i  det  tætopfyldte  Kirkerum  de  kirkehistoriske  Fore- 
drag i  en  daghg  Middagstime,  —  i  en  Stemning,  som  jeg 
tror,  det  lykkedes  mig  at  overføre  paa  Tilhørerne.  Selve 
Stedet,  —  jeg  saa'  mig  ved  Nadverbordet,  som  var  anbragt 
under  Prædikestolen,  omgiven  af  de  reformerte  Gejstlige 
og  Kirkeældste,  —  bidrog  for  mig  ikke  lidet  til  at  løfte 
Stemningen.  En  luthersk  Reformationsfest  i  en  Hovedstad 
af  luthersk  Bekj  endelse,  indledet  af  en  luthersk  Teolog  i 
en  reformert  Kirke!  —  der  var  her  dog  et  synligt  Frem- 
skridt fra  den  første  eller  den  anden  Jubelfest  til  den 
tredje.  Det  laa  mig  nær,  ved  Udgivelsen  af  disse  Fest- 
Foredrag,  som  udkom  1837,  at  hellige  dem  til  Presbyte- 
rierne  for  den  tysk-  og  fransk-reformerte  Menighed  i  Kjøben- 

havn  som  „Ihukommelse  af  en  aandelig  Forening,  der  ikke 
har  Lovens  Godkjendelse  behov",  —  Festen  selv  var  an- 
lagt paa  tre  Dage  og  henlagt  til  alle  Kirker  og  Skoler  i 
Landet.  Vistnok  efterlod  den  intet  Spor.  ingen  Frugt  for 
Kirke-  eller  Skolelivet;  men  det  var  dog  virkelig  Dage 
med  festligt  Præg,  særlig  i  Hovedstaden  og  særlig  for 
Universitetet.  I  næsten  30  Aar  (siden  1807)  havde  Uni- 
versitetsbygningen henligget  som  Euin ;  langsomt  havde  den 
rejst  sig,  og,  ligesom  Universitetets  Stiftelse  ved  Kristian  den 
Tredje  faldt  sammen  med  Reformationens  Indførelse  i 
Danmark,  saaledes  blev  nu  det  tredje  Reformationsjubilæum 
Indvielse  af  Universitetet  i  den  gjenfødte  synlige  Skik- 
kelse. Der  havde  i  den  Anledning,  efter  Indbydelse  til  de 
forskjellige  Universiteter,  indfundet  sig  Grjæster,  —  ikke  fra 
Sverrig  eller  Norge  (saaledes  stode  Forholdene  endnu  den- 
gang) *),  men ,  foruden  fra  Kiel ,  ogsaa  fra  Greifswalde 
og  fra  Berlin;  Marheineke  var  en  af  dem.  Festtalen, 
det  første  Ord  i  den  nye  Universitetssal ,  tilfaldt  mig 
som  første  Teolog.  Det  var  en  Anledning  af  sjælden, 
gribende  Højtidehghed ,  og  jeg  har  beholdt  det  i  kjær 
Erindring,  hvorledes  Kong  Fredrik  den  Sjette  ved  Foden 
af  den  store  Stentrappe,  hvor  vi  havde  taget  Plads  ved 
Kongehusets  Bortkjørsel,  søgte  hen  til  mig  med  de  Ord: 
„Jeg  takker  Dem;  det  var  overmaade  smukt".  Det  simpleste 
Ord  gjorde  i  dennes  Konges  Mund  sin  Virkning,  fordi  den 
trohjertige  Klang  vidnede  om,  at  det  kom  indenfra**). 


*)  Sibbern  (Breve.  S.  190)  antager,  jeg  véd  ikke  med  hvad  Crrund, 
at    „Tilladelsen    fra  Stockholm    er  udebleven    eller    kommen    for 
sildigt".     (Sen.  Anm.) 
**)  Under    den  langvarige  Strid  med  Lindberg  og  Konsorter  havde 

Min  Stilling  ved  Universitetet  har  til  forskjellige  Tider 
bragt  mig  i  et  nærmere  Forhold  til  Kunsten  og  Kunst- 
nerverdenen. En  stærk  naturlig  Tilbøielighed  har  herved 
fundet  en  Tilfredsstillelse,  hvorpaa  jeg  har  sat  stor  Pris.  Univer- 
sitetsbygnings-Arbejdet gik  til  Ende  1835  med  et  beklageligt 
Brud  imellem  Bestyrelsen  og  Bygmesteren,  hvortil  Grunden, 
som  sjælden  er  Tilfældet,  var  at  søge  udelukkende  hos  den 
ene  Part;  jeg  henviser  herom  til  min  Fremstilling  i  ,,D.  Uge- 
skrift" 1835  Nr.  190,  Uden  Bemyndigelse,  uden  Overslag, 
uden  nogen  Forhandling  med  Konsistorium  eller  med  den 
særlig  nedsatte  Bygnings-Komité  havde  Bygmesteren,  Prof. 
Malling,  ladet  paabegynde  og,  til  Trods  for  sket  Ind- 
sigelse, fortsætte  og  fuldende  en  fuldstændig  Dekoration  af 
Bygningens  Forhal,  bestaaende  af  18  større  og  mindre 
Billeder,  alle  efter  eget  Yalg  og  alle  udførte  af  Historiem åler 
Højer,  en  Mand,  hvem  man  iblandt  alle  Kunstnere 
mindst  kunde  have  tænkt  at  betro  et  saadant  Arbejde. 
Det  hele  store  Arbejde  var  blevet  udført  i  Universitets- 
bygningen,   men  inden  lukkede  Døre.     Bygmesteren   havde 


jeg  engang  en  Audients  hos  Kong  Fredrik.  Nogen  Interesse 
havde  han  sagtens  overført  paa  mig  fra  min  Fader,  for  hvem  han 
altid  ytrede  personlig  Velvilje.  Han  lod  deltagende  Ord  falde 
om  Alt,  hvad  jeg  havde  at  kæmpe  med;  han  havde  selv,  som 
han  sagde,  læst  i  min  Bog  med  Interesse,  og  han  knyttede  dertil 
sine  personlige  Iagttagelser  om  det  katolske  Kirkeliv  fra  Ophol- 
det i  Wien.  „Men  sagtens,"  lagde  han  tilsidst  trohjærtig  til, 
„havde  De  gjort  bedre  i  at  skrive  Bogen  paa  Latin".  Da  jeg 
herved  tillod  mig  at  erindre,  at  jeg  i  saa  Fald  ikke  vilde  have 
havt  den  Lykke  at  faa  Hs.  Majestæt  til  Læser,  svarede  han,  at 
det  ikke  just  var  sagt;  han  kunde  ganske  godt  forstaa  Latin.  — 
Ved  Reformationsj ubilæet  overrakte  Kongen  mig  Ridderkorset, 
og  tog  Lejligheden  i  Agt  til  at  tilføje  en  faderlig  Formaning 
om  at  holde  mig  til  min  Embedsgjerning.  —  Det  var  A året  efter 
Trykkefriheds-Petitionen  og  Trykkefrihedsselskabets  Stiftelse. 


192  1835—1839. 

forLiidt  Alle  og  Enhver  Adgangen ,  og  Bekjendtskabet 
med  det  fuldfærdige  Billedgalleri  iik  saaledes  Bygherren 
først  LejHghed  til  at  gjøre,  da  Loft  og  Vægge  stode  der, 
beklædte  med  samtlige  Billeder,  malede  paa  Lærred.  Som 
Følge  af  den  selvraadige  Fremfærd  kom  Bygmesteren  ikke 
til  at  fuldføre  sit  Værk,  og  ved  Lidvielsen  den  31te  Oktober 
1836  maatte  vi  tage  mod  Videnskabens  Tempel  i  raa  Nø- 
genhed, blottet  for  enhver  kunstnerisk  Udstyrelse.  Vel  var 
der  i  Begyndelsen  af  Aaret  gjort  et  alvorligt  Skridt  til  at 
søge  en  sømmeligere  Skikkelse  opnaa't  idetmindste  for  For- 
hallens Vedkommende.  Til  at  forestaa  Fuldendelsen  af 
Bygningen  efter  Bygmesterens  Fratrædelse  var  der  blevet 
udnævnt  en  Komité,  hvori  jeg  havde  Sæde  med  Arkitek- 
terne Konfr.  Hansen,  Etatsr.  Koch,  Prof.  Hetsch  og 
Billedhuggeren,  Prof.  Freund.  Med  Undtagelse  af  Konfr. 
Hansen  forenede  de  øvrige  Medlemmer  sig  om  at  indstille 
en  Plan,  som  var  udkastet  af  Prof.  Høy  en,  og  til  hvis 
Udførelse  syv  af  de  yngre  og  talentfuldeste  Kunstnere  havde 
tilbudt  sig  af  ren  Interesse  for  Sagen,  under  saa  billige 
Vilkaar,  at  Overslaget  paa  det  hele  Arbeide  lød  paa  3700  Pdl. 
Sagen  blev  enstemmig  og  indstændig  anbefalet  af  Konsisto- 
rium og  kraftig  understøttet  af  Flerheden  af  Universitets- 
direktionens  Medlemmer ;  Koch.  Freund  og  jeg  havde  været 
saa  forsigtige  i  Tide  at  indforskrive  Lærredet  fra  Sachsen; 
det  blev  imidlertid  henliggende  uden  Anvendelse.  Den 
hele  Sag  strandede  nemlig  paa  Konferentsraad  Hansens 
modarbejdende  Indflydelse.  Maaske  var  dog  dette  Udfald 
ikke  meget  at  beklage;  det  synes  neppe  rimeligt,  at  der  til 
Arbejdet,  saaledes  udført,  vilde  have  været  den  fornødne 
Ro  eller  i  Arbejdet  være  kommet  den  ønskelige  Enhed. 
Værre  var  det,  at  det  ved  en  kongelig  Resolution,  som  brat 

stansede  den  med  lige  saa  stor  som  uegennyttig  Iver  paa- 
begyndte Sag,  tillige  blev  slaaet  fast,  at  Dekorationen  af 
Forhallen,  —  den  daglige  Samlingsplads  for  de  Studerende 
og  tilgængelig  ogsaa  for  Andre,  —  skulde  udsættes,  indtil  Fest- 
salen, som  i  Reglen  kun  bruges  ved  de  to  aarlige  Universi- 
tetsfester,  havde  modtaget  sin  kunstneriske  Fuldendelse. 
Hermed  havde  det,  under  Universitetets  daværende  finan- 
sielle Forhold,  lange  Udsigter,  og  denne  Sal  var  fra  første 
Færd  med  Rette  bleven  betragtet  med  ugunstige  Øjne. 
Den  var  Foster  af  et  rent  Bygmester-Lune.  For  at  til- 
vejebringe Ro  i  Belysningen  turde  ingen  Lysstraale  møde 
Øjet  umiddelbart;  derfor  var  Højden  bleven  aldeles  ufor- 
holdsmæssig til  Længde  og  Bredde;  de  eneste  lave  Vin- 
duesaabninger  vare  anbragte  lige  under  Loftet,  og  det  om- 
løbende Galleri  lagt  tæt  under  Vinduerne.  Følgen  var, 
under  vore  klimatiske  Forhold,  at  man  i  Salen  befandt  sig 
i  kjælderagtig  Luft  og  Halvmørke,  og  det  første  Arbejde 
for  at  gjøre  Opholdet  der  taaleligt  blev  saaledes  at  aabne 
Vej  for  Lyset  ved  at  gjennembryde  den  østlige  Mur  og 
anbringe  tre  store  Vinduer.  —  Sagen  blev  henstaaende 
paa  dette  Punkt  i  nogle  Aar. 

Med  Aaret  1837  begynder  det  Thorvaldsenske  Mu- 
sæums  Bygningshistorie.  I  A.  1835  havde  Fregatten 
,,Bellona''  hjembragt  til  Fædrelandet  den  første  Ladning  fra 
det  verdensberømte  Atelier  paa  ,,Piazza  Barberini''.  Kunst- 
neren selv  blev,  denne  Gang  som  saa  ofte  tilforn,  ventet 
forgjæves.  Et  Mellemværende  mellem  ham  og  hans  Fædre- 
land maatte  være  afgjort  forinden.  Tit  og  ofte  havde 
Thorvaldsen  udtalt  det  som  sit  Ønske:  at  se  sine  Værker 
samlede  og  opbevarede  i  sin  Fødestad.  Et  foreløbigt 
kongehgt  Tilsagn  i  saa  Henseende  var   ogsaa  allerede  ved 

C  0 11  in' s  foimaaencle  Indflydelse  kommet  ham  tilliænde. 
Men  Thorvaldsen  forlangte  noget  Mere:  et  Gjensvar 
fra  Follcets  Side.  Saalænge  som  Sagen  saaledes  stod 
svævende  hen,  havde  man  fra  andre  Sider  ikke  været  uvirk- 
som; baade  i  Stuttgart  og  i  Mlinchen  tilbødes  der,  under 
visse  Betingelser  og  mod  visse  Forpligtelser,  at  oprette  et 
Thorvaldsensk  Musæum.  Saa  meget  mere  maatte  Tiden  synes 
at  være  kommen  her  i  Hjemmet  til  at  skride  til  Handling, 
og  under  10de  Januar  1837  forenede  17  Mænd  sig  om  at 
udstede  den  første  Henvendelse  til  Folket:  dansk  og 
tysk.  Iblandt  de  Sytten  vare  4  tyske  (Reventlow-Criminil, 
Dumreicher,  C.  Moltke,  Rathgen).  Indbydelsen  spredtes 
med  stor  Omhu  ad  de  forskjelligste  Veje  over  det  hele 
Land  fra  Skagen  til  Elben.  Formaalet  syntes  skikket  til 
at  forene,  hvad  der  ellers  stod  adskilt,  og  danske  Familier 
fandtes  paa  alle  Punkter  af  Hertugdømmerne.  Men  fra 
den  tyske  Befolkning  lød  det  snart,  at  der  aldeles 
ikke  fandtes  Gjenklang  for  Sagen,  „som.  under  den 
ringe  Sammensmeltning  af  Danmarks  og  Hertugdømmernes 
Beboere,  ikke  bliver  betragtet  som  Nationalanliggende". 
Ganske  snildt  og  vistnok  i  den  bedste  Mening,  men  lige- 
fuldt forgjæves,  havde  en  af  Amtmændene  i  Holsten  (Ade- 
ler) søgt  at  foreholde  sine  Landsmænd,  hvorledes  ,.Islæn- 
deren  Thorvaldsen  vist  endnu  langt  mindre  end  nogen 
Schlesvigholstener  vil  kalde  sig  en  Dansk;  vi  ville  der- 
for ogsaa  betragte  Thorvaldsen  som  vor  Landsmand."  (!) 
Indbydelsen  blev  støttet  ved  to  samtidige  Smaaskrifter.  som 
udgaves  af  Selskabet  for  Trykkefrihedens  rette  Brug  — 
af  Thiele:  „Om  den  danske  Billedhugger  Bertel  Thor- 
valdsen", og  af  H  øy  e  n:  ,,0m  Thorvaldsen  og  hans  Musæum". 
Det  danske  Folk  bliver  let  bragt  i  Bevægelse  i  Med- 

følelsens  Retning,  ulige  mindre  let,  hvor  det  gj ælder 
en  eUer  anden  stor  patriotisk  Tanke,  der  skal  hjæl- 
pes til  Virkelighed  i  Livet.  De  største  Krav  kunne  stilles 
uafbrudt  til  Lindring  af  Nød  og  Elendighed  i  de  forskjel- 
ligste  Skikkelser,  —  aldrig  forgjæves;  men  derimod  have 
de  ikke  let  ved  at  trænge  igjennem,  hvor  det  gjælder  om 
at  holde  de  historiske  Minder  i  Ære  ved  at  holde  dem 
stedse  for  Øje;  Holberg  har  endnu  ikke  kunnet  opnaa  en 
Billedstøtte  i  Danmarks  Hovedstad,  et  Par  dødfødte  For- 
søg have  ikke  gavnet  Sagen  — ;  Oehlenschlåger's  Minde 
er  ikke  rejst  for  danske  Bidrag  alene,  og  Tycho  Brahe 
blev  opgivet,  da  Sagen  var  i  lovende  Gang*).  Hvad  der 
i  nærværende  Tilfælde  syntes  at  give  Haab  om  gunstigere 
Fremgang  var,  at  for  enhver  sund  Betragtning  stod  Thor- 
valdsen som  den  virkehge  Giver  og  som  højst  rundhaan- 
det  Giver  —  ifølge  Gavebrevet  af  5te  December  1838  — : 
„Jeg  skjænker  til  min  Fødeby,  Kjøbenhavn,  alle  mig  til- 
hørende Kunstgjenstande:  Statuer  og  Basrelieffer  i  Marmor 
og  Gips,  antike  Vaser,  udskaarne  Stene,  Paster,  Broncer, 
Terracotter,  Medailler,  Malerier,  Pragtværker,  stukne  Kob- 
berplader, løse  Kobbere  og  Litografier,  Haandtegninger, 
Bøger  og  hvilkesomhelst  andre  antike  og  moderne  Gj  en- 
stande,  der  henhøre  til  Videnskaberne  og  de  skjønne 
Kunster".  Det  danske  Folk  gjennem  dets  Hovedstads  Be- 
folkning blev  her  Modtager  af  en  uvurderlig  Skat,  — 
paa    den   Betingelse,    at    Skatten  skulde  bjærges   „som   et 


Til  en  Billedstøtte  af  Holberg  hjælpes  vi  nu  ved  den  nye 
Teaterbygning,  skjønt  Holberg  ingenlunde  har  sin  Plads  alene 
som  den  danske  Komedies  Fader.  Tycho  Brahes  Statue  er 
efter  Bissens  Død  erhvervet  af  Universitetet  til  Opstilling  uden- 
for Observatoriet.     (Sen.  Anm.) 

eneste  og  særskilt  Mus æum",  —  „i  et  j^assende,  særskilt  og 
for  Udsvaade  sikret  Lokale." 

Men,  hvor  beskedent  Fordringerne  vare  stillede,  syntes 
de  dog  Mange  at  være  stillede  for  Løjt.  Toneangivende 
Personligheder,  selv  saadanne,  som  ellers  gjærne  lode 
sig  betragte  som  Talsmænd  for  de  ideelle  Interesser, 
ymtede  ved  denne  Lejlighed  om  „Brandskatning  af  Landet". 
Der  blev  rykket  frem  med  de  mange  Savn  af  almenvigtige 
og  kostbare  Anstalter  baade  i  den  ene  og  den  anden 
Retning:  „Centralfæstning",  „Centralfængsel"  o.  s.  v.,  men  vel 
at  mærke,  uden  at  man  vilde  komme  noget  eneste  Skridt 
nærmere  til  nogen  af  de  paapegede  Grjenstande,  fordi  man 
undlod  at  gribe  om  den  ene  Skat,  som  en  naadig  Tilskik- 
kelse bragte  os  i  Skjødet.  „Jeg  har  banket  paa  mange 
Døre;  men  istedetfor  Penge  har  jeg  faaet  Kritiker  og  øko- 
nomiske Forelæsninger",  berettede  en  af  vore  indflydelses- 
rigeste og  virksomste  Medhjælpere.  Fra  Hoffet  var  der, 
under  de  daværende  personlige  Forhold,  ikke  at  tænke  paa  no- 
gen sær  gunstig  Luftning;  selv  Tronfølgeren  (Kristian  8.) 
kan  rimeligt  nok  have  følt  sig  trykket  af  disse  Forhold, 
ihvorvel  det  maa  siges,  at  der  af  det  snart  paafulgte  Tron- 
skifte (Dec.  1839)  ej  engang  paa  et  Anliggende  som  dette 
var  nogen  Indflydelse  at  spore;  Pietet  mod  Forgænge- 
rens Bestemmelser  var  dog  her  næppe  paa  rette  Sted. 
Havde  flere  af  vore  rige  Aristokrater  stillet  sig  til  Sagen 
som  A.  W.  Moltke,  der  ydede  Bidrag  af  1000  Rdlr., 
vilde  Sagen  have  faaet  en  anden  Gænge;  men  han  stod 
ved  denne  Lejlighed,  som  ved  saamangen  anden,  saa  godt 
som  alene. 

Ved  Generalforsamhngen  (10de  Juni  1837)  vare  15  Mænd 
udnævnte    til   at  forestaa  Anvendelsen  af  de  indkomne  Bi- 


1835—1839.  197 

drag  m.  m. :  Bissen,  Collin.  H.  N.  Clausen,  Freund,  Gamst, 
Hetsch,  Høyen,  Kocli,  Prangen,  Puggaard,  Scavenius, 
Schouw,  Thiele,  Thomsen,  Tuxen.  Iblandt  disse  valgtes 
atter  et  Formandskab,  bestaaende  af  Collin,  Clausen, 
Thiele.  I  December  1838  blev  den  styrende  Komité  for- 
øget med  nogle  Mænd,  udvalgte  af  Kjøbenhavns  Borger- 
repræsentanter og  Magistraten. 

Allerede  under  21.  Juni  1837  meddeltes  Udbyttet  af 
de  gjorte  Anstrængelser,  der  vare  mange  og  store;  Bi- 
drag vare  tegnede  af  omtr.  8,200  Personer  til  et  Beløb  af 
henimod  62,000  Rdlr..  i  Hovedstaden  42,000  Ed.,  udenfor 
samme  henimod  20,000  Rd.  Af  Bidragene  vare  3575  ikke 
over  1  itd.,  399  imellem  20  og  100  Bu.,  47  overstege  100 
Ed.  Det  samlede  Beløb  naa'de  ikke  senere  70,000  Bd. 
og  maatte  søges  udfyldt  ved  at  beskatte  Brændeindførselen 
til  Hovedstaden,  —  en  odiøs  Skat,  som  først  blev  ophævet 
1869.  Thorvaldsen  skjænkede  alt,  hvad  han  havde  tilgode 
for  udførte  Arbejder  til  Kristiansborg  Slot  og  Frue-Kirke 
(alene  fraregnet  hans  eget  Udlæg)  til  Musæets  Kapital- 
formue, —  dog  saaledes,  at  der  af  dette  Beløb  (til- 
sammen 40,000  Bd.)  intet  turde  anvendes  til  Bygnings- 
arbejdet, men  at  Benterne  skulde  oplægges  til  at  bestride 
Opstilling  og  Anordning  af  Kunstværkerne.  Men  Kjøben- 
havns Kommunalbestyrelse  havde,  ved  at  modtage  Gave- 
brevet, tillige  overtaget  Forpligtelsen  at  skaffe  Bygningen 
tilveje.     Forsaavidt  var  Foretagendet  sikret. 

I  September  1838  havde  Fregatten  „Bota",  for- 
uden den  anden  kostbare  Ladning,  bragt  Thorvaldsen 
tilbage  til  Fædreland  og  Fødestad ;  Modtagelsen,  han 
her  fandt,  glemmes  ikke  af  noget  Øjenvidne ;  hvadOehlen- 

schlager  havde  sunget  ved  Skydebanefesten  i  1819,  gjen- 
tog  sig  her  paa  Kjøbenhavns  Toldbod:  „Ej  Alexander  til 
Babel  kom  med  større  Hæder  og  Ære".  Tankerne  fæst- 
nede sig  nu  mere  og  mere  paa  de  Steder,  der  mentes  at 
kunne  egne  sig  til  at  bære  Musæets  Bygning.  Der  var 
ikke  mange  Punkter  indenfor  Yoldene,  mellem  hvilke  Øn- 
skerne kunde  dele  sig.  En  Beliggenhed  af  fortrinlig  Skjøn- 
hed  frembød  Rosenborg  -  Frugthave  ligefor  Damegangen ; 
hvilken  Prydelse  vilde  ikke  være  vundet  for  Hovedstaden! 
Hvor  frit,  lyst  og  aabent  til  alle  Sider!  Prof.  Hetsch  for- 
fulgte med  utrættelig  Vedholdenhed  sin  Yndlingstanke  om  en 
værdig  Anvendelse  af  Marmorkirkepladsen  og  densBuiner; 
han  havde  udført  nye  Tegninger  med  Overslag,  over  hvilke 
sagkyndige  Dommere  havde  ytret  sig  med  Paaskjønnelse. 
Mellem  disse  to  Steder  stod  Komiteen  vaklende.  I  Mødet 
den  31.  Oktober  blev  det  besluttet,  saasnart  Prins  Kristian 
var  vendt  tilbage  fra  sin  Rejse  i  Udlandet,  at  henvende 
sig  til  ham  for  at  overlevere  Kongen  en  Ansøgning  om 
at  erholde  Marmorkirkepladsen  til  Byggeplads  for  Musæet. 
I  senere  Møde,  sidst  i  December,  bestemte  man  sig  imid- 
lertid for  den  førstnævnte  Plads  i  Rosenborg -Have,  og 
der  blev  berammet  Møde  med  de  Udvalgte  fra  Kommu- 
nalbestyrelsen til  den  2den  Januar  1839  for  at  tage  endelig 
Bestemmelse. 

Men  i  Mødet  den  2den  Januar  overraskede  For- 
manden Collin  med  den  Meddelelse:  at  Kongen  havde 
skjænket  til  Musæet  Bygningen  ved  Kristiansborgs  nordre 
Side,  „der  nu  benyttes  til  Vognremiser  og  Teatrets  Maler- 
sale", —  at  Thorvaldsen,  efter  at  have  taget  Bygningen  i  Øje- 
syn, havde  erklæret  sig  „fuldkommen  tilfreds"  med  samme, 
og   ved    Nytaarslykønskningen   havde    aflagt  sin  Taksigelse 

for  Gaven.  Collin  gav  derhos  at  forstaa,  at  der  ikke 
turde  ventes  Bevilling  paa  noget  Andragende  angaaende 
Marmorkirkepladsen  eller  nogen  Del  af  Rosenborghave. 

Saaledes  svandt  de  gyldne  Drømme  —  om  en  Byg- 
ning til  Forskjønnelse  for  Hovedstaden,  hvor  en  fri  og 
frydelig  Beliggenhed  kunde  stemme  Sindene  til  Nydelse  af 
Skjønhederne,  der  indesluttes  i  dens  Rum,  og  den  hele 
Omgivelse  modtage  festligt  Præg  fra  den.  Den  skjænkede 
Bygning  er  ikke  Andet  og  har  ved  ingen  Omdannelse 
kunnet  blive  til  Andet  end  en  Del  af  Slottets  Bagbygninger 
(„Garderstalden"  var  den  gængse  Benævnelse  fra  det  gamle 
Slots  Tid) ,  indeklemt  og  trykket  af  Slottets  Murmasser, 
savnende  Betingelserne  for  arkitektonisk  Selvstændigheds- 
karakter.  Men  just  derved  kunde  den  beskedent  beliggende 
Bygning  frembyde  sig  som  et  ganske  velberegnet  Gjemme- 
sted  for  Kunstværker,  som  paa  den  ene  Side  maatte  holdes 
i  Agt  og  Ære  overfor  Verden,  men  som  paa  den  anden  Side 
dog  ikke  turde  træde  op ,  —  mindst  i  en  kongelig  Resi- 
dentsstad,  —  med  Fordring  paa  at  skulle  tage  Bolig  i  en 
ny,  storstilet,  maaske  paladsagtig  Bygning! 

Man  mente  imidlertid  i  Musæumsbestyrelsen  endnu  at 
turde  holde  fast  ved  den  Tanke,  at  det  ikke  var  givet, 
hvorledes  den  kongelige  Gave  skulde  være  at  forstaa:  om 
det  skulde  agtes  som  forudsat,  at  Gaven  maatte  være  ube- 
tinget tjenlig  til  Bestemmelsen,  eller  om  den  var  at  anse 
som  Tilbud,  —  under  Forudsætning  af,  at  den  ved  nærmere 
Undersøgelse  maatte  findes  brugbar.  De  bygningskyndige 
Medlemmer,  til  hvilke  den  foreløbige  Prøvelse  af  Sagen  var 
overdragen,  havde,  med  Undtagelse  af  Koch  og  Prangen, 
udtalt    store   Betænkeligheder   ikke    alene    med  Hensyn  til 

Sikkerhed  mod  Brandfare,  til  Lys  og  Rummelighed,  men 
ogsaa  til  den  økonomiske  Fordel,  naar  Xyt  skulde  bygges 
sammen  med  Gammelt.  Skrivelsen  til  Kommunalbestyrelsen 
af  18de  Januar  ledsagedes  af  to  Bilags-Erklæringer;  den 
ene,  affattet  af  ColUn  og  tiltraadt  af  Koch,  Prangen  og 
Scavenius,  indskrænkede  sig  til  at  tilraade  snarest  mulig 
Bearbejdelse  af  den  skjænkede  Bygning;  den  anden,  af- 
fattet af  mig  og  tiltraadt  af  Bissen,  Freund,  Gamst,  Hetsch, 
Høy  en,  Puggaard,  Schouw,  Thomsen,  foreslog  at  føje  til 
Taksigelsen  Begjæring  om  at  turde  søge  fremkaldt,  sam- 
tidig med  Planer  til  Omdannelse  at  det  Gamle,  Planer  „til 
en  ny,  for  en  Sum  af  200,000  Bdl.  udførlig  Musæumsbyg- 
ning  paa  en  fri,  til  Arkitektens  Valg  overladt  Plads". 
Kommunalbestyrelsen  bestemte  sig  under  28de  Januar 
„overensstemmende  med  Thorvaldsens  Ønske"  for  ubetinget 
Modtagelse  af  den  skjænkede  Bygning.  Hermed  var  Sagen 
afgjort. 

Det  var  alvorlig  paatænkt  ved  Planerne  til  Bygningens 
Omdannelse  til  Musæum  at  søge  Gaarden  overbygget. 
Derved  vilde  Meget  være  blevet  vundet.  Ikke  blot  vilde 
den  sindrige  Dekoration  af  Gaardens  Indre  have  været 
skjærmet  mod  Vind  og  Vejr,  medens  den  nu  gaar  en  uaf- 
værgelig Undergang  imøde ;  men  hvor  ganske  andet  et  Syn 
vilde  ikke  Johannes-Gruppen  have  givet,  naar  den  havde 
kunnet  udfolde  sig  frit  i  en  Halvcirkel,  istedetfor  nu  at 
være  klemt  inde  i  den  smalle  Korridor. 

Efterat  Bindesbøll's  Plan  var  antagen  og  Arbejdet 
paabegyndt,  indtraf  endnu  en  højst  ubehagelig  Stansning, 
idet  forskjellige  Anker,  fremsatte  af  Murmester  Sibbem 
angaaende  Bygningsplanens  Sohditet,  kastede  en  panisk 
Skræk  ind  i  Borgerrepræsentanternes  Forsamling  og  frem- 

kaldte  en  energisk  Protest  imod  al  Fortsættelse  af  Arbejdet, 
indtil  samtlige  Detailtegninger  og  Detailoverslag  forelaa. 
Thorvaldsen  fandt  sig  endogsaa  foranlediget  til  at  minde 
om,  at  han  endnu  havde  det  i  sin  Magt  at  forandre  sin  Be- 
stemmelse med  Hensyn  til  Alt,  hvad  han  havde  henstaa- 
ende  i  Rom.  Ved  nærmere  meddelte  Oplysninger  beroligedes 
imidlertid  Stemningen  uden  A^anskelighed. 

Den  23de  Oktober  1842,  Dagen  efter  Hjemkomsten 
fra  en  Eejse  til  Itahen  (Maj  1841— Oktober  1842)  mod- 
toges Thorvaldsen  i  den  omdannede  Bygning,  i  Kristus- 
salen,  i  højtidelig  Forsamling  af  Kommunalbestyrelsen  og 
Musæums-Komiteerne.  Meget  videre  skulde  han  ikke  følge 
dens  Historie.  Efter  hans  Død  (24de  Marts  1844)  blev 
der  endnu  arbejdet  paa  det  Ydre  og  Indre  med  stor  Kjær- 
lighed i  4V2  Aar,  indtil  Musæet  i  September  1848  aab- 
nedes. 

Musæets  Bagside  bærer  denne  Mindeskrift  til  Efter- 
slægten: „Thorvaldsen  bestemte  Aar  1837  i  Rom,  at  hans 
Arbejder,  Samlinger,  Formue  skulde  skjænkes  til  hans  Føde- 
stad  Kjøbenhavn.  Ved  Bidrag  fra  Kongerne  Frederik  d.  6te 
og  Kristian  d.  8de,  fra  Kjøbenhavns  Kommune  og  Medborgere 
af  alle  Stænder  fuldførtes  Værket  i  1848."  Indskriften 
er  anbragt  i  en  snæver  Gyde  paa  en  af  Fugtighed  skimlet 
Mur,  og  den  kritiske  Læser  kan  af  det  Foranførte  finde 
Anledning  til  adskilhge  Randgloser.  Vist  er  det  ogsaa, 
at,  hvad  der  var  tænkt  stort,  er  blevet  hæmmet  ved  smaalige 
Hensyn.  Men  Skatten  er  dog  vunden,  —  langt  ud  over 
Folkets  Fortjeneste,  og  Bygmesterens  Aand  har  forstaaet 
at  tvinge  det  Sjælfulde  frem  midt  iblandt  de  kolde,  livløse 
Masser. 

Da  jeg  for  30  Aar  siden  (1834)  overtog  Kuratelet 
for  Frue-Kirke,  ejede  Kirken  Thorvaldsen's  Statuer  endnu 
kun  i  Gips;  men  der  var  dannet  en  særlig  „Bjgningsfond", 
tilvejebragt  ved  Afgift  af  én  Rdl.  paa  hver  Favn  Brænde, 
der  indførtes  i  Hovedstaden,  bestemt  dels  til  overordentlige 
Reparationsarbejder,  hvortil  Kirken  stadig  kun  har  trængt 
altfor  meget,  dels  og  hovedsagelig  til  Gjennemførelse  af 
Planen  til  Kirkens  kunstneriske  Udstyrelse*).  Thorvald- 
sen's Ankomst  paa  Kjøbenhavns  E,hed  den  17de  September 
1838  og  Triumftoget  fra  Toldboden  til  Charlottenborg,  og 
ikke  mindre,  —  jeg  maa  her  skride  frem  i  Tiden,  —  Lig- 
toget fra  Charlottenborg  til  Frue-Kirke  og  hans  Bisættelse 
den  3Gte  Marts  1844,  betegne  to  Dage,  som  for  Enhver,  der 
er  saa  lykkelig  at  have  Mindet  derom,  staa  som  opløftende 
Mærkedage  i  Kjøbenhavns  Historie.  Men  ogsaa  Femaaret, 
der  ligger  imellem  den  første  og  den  anden  af  disse  Dage, 
modtog  et  eget  Præg  ved  den  hæderkronede  og  elskværdige 
Oldings  Tilstedeværelse  iblandt  os;  hans  Person  og  hans 
Kunst  udgjorde  paa  ganske  særegen  Maade  Midtpunktet  for  et 
egentligt  Liv.  Netop  Vinteren  1819 — 1820,  som  jeg  havde 
tilbragt  i  Bom,  havde  Thorvaldsen  været  fraværende  i 
Kjøbenhavn.  Jeg  saa'  ham  nu  for  første  Gang  med  den 
snehvide,  rige  Haarpragt,  med  denne  mærkværdige,  paa  én 
Gang  imponerende  og  indtagende  Skikkelse,  ,,i  hvilken  vor 
Herre,  —  efter  Mynsters  Ord,  —  havde  aabenbaret  sig  som 
den  ypperste  Billedhugger-',  og  Frue-Kirke  bragte  mig  i  nær 


*)  Denne  Fond  er  først  ophævet  i  Aaret  1869,  efterat  den  ene 
Halvdel  af  den  aarlige  Indtægt  er  i  en  Række  af  senere  Aar 
bleven  anvendt  til  Afbetaling  paa  Thorvaldsens  Musæunis  Gjæld. 

(Sen.  Anm.) 

Forbindelse  med  ham.  Erindringen  om  mange  skjønne  Dage 
fra  hine  Aar  er  mig  uforglemmelig.  Kirken  blev  Gjenstand 
for  hans  særlige  Omhu;  den  besad  ved  hans  Ankomst 
til  Kjøbenhavn  kun  to  Basrelieffer.  Gipsen  blev  afløst 
af  Marmoret:  Kristus,  de  ti  Apostle  (de  to  kom  først  se- 
nere til),  Daabsengelen  og  de  to  Basrelieffer  over  Fattig- 
blokkene. Johannes  Døberens  Gruppe  i  Kirkens  Fronton 
blev  afdækket  paa  Thorvaldsens  Fødselsdag  den  19de  No- 
vember 1838,  og  i  næste  Aar  udførte  han  Modellen  til  de 
to  store  Friser,  som  betegne  Begyndelsen  og  Slutningen  af 
Jesu  Liv  paa  Jorden:  over  Kirkens  Hovedindgang  Indtoget 
i  Jerusalem,  som  i  det  kirkelige  Billedsprog  er  Symbolik 
for  Frelserens  Komme  til  Verden,  og  over  Alteret  Van- 
dringen til  Golgatha.  Disse  Arbejder  bleve  anbragte  paa 
deres  Sted  i  1840;  de  to  Basreheffer,  —  Daabens  og  Nad- 
verens Sakrament,  som  i  sin  Tid  vare  tilvejebragte  for 
Kirken  ved  private  Sammenskud,  —  bleve  først  opsatte  i 
Aaret  1844.  Ved  Thorvaldsens  Død  stode  endnu  tilbage, 
som  Fuldførelse  af  den  oprindehge  Plan  for  Kirkens  De- 
koration, fire  Profeter,  bestemte  for  de  fire  Nischer  i  Por- 
talen, samt  Luthers  og  Melanktons  Statuer,  der  vare  paa- 
tænkte at  skulle  opstilles  ved  Enden  af  Kirkens  Skib  under 
Orgelet.  Paa  Luthers  Buste  havde  Thorvaldsen  som  be- 
kjendt  lagt  Haand  endnu  paa  sin  Dødsdag;  den  efterlodes 
saaledes,  som  den  findes  afstøbt  i  Musæet.  Der  er  imid- 
lertid al  Grund  til  at  antage,  at  Billedet  af  Reformatorerne 
er  en  senere  Tilføjning  til  den  oprindelige  Plan,  fremkaldt 
ved  Reformationsjubilæet  1836;  jeg  kunde  for  min  Del  ikke 
andet  end  finde,  at  der  vilde  blive  bragt  noget  Forstyrrende 
ind    i    den    nu    naturlig    afsluttede   Kreds  af  Billedværker, 

dersom  Apostlenes  Række  skulde  modtage  denne  Tilsæt- 
ning. Hvad  Profet-Statuerne  angaar.  var  det  almindelig 
erkjendt,  at  de  vilde  komme  til  at  indtage  en  meget  uheldig 
og  utaknemmelig  Plads  ved  at  unddrages  Lyset,  skjulte  i 
Nischer  bag  Portalens  Kolonner.  Støttende  mig  til  disse 
Grunde  bragte  jeg  en  Simplificering  af  den  tilbagestaa- 
ende  kunstneriske  Dekoration  i  Forslag:  at  lade  Reforma- 
torerne falde  bort,  og  istedetfor  de  fire  Profeter  at  lade 
udføre  Moses  og  David  i  kolossal  Størrelse  til  at  udfylde 
de  store  tomme  Murflader  ved  Hovedportalens  Sider,  hvor 
de,  som  Repræsentanter  for  den  gammel-testamentlige  Re- 
ligionslære og  Kultus,  slutte  sig  sammen  med  Frontongrup- 
pen  til  Betegnelse  af  Evangeliets  Forberedelse.  Dette  For- 
slag vandt  Bifald,  og  saaledes  erholdt  Kirken  de  to  Værker 
af  Bissen  og  Jerichau,  og  Hovedstaden  i  dem  sine  to 
offentlige  Hovedprydelser. 

Det  er,  som  allerede  anført,  ikke  ved  egne  Midler,  at 
Frue-Kirke  er  kommen  i  Besiddelse  af  de  ypperste  Værker, 
den  kristelige  Plastik  har  at  opvise.  Tværtimod  befandt 
Hovedstadens  Hovedkirke  sig  i  Tiaaret  1830 — 1840  i  et 
stadigt  Misforhold  imellem  Indtægt  og  Udgift,  der  endog- 
saa  tildrog  sig  den  øverste  Kirkestyrelses,  det  danske  Kan- 
cellis, Opmærksomhed  for  at  anordne  Forholdsregler,  hvor- 
ved et  gunstigere  Forhold  kunde  blive  tilvejebragt.  Men. 
medens  de  Besparelser,  der  herfra  anordnedes,  gik  i  det 
yderlig  Smaa,  blev  min  Opmærksomhed  henvendt  paa  en 
betydeligere  Udgift,  som  aarlig  blev  opkrævet  af  Kancelliet 
selv  og  indsendt  til  samme,  under  Navn  af  „Bidrag  til  den 
forhenværende  lutherske  Kirke  i  London".  Det  aarlige 
Bidrag    udgjorde    for    Frue-Kirke    55    Rd.       Den    danske 

Kirkebygning  i  London  var  bleven  opført  i  Slutningen  af 
det  syttende  Hundredaar,  og  havde  fra  den  første  Tid 
modtaget  et  aarligt  Bidrag  af  enhver  af  Moderlandets  Kir- 
ker; den  blev  nedlagt  i  Aaret  1817  men  efterlod  en  Gjæld 
til  den  kongelige  Kasse,  som  blev  bestemt  at  skulle  dækkes, 
ved  de  vedvarende  kirkelige  Bidrag.  Men  denne  Gjæld 
var,  hvorom  jeg  skaffede  mig  Vished,  afbetalt  i  1829, 
og  Opkrævningen  var  bleven  fortsat  ud  over  denne  Tid  fra 
Aar  til  Aar.  Dette  foranledigede  mig  til  paa  Kirkens 
Vegne  at  anmode  om  Oplysning  om,  for  hvor  lang  Tid 
Afgiften  var  ved  kongl.  Resolution  bestemt  at  skulle 
udredes,  forbeholdende  Kirkens  Ret,  saafremt  Kirken 
maatte  befindes  at  have  udredet  mere,  end  der  tilkom  den. 
Istedetfor  Meddelelse  af  nogensomhelst  Oplysning  blev  der 
svaret  af  Kancelliet,  at  der,  af  Hensyn  til  Kirkens  økono- 
miske Tilstand,  „havdes  intet  imod,  at  Afgiften  for  Frue 
Kirkes  Vedkommende  henstaar  indtil  videre  ubetalt".  Ved 
gjentaget  Andragende  fra  Kirkens  og  Konsistoriums  Side 
lykkedes  det  omsider  at  erholde  den  Oplysning,  at  det  var 
paatænkt  af  Kirkebestyrelsen,  efterat  den  londonske  Kirkes 
Gjæld  var  bleven  afbetalt  i  1829,  at  anvende  de  efter  den 
Tid  indkomne  Bidrag,  noget  over  6000  Rd.,  til  Byg- 
ningshjælp  til  andre  Kirker  (der  nævnedes  Kirken  i  Skagen 
og  i  Ribe);  og  Kancelliet  henstillede,  om  der  fra  Frue-  og 
Trinitatis  Kirke  gjordes  Paastand  paa  Tilbagebetahng  af 
det  for  meget  Erlagte.  For  disse  Kirkers  Vedkommende 
kunde  der  under  det  økonomiske  Tryk,  under  hvilket 
begge  lede,  ikke  være  Grund  til  at  overlade  det  urette- 
Hg  Betalte  til  Kancelliets  Godtbefindende,  og  Tilbage- 
betalingen fandt  omsider  Sted.  Universitetet  var  dengang 
Fællespatron  for  begge  Kirker. 

Universitetet  oppebærer  Kirketienden  af  14  sjælland- 
ske Landsbykirker,  spredte  omkring  i  forskjellige  Am- 
ter; i  Faxe,  Gladsaxe  og  Taarnby  paa  Amager  findes  de 
anseligste  Kirkebygninger.  Vedligeholdelsen  af  Tag  og  Fag 
IDaasés  og  udføres  af  Universitetskvæsturen ;  men  der  er 
henlagt  til  Konsistoriums  Raadighed  600  Rå.  aarlig  for  at 
anvendes  til  Forskjønnelse  af  Kirkernes  Indre.  Som 
Eforus  for  denne  Konto  har  jeg  havt  den  Tilfredsstillelse 
efterhaanden  at  kunne  faa  disse  Kirker  forsynede  med 
Alterbilleder,  som  fortjene  deres  Plads,  at  yde  Tilskud  til 
Anskaffelse  af  Orgeler,  at  udstyre  Altrene  med  hellige  Kar 
af  Sølv  i  kirkelig  Stil,  og  paa  forskjellig  Maade  sørge  for 
Kirkernes  Udsmykning.  Enhver  af  Kirkerne  har  modtaget 
et  Exemplar  af  Jerichau's  Krucifix,  hvortil  Universitetet 
har  bekostet  Modellen,  i  galvanoplastisk  Udførelse.  Hvor 
der  er  fundet  Trang  dertil,  er  tillige  Døbefonten  bleven  for- 
synet med  det  smukke  Døbefad  efter  Frølich's  Komposition. 


Mit  første  Rektorat,  —  da  Turen  efter  fem  Aars  For- 
løb atter  kom  til  Teologerne,  —  i  1837—1838  er  betegnet  ved 
langvarige  Forhandlinger,  hvis  Afgj øreise  blev  af  indgri- 
bende Betydning  for  Universitetets  ydre  Stilling,  særlig  for 
Konsistoriums  administrative  Myndighed.  De  angik  Be- 
styrelsen af  Universitetets  økonomiske  Anliggender,  Gods- 
bestyrelse og  Regnskabsvæsen,  som  lige  siden  Universitetets 
Stiftelse  havde  været  henlagt  under  det  akademiske  Senat, 
uden  at  have  undergaaet  nogen  væsentlig  Forandring  ved 
Oprettelsen  af  Universitetsdirektionen  i  Aaret  1805.  Denne 
Gren  af  Bestyrelsen  havde  været  overdraget  til  to  Med- 
lemmer af  Konsistorium  under  Navn  af  inspectores   quæ- 

sturæ.  Ved  Prof.  J.  Møllers  Død  (han  havde  været  den 
ene  af  disse  To)  indtraadte  Prof.  juris  P.  Bang  (senere 
Bankdirektør,  Rentekammerdeputeret,  Minister,  Jiistitiarius) 
i  denne  Plads.  For  denne  Mands  øvede  og  sikre  Blik 
kunde  adskilhge  Mangler  i  den  hidtilværende  Bestyrelses 
og  Regnskabsførelses  Form  ikke  forblive  skjulte,  og  det 
var  naturligt,  om  hans  Lyst  til  Selvstyrelse  fandt  sig  ube- 
hagelig hæmmet  ved  den  Afgrænsning,  der  fandt  Sted 
imellem  Konsistoriums  og  Kvæsturens  Myndighed.  Etats- 
raad  Hansen,  som  var  det  styrende  Medlem  af  Universi- 
tets-Direktionen, var  Bangs  Svoger,  og  Udkastet  til  en  In- 
strux  for  Kvæstor  gav  Anledning  til  udførlige  Forhandlinger 
imellem  Konsistorium  og  Direktionen.  Disse  Grænsestridig- 
heder førte  omsider  til  det  radikale  Spørgsmaal,  om 
■det  ikke  maatte  være  hensigtsmæssigt,  at  den  hele  Jorde- 
godsbestyrelse  blev  henlagt  fra  Konsistorium  til  Kvæstor 
under  Universitetsdirektionens  umiddelbare  Tilsyn.  Medens 
Konsistorium  erkj  endte  det  Hensigtssvarende  i  en  saadan 
Foranstaltning,  baade  hvad  Detailbestyrelsen  angaar  og 
den  endelige  Decision  af  Regnskaberne,  mente  derimod 
Sammes  overvejende  Flerhed,  at  det  Administrations- 
princip,  der  var  blevet  fastholdt  siden  Universitetets  Stif- 
telse og  stadfæstet  ved  Kongernes  højtidelige  Tilsagn,  ikke 
burde  opgives  ved  aldeles  at  skille  Bestyrelsen  af  Universi- 
tetets Jordegods  og  Kapitaler  fra  Universitetslærernes  Kor- 
poration. Det  foresloges,  at  den  økonomiske  Bestyrelse  i 
Universitetets  Navn  skulde  overdrages  til  en  særegen,  an- 
svarhavende Økonomi-Komité,  bestaaende  af  Rektor  og  to 
Universitetslærere,  udvalgte  af  samtlige  Kolleger,  tilligemed 
Kvæstor,  som  skulde  have  Referatet.  De  meget  udførlige 
og  langvarige  Forhandlinger  fandt  omsider  deres  Afgjørelse 

ved  kgl.  Resolution  af  22cle  December  1837,  overensstem- 
mende med  Universitetsdirektionens  Forslag.  Dog  gaves 
der  et  dobbelt  Tilsagn:  at  ingen  Kapital,  henhørende  til 
den  særlige  Masse  af  akademiske  Legater,  maa  opsiges 
eller  udsættes  uden  Konsistoriums  Samtykke,  —  og  at  der 
ikke  maa  foretages  væsentlig  Forandring  med  Hensyn  dl 
Substantsen  af  Universitetets  Formue,  uden  at  Konsistori- 
ums Betænkning  først  er  bleven  indhentet.  Dersom  der 
dengang  var  blevet  bevaret  Noget  af  den  finansielle  Selv- 
stændighed, hvorpaa  Universitetet  havde  Aarhundreders 
Hævd,  er  det  vel  muligt,  at  det  ogsaa  senere  kunde  være 
lykkedes  at  hævde  Samme  en  friere  Stilling  overfor  Kigs- 
dagen,  end  det  nu  er  blevet  Tilfældet. 

I  disse  ForhandHnger  havde  jeg  som  Rektor  maattet 
tage  virksom  Del,  —  ogsaa,  ifølge  Universitetsdirektionens 
Opfordring,  ved  mundtlig  Konference  med  Sammes  Med- 
lemmer j)aa  Konsistoriums  Vegne,  i  Forening  med  Refe- 
rendarius  Prof.  jur.  (nuværende  Generalauditør)  Scheel. 
Ogsaa  efter  Afgjørelsen  af  Principspørgsmaalet  var  der 
flere  enkelte  Punkter,  der  fremkaldte  vedvarende  Rivninger 
med  den  forhenværende  Kollega  (Bang)  og  foranledigede 
mig  til  fortsat  Modværge  paa  Konsistoriums  Vegne  mod 
paatrængende  Overgreb  fra  Kvæstors  Side.  Efter  gammel 
Skik  har  Universitetets  Rektor  ved  Fratrædelse  af  Rekto- 
ratet at  meddele  en  kort  Udsigt  over  de  vigtigste  Begiven- 
heder i  Universitetets  Historie  i  Løbet  af  Aaret.  Det  her 
Forefaldne,  som  udgjør  et  Vendepunkt  i  Universitetets  ydre 
Historie,  egnede  sig  ikke  til  mundtlig  Meddelelse,  men  des- 
mere til  aktmæssig  Fremstilling.  Jeg  samlede  da  baade 
det  herhenhørende  Materiale  i  Udtog,  og  hvad  Andet  der 
af  nogen  Betydenhed  havde   tildraget  sig  i  mit  Rektorats- 

Aar  og  udgav  (1839)  „Historisk  Fremstilling  af  Kjø- 
benhavns Universitets- Virksomhed  i Rektorats-Aaret 
1837 — 38",  der  blev  efterfulgt  af  et  polemisk  Supplement 
imod  Universitetsdirektionens  Kontorchef,  Kancelliraad 
Selmer:  „Fortsat  Undersøgelse  om  Universitetets  Tilstand 
og  Virksomhed.-'  Exemplet,  som  jeg  her  havde  givet  paa 
en  offenthg  Behandling  af  Universitetets  Forhold,  blev  mod- 
taget med  Paaskjønnelse ;  min  Efterfølger  i  Rektoratet, 
Prof.  jur.  J.  E.  Larsen,  udtalte  ogsaa  en  Vilje  til  at  følge 
det  engang  givne  Exempel;  men  Viljen  kom  ikke  til  Ud- 
førelse. 

I  Egenskab  af  Universitetets  Rektor  paaiagdes  der  mig 
det  behagehge  Hverv  at  overvære  paa  Universitetets  Vegne 
Gottinger-Universitetets  Hundredaarsfest  den  16de 
September  1837.  Jeg  nyttede  Lejligheden  til  i  de  klare 
Septemberdage  at  gjentage  en  fortryllende  Fodtur  igjennem 
den  prægtige  Nordside  af  Harz bjergene  fra  Ballenstedt  til 
Goslar.  Gottingen  naa'de  jeg  sent  paa  Aftenen  den  14de 
September  i  Plaskregnvejr.  Jeg  kjørte  Uge  til  Posthuset, 
hvor  jeg  skulde  have  Adressen  opgiven  paa  det  forudbestilte 
Logi,  og  jeg  modtog  her  tillige  et  Brev  fra  Hjemmet. 
Jeg  blev  henvist  til  et  Hus  i  Wernder-Strasse  ligeoverfor 
Jakobskirken  og  betraadte  de  hyggelige  Værelser  i  den 
gladeste  Stemning;  Minderne  fra  Opholdet  for  19  Aar 
siden  vaagnede  op,  hvorved  som  sædvanlig  Lyspunkterne 
fortrængte  Skyggerne.  Ogsaa  var  i  Mellemtiden  den  gamle 
Lærerbesætning  afløst  af  en  anden  Slægt;  en  ny  Aand  hvi- 
lede nu  over  den  gottingske  Højskole,  som  paa  den  vær- 
digste Maade  nyhg  havde  givet  sig  Vidnesbyrd  ved  syv 
Professorers  Protest  imod  den  hannoveranske  Konges  For- 
fatningsbrud.    Den  forestaaende  Fest.  hvortil  Byen  beredte 

sig  i  det  livligste  Røre  under  Tilstrømning  af  Gjæster. 
kunde  ikke  andet  end  forhøje  Stemningen.  Det  var  saa- 
ledes  med  |det  frejdigste  Sind,  at  jeg  aabnede  Brevet  fra 
Hjemmet.  Men  det  indeholdt  Efterretning  om,  at  min 
Fader,  som  jeg  havde  forladt  i  fuldt  Velbefindende,  var 
ramt  af  et  apoplektisk  Slag,  at  Lægerne  mistvivlede  om 
hans  Liv,  og  at  der  var  erholdt  Tilladelse  fra  Kongen  til 
min  ufortøvede  Tilbagerejse.  Efter  en  lang  Nat,  tilbragt 
uden  Søvn  i  mørke  Tanker,  opsatte  jeg  nogle  Linjer  til 
det  akademiske  Senat,  hvormed  jeg  fremsendte  den  med- 
bragte Lykønskningsskrivelse  fra  Universitetet  i  Kjøben- 
havn,  gjorde  et  Besøg  hos  Lilcke,  som  førte  mig  hen  til 
Pestsalen,  der  skulde  indvies  den  næste  Dag,  og  dermed 
forlod  jeg  Gottingen,  ligesaa  nedtrykt  i  Sindet,  som  jeg  op- 
rømt var  dragen  derind  Aftenen  forud.  I  Ilfart  Nat  og 
Dag  fortsatte  jeg  Hjemrejsen;  Livsfaren  var  ovérstaaet. 
men  kun  for  at  den  sørgelig-  lange  Kamp  skulde  begynde 
mellem  den  stærke  Natur  og  det  lammende  Onde. 


Det  vilde  ikke  være  noget  glædeligt  Tegn,  om  en  teo- 
logisk Universitetsvirksomhed,  som  stiger  til  et  halvt  Hun- 
dredaar  og  derover,  kunde  være  lagt  tilbage  uden  at  være 
gaaet  igjennem  Strømninger,  der  havde  bragt  Bevægelse 
i  det  Idrkelige  og  teologiske  Liv.  To  saa danne  maa  jeg 
her  omtale. 

Med  Hegel's  Død  (November  1831)  var  Terroriseringen 
forbi,  som  i  Preussen  havde  behersket  Livet  i  alle  Retnin- 
ger med  en  Magt.  der  alene  er  tænkehg  i  Ideologernes 
Land.  „Systemet"  stod  der  paa  én  Gang  som  udelukkende 
Nøgle  til  den  saliggj ørende  Sandheds  Rige  og  som  udeluk- 
kende Vej  til  Ære  og  Magt  paa  Bureaukratiets  Stige. 
Men   Disciplene,    om    hvem  Mesteren    skal   have    erklæret, 

at  de  tilhobe  enten  ikke  forstode  eller  misforstode  ham, 
vedbleve  længe  at  tære  paa  Efterladenskabet,  indtil  Skolen 
splittedes  ved  skarpe  Modsætninger  og  bitre,  indbyrdes  Be- 
kæmpelser. Det  er  ikke  det  ringeste  Tegn,  der  tyder  hen 
paa  en  Grundforskjellighed  imellem  Tyskhed  og  Danskhed 
eller  rettere:  Nordiskhed,  at  den  aandelige  Omvæltning, 
som  ved  Hegelianismeni  en  Række  af  Aar  havde  tumlet 
og  begejstret  Aanderne  indtil  Fanatisme  Syd  for  Ejderen, 
havde  ladet  det  aandeKge  Liv  i  Norden  saa  godt  som  ube- 
rørt. Først  i  1838  gjorde  Sibbern  „Hegel's  Filosofi  i 
Forhold  til  vor  Tid-'  til  offentlig  Gjenstand  for  en  Række 
af  Undersøgelser,  —  en  rum  Tid  altsaa,  efterat  det  epokegjø- 
rende  Fænomen  havde  kulmineret  i  sit  Fædreland.  J.  L. 
Heiberg 's  Bestræbelser  for  at  faa  de  hegelske  Kategorier 
indførte  i  den  æstetiske  Kritik,  endogsaa  i  egne  digteriske 
Frembringelser,  vilde  heller  ikke,  uagtet  al  Grenialitet  i 
Udførelsen,  ret  slaa  an.  Men  for  Teologiens  Vedkommende 
var  det  saameget  heldigere,  at  den  sildige  Forplantelse  over 
vor  Grænse  skete  ved  en  Personlighed,  som  med  ualminde- 
lig Finhed  og  Skarphed  i  Tanke  tillige  stod  fast  paa  kri- 
steligt Standpunkt.  Det  var  i  Efteraaret  1837,  at  „den 
spekulative  Dogmatik",  —  saaledes  anmeldte  Marten- 
sen sit  dogmatiske  Kursus  i  de  to  første  Aar  efter  sin 
Ansættelse,  derefter  blev  Navnet  ombyttet  med  „kristelig 
Dogmatik",  —  blev  indført  ved  vort  Universitet.  Det  geni- 
ale Foredrag  blev  her  understøttet  ved  Sagens  Nyhed;  thi, 
hvor  betydelig  modificeret  end  den  hegelske  Kostumering 
her  traadte  frem,  kunde  det  dog  ikke  være  andet,  end  at 
det  kristeUge  Aabenbaringsindhold  kom  til  at  tage  sig  ud 
som  noget  hidtil  Ukjendt  og  Uhørt,  og  den  nye  Evangelie- 
form   vakte    den   største  Interesse   hos  de  Studerende.     En 

14* 


212  1835—1839. 

rationel  Behandling  af  Tro'sindholdet,  som  udgaar  af  en 
religiøs  Trang,  og  som,  baaren  af  den  religiøse  Tankes  Magt, 
søger  Tilfredsstillelse  ad  aandelig  Betragtnings  og  Udvik- 
lings Vej,  har  til  alle  Tider  godtgjort  en  veldædig,  fri- 
gjørende  Indflydelse  paa  Teologien  som  Modvægt  imod 
den  stive  Positivisme:  den  aandløse  Fasthængen  —  være 
sig  i  det  historiske  Stof,  i  Bogstavets  Ordlyd  eller  i  kirke- 
lige Læreformer.  Denne  Indflydelse  udeblev  heller  ikke 
her,  om  end  maaske  i  ringere  Grad  end  i  sin  Tid  ved  Kant- 
ianismen;  thi  den  oprindelige  Hegelianisme  stod,  ved 
sin  logisk-dialektiske ,  fra  Livets  Fylde  og  dets  Interesser 
bortvendte  Abstrakthed,  ét  Skridt  længere  borte  fra  Reli- 
gion og  Kristendom.  Men  ikkedesmindre  var  det  i  Tysk- 
land en  Tidlang  lykkedes  ved  kunstfærdig  Behandling  af 
Begrebsformer  og  Kunstord  at  fortsætte,  hvad  de  Indviede 
selv  kaldte  Forklarelse  af  det  kristelige  Tro'sindhold,  dets 
Opløftelse  fra  ForestilHngens  urene  Form  i  den  rene  Be- 
grebssfære,  indtil  Øjnene  oplodes  til  at  erkjende,  at  denne 
Operation  var  Voldførelse  af  Evangeliet;  den  saakaldte 
„dialektiske  Livskilde  blev",  —  at  jeg  skal  citere  mig  selv 
(Fort.  t.  Hermeneutiken  1840),  —  „vel  saa  rig  paa  Sand 
som  paa  Vand".  Men,  saaledes  som  den  spekulative  Ret- 
ning blev  omplantet  hos  os  og  bragt  i  Forbindelse  med 
Teologien,  har  den  upaatvivlelig  for  en  stor  Del  af  de  Stu- 
derende været  Vækkelse  til  friere  Selvtænkning  og  dybere 
religiøs  Selvtilegnelse.  Dog  laa  en  farhg  Illusion  meget 
nær.  Mange  mente  ved  en  spekulativ  Skinindvielse  hurtig 
og  let  at  blive  løftede  op  paa  Højdepunktet  af  en  Viden, 
hvor  den  møjsommehge  Erhvervelse  af  positive  Kundskaber 
blev  overflødig.  Det  var  kjendeligt  og  letforklarligt,  at  i 
hine  Aaringer  Interessen  for  det  exegetiske  Studium  tabte 
sig   mere   og  mere,    medens   det   større  Flertal  af  de  Stu- 

derende  fandt  en  tarvelig  Erstatning  i  den  filosofiske  No- 
menklatur, der  i  de  hegelske  Skoler  spillede  saa  stor  en 
Rolle.  „Tidens  Yndlings-Filosofi"  blev  snart,  —  for  at 
bruge  et  Søren-Kierkegaard  sk  Ord,  —  „Tidens  Ynglingsfilo- 
sofi".  Man  fandt  ungdommeligt  Behag  i  det  klingende 
Spil,  blev  sig  selv  Gjenstand  for  en  vis  Beundring,  naar 
man  hørte  sig  selv  tumle  omkring  med  de  hule  Nødder. 
—  efter  det  Gæthe'ske  Visdomsord:  „AVo  die  Begriffe  fehlen, 
da  stellt  zur  rechten  Zeit  ein  Wort  sich  ein".  Særlig 
maatte  Modersmaalet  vaande  sig  under  den  sprogfordær- 
vende  tysk-spekulative  Overhaling;  ved  de  skriftlige  Øvelser. 
som  jeg  i  disse  Aar  holdt  med  et  stort  Antal  (100  og  der- 
over), kom  Sj)rogbarbariet  mig  overvældende  og  højst  be- 
sværende imøde.  Jeg  har  endnu  opbevaret  en  Mindeseddel 
om  Bestræbelsen  for  at  værge  Modersmaalet  og  mig  selv 
imod  den  terminologiske  Syndflod.  Jeg  stillede  exempelvis 
for  mine  Tilhørere  den  samme  Sætning,  udtrykt  i  det  spe- 
kulative Kateders  Frimurersprog  og  i  dansk  Tungemaal, 
og  opfordrede  til  Overvejelse,  om  der  kunde  paavises  anden 
Forskjel  imellem  de  to  Versioner  end  Affektationens  Frem- 
medpræg  overfor  Naturligheden. 


„Efter  at  have  illustreret  og 
expliceret  Relationen  imellem  Gud 
og  Verden:  Gud  som  manifeste- 
rende sig  i  Verden,  som  præsent 
i  Apparentsen,  men  uden  at  denne 
participerer  i  hans  Væsen,  resul- 
terer heraf,  at  Verden  ikke  kan 
poneres  som  identisk  med  Gud, 
men  at  enhver  saadan  Position 
maanegeres  som  deriverende  sig  af 
en  ethniserende  Pantheisme,  der 
tenderer  til  Atheisme  og  evolverer 
sig  i  irrationelle  Consequentser." 


„Efter  at  have  oplyst  og  ud- 
viklet Forholdet  imellem  Gud  og 
Verden:  Gud  som  aabenbarende 
sig  i  Verden,  som  nærværende  i 
det  Tilsynekommende,  men  uden 
at  dette  har  Andel  i  hans  Væsen, 
følger  heraf,  at  Verden  ikke  kan 
sættes  som  Ét  med  Gud,  men  at 
enhver  saadan  Sætning  maa  afvi- 
ses som  udsprungen  af  enhedensk- 
agtig  Pantheisme,  der  fører  til 
Gudsfornægtelse  og  udvikler  sig  i 
fornuftstridige  Følgeslutninger." 

Jeg  tvivler  dog  paa,  at  der  dengang  var  noget  at  ud- 
rette for  Øjeblikket;  den  spekulative  Tone  maatte,  som 
enhver  Modetone,  have  sin  Tid. 

Denne  Tid  kunde  imidlertid  ikke  være  lang  ved  en 
Yæxt,  som  var  indført  udenlandsfra  og  saa  sent,  at  den  i 
dens  Fødeland  allerede  løb  ud  i  allehaande  vilde  og  golde 
Skud,  og  som  var  omplantet  i  en  Jordbund,  der  ikke  egnede 
sig  ret  naturlig  for  den;  det  tør  ikke  lades  ubemærket,  at 
mit  dogmatiske  Kursus,  som  vexlede  hvert  andet  Aar  med 
min  nye  Kollega's,  beholdt  i  hine  Aar  en  ganske  anstændig  og 
stadig  Tilhørerkreds.  Anderledes  forholdt  det  sig  med  en 
anden  Retning,  den  grundtvigianske.  Dens  aandelige 
Fysiognomi  bærer  den  indenlandske  Herkomst  paa  alle 
Punkter  til  Skue.  Det  var  en  ægte  nordisk  Digter-Genia- 
litet, der  her  traadte  frem  paa  kirkelig  Grund.  Den  na- 
tionale Varmblodighed,  den  demokratiske  Frihedsretning, 
den  ivrige  Bekæmpen  af  de  stive  Formers  Herredømme, 
en  vis  Djærvhed  og  Naturlighed  i  Tale  og  i  Sang  har  for- 
maaet  at  udsone  med  Meget,  selv  det  Smagløse  og  Bizarre, 
og  virket  tiltrækkende  til  samme  Tid,  som  den  har  stødt 
tilbage.  Det  forekommer  mig  at  have  været  meget  uhel- 
digt for  Grundtvig,  at  hans  Vugge,  hans  Udvikling  og 
Virksomhed  har  skullet  være  henvist  inden  den  snævre 
Begrænsning  af  et  lille  Land.  En  saa  storslaaet  og  i  Be- 
vidsthed om  sin  Kraftfylde  saa  selvtillidsfuld  Personlighed 
trængte  i  høj  Grad  til  en  aandelig  Tugt  og  Ave,  som  i 
en  større  Verden,  under  en  større  Mangfoldighed  af  For- 
hold, ikke  havde  kunnet  udeblive,  og  som  vilde  af  sig  selv, 
om  end  under  Brydning  og  Kamp,  have  ført  til  gavnlig 
Selvbegrænsning,  rigtigere  Selvvurdering  og  større  Konse- 
kvents.     Den  Indsigelse  og  Modstand,  som  her  har  kunnet 

rejses,  har  ikke  forslaaet ;  den  har  ikke  været  i  Stand  til  at 
trænge  igjennem  den  tætsluttede  Kreds,  der  omgav  ham,  af 
ubetingede  Tilhængere  og  i  Forgudelse  hensunkne  Kvinder. 
I  denne  Omgivelse  har  han  niaattet  komme  til  at  staa  som 
Orakel;  hans  Ord,  hans  Gjøren  og  Laden  har  gjældet  som 
ufejlbar  Lov,  ophøjet  over  al  Kritik;  han  er  bleven  ført 
videre  og  videre  frem  i  de  mest  excentriske  Spor,  og  ingen 
Paastand  har  været  saa  sælsom,  at  den  jo  er  bleven  støttet 
ved  et  mangefoldt  Ekko,  saasnart  den  er  gaaet  ud  fra  hans 
Mund.  Og  hvilke  Svingninger  har  der  ikke  maattet 
gjøres  af  hans  Tilhængere  for  at  følge  efter  i  Sporet! 
Hvormange  Streger  paa  det  aandelige  Kompas  har  Partiet 
ikke  maattet  gjennemløbe  med  dets  urolige  Hoved!  Hvo 
skulde  tro.  at  den  senere  Lovsynger  af  Grundloven  af  5te 
Juni  1849  og  af  det  folkelige  Frihedsliv  i  sin  Tid  har  lov- 
prist Kongeloven  og  Enevoldsmagten  som  Palladiet  for 
den  sande  Borgerfrihed,  eftersom  den  jo,  —  det  var  Om- 
kvædet, —  vel  gav  den  enevældige  Konge  Magt  til  at  gjøre 
alt  det  Gode,  han  vilde  og  kunde,  men  ikke  til  at  gjøre 
noget  Ondt?  Hvo  skulde  tro,  at  den  senere  Folkethingsmand 
endnu  i  Aaret  1831  („Politiske  Betragtninger")  lignede  de 
konstitutionelle  Rigsdage  ved  en  Husorden,  hvor  Heste  og 
Køer,  Gæs  og  Svin  toge  Del  i  Husets  Bestyrelse,  „medens 
hvert  ordentligt  Menneske  maatte  stoppe  Fingrene  i  Øret  for 
Gaase-Bænkens,  og  lukke  Øjnene  for  Svine-Stiens  Fuldmæg- 
tige"? —  og  ti  Aar  senere  udtalte  som  sin  Overbevisning:  at 
Overgangen  til  et  Folkeraad  med  afgjørende  Stemme  vilde  „ikke 
blot  være  skadelig  og  sørgelig,  men  en  af  de  største  Ulyk- 
ker, der  kunde  ramme  Fædrelandet"  („den  28de  Maj  i 
danske  Samfund.  1841")?  Hvo  skulde  tro,  at  Stormløberen  for 
Præsternes  Ubundethed  i  Lære  har  i  sin  Tid  drevet,  trods  nogen 

ukirkelig  Stok-Jurist,  paa  snorret  Lære  efter  Symbolernes 
Bogstav?  —  Ogsaa  opadtil  har  Grundtvig  staaet  skudfri 
under  Kristian  den  Ottendes  og  hans  Dronnings  allerhøjeste 
Protektion.  Den  gjorde  ham  dengang  formaaende  til  at 
drive  enhver  kirkelig  Foranstaltning  tilbage,  som  ikke  bar 
det  grundtvigianske  Præg,  navnlig  den  Mynster'ske  Revi- 
sion af  Ritual  og  Alterbog,  uanset  den  almindelig  erkj endte 
Trang  dertil  og  uanset,  at  Arbejdet  var  foretaget  og  udført 
af  Biskoppen  efter  kongehg  Befaling;  og  omvendt  har  han 
forstaaet  for  sin  egen  Person  at  tilvinde  sig  som  homo 
exlex  en  Stilling  udenfor  gjældende  Kirke-Lov  og  Ordning. 
For  selvtiltagne  Friheder  fra  denne  Side  synes  Biskop  cg 
Kancelli,  senere  Kirkeministeriet,  at  være  komne  overens 
om  at  holde  Øjnene  tillukkede.  Sligt  er  kun  muhgt  i  et 
lille  Land  og  under  en  svag  Regering! 

Der  er  mere  end  én  Side  af  Grundtvigianismen, 
med  hvilken  jeg  til  enhver  Tid  har  sympatiseret,  hvad 
Grundretningen  angaar,  naturligvis  indtil  en  vis  Grænse. 
Det  gjælder  ogsaa  om  Hovedpunkter  i  den  kirkelig- 
teologiske Retning.  Hvad  Rehgionstrihedens  Princip  an- 
gaar, Troens  frie  Bekjendelse,  Tro'strangens  frie  Tilfreds- 
stillelse i  Ord  og  Gjerning,  har  jeg  til  enhver  Tid  staaet 
paa  samme  Grund*) ;  og,  naar  jeg  agter  paa,  hvorledes  det 
er  lykkedes  en  reaktionær  Retning  under  det,  —  man  fristes 
til  at  sige,  —  bespottelige  Navn  af  „Ny-Lutheranisme" 
at  gjøre  sig  gjældende  omkring  i  Tyskland  med  Sammen- 
blanding   af   Kristentro    og    Kirketro,     med    Fornyelse    af 

*)  Da  det  er  blevet  staaende  Mundheld,  saa  ofte  som  Religions- 
frihed i  Danmark  kommer  paa  Tale,  at  prise  Grundtvig  som  Vej- 
bryder i  denne  Retning,  tør  jeg  i  al  Beskedenhed  vise  hen  til 
min  Udtalelse  for  henimod  50  Aar  siden  i  „Katholic.  og  Prote- 
stant."    S.  328  ff. 

gammellutheransk  Læretvang  under  Symbolbogstavets  Aag. 
da  er  jeg  tilbøjelig  til  at  tilskrive  Grundtvigianisnaen  i 
dens  nyere  Udgave  en  ikke  ringe  Del  af  den  Fortjeneste 
at  have  holdt  denne  Forstening  ude,  have  holdt  baade  de 
hierarkiske  Lyster  og  den  pietistiske  Livsforvanskning  nede ; 
i  Norge  og  Sverrig  har  den  ene  og  den  anden  Retning 
vundet  betydelig  Fodfæste.  Jeg  har  offentHg  udtalt  det. 
at  jeg  i  „den  frie,  friske,  tiltalende  Naturlighed  fra  denne 
Kilde"  ser  „en  velgjørende  Modvægt  imod  det  Stiftstøbte, 
det  i  kunstlet  Regelrethed  Forpinte",  og  det  er  mit  Haab, 
som  jeg  ligeledes  har  udtalt,  at  Grundtvigianismen,  „efter- 
haanden  som  de  uklare  Gjæringer  blive  overvundne,  vil 
under  Forsynets  naadige  Styrelse  føre  til  det  forønskede 
Maal,  om  end  dens  Tilhængere  ikke  just  synes  at  have  det 
for  Øje:  at  samle  om  det  oj) rindelig  og  fælles  Kristelige, 
der  har  sit  Udtryk  i  det  saakaldte  apostoliske  Symbol, 
uden  at  de  konfessionelle  Særegenheder  og  Læreforskj  el- 
ligheder  træde  hindrende  i  Vejen  for  Enhed  i  Tro  og  bro- 
derligt Samfund  i  Fredens  Baand".  Naar  jeg  ikke  des- 
mindre er  bleven  og  har  maattet  vedblive  at  staa  som  er- 
klæret Modstander  af  Grundtvigianismen,  vil  der  paa  andet 
Sted  blive  Lejlighed  til  at  betegne  denne  Modstands  Grund 
og  Retning.  Her  skal  jeg  alene  berøre  den  meget  bestemt 
fremtrædende  Indflydelse  ikke  alene  paa  den  studerende 
Ungdom  og  de  teologiske  Studier,  men  ogsaa  paa  en  be- 
tydelig Del  af  vore  Gejstlige  og  deres  Forhold  til  den 
videnskabelige  Teologi.  Ogsaa  her  erkj ender  jeg  gjærne 
en  Indvirkning  til  at  opfatte  og  drive  Studiet  ikke  som 
blot  Hoved-Sag,  men  som  Livs-  og  Hjærte-Sag,  og  derhos 
en  Modvirkning  imod  sygeligt  pietistisk  og  metodistisk 
Formvæsen.      Men  Grundtvigianismen  staar  fjendt- 

lig  rettet  imod  al  videnskabelig  Teologi.  Til 
Skriftlærdom,  bibelsk  Kritik  og  Fortolkning  liar  den  kun 
Smædeord,  og  al  Gransken  over  Tro'sindholdet,  som  søger 
og  fører  ud  over  „Barnetroens"  Grænse,  betragter  den 
med  mistænksomt  Blik.  En  flegmatisk  Ligegyldighed  for 
Renhed  og  Aandelighed  i  de  kristehge  Forestillinger,  en 
kapernaitisk  Fastklyngen  ved  Skriftordets  Bogstav  eller 
Ordlyden  (til  Exempel:  Forkastelse  af  det  koj)ernikanske 
System)  —  hører  til  de  meget  karakteristiske  Træk.  Det 
stærke  Krav  paa  gejstlig  Lærefrihed  staar  saaledes 
i  Grundtvigianernes  Mund  uden  sand  Betydning  for  kriste- 
hgt  Fremskridtsliv.  eller  rettere:  har  kun  den  Betydning, 
at  den  Enkelte  skal  have  fri  Haand  til  at  tumle  sig  i  al- 
skens vilkaarlige  Indfald  eller  lixe  Parti-Løsener.  Hertil 
kommer  endnu  et  sælsomt,  dybt  indgroet  Nag  til  Uni- 
versitet, Fakultet  og  enhver  Vidskabs-Skole,  hvad  ikke  sav- 
ner sin  dybereliggende  Grund.  Den  grundtvigianske  Ud- 
tryksform har.  ved  Siden  af  en  vis  ejendommelig  Friskhed 
og  Naturlighed,  hvad  enten  denne  er  oprindelig  eller 
ved  lang  Øvelse  bleven  til  anden  Natur,  ogsaa  en  fili- 
strøs Flothed,  noget  plebejisk  Raat  og  Uhøvlet,  som  ikke 
staar  sammen  med  videnskabelig  Gjennemdannelse  og  vir- 
ker frastødende  paa  Enhver,  som  har  Del  i  denne.  Det 
er,  som  vore  Dages  Historie  viser,  ikke  i  Bønderophidsernes 
Lejr  alene,  at  Intelligentsen  har  sin  svorne  Fjende ;  Grundt- 
vigs Fihppica  mod  Boglærdommen,  baade  den  latinske  og 
den  ulatinske,  kan  tage  det  op  med  Tschernings.  En  anti- 
videnskabelig Retning  kan  til  enhver  Tid  ikke  andet  end 
være  smittende  for  en  større  eller  mindre  Del  af  den  stu- 
derende Ungdom,  især  hvor  den  træder  frem  med  en  pikant 

Cynisme  og  dertil  bliver  støttet  ogsaa  fra  anden  Side. 
Dette  er  uheldigvis  netop  blevet  Tilfældet  ved  det  første 
præliminære  Kursus  i  Filosofi,  hvormed  de  unge  Studerende 
modtages  ved  Universitetet.  En  genial  Kollega,  Prof.  R. 
Nielsen,  synes  at  finde  den  højeste  Tilfredsstillelse  ved  at 
benytte  sit  Talent  til  at  udvikle  den  uforligehge  Modsæt- 
ning, der  efter  hans,  den  Kierkegaard'ske ,  Opfattelse 
skal  finde  Sted  imellem  kristelig  Tro  og  teologisk  Viden- 
skab, og  til  at  fremstille  Teologien  som  videnskabelig  Kari- 
katur. Saaledes  forberedte,  fra  mere  end  én  Side,  træde 
de  unge  Teologistuderende  ind  i  de  teologiske  Læresale  1 
Man  maa  tilstaa,  —  det  er  Forhold,  der  kunde  kræve  en 
Samvirken  af  mere  end  almindehg  betydelige  Kræfter  for 
at  gjøre  denne  Strømning  tilstrækkehg  Modstand. 

I  Aaret  1837  blev  en  Kommission,  bestaaende  af  Bi- 
skop Mynster  og  Medlemmerne  af  det  teologiske  Fakultet, 
udnævnt  til  at  foretage  en  Revision  af  det  Gamle  Te- 
staments  Oversættelse.  Bibelselskabet  var  hidtil  trø- 
stig vedblevet  Aar  for  Aar  med  Uddeling,  et  sandt 
opus  operatum,  af  den  gammeltestamentlige  Bibel,  som 
paa  mange  Steder  var  uforstaaelig,  paa  mange  Steder  til 
Forargelse.  Og  ved  det  her  gjorte  Skridt  kom  man  ikke 
videre.  Hovedarbejdet  maatte  blive  hvilende  paa  Hohlen- 
berg;  men  ved  den  store  Samvittighedsfuldhed,  der  var 
Grundtræk  i  hans  Karakter,  kunde  Arbejdet  ikke  faa  Frem- 
gang. Senere  traadte  Sygdommen  til,  hvortil  han  længe 
havde  baaret  den  dødelige  Spire  i  sig.  Først  efter  8  Aars 
Forløb  i  1845,  samme  Aar  som  Hohlenberg  døde,  udkom 
en  Prøveoversættelse  af  nogle  af  de  poetiske  Boger  og  Vis- 
dommens Bog.     Fem  Aar  derefter  blev  Kommissionen  op- 

løst.  Næsten  en  Menneskealder  er  gaaet  lien,  inden  man 
paa  ny  (1865 — 1866),  og  som  det  synes  med  større  Alvor, 
har  taget  fat  paa  et  Arbejde,  som  uden  Tvivl  burde  være 
gaaet  forud  for  den  massevise  Bibel-Udbredelse*). 


I  Aaret  1871  kunne  vi  omsider  lykønske  os  med  at  have  opnaa't 
en  fuldført  Revision  af  Oversættelsen  af  det  GL  Testament  ved 
min  Kollega,  Prof.  Hermansen,  understøttet  af  Dr.  Kaikar 
og  Stiftsprovst  Kothe.     (Sen,  Anm.) 


V. 

Aar  1839-1847. 


Ved  Fredrik  den  Sjettes  Personlighed  vare 
mange  Ønsker  og  Attraaer  blevne  holdte  nede.  Man  vidste, 
at  han  betragtede  den  absolute  Kongemagt  som  urørligt 
Arvegods,  og  det  var  i  sin  Orden,  naar  den  alderstegne 
Konge  betragtedes  som  tilhørende  den  gamle  Tid;  den 
rene  ukunstlede  Menneskelighed,  —  udtrykt  i  Bissen's 
skjønne  Billede  ved  Indgangen  til  Fredriksberghave  — ,  der 
lyste  frem  i  Retsind  og  Medfølelse  med  Andres  Vel  og 
Ve,  overskyggede  desuden  Regent-Svaghederne.  Men  ved 
Kristian  den  Ottendes  Tronbestigelse  (3die  December 
1839)  fik  Alt,  hvad  der  var  blevet  holdt  tilbage,  højrøstet 
Mæle.  Det  var  naturligt,  om  den  almindelige  Mening  til- 
lagde ham  en  mere  virksom  Andel  i  Norges  frie  Forfatning, 
end  Historien  tilkjender  ham,  og  i  hvert  Tilfælde  lod  Aaret 
1814  sig  officielt  benytte  til  at  nære  Forhaabninger  om  den 
Maade,  hvorpaa  Kong  Kristian  skulde  være  tilsinds  at 
indvie  sin  Regering  i  Danmark.  Ønsker  og  Begjæringer  i 
konstitutionel  Retning  bleve  lydelig  udtalte,  om  end  med 
større  eller  mindre  Fortrøstning.  I  disse  tog  jeg  ingen 
Del;  jeg  véd  ikke,  om  Grunden  hertil  var  den,  at  Tids- 
punktet  ikke    syntes    mig    at    være  der  endnu,    eller  fordi 

Tingen  kom  mig  selv  for  brat  og  overraskende;  dog  er  jeg 
tilbøjelig  til  at  antage  det  Sidste.  Ogsaa  i  Studenterforeningen 
paatænktes  der  en  Henvendelse  til  den  nye  Konge.  Selve 
den  3die  December  mod  Aften  fik  jeg  Besøg  af  Etatsraad 
Adler,  Kongens  Kabinetssekretær  og  personlige  Ven,  til 
hvem  jeg  var  kommen  i  noget  nærmere  Forbold  under 
Opholdet  i  Italien.  Besøget  gjaldt  en  Anmodning:  at  jeg 
vilde  forsøge  at  benytte  min  Stilling  til  Studenterne  til  at 
søge  forhindret  et  Skridt,  som  kun  vilde  være  Kongen 
ubehageligt.  Herpaa  kunde  jeg  villig  gaa  ind,  —  hvor  lidt 
jeg  end,  efter  den  almindelige  Stemning,  tro'de  at  kunne 
udrette  — ,  da  jeg  ikke  kunde  finde  den  studerende  Ungdom 
kaldet  til  at  træde  frem  ved  en  Anledning  som  denne; 
men  Samtalen  førte  naturlig  noget  dybere  ind.  Jeg 
udtalte,  hvad  der  dengang  var  min  oprigtige  Tro,  den  For- 
trøstning, hvormed  man  maatte  modtage  en  Konge,  som 
ikke  blot  kj endte  og  forstod  sin  Tid,  men  ogsaa  havde 
havt  Opfordring  som  Faa  til  at  klare  og  udforme  sig  det 
Regeringssystem,  han  agtede  at  gjennemføre.  Dette  vilde 
dog  Adler  ikke  lade  gjælde.  Han  erklærede  med  en 
Naivetet,  der  overraskede  mig,  at  Kongen  havde  tiltraadt 
Begeringen  uden  nogen  egentlig  Plan  for  samme,  kun  „fast 
stolende  paa  Gud  og  sin  gode  Vilje".  Sloge  disse  Ord  mig 
allerede  dengang,  saa  ere  de  mange  Gange  senere  faldne 
mig  ind  ved  at  agte  paa  den  famlende  Haand  ved  Styret 
midt  under  den  høje  Bølgegang. 

Det  hele  Universitetspersonale  fremstillede,  sig 
ogsaa  for  den  nye  Konge,  i  hvem  man  hilste  en  Musagetes. 
Jeg  havde  i  en  Bække  af  Aar  holdt  mig  i  fjærn  Afstand 
fra  Tronfølgerens  Hof.  —  efter  den  personlige  Interesse, 
han  og  Gemalinde  havde  skjænket  de  grundtvig-lindbergske 

Operationer.  Reformationsjubilæet  og  inin  Andel  ved  samme : 
Festtalen  og  de  kirkehistoriske  Foredrag  synes  dog  ogsaa 
fra  denne  Side  at  have  tilvendt  mig  nogle  Naadesgiimt;  ved 
den  her  omtalte  Præsentation  vendte  Kongen  med  særegen 
Vægt  Ordet  til  mig  med  Tilsagn  om  sin  Interesse  for  Univer- 
sitetet og  dets  Anliggender.  Uden  Tvivl  tænkte  han  paa  det 
Forsvar,  jeg  som  Rektor  havde  ført  mod  Universitetsdirek- 
tionen  for  Opretholdelse  af  det  akademiske  Senats  Andel  i 
Selvstyrelsen  af  Universitetets  Anhggender.  Men  Solskinnet 
blev  her  kun  stakket.  Det  var  i  hine  Dage  overhovedet 
Talernes  Tid.  Ordet  flød  fra  den  kongelige  Mund  i  fulde 
Strømme  til  alle  Sider  og  førtes  igjennem  Bladenes  Beret- 
ninger ud  i  Folket,  indtil  den  uophørlige  Gjentagelse  om- 
sider blev  trættende,  og  det  tilmed  erkj  endtes,  at  megen 
Tale  volder  megen  Misforstaaelse.  Hele  December  Maaned 
vedblev  der  at  strømme  Adresser  ind  fra  alle  Egne  i 
Landet,  særlig  fra  Kjøbstæderne,  der  i  forskjellige  Ven- 
dinger hilsede  den  nye  Konge  som  „vor  Tids  Konge"  og 
hentydede  til  Borgernes  Forventning  til  Frihedens  Grund- 
lægger i  Norden,  uanset  at  det  kgl.  aabne  Brev  af  3die  De- 
cember havde  i  tørre  og  knappe  Ord  henvist  disse  Forvent- 
ninger til  „de  Forbedringer  i  Forvaltningen,  som  Erfaring 
maatte  tilraade". 

Erfaring  maatte  omsider  lære.  hvor  forgjæves  det  var 
at  slaa  længere  paa  disse  Strænge,  —  og  nu  fulgte  der  et 
brat  Omslag  i  Stemningen,  idetmindste  i  Hovedstaden.  Den 
22de  Mai  1840  var  Kongeparrets  Sølvbryllupsdag,  og  jeg 
blev  tilfældig  Vidne  til  en  højst  uhyggelig  Scene,  da  jeg  om- 
trent Kl.  4  gik  over  Amalienborg-Plads.  Kongen  og  Dron- 
ningen kom  netop  med  Følge  kj ørende  til  deres  Palæ  fra 
Nyholm,    hvor    Linjeskibet    „Kristian    den    Ottende",    som 

endte  sin  Bane  i  Ekernførde  Fjord,  var  løbet  af  Stabelen 
til  Ære  for  Dagen.  Pladsen  var  propfuld  af  Mennesker. 
Hoved  ved  Hoved,  saa  at  Hestene  foran  den  kongelige 
Vogn  med  Møje  og  kun  Fod  for  Fod  skaffede  sig  Vej 
gjennem  Stimmelen.  Kongen  og  Dronningen  hilste  paa  det 
Venligste  til  begge  Sider  —  til  bedækkede  Hoveder;  kun 
hist  og  her  saa's  Hattene  at  løfte  sig.  Om  Aftenen  var  der 
Bal-paré  i  Riddersalen  paa  Kristiansborg;  men  Folke- 
mængden udenfor  tog  ogsaa  Forargelse  af  denne  Festlighed. 
Man  bragte,  ved  en  saadan  Lejlighed  hel  ubetimeligt,  nogle 
Ord  i  Erindring,  som  Kongen  havde  udtalt  til  en  af  de 
mange  Deputationer:  „Nu  ville  vi  Alle  spare,  hvor  spares 
kan",  og  forskjelhge  Pøbeloptøjer  forefaldt  i  Løbet  af 
Natten*).  Kroningshøjtideligheden  i  Fredriksborg-Kirke, 
den  28de  Juni  1840,  fremkaldte  en  Fornyelse  af  Adresse- 
Scenerne  i  samme  Retning  som  tidligere.  Faa  Dage 
efter  Kroningen  overraktes  der  Kongen  en  Lykønsknings- 
Adresse  fra  Kjøbenhavns  Borgerrepræsentanter,  som  udtalte 
Haabet  om,  at  Hs.  Majestæt  „snart  vilde  skjænke  Natio- 
nens forenede  Repræsentanter  en  besluttende  Medvirkning 
saavel  ved  Lovgivningen  i  Almindelighed  som  ved  Bestem- 
melse af  Statens  Indtægter  og  Udgifter  i  Særdeleshed".  I 
sit  Svar  udtalte  Kongen  en  Tvivl,  om  de  ikke,  ved  at 
„benytte  denne  Lejlighed  til  at  indblande  politiske  Be- 
tragtninger og  til  at  andrage  paa  Forandringer  i  Statsfor- 


")  „Paa  Slottet  var  Alt  glimrende ;  Kongen  var,  som  altid,  en  behagelig, 
forekommende  Vært.  Udenfor  i  Gaderne  brusede  og  gjærede  det, 
ikke  som  ved  Tummelen  paa  en  Grlædesfest,  men  snarere  som  ved 
et  begyndende  Oprør.  Man  spurgte  paa  Slottet  med  megen  Æng- 
stelighed om  Efterretninger  fra  Byen,  men  det  kom  dog  ikke  til 
Udbrud."     (Mynster's  Meddelelser.     S.  263.) 

fatningen,  turde  gaa  udenfor,  hvad  deres  Kommittenter, 
Kjøbenhavns  gode  Borgere,  kunde  ønske  af  dem",  og  Kongen 
henviste  derved  til  en  samtidig  modtagen  Adresse  „fra  et 
stort  Antal  af  Kjøbenhavns  bedste  Borgere  og  Indvaanere, 
affattet  i  en  ganske  anden  Aand".  Den  hist  udtalte  Tvivl, 
ligesom  ogsaa  Adskillelsen  i  den  kongelige  Mund  af  „gode 
Borgere"  og  „bedste  Borgere",  havde  til  umiddelbar  Følge 
en  Adresse,  henvendt  til  Borgerrepræsentationen  fra  1240 
mest  næringsdrivende  Borgere,  som  indeholdt  en  højtidelig 
Erklæring,  „at  den  overrakte  Lykønskningsadresse  havde 
fundet  almindelig  og  trøstehg  Gjenklang  og,  ved  at  tolke 
længe  nærede  Ønsker  og  Forhaabninger,  opfyldt  Forvent- 
ningerne til  Hovedstadens  Repræsentanter". 

Under  saa  bevægede  Forhold  sammentraadte  Stænderne 
i  Roskilde  til  den  tredje  Session,  fjorten  Dage  efter 
Kroningen,  den  14de  Juli. 

I  denne  Session  indtog  ogsaa  jeg  min  Plads.  lAaret 
1838  havde  jeg  af  min  Fader  i  hans  indtraadte  Sygdoms- 
tilstand modtaget  Skjøde  paa  hans  Landsted,  og  jeg  var 
saaledes  bleven  valgbar.  Hverken  Ønske  eller  Tanke  hos 
mig  var  gaaet  i  denne  Retning;  men  et  uventet  Dødsfald 
i  et  Landdistrikt  (det  10de)  gjorde  en  Plads  i  Stænder- 
salen ledig,  og  Valget  faldt  paa  mig,  —  jeg  véd  ikke  efter 
hvis  Indflydelse  paa  en  Landbefolkning,  for  hvem  jeg  var 
personlig  ubekjendt.  Bevægelsen,  som  var  at  forudse  efter 
Alt,  hvad  der  var  gaaet  forud,  søgte  Professor  P.  Bang 
at  afvende  ved  at  fremkomme  med  et  Andragende  „om 
Modifikationer  i  Provinsialstændernes  Institution".  Hoved- 
punkterne var  næst  Ofifenthghed  i  Forhandlingerne:  For- 
ening af  Kongerigets  tvende  Forsamlinger  til  én.  Udvidelse 
af  Valgbarheden,    saa  at  Grundbesiddelse  ikke  skulde  ved- 

15 

blive  at  være  Betingelse,  og  Ret  til  at  afgive  Betænkning 
over  et  almindelig  forelagt  Budget  samt  til  at  kontrollere 
Overholdelsen  af  samme  ved  Revision  af  Statsregnskaberne. 
Ved  Fremlæggelsen  udtalte  han,  „at  Stænderinstitutionen 
i  sin  nuværende  Skikkelse  ikke  vil  kunne  fyldestgjøre  det 
danske  Folks  Trang  til  en  hensigtsmæssig  UdvikHng  af  det 
offentlige  Liv",  —  og  den  Frygt,  at  „Savnet  af  denne  Udvikling 
og  den  Uhyggelighed  og  Tomhed,  som  vil  være  dette  Savns 
uudblivelige  Følge,  vil  bane  Vejen  for  lidenskabelige,  uheld- 
bringende Bevægelser."  Andragendet  blev  overgivet  til  Drøf- 
telse af  et  Udvalg,  hvori  jeg  havde  Sæde  med  Bang,  Treschow, 
Tutein  og  Ussing.  Men  samtidig  hermed  fremlagde  Etats- 
raad  Hvidt  Begjæringer  fra  3382  Indvaanere  i  Kjøbenhavn, 
mest  næringsdrivende  Borgere,  og  ligeartede  indkom  fra 
16  Kjøbstæder  i  Østifterne  og  forskjellige  Landdistrikter. 
Disse  gik  alle,  under  forskjellig  Form,  ud  paa  „lovbestemt 
Andel  for  Folkerepræsentationen  i  Lovgivningsmyndigheden 
og  Finansbestyrelsen."  Ogsaa  disse  Andragender  bleve 
overgivne  til  det  samme  Udvalg,  og  jeg  fik  det  Hverv  at 
være  Ordfører  ved  Sagens  Forhandling.  Bangs  Andragende 
om  Nødvendigheden  af  en  Revision  af  Stænderinstitutionen 
blev  i  sin  Almindelighed  næsten  enstemmig  vedtaget,  og 
de  særlige  Forslag  med  totredjedel  Stemmer.  Angaaende 
de  udenfra  modtagne  Andragender  enedes  man  i  Udvalget 
i  den  Udtalelse,  at  „der  paahviler  Stænderne  den  Forphg- 
telse,  ved  at  indsende  samme,  at  gjøre  Kongen  opmærksom 
paa  de  historiske  Vidnesbyrd  om  den  Trang,  som  rører  sig 
med  mere  eller  mindre  klar  Bevidsthed  i  Folket,  og  som 
søger  Tilfredsstillelse  ved  Regeringens  imødekommende 
Visdom."  Det  var  dette  Punkt,  som  ved  Behandlingen  i 
Salen    blev  Prøvestenen    for  de  tvende  Fraktioners  Styrke. 

Hvad  der  hørte  eller  sluttede  sig  til  „den  røde  Bænk", 
den  sædvanlige  Betegnelse  for  det  aristokratiske  Parti, 
ligesom  ogsaa  de  fleste  Kongevalgte  stode  paa,  at  alle 
disse  Andragender  burde  uden  Videre  henlægges,  for  at 
Stænderforsamlingen  ikke  paa  nogen  Maade  skulde  synes 
at  ville  give  det.  der  ikke  stemmer  med  Kongelovens 
øverste  Fordring  til  alle  Undersaatter,  Præg  af  Lovlighed. 
Et  Medlem,  Justitsraad  Skibsted,  foreslog  endogsaa,  „at 
de  skulde  brændes  for  at  tilkjendegive  Uvilljen  imod  dem; 
—  man  har  villet,  at  de  skulle  høre  Historien  til,  men  jeg 
ønsker,  at  de  maa  tilhøre  Fabelen."  I  modsat  Retning 
udtalte  jeg  som  Komiteens  Ordfører:  „Som  Medlem  af 
Stænderforsamlingen  finder  jeg  Trang  til,  efter  den  Gang 
og  Retning,  som  Forhandlingerne  have  taget,  at  erklære 
min  Overbevisning  samstemmende  med  dem,  der  paa  deres 
Fædrelands  Vegne  ønske  af  Hjærtet,  at  H.  M.  Kongen 
vilde!  sin  Visdom  nu  forberede  og  snart,  skjænke  Danmark 
en  konstitutionel  Frihed,  som  kan  betrygge  dens  Fremtid. 
Men  som  Ordfører  for  Udvalget  maa  jeg  bemærke,  at  her 
aldeles  ikke  er  Tale  om  Aflæggelse  af  en  bestemt  politisk 
Tro'sbekjendelse,  men  om  en  Handling,  hvori  Deputerede  af 
meget  forskjellig  politisk  Farve,  —  saamange  nemlig,  som 
stemme  overens  i  Hovedanskuelsen  om  Trangen  til  friere 
Udvikhng  af  vore  Statsformer,  —  kunne  finde  sig  opfordrede 
til  at  deltage,  fordi  denne  Handling,  efter  Udvalgets  en- 
stemmige Anskuelse,  maa  betragtes  som  en  Retfærdigheds- 
handling,  som  Opfyldelse  af  en  Sandhedspligt  imod  Rege- 
ring og  Medborgere.  Den  Beslutning,,  som  ForsamHngen 
vil  tage  i  denne  Sag,  —  enten  at  indsende  de  omhandlede 
Andragender  eller  at  vise  dem  tilbage,  —  kan  anses  som 
den   sidste   offentlige  Akt   af  Betydning,  det  falder  i  dens 

15* 

Lod  at  foretage;  den  vil  for  største  Delen  bestemme  det 
historiske  Eftermæle,  hvori  den  første  Cyklus  af  de  danske 
Stænderforsamlinger  vil  leve  i  Samtidens  Erindring  og  i 
Eftertidens  Beretninger."  Det  var  Midnat,  da  Sagen  her- 
efter kom  til  Afstemning,  og  samme  Xat,  —  saa  stor  Vig- 
tighed blev  der  tillagt  det  i  Sandhed  meget  uskyldige  Skridt, 
—  blev  der  afsendt  Stafet  til  Kjøbenhavn  med  Efterret- 
ning om,  at  Adressernes  Indsendelse  til  Kongen  var  be- 
sluttet med  43  Stemmer  mod  24. 

I  samme  Session  (1840)  fremlagde  jeg  i  Roskilde  et 
Andragende,  støttet  paa  forskjellige  Begjæringer  baade  paa 
højere  og  lavere  Undervisningsanstalters  Vegne,  om  en 
fælles  Overbestyrelse  for  det  samlede  Undervis- 
ningsvæsen.  Det  var  en  Tanke,  som  længe  levende 
havde  sysselsat  mig,  at  der  ikke  var  noget  at  haabe  for 
vort  Kirkevæsen  eller  vort  Folkeskolevæsen,  saalænge  Kirke 
og  Skole  var  henlagt  under  et  Departement  i  det  danske 
Kancelli.  Andragendet  fandt  velvillig  Modtagelse  i  Stæn- 
dersalen, mødte  heller  ikke  nogen  levende  Modstand  af 
den  kongl.  Kommissarius.  Jeg  havde  med  Flid  ladet 
Kirkevæsenet  ligge  udenfor  Andragendet,  fordi  jeg  her 
frygtede  den  stærkeste  Modstand  fra  juridisk  Side  og 
mente,  at  det  første  Skridt  vilde  af  sig  selv  føre  til  flere; 
men  Udvalgsbetænkningen  udvidede  Forslaget  ogsaa  til 
Kirkevæsenet,  og  i  denne  Form  blev  det  enstemmig  ved- 
taget. 

Baade  denne  Gang  og  under  de  paafølgende  (i  alt  4) 
Stænderforsamlinger  var  jeg  saa  lykkelig  at  kunne  føre  et 
Familieliv  i  Roskilde.  Min  Hustru,  som  har  delt  Alt  i 
Livet  med  mig  og  havt  enhver  Literesse  tilfælles  med  mig, 
har   ledsaget    mig  med   Børneflokken,    som    voxede    op  til 

fire,  indtil  Skolen  lagde  Beslag  paa  Drengene.  Ogsaa 
havde  vi  et  venligt  Familietilhold  i  Roskilde.  Min  Hustrus 
Morbroder  Elieser  Grad,  tidligere  Præst  i  Skjævinge  ved 
Frederiksborg,  senere  anden  Præst  ved  Domkirken,  var 
1839  bleven  efterfulgt  af  Sønnen  Pram-Gad  (indtil  da  Præst 
i  Rudkjøbing,  senere  Sognepræst  ved  Helliggejstes  Kirke  i 
Kjøbenhavn,  tilsidst  Sognepræst  i  Stouby  ved  Vejle).  Jeg 
har  saaledes  mange  behagelige  Erindringer  fra  Opholdene 
i  Roskilde. 


I  de  selvsamme  Dage,  da  jeg  beredte  mig  til  Ud- 
favten  til  Roskilde-Stændersal,  udkom  „det  nye  Testa- 
ments  Hermeneutik",  en  Bog,  som  jeg  i  ilere  Aar 
havde  havt  under  Arbejde.  Jævnsides  med  den  nytesta- 
mentlige Exegese  havde  jeg  i  Forelæsninger  behandlet 
Skriftfortolkningens  Teori.  Jeg  havde  her  en  Videnskab 
for  mig,  som  selv  i  Tyskland  henlaa  utrolig  lidet  bearbejdet. 
Der  var  ingen  Haandbog  eller  Ledetraad  at  lægge  til 
Grund;  Stoffet  maatte  efterhaanden  udforme  sig  under 
mine  Hænder.  Min  Afhandling  for  den  teologiske  Doktor- 
grad („Augustinus  som  Skriftfortolker")  var  et  Bidrag  til 
Fortolkningens  Historie;  mine  Samlinger  til  denne  voxede 
bestandig  ved  Excerpering  af  didhenhørende  Værker  igjen- 
nem  alle  Tidsaldere  og  førte  omsider  til  et  Helt,  som  lod 
sig  ordne  efter  de  forskjellige  Hovedretninger,  der  vare 
indslaaede  og  ere  gaaede  jævnsides  hinanden.  Hvis  den 
akademiske  Lærer  var  stillet  hos  os  som  i  Tyskland,  vilde 
Bogen  dog  nu  have  foreligget  i  noget  omarbejdet  Form, 
navnlig  i  et  ligeligere,  bedre  tilpasset  Forhold  imellem  den 
historiske    og  den  teoretiske  Del.     Nu  har  det  alene  været 

mig  muligt  i  det  mundtlige  Foredrag  at  gjøre  den  refor- 
matoriske Grundsætning  om  Skriftens  Selvfor- 
tolkningsevne  til  Midtpunkt  for  Undersøgelse  og  Udvik- 
ling; det  vil  sige :  den  vejledende  Regel  for  Skriftens  Fortolk- 
ning lader  sig  ikke  søge  udenfor  Skriften:  hverken  idet 
fortolkende  Subjekt  (den  allegoriserende  eller  den  rationa- 
listiske Behandling)  eller  i  en  objektiv  Myndighed,  — 
ligesaalidt  i  et  Hierarki  (Romerkirken)  som  i  en  konfessionel 
Ortodoxi  (det  syttende  Hundredaars  Protestantisme)  eller 
endehg  med  Grundtvigianismen  i  det  apostoliske  SymboL 
Den  kritiske  Drøftelse  af  disse  Retninger  fører  da  til  at 
søge  Nøglen  til  Fortolkning  af  den  hellige  Skrift  i  Skrifcen 
selv ;  ikke  Skriftordene  efter  Bogstavet ,  men  Skriftind- 
holdet: de  kristelige  Kjendsgjerninger  og  Grundideer, 
der  samle  sig  i  den  evangeliske  Tro'ssubstants ,  bliver 
bestemmende  for  Skriftens  Enkeltheder,  deres  Betyd- 
ning og  indb}Tdes  Forhold.  Jeg  har  indledet  Fore- 
læsningen med  en  almindelig  Undersøgelse  om  Ordets, 
den  lydehge  og  synhge  Ordforms  Forhold  til  det  forud- 
gaaende  lønlige  Arbejde  i  Tankens  Værksted.  Bogen  ud- 
kom Aaret  efter  paa  Tysk:  „Dem  Andenken  Friedrich 
Schleiermachers  des  Unvergesslichen  gewidmet".  I  de 
Berlinske  „Jahrblicher  flir  -wissenschaftliche  Kritik"  (1841. 
N.  21 — 22)  fandt  Bogen  en  med  sagkyndig  og  indgaaende 
Kritik  affattet  Anmeldelse  af  Matthes  i  Greifswalde. 
Det  erkjendes,  at  „Hermeneutiken  her  er  behandlet  saa- 
ledes,  at  den  atter,  efter  langvarig  Forsømmelse,  indtager 
en  værdig  StilHng  jævnsides  de  beslægtede  Videnskabsfag", 
og  „Fortjenesten  bliver  anslaaet  saameget  højere,  jo  mindre 
Forgængernes  Arbejder  have  kunnet  tjene  til  sikre  Støtte- 
punkter eller  endogsaa  blot  benyttes  til  brugbart  Materiale 

for  den  nye  Bygning,  her  er  opført."  Pastor  Birkedal, 
som,  efter  Professor  Peter  Hjorts  Inddeling  af  Grundt- 
vigianerne i  Luftaander,  Vandaander  og  Ildaander,  er  hen- 
regnet til  den  sidste  Klasse,  var  af  anden  Formening: 
„Nu,"  hedder  det,  „da  der  ogsaa  her  i  vort  Fædreland  har 
begyndt  at  røre  sig  et  ejendommeligt  Liv,  ej  blot  modtaget 
udenlandsfra ,  men  opvakt  af  den  Helligaand  i  danske 
Aander"  (!),  erklærer  han  i  Grundtvigianismens  Navn:  at 
Bogen  „er  et  Forsøg  paa  at  gjøre  et  forældet  Standpunkt  (!), 
en  uigjenkaldelig  negeret  og  overvundet  Kriticisme  gj æl- 
dende", og  desaarsag  „maa  strande  paa  Tidens  Uimodtage- 
lighed derfor  (!)",  —  saameget  mere  som  Bogen  kun  skal 
bære  „Fattigdom  paa  Ideer"  til  Skue.  (Nord.  Tidsskr. 
for  kr.  Teologi.     3dje  B.). 

I  denne  Bog,  altsaa  nu  for  mere  end  30  Aar  siden,  har 
jeg  for  sidste  Gang  ladet  mig  præsentere  for  den  tyske 
Læseverden.  Ved  Værket  om  „Katolicismen  og  Prote- 
stantismen" var  en  Oversættelse  nødvendig,  da  mine  Mod- 
standere havde  ilet  med  at  føre  Striden  over  paa  tysk 
Grund,  og  ved  de  nærmest  følgende  Skrifter  (,,Foredrag 
over  Reformationen"  og  ,,Hermeneutiken")  tilbød  Forlægger 
og  Oversætter  sig  selv,  uden  Medvirkning  fra  min  Side. 
Men  jeg  har  overhovedet  ikke  kunnet  finde  synderlig  Inter- 
esse ved  at  trænge  mig  frem  paa  et  Bogmarked,  der  bugner 
under  overvættes  Fylde.  Jeg  har  havt  ondt  ved  at  forstaa, 
hvad  Fyidestgjørelse  Landsmænd  have  kunnet  søge  i  at 
blive  tagne  paa  Slæbetoug  med  tysk  Overlegenhedsmine  i 
en  Vrimmel  af  literære  Citater.  At  blive  behandlet  som 
jævnbyrdig,  indregistreret  i  Langet  som  Mester,  —  saa- 
ledes  som  det  er  Tilfældet  med  Martensen,  —  tvivler 
jeg    om    lykkes    en    nordisk  Forfatter   uden    ved  Hjælp  af 

ganske  særlige  Forhold  og  særlig  indflydelsesrige  literære 
Forbindelser*).  Men  for  mit  eget  Vedkommende  har  der 
senere  været  Omstændigheder  af  egen  Art  at  tage  i  Betragt- 
ning. Allerede  paa  en  Rejse  frem  og  tilbage  igjennem  Tysk- 
land i  Aarene  1845  og  1846,  —  samme  Aar  som  Kristian 
den  Sdes  „aabne  Brev"  fremkaldte,  igjennem  alle  Tysklands 
34  Stater,  et  Forbitrelsens  Skrig,  Forspil  til  saa  mange  senere 
lignende,  —  havde  jeg  havt  Lejlighed  til  at  bemærke,  hvor- 
ledes jeg  stod  personlig  anskrevet  hos  endel  toneangivende 
Lærde  i  Tyskland  baade  i  Vest  og  i  Øst,  og  hvor  nøje 
man  havde  taget  Mærke  af  min  allerede  dengang  begyndte 
Optræden  imod  Undertrykkelsen  af  Danskheden  i  Sles\ig. 
I  Bonn  modtog  min  gamle  Bekjendt  fra  Berlin,  Prof. 
Bleeck,  mig  med  de  Ord:  „Aber,  lieber  Freund!  Sie  sind 
ja  ein  wiithender  Dåne  geworden".  Hvad  Aarene  derefter 
førte  med  sig,  gav  mig  større  og  større  Adkomst  til  denne 
Betegnelse,  —  ikke  at  tale  om,  at  jeg  i  Skandskrifter  af 
bortrømte  eller  som  Menedere  og  Oprørere  forviste  Sles- 
vigere (Petersen,  Valentiner,  Rasch  o.  fl.)  figurerer  med 
en  Hovedi'olle,  snart  som  „Ærkerationalist"  snart  som 
„Protodemokrat".       Til    samme    Tid    frembød    den    lærde 


*)  Ogsaa  Mynster,  som  gjæi'iie  saa' sine  Skrifter  oversatte  paa  Tysk, 
og  som  endog  har  skrevet  paa  Tysk  („Om  Begrebet  af  den 
kristelige  Dogmatik"),  har  udtalt  den  samme  Mening:  ,.Skjønt 
jeg  fra  Tyskland  har  fornummet  nogle  fordelagtige  Ytringer  om 
denne  Afhandling,  og  paa  et  Par  Steder,  hvor  man  vilde  have 
Literaturen  complet,  har  set  den  citeret,  véd  jeg  ikke,  at  der 
ellers  er  taget  mindste  Hensyn  dertil.  I  Grunden  staar  den 
tyske  og  danske  Videnskabelighed,  ligesom  ogsaa  Smag  og 
Kunstsans  og  den  hele  Dannelse,  længere  fra  hinanden,  end  man 
ved  første  Øjekast  skulde  antage,  og  en  Fremmed  finder  ikke 
let  Indgang,   naar  han  ikke  personlig  kan  gjøre  sig  gjældende." 

(„Meddelelser".    S.  229.) 

Stand  i  Tyskland  gjennem  alle  Fakulteter,  ved  enhver 
Sag,  som  nok  saa  fjærnt  berørte  Forholdet  imellem  Tysk  og 
Dansk,  det  nedslaaende  Syn  af  Mænd,  som  anvendte  baade 
Lærdom  og  Skarpsindighed,  i  politisk  Jesuitismes  Tjeneste, 
til  at  stemple  Løgn  som  Sandhed,  gjøre  Hvidt  til  Sort  og 
Sort  til  Hvidt*).  Det  kunde  ikke  falde  mig  ind  at  stille 
mig  for  kritiske  Domstole,  som  havde  dobbelt  Maal 
og  V^ægt  ved  Haanden,  og  som  forstode  at  bruge  begge 
med  lige  Behændighed.  Jeg  maatte  for  min  Del  foretrække 
at  nøjes  med  Nordbo -Maalet  for  nordiske  Landsmænd, 
og  den  sande  og  blivende  Indflydelse  opnaas  vel  ogsaa  der, 
hvor  Stemme  og  Ord  har  den  levende  og  virkende  Person- 
lighed at  støtte  sig  til. 

Min  Fader  døde  i  samme  Aar  1840  i  en  Alder 
af  81  Aar;  et  hlle  biografisk  Skrift  udgav  jeg  til  hans 
„Eftermæle".  Hans  Personlighed  og  hans  Ykksomhed 
fortjente  vel  at  bevares  i  et  tro,  usminket  Billede;  mindst 
kunde  jeg  give  dette  hen  i  Zeloternes  Hænder.  Skriftet 
kom  dog  ikke  i  Boghandelen,  men  blev  forbeholdt  Slægt 
og  Venner  og, hengivne  Medlemmer  af  Menigheden. 


*=)  Tyskland,  særlig  Preussen,  gjør  Fordring  paa  at  gjælde  som 
Hjem  og  Fristed  for  det  aandelige  Liv,  dets  Ideer  og  Grrund- 
sætninger,  for  kristelig  Sandheds  og  Sædeligheds  Love;  fra  det 
Troløse  og  Ukristelige  i  den  preussiske  Regerings  Politik 
Laade  i  forrige  og  i  dette  Hundredaar  vil  man  ikke  lade  nogen 
Slutning  gjælde  til  Oplysnings-  og  Sædeligheds  -  Tilstanden  i 
Folket.  Men  i  det  preussiske  Deputeretkammer,  Repræ- 
sentationen af  det  preussiske  Folk  i  December  1864,  var  der  — 
ved  Forhandlingen  om  Slesvigs  politiske  Stilling  i  Henhold  til 
Freden  i  Prag  og  "Wien,  som  indeholdt  den  udtrykkehge  Be- 
tingelse: Nordslesvigernes  frie  Selvbestemmelsesret  til  at  blive 
ved  Danmark,  —  ikke  én  Stemme,  der  hævede  sig  for  Xa- 
tionalitetsprincipet,  som  havde  tjent  til  Paaskud  for  Erobrings- 
krigen imod  Danmark,  —  ikke  én  Stemme! 

Først  i  Aaret  1840  lykkedes  det  Modersmaalet 
at  gjøre  sig  fuldt  gjældende  i  Universitetets  teologiske 
Høresale;  indtil  den  Tid  blev  det  Nye  Testament  ved 
Universitetet  kun  behandlet  ^Daa  Latin,  og  selv,  efterat 
Latinen  var  bleven  fortrængt  fra  Katedret,  beholdt  den  for 
de  exegetiske  Fags  Vedkommende  sin  Plads  ved  Examens- 
bordet  indtil  1849.  Det  maa  herved  ikke  lades  ude  af 
Betragtningen,  at  den  største  Del  af  exegetiske  Hjælpe- 
midler endnu  i  de  første  Tiaar  af  dette  Hundredaar  var 
affattet  paa  Latin,  og  at,  som  Følge  heraf,  de  Teologi- 
studerende i  Regelen  besade  temmelig  Færdighed  i  at 
forstaa  og  at  udtrykke  sig  paa  Latin.  Hvad  mig  selv  an- 
gaar,  flød  den  hverdags  Latinitet  mig  let  fra  Tungen;  det 
kom  mig  her  vel  tilpas,  at  jeg  fra  unge  Aar  var  bleven 
vant  til  at  behandle  Latinen  baade  i  Skrift  og  i  Tale  som 
levende  Sprog.  Min  Fader  satte  stor  Pris  paa  denne 
Færdighed.  Men  vist  er  det  ligefuldt,  at  det  var  en  tung  og 
unaturlig  Tvang,  som  Vedtægt  her  paalagde  baade  Lærere 
og  Tilhørere.  Den  kunde  ikke  haandhæves  uden  paa  Be- 
kostning af  det  aandelige  Element,  og  den  blev  utaalelig, 
alt  efter  som  den  teologiske  Skriftbehandling  søgte  mere 
og  mere  at  befrugte  sig  udenfra  og  at  indvirke  befrugtende 
paa  det  indre  Liv.  Man  maa  selv  have  gjennemgaaet 
Stadierne  for  at  dømme  om,  hvor  gjennemgribende  en  For- 
vandling der  er  foregaaet  med  Skriftfortolkningsarbejdet 
fra  den  Tid,  da  Modersmaalet  afløste  den  fremmede,  stift- 
støbte  Sprogform. 

Fra  den  her  omhandlede  Tid  har  min  akademiske 
Virksomhed  kunnet  antage  en  fastere  Skikkelse.  Deri 
har  i  de  efterfølgende  Aar  delt  sig  for  mig  i  to  etaarige 
Kursus:  det  ene  omfattende  Troeslæren  og  de  dertil  hørende 

indledende  Undersøgelser,  det  andet  Hermeneutiken  og 
Fortolkning  af  forskjellige  Dele  af  det  Nye  Testament; 
hertil  har  jeg  senere  føjet  Udvikling  af  den  Augsburgske 
Konfession  enten  alene  eller  i  Forbindelse  med  Apologien. 
Ved  denne  Fordehng,  som  skiftevis  har  ført  mig  i  den 
indadvendte  E-eflexions-Retning  og  i  en  historisk-filologisk 
Retning,  har  jeg  bestandig  havt  aandsforfriskende  Afvexling. 
Mit  Foredrag  af  Tro'slæren  er  undergaaet  mange  og  væsent- 
lige Omarbejdelser,  inden  jeg  besluttede  mig  til  Udgivelsen 
i  Trykken;  jeg  kunde  ønske,  at  jeg  havde,  opbevaret  til 
Sammenligning  de  forskjellige  Skikkelser,  gjennem  hvilke 
det  har  udformet  sig  lidt  efter  lidt.  Det  er  naturhgt,  at 
den  ældre  Docent  efterhaanden  lader  Meget  falde,  som  er 
blevet  optaget  fra  først  af,  men  senere  hen  erkjendes  at 
høre  enten  til  overflødige  Udenværker  eller  til  det,  der  bør 
være  forbeholdt  de  dybere  Studier,  for  at  Udviklingen  kan 
saameget  fyldigere  og  i  mere  indtrængende  Form  samle 
sig  om  det  Centrale,  om  det  for  det  indre  Liv  Vækkende  og 
Befrugtende.  I  denne  Retning  er  min  Behandling  af  Tro's- 
læren i  Aarenes  Løb  gaaet  mere  og  mere;  den  er  bleven 
mere  og  mere  dragen  fra  den  abstrakte  Behandling  hen  til 
de  religiøse  Livspørgsmaal  og  deres  Løsning. 

Det  akademiske  Aar  ved  Efteraars-Terminen  har  jeg 
desuden  aabnet  med  en  Række  af  Indledningsforedrag  for 
de  begyndende  Teologer:  en  Udsigt  over  Forholdet 
imellem  de  forskjellige  teologiske  Fag,  og  dertil  har  jeg  knyttet 
Vink  angaaende  Anlæg  og  Plan  i  Studiet.  Igjennem  en 
Række  af  Aar  (indtil  1850)  har  jeg  med  Forelæsningerne 
forbundet  Øvelser,  især  skriftlige,  over  opgivne  Spørgsmaal 
af  de  forskjellige  Discipliner,  hvor  jeg  da  i  næste  Samling 
gjorde  opmærksom  paa  Manglerne  ved  de  afgivne  Besvarel- 

ser  og  meddelte  Vink  til  den  rette  Behandling.  Disse 
Øvelser  bleve  meget  stærkt  benyttede;  Deltagernes  Antal 
var  i  Almindelighed  imellem  80  og  100;  men  de  medførte 
et  byrdefuldt  og  sløvende  Arbejde.  I  senere  Aar  har  jeg 
kun  fortsat  de  mundtlige  Øvelser  under  forskjellig  Form. 

Katedervirksomheden  har  været  mig  i  høj  Grad 
tilfredstillende ;  de  Timer,  jeg  har  anvendt  paa  Forberedelsen 
til  Foredraget  og  paa  selve  Meddelelsen  i  Kredsen  af  mine 
Tilhørere,  ere  de  lykkeligste  i  mit  Liv.  Just  denne  Art  af 
Foredrag,  som  ikke  er  beregnet  blot  paa  aandehg  Opvæk- 
kelse, paa  at  sætte  det  religiøse  Liv  i  en  let.  forbigaaende 
Bevægelse,  men  er  bestemt  til  at  grundlægge,  udforme  og 
befæste  en  selvstændig  kristelig  Overbevisning,  at  tilveje- 
bringe et  levende  og  frugtbart  Forhold  imellem  Kristen- 
dommens Aabenbaringsobjekt  og  det  menneskehge  Subjekt, 
og  som  derfor  vender  sig  til  de  højere  aandelige  Orga- 
ner i  Forening,  søger  at  udvide  Synskredsen,  skærpe  Blik- 
ket og  ad  rohg  Undersøgelses  og  Selverfarings  Vej  at 
føre  til  selvbevidst  Tro'sliv,  hvor  da  den  praktiske  frugtbare 
Anvendelse  frembydes  af  sig  selv,  —  just  denne  Behandling 
af  det  kristelige  Stof  har  svaret  til  min  aandelige  Evne  og 
Retning.  Jeg  har  fra  først  af  valgt  den  frie  Foredrags- 
form  som  den,  der  i  Særdeleshed  paa  den  teologiske  Lærestol 
er  den  ene  fylde stgj ørende  for  Docenten  som  for  Tilhørerne. 
Vistnok  har  jeg,  særlig  ved  de  dogmatiske  Forelæsninger, 
havt  udførte  Momenter  at  støtte  mig  til,  og  den  hele 
Tankefølge  har  været  nøje  gjennemtænkt,  men  dog  ikke 
anderledes,  end  at  jeg  i  Timen  selv  har  kunnet  lade  Tanken 
arbejde  frit  i  Henseende  til  Form,  Fremstilling  og  Sammen- 
stilling. Der  er  ved  en  saadan  Foredragsform  ladet  Rum 
for  en  uafbrudt  Vexelvirkning  imellem  Lærer  og  Tilhørere. 

Jeg  er  mig  bevidst  med  temmelig  sikkert  Skjøn  at 
kunne  sætte  mig  ind  i  mine  Tilhøreres  Sted,  at  kunne 
beregne  baade  deres  aandelige  Trang  og  deres  Modtage- 
lighed. Det  har  en  ganske  særegen  Tilfredsstillelse  ved 
Gjennemarbejdelse  af  Stoffet,  der  som  saadant  foreligger 
givet  og  fuldstændigt,  at  træffe  Valget  imellem  forskjellige 
Udgangspunkter,  Udviklingsspor  og  Vendinger,  saaledes  at 
man  mener  at  have  Fornemmelse  af,  at  Meddelelsen  maa 
virke  lystændende,  overbevisende,  indtrængende.  Min  Del- 
tagelse i  det  parlamentariske  Liv  er  herved  ikke  kommen 
mig  lidet  tilgode ;  det  blev  mig  tit  og  ofte  her  ret  ind- 
lysende, hvor  meget  der  kan  baade  vindes  og  tabes  ved  den 
heldige  og  den  uheldige  Form,  hvorledes  en  anfægtet  Sag  maa 
gribes  an  og  behandles  for  at  bryde  Modstanden,  afvæbne 
Indvendingerne,  vinde  de  Vaklende,  selv  de  Modstræbende. 
Saa  langt  er  det  ogsaa  fra,  at  den  akademiske  Lærestol 
har  tabt  i  sin  Betydning  for  mig  i  den  lange  Kække  af 
Aar,  at  den  under  de  stærktbevægede  Forhold  i  det  kirke- 
Hge  og  teologiske  Liv,  de  nyopstaaede  Brydninger  og 
Kampe  er  kommen  til  at  staa  for  mig  mere  betydningsfuld 
og  lønnende  end  tidligere.  Selv  har  jeg  ikke  Tvivl  om, 
—  forsaavidt  som  man  her  tør  dømme  i  egen  Sag  — ,  at 
mit  Foredrag  har  vundet  mere  og  mere  i  de  senere  Aar, 
ikke  blot  efter  som  jeg  har  vundet  større  Frihed  over  det 
omfattende  og  righoldige  Stof,  men  fornemmelig  derved,  at 
jeg  har  havt  Øjet  skarpere  henvendt  paa  Anvendelse  for 
Livet  med  særligt  Hensyn  til  Tidernes  skiftende  Tegn. 
Saaledes  har  ethvert  dogmatisk  Kursus  indtil  den  Dag 
idag  været  Gjenstand  for  min  usvækkede  Interesse  i  den 
første  Time  som  i  den  sidste. 

En    smuk   Fest    fejredes   i  Universitetets  Festsal   den 

24de  Juni  1840  i  Anledniug  af  Bogtrykkerkunstens 
Jubilæum.  Salens  Udsmykning  bestod  i  en  Samling  af  de 
ældste  Tryk,  vi  have  at  opvise.  Efter  Anmodning  holdt  jeg 
Festtalen.  IVIiddagen  paa  Skydebanen  havde  samlet  alt,  hvad 
der  hørte  Bogvæsenet  til:  Forfattere,  Forlæggere,  Boghand- 
lere, Bogtrykkere,  Bogbindere  o.  s.  f. 


I  Aarene  1840  og  1841  modtog  jeg  fra  Kunstnerne 
Konst.  Hansen  og  Hilcker  under  deres  Ophold  i  Bom 
fuldstændige  og  omhyggelig  udførte  Tegninger  til  Udsmyk- 
ning af  Forhallen  i  Universitetsbygningen  med 
Anmodning  om  at  virke  til  at  skaffe  Planen  til  Arbejdets 
Udførelse  Indgang  hos  Universitetsbestyrelsen.  Efterat 
Kunstakademiet  havde  ytret  sig  gunstigt  om  Anlæg  og 
Stil,  og  efterat  Bestemmelsen  om  Salens  Fortrinsret  (s.  S.  193) 
var  bleven  ophævet  ved  kgl.  Kesolution,  blev  Arbejdet  sat 
i  Gang,  og  Konsistorium  overdrog  mig  at  staa  som 
Mellemled  imellem  Universitetet  og  Kunstnerne.  Sagen  havde 
at  kæmpe  med  ikke  faa  Vanskeligheder,  først  og  sidst 
finansielle.  Der  forestod  dengang  de  bekostelige,  senere 
udførte  Bygningsarbejder:  Bibliotek,  Observatorium,  kemisk 
Laboratorium,  zoologisk  Musæum.  En  kunstnerisk  Deko- 
ration som  den,  der  her  var  foreslaaet,  var  et  Foretagende, 
som  i  sin  Art  var  enestaaende  hos  os;  om  Arbejde  og 
Bekostelighed  kunde  der  saaledes  ikke  være  nogen  klar 
Forestilhng,  og  det  lod  sig  forudse,  at  Fremlæggelse  af  en 
Beregning  over  Udgiften  ved  det  samlede  Arbejde  vilde 
virke  aldeles  afskrækkende.  Til  Universitetsbygningens  For- 
skjønnelse  var  der  fra  1837  stillet  600  Rdl.  aarlig  til 
Konsistoriums  Raadighed.    Der  var  heraf   opsamlet  til  den 

Tid,  da  Arbejdet  kunde  paabegyndes  (1843),  et  Beløb  af 
omtr.  4000  Rd.,  og  hertil  var  man  til  en  Begyndelse  hen- 
vist. Arbejdet  blev  derfor  foreløbig  indskrænket  til  Loftet, 
senere  udvidet  til  den  ene  Hovedvæg  ligefor  Indgangen. 
Den  videre  Udførelse  mødte  endel  Modstand.  Men  den 
overvejende  Stemme  i  Konsistorium  udtalte  sig  dog  (1848) 
for,  „at  en  Afbrydelse  af  det  saa  vidt  fremrykkede 
kunstneriske  Arbejde  maatte  betragtes  som  aldeles  forkaste- 
lig". I  Monrad's  Ministerium,  som  netop  havde  afløst  Uni- 
versitetsdirektionen,  fandt  denne  Anskuelse  fuldkommen  Bil- 
ligelse; „Arbejdet  havde,  —  efter  Ministeriets  Mening,  —  en 
Interesse  og  Betydning,  som  gjorde  det  mere  end  blot 
ønskeligt  at  se  det  uden  Standsning  fremmet  til  Fuld- 
endelse." Efter  10  Aars  Arbejde  stod  saaledes  Univer- 
sitetsbygningen i  1853  med  en  kunstnerisk  Udstyrelse, 
som  er  uden  Sidestykke  i  Hovedstaden.  Den  Indtrædende 
modtages  af  sindrige  og  i  sine  væsenthge  Dele  vel  udførte 
Fremstillinger  (de  græske  Myters  Symbolik),  og  paa  den 
studerende  Ungdom,  som  daglig  færdes  med  disse  Scener 
for  Øje,  kan  den  synlige  Forening  af  Videnskab  og  Kunst 
ikke  blive  uden  veldædig  Indflydelse.  Vidne  herom  er 
Bissen's  Apollo  og  Minerva,  hvis  Udførelse  i  Marmor  er 
tilvejebragt  ved  Midler,  der  skyldes  de  Studerendes  egen 
Virksomhed.  For  hvormange  Sæt  af  Fortidens  Studenter 
staar  ikke  Universitetet  som  en  Dynge  af  Ruiner  eller  som 
en  Samling  af  forfaldne,  uhyggelige  Rum!  Den  samlede 
Udgift  til  Forhal  og  Korridorer  beløb  sig  til  23,000  Rd.*) 


*)  Det  maa  beklages,  at  den  gule  Lokalfarve  (Oker)  har  vist  sig 
troløs  og,  uden  at  nogen  Grund  kan  angives,  i  den  Grad  skaller 
af,  at  det  skjønne  Rum  allerede  i  flere  Aar  har  frembudt  et 
uhyggeligt  Skue.  Der  er  nu  (i  1871)  andraget  paa  en  Hoved- 
istandsættelse, som  tør  ventes  foretagen  ad  Aare?    (Sen.  Anm.) 

Med  en  egen  Tilfredsstillelse  gaar  jeg  daglig  over  den 
nu  fredede  og  zirlig  brolagte  Frue-Kirkeplads.  Som 
omstridt  Territorium  har  denne  Plads  maattet  ligge 
lien  i  samfulde  18  Aar,  om  Sommeren  som  en  Flyve- 
sandsflade,  om  Vinteren  som  et  Morads,  og  kun  ved  den 
sejgeste  Udholdenlied,  som  jeg  bagefter  selv  maa  beundre, 
er  det  lykkedes  at  opnaa  den  Skikkelse,  hvori  Pladsen  nu  er 
iDragt.  Intet  synes  i  sig  selv  naturligere  end  at  holde  denne 
Plads,  som  er  Forplads  for  Kirke,  Universitet  og  Skole,  og 
hvis  Udgange  alle  aabne  sig  ud  imod  den,  afspærret  for  Yogn- 
færsel  og  Yogntummel,  og  jeg  kunde,  ved  mine  Andragender 
i  denne  Retning,  tage  mine  lokale  Erindringer  til  Hjælp. 
Jeg  kunde  paaberaabe  mig,  at  Kirken  ingensinde  tidhgere 
(før  1807)  havde  været  givet  saa  hensynsløst  til  Pris  som 
nu,  da  Vogne  kunde  omsnurre  den  til  alle  fire  Sider  umid- 
delbar op  til  dens  Mure,  —  at  den  hinsides  1807  laa 
fredeligt  omhegnet  til  alle  Sider  af  sin  Kirkegaard,  som 
l^aa  den  søndre  Side  stødte  dels  op  til  Katedralskolens 
Grund  dels  til  Strædet  „Dyrkjøb",  som  ved  en  Opstander 
var  aflukket  for  Vogne,  —  at  saaledes  den  hele  Vognfærsel 
dengang  var  henlagt  til  den  nordre  Side  af  Kirken  (Kan- 
nikestræde) og  holdt  i  tilbørlig  Afstand  fra  Kirkens  Mure. 
Xu  gik  Forslaget  allerede  1835  fra  Universitetets  Side 
ud  paa,  at  Vognfærselen  maatte  bhve  henvist  til  Kirkens 
søndre  Side  (,,Dyrkjøb-'),  og  den  nordre  Plads,  —  i  Publikums 
Interesse  ikke  mindre  end  i  Kirkens  og  .Universitetets,  — 
blive  forbeholdt  for  Gaaende ,  navnlig  Kirkegængere  og 
Universitetssøgende.  Men  disse  Grunde  var  det  ikke  muhgt 
at  skaffe  Indgang  hos  Politidirektør  og  Magistrat,  og 
Kancelliet  fandt,  i  Henhold  til  disse  Myndigheders  Ind- 
vendinger,  den  foreslaaede  Spærring   „betænkehg".     Yder- 

ligere  Begrundelse  og  modificeret  Andragende  bragte  Sagen 
ikke  videre;  „overvejende  Grunde",  hed  det,  „talte  imod 
Forslaget;"  —  „der  fandtes  ikke  tilstrækkelig  Grund  til  at 
fravige  den  tidligere  Resolution"  o.  s.  v.  I  1847  blev 
det  omsider,  efter  Kancelliets  Foranstaltning,  overdraget 
til  en  Kommission  at  søge  den  vanskelige  Sag  ordnet;  jeg 
skulde  træde  sammen  med  Politidirektøren  (Bræstrup),  ét 
Medlem  af  Magistraten  og  af  Borgerrepræsentantskabet. 
Men  et  Aar  og  syv  Maaneder  gik  hen,  uden  at  der  blev 
fornummet  Tegn  til  Kommissionens  Tilværelse.  Der  ud- 
krævedes intet  Mindre  end  en  Grundforandring  i  samtlige 
Bestyrelsesforhold,  for  at  det  forønskede  Resultat  skulde 
blive  opnaaet.  I  Begyndelsen  af  1849  bragte  jeg  paa  ny 
Sagen  paa  Bane,  og  nu  fandtes  alle  Parter  enige  i  at  er- 
kjende  Y ægten  af  de  for  Forslaget  talende  Grunde.  Ud- 
faldet ligger  synligt  for  Øjet. 

I  en  Virksomhed  med  noget  beslægtet  Formaal  blev 
jeg  tilfældigvis  inddragen  for  en  Tid.  Ved  den  Lejlighed, 
jeg  havde  havt  til  at  sammenligne  Kjøbenhavn  med  andre 
store  Stæder  i  Europa,  kom  jeg  til  noget  andet  Syn  paa 
vor  Hovedstad  end  det  almindeHge,  at  den  skulde  være  en 
af  de  smukkeste  Stæder  i  Europa.  I  ,, Dansk  Folkeblad" 
(1841.  Nr.  62 — 63.)  lod  jeg  nogle  Betragtninger  komme  til 
Orde:  „Om  Forskjønnelse  af  Kjøbenhavn  og  dens  Omegn", 
hvortil  senere  hen  (smst.  1843.  Nr.  54):  „Om  Kjøbenhavns 
Udskæmmelse".  -Der  var  i  hine  Aar  begyndt  at  vaagne 
nogen  Sans  for  Anlæg  og  Plantninger  m.  m.  omkring  i 
Provinsbyerne,  og  saaledes  blev  ogsaa  her  Ordet  Anledning, 
—  jeg  véd  ikke  ret,  fra  hvilken  Side  — ,  til,  at  dertraadte 
en  Komité  sammen  for  at  arbejde  „til  Forskjønnelse 
af  Hovedstaden  og  dens  Omgivelse".     Komiteen  blev 

16 


242  1839—1847. 

sammensat  efter  alle  Regler:  Overpræsidenten  (Kjerulf), 
Formanden  for  Borgerrepræsentationen  (Hvidt),  Chefen 
for  Ingeniørkorpset  (v.  Prang  en),  fra  Kunstakademiet 
Hetsch,  fra  Universitetet  Schouw  og  jeg,  fra  Præste- 
skabet Pastor  Gad,  min  Svoger.  Det  manglede  ikke  paa 
Planer,  som  bleve  satte  i  Bevægelse;  Hetsch  var  utrættelig, 
og  i  Slotsgartner  Rothe  fandt  vi  en  kyndig  og  virksom 
Medarbejder.  Men  det  viste  sig,  at  Vejen  ogsaa  her  var 
fuld  af  Forhindringer.  Ethvert  Skridt  blev  Indledning 
til  Brevvexling  med  en  lang  Række  af  Myndigheder: 
Kollegier,  Deputationer,  Repræsentationer,  Kommissioner. 
Det  kunde  synes,  som  om  her  maatte  være  et  Omraade. 
hvor  fælles  Interesser  og  Ønsker  kande  mødes  fra  forskj el- 
lige  Sider;  men  det  var  ikke  saaledes.  Tværtimod  syntes 
enhver  Part  opfindsom  i  at  rejse  Vanskeligheder  og  Be- 
tænkeligheder, fra  ingen  Side  nogen  Tanke  om  at  give 
efter,  at  opgive  den  ringeste  Vedtægtsret  eller  Fordel,  og 
Udbyttet  blev  saaledes  Bunker  af  Tegninger  og  Overslag, 
Betænkninger  og  Erklæringer,  som  bleve  lagte  til  Hvile 
blandt  de  mange  Forgængere.  Heller  ikke  kan  det  fordølges, 
at,  skjønt  Komiteens  Formand  (Overpræsidenten)  ikke 
viste  sig  uvillig  til  at  sætte  nye  Sager  i  Bevægelse,  var 
det  dog  kjendehgt,  at  han  med  ganske  anden  Tilfredsstil- 
lelse udførte  Begravelsesakten.  Efter  at  have  deltaget  et 
Par  Aar  i  denne  ufrugtbare  Virksomhed  meldte  jeg  mig 
ud,  og  Komiteen  gik  kort  efter  fra  hinanden.  To  Spor 
af  Virksomheden  ere  dog  blevne  tilbage.  Uden  den  vilde 
St.  An  næ-Plads  formodenthg  endnu  være  bleven  en  Tid- 
lang henliggende  i  den  gamle  Tilstand:  som  aaben,  slet 
brolagt  Plads  med  dybe  Rendestensgrøfter.  Pladsen  endte 
ved  Amaliegaden,    idet    den    afsluttedes,    —    nøjagtig    paa 

samme  Sted,  hvor  nu  Oehlenschlågers  Billedstøtte  staar,  — 
ved  en  Slagterbod,  der  viste  de  blodige  Kjødfjerdinger  til 
Skue;  derfra  ud  til  Havnen  var  der  Oplag  af  Brosten  i 
bjærgagtige  Dynger.  Det  var  Anvendelsen  af  Stadens  smuk- 
kestbeliggende  Plads  I  Det  kostede  store  Anstrængelser 
at  faa  den  ryddet,  jævnet  og  beplantet.  I  Espla- 
naden blev  der  udhugget  og  anlagt  Spadserevej  langs 
Kastelsgraven.  Der  blev  her  gjort  Forsøg  paa  Plantning 
af  nogle  Buskadser;  men  Blomsterbuskene  bleve  en  Nat 
bortstjaalne.  Andetsteds  plejer  man  ikke  at  lade  sig  af- 
skrække saa  let,  men  her  blev  Sagen  dermed  betragtet  som 
opgiven.  Nu  staar  der  kun  meningsløse  Rester  tilbage. 
Ogsaa  efter  det  Meget,  der  maa  paaskjønnes  at  være 
gjort  i  forskjønnende  Retning  i  de  sidste  Tiaar,  staar  der 
endnu  ikke  Lidet  tilbage  at  gjøre  til  Besidentsstadens  For- 
skjønnelse.  Dersom  Borgerrepræsentationen  tog  Beslutning 
at  overdrage  dette  Hverv  med  skjønsomt  Valg  til  nogle 
Medlemmer  af  sin  Midte  med  Raadighed  over  et  vist 
aarligt  Beløb,  vilde  der  her  kunne  udrettes  Meget  med 
Lidet. 

Et  Anliggende  vedkommende  Frue -Kirke  lykkedes 
det  mig  igjennem  adskillig  Modstand  at  gjennemføre  til  et, 
som  jeg  tror,  heldigt  Resultat.  Af  de  tre  til  Kirken  hø- 
rende Præsteboliger  var  kun  én  skaanet  af  Bombarde- 
mentet: i  lille  Fiolstræde.  Denne,  forfalden  og  ubekvemt 
indrettet,  blev,  som  behggende  i  Universitets-Firkanten,  til- 
kjøbt  af  Universitetet;  de  to  Byggegrunde,  som  laa  i  samme 
Firkant  ud  til  Frue-Kirkeplads,  vare  allerede  tidligere  blevne 
magelagte  mod  en  tilsvarende,  Universitetet  tilhørende.  Grund 
paa  det  modsatte  Hjørne  af  Kannike-  og  Fiolstræde  (afd. 
Horneman's  Gaard   og    betydehge    Haveplads).      Der    blev 

16* 

nu,  efterat  Assurancebeløbet  var  voxet  i  de  mellemliggende 
Aar  til  en  klækkelig  Sum,  Spørgsmaal  om  Anvendelsen  af 
disse  Grunde,  og  10  Aar,  fra  1839  til  1849.  gik  hen. 
inden  Sagen  kunde  blive  ført  til  Ende.  To  Meninger 
stode  her  overfor  hinanden.  Vedkommende  Gejstlige  ønskede 
Afhændelse  af  Grundene,  Husleje  i  Penge  istedetfor  Em- 
bedsboliger, og  denne  Mening  fandt  Understøttelse  baade  i 
Konsistorium  og  i  Universitetsdirektionen,  hvorimod  Kan- 
celliet holdt  paa  Bevarelse  af  samtlige  Præsteboliger.  Efter 
min  Mening  talte  stærke  Grunde  for  at  holde  Spørgsmaalet 
om  Provsteboligen  og  om  Kapellanboligerne  ud  fra  hin- 
anden. Ved  Sognekaldet,  som  har  betydehge  faste  Ind- 
tægter (Tiender  fra  Hvidovre-Sogn),  syntes  det  økonomiske 
Hensyn  ikke  at  burde  være  det  enebestemmende,  ej  engang 
det  overvejende;  foruden  den  almindelige  Mislighed  ved  at 
ombytte  Hggende  Grunde  med  Penge,  forekom  det  mig  at 
være  baade  i  Sognepræstens  og  i  Menighedens  Interesse, 
at  Behageligheden  og  Bekvemmeligheden  af  en  fast,  uop- 
sigelig, ved  Kirken  beliggende  Embedsbolig  blev  bevaret. 
Denne  Anskuelse  blev  uden  Vanskehghed  den  sejrende. 
Jeg  var  derimod  overbevist  om,  at  de  tvende  Kapellanier. 
hvor  den  visse  Indtægt  var  ubetydelig,  vilde  være  bedre 
tjente  med  en  nogenlunde  klækkehg  Pengegodtgjørelse  end 
med  en  Embedsbolig,  hvor  Vedligeholdelse  og  Skatter  vilde 
falde  paa  Beboerne.  Hertil  kom,  at  det  ifølge  de  knappe 
Pengemidler,  der  havdes  til  E,aadighed,  vilde  blive  nødven- 
digt, at  begge  Præster  maatte  nøjes  med  en  Fællesbolig 
med  én  Indgang  og  Opgang ,  den  ene  som  Beboer  af  første 
og  anden,  den  anden  som  Beboer  af  tredje  og  fjerde 
Sal.  Det  i  flere  Henseender  Ubekvemme  og  Ubehagehge. 
for  det  kollegiale  Forhold  Forstyrrende  ved  en  saadan  An- 

ordning  lod  sig  let  eftervise.  Kancelliets  sejge  Fastholden 
ved  Byggeplanen  havde  imidlertid  til  Følge  efter  Stemamvsk 
Praxis,  at  Sagen  blev  henliggende  urørt  i  fem  Aar,  i  hvil- 
ken Tid  den  ene  af  Præsterne  maatte,  uden  nogen  Nød- 
vendighed, nøjes  med  en  aarhg  Husleje  af  lOORdl.  Ogsaa 
her  maatte  Aaret  1848  komme  imellem  for  at  bringe  Be- 
vægelse i  det  Stillestaaende.  Ved  Bortsalg  af  den  paa- 
gjældende  Grund  i  Forbindelse  med  Assurancesummen  er 
Kirken  bleven  i  Stand  til  at  tillægge  enhver  af  de  tvende 
Præster  Huslejegodtgjørelse  af  400  Rd. 


Til  Aarene  1839 — 1841  hører  min  Medvirken  i  to 
Kommissioner,  af  hvis  Virksomhed  der  kunde  synes 
Grund  til  at  vente  noget  Udbytte;  den  ene  (1839)  gjaldt 
Gudstjenestens  Form,  Revision  af  Ritual  og  Alterbog, 
den  anden  (1841)  Overbestyrelsen  af  Kirke-  og  Skole 
væsen. 

I  begge  Retninger  staar  min  Virksomhed  paa  dette 
Tidspunkt  i   Forbindelse   med  tidligere  Bestræbelser. 

I  vort  Kirkelivs  Historie  er  der,  hvad  særlig  Kultuslivet 
angaar,  i  de  sidste  200  Aar  kun  ringe  Deltagelse  at 
spore  i  den  almindelige  XJdviklingsstræben,  saadan  som  den 
har  rørt  sig  i  den  øvrige  protestantiske  Verden.  Det  er 
en  naturlig  Følge  af  Kirkevæsenets  Stilling  i  Danmark. 
Kongeloven  gav  udtrykkelig  Kongen  Magt  til  ,,at  beskikke 
al  Kirke-  og  Gudstjeneste,  Møder,  Sammenkomster  og  For- 
samlinger om  Rehgionssager"  o.  s.  v.,  og  Bestyrelsen  af 
Kirkevæsenet,  ligesom  af  Undervisningsvæsenet,  var  i  1660 
ved  den  saakaldte  Provisional-Ordonnants  henlagt  under 
Overhofkollegiet,    hvoraf   senere    Kancelliet    fremgik.       En 

saadan  Tilknytning  af  Kirke  og  Skole  til  Justitskollegiet, 
uden  det  fjærneste  Spor  af  kirkelig  Repræsentation,  gav 
ikke  Forjættelse  om  nogen  tilfredsstillende  Styrelse,  mindst 
af  Kirkevæsenet.  For  Skolens  Vedkommende  var  der  til 
sine  Tider  en  vis  Ivrighed  men  ikke  just  med  Forstand  i 
samme  Forhold.  Vi  have  al  Grund  til  at  lykønske  os  med. 
at  Overgangen  fra  det  forrige  Hundredaar  til  dette  ikke 
har  efterladt  andet  kirkeligt  Spor  af  en  nyhedssyg  Tids- 
alder, som  var  lige  følesløs  for  Troens  og  for  Historiens 
Krav,  end  den  nu  fortrængte  Psalmebog.  Bastholm' s 
Hturgiske  Forslag  ere  allerede  mærkelige;  men,  at  den 
Boiesen'ske  „Plan  til  den  offentlige  Gudsdyrkelse"  (1S05) 
kunde  bevæge  det  kirkestyrende  Kollegium  til  at  nedsætte 
en  Kommission  til  at  bedømme  Forslaget  og  de  ind- 
komne Betænkninger,  kan  kun  vække  Forbauselse.  Men 
det  er  paa  den  anden  Side  kun  Tegn  paa  sygehg  eller 
ligegyldig  Ubevægelighed,  naar  Ritualet  af  1685  endnu 
den  Dag  i  Dag  staar  figurerende  som  kirkelig  Lov,  —  et 
Ritual,  som  har  udførlige  Forskrifter  „om  Bandsættelse  og 
Afløsning  af  Band",  —  som  forordner  angaaende  Skrifte- 
maalet,  at  „de,  som  ville  skrifte,  skulle  saasom  for  Guds 
eget  Ansigt  sætte  sig  med  Ærbødighed  ned  paa  Knæ  for 
Herrens  Tjener,  mens  de  gjøre  deres  Skriftemaal  og  an- 
namme Afløsning,"  —  som  meddeler  omstændelig  Anvisning 
til  Behandling  af  dem,  „som  eragtes  at  være  legemlig  besatte 
af  Djævelen,  saa  at  Han  enten  hersker  og  regjerer  i  det 
ganske  Legeme  og  alle  dets  Lemmer  samt  Sind,  Fornuft 
og  alle  Sjælens  Egenskaber,  eller  og  at  Han  ikkun  har 
bemægtiget  sig  en  eller  anden  særdeles  Lem  paa  Legemet, 
som  han  selv  boer  udi  og  lader  sin  Magt  fornemmehg 
see  udi". 

En  saadan  Ubevægelighed  i  overleverede  kirke- 
lige Livsformer  er  hverken  hæderlig  for  Gejstlighe- 
den eller  tjenlig  for  Menigheden.  Mangfoldige  af  dem. 
der  udvortes  bekjende  sig  til  Kirken,  vide  lidet  af  den  at 
sige,  uden  naar  de  bringes  i  Berøring  med  den  ved  en  eller 
anden  enkelt  kirkelig  Handling,  Der  kunde  her  mangen- 
gang være  Lejlighed  til  at  drage  de  Bortvendte  hen  imod 
Kirken,  vinde  dem  for  en  Deltagelse  i  det  kirkelige  Liv, 
som  kunde  blive  til  Frugt  og  Velsignelse.  Det  er  derfor 
i  høj  Grad  uheldigt,  naar  der  i  de  liturgiske  Formularer, 
der  danne  Indfatning  for  de  hellige  Handlinger,  findes  Mere 
eller  Mindre,  som  ikke  kan  andet  end  støde  selv  velvillige 
og  velstemte  Øren.  Det  er  en  ubillig  Fordring,  at  Udtryk 
og  Vendinger,  hvori  Præsten  selv  kan  finde  en  god  eller 
dog  uanstødelig  Mening  dels  paa  Grund  af  den  idelige 
Gjentagelse,  dels  fordi  den  historiske  Oprindelse  og  den 
dogmatiske  Tendents  er  ham  bekjendt,  skulle  blive  opfattede 
med  samme  Sans  og  vejes  med  samme  Vægt  af  dem.  der 
staa  udenfor  den  teologiske  Skole.  Ulige  mere  berettiget 
er  dog  vel  den  Fordring,  at  de  Gejstlige  skulle  have  saa 
megen  Aandsbevægelighed,  at  de  kunne  sætte  sig  i  Læg- 
folks Sted  og  skjønne,  hvad  der  med  Føje  kan  være  til 
Anstød  og  Forargelse,  vel  endogsaa  volde  farlig  Mistydning. 
Jeg  har  havt  vanskeligt  ved  at  opgive  den  Tanke,  at  det 
maatte  være  muligt  at  skaffe  disse  Betragtninger  Lidgang 
baade  hos  Kirkestyrelsen  og  hos  gejstlige  Mænd,  og  jeg 
har  igjennem  en  lang  Tid  fortsat  Bestræbelsen  i  en  Række 
af  Artikler  og  Smaaskrifter*).     For  at  gjøre  en  Opnaaelse 


*=)  „Bemærkninger  angaaende  kirkelige  Formularer."  1829  (Mdskr. 
f.  Lit.  II.  68 — 75).  Anmeldelse  af  „Forordnet  Alterbog  i  Dan- 
mark".    1831    (smst.   IV.     379—426).     „Om  liturgiske  Forbedrin- 

mulig  af  Noget,  satte  jeg  mig  med  velberaad  Hu  et  be- 
grænset Maal.  Hvad  jeg  androg  paa,  var  alene  Ændring 
i  enkelte  Udtryk  i  de  liturgiske  Formularer,  som  vække 
Anstød  enten  derved,  at  de  give  en  urigtig  eller  unøjagtig 
Oversættelse  af  et  eller  andet  Skriftsted,  eller  derved,  at 
den  almindelige  kristelige  Tanke  er  omsat  i  og  bunden  til 
en  bestemt  dogmatisk  Systemform.  Dernæst  søgte  jeg  at 
vise,  at  et  Formularvæsen,  gjennemført  med  saadan  Stræng- 
hed,  at  Ordene  fra  først  til  sidst  ere  tilvejede  de 
Gejstlige  ved  Udførelse  af  de  hellige  Handlinger,  aabenbar 
modarbejder  Handlingens  aaudelige  Virkning ,  idet  den 
evindelige  Gjentagelse  gjør  en  mekanisk,  halv  tankeløs  Ud- 
førelse undskyldehg.  Jeg  søgte  at  vise,  at  Ordet,  som  led- 
sager Handlingen,  særlig  den  sakramentale  Handhng,  har 
en  dobbelt,  meget  forskjellig  Bestemmelse:  den  ene  at 
angive  den  mysteriøse  Betydning  og  sikre  den  imod  Mis- 
forstaaelse,  den  anden  at  virke  stemmende  og  vækkende 
paa  de  Deltagende;  heraf  synes  da  at  følge,  at,  medens 
der  er  Grund  til  at  anordne  det  førstnævnte  til  ufor- 
andret Brug,  er  saadan  Grund  ikke  tilstede  ved  det 
andet.  Naar  det  indledende  Ord  og  Slutningsordet  med 
Bøn  eller  med  Paamindelse  blev  overladt  den  Gejstlige  til 
fri  Afbenyttelse  som  Anvisning  og  Forbillede,  synes  der  at 


ger  i  Danmark".  1834  (Grad:  Liturg.  Blandinger.  I.)  ,,0m 
Ritualsagen".  1840  („D.  Folkeblad"  Nr.  52—53).  Anmeldelse  af 
Mynster's  „Oplysninger  om  Udkast  til  Ritual  og  Alterbog".  1840 
(„Fædrelandet".  I.  Nr.  129).  Anmeldelse  af  „Grundtvig's  Frisprog 
mod  Mynster's  Forslag  til  Alterbog".  1840  (Tidsskr.  f.  Lit.  og 
Kritik.  III.  69 — 78).  „Under  hvilken  Form  maa  den  reviderede 
Liturgi  ønskes  indført  i  vore  Menigheder  og  anvendt  i  vore 
Kirker?"  1841.  „Den  liturgiske  Reformsags  nærværende  Stil- 
ling".    1842  („D.  Ugeskr."     2den  Række.    I.    Nr.  5—6). 

maatte  kunne  vindes  ikke  Lidet  for  den  religiøse  Opbyggelse 
og  Andagt. 

Det  tegnede  virkelig  engang  til,  at  Øjeblikket  til  det 
højstfornødne  Gjennemsyn  af  Ritual  og  Alterbog 
skulde  være  kommet.  Sekteriske  Bevægelser  kom  her  til 
Hjælp,  forargelige  Optrin  ved  Døbefonten,  hvor  spejdende 
Øren  opsnappede  Afvigelser  fra  de  foreskrevne  Formularer. 
Det  kjøhenhavnske  Præsteskab  havde  (i  1832)  andra- 
get paa  „en  Revision  af  Ritualet  som  det  eneste  Middel 
til  at  betrygge  Kirkens  Fred,  Menighedens  Opbyggelse  og 
det  gejsthge  Embedes  Værdighed."  Kancelliet  opfordrede 
(1834)  gjennem  Biskopperne  Landets  Gejstlige  til  at  udtale 
sig  om  Ønskeligheden  af  Forandringer  i  Ritual  og  Alter- 
bog, og  i  1837  blev  det  af  Kongen  overdraget  Biskop 
Mynster  at  udarbejde  et  dertil  hørende  Forslag.  Dette 
forelaa  trykt  i  1839  og  meddeltes  til  det  teologiske  Fakultet 
og  gjennem  Biskopperne  til  Gejstligheden,  af  hvem  For- 
slaget blev  modtaget  med  stor  Paaskjønnelse  med  Undtagelse 
af  den  grundtvigianske  Kreds.  En  Kommission  blev  samme 
Aar  nedsat  for  at  gjennemgaa  Udkastet  i  det  Enkelte  til- 
ligemed de  indkomne  Betænkninger.  Jeg  befandt  mig  her 
sammen  med  Biskopperne  Mynster  og  Tage  Muller  (i 
Ribe),  EtatsraadKolderup  Rosenvinge,  Direktør  Waage 
(i  Sorø),  Stiftsprovst  Tryde,  Provst  Boisen  (i  Søllerød).*) 
Uagtet  jeg  var  fuldkommen  enig  med  Kommissionens  øvrige 


*)  Det  er  blevet  sagt  og  antaget,  at  denne  Mand  skyldte  en  Fejl- 
tagelse, at  han  fik  Sæde  i  Kommissionen.  Det  skal  have  været 
betænkt  som  passende,  at  en  Grejstlig  af  det  grundtvigianske 
Parti  blev  tilkaldt,  hvortil  var  udset  Mag.  Boisen  i  Vesterborg 
(Lolland),  men  ved  Expeditionen  skal  en  Forvexling  have  fun- 
det Sted  af  denne  og  Broderen  i  Søllerød. 

Medlemmer  angaaende  det  Tilfredsstillende  i  det  forelig- 
gende Udkast  og  nærede  saa  varmt  et  Ønske  som  Nogen 
for  dets  Indførelse  i  vore  Kirker,  kunde  jeg  dog,  efter  Af- 
slutning af  Forhandlingerne,  ikke  holde  et  lille  Skrift  til- 
bage („Under  hvilken  Form"  o.  s.  v.  1841).  Det  var 
fremgaaet  af  et  dissentierende  Votum,  og  gik  ud  paa 
en  yderligere  Begrundelse  og  Udvikling  af  et  indgribende 
Princip:  Forholdet  imellem  det  faste  og  det  frie 
liturgiske  Ord.  Som  i  det  Foregaaende  berørt  faldt 
Mynsters  lovende  og  mit  fremskredne  Arbejde  hen  til  intet. 
Den  grundtvigianske  Retning  var  under  Kristian  den 
Ottende  og  hans  Dronning  stærk  nok  til  at  sætte  — 
ikke  Himmel  og  Jord,  men,  i  al  Stilhed,  Hoffets  Magter  i 
Bevægelse,  og  Værket,  der  var  blevet  erkjendt  som  paa- 
trængende Fornødenhed,  var  paabegyndt  ifølge  kongelig 
Befaling  og  udført  af  en  Mand,  der  var  Gjenstand  for 
ualmindelig  Tillid,  forsvandt  uden  at  efterlade  Spor.  Den 
selvsamme  Gejsthghed,  af  hvem  Arbejdet  var  blevet  hilset 
med  almindelig  Paaskjønnelse ,  lod  sig  finde  som  lydløst 
Vidne  til  det  beskæmmende  Udfald.*)  Fra  Mynster 's 
kyndige  og  smagfulde  Haand  var  der  affattet  et  fuldstæn- 
digt Udkast  til  en  ny  Række  af  Bibeltexter,  bestemte  til  at 
vexle  ved  Gudstjenesten  med  de  gamle  Prædiketexter,  saa- 
ledes  som  det  er  sket  i  de  fleste  protestantiske  Landskirker 
(ogsaa  i  Norge  og  Sverrig),  for  at  bringe  mere  Liv  og 
Mangfoldighed  ind  i  Prædikenen.     Ogsaa  dette  Arbejde  er 


^)  „Lindberg  havde  ved  Rejser  og  Korrespondance  stiftet  Forbindel- 
ser over  hele  Landet,  ikke  blot  i  Gejstligheden,  men  ogsaa  i  Al- 
muen. Han  bragte  let  Petitioner  om  at  beholde  det  gamle  Ri- 
tual tilveje  fra  flere  Kanter,  de  vare  underskrevne  af  en  Mængde 
Almuesfolk,  hvis  Navne  fyldte  flere  Sider  af  „Kirketidenden"." 
(Mynster:    „Meddelelser"    S.  26.3.) 

begravet  med  det  Øvrige;  Ønsket  om  at  faa  idetmindste 
denne  Del  bragt  til  Afl^enyttelse  synes  indslumret.  Mynster 
har  vel  bavt  Ret  i  at  skrive:  „Gejstligheden,  der  til  en 
Tid  med  saamegen  Iver  paadrev  den  liturgiske  Sag,  er 
bleven  ganske  lunken  deri"  (Smst.  S.  266).  Fyrretyve  Aar 
ligge  snart  imellem  den  Tid  og  nu,  og  endnu  sidde  vi 
hen  med  det  samme  Kirkeritual,  de  samme  forældede 
Alterbogs-Formularer,  Kollekter  og  Bønner,  de  samme 
Textrækker  uden  Udvidelse!! 

Jeg  for  min  Del  maatte  ved  den  noget  uventede  Hold- 
ning af  Gejstligheden  i  denne  Sag  finde  mig  bestyrket  i  den 
Tro,  at  der  vanskelig  vilde  være  at  tænke  paa  Udvikling 
i  nogensomhelst  Retning  af  det  Kirkelige,  saalænge  den 
egentlige  Kirkestyrelse  ikke  tog  Sagen  i  sin  Haand.  Men 
noget  Saadant  kunde  ikke  med  nogen  Rimehghed,  ej  en- 
gang med  nogen  Billighed  ventes,  saalænge  Kirke  og  Skole 
var  hæftet  til  Justitskollegiet.  Dets  Medlemmers  Dan- 
nelse, Synsmaade  og  Interesse  var  naturlig  vendt  andet- 
steds hen.  ikke  mindst  dengang,  da  Kollegiet  til  Kancelli- 
præsident havde  Stemann.  som  med  alle  sine  fortrinlige 
Egenskaber  var  saa  hensynsløs  og  tillukket  for  den  aande- 
lige  Side  af  Livet,  og  til  Chef  for  det  kirkelige  Departement 
havde  Etatsraad  Lassen,  der.  efter  H.  C.  Ørsted's  Ord. 
iblandt  de  Kancellideputerede  var  den  eneste  Præstehader. 
Det  var  denne  Kancellistyrelse,  under  hvis  Øjne 
Skolevæsen  og  Gejstlighed  i  en  Række  af  Aar  havde  været 
undergivet  den  militære  Tugt  af  den  Lancasterske  Metode 
(Jvfr.  S.  151).  Det  var  den  samme,  der,  skjønt  den  22  Aar 
tidligere  (1806)  havde  taget  sig  af  det  Bo  ie  se  n'ske  Liturgi- 
Udkast,  pludselig  under  det  stærkeste  Sammenstød  af  mod- 

satte  Retninger,  i  Aaret  1828  havde  slaaet  ned  med  et 
Magtsprog,  hvorved  det  paalagdes  Præsterne  „nøje  at  følge 
de  allernaadigst  foreskrevne  Formularer  (ved  alle  kh'kelige 
Handlinger)  uden  nogen  Udeladelse  og  uden  noget  Tillæg". 
Den  kirkelige  Overøvrighed  viste  her  ikke  blot,  hvor  langt  den 
stod  udenfor  den  hele  forudgaaende  Tidshistorie,  men  ogsaa 
indtil  hvilken  Grad  den  var  ubekjendt  med  de  paagjældende 
„allernaadigst  foreskrevne  Formularer"  ;  i  Skriftestolen  f.  Ex. 
lod  Livet  sig  ikke  skrue  saaledes  tilbage  ved  noget  Kancelli- 
reskript, at  Præsten  skulde  have  knælende  Skriftebørn  for 
sig  og  skulde  kunne  tilsige  dem  Syndernes  Forladelse  efter 
først  at  have  modtaget  deres  Skriftemaal  „som  for  Guds 
eget  Ansigt".  Det  var  endelig  denne  juridiske  Kirke- 
styrelse, der  før  og  under  Kristian  den  Ottendes  Rege- 
ring ansaa'  sig  forpligtet  til,  hvorsomhelst  i  Landet  et  reli- 
giøst Liv  begyndte  at  røre  sig  i  Former,  der  ikke  stemmede 
med  Kristian  den  Sjettes  Anordninger,  at  forfølge  Deltagere 
af  gudelige  Forsamlinger  i  private  Huse  med  Mulkteringer 
og  Fængslinger. 

Allerede  min  Bog  om  „Katolicismen  og  Protestantis- 
men" havde  paadraget  mig  mangfoldig  høj  Misgunst  ved 
den  bestemte  Udtalelse  om  Kirkens  Ret  til  at  frigjøres 
fra  det  kongelige  danske  Kancellis  Regimente.  Femten 
Aar  derefter  (1840)  nyttede  jeg  min  Stilling  som  Stænder- 
deputeret til  at  indgive  et  udførlig  begrundet  Forslag  til 
en  særlig  Fællesbesty r else  for  Kirke-  og  Under- 
vis ni  ngsvæsenet.  I  den  viborgske  Stænderforsamhng 
optog  en  jysk  Deputeret,  efter  Aftale  med  mig.  Forslaget 
som  sit,  og  i  begge  Forsamlinger  blev  det  vedtaget  med 
Enstemmighed,  Formodentlig  blev  det  efter  dette  Udfald 
fundet  klædeligt  at  bringe  Sagen  under   en  uskyldig  Rege- 


1839—1847.  253 

ringsf  or  handling,  og  i  1841  fandt  jeg  mig  stillet  sammen  i 
en  Kommission  med  Gehejmeraad  Ørsted,  Biskop  Myn- 
ster, Kancellideputeret  Holm  og  min  juridiske  Kollega 
Kolderup  Rosenvinge  for  at  afgive  Betænkning  over 
Forslaget.  Mynster  var  født  Modstander  af  den  hele  Sag; 
han  erklærede  sig  i  det  første  Møde  fuldkommen  tilfreds- 
stillet med  Kancelliets  Bestyrelse  af  de  kirkelige  Anliggen- 
der*). En  saa  ubetinget  Tillids-  og  Tilfredsheds-Erklæring 
vilde  selv  Ørsted  ikke  tiltræd^;  han  skød  sig  derimod  ind 
under  de  praktiske  Vanskeligheder,  der  formentlig  skulde 
stille  sig  i  Vejen  for  en  anden  Organisation;  Mængden  og 
Storheden  af  disse  vidste  han  at  skildre  med  levende  Far- 
ver, og  den  yngre  Kancellideputerede  fulgte  ham  i  Sporet. 
Forhandlingerne  fik  saaledes  en  hurtig  Ende.  Jeg  stod 
atter  med  mit  Minoritetsvotum,  hvori  jeg  dog  denne 
Gang  havde  Rosenvinge  til Meddeltager.  Det  kongelige 
Svar  til  Stænderforsamlingerne  i  1842  meddelte  derefter, 
at,  „uagtet  særdeles  Meget  taler  for  Princip  et  om  en  For- 
andring i  Kirke-  og  Skolevæsenets  Overbestyrelse,  have  Vi 
dog,  ved  at  gjennemgaa  de  Betænkninger,  som  ere  afgivne 
.  .  .  .,  ikke  kunnet  andet  end  erkjende  Betydningen  af  de 
praktiske  Vanskeligheder  og  Betænkeligheder,  som  kunne 
møde  ved  den  af  Stænderne  anbefalede  Afsondring  af 
Overbestyrelsen  for  Kirke-  og  Undervisningsvæsenet  fra 
Bestyrelsen  af  de  øvrige  borgerlige  Forhold,  hvormed  Samme 


*)  „Grejstligheden  følte  sig  krænket  ved  at  skulle  staa  under  et  juri- 
disk Kollegium,  hvor  mildt  endog  i  Grunden  dets  Herredømme 
var,  og  hvor  meget  endog  Kancelliet  virkelig  værnede  om  Gejst- 
lighedens materielle  Interesser.  —  Jeg  havde  aldrig  lagt  Dølgs- 
maal  paa,  at  jeg  ingen  Ynder  var  af  Omvæltninger,  og  at  jeg 
intet  Godt  lovede  mig  af  de  Tendentser ,  der  vare  blevne  de 
fremherskende."       („Meddelelser".    289—290.) 

kommer  i  idelig  Berøring."  Men  Sagen  laa  mig  for  meget 
paa  Hjærte,  at  jeg  hermed  skulde  lade  den  falde.  I 
Aaret  1844  udgav  jeg  et  noget  udførligere  Skrift:  „Om 
Bestyrelsen  af  Kirke  og  Skole  i  Danmark",  som, 
efter  en  historisk  Udsigt  over  Bestyrelsesformen  i  ældre 
Tid,  afhandler  Principerne  for  Reformforslaget,  de  paabe- 
raabte  Vanskeligheder  og  Betænkeligheder,  og  Opfordrin- 
gerne i  de  givne  Forhold  til  Reformens  Iværksættelse. 
Dette  lille  Skrift  bragte  Gehejmeraad  Ørsted  i  den  stærke 
Bevægelse,  som  sjælden  udeblev,  naar  KancelHet  syntes 
ham  at  være  gaaet  for  nær.  Kollegialtidenden  blev,  i 
Mangel  af  andet  Organ,  gjort  til  kritisk  Tidende,  og  inde- 
holdt igjennem  hele  syv  Nummere  et  meget  vidtløftigt  og 
meget  skarpt  Gjenmæle  mod  min  „Iver  for  at  nedsætte 
Kancelliets  Kirke-  og  Skolebestyrelse  ved  haanlige  Ven- 
dinger og  nedværdigende  Domme."  I  min  Besvarelse  (,,D. 
Folkeblad,"  1846.  Nr.  34 — 35)  søgte  jeg,  med  Omgaaelse  af 
alle  Personhgheder,  at  føre  Sagen  tilbage  til  Hovedspørgs- 
maalet:  „Om  det  danske  Kirkevæsen  og  Folkeskolevæsen 
er  sammenkittet  paa  en  saadan  særlig,  jeg  véd  ikke  hvilken, 
Maade  med  kommunale  og  andre  verdslige  Forhold,  at 
Fordring  paa  selvstændig  Bestyrelse  ved  en  egen,  efter 
Hensyn  til  Kirkens  og  Skolens  ejendommelige  Tarv  ud- 
nævnt og  sammensat.  Autoritet  skulde  være  at  opgive  her- 
tillands, medens  den  efterhaanden  er  bleven  anerkjendt  i 
de  Lande,  der  maa  tjene  som  Forbillede  paa  Varetagen 
af  højere  Interesser."  Jeg  føjede  til  „ikke  alene  et  Ønske 
men  et  Haab,  at  den  Beskikkelse  endnu  maa  være  forbe- 
holdt Kollegialtidendens  bøjelige  Pen  at  levere  Modstykket 
til  det  sidste  Arbejde:  en  Bevisførelse,  hvor  vel  og  med 
hvor   ringe   Vanskelighed    de    mangfoldige  Vanskehgheder, 

som  skulle  stille  sig  i  Vejen  for  Skolens  og  Kirkens  natur- 
lige Krav,  kunne  hæves.  Denne  Bevisførelse  vil  næppe 
kræve  det  samme  Antal  Blade,  som  her  har  vist  sig  for- 
nødent." At  der  fra  den  Tid,  da  disse  Ord  bleve  ned- 
skrevne, ikke  skulde  være  beskikket  Kancelliet  længere  Til- 
værelse end  16 — 17  Maaneder,  laa  rigtignok  udenfor  de 
dristigste  Forhaabninger. 

I  mit  ydre  Husliv  bragte  Aaret  1841  en  væsentlig  For- 
andring. En  akademisk  Embedsbolig,  som  oprindehg 
hørte  til  Kommunitetsbygningen,  og  som  tidligere  var  be- 
boet af  P.  E.  Muller  og  efter  ham  af  Konf.  Bornemann, 
var  ved  dennes  Død  bleven  ledig.  Den  blev  forsmaaet  af 
ældre  Kolleger,  var  i  sin  da  temmelig  forfaldne  Tilstand 
heller  ikke  indbydende,  og  Optionsretten  kom  saaledes  til 
mig.  Vi  vare  for  et  Par  Aar  siden  flyttede  fra  Krystal- 
gade hen  i  Kronprinsessegade,  og  det  faldt  os  ikke  ganske 
let  at  give  Afkald  paa  den  skjønne,  oplivende  BeHggenhed. 
I  Foraaret  1841  droge  vi  dog  ind  i  den  stille  Bolig,  om- 
sluttet af  Universitetsgaarden  og  egen  Gaard-  og  Have- 
plads. Efterat  den  er  bleven  fuldstændig  istandsat,  og 
Kvistetagen  ombygget  til  mine  egne  Værelser,  har  et  mere 
end  SOaarigt  Liv  lært  os  mere  og  mere  at  skjønne  paa  de 
store  Fortrin  ved  den  rummehge  og  fredelige  Enebohg, 
vendt  imod  Syd  og  Nord.  Et  stort  Skaar  er  der  rigtignok 
i  de  senere  Aar  gjort  i  Boligens  Herhghed,  efterat  de 
sidste  Rester  af  en  ædel  Luxus  med  Lys  og  Luft,  med 
Skovtræer  og  Frugttræer  ere  forsvundne  fra  Universitets- 
Firkanten,  fortrængte  af  Musæumsbygningen,  som  nu  staar 
der,  selv  indeklemt  og  beklemmende  for  sine  Omgivelser. 
Men  til  Sydsiden  have  vi  beholdt  Himmel  og  Jord  fri; 
den     gamle     Studiegaard,     i     Drengeaarene     min     daglige 

Legeplads,    breder  sig  for  vore  Vinduer  med  Grønning  og 
Lindetræ  i  Midten  som  en  stille  Klostergaard. 


Ved  Stændersessionen  i  Juli  1842,  den  første  i 
det  andet  Sexaar,  maatte  jeg  savne  Schouw,  som  ikke 
længere  var  vel  set  paa  de  høje  Steder;  men  ogsaa  i  den 
juridiske  Kollega,  der  blev  udnævnt  i  hans  Sted  til  Univer- 
sitetets Deputerede,  J.  E.  Larsen,  havde  jeg  en  paaHde- 
lig  Fælle  i  saamange  Hovedinteresser. 

De  lovkyndige  Medlemmer  af  Stænderforsamlingen 
kunde  ikke  vel  undværes  til  Arbejdet  i  Udvalgene,  og 
jeg  maatte  saaledes,  saare  nødtvungen,  lade  mig  finde 
villig  til  at  modtage  Valg  til  Præsidentstolen. 
Den  tilfaldt  mig  med  38  Stemmer  af  68;  anderledes  stod 
jeg  allerede  dengang  ikke  til  Salens  „røde  Bænk".  I  de 
to  Aar  imellem  den  forrige  Session  og  denne  havde  Forhand- 
lingerne i  Pressen  drejet  sig  med  altid  større  Uforbehol- 
denhed om  Spørgsmaalet  angaaende  Ønskehgheden  af  en 
konstitutionel  Begrænsning  af  Kongemagten,  og 
umiddelbart  før  Aabningen  af  nærværende  Session  havde 
jeg  nyttet  Lejligheden  til  at  udtale  mig  om  det  bræn- 
dende Spørgsmaal  i  Bemærkninger  til  et  Skrift  af  P.  Bang: 
„Om  de  attraaede  Forandringer  i  den  danske  Statsforfat- 
ning." I  disse  Tillægs-  eller  Modbemærkninger,  som  fin- 
des i  „Dansk  Ugeskrift".  (2den  Række.  Nr.  13)  stillede 
jeg  Spørgsmaalet  paa  det  Punkt,  som  til  enhver  Tid  har 
været  det  politiske  Kjærnepunkt  for  mig:  „I  hvilken 
Statsform  det  stærke  Moment  Kgger  til  at  gjøre  Stats- 
samfundet kraftigt  ved  at  udvikle  Folkets  Kraft 
til    fornuftig,    selvbevidst  Vilje,    til  sædelig  Selvstændighed, 

ædel  og  stærk  Nationalitet  i  gode  og  i  onde  Dage."  Bang 
var  selvfølgelig  Konge-  og  Hofpartiets  Mand. 

Præsidentsæd  et,  som  det  heller  ikke  i  den  følgende 
Tid  kunde  lykkes  mig  at  faa  overført  paa  en  Anden,  svæk- 
kede i  væsentlig  Grad  min  personlige  Interesse  for  Stæn- 
derlivet. Ligesom  Tilsynet  med  Stændermaskineriets  regu- 
lære Gang  er  i  og  for  sig  lidet  interessant,  saaledes  havde 
de  formelle  Spørgsmaal,  som  hyppig  falde  for  og  i  al  deres 
Smaalighed  kunne  føre  ind  i  en  indviklet  Kasuistik,  ingen- 
sinde kunnet  afvinde  mig  synderlig  Interesse.  Derimod  saa' 
jeg  mig  for  Fremtiden  afskaaren  fra  den  umiddelbare  Sam- 
virken  med  andre  mere  eller  mindre  ligestemte,  ogsaa  hel 
forskjelligstemte  Mænd,  hvorpaa  jeg  havde  lært  at  sætte 
Pris,  og  som  ikke  kan  andet  end  bringe  Udbytte  i  mere 
end  én  Retning.  Det  var  saaledes,  at  jeg  —  vistnok  troHg 
og  efter  bedste  Evne,  men  uden  indre  Kald  og  med  Ulyst, 
—  udførte  den  betroede  Gjerning,  og  det  fejler  næppe, 
at  det  mangengang  har  været  kjendeligt,  at  jeg  her  ikke 
stod  paa  min  rette  Plads. 

Ogsaa  andre  Forhold  gjorde  Stillingen  mindre  beha- 
gelig. Det  var  efter  Stænderanordningen  Præsidenten  til- 
ladt at  tage  Ordet  under  Gangen  af  Forhandlingerne,  — 
paa  den  ene  Side  unægtehg  en  Fordel,  og  jeg  udtalte  det 
ved  Stændernes  Aabning  i  1844,  „at,  dersom  Præsident- 
stillingen skulde  formene  mig  Ret  til  personhg  Deltagelse 
i  Forhandlingerne,  vilde  jeg  anvende,  hvad  der  staar  i  min 
Magt  for  at  formaa  Forsamlingen  til  at  tage  det  hædrende 
Valg  tilbage."  Men  det  var  en  Selvfølge,  at  dette  kun  turde 
ske,  hvor  der  var  særlig  Opfordring,  hvor  Sagen  angik  Spørgs- 
maal af  særlig  Betydning.  Men  disse  Spørgsmaal  vare  i  Almin- 
delighed ogsaa  saadanne,  som  skilte  Medlemmerne  i  modsatte 

17 

Lejre,  og  det  blev  såaledes  imndgaaelig  Følge,  at  Formanden, 
som  efter  Forretningernes  Natur  stod  lige  overfor  Alle, 
kom  i  noget  skjæv  Stilling  som  Den,  der  hørte  hen  enten 
til  den  ene  eller  til  den  anden  Side.  Allerede  til  Schouw 
havde  Forholdet  fra  Forsamlingens  Side  i  dens  Helhed 
været  et  andet  ved  Slutningen  af  den  tredje  end  ved  Slut- 
ningen af  den  første  Session;  og  med  mig  maatte  det 
Samme  blive  Tilfældet  endnu  i  højere  Grad,  eftersom 
Stridspunkterne  bleve  flere  og  skarpere.  Disse  Stridspunkter 
angik  ikke  alene  Landboforholdene:  om  Forbedring  i  Hus- 
mændenes Kaar,  om  Foranstaltninger  til  Selvejendoms 
Fremme,  om  Bestemmelse  af  Indfæstningssummer  og  af 
Hoveri- Arbejdet  m,  m.,  —  eller  Jagtforholdene :  om  Erstat- 
ning af  Yildtskade,  om  Jagtens  Udøvelse  i  Haver  o.  s.  v. 
Som  Deputeret  for  et  Distrikt  af  mindre  Landejendoms- 
besiddere, der  tilmed  var  et  af  Brændpunkterne  for  den 
begyndende  Bevægelse  mod  Godsejerklassen,  befandt  jeg  mig 
noget  vanskelig  stillet.  Jeg  modtog  idelige  Besværinger  og 
Anker  fra  mine  Vælgere;  en  Husmand  Peder  Hansen 
fra  Lundby  har  jeg  i  frisk  Minde;  som  utrættelig  Agitator 
gjorde  han  mig  en  Del  Ulejlighed,  men  han  var  en  Mand 
med  ualmindelig  Begavelse,  hvem  Tunge  og  Pen  stod  til 
fuld  Raadighed.  Min  Mangel  paa  Kundskab  til  de  paa- 
gjældende  Forhold  i  deres  Virkelighed  gjorde  mig  det 
umuligt  at  komme  til  en  fast,  begrundet  Stilling  imellem  de 
stridende  Parter.  Alligevel  kunde  jeg  ikke  ganske  holde  mig 
udenfor  Forhandhngerne,  og  jeg  har  Grund  til  at  tro,  at 
min  Optræden,  ihvorvel  varsom  og  begrænset,  fandtes  no- 
genlunde tilfredsstillende  for  mine  Vælgere.  —  Sagtens 
vilde  det  nu  se  ud  som  Bagklogskab  i  sædvanlig  Stil.  om 
man    vilde    lægge    Godsejerklassen    den    Stivhed   til   Last, 

hvormed  ethvert  Forslag,  der  gik  ud  paa  nogen  Forandring 
i  de  bestaaende  Forhold  af  denne  Art,  dengang  blev  af- 
vist. Og  dog  vilde  man  have  kunnet  forsone  sig  med  den 
Aand,  der  her  forenede  Godsejerne  til  Kamp,  som  om 
det  gjaldt  Hjem  og  Arne,  dersom  der  fra  samme  Side 
havde  været  større  Sans  at  spore  for  Anliggender,  som 
ikke  burde  ligge  udenfor  et  Aristokratis  Synskreds  eller 
Interesse.  Navnlig  var  det  Forhandlinger  angaaende  Pres- 
sens Forhold,  der  droge  sig  som  den  røde  Traad  igj en- 
nem  Stænderforsamlingerne  i  1840  — 42 — 44.  Efter  Kristian 
den  Ottendes  Tronbestigelse  blev  Pressen  mere  og  mere 
betrængt  og  besværet,  og  det  i  samme  Forhold,  som  den 
schlesvigholstenske  Sammensværgelse  opfordrede  Pressen 
til  Aarvaagenhed  og  Frimodighed;  det  var  næppe  gjørhgt 
her  at  efterkomme  Opfordringen  uden  at  falde  i  Justitsens 
Hænder.  Fra  „Selskabet  for  Trykkefrihedens  rette  Brug",  — 
hvis  Navn  vil  være  indflettet  i  enhver  Bearbejdelse  af  den 
danske  Presses  Historie  i  dette  Tidsrum.  —  udgik  der 
Andragender  og  Besværinger,  Resultat  af  omhyggelig  Drøf- 
telse af  lovkyndige  Mænd,  hvoraf  Selskabets  Repræsentant- 
skab talte  flere  i  sin  Midte  (Larsen  og  Bornemann),  og 
hvori  Stænderforsamlingernes  Hjælp  paakaldtes.  Men  det 
viste  sig  her,  i  hvilken  Grad  just  den  Klasse,  der  kunde 
og  burde  staa  som  den  uafhængigste  i  Samfundet,  havde 
gjort  sig  afhængig  af  Hofkredsens  Aand  og  Tone. 


Der  randt  slesvigsk  Blod  i  mine  Aarer.  Desuagtet 
stod  Landet  imellem  Kongeaaen  og  Ejderen,  dets  nationale 
og  politiske  Forhold  ikke  anderledes  for  mig  end  for  mine 

17* 

Landsmænd  overhovedet.  Som  Barn  havde  jeg  været  i 
Haderslev  og  derfra  medtaget  Indtrykket  om  den  nordligste 
Kjøbstad  i  Slesvig  som  tysk  By.  Som  Mand  gjorde  jeg 
endnu  i  1844  et  kort  Besøg  i  Flensborg,  og  ogsaa  der 
havde  jeg  truffet  Alt  paa  Veje  til  ren  Fortyskning;  hos 
Bogtrykker  Kastrup,  som  havde  nedsat  sig  der,  traf  jeg  en 
dansk  Familie,  og  han  førte  mig  hen  til  Senator  Nielsen 
som  en  Mand  med  dansk  Hjærtelag.  Den  danske  Kirke 
laa  hen  forfalden  og  ubenyttet;  som  Præst  var  der  ansat 
en  tyskfødt  Mand  (Holdt),  der  senere  (efter  1848)  blev 
benyttet  som  tysk  Præst  i  Aabenraa.  Saaledes  stode  Tin- 
gene hen  fra  Aar  til  Aar,  —  inden  Slesvigs  Grænser  intet 
dansk  Ord  udenfor  Privathusets  fire  Vægge,  i  Kongeriget 
fuldstændig  Uvidenhed  og  Ligegyldighed  for  Danskheden  i 
Slesvig.  Man  vidste  vel,  at  Fredrik  den  Sjette  havde 
udtalt  sin  Vilje  (Reskript  af  15de  December  1810),  at 
Dansk  skulde  være  Sproget  i  Kirke ,  Skole  og  Retter- 
gang overalt  i  Slesvig,  hvor  Folkesproget  er  Dansk;  men 
man  vidste  dengang  ikke,  hvor  afmægtig  den  suveræne 
danske  Konges  Vilje  var  overfor  hans  tyske  Kancelli  og  dets 
Embedsmænd,  og  man  bekymrede  sig  næppe  heller  synderhg 
derom;  derimod  vilde  man  ganske  vist  have  forundret  sig 
storlig,  dersom  man  dengang  havde  vidst,  hvad  der  nu 
vides ,  at  det  var  staaende  Maxime  for  „det  tyske  Kan- 
celli" at  lade  kongelige  Reskripter  i  Danskhedens  Literesse, 
saaledes  baade  i  1829  og  1830,  aldeles  uænsede.  I  det 
absolutistiske:  „Vi  alene  kunne"  o.  s.  v.  var  der  ikke 
større  Sandhed  end  i  Sidestykket:  „Vi  alene  vide"  o.  s.  v. 
Det  var  Stænderforhandlingerne,  som  her  først 
kaldte  Liv  frem  af  det  Døde.  Det  var  den  første 
slesvigske  Stænderforsamling  (1836),  der  fremkaldte 

Forslaget  fra  Bonden  Nis  Lorentsen  i  Lilholt  om  dansk 
Rettergangs-  og  Bestyrelsessprog  i  Nordslesvig;  gjennem 
mange  Kampe  fremtvang  man  Reskriptet  af  15de  Maj  1840, 
hvorved  der  syntes  at  være  lyst  Fred  over  Dansk  som  Re- 
gerings- og  Retssprog  paa  de  Steder,  hvor  det  brugtes  i 
Kirke  og  Skole.  Men  i  den  fjerde  slesvigske  Stænder- 
forsamling (1842),  som  ogsaa  androg  paa  Indlemmelse 
af  Slesvig  i  det  tyske  Forbund,  blev  Peter  Hjort  Lo- 
renzen udelukket  af  Forsamlingen,  fordi  „han  talte 
Dansk  og  vedblev  at  tale  Dansk." 

Fra  denne  Tid  vaktes  Livet  i  Slesvig  og  Sympatien 
i  Kongeriget.  Personlig  var  jeg  dog  vaagen  en  rum  Tid 
forud,  forholdsvis  endogsaa  tidlig.  Med  den  danske  Sles- 
viger, ChristianPaulsen,  havde  jeg  i  mine  første  Embeds- 
aar  fortsat  et  fortroligt  Samliv,  som  var  begyndt  i  Ud- 
landet (Gottingen  og  Berlin).  Fra  1826  levede  han  i 
Kiel  som  Professor  i  dansk  og  slesvig-holstensk  Ret,  og 
jeg  vedblev  at  staa  i  uafbrudt  Forbindelse  med  ham.  De 
nationale  og  sproglige  Forhold  i  Slesvig  laa  ham  paa  Hjærte 
fremfor  alt  Andet;  han  havde  den  historiske  Kundskab  og 
det  stedhge  Kjendskab,  som  ellers  manglede  overalt,  og 
han  var,  om  ellers  Nogen,  en  paalidelig  Hjemmelsmand. 
Allerede  i  1831  udgav  han  et  tysk  Skrift  („Ueber  Volks- 
thiimlichkeit  und  Staatsrecht  des  Herzogthums  Schles"s\dg"), 
hvori  han  godtgjør  Landet  som  „et  dansk  Legeme  iført 
tysk  Klædning";  men,  som  sagt,  lidt  friere  Aandedræt 
maatte  Stænderforfatningen  bringe  os,  førend  vi  her  fattede 
Mod  til  at  flytte  Foden  ind  paa  de  ubekj  endte  Enemærker. 
Det  første  offentlige  Livstegn  udgik  fra  „Selskabet  for 
Trykkefrihedens  rette  Brug",  da  Generalforsamlingen  i  No- 
vember 1836,  nærmest  ifølge  et  elektriserende  Foredrag  af 

O.  Lehmann,  dengang  juridisk  Kandidat,  „bemyndigede 
Bestyrelsen  til  at  søge  Selskabets  Virksomhed  udstrakt  til 
den  dansktalende  Del  af  Slesvigs  Befolkning",  og  det 
første  virksomme  Skridt  paa  denne  Vej  var  Foranstaltning 
af  det  fortrinlige  Skrift  af  Paulsen:  „Det  danske  Sprog 
i  Hertugdømmet  Slesvig"  (1837),  som  fremlagde  „den  simple 
historiske  Sandhed,  —  der  tit  sætter  mere  i  Forbauselse 
end  Digtning  — :  at  Kongen  af  Danmarks  tyske  Undersaat- 
teri  Slesvig  blive  regerede  i  deres  Sprog,  medens  Kongens 
danske  XTndersaatter  regeres  i  et  fremmed  Sprog."  Mine 
første  offentHge  Indlæg  i  den  nationale  Livssag  findes  i 
Trykkefrihedsselskabets  Ugeblad  „Dansk  Folkeblad":  „En 
kjøbenhavnsk  Artikel  i  fremmed  Blad  om  Regering  og 
Folk  i  Danmark"  (1837)  —  „Gjensidige  Forhold  imellem 
Kongerigets  og  Hertugdømmernes  Indvaanere"  (1838) 
—  „Om  det  danske  Sprog  i  Slesvig"  (s.  A.).  Naar  Paul- 
sen virkede  ved  Pennen,  virkede  Flor  endnu  mere  umid- 
delbart ved  det  mundtlige  Ord  iblandt  den  danske  Befolkning 
fra  Flensborg  til  Kongeaaen.  Lektoratet  i  Kiel  gav  ham 
kun  Fritid,  og  han  nyttede  den  til  at  togte  omkring  i  Sles- 
vigs Land  paakryds  og  -tværs,  snart  vækkende  og  belærende, 
snart,  hvad  ikke  sjælden  behøvedes,  mæglende  og  udjæv- 
nende. Til  en  saadan  Virksomhed  i  Nationalitetens  Tje- 
neste var  Flor  fortrinhg  skikket  ved  sin  uopsHdelige  Sej- 
hed, sin  ualmindelige  Gave  til  at  bedømme  og  nytte  de 
forskjellige  Personligheder,  og  sin  Taalmodighed,  der  aldrig 
trættedes  i  at  stemme  og  bearbejde  Folk.  Den  første  be- 
rømmelige Frugt  af  disse  to  Mænds  forenede  Bestræbelse 
var  Tilvejebringelse  af  et  dansk  Blad  i  Slesvig:  „Danne- 
virke" (1838),  —  lige  betydningsfiddt  som  Vidne  for  Lan- 
dets Danskhed,    der  kun  trængte   til  aandelig  Næring,    og 

somlVIiddel  til  at  oprejse  og  styrke  den  skammelig-forkuede 
Nationalitet. 

Men  Bestræbelser  og  Anstrængelser,  som  mødte  baade 
aabenlvs  og  lønlig  Modstand,  trængte  i  bøj  Grad  og  i  flere 
Henseender  til  et  Støttepunkt  i  Hovedstaden.  Dette  søgte 
Scbouw  og  jeg  i  Forening  at  yde  dem;  fælles  Interesse, 
fælles  Formaal  og  fælles  Fjende  førte  os  binanden  imøde 
og  knyttede  os  nær  tilsammen.  Til  en  Organisering  af 
Kræfterne  til  Opnaaelse  af  bestemte  Formaal  kom  det 
dog  først  i  1842.  Signalet  blev  det  nysnævnte  Optrin  i 
den  slesvigske  Stænder  sal.  bvor  Tyskbedens  brutale 
Overmod  overfor  den  danske  Nationalitet  bruste  frem  i  sit 
bele  Overmaal;  og,  bvad  der  forstærkede  og  skærpede 
AlrkningeUj  var  den  Undskyldning,  som  Falcks  og 
Criminils  Retskrænkelse  mod  den  danske  Deputerede 
fandt  i  visse  indflydelsesrige  Kredse.  A.  S.  Ørsteds  brat 
synkende  Anseelse  i  det  danske  Folk  skriver  sig  fra  denne 
Tid.  Det  var  den  Viborgske  Stændersal,  der  maatte 
modtage  af  den  kongebge  Kommissarius  de  uforglemme- 
lige Udtalelser,  hvori  Falcks  Fremgangsmaade  berømmedes 
som  „besindig  og  forstandig",  medens  derimod  Danskbedens 
uforfærdede  Forkæmper  stærkt  dadledes.  „Forsambngen  i  Vi- 
borg maatte",  —  mente  Ørsted,  —  „finde  det  uværdigt  at 
understøtte  et  Forslag  som  P.  H.  Lorenzens."  Trods 
dette  uventede  Patronatsforbold,  som  dengang  var  af  den 
allerstørste  Betydning,  enedes  Forsamlingen  med  46  Stem- 
mer imod  3  om  at  indgive  en  Adresse  til  Kongen  som 
Udtryk  af  Folkets  Stemning,  „dets  Krænkelse  og  Foruro- 
bgelse  ved  den  statsfarbge  Partivirksombed".  Den  Ros- 
kild  ske  Stænderforsambng  havde  været  afholdt  tidbgere  i 
Sommertiden;    nu    forekom    det    mig    og    Andre    (Bang, 

H.  P.  Hansen,  Hvidt,  Schouw  m.  fl.),  at  der  var  Op- 
fordring til  et  Skridt,  hvorved  Øboerne  kunde  slutte  sig 
til  Jyderne.  Vi  tillode  os  at  indbyde  de  i  Hovedstaden 
Tilstedeværende  og  Stadens  Borgerrepræsentanter  til  et 
Møde,  som  holdtes  i  min  Sal  (den  30te  November), 
hvor  der  fremlagdes  et  udarbejdet  Forslag  med  flere 
Afstemningspunkter.  Hvidt  overtog  Dirigentposten;  men 
det  var,  som  om  Ørsteds  Aand  svævede  over  denne 
Forsamhng.  Med  allehaande  fine  Betænkelighedshensyn, 
gammelmandsagtige  Advarsler  imod  at  lade  sig  beherske 
af  Følelsen,  hyperkritiske  Betragtninger,  f.Ex.  om  der  dogikke 
ogsaa  var  Uret  eller  Forløbelse  at  finde  hos  P.  H.  Loren- 
zen, skiltes  man  i  et  Øjeblik  som  dette  —  skiltes  danske 
Mænd,  af  hvilke  hver  Enkelt  stod  ansvarsfuld  overfor  Mo- 
dersmaal,  Fædreland  og  Hovedstad,  i  uforstyrreligt  Flegma, 
som  om  Sagen,  der  forhandledes,  var  den  ligegyldigste  af 
Verden.  Nogen  Fyldestgjørelse  søgte  jeg  paa  egen  Haand 
at  bringe  ud  af  det  nedslaaende  Møde*)  ved  en  Artikel: 
„Om  den  danske  Nationalitets  Stilling  i  Slesvig"  („Dansk 
Ugeskrift".  2den  Række.  No.  35).  Den  slutter  saaledes: 
„I  det  Drama,  som  er  opført  for  vore  Øjne,  vilde  kun  en 
Slutningsscene  mangle,  hvor  den  danske  Nationalitets  og 
den  danske  Statsenheds  uforfærdede  Talsmand  gives  til 
Pris,  fordi  det  kan  lykkes  en  skarptseende  Kritik  at  opdage 
et  eller  andet  begaaet  Fejlgreb.  I  Sandhed,  jeg  maatte 
blive  tvivlsom  om  den  virkehge  Existents  af  dansk  national 
Aand,  dersom  den  almindelige  Stemme  eller  dog  en  almin- 


*)  I  „Fædrelandet"  (2den  December  1842.  Nr.  1077)  er  en  Beret- 
ning at  læse,  som  maa  skrive  sig  fra  en  Tilstedeværende,  der 
giver  et  Indblik  i  Aftenens  uhyggelige  Forhandling. 

delig  Stemning  ikke  rejste  sig  imod  en  Dom  som  den.  der 
fra  én  Side  er  bleven  fældet." 

Dernæst  sluttede  jeg  mig  sammen  med  fem  lige- 
stemte  Mænd,  Grosserer  A.  Hansen,  Bankdirektør  H. 
P.  Hansen,  Madvig,  Grosserer  Meinert  og  Schouw, 
om  en  offentlig  Erklæring,  som  i  kort  Tid  modtog  talrige 
Underskrifter  i  Stad  og  Land.  Den  opfordrede,  ved  Siden 
af  Udtalelse  af  Bekymring  og  Foruroligelse,  til  „med  al 
den  Kraft,  som  Kjærliglied  til  Fædrelandet  giver,  at'  under- 
støtte Kongen  i  hans  Idrætter:  at  haandhæve  Statens  Enhed, 
sin  Landshøjhed  over  Slesvig  og  den  danske  Nationalitet 
i  de  Dele  af  Hertugdømmet,  hvor  den  findes".  Den 
foranførte  Artikel  i  „Ugeskriftet'',  hvortil  Schouw  knyttede 
nogle  samstemmende  Bemærkninger,  blev  Gjenstand  for  en 
heftig  Modsigelse  i  „Aabent  Sendebrev  til  Dhrr.  Professorer 
Clausen  og  Schouw  i  Anledning  af  deres  Anke"  (1843). 
Forfatteren  var,  efter  Wegener's  Erklæring*),  Hertugen 
af  Augustenborg.  Det  fortælles  her,  hvad  der  senere 
er  blevet  gjentaget  utallige  Gange  i  den  tyske  Presse,  at 
den  hele  dansk-nationale  Bevægelse  i  Slesvig  skriver  sig  fra 
Kjøbenhavn,  navnlig  fra  Lehmann's  Ophidselse  i  Trykke- 
friheds-Selskabet, „indtil  hvilket  Tidspunkt  det  ikke  var 
faldet  nogen  Dansk  ind  at  finde  det  unaturligt  eller  kræn- 
kende, at  Slesvigs  Forhold  havde  udviklet  sig  paa  en  saadan 
Maade,  at  det  tyske  Sprog  var  det  eneste  officielle  i  Her- 
tugdømmet, ligesaaHdt  som  det  indtil  den  Tid  var  faldet 
Nogen  ind  at  kalde  Nordslesvigerne  Danske."  Desværre, 
—  det  maa  tilstaa'é  — ,  lod  Saadant  sig  sige  med  nogen 
Sandhed. 


*)  „Om  Hertugen  af  Augvistenborg    og    hans  Forhold  til  det  hol- 
stenske Oprør."     (Antislesv.  Fragm.    III.    50). 

Til  samme  Tid  gjorde  Schouw  og  jeg  i  Forenings 
med  Understøttelse  af  Lehmann,  forskjellige  Forsøg  paa  at 
skaffe  Indgang  ityskeDagbladefor  historisk  dokumenterede 
Oplysninger  angaaende  de  statsretlige  og  nationale  Forhold  i 
Slesvig.  Der  var  dengang  endnu  nogen  Rimelighed  for,  at 
adskilhg  Usandhed  kunde  skrives  paa  historisk  Ukyndigheds 
og  Misforstaaelses  Regning.  Men  vi  fik  snart  Syn  for 
Sagn,  at  de  tyske  Ordførere  tilhobe  intet  vilde  mindre  end 
belæres  og  oplyses.  Det  hele  Forhold  var  engang  for  aUe 
bragt  i  et  „germanistisk"  System,  der  hvilede  paa  ganske 
andet  Underlag  end  historisk  Sandhed.  Ogsaa  vilde  i  aUe 
Tilfælde  Adgang  til  de  tyske  Presse-Organer  have  krævet 
Pengemidler,  som  ikke  stode  til  vor  Raadighed.  Yistnok 
havde  Kristian  den  Ottende  dyrtbetalte  og  megetbe- 
troede  tyske  Penne  i  sin  Tjeneste;  men  til  den  nationale 
Gjerning  var  der  ikke  Brug  for  lejede  Penneførere.  Nu  og 
da  kunde  det  lykkes  ad  sære  Omveje  at  faa  en  Artikel  ind- 
smuglet hist  og  her,  men  kun  for  at  skylles  bort  i  en 
Syndflod  af  Forvanskninger  og  Fordrejelser.  Den  poHtiske 
Presse  i  Tysklaud  tog  snart  et  saadant  Sving,  at  det  tyske 
Sprog  uvilkaarlig  kom  til  at  staa  for  danske  Læsere  som 
det  klassiske  Sprog  til  at  klæde  Løgnen  i  videnskabehg 
Maskedragt. 

Det  maatte  altsaa  forsøges,  hvad  der  her  hjemme 
kunde  gjøres  ved  egne  Kræfter  for  at  komme  de  danske 
Slesvigere  til  Hjælp  i  den  begyndte  Kamp.  I  „Dansk  Uge- 
skrift" (Januar  1843.  N.  40 — 41)  findes  en  Artikel  af  mig: 
„Dansk-slesvigsk  Propaganda"  (Overskriften  laant  fra  Tysken). 
Det  var  en  indtrængende  Opfordring  til  Medborgere  til  at 
forene  sig  „ikke  i  en  Propaganda,  men  i  en  Conser- 
vanda  for  dansk  Sprog  og  Nationalitet  i  Slesvig",  —  „i  et 

Forsvars-  og  Beskyttelsesforbund  imellem  de  Danske  i 
Kongeriget  og  de  Danske  i  Hertugdømmet".  Faa  Maane- 
der  efter  blev  Tanken  bragt  til  Udførelse.  I  Mai  1843 
udgik  der  en  offentlig  Indbydelse  fra  22  Mænd  i  Konge- 
rigets forskjellige  Provinser  „til  alle  dansksindede  Danske". 
„Uagtet",  —  hedder  det  deri,  —  „det  danske  Sprog  er 
Modersmaal  idetmindste  for  den  halve  Del  af  det  slesvigske 
Folk,  gives  der  i  Hertugdømmet  intet  dansk  Skolelærer-Se- 
minarium, ingen  dansk  lærd  Skole,  og  ved  det  danske  Univer- 
sitet savnes  der  tilstrækkelige  Foranstaltninger  for  danske 
Slesvigere".  At  faa  disse  Savn  afhjulpne  maa  gjælde  som 
nødvendig  Betingelse,  for  at  „dansk  og  tysk  Nationalitet, 
hver  inden  sine  rette  Enemærker,  kan  i  Slesvig  blive  stillet 
paa  aldeles  lige  Fod,  lige  betryggede  i  deres  gode  Ret 
mod  Anfægtelse  og  Overlast".  Medborgere  opfordredes  til 
forenet  Medvirken  til  Sagens  Fremme,  og  de  sex  i  Hoved- 
staden bosatte  Medindbydere,  —  H.  N.  Clausen,  H.  P. 
Hansen,  L.  N.  Hvidt,  J.  E.  Larsen,  N.  J.  Meinert, 
J.  F.Schouw,  —  sammentraadte  som  Central-Komité  med 
Fuldmagt  til,  saavidt  mulig  efter  Raadførelse  med  de 
fraværende  Medlemmer,  at  tage  Bestemmelse  angaaende 
de  indkomne  Penges  Anvendelse  inden  de  i  Programmet 
angivne  Grænser. 

De  syv  Mænd,  —  Kammerraad  Drewsen  traadte 
nemlig  til,  —  holdt  trolig  sammen  indtil  1848;  indtil  den 
Tid  udkom  der  aarKg  trykte  Opgjørelser,  som  ikke  ere 
uden  historisk  Interesse.  Der  var  fra  Hjemmetyskeriets 
Side  ikke  ringe  Modvilje  eller  Kulde  mod  den  hele  Virk- 
somhed; den  sande  Politik  skulde,  som  det  hed,  fra- 
raade  Kongerigets  Beboere  at  trænge  sig  ind  i  de  danske 
og    de    tyske  Slesvigeres  Mellemværende!     Sagen   paaførte 

mig  som  bestandig  Formand,  Ordfører  og  Brewexler  ikke 
ringe  Arbejde;  men  dette  bragte  dog  ogsaa  sin  Løn. 
Den  offentlige  omstændelige  Opgj øreise  (Mai  1844)  af  det 
første  Aars  Bidrag  til  „dansk  Undervisnings  Fremme  i 
Hertugd.  Slesvig"  kunde  opvise  et  Beløb  af  26,142  Rd., 
fordelte  paa  7809  Bidragende.  „Vel  falder  det  i  Øjnene, 
at  den  Deltagelse,  som  hidtil  er  bleven  ydet,  i  det  Hele  kun  er 
en  spredt  og  brudstykkeagtig,  —  et  Vidnesbyrd  om,  livor  langt 
vi  endnu  staa  tilbage  i  sand  folkelig  Udvikling,  hvorledes 
endnu  paa  mange  Steder,  selv  i  de  Klasser  af  Samfundet, 
hvor  det  mindst  burde  ventes,  den  nationale  Interesse,  fra 
hvilken  Side  og  i  hvilken  Retning  den  end  bliver  tiltalt  og 
opfordret,  er  tilbagetrængt  af  smaalig  Privatinteresse.  Men 
paa  den  anden  Side  har  Deltagelsen  vist  sig  som  alminde- 
lig udbredt,  fælles  for  alle  Stænder  og  Klasser,  og  navnlig 
er  det  ikke  uden  god  og  trøstende  Betydning  for  Danmarks 
Fremtid,  at  Landbostanden  har  taget  ikke  ringe  Del  i 
denne  Virksomhed."  Iblandt  Medindbyderne  og  Forenin- 
gens virksomme  Medlemmer  taltes  den  fædrelandssindede, 
tidhg  tabte.  Grev  Knuth  til  Knuthenborg;  som  Bidrag 
til  Lønning  af  juridiske  Lærere  ved  Universitetet  skjænkede 
Estrup  8000  Bd.,  der  efter  hans  Død,  da  den  tilsigtede 
Anvendelse  var  bleven  overflødig,  bestemtes  af  hans  Enke 
til  Stipendier  for  slesvigske  Studerende  af  Retsvidenskaben; 
enkelte  Grodsejere,  navnhg  Moltke-Hvitfeld  (Glorup) 
og  Rønnenkamp  til  Næsbyholm  ydede  rundelige  Bidrag; 
men  den  hele  Klasse  af  omtr.  750  store  og  større  Jorde- 
godsbesiddere i  Landet  talte  dog  ikke  fuldt  100  Bidragende 
med  et  Beløb  af  omtr.  4070  Rd.  „Tre  af  vore  Godsejere", 
skrev  Grev  Knuth  fra  Lolland,  „ere  Tyskere,  og  altsaa 
behøver  jeg  vel  ikke  at  sige  mere;  en  Anden,  som  har  været 

baade  i  de  roskildske  og  de  slesvigske  Stænder  (Grev 
Reventlow  til  Kristianssæde  og  Sandberg)  er  med  sin  hele 
Familje  saa  nøje  knyttet  til  det  Hus,  som  har  Interesse  af 
at  faa  et  Schlesvigholsten  oprettet  (det  Augustenborgske),  at 
han  paa  ingen  Maade  kan  opfatte  Sagen  fra  dansk  Side, 
skjønt  han  er  paa  sin  Maade  saa  trofast  mod  Danmark, 
som  Nogen  kan  være." 

I  Efteraaret  (1843)  havde  vi  havt  et  kjærkomment 
Besøg  i  Hovedstaden  af  Bestyrelsen  af  „Den  nordsles- 
vigske Forening",  bestaaende  af  tre  Bønder:  Hans 
Nissen  og  Nis  Steffensen  fra  Hammelev  og  Laurits 
Skau  fra  Sommersted.  Den  sidste  havde  i  Sommeren 
forud  indviet  Skamlingebanke  og  sig  selv  ved  en  Tale,  der 
slog  Tilhørere  og  Læsere  ved  den  simple  og  djærve  Vel- 
talenheds Kraft,  —  saaledes  lød  vel  fordum  den  danske 
Bondes  Tale  paa  Thinge !  Hans  Person  vakte  her  ual- 
mindelig Opmærksomhed.  Den  5te  November  samledes, 
efter  Indbydelse  fra  den  slesvigske  Komité,  hundrede 
kjøbenhavnske  Mænd  med  de  tre  Slesvigere  til  en  livfuld 
og  oplivende  Fest  i  Skydebanens  Sal.  Efter  Forhand- 
ling med  "disse  Mænd  blev  man  enig  om  at  gjøre 
Grundlægningen  af  en  højere  Folkeskole  i  Nord- 
slesvig til  første  Gjenstand  for  Foreningens  Yirksomhedj 
særhg  i  Betragtning  af,  at  „den  danske  Nationalitet  i  Sles- 
vig har  sin  egentlige  Repræsentant  i  Landbostanden,  sit 
rette  Værn  i  dens  Oplysning  og  Udvikling".  Hertil  kom,  at 
der,  med  Hensyn  til  de  to  andre  Hovedønsker,  Omdannelse 
af  den  lærde  Skole  i  Haderslev  og  Skolelærerseminariet  i 
Tønder  til  danske  Læreanstalter,  viste  sig  gunstigere  Udsigt 
fra  Regeringens  Side.  Omsider  i  1847  naaede  denne  Plan 
ogsaa  sin  Opfyldelse.     Saaledes  kom  Folkeskolen  i  Rød- 

ding  til  Live:  ved  Kjøb  af  Vamdrupgaard  (1844).  For- 
eningen udbetalte  3000  Rd.  kontant  og  indskød  6000  Ed. 
som  uopsigeligt  og  rentefrit  Laan  i  anden  Prioritet.  Skolen 
fik  sin  første  Forstander  i  Joh.  Wegener,  Broder  til 
Grehejmearkivaren ,  senere  Præst  i  Halsted  i  Lolland;  han 
indviede  den  med  en  ædel,  gribende  Tale.  Denne  første 
Virksomhed  af  Foreningens  Kræfter  blev  imidlertid  ogsaa 
den  eneste,  idet  denne  Læreanstalt  gjorde  betydehge  Til- 
skud nødvendige  i  Aarenes  Løb  til  Udvidelse  baade  af 
Bygninger  og  af  Lærerpersonalet  og  Undervisningsappa- 
ratet.  *) 


*)  Jeg   maa   i^aa   dette   Sted   gjøre    et   Spring    en  halv  Snes   Aar 
frem  i  Tiden. 

Efter  en  Del  Brydninger  imellem  Forstanderen  ved  Rød- 
ding Skole  (dengang  Kand.  teol.  Høgsbro)  og  de  andre  Lærere 
saavelsom  flere  af  Bestyrelsens  Medlemmer  blev  der  af  Greneral- 
forsamliugen  i  Aaret  1855  besluttet  i  Skolens  Interesse,  som  ikke 
kunde  andet  end  lide  under  disse  Forhold,  at  foretage  en  For- 
andring ved  Bestyrelsen;  det  skulde  overdrages  til  tre  „Tillids- 
mænd" at  udnævne  en  Bestyrelse,  som  var  undergiven  deres 
Overtilsyn  og  kunde  afskediges  af  den  til  hvilkensomhelst  Tid. 
Til  Tillidsposten  faldt  Valget  paa  Flor,  G-rundtvig  og  mig. 
.  Valget  tilmeldtes  mig  under  26de  Juni  1855  af  Pastor  Hagen  i 
Steppinge,  en  af  de  hidtilværende  Bestyrere,  —  med  det  Haab, 
at  jeg  ikke  vilde  vægre  mig  ved  at  træde  ind  i  denne  Kombi- 
nation, i  Betragtning  af,  at  „de  to  Retninger,  som  De  (jeg)  og 
Grundtvig  ere  Førere  for,  den  nationale  og  den  folkelige,  ligge 
hinanden  saa  nær,  at  de  engang  maa  falde  sammen,  og  at  de 
indtil  da  bør  lempe  dem  efter  hinanden,  navnlig  ved  en  saadan 
Skole  som  vor".  Jeg  kunde  dog  ikke  andet  end  have  overvejende 
Betænkelighed  ved  at  indlade  mig  paa  den  Samvirken,  der  her 
var  stillet  i  Udsigt.  Det  havde  nu  i  længere  Tid  været  stille 
mellem  Grundtvig  og  mig;  men  Ustyrligheden  af  det  grundt- 
vigianske Parti  traadte  bestandig  mere  udfordrende  og  indgri- 
bende frem,  og  den  indre  Modsætning  vilde  meget  let  kunne 
bryde  frem  paany;  netop  et  Forhold  som  dette,  hvor  der 
vilde  blive  Spørgsmaal  om  bestemte  Personer,  deres  Virksomhed 

Samtidig  med  Skolens  Grundlægning  modtog  Bestyrel- 
sen i  Sommeren  1844  fra  Slesvig  en  Opfordring  til  at 
indbyde  til  Grundlægning  af  en  „slesvigsk  Hjæl- 
jDeforening"  ved  aarlige  Bidrag  af  1  E,d.  Saa  ulige  var 
Partiet,  at  alle  Arter  af  Kræfter:  Kundskab,  Embedsmyn- 
dighed,  Penge,  stode  til  Tyskhedens  Tjeneste  i  Slesvig, 
medens  Danskheden  sammesteds  savnede  ethvert  Støtte- 
punkt. Der  var  her  rig  Opfordring  til  at  søge  det  danske 
Element  i  Slesvig  fremhjulpet  til  en  mere  værdig 
og  selvstændig  Tilværelse  ved  at  understøtte  den 
danske  Dagpresse  i  Haderslev  og  Aabenraa,  som  kæmpede 
med  ublide  Kaar,  ved  at  udgive  passende  Folkeskrifter  og 
forsyne  Sognebibliotekerne  i  Nord-  og  Mellem-Slesvig  med 
danske  Bøger.  Ogsaa  dette  Foretagende  havde  ret  gunstig 
Fremgang.  Man  havde  2 — 3000  Rd.  aarlig  til  Raadig- 
hed.  Paatrængende  Krav  bleve  derved  afhjulpne,  gavn- 
lige Idrætter  fremmede.  Men  for  mig  blev  Stillingen 
som  fast  Mellemled  imellem  Trangen  og  Hjælpen  byrdefuld 
nok.  Der  var  mange  Huller  at  udfylde,  og  Kredsen  var 
ikke  stor  af  dem,  til  hvem  man  idelig  og  idelig  maatte 
henvende  sig  om  Bidrag. 


og  Fremgangsmaade,  var  meget  skikket  til  at  forøge  Spændingen. 
Skolen  havde  i  længere  Tid  været  undergiven  en  stærk  Ind- 
flydelse af  Grundtvigianismen,  som  havde  vakt  en  Del  Utilfreds- 
hed. Denne  Retning  kunde  jeg  ikke  billige,  men  heller  ikke, 
mindst  fraværende,  tænke  paa  at  modarbejde.  Med  saa  absolut 
en  Enspænder  som  Grundtvig  kan  der  kun  gaas  i  Spænd  ved 
ubetinget  Selvhengivelse.  I  Overensstemmelse  hermed  gik  mit 
Svar  ud  paa,  at  „den  Bund,  der  er  fælles  for  Grundtvig  og  mig, 
ikke  er  stærk  nok  til  at  bære  en  Samvirken  i  Undervisnings- 
værket  saa  lidt  som  i  Kirken,  idet  vore  Begreber  om  den  Fri- 
hed, der  er  nødvendig  og  tjenlig  for  et  aandelig  virkende  Sam- 
fund, ere  saa  forskjellige,  at  vore  Veje  nødvendigvis  maa  gaa 
ud  fra  hinanden  osv.'' 

I  Foraaret  1844  varsledes  det  med  altid  større  Be- 
stemthed, at  det  atter  skulde  være  lykkedes  det  schlesvig- 
holstenske  Parti  at  bøje  den  kongelige  Yilje.  I  Reskript 
af  2den  December  1842  havde  Kristian  den  Ot- 
tende nægtet  at  meddele  kongelig  Sanktion  til  Be- 
slutningen ,  hvorefter  den  slesvigske  Stænderforsamling 
vilde  tiltage  sig  Ret  til  at  bestemme,  om  Brugen  af  det 
danske  Sprog  skulde  tilstedes  en  Deputeret.  Nægtelsen 
var  begrundet  ved,  at  Indrømmelsen  af  denne  Myndighed 
„vilde  krænke  de  dansktalende  Slesvigeres  naturlige  Rettig- 
heder." Nu  derimod  vidste  man  underhaanden,  at  Paten- 
tet (af  29de  Marts  1844),  som  endnu  blev  holdt  tilbage, 
afgjorde  Stridspunktet  i  ganske  anden  Retning,  idet  Retten 
til  at  bruge  det  danske  Sprog  i  Stændersalen  skulde  være 
betinget  derved,  at  de  paagjældende  Medlemmer  afgave  i 
det  første  Møde  en  Erklæring  om,  at  de  ikke  tiltroede 
sig  tilstrækkelig  Pærdighed  i  det  tyske  Sprog;  det  danske 
Foredrag  turde  derhos  kun  optages  i  Protokollen  i  tysk 
Oversættelse.  ITnder  4de  Maj  udgik  der  fra  de  oven- 
nævnte syv  Mænd  („Syvstjærnen"  var  Hjemmenavnet)  en 
Indbydelse  til  Medborgere  til  at  tiltræde  en  Adresse  til 
Kongen,  at  Han  ,,vil  skjænke  den  Del  af  Undersaatterne, 
som  kun  er  betænkt  paa  nationalt  Selvforsvar,  Beskyttelse 
af  den  naturligste  Ret  ved  at  hævde,  det  danske  Sprogs 
lige  Berettigelse  med  det  tyske  i  det  dansk-tyske  Hertug- 
dømmes Stænderforsamling."  Adressen,  som  fik  over 
20,000  Underskrifter,  var  affattet  af  mig  ligesom  vel  alle 
Aktstykker  af  hgeartet  Indhold.  Ved  Overrækningen  (den  7de 
Juli)  var  jeg  imidlertid  fraværende  paa  en  Ferierejse.  Det 
var  Schouw   med    H.  P.  Hansen  og  Meinert,  der  ved 

Overrækningen  .maatte  tage  imod  lidet  naadige  Ord  af 
Majestæten.*) 

Den  videre  Forhandling  af  dette  Livs- -og  Æres- 
punkt  for  Danmark  og  Danskheden  falder  ind  under 
Stænderforsamlingen  i  1844  og  1846,  hvorom  se- 
nere. Imellem  de  tvende  Aar  ligger  dog  endnu  en  af 
de  mest  indtrængende  Henvendelser  til  Kongen.  Det  var 
Hovedstadens  Borger- Repræsentation ,  som  i 
A])Yil  1845  fandt  sig  opfordret  til  i  et  lige  saa  under- 
danigt som  indtrængende  Sprog  at  fremstille  den  svigefulde 
Konspiration,  hvorved  Stænder  og  tyske  Embedsmænd  i 
Forening  arbejdede  paa  midt  i  Fredens  Skjød  at  faa  Slesvig 
i  al  Lempelighed  vristet  bort  fra  Kongeriget.  Det  lykkedes 
kun  at  faa  denne  Adresse  bragt  i  Kongens  Hænder  igj en- 
nem  Kabinetssekretæren,  til  hvem  Hvidt  som  Repræsen- 
tationens Formand  maatte  aflevere  den  i  Forgemakket. 
Iblandt  mine  Papirer  finder  jeg  endnu  Udkastet  fra  min 
Haand  til  en  Adresse  rettet  til  Borgerrepræsentanterne, 
hvorved  Indbyggere  i  Hovedstaden  slutte  sig  med  Tak  og 
Paaskjønnelse  til  deres  Repræsentanter.  Den  blev  fremlagt 
til  Underskrift  paa  offenthge  Steder  og  havde  samstemmende 
Udtalelser  fra  forskjellige  Egne  i  Landet  til  Følge. 

Denne  Virksomhed,  trættende  ved  den  idelige  Gj  en- 
tagelse  og  ved  det  øjensynlig  Frugtesløse  overfor  Rege- 
ringens Mangel  paa  alvorhg  Selvstemmelse,  fik  omsider 
Ende  ved  Begivenhederne  i  1848.  Fra  1857  har  en 
Forening  af  Mænd  i  Hovedstaden  virket  med  stor  Tids- 
opofrelse  og  stort  Held  for  Oprettelse  og  Forsyning  af 
danske    Folkebiblioteker    i    dansktalende    Dele   af  Slesvig; 


*)  Se  „J.  F.  Scliouw's  offentlige  Liv",  af  H.  N.  Clausen.     S.  33. 

18 

særlig  har  Justitsraad  Mangor  her  sat  sig  et  Minde  som 
en  af  Fædrelandet  højtfortjentMand.  Paa  slesvigsk  Grund, 
i  Haderslev,  har  en  Forening  dannet  sig  til  Udgivelse  af 
danske  Folkeskrifter.  Ikkun  Rødding-Skole,  som  ved 
Flor 's  nidkjære  Bestræbelser  fortsatte  sin  Virksomhed 
selv  i  Krigsaarene,  vedblev  at  modtage  Understøttelse  fra 
den  oprindelige  Forening,  saa  længe  som  der  var  nogen 
Beholdning  tilbage.*) 

Der  ligger  snart  en  Menneskealder  imellem  den  Tid 
og  nu.  En  hel  Bunke  af  Blade,  skrevne  og  trykte,  har 
jeg  maattet  søge  frem  og  tage  i  Haand  for  at  blive  i  Stand 
til  at  forfølge  den  historiske  Traad.  Disse  Blade  bære 
alle  Træk  af  frejdig,  ufortrøden  Bestræbelse.  For  selve 
Besiddelsen  frygtede  vi  dengang  ikke,  men  for  Skam- 
men at  skulle  opleve  det  gammeldanske  Lands  fortsatte 
Fortyskning,  saa  at  vi  skulde  blive  som  Fremmede  paa 
egne  Enemærker.  Hvor  meget  af  det,  hvorpaa  der  dengang 
arbejdedes  med  stor  Sikkerhed,  er  ikke  siden  sunket  sam- 
men! Men  paa  den  anden  Side:  hvor  langt  fastere  og 
paalidehgere  har  ikke  den  danske  Nationalitets  Grundlag 
i  Slesvig  vist  sig,  end  Xogen  dengang  vovede  at  tro! 
Skal  Haabet,  som  er  Grundtonen  i  hine  Blade,  blive  be- 
skæmmet eller  blive  kaldt  paa  ny  til  Live?  Saa  meget 
maa  synes  sikkert:  kommer  det  danske  Slesvig,  den  prø- 
vede Formur  for  nordisk  Nationalitet,  ikke,  tidligere  eller 
senere,  tilbage  til  Danmark  i  Kraft  af  den  folkelige  Selv- 
bestemmelsesret, da  vil  Mere  synke  i  Grus. 


*)  Først  efter  at  være  trængt  ud  over  Grænsen,  har  Skolen  i  Rød- 
ding maattet  forlægges  til  Askov,  nær  den,  vi  haabe  det,  mid- 
lertidige Grrænsepæling  for  dansk  Land,  hvor  den,  støttet  ved 
Flor's   Navn    og  uopslidte  Energi,    er  i  fremblomstrende  Stand. 

(Sen.  Anm.) 

Ogsaa  den  skandinaviskeTanke,  —  Erkj endelsen, 
at  det  tredelte  Norden  kun  som  Enhed  vil  være  i  Stand 
til  at  værge  national  og  politisk  Selvstændighed,  —  kom 
først  i  fremrykket  Alder  til  Klarhed  og  Fasthed  hos 
mig.  Fra  min  Barndom  lyder  endnu  det  højtidelige  Om- 
kvæd for  mig  om  „Tvillingrigerne"  (Danmark  og  Norge), 
deres  Lyksalighed  ved  den  uadskillelige  Sammenvoxning ; 
hvor  lidt  man  i  sin  Tid  forstod  at  fæstne  Baandet,  viste 
sig  i  Prøvelsens  Tid.  Fra  min  Ungdom  medtog  jeg 
Mindet  om  Karl  Johan's  Politik,  som  ved  den  Sympati, 
den  mødte  hinsides  Sundet,  ikke  skulde  bidrage  til  at  mildne 
den  mistænksomme  Stemning  imod  Svenskerne,  og  særlig 
virkede  de  overmodige  Drillerier,  midt  i  den  bitre  Ydmy- 
gelse, af  den  daværende  svenske  Gesandt  Tavast  opirrende 
paa  Stemningen.  Hvor  langt  Danske  og  Svenske  stode 
fjærnede  fra  hinanden,  blev  mig  ret  indlysende,  da  det  lille 
danske  Landsmandskab  i  Rom  (1819—20)  sluttede  sig  til 
Tyskerne,  uden  i  mindste  Maade  at  ænse  svenske  Tilrej- 
sende. Ogsaa  til  Nordmændene  var  Forholdet  til  samme 
Tid  spændt.  Under  det  kraftige  Opsving  i  det  folkelige 
og  literære  Liv,  der  betegnede  Norges  første  Selvstændig- 
hedsperiode,  var  det  naturligt,  at  Bevidstheden  om,  hvad 
der  havde  manglet  Nordmændene  under  Foreningen  med 
Danmark,  førte  hos  Mange  til  en  Bitterhed  i  Sind  og  i 
Udtalelse,  som  blev  saarende  for  os,  selv  hvor  vi  ikke 
kunde  nægte  endel  Berettiget  i  Klagen;  senere  blev  det 
en  trykkende  Fornemmelse  for  alle  dem,  der  ikke  følte 
sig  vel  under  Kongeloven,  at  se  op  til  det  frie  Norge, 
som  kun  led  under  et  Overmaal  af  Frihed.  Personlige 
Forbindelser  hinsides  Sundet  høre  alle  til  senere  Tid. 
Ved  Oehlenschlagers    og    Tegners  Vexelbesøg   (Juni  1829) 

18* 

var  jeg  fraværende  paa  en  Rejse  i  Tyskland.  Tegner 
liar  jeg,  som  Følge  af  uheldige  Sammentræf,  aldrig  set; 
som  kjært  Minde  bevarer  jeg  et  tilsendt  Exemplar  af  hans 
„Talar  vid  sårskilta  tilfallen"  (1831)  med  Tilskrift  „till 
Bibelens  og  fornuftets  Yån".  Ogsaa  Thomander  lærte 
jeg  først  at  kjende  rum  Tid,  efterat  jeg  for  hans  Skyld 
havde  maattet  friste  endel  Uartigheder  fra  svenske  Teolo- 
gers Side  (se  S.  162). 

Det  var  de  nordiske  Naturforskere,  som  havde 
den  Fortjeneste  at  gjøre  det  første  offentlige  Skridt  til  en 
indbyrdes  Tilnærmelse:  ved  Mødet  i  Gøtheborg  (1839)  og 
den  derpaa  grundlagte  skandinaviske  Naturforsker-Forsam- 
ling, som  fra  1840  har  gjentaget  sine  Sammenkomster 
skiftevis  i  de  tre  nordiske  Hovedstæder.  Men  nærmest 
var  det  fra  Studenterverdenen,  at  jeg  modtog  den 
vækkende  Indvirkning.  Det  første  storartede  Dampskibstog, 
som  i  Juni  1843  bragte  Studenter  fra  Kjøbenhavn  og  Lund 
til  Upsala,  Modtagelsen  og  Samlivet  dér  aabnede  Øjnene  for 
den  skrigende  Unatur  i  at  holde  ud  fra  hinanden,  hvad 
der  hørte  sammen  ved  Blodets  og  Modersmaalets  Magt, 
for  det  Vanvittige  i  at  holde  de  tre  Folk  hen  i  bestandig 
Svækkelse,  som  Bytte  for  træske  Nabomagter,  ved  at 
hindre  den  naturlige  Forening.  En  Bevidsthed  om  Bro- 
derskabs-Forholdet syntes  at  gjennemfare  Folkene,  og 
efter  Hjemkomsten  fra  Upsala  laa  den  Tanke  nær  at  ar- 
bejde for  den  saa  smukt  begyndte  Tilnærmelse  under  en 
mere  blivende  Form.  Det  vedtoges  i  en  Forsamling  af  Del- 
tagerne i  Upsalatoget  at  stifte  et  „skandinavisk  Sam- 
fund af  kjøbenhavnske  Studenter"  med  detFormaal 
„at  fremme  det  sociale  og  literære  Samfund  imellem  de  skan- 
dinaviske Folk" ;  Optagelse  som  Medlem  skulde  staa  aaben 

for  alle  Borgere.  Men  tre  Uger  efter  meddeltes  der  den  provi- 
soriske Bestyrelse  ved  Politidirektøren  (Bræstrup)  en  Skrivelse 
fra  det  danske  Kancelli,  som,  „efter  Indholdet  af  de  Love, 
der  foreløbig  ere  vedtagne  for  dette  Selskab  og  de  øvrige 
Omstændigheder,  finder,  at  det  ikke  kan  tillades  samme  at 
konstituere  sig."  Ved  de  paaberaabte  „Omstændigheder" 
er  der  uden  Tvivl  at  tænke  paa  nogle  Ytringer ,  som 
skulde  være  udtalte  af  Ploug  ved  Opholdet  i  Kalmar,  i 
hvilken  Anledning  der  beordredes  Sag  anlagt.  Jo  mere 
vi  havde  Fornemmelse  af,  at  der  af  den  unge  Slægt  var 
indslaaet  et  Spor,  som  baade  var  naturligt  og  varslende 
godt  for  Fremtiden  —  hvor  velgjørende  maatte  ikke 
Sammenslutningen  med  Blodsfrænderne  virke,  til  samme 
Tid  som  vi  fandt  os  tilbagestødte  ved  fjendsk  hovmodig 
Stemning  hos  tyske  Medundersaatter!  —  desmere  æggede 
den  isnende  Kulde,  hvormed  Magtbudet  her  trængte  sig 
ind  for  at  sprænge,  hvad  der  havde  gjort  en  lille  Begyn- 
delse til  at  bøje  sig  sammen.  Min  Mening  udtalte  jeg 
offentlig  nogle  Dage  derefter  i  en  Artikel  i  Schouw's  Uge- 
skrift (Nr.  70) :  „Om  Forbuddet  imod  det  skandinaviske 
Samfund":  „Paa  Grund  af  personlige  Hensyn  og  Be- 
tænkeligheder at  dømme  Barnet  til  at  kvæles  i  Fødselen, 
istedetfor  at  forfølge  dets  Udvikling,  stille  det  under  til- 
børligt Opsyn,  og,  dersom  det  da  udartede,  at  betage  det 
Borgerret  og  forvise  det  Land  og  B-ige,  synes  at  ligne  en 
ilsom  Foregriben.  Hvormangen  Kvæling  vil  ikke  fremdeles 
kunne  forestaa,  dersom  Tilværelsens  Bet  skal  blive  betinget 
af  saa  prekære  Omstændigheder!"  —  „Det  er  en  Bevidst- 
hed, som  har  sin  Bod  i  Historien,  som  Tiden  selv  bringer 
til  Udvikling,  og  som  derfor  gjør  sig  gjældende  med  Na- 
turnødvehdighedens  Magt,    at    de    skandinaviske  Folk  ikke 

alene  bestaa  hvert  for  sig.  men  at  de  ere  alle  tilsammen 
Led  af  et  større  Hele,  —  den  samme  Bevidsthed,  som 
bringer  de  tyske  Folk,  større  og  mindre,  til  at  stræbe  ud 
af  den  politiske  Isolering  til  den  store  nationale  Enhed. 
Dersom  nogen  Bestræbelse  er  baade  naturlig  i  sin  Grund 
og  betydningsfuld  i  sine  Virkninger,  da  er  det  dtn:  at 
bringe  denne,  kun  ved  unaturlige  Forhold  tilbagetrængte. 
Sandhed  til  fuld  Erkj endelse.  —  Gives  der  noget  Lyspunkt, 
hvortil  Øjet  uvilkaarlig  søger  hen  igjennem  Taagerne,  der 
lejre  sig  omkring  os,  da  er  det  den  sympatetiske  Tilstræben, 
hvormed  de  skandinaviske  Folk  omsider  synes  at  ville  lade 
den  nationale  Slægtskabsfølelse  komme  til  sin  fulde  og 
naturlige  Ret.  Imod  denne  dybe  og  stærke  Drift  er  det 
ikke  rimeligt,  at  en  Øvrigheds-Autoritet  skulde  tænke  paa 
at  træde  op.  Og  hvor  ulige  vilde  ikke  Kampen  her  blive !" 
Artiklen  slutter  med  en  personlig  Erklæring:  „Jeg  har 
maattet  udslette  mit  Navn  af  Listen  over  det  skan- 
dinaviske Samfunds  Medlemmer.  Men  denne  Liste  er. 
ligesom  det  intenderede  Samfund  selv,  kun  en  Form.  Af 
Antallet  af  de  Mænd,  der  paa  enhver  lovlig  Maade,  ved 
Baad  og  Daad  søge  at  virke  og  med  hverandre  at  samvirke 
til  at  ,, fremme  det  literære  og  sociale  Samkvem  mellem  de 
skandinaviske  Folk",  træder  jeg  visselig  ikke  ud;  og 
jeg  vidste  ikke,  hvorledes  nogen  ikke  altfor  uselvstændig 
Mand  skulde  ved  et  Forbud  som  det  foreliggende  kunne 
bringes  til  at  fravige  enten  sin  Overbevisning  eller  nogen 
lovlig  Bestræbelse  for  at  handle  overenstemmende  med  den." 
Den  1ste  September  1843  grundlagdes  „det  skandi- 
naviske Selskab"'  af  34  Mænd.  Universitetet  talte  iblandt 
dem  foruden  Schouw  og  mig:  Juristen  Borne mann,  Teo- 
logen   Engelstoft,    Botanikeren    Li  eb  mann,    Filologen 

Madvig,  Medicinerne  Gundelak  Møller,  Sommer  og 
Stein  (Larsen  og  Martensen  trak  sig  tilbage).  Foruden 
disse  vil  jeg  her  nævne:  Dr.  med.  Ballin,  Admiral  Mich. 
Bille,  Auditør  Hall,  Mag.  M,  Hammerich,  Dr.  med. 
Hansen,  Raadmand  H.  P.  Hansen,  Prof.  Heiberg, 
Etatsraad  Hvidt,  Prof.  Hø  yen.  Brygger  Jacobsen, 
Grrosserer  Meinert,  Mag.  Monrad,  Stiftsprovst  Tryde. 
Af  de ,  naturligvis  med  stor  Omhyggelighed  drøftede. 
Love  lød  den  første  Paragraf  saaledes:  „Selskabets  For- 
må al  er  at  fremme  en  nærmere  Forbindelse  mellem  de 
skandinaviske  Folk  dels  ved  regelmæssige  selskabelige 
Sammenkomster .  med  Svenske  og  Norske  af  de  dannede 
Klasser,  der  besøge  Kjøbenhavn,  dels  ved  Foretagender, 
sigtende  til  at  befordre  almindeligere  Kj  endskab  til  de  for- 
skjellige  skandinaviske  Sprog,  til  Skrifter  i  disse  af  almen- 
interessant Indhold  og  overhovedet  til  de  forskjellige  Na- 
tionaliteter." Den  første  Bestyrelse  bestod  af  mig  som 
Formand  (en  Plads,  jeg  først  fratraadte  ved  Selskabets 
Ophævelse),  Stein,  Sommer,  H.  P.  Hansen,  Monrad; 
den  bistodes  af  en  literær  Komité :  Schouw,  Engelstoft, 
Hammerich,  og  en  selskabelig  Komité:  Lehmann,  Lieb- 
mann,  Lektor  Wilkens.  Under  14de  September  modtog 
Bestyrelsen  en  Skrivelse  fra  Politidirektøren,  indeholdende 
Svar  paa  en  Forespøgsel  fra  denne,  hvorved  det  „tilmeldes, 
at  der  fra  Kancelliets  Side  intet  kan  haves  at  indvende 
imod,  at  De  erkjender,  at  Selskabets  Stiftelse  for  Dem  har 
været  anmeldt,  men  at  det  tilhge  udtrykkelig  tilkjendegives 
Selskabet,  at,  saafremt  det  skulde  gaa  udenfor  de  fore- 
lagte Lovbestemmelser  og  lægge  nogensomhelst  politisk 
Tendents  for  Dagen,  maa  det  vente  strax  at  vorde  opløst." 
Bestyrelsen  ytrede   i  en  Svarskrivelse   „den  Formening,   at 

den  i  Kancelliskrivelsen  udtalte  Trusel  maatte  være  at  for- 
staa  med  Hensyn  til  Foretagender  med  politisk  For- 
maal,  efterdi  det  ikke  vilde  kunne  falde  vanskeligt,  selv  af 
enhver  ren  literær  eller  ren  selskabelig  Virksomhed,  saa- 
ledes  som  den  er  angiven  i  Selskabets  Love,  til  en  skandi- 
navisk jSTationalitets  Fremme  at  udspore  en  politisk  Ten- 
dents."  Der  blev  endnu  føjet  til:  „Ligesom  det  ikke  tør 
omtvivles,  at  det  kgl.  danske  Kancelli  skjænker  en  Virk- 
somhed, som  udgaar  fra  national  Interesse  og  har  den  alene 
til  Formaal,  sit  Bifald,  saaledes  vide  vi  ikke,  at  der  skulde 
være  Grund  til  at  antage  nogen  Trusel  om  Opløsning  for- 
nøden for  at  bringe  Selskabet  til  i  sin  Virksomhed  at  holde 
fast  ved  det  Spor,  det  selv  har  foretegnet  sig." 

Under  de  givne  Forhold,  —  Kristian  den  Ottendes  til 
Mistænksomhed  tilbøjelige  og  Stemann's  voldsomme  Karakter 
—  var  allerede  „det  skandinaviske  Selskabs"  Tilbli- 
velse og  fortsatte  Tilværelse  en  Begivenhed,  i  og  for 
sig  ikke  uden  Betydning.  Selskabet  steg  snart  til  et  Antal 
af  1400  Medlemmer,  og  holdt  sig  længe  paa  noget  over 
eller  under  1000.  Fra  en  Mand,  som  fremfor  nogen  Dansk 
havde  i  mange  Aar  omfattet  de  svenske  Forhold  med  stor 
Interesse  og  stadig  arbejdet  paa  at  vække  den  hos  sine  Lands- 
mænd, nemlig  Justitsraad  Molbech,  havde  Selskabet  havt 
Grund  til  at  vente  Understøttelse  med  Eaad  og  Daad. 
Men  han  optraadte,  i  et  Tillæg  til  en  Dagbog  paa  en  Rejse 
i  Sverrig,  som  den  første  og  heftigste  Modstander,  og  syntes 
at  ville  benytte  sin  personlige  Indflydelse  til  at  stille  de 
skandinaviske  Bestræbelser  i  Danmark  i  et  falsk  Lys. 
Monrad  paatog  sig  at  belyse  Beskaffenheden  af  den  uven- 
tede Indsigelse  i  et  eget  Foredrag,  som  derefter  blev  trykt. 
Han  paaviste,  hvorledes  „Forf.  misbilliger  næsten  Alt,  hvad 

der  fra  dansk  Side  er  sagt  om  den  skandinaviske  Enhed, 
medens  han  billiger  de  samme  Tanker,  naar  de  ere  blevne 
udtalte  af  Svenske.  —  Tillægget  bærer  saaledes  Vidnesbyrd 
om  Forf.'s  ægte  grundskandinaviske,  jeg  havde  nær' sagt 
grundsvenske  Natur;  thi,  hvad  der  er  sagt  paa  Svensk,  det 
forstaar  han,  hvorimod  han  aldeles  ikke  forstaar  det  Samme, 
naar  det  er  sagt  paa  Dansk." 

Hvad  nu  „Selskabets"  Virksomhed  angaar,  da  tør 
den  ikke  maales  efter  det  praktiske  Udbytte.  Ganske  vist 
var  Udbyttet  ikke  et  saadant,  hvortil  der  jsærdeleshed 
trængtes:  til  en  Tilnærmelse  og  delvis  et  Fællesskab  i 
materielle  Interesser.  Et  Forsøg  blev  her  gjort  i  1850 
ved  Udsættelse  af  en  Prisopgave:  „Ved  hvilke  Midler 
kan  en  Forbindelse  mellem  de  tre  nordiske  Riger  i  kom- 
merciel og  industriel  Henseende,  som  yder  det  størst  muhge 
gjensidige  Udbytte,  tilvejebringes?"  Men  sHge  Skridt  vare 
øjensynlig  forhastede;  der  kunde  her  intet  opnaas  eller 
med  mindste  Rimelighed  tilstræbes  uden  Regeringernes 
Hjælp,  og  den  danske  Regeringspolitik  var  dengang  Vel- 
villighed overfor  Tyskland,  Stramhed  overfor  Sverrig-Norge. 
Derimod  er  der  ikke  blevet  arbejdet  hdet  ved  det  mundtlige 
og  det  trykte  Ord.  De  holdte  Fo.redrag,  hvoraf  mange 
ere  trykte,  udgjøre  en  interessant  Række  af  Belysninger  af 
fædrelandske  og  nordiske  Æmner  i  de  mest  forskjellige 
Retninger,  om  Naturforhold  og  Kulturforhold  i  Oldtid  og 
Nutid,  om  Sprog,  Historie,  Videnskab  og  Kunst:  af  F. 
Barfod,  Brix,  Eschricht,  Forchhammer,  Grundt- 
vig, F.  og  M.  Hammerich,  Heiberg,  Høyen,  F. 
Helveg,  Lehmann,  Madvig,  Monrad,  Ploug, 
Schjern,  Schouw,  Sommer,  Grim.  Thomsen,  Tryde, 
Worsaae  o.  Fl.     Stundom  lykkedes  det  ogsaa  at  faa  den 

svenske  Tunge  til  at  lyde  i  dansk  Forsamling:  Almqvist. 
Cronholni,  L.  Hjerta,  Sturzenbecker,  Wiesel- 
gren.  Disse  Sammenkomster  vare  stærkt  besøgte,  især 
indtil  1848;  de  vare  ikke  uden  Betydning  i  hine  Aar,  da 
Trangen  var  større  end  Lejligheden  til  Udvexling  af  Tanker 
og  Ord  om  de  altid  mere  forviklede  og  truende  Forhold. 
Selskabet  fik  sin  egen  Sangforening  under  Rung's 
dygtige  Anførsel,  og  af  fædrelandske  Sange,  som  fremkaldtes 
ved  festlige  Anledninger,  opvoxede  der  efterhaanden  en 
egen  Samling;  Sammenkomsterne  sluttedes  med  etMaaltid, 
hvor  Tale  og  Sang  udgjorde  den  fornemste  Anretning. 
Til  sine  Tider  blev  der  for  Medlemmerne  og  deres  Damer 
holdt  Rækker  af  ugentlige  Foredrag:  saaledes  i  Vin- 
teren 1844  af  Sturzenbecker  om  Sverrigs  nyeste  æste- 
tiske og  publicistiske  Literatur,  i  1846  af  F.  Hamme- 
rich over  Kristian  den  Andens  Krige  i  Sverrig  og  Karl 
Gustavs  i  Danmark,  i  1847  af  Samme  over  mærkelige  Ste- 
der i  den  danske  Historie  og  Begivenhederne  knyttede  der- 
til, i  1848.  medens  Skyerne  trak  sammen  over  vore  Ho- 
veder, af  AVelhaven,  som  den  Vinter  havde  taget  Ophold 
iblandt  os.  om  norske  lyriske  Digtere  i  forrige  Aarhundrede 
fra  Tulhns  Tid.  Den  20de  December  1846  holdtes  i 
Selskabet  Sørge  fest  over  Tegner  (Foredrag' af  Stur- 
zenbecker, Sangnummer  og  Oplæsning  ved  Instruktør  Niel- 
sen af  Frithjofs  Saga),  den  30te  Oktober  1847  Sørg efest 
over  Geijer  (Foredrag  af  Ploug  og  Udførelse  af  G.s  egne 
Sangdigte).  den  13de  Marts  1850  over  Oehlenschlåger 
(Foredrag  af  Hauch  og  musikalsk  Udførelse  af  nogle 
oehlenschlågerske  Digte).  Af  de  musikalske  Underhold- 
ninger havde  nogle  en  særlig  Karakter  og  Bestemmelse. 
En  Koncert  i  Slotskirken,  den  27de  November  1848,  afgav 

sin  Indtægt  til  et  paatænkt  Mindesmærke  over  de  i  Krigen 
faldne  Norske  og  Svenske;  den  12te  Februar  1849  udførtes  i 
Kasino  E-ung's  Komposition  af  Hertz's  skjønne  Digtning: 
„Tyrfing",  som  er  blevet  fremkaldt  af  det  skandinaviske 
Selskab  efter  Forslag  af  Lehmann;  den  8de  Maj  1850 
blev  Ploug 's:  „Slaget  ved  Fredericia"  til  Rung 's  Musik 
udført  i  Kasino.  Hertil  kom  endnu  enkelte  Festligheder 
i  større  Stil,  hvor  der  var  naturhg  Anledning  for  et 
skandinavisk  Selskab  til  at  gaa  foran.  Den  25de  Juni 
184  5  førte  Selskabet  de  norske  og  svenske  Studenter,  som 
første  Gang  i  talrig  Forening  gjæstede  Kjøbenhavn,  paa 
250  Vogne,  som  Bønderne  fra  Omegnen  frivillig  stillede  til 
Raadighed,  fra  Frue-Kirkeplads  over  Fredriksdal  og  Sor- 
genfri (Kristian  den  Ottende  havde  den  Dag  forladt  Slottet) 
til  Eremitagen,  i  hvis  Nærhed  der  var  dækket  Borde  under 
€t  kolossalt,  festlig  smykket  Telt  imellem  en  Krans  af 
af  mægtige  Bøgetræer.  —  Stedet  er  senere  bleven  betegnet 
ved  en  Stensætning,  —  for  1300  Personer.  Den  21de 
Juni  184  6  foranstaltede  Selskabet  en  højtidelig  Ihukom- 
melse af  Tycho  Brahe 's  300aarige  Fødselsdag  ved  Damp- 
skibstog  til  Uranienborg's  Tomt.  hvor  en  Kantate  „Hveen" 
af  Heiberg  blev  afsungen  og  Taler  holdte  af  Lehmann  og 
Thomander.  Selvsamme  Morgen  ankom  jeg  med  Familie 
efter  et  Aars  Fraværelse  i  Italien  med  Dampskibet  fra 
Stettin ;  men  vi  vare  nu  engang  i  Rejseturen,  og  baade  min 
Hustru  og  jeg  sluttede  os  i  den  ellevte  Time  til  Toget; 
7—  8000  Mennesker  fra  Danmark  og  Skaane  vare  samlede 
den  Dag  paa  den  lille  0.  Den  14de  Juli  1847  førte 
Selskabet  600  Deltagere  i  det  skandinaviske  Naturforsker- 
møde ad  den  nylig  aabnede  Jernbane  til  Roskilde,  hvor 
Palægaarden   var    omskabt    ved  Maler  Eddelin's  Kunstner- 

snille  til  en  lystelig  og  festlig  Spisesal.  Thomancler  og 
Wieselgren  vare  iblandt  Talerne,  Prinsen  af  Canino  blandt 
Gjæsterne.  I  Midnatstimen  gik  det  hjemad.  Den  3die 
Juni  18  48  hilste  Selskabet  det  første  Gjemingstegn  paa 
Sammenslutning  i  Norden,  ved  i  den  opfyldte  Kasino-Sal 
at  berede  et  Par  hundrede  frivillige  Medkæmpere  fra  Norge 
og  Sverrig  en  festlig  Modtagelse,  der  bares  af  en  særlig 
opløftet  Stemning.  1  Midsommeren  1852  modtoges 
Docenter  og  Studenter  paa  Forbirejsen  til  Kristiania  ved 
en  Fest  paa  Klampenborg. 

Det  var  Lejhgheder,  hvor  det  var  behagelig  og  tak- 
nemmehg    Formandspligt    at   være   Ordfører  for  Selskabet. 

For  at  fremme  Kjendskab  til  den  svenske  Lite- 
raturog  tillige  bringe  danske  Læsere  til  Erkj endelse  af,  med 
hvor  ringe  Møje  enhver  Dansk  kan  have  Adgang  til  det 
svenske  Bogsprog,  blev  der  fra  Tid  til  Tid  uddelt  iblandt 
Selskabets  Medlemmer  Hæfter,  indeholdende  udvalgte  Læse- 
stykker af  svenske  klassiske  Forfattere  med  tilføjet  Forkla- 
ring af  enkelte  Ord.  En  BogsamHng  af  norsk  og  svensk 
Literatur  blev  strax  anlagt  og  stadig  forøget.  Trykt  For- 
tegnelse med  fornødne  Tillæg  var  i  Medlemmernes  Besid- 
delse, og  en  lønnet  Bibliotekar  var  til  bestemte  Tider  til- 
stede for  at  besørge  Udlaan  af  Bøgerne.  „Nordisk  Lite- 
raturtidende"  (1846),  hvor  hterære  Frembringelser  i  de  tre 
Riger  anmeldtes  og  bedømtes  snart  i  dansk,  snart  i  svensk 
Sprog,  var  ligeledes  et  Foretagende,  fremkaldt  fra  skand. 
Selskab;  men  Tidsskriftet  kunde  ikke  holde  sig.  Et  lig- 
nende Foretagende  var  „Skandinavisk  Forlagskatalog" 
(1843 — 1844)  og  „Aarbog  for  Skandinavisk  Literatur" 
(1851  —  1853),    hvor    „de  tre   nordiske  Rigers  Literatur  for 


1839—1847.  285 

første  Gang  fremtræder  som  samlet  Enhed,  videnskabelig 
ordnet".  Ogsaa  bleve  skandinaviske  Foreninger,  som  dan- 
nede sig  andetsteds,  —  som  i  Upsala  og  Gøteborg  og, 
hvad  der  især  havde  Betydning,  paa  Steder  med  talrige 
Bosatte  eller  Tilrejsende  fra  de  nordiske  Riger :  i  Bordeaux, 
Paris,  London,  Rom,  Ny -York,  —  forsynede  med  literære 
Tilsendinger  herfra.  Til  Gjengjæld  modtog  Selskabet  fra 
det  sidstnævnte  Sted  i  Krigsaarene  betydelige  Pengebidrag 
til  Understøttelse  af  Saarede  og  Faldnes  Efterladte. 

Som  det  skandinaviske  Selskab  var  ved  sin  Fødsel 
blevet  hilset  med  umilde  Øjne  og  truende  Ord,  saaledes 
vedblev  det  længe  at  staa  under  Politiets  specielleste 
Tilsyn.  Iblandt  Selskabets  Papirer,  nu  afgivne  til  Op- 
bevaring paa  Unis^ersitetsbibhoteket,  findes  forskjellige  Brev- 
vexlinger  imellem  Politidirektøren  og  Bestyrelsen.  Snart 
var  det  en  eller  anden  Skaaltale,  tjenstligst  rapporteret" 
snart  en  eller  anden  Anmeldelse  af  et  Foredrag,  der 
kunde  synes  at  have  en  politisk  Klang,  som  bragte  PoHtiet 
til  at  bringe  Kancelliets  Trusel  i  Minde.  Bestyrelsen  fra 
sin  Side  søgte  at  fastholde  Afstanden  imellem  „en  politisk 
Selskabstendents"  og  „enkelte  Ytringer  af  enkelte  Med- 
lemmer" ;  i  andet  Fald  „vilde  Selskabet  være  kommet  til 
Verden  som  Livegen,  berøvet  den  Frihed,  som  er  ethvert 
andet  Samfund  uforment,  være  stillet  udenfor  alle  Love  og 
givet  værgeløst  til  Pris  for  den  vilkaarlige  Behandling  af 
Magten".  Ved  anden  Lejlighed,  i  Anledning  af  en  Skaal 
af  Monrad  for  Associationsfriheden.  mente  Bestyrelsen  at 
burde  værge  sig  imod  „det  politiske  Spioneri",  der  maatte 
antages  at  ligge  til  Grund  for  den  givne  Tilrettevisning, 
værge    sig    imod,    at    „en   Kritik   over    et  Kancelli  -  Cirku- 

lære  skulde  kunne  bringes  ind  under  nogetsomhelst 
Begreb  af  „Politik",  som  skulde  være  Nogen  forment" ; 
hertil  blev  der  svaret  igjennem  Politidirektøren,  at  „Kan- 
celliet ingenlunde  anser  en  Kritik  over  indre  Regerings- 
anliggender  som  ikke  henhørende  til  den  Politik,  den  for- 
bydes i  det  Selskabet  ved  Kancelliets  Skrivelse  af  14de 
September  1843  givne  Tilhold".  En  tredje  Gang,  da  det 
samme  Tilhold  blev  bragt  i  Erindring  i  Anledning  af  et 
forud  anmeldt  Foredrag  —  af  Brix:  „Blik  paa  de  politiske 
Forhold  i  Norden  i  Midten  af  forrige  Aarhundrede",  sva- 
rede Bestyrelsen,  at  „den  ikke  skjønner,  hvorledes  et  Til- 
hold om  at  undgaa,  hvad  der  lægger  en  politisk  Tendents 
for  Dagen,  skal  kunne  bringes  i  Forbindelse  med  et  viden- 
skabehgt  Foredrag  om  Forhold,  som  tilhøre  Fortidens  Hi- 
storie, i  nærværende  Tilfælde  endog  saadanne  Forhold,  som 
ligge  et  Aarhundrede  tilbage  i  Tiden". 

I  de  forandrede  Forhold,  som  Aaret  1848  førte  med 
sig,  og  som  udviklede  sig  derefter,  passede  „det  skandinaviske 
Selskab''  ikke  længere  ret  ind  efter  det  Grundlag,  hvorpaa 
dets  Virksomhed  hidtil  havde  været  opført.  Paa  social- 
literært  Samkvem  fattedes  det  ikke  længere ;  Nordens  Konger 
selv.  Oskar  og  Fredrik  den  7de,  gik  her  i  Spidsen.  Vist- 
nok bar  denne  glædelige  Forbindelse  endnu  bestandig  ikke 
synlige  Frugter  for  de  internationale  Forhold.  Men  „det 
skandinaviske  Selskab"  havde  maattet  omstøbes  fra  Grunden 
af  for  at  skulle  kunne  udøve  nogensomhelst  Indflydelse 
i  denne  Retning,  og  hertil  vare  Kræfterne  ikke  tilstede, 
mindre  endogsaa  end  det  tidligere  havde  været  Tilfældet. 
Bestyrelsens  Medlemmer,  som  i  de  senere  Aar  havde  be- 
staaet  af  Prof.  Ballin,  Prof.  M.  Hammerich,  Historiemaler 
Prof.  Const.  Hansen,  Redaktør  Ploug  tilHgemed  mig,  enedes 

derfor  om  at  bringe  Opløsning  af  Selskabet  i  Forslag. 
Forslaget  gik  igjennem.  dog  under  den  Form,  at  der  for- 
beholdtes en  Sammentræden  paa  ny,  dersom  Forholdene 
sknlde  kræve  det. 


I  Stændersessionen  1844  var  Viborg-For- 
samlingen ikke  blot  forangaaende  i  Tid,  men  den  stillede 
ogsaa  ved  sin  hele  Holdning  den  Koskildske  For- 
samling stærkt  i  Skygge:  —  først  og  fremmest  ved  den 
overstrømmende  Bitterhed,  hvormed  den  aristokratiske 
Falanx  i  Roskilde,  støttet  af  den  kongelige  Kommissarius, 
kastede  sig  over  et  Andragende  af  B.  Christensen  og 
Drewsen  om  Nedsættelse,  af  en  Kommission  til  at  under- 
søge Bondestandens  Forhold  og  Vilkaar.  Dette  Andragende 
blev  fra  „den  røde  Bænk"  behandlet  som  underfundigt 
Angreb  paa  Ejendomsretten  i  dens  dj^beste  Grund. 

Imod  Kancelliets  Fremfærd  havde  Folkestemningen 
paa  den  journalistiske  Presses  Vegne  med  kun  altfor 
megen  Grund  indtaget  en  mere  og  mere  oppositionel 
Karakter.  Paa  Grund  af  Plakat  af  2den  Oktober  1810,  som 
forbød  Meddelelse  af  „pohtiske  Nyheder  eller  Efterretninger" 
uden  dertil  erhvervet  særligt  Privilegium,  erklærede  Justits- 
kollegiet sig  berettiget  til  at  beslaglægge  og  undertrykke 
uprivilegerede  Blade,  naar  de  indeholdt  Artikler,  som  paa 
nogen  Maade  kunde  henføres  til  politisk  Indhold,  være  sig 
ydre  eller  indre  Politik.  En  Besværing  af  Schouw,  som 
Udgiver  af  „Dansk  Ugeskrift",  imod  denne  Fremgangs- 
maade  blev  fremlagt  af  J.  E.  Larsen  i  begge  Stænder- 
forsamlinger*).      Fra  Viborg  udgik  der,  trods  al  anvendt 


*)  Af    Trykkefrihedsselskabet    var    denne    Sag    ogsaa    tagen 
under    den    alvorligste   Behandling.      En   udførlig   Betænkning, 

Modbestræbelse  fra  Ørsteds  Side,  en  Besværing  (vedtagen 
af  34  Stemmer  mod  16)  „over  det  kgl.  danske  Kancellis 
ulovmedholdelige  Fremfærd  ved  uden  Lov  og  Dom  at 
supprimere  censurfrie  Blade".  I  Roskilde  derimod  kom 
Sagen  ikke  videre  end  til  en  Udvalgsbetænkning;  iblandt 
Udvalgets  Medlemmer  tog  Bang  ikke  i  Betænkning  at  er- 
klære sig  for  Lovmedholdeligheden  af  Kancelliets  Frem- 
'gangsmaade.  I  samme  Forhold  stod  Stemningen  i  begge 
Forsamlinger  overfor  denslesvigskeSag.  Ogsaa  her  frem- 
lagde Larsen  først  i  Viborg  et  Andragende,  som  var  af- 
fattet og  indgivet  af  mig  selvtyvende,  og  som  forestillede 
„den  paatrængende  Nødvendighed  af  saadanne  Foranstalt- 
ninger med  Hensyn  til  Hertugdømmet  Slesvig,  at  den 
danske  Nationalitet  dér  kan  erholde  den  Betryggelse,  som 
den  nu  aldeles  savner,  navnlig  ved  Haandhævelse  af  det 
danske  Sprogs  frie  Brug  i  alle  offentlige  Forhold,  ved  Stif- 
telse af  danske  Undervisningsanstalter  og  ved  Omdannelse 
af  de  højere  Regerings- og  Rets- Autoriteter".  Den  jydske 
Stænderforsamling  sluttede  sig  med  Varme  dertil,  og  et 
Andragende,  som  i  alt  Væsentligt  stemmede  dermed,  blev 
vedtaget    med    Enstemmighed.       I    Roskilde,     hvor    det 


som  i  alt  Væsentlig-t  skyldtes  Larsen  og  Borneman n  (ihvorvel 
ogsaa  Hvidt's  og  mit  Navn  er  underskrevet)  kom  til  det  Resul- 
tat, „at  Justitskollegiet  ikke  har  nogen  lovhjemlet  Myndighed 
til  at  supprimere  noget  upriviligeret  Blad  paa  Grund  af  for- 
mentlig Overtrædelse  af  Plakaten  af  1810,  og  at  denne  Myndig- 
hed endog  i  Almindelighed  er  anvendt  i  Tilfælde,  som  efter  rig- 
tig Fortolkning  ikke  kunne  indbefattes  under  Presselovgivningen". 
Støttet  paa  denne  Betænkning  indgav  Selskabet  et  Andragende 
til  Viborg.  I  denne  Anledning  modtog  Bestyrelsen  ved  Politi- 
direktøren en  Kancelliskrivelse:  „at  Selskabet,  saasnart  det  er- 
fares, at  der  i  samme  atter  holdes  Sammenkomster  til  at  deli- 
berere om  Lovgivnings-  og  Regerings  anliggender,  uden  Hen- 
stand vil  vorde  ophævet".     Det  var  trange  Tider! 

samme  Andragende  blev  fremlagt  ved  samme  Mand,  gik 
det  ikke  saaledes.  Oppositionen  imod  det  dansk-slesvigske 
Andragende  blev  her  rejst  af  Bang:  „Det  var  et  urigtigt 
og  uklogt  Skridt",  —  „Sammenblanding  af  Kampen  om 
Statsenheden  med  en  Sprogstrid,  der  havde  en  saa  uheldig, 
saa  individuel  Begyndelse  (!)":  —  „Suverænen  vilde  hindres 
og  lammes  i  sin  Virksomhed  for  Opretholdelsen  af  en  dansk 
Nationalitet,  naar  hans  Foranstaltninger  fremstillede  sig 
som  udgaaede  fra  de  danske  Stænderforsamlinger,  ikke 
som  hans  egne  Beslutninger".  Bang  nød  stor  Anseelse 
i  Stændersalen  ikke  alene  som  kundskabsrig  og  i  mange 
praktiske  Forhold  velbefaren  Mand,  men  isærdeleshed  søgte 
man  i  ham  at  studere  den  pohtiske  Taktik,  den  forsigtig 
afvejende  og  beregnende  Klogskab.  Det  hele  Kor  stem- 
mede nu  i;  den  Ene  rejste  sig  efter  den  Anden,  først  for 
at  forudsende  en  varm  Forsikring  om  Kjærlighed  til  „det 
danske  Sprog"  (saaledes  blev  Modersmaalet  stadig  omtalt,, 
som  om  det  i  Danmark,  for  danske  Mænd  var  et  fremmed 
Tungemaal),  men  derefter  for  indstændig  at  fraraade  at 
befatte  sig  med  en  Sag,  der  skulde  ligge  udenfor  de  konge- 
rigske  Stænderforsamlingers  Kompetence,  vilde  paadrage 
Skin  af  Indblanding  i  Slesvigs  indre  Anliggender  og  saa- 
ledes ikke  føre  til  „Forsoning  og  Fred"  (de  bestandige 
Stikord).  Dette  Spil  med  idel  formelle  Betragtninger,  der 
støttedes  af  den  kgl.  Kommissarius  og  tilbøde  et  an- 
stændigt Skjul  for  den  nationale  Indolents,  oprørte  mig,  og 
jeg  lovede  mig  selv,  naar  Sagen  kom  tilbage  fra  det  ned- 
satte Udvalg,  at  gjøre  et  alvorligt  Forsøg  paa  at  faa  det 
rette  Standpunkt  tilbagevundet  for  Sagen.  Jeg  søgte  da  i 
et  udførligere  Foredrag  at  samle  alle  Hovedsynspunkter  og 
at  stille  den  nationale  Berettigelse  og  Forpligtelse,. 

der  paahvilede  Folkets  Repræsentanter,  i  Lys  overfor  de 
reelle  og  formelle  BetænkeKgheder,  der  samtlig  udgik  fra 
et  nationalt  Frysepunkt.  Paa  en  Maade  maa  Forsø- 
get virkelig  være  lykkedes.  Da  mit  udførlige  Foredrag  fra 
Præsidentstolen  var  til  Ende,  taug  Alle,  indtil  omsider 
Kommissarius  tog  Ordet  for  en  intetsigende  Bemærkning. 
Hermed  sluttedes  Forhandlingen,  og  det  endelige  Udfald 
blev  —  enstemmig  Vedtagelse  af  et  Andragende  for 
„indstændig  at  anbefale  det  danske  Sprog  i  Slesvig  til  at 
beskjærmes  og  opretholdes  ved  alle  de  Foranstaltninger, 
som  i  dette  Øjemed  retfærdigen  og  billigen  kunde  træffes". 
Stændersessionen  sluttedes  den  21de  December,  og  en  smuk 
Julehilsen  bragtes  mig  efter  Tilbagekomsten  til  mit  Hjem 
af  Medborgere,  gamle  og  unge,  i  Studiegaarden :  —  under 
Blus  af  Fakler  en  Sang  af  Ploug:  „Tak.  at  Du  værged' 
voldtaget  Eje,  Fædrenes  Kampløn,  Mødrenes  Maal!" 

I  samme  Aar  (1844)  udgav  jeg  „Udvikling  af  de 
kristelige  Hove  dlær  domme",  hvoraf  anden  Udgave 
udkom  allerede  næste  Aar.  Skriftet  var  fremgaaet  af  en 
Række  af  25  Foredrag,  som  jeg  havde  holdt  i  Universitets- 
salen  for  en  blandet  Tilhørerkreds  af  begge  Kjøn.  Selv 
søgte  jeg  ved  den  populære  Behandlingsform  Fyldestgjørelse 
af  en  Trang,  som  med  Aarene  er  bleven  altid  mere  levende 
hos  mig :  at  bringe  Teologien  i  nær  og  frugtbar  Forbindelse 
med  Livet;  min  Bestræbelse  er  gaaet  ud  paa  at  komme 
dem  imøde,  som  uden  teologisk  Dannelse,  men  med  alvor- 
lig kristelig  Sans,  føle  Trang  til  Tilegnelse  af  Evange- 
lietroens Indhold  ad  Eftertænkningens  og  Prøvelsens  Vej. 
Derfor  har  jeg  her  ladet  de  forskjeUige  aandehge  Hoved- 
retninger træde  frem  i  muligste  Klarhed  og  i  den  fulde 
Modsætnings    Skarphed,    for    derefter    at    vise,     hvorledes 

Troens  Sikkerhed  og  Hvile  lader  sig  finde  i  en  troende 
Tilegnelse  af  det  kristelige  Aabenbariugsindhold.  der  ikke 
udelukker  forskjellige  Afskygninger  i  Tankeopfattelse.  Jeg 
tør  tro,  at  Anlæg  og  Fremstilling  har  vundet  ved  de 
Erfaringer,  det  mundtlige  Foredrag  gav  mig  ihænde.  Der- 
som der  havde  ligget  længere  Tid  imellem  første  og  anden 
Udgave,  vilde  nye  og  sælsomme  Fremtoninger  paa  den 
rehgiøse  Livsscene,  hvis  Antal  stadig  voxe,  være  komne 
ind  med  under  Betragtningen. 

I  Begyndelsen  af  1843  havde  jeg  afhændet  „Sø- 
bakken",  ikke  uden  smertelig  Selvovervindelse.  Men  der 
var  her  intet  Forhold  mellem  Udgift  og  Nydelse;  i 
nogle  Somre  havde  Opholdet  ved  Stænderne  i  Roskilde 
endog  udelukket  os  derfra;  heller  ikke  giver  Landlivet 
paa  selvsamme  Plet  med  al  sin  Nydelse  Erstatning  for 
sommerlige  Rejser,  hvortil  Universitetsferien  giver  forønsket 
Lejlighed.  Men  Hovedsagen  var  dog  den,  at  Skjønheden 
ved  disse  Kystvillaer  kjøbes  for  en  uberegnelig  Pris.  Høj- 
vande med  nordlig  Yind  kan  i  Timer  nedbryde,  hvad  der 
kræves  Maaneder  til  at  istandsætte,  og  Strømmen  bryder 
paa  dette  Kyststrøg  ikke  blot  voldsomt  paa,  men  den 
underskærer  og  udhuler  Grunden.  Der  staar  Vand  paa  et 
Par  Fods  Dybde,  hvor  der  i  min  Faders  Besiddelsestid 
stod  Fiskerhytter  udenfor  Havegrunden.  Kalkbrænderi- 
bugten fyldes  aarlig  med  Jordsmon,  som  tages  bort  fra 
Skovshoveds  og  Torbæks  hinsides,  og  Alt,  hvad  der  gjøres 
til  Beskyttelse  af  de  skjønne  Næs  og  Brinker,  vil  næppe 
kunne  hindre,  at  Kyst-Profilet  inden  en  Række  af  Aar  vil 
blive  hel  forskjelligt  fra  det  nuværende. 

Aftenen  den  24de  Marts  1844  bliver  uforglemme- 
lig for  mig.      Med  Collin,  Freund,  Schouw,  Thiele  og  Ba- 

ronesse  Stampe  stod  jeg  ved  Sengen  paa  Char- 
lottenborg, liYor  Thorvaldsen  var  bleven  bragt 
hen  som  Lig  fra  Teatret.  Den  30te  Marts  udtalte 
jeg  i  Charlottenborgs  Figursal,  hvorfra  Kisten  blev  baaren 
til  Frue  Kii'ke,  Afskedsordet  fra  hans  Kunstnerhjem.  Et 
Sørgetog,  saa  højtidsfuldt  i  sin  Stilhed,  med  saa  dyb  Del- 
tagelse af  alle  Klasser  og  Stænder,  fra  den  Højeste  til  den 
Laveste,  —  en  Jordfæstelse  saa  gribende,  medHartmann's 
inspirerede  Sørgemarsch,  opleves  i  Menneskealdere  ikke 
to  Gange.  Fire  Aar  gik  endnu  hen^  inden  Musæets  Byg- 
ning blev  fuldført.  I  disse  Aar  var  Liget  henstaaende 
i  Frue  Kirke;  den  egentlige  Indvielse  af  Musæet  skete 
ved  Mesterens  Gravlægning.  Den  6te  September  1848 
før  Solens  Opgang  fulgte  vi  —  Musæets  Bestyrelse, 
Bindesbøll,  dets  Bygmester,  og  Wilkens,  den  tro- 
hengivne Tjener  —  Rustvognen,  som  førte  Liget  fra  Kirken 
gjennem  den  korteste  Vej  til  Musæets  Gaard;  her  stedtes 
i  den  dybeste  Stilhed  Skaberen  af  den  rige  Skjønheds- 
verden  til  Hvile  midt  i  hans  egen  Skabning. 


Fra  1839  havde  endel  baptistiske  Familier  ud- 
bredt sig  i  Landet  baade  i  Provinserne  og  i  Hovedstaden; 
da  de  vægrede  sig  ved  at  holde  sig  de  gjældende  Bestem- 
melser efterrettehge,  foranledigede  de  en  Række  af  Under- 
søgelser, Arresteringer,  justitielle  Forfølgelser  og  Mulkte- 
ringer,  —  Alt  med  den  sædvanhge  Virkning  af  kirkelige 
Forulempelser.  En  Af gj øreise  blev  omsider  truffen  ved 
kgh  Resolution  af  23de  December  1842,  hvorved  det,  ved 
Siden  af  nogle  Indrømmelser  med  Hensyn  til  gudstjenstlige 
Samlinger  og  Skikke,  blev  paalagt  baptistiske  Forældre  „at 

lade  deres  Børn  døbe  inden  lovbestemt  Tid",  dog  at 
,.Daaben,  forsaavidt  Forældrene  ikke  ønske  at  foranstalte 
den,  skal  besørges  af  en  af  Øvrigheden  for  det  enkelte 
Tilfælde  beskikket  Værge".  Denne  Fremgangsmaade  havde 
imidlertid,  —  hvad  der  ikke  syntes  vanskeligt  at  forudse,  — 
de  beklageligste  Optrin  til  Følge.  Forældre,  som  hørte  til 
den  baptistiske  Menighed,  satte  sig  til  Modværge,  naar 
deres  Børn  bleve  indkaldte  til  Døbefonten,  og  idømtes 
derefter  Straf  for  Opsætsighed  imod  Øvrigheden;  Børnene 
bleve  ved  Politimagt  førte  ud  af  Forældrenes  Hus  til 
Kirken  eller  bragte  hen,  naar  Forældrenes  Fraværelse 
kunde  benyttes.  Fra  den  anden  Side  fremkaldte  det 
Paalæg,  der  var  givet  de  Gejsthge:  „uvægerhg  at  forrette 
Daaben  ved  Børn,  som  under  disse  Forhold  og  paa  denne 
Maade  bragtes  til  Døbefonten",  fra  flere  Præster  den  Er- 
klæring, at  de  ikke  kunde  bekvemme  sig  til  en  HandHng, 
hvor  det  Helhge  søgtes  hævdet  ved  Politimagt.  P^landt 
disse  Gejstlige  var  min  yngre  Broder  Emil,  Sognepræst  i 
Boslunde.  Som  Tilhænger  af  Grundtvig  var  han  vel  an- 
skreven hos  Kristian  den  Ottende  og  Dronning  Karohne 
Amalie;  men  efter  Kongens  Udtalelser,  ved  en  Audients  i 
denne  Anledning,  kunde  han  have  al  Grund  til  at  vente 
sin  Entledigelse.  dersom  man  ikke  havde  kjendt  den  store 
Afstand,  der  overhovedet  hos  denne  Konge  var  imellem 
Ord  og  Gjerning.  Der  havde  Intet  været  forelagt  Stænderne 
om  det  hele  Anliggende,  uagtet  det  her  ganske  vist  maatte 
siges  at  være  „Undersaatternes  personlige  Rettigheder", 
der  vare  Gjenstand  for  Behandling;  heller  ikke  var  der 
blevet  indhentet  Betænkning  fra  det  teologiske  Fakultet 
eller  fra  de  øvrige  Stiftsbiskopper  udenfor  Kjøbenhavn. 
Ikkun    to    gejstlige  Mænd  var   der  af  Kancelliet  givet 

Lejlighed  til  at  ytre  sig  om  Sagen.  Af  disse  erklærede 
Stiftsi^roYst  Trvde,  til  hvem  det  havde  været  overdraget 
at  forhandle  personlig  med  BajDtistm enighedens  Formand, 
sig  for,  „at  det  maatte  indrømmes  de  paagjældende  For- 
ældre at  lade  deres  Børn  blive  udøbte  indtil  Konfirmations- 
alderen-'. Biskop  ]\Iynst  er  s  Erklæring  gik  derimod  ud  paa, 
„at,  naar  Baptisterne  ikke  ville  optage  deres  Børn  i  deres 
eget  Samfund,  Staten  da  maa  være  berettiget  til  at  optage 
dem  i  vort  . .  . .,  kun  at  Baptisterne  selv  ej  nødsages  til  at 
foranstalte  deres  Børns  Daab  eller  at  deltage  deri,  og  at 
det  derfor  maatte  paalægges  Præsten  at  drage  Omsorg  for, 
at  saadanne  Børn  bragtes  til  Daaben".  Denne  Opfattelse 
blev  lagt  til  Grund  for  den  kongehge  Eesolution. 

Det  forekom  mig,  at  den  principløse  Behandling 
af  kirkelige  Anliggender  her  traadte  for  Dagen  i  særdeles 
iøjnefaldende  Grad,  og  jeg  kunde  ikke  holde  min  Stemme 
tilbage,  hvor  Fremgangsmaade  og  Resultat  forekom  mig 
hge  stridende  mod  Kirkens  højere  Ret.  I  et  særligt  Skrift: 
„Om  Kirketvang  ved  baptistiske  Børns  Daab*' 
(1845)  tog  jeg  Udgangspunktet  i  „Kirkens  indre  Væsen,  — 
ikke  som  partikulær,  dansk  Statskirke,  men  i  dens  religiøse 
Karakter  som  kristelig,  evangelisk-protestantisk  Kirke".  Jeg 
forsøgte  at  begrunde  og  udvikle,  at  et  Lovbud,  der  paa- 
lægger baptistiske  Forældre  under  Tvangs  Anvendelse  at 
udlevere  deres  Børn  til  Daab,  ikke  stemmer  med  evangelisk- 
protestantiske Grundsætninger  for  kirkelig  Frihed,  og  lige- 
saa  lidt  kan  lade  sig  forene  med  Kirkens  Begreb  om  Sakra- 
mentets Betydning  og  Værdighed.  Af  Gehejmeraad  Ørsted 
(det  var  Aaret  før  det  forhen  omtalte  Sammenstød)  mod- 
tog jeg  en  Ytring,  hvorpaa  jeg  satte  Pris,  af  hans  fulde 
Samstemning.    Til  Anvendelse  af  egentlige  Tvangsforholds- 

regler  kom  det,  saavidt  jeg  véd,  ikke  heller  længere. 
„Kancelliet",  skriver  Mynster  („Meddelelser"'  S.  273),  gav 
en  vaklende  Forestilling  (til  Kongen),  og  dermed  er  Sagen 
bleven  liggende,  saa  at  Enhver  gjør.    hvad  han  \'il". 

I  disse  senere  Aar  havde  saa  godt  som  ethvert  offentligt 
Skridt  og  ethvert  Skrift  (s.  S.  250—253)  bragt  mig  i  per- 
sonligt Forhold  til  Biskop  Mynster,  men  hver  Gang 
desværre  i  afvigende  Eetning.  Det  kunde  ikke  undgaas,  at 
der  heraf  udviklede  sig  et  Forhold  af  ubehagelig  Spændthed. 
Mynster  var  indtil  da,  —  den  grundtvigske  Parti-Opposition 
mod  ham  begyndte  først  paa  denne  Tid,  —  for  vant  til  at 
staa  som  Midtpunkt  for  overvættes  Hylding,  for  en  taus 
lyttende  Opmærksomhed,  en  ubetinget  Samstemmen  eller 
et  Gjenmæle  i  den  frygt-  og  blysomste  Form,  til  at  han 
ikke  skulde  være  ømfindtlig  ved  enhver  uforbeholden  Mod- 
sigelse; der  kan  i  Viraks  -  Atmosfæren  leves  behageligt 
til  en  Tid.  men  i  Længden  er  Luften  ikke  sund  eller  st}T- 
kende.  I  den  forannævnte  liturgiske  Kommission  var  Tage 
Muller  den  Eneste,  der  indtog  en  selvstændig  Stilling 
overfor  Udkastets  Forfatter,  og  det  skulde  ikke  undre  mig, 
om  den,  vistnok  kun  delvise,  men  i  sin  Begrænsning  prin- 
cipielle Modstemning  fra  min  Side  er  af  Mynster  bleven 
betragtet  som  grundet  i  ensidig  Stivhed  eller  i  en  person- 
lig Lyst  til  at  opponere.  Allerede  tidligere  havde  jeg  paa- 
draget  mig  en  ufordulgt  Ugunst,  først  ved  en,  efter  min 
Mening  hel  uskyldig,  Artikel  i  „D.  Folkeblad''  (I.  S.  27): 
,,0m  den  Kunst  at  takke",  stilet  imod  Takadressen  ved 
Aabningen  af  den  tørste  Stænderforsamling  (1835);  den 
havde  Mj-nster  til  Forfatter,  men  han  forekom  mig  heri  at 
lade  Folket  paa  utilbørlig  Maade  forsvinde  overfor  Kongen. 
Derefter  havde  Mynster  (i  „Dagen".  1836.  Nr.  33)  taget 

til  Orde  imod  en  Artikel  i  „Aarhus  Avis''  (30.  Januar),  hvori 
ni  unavngivne  Gejstlige  opfordrede  deres  Embedsbrødre 
til  at  henvende  sig  til  Stænderforsamhngerne  med  „JForslag, 
Ønsker  og  Besværinger  med  Hensyn  til  Præstens  Stilling 
og  Virksomhed."  Mynster  udtalte  sin  Beklagelse  over,  at 
det  kunde  komme  i  gejstlige  Mænds  Tanke  at  søge  Hjælp 
imod  Mangler  og  Ulemper  andetsteds  end  hos  Embeds- 
myndighederne ;  men  Beklagelsen  var  tillige  ledsaget  af 
flere  Naalestik  imod  mine  Ytringer  og  Bestræbelser.  Jeg 
mente  her  at  burde  tage  Bladet  fra  Munden,  og  i  en  Ar- 
tikel: „Kirken  og  Stænderforsamlingen"  (i  „Fædrelandet" 
1836.  Nr.  75)  stillede  jeg  mig  punktvis  imod  Biskoppen. 
Den  herved  fremkaldte  Misstemning  maatte  vaagne  op  paa 
ny,  da  jeg  i  1841  indgav  mit  Indlæg  i  Liturgi-Sagen.  Vel 
havde  jeg  i  1840  i  en  dobbelt  Anmeldelse  af  Grundtvigs 
„Frisprog"  mod  Mynster  og  af  dennes  „Oplysninger"  paa 
det  Allerbestemteste  stillet  mig  paa  Udkastets  Side.  Jeg 
havde  her  udtalt:  „Der  gaar  igjennem  dette  Skrift  (af 
Mynster)  en  overbevisende  Sandhedskraft.  en  Grundighed 
og  Klarhed,  en  Alvor  og  Værdighed,  som  er  for  nær  be- 
slægtet med  det  bedste  Træk  i  den  danske  Nationalkarak- 
ter, til  at  det  lader  sig  omtvivle,  at  Mange  ville  derved 
blive  førte  til  at  vurdere  Bestræbelsen  efter  at  trænge  det 
kirkelige  Forbedringsarbejde  tilbage,  Mange  ville  forene 
sig  med  vor  Kirkes  første  og  øverste  Lærer  og  Tilsyns- 
mand for  at  fremme  det  vigtige  Værk."  Jeg  kan  sige 
med  Sandhed,  at  jeg  hver  Gang  har  ført  Pennen  med 
Lyst,  hvor  jeg  kunde  gjøre  fælles  Sag  med  den  højtærede 
Mand,  paa  hvem  jeg  satte  saa  høj  Pris,  derimod  ikke  uden 
modstræbende  Følelse,  naar  jeg  maatte  stille  mig  imod 
ham.      Men    til    samme  Tid    fandt  jeg  mig  nødsaget  til  at 

skille  mig  fra  Udkastets  Forfatter  i  et  Hovedpunkt  angaa- 
ende  Liturgiens  Anvendelse,  og  jeg  har  senere  til  min  Overra- 
skelse set,  atlMynster  i  mit  liturgiske  Skrift  har  fundet  en 
Tilnærmelse  til  „Grundtvigs  forandrede  Paastande",  og  det 
en  Tilnærmelse,  „som  under  de  kirkelige  og  politiske  For- 
handlinger stedse  blev  nøjere  og  viste  Verden  det  forun- 
derlige Skuespil  af  Association  (!)  imellem  tvende  Mænd, 
der  faa  Aar  tilbage  syntes  at  have  været  hinanden  mod- 
satte som  Ild  og  Vand"  („Meddelelser."  S.  266).  Hvor  der 
dog  gives  mange  Arter  af  Blændværks-Briller  ved  Opfattelse 
af  personlige  Forhold ! 

I  Grunden  blev  dog  det  personhge  Forhold  ved  disse 
indtrædende  Divergentser  ikke  et  andet,  end  det  ogsaa 
forhen  havde  været  og  naturlig  maatte  være.  Hvor  ideel 
end  den  hele  Mynster'ske  Aands-  og  Livsretning  var,  og 
hvor  udmærket  og  velsignelsesrig  Virksomheden  i  Ideens 
Tjeneste,  saa  var  der  dog  ikke  nogen  mærkelig  Interesse 
at  spore  for  Forbindelse  imellem  den  ideelle  og 
den  reelle  Verden.  Med  Virkeligheden,  hvor  lidet  til- 
fredsstillende den  end  traadte  ham  imøde,  havde  han,  som 
det  s}Ties,  let  ved  at  udsone  sig.  Istedetfor  at  opbyde 
Kraft  og  Indflydelse  for  at  faa  bødet  paa  det  Brøstholdne, 
syntes  han  at  finde  fuld  Erstatning  i  Tankeverdenen !  Det 
turde  vel  ogsaa  findes  paafaldende,  at  der  ikke  lader  sig 
paavise  sikrere  Spor  af  hans  mangeaarige  Embedsvirksom- 
hed først  i  Universitetsdirektionen,  derefter  paa  Bispestolen, 
af  Fremskridt  i  det  ydre  Liv.  Hvor  stærkt  trængtes  dog  ikke 
dér  til  en  overlegen  Aand!  Og  hvad  havde  ikke  en  Personlighed 
som  Mynsters  kunnet  udrette  under  de  givne  Forhold !  Overfor 
en  vidtdreven  Konservatisme,  som  uvilkaarlig  rejste  sig  imod 
enhver  Bestræbelse    for    at    komme    ud    over  det  Tilvante, 


298  1839—1847. 

maatte  den  yngre  Mand,  som  ikke  alene  nærede  konstitu- 
tionelle og  skandinaviske  Sympatier,  men  ogsaa  lod  disse 
træde  frem  i  Tale  og  i  Skrift  og  overhovedet  gjærne  tog- 
Ordet  for  den  fremadskridende  Eetning,  og  som  derhos,  — 
det  skal  ikke  nægtes.  —  havde  af  Naturen  nogen  Tilbøje- 
lighed til  at  stille  sig  i^aa  den  oppositionelle  Side,  ganske 
naturlig  staa  som  en  noget  brydsom  Skikkelse.  Allerede  i 
Stændersalen,  hvor  min  Stilling  som  Præsident  dog  kun 
undtagelsesvis  gav  mig  Anledning  til  at  tage  Del  i  For- 
handlingerne, stode  vi  hver  paa  sin  Side.  Men  stær- 
kere blev  naturhgvis  den  gj  ensidige  Fjærnelse  efter  1848, 
Endnu  engang,  —  at  jeg  her  skal  gaa  ud  over  denne  Tids- 
grænse — ,  skulde  Biskop  Mynster  og  jeg  føres  sammen 
til  Fællesvirksomhed  i  kirkeligt  Hverv  i  Kommissionen, 
som  under  27de  December  1853  blev  nedsat  angaaende 
„Forandringer  i  Landets  Love  og  Foranstaltninger,  tjenlige 
til  at  befæste  Folkekirken".  Mynster  forsømte  ikke  som 
Kommissionens  Formand  at  aabne  det  første  Møde  (i 
Januar  1854)  med  Udtalelser,  hvormed  han  mente  at  faa 
det  slaaet  fast,  at  ethvert  Forslag  til  en  Kirkeforfatning 
maatte  betragtes  som  liggende  udenfor  Kommissionens 
Kompetence.  Uhyggelige  Sammenstød  vilde  her  ikke  have 
kunnet  undgaas.  Men  inden  Udgangen  af  Januar  Maaned 
havde  den  ærværdige  Mand  sluttet  sin  betydningsfulde 
Bane  iblandt  os.  Jeg  vil  iøvrigt  ikke  her  holde  den 
Bekjendelse  tilbage,  at.  hvor  højt  jeg  end  har  beundret 
Mynster  som  Tankens  og  som  Ordets  Mand,  —  en  saadan 
Forening  af  kristelig  Dybde  i  Tanke  og  Følelse  med  ædel 
Simpelhed  i  Sprog  og  apostolisk  Højhed  i  Foredrag,  har 
jeg  ikke  fundet  hos  nogen  anden  Prædikant  — ,  og  hvor 
aandelig  nær  jeg  end  stod  ham,  naar  han  stillede  sig  baade 

mod  den  rationalistiske  Soccus  og  mod  den  spekulative 
Kothurne,  saa  har  det  ikke  været  mig  muligt,  —  ganske 
bortset  fra  ethvert  personligt  literæii;  Mellemværende,  —  at 
fatte  Hjærte  for  den  udmærkede  Mand.  Der  hvilede  en  Gran- 
dezza af  ganske  egen  Art  over  hans  Væsen,  som  under 
alle  Forhold  vilde  have  holdt  mig  i  fjærn  Afstand,  en 
aparte  Fornemhed,  som  jeg  tvivler  paa  kan  eftervises  hos 
Andre  end  præstelige  Personligheder  paa  høje  Værdigheds- 
trin;  hos  en  og  anden  Kardinal  i  Rom  har  jeg  truffet 
en  lignende  Forening  af  fin,  sleben  Selskabstone  og 
salvelsesfuld  Præstelighed,  som  frembringer  en  ejendommelig, 
men  ikke  vindende  Virkning.  Heller  ikke  kunde  jeg  finde, 
at  de  tilspidsede,  undertiden  ret  giftige.  Sarkasmer,  i  hvilke 
han  yndede  at  give  sin  Antipati  Luft  i  Selskabslivet, 
vare  fuldtpassende  Vaaben.  Saameget  mere  er  det  mig 
en  tilfredsstillende  Bevidsthed ,  at  det  Delvise,  der  virkede 
frastødende  paa  mig,  ikke  nogensinde  har  hindret  mig  i  at 
lade  de  store  Egenskaber  vederfares  fuld  Eet.*). 


*)  Anderledes  lyder  maaske  Vurderingen  af  Mynster's  aandelige 
Betydning  hos  en  Del  af  den  unge  Slægt,  der  finder  sig 
selv  staaende  paa  Nutidskulturens  allerhøjeste  Punkt.  ,,A1  Myn- 
sters nedskrevne  Prosa  har,  overfor  en  nyere  Tid,  der  griber 
ganske  anderledes  hvast  og  haardt  om  de  paagjældende  Problemer, 
ikke  en  eneste  nærværende  Tanke.  Der  synes  snarere  at  bydes 
en  Række  forgjemte  Pragtstykker  med  Ord,  der  have  bragt  en 
foregaaende  Slægt  Lys  og  Opklaring".  Saaledes  Gb.:  „R.  Niel- 
sens Filosofi  og  den  Grrundtvigske  Anskuelse"  (1867)  S.  38  f., 
hvor  der  ogsaa  læses  (S.  108):  „Biskop  Martensen  har  havt 
den  Skæbne,  der  i  en  fremtidig  Literaturhistorie  vil  tage  sig  ret 
forunderlig  ud,  at  virke  kraftig  til  Fremme  af  tre  Hovedretnin- 
ger i  vort  Aandsliv  (Kierkegaard.  Grundtvig.  R.  Nielsen)  ved 
at  modsætte  sig  dem."  —  Sandelig,  dette  „Aandsliv"  stormer 
frem  med  Dampfart.  Men  man  se  til,  om  Farten  ikke  ender  i 
Dampenes  Regioner! 

Aaret  fra  14de  Juli  1845  til  21de  Juni  1846 
kunde  jeg  betegne  som  det  i  ydre  Henseende  glæderigste 
i  mit  Liv.  Efterat  jeg  havde  jubileret  med  den  unge  Verden 
ved  det  første  Studenterbesøg  fra  Norge  og  Sverrig 
og  ved  denne  Lejlighed  huset  den  elskværdige  Arvid  Af- 
zelius under  vort  Tag,  tiltraadte  Familien,  —  jeg  med 
Hustru  og  Svigerinde,  en  femtenaarig  Søn  og  to  Døtre  paa 
tretten  og  paa  sex  Aar  (den  ældste  Søn  maatte  lades  til- 
bage blandt  sine  Bøger),  —  en  Rejse  med  Italien  til 
Maal.  Gjennem  Schweits  over  St.  Gotthard  naaede  vi 
Rom  i  September  og  tilbragte  her  i  den  mildeste  Vinter 
syv  Maaneder  indtil  Udgangen  af  April,  dog  med  en  Ud- 
flugt paa  sex  Uger  til  Neapel  og  Øerne.  Med  den  til- 
voxende  Søn  at  læse  Livius  og  Virgil  ved  den  romerske 
Lampe,  og  saa  Aftenlæsningen  om  Familiebordet:  i  Venedig  af 
„Banditen" ,  i  Florents  af  „Benvenuto  Cellini".  i  Rom  af 
„Rienzi",  i  Neapel  af  „Pompeji's  sidste  Dage",  det  er  en 
Underholdning,  der  ikke  opleves  anden  Gang.  Men  jeg  satte 
næppe  Foden  paa  tysk  Grund  for  at  søge  hjemad,  førend 
Trylleriet  var  hævet.  Efter  et  lykkeligt  Aar,  hvor  alle 
Omgivelser  hjalp  til  at  holde  Bekymringerne  ude.  staar  det 
levende  for  mig,  hvor  jeg  fornam  Aandedrættet  at  blive 
tungt  og  besværet,  alt  eftersom  vi  nærmede  os  Hjemmet, 
ved  Bevidstheden  om  ikke  at  have  et  rent  og  sundt  dansk 
Fædreland  at  vende  tilbage  til.  En  tilbageholden,  uvenhg 
Stemning  kom  mig  imøde  i  Tyskland  hos  Bekjendte  fra 
ældre  Tid,  og  der  hjemme,  —  hvor  sphttet  og  haabløst 
var  ikke  Alt,  —  stod  en  Regering,  for  svag  til  at  møde  de 
ulmende  Oprørsbevægelser,  kun  stærk  nok  til  at  dæmpe 
Rørelserne  i  det  danske  Folkeliv,  hvori  den  skulde  have 
søgt  sin  Styrke! 


1839—1847.  301 

Næsten  umiddelbar  fra  Rejsen  maatte  jeg  betræde 
Stændersalen  (den  15de  Juli  1846),  hvor  vi  gik  en 
kvælende  Sommerhede  imøde.  Ved  Besprøjtning  af  Mar- 
kiserne mod  Solsiden  søgte  man  at  bringe  en  Smule  Kø- 
ling ind  i  Salen.  Bang  afløste  i  denne,  den  sjette,  Ses- 
sion, der  blev  den  sidste  i  Stændernes  Liv,  Ørsted  som 
kongelig  Kommissarius.  Fra  det  Øjeblik  af,  at  Nationali- 
tetssagen  var  kommen  paa  Dagsordenen  (i  Viborg  1842), 
kunde  min  personlige  Stilling  til  Ørsted  ikke  andet  end 
være  ubehagelig  spændt,  i  samme  Forhold  som  det  natio- 
nale Anliggende  trængte  sig  mere  og  mere  i  Forgrunden. 
Kommissarius-Stolen  og  Præsident-Stolen  stode  hinanden 
saa  nær,  at  Albuerne  mangengang  stødte  sammen;  ved  Si- 
den af  den  kgl.  Kommissarius  i  den  slesvigske  Stændersal 
vilde  jeg  ved  mangen  Lejlighed  næppe  have  følt  mig  syn- 
derlig mindre  vel  tilmode  ved  Nærheden,  end  det  her  var 
Tilfældet.  Det  var  overleveret  Skik  i  Stændersalene,  som 
det  ikke  gik  an  at  afvige  fra,  at  slutte  Sessionen  med  kom- 
plimentøse Slutningstaler;  en  Sammenligning  imellem  den 
første  og  den  sidste  viser,  hvorledes  Temperaturen  var  sun- 
ken fra  min  Side  overfor  den  engang  saa  højt  vurderede 
Mand.  Imidlertid  var  der  ved  Bang  istedetforØrsted 
saare  lidet  vundet.  Ogsaa  han  talte  bestandig  om  dansk 
Nationalitet  og  dansk  Sprog,  som  om  det  ikke  var  eget 
Kjød  og  Blod,  men  noget  Fremmed,  der  vistnok  havde 
Fordring  paa  agtelsesfuld  og  retfærdig  Behandhng. 

De  to  Aar,  siden  Stændersessionen  i  1844,  vare  hen- 
gaaede  i  uforandret  kritisk  Tilstand.  Ikke  alene  var  der 
ikke  foretaget  noget  Skridt  fra  Regeringens  Side  imod  det 
slesvigske  Fortyskningsværk ,  som  gik  sin  vante,  stille  og 
sikre  Gang;    men   det  Mærkværdige  var  oplevet,   at  „den 

slesvigske  Forening",  som  var  stiftet  af  de  dansk- 
sindede Slesvigere  mest  af  Bondestanden,  var  i  Juli  1844 
under  Schlesvigliolstenernes  Jubileren  bleven  suspenderet,  og 
en  Kriminalundersøgelse,  som  dog  senere  blev  hævet, 
indledet  imod  den,  paa  Grund  af  nogle  mindre  vel  over- 
lagte Ytringer  i  Anledning  af  Sprogpatentet  af  29  Marts 
s.  A.*)  Den  kongelige  Besvarelse  til  de  kongerigske  Stænder 
af  det  i  forrige  Session  indgivne  patriotiske  Andragende 
henviste  blot  i  vel  bekjendt  Kancellistil  til  „den  lands- 
faderlige Omhu  for  Haandhævelsen  af  det  danske  Sprog  i 
Slesvig"  saavelsom  til  „den  skadelige  Indflydelse  saavel  paa 
Stænderinstitutionens  Virksomhed  som  paa  den  indbyrdes 
Stemning  imellem  de  forskjeUige  Dele  af  Monarkiet, 
naar  de  forskjeUige  Stænderforsamlinger  indlode  sig  paa 
Foranstaltninger,  som  vedkomme  andre  Statsdele,  der 
ligge  udenfor  deres  Virkekreds".  Bestræbelsen  fra  national 
Side  kunde  i  denne  Tikettevisning  ikke  andet  end  finde 
Opfordring  til  at  træde  frem  med  bestemtere  præciserede 
Ankeposter,  der  maatte  synes  at  indeholde  den  fornødne 
Retfærdiggjørelse  for  enhver  dansk  Folkerepræsentation. 
I  et  Andragende,  undertegnet  af  J.  Abrahamson,  H.  N . 
Clausen,  J.  Drewsen,  H.  P.  Hansen,  L.  N.  Hvidt, 
J.  E.  Larsen,  N.  J.  Meinert,  J.  F.  Schouw  frem- 
hævedes det  udtrykkeHg,  at  „det  tyske  Sprog  er  indført 
i  Slesvig  som  Kirke-  og  Skolesprog  i  hele  Strækninger, 
hvor  Nationaliteten  endnu  er  saa  dansk,  at  Børnene,  naar 
de  komme  i  Skole,  intet  tysk  Ord  forstaa,"  —  „at 
paa    det    eneste    Skolelærerseminarium,    der   findes  i  Sles- 


*)  Om  denne  bedrøvelig -interessante  Episode  i  Danmark -Slesvigs 
nyeste  Historie,  se  Laurits  Skau's:  „Hans  Nissen  i Hammelev" 
(1857)  S.  55.  (Sen.  Anm.) 

■vig,  den  hele  Undervisning  og  Dannelse  er  tysk."  — 
at  „de  fire  lærde  Skoler  i  Hertugdømmet  alle  ere 
tyske,"  —  at  „de  dansk-slesvigske  Studerende,  som  ville 
studere  Lovkyndighed,  ere  med  Nødvendighed  henviste  til 
Universitetet  i  Kiel,  fordi  der  ved  Universitetet  i  Kjøben- 
liavn  mangler  Lærerposter  i  slesvigsk  Ret".  Men,  hvad 
der  var  opnaaet  i  forrige  Session  i  Roskilde  i  national 
Retning,  var  opnaaet  ved  en  Slags  Overraskelse.  I  Sligt 
er  der  ingen  Velsignelse.  Andragendet  blev  atter  fremlagt 
af  J.  E.  Larsen;  men  en  lang  og  slæbende  Forhandling 
fornyedes  nu  i  den  gamle  Gænge,  anført  af  Bang  som 
kongl.  Kommissarius :  om  Incompetence,  om  Forsonlighed, 
om  Sprogsagens  Overvurdering,  om  den  kongelige  Viljes 
Selvtilstrækkelighed  o.  s.  v.  Kun  med  Møje  (31  Stemmer 
mod  28)  slæbte  Sagen  sig  til  et  Udvalg;  men  Udvalgsbe- 
tænkningen naaede  ikke  at  komme  til  Forhandling.  Paa 
€t  saadant  Punkt  stod,  —  to  Aar  før  Oprørets 
Udbrud,  —  Nationalitetsinteressen  i  Østifternes 
Forsamling  under  de  mest  æggende  Udfordringer 
fra  tysk  Side!  For  at  bøde  noget  paa  det  kummerlige 
Udfald  gjorde  jeg  (i  „D.  Folkeblad"  1846.  Nr.  30—31)  den 
trykte  Udvalgsbetænkning  (af  Larsen,  Abrahamson.  Leh- 
mann, Kjøbmand  Schou  fra  Slagelse)  til  G  jenstand  for  en 
Artikel,  hvori  jeg  betonede  Indholdets  mange  træffende  og 
djærve  Sandheder. 

Jeg  havde  ved  at  bestige  Præsidentstolen,  —  for  tredje 
og  sidste  Gang,  —  udtalt,  at  Tiden  maatte  „erkj  endes  som 
€n  „Besøgelses-Tid"  for  det  danske  Folk,  —  da  store  Op- 
gaver, der  blive  bestemmende  for  Danmarks  Fremtid,  fore- 
ligge Regeringen  og  paatrængende  kræve  deres  Løsning. 
da  Ønsker  og  Begjæringer,  der  gribe  ind  i  alle  Statslivets 

Forhold,  bevæge  sig  i  Folket  og  vente  og  fordre  Tilfreds- 
stillelse, medens  endnu  den  fornødne  Samvirken  imellem 
Regeringens  og  Folkets  Kræfter  ikkun  er  ordnet  paa 
ufuldstændig  Maade";  —  og,  da  den  fremlagte  kgl.  Kifnd- 
gjørelse,  med  Hentydning  til  de  tidligere  Forhandlinger 
i  Stændersalen  angaaende  Bevægelserne  i  Hertugdømmerne, 
indeholdt  tilrettevisende  IMindelse  om,  at  Stænderanord- 
ningen „indskrænker  de  danske  Provinsialstænders  Virk- 
somhed til  Kongeriget-',  troede  jeg  paa  Forsamlingens  Vegne 
at  burde  forelægge  Samme  Forslag  til  en  Erklæring,  hvori 
det  udtaltes:  at  „Forsamlingen  antages  at  være  i  sin  gode 
Ret,  naar  den  tager  saadanne  almindehge  Anliggender  under 
Forhandling,  ved  hvilke  den  enkelte  Statsdels  Interesse 
ikke  kan  skilles  fra  det  hele  Lands".  Med  58  Stemmer 
mod  1  blev  det  besluttet,  at  Erklæringen  skulde  føres  til 
Protokollen.  Med  hvor  stor  Alvor  det  var  ment  med  denne 
Erklæring,  viste  sig  imidlertid,  da  Lehmann  i  et  af  de 
første  Møder  fremlagde  et  Andragende  om  „Ordningen 
af  de  statsretlige  Forhold  mellem  Monarkiets  forskjeUige 
Dele  og  Indførelsen  af  en  fri  Forfatning".  Den  kgl. 
Kommissarius  erklærede  „i  Henhold  til  den  meddelte 
Instrux,  at  han  ikke  kunde  tilstede,  at  Forsamhngen  be- 
fatter sig  med  den  foreHggende  Sags  Behandling",  —  hvortil 
jeg,  „som  Forsamlingens  Organ,  troede  at  burde  gjøre 
gjældende,  at  Forsamhngen  maa  være  kompetent  til  selv 
at  afgjøre,  om  den  vil  tage  Sagen  under  Behandling  og 
Afgjørelse  ved  Diskussion  og  Komitédrøftelse".  Da  den 
kgl.  Kommissarius  gav  den  }derhgere  Forklaring  af  den  af- 
givne Erklæring,  at  „han  forventede,  at  Forsamlingen  selv 
afviser  det  fremkomne  Andragende,"  maatte  jeg  finde  mig 
opfordret  til  at  rette  det  Spørgsmaal  til  ham,    „om  det  er 


1839—1847.  305 

min  Pligt  som  Forsamlingens  Præsident,  ifølge  Hs.  Maje- 
stæts udtrykkelig  tilkj endegivne  Vilje,  at  erklære  enhver 
Behandling  af  den  forehggende  Sag  for  ulovlig".  Paa 
„nogen  videre  Udtydning  af  Ordene"  vilde  Komm.  „ikke 
indlade  sig";  for  mig  stod  da  kun  tilbage  at  erklære, 
„at,  saa  længe  jeg  ikke  har  et  klart  og  bestemt  Kongeord, 
der  formener  Stænderforsamlingen  den  Frihed,  hvoraf  den 
hidtil  har  været  i  faktisk  Besiddelse,  blev  det  et  Ansvar, 
som  jeg  ikke  vilde  kunne  bære,  og  som  jeg  paa  ingen 
Maade  agter  at  paatage  mig,  om  jeg  gjorde,  noget  Skridt, 
hvorved  jeg  vilde  bortgive  noget  af  denne  Frihed",  —  og 
tillige  „paa  det  Allerstærkeste  og  Højtideligste,  paa  egen  og 
enhver  Deputerets  Vegne  at  forvare  os  imod  den  Paastand, 
som  synes  at  være  indeholdt  i  Komm's  Ord,  at  der 
skulde  være  noget  Ulovligt  i  at  stemme  i  denne  Retning". 
Lehmann's  hele  Veltalenhed  formaaede  dog  ikke  at  føre  til 
andet  Resultat  af  Kugleafstemningen  (34  mod  29)  end 
Nægtelse  af  Komité  -  Nedsættelse.  Der  laa  en  ubevidst 
Profeti  i  Ordene,  der  i  Slutningsmødet  kom  mig  over  Læ- 
berne, da  jeg  „ikke  uden  en  trykkende  Følelse"  opgjorde 
og  forelagde  Forsamlingen  Regnskabet  for  dens  Virksomhed: 
„Dersom  der  ingen  Udvikling  af  Stænderinstitutionen  finder 
Sted,  da  mener  jeg,  at  der  kan  forudses  ikke  blot  en 
Hensygnen  af  Institutionen,  men  at  der  vil  forestaa  en  mere 
afgjørende  Katastrofe,  der  turde  være  endnu  mindre  i 
Regeringens  end  i  Folkets  Interesse". 

Hermed  var  min  Virks  omhed  i  Roskilde-Stænder- 
sal afsluttet.  Ved  Afhændelsen  af  mit  Landsted  i  Torbæk 
var  det  uden  Beklagelse,  at  jeg  saa'  Adgangen  til  Stænder- 
salen   fremtidig    spærret    for    mig.      Efter    Indbydelse    af 

Kammerraad  Drewsen,  Bankdirektør  H,  P.  Hansen  og 
Professor  Schouw  forenede  nogle  Mænd  (30  i  Tallet) 
sig  imidlertid  om  at  tilvejebringe  den  fornødne  Penge- 
sum og  at  indlede  en  Forhandling,  hvorefter  et  Lyststed 
i  Ordrup  blev  pro  formå  tilskjødet  mig.  Jeg  kunde  ikke 
andet  end  med  Erkjendtlighed  modtage  dette  Tilbud,  saa- 
meget  mere  som  der  var  tilføjet  en  udtrykkelig  Erklæring, 
at  der  ikke  derved  skulde  paa  nogen  Maade  paahvile  mig 
Forpligtelse  til  at  modtage  Valg.  Men  Stænderinstitutionen 
havde  udspillet  sin  Rolle,  og  Valget  i  Svendborg  (14de 
y algdistrikt) ,  som  i  Januar  1847  faldt  paa  mig,  blev 
dødfødt. 

Det  forannævnte  „aabne  Brev  af  8de  Juli  1846", 
hvis  Eesultat,  støttet  paa  historisk-statsretlig  Undersøgelse 
om  Arvefølgeforholdene  i  Monarkiet,  var  dette:  ..at  Her- 
tugd.  Slesvig,  i  Kraft  af  den  bestaaende  Bet,  er  uadskillelig 
forbundet  med  Danmark  ved  den  fælles  Arvefølge  efter 
Kongeloven,'  —  fremkaldte,  i  god  Konsekvents  med  den 
tidligere  Virksomhed,  et  Fællesskrift  af  ni  Professorer  i 
Kiel,  som  paatoge  sig  deri  at  godtgjøre,  „at  alle  i  Kom- 
missionsbetænkningen  anførte  Grunde,  hvorefter  Hertugd. 
Slesvig  skal  være  underkastet  Kongelovens  Arveret,  ere 
ugyldige".  Det  var  et  Skridt,  som  maatte  synes  at  vidne 
om  stor  Fasthed  i  Overbevisning,  og  som  endogsaa  maatte 
kunne  indvirke  skadeligt  paa  Omdømme  og  Stemning  i  vor 
egen  Midte,  hvor  kun  ganske  Enkelte  vare  i  Stand  til  at 
trænge  ind  i  de  forviklede  Forhold,  men  hvor  ikke  Faa 
vare  tilbøjehge  til  at  lytte  til  Stemmerne  fra  holstensk  Side. 
Jeg  henvendte  mig  derfor  med  skriftligt  Andragende 
under  22de  November  1846  til  Konsistorium:  „...Den 

særegne  Form,  under  hvilken  hint  Skrift  er  udkommet, 
synes  at  vidne  om,  at  Sagen,  forsaavidtsom  den  ifølge  sin 
Natur  maa  støttes  paa  videnskabeligt  Grundlag,  er  bleven 
betragtet  af  de  kielske  Professorer  ikke  som  Enkeltmands 
Sag,  men  som  Universitetets.  De  Universitetslærere,  der 
repræsentere  den  historiske,  juridiske,  statsrethge  Videnskab, 
have  her  fundet  Opfordring  til  at  føre  Resultaterne  af 
deres  videnskabelige  Undersøgelser  ind  i  Livet  og  ud  i 
Folket  for  at  give  deres  Bidrag  til,  at  det,  der  gj ælder 
dem  som  Sandhed  og  Ret,  ogsaa  kommer  udvortes  til  sin 
Eet.  Det  forekommer  mig  at  maatte  indrømmes,  at  det 
kielske  Universitet  her  har  rigtigt  erkjendt  den  Stilhng, 
Videnskaben  og  dens  Repræsentanter  indtage  til  Folket  i 
et  kritisk  Tidspunkt.  Men  saa  meget  stærkere  paatrænger 
da  ogsaa  Tanken  sig  i  et  Tidspunkt,  der  for  Danmark 
vel  har  en  ulige  mere  kritisk  Karakter — ,  om  ikke  Regering 
og  Folk  har  lige  Grund  til  at  vente,  at  det  kjøb en- 
havnske  Universitet  vil  opfatte  sin  Stilling  og  sit  Kald 
paa  samme  Maade,  —  om  ikke  en  vedvarende  Taushed  lige 
overfor  en  Opfordring  som  den,  der  er  udgaaet  fra  de 
kielske  Kolleger,  vilde  blive  udtydet  paa  en  for  Universitetet 
og  for  Sagen  hge  uønskehg  Maade."  Det  var  ikke  uden 
Betænkelighed,  at  jeg  bestemte  mig  til  dette  Skridt,  alden- 
stund  jeg  ikke  selv  vilde  være  i  Stand  til  at  yde  noget 
Bidrag  til  det,  hvorpaa  Ønsket  gik  ud.  Det  blev  imidlertid 
optaget  paa  bedste  Maade  og  blev  ikke  uden  Frugt.  Kon- 
sistorium ytrede,  ved  at  meddele  Skrivelsen  til  samthge 
Universitetslærere,  at  det  „i  fuldeste  Maal  sympatiserede 
med  de  udtalte  Anskuelser",  og  ledsagede  den  med  det 
Ønske,  „at  navnlig  de  blandt  Højskolens  Lærere,  som  ved 

Aandsretning  og  Studium  dertil  maatte  være  kaldede,  vilde 
forene  sig  om  ved  fælles  Kræfter  at  tilvejebringe  et  Ar- 
bejde, som  ved  grundig  og  ægte  videnskabelig  Undersøgelse 
kunde  bidrage  til  den  rette  Opfattelse  og  Belysning  af  de 
for  Danmarks  nationale  og  politiske  Existens  saa  ind- 
gribende historiske  og  statsretlige  Spørgsmaal  om  Forholdet 
til  Hertugdømmerne  Slesvig  og  Holsten".  Hermed  var 
Stødet  givet  til  den  Række  af  værdifulde  Skrifter,  som 
udkom  i  Aarene  1848—1851  i  fire  Bind  under  Titel: 
„Anti-slesvigholstenske  Fragmenter"  med  Bidrag 
af  Allen,  Krieger,  Larsen,  Paulsen,  Yelschow, 
Wegener,  Werlauff,  Wolfhagen  o.  A.  Det  er  Krie- 
ger's  energiske  Virksomhed,  hvem  den  uafbrudte  Fortsæt- 
telse af  Samlingen  skyldes. 


Efterat  jeg  var  vendt  tilbage  fra  det  lidet  taknemmelige 
Stænder  arbejde,  følte  jeg  en  Tilfredsstillelse  ved  at  sysle 
med  det,  der  ved  Rejseindtrykkene  havde  vundet  fornyet 
Liv  og  Interesse  hos  mig.  Jeg  udarbejdede  en  Række 
Foredrag  af  kirkeligt  Indhold,  der  samlede  sig  i 
Tilbageblik  paa  Romerkirkens  og  den  protestantiske  Kir- 
kes Liv  efter  Reformation  stiden,  med  Anvendelse 
paa  Kirkens  nuværende  Forhold.  I  Foraaret  1847  holdt 
jeg  disse  Foredrag  for  en  talrig  Kreds  af  Tilhørere  af 
begge  Kjøn.  De  vare  ikke  bestemte  til  Udgivelse.  Men 
til  samme  Tid  lagde  jeg  Haand  paa  et  større  Værk:  „For- 
tolkning af  de  tre  første  Evangelier".  Det  exegetiske 
Arbejde  har  en  ejendommelig  Interesse  ved  Foreningen  af 

det  sproglige,  det  historisk -kritiske  og  det  religiøse  Stof. 
At  holde  det  treartede  Element  i  ligeligt  Forhold,  at  faa 
saa  meget  som  muligt  sagt  med  saa  faa  Ord  som  muligt 
og  derhos  forene  det  Belærende  og  det  Frugtbare  har 
været  mit  Formaal,  og  den  mangeaarige  Erfaring  har,  tør 
jeg  tro,  givet  mig  nogen  Sikkerhed  i  her  at  træffe  det  rette 
Maal.  Ogsaa  satte  jeg  Pris  paa  den  Tanke:  ved  Gjerning 
at  svække  Paastanden  om  Uundværligheden  af  de  tyske 
Skriftfortolkere;  jeg  skulde  mene,  at  en  Ejendommelighed 
i  Behandlingens  Anlæg  og  Udførelse  maa  være  kjendelig 
for  enhver  Xordho  ved  Sammenholdning  med  tyske  Evangelie- 
Kommentarer.  Dette  Arbejde,  der  udkom  fra  1847  til 
1850  i  fem  Hefter,  af  hvilke  de  sidste  falde  i  min  ministe- 
rielle Episode,  kom  mig  til  velgjørende  Hjælp  i  de  uro- 
lige og  bekymringsfulde  x\ar,  der  fulgte  paa  og  førte  det 
danske  Folk  paa  én  Gang  i  den  længe  ønskede  Frihed  og 
i  den  længe  truende  Krig.  Arbejdsværelse,  Bogstue  og 
boglig  Syssel  har  jeg  først  lært  at  skatte  tilfulde,  da  jeg 
dér  fandt  Fristed  og  Fred  i  hine  Aar  for  den  hele  Plage- 
hær af  ængstende  Tanker  og  nagende  Bekymringer.  Det 
er  et  sandt  Ord,  jeg  har  nedskrevet  ved  Arbejdets  Slut- 
ning (den  20de  November  1850) :  „De  bedste  Timer  i  disse 
Aaringer,  rolige  Timer  midt  i  Ufredens  og  Spændingens 
Dage,  har  jeg  dette  Arbejde  at  takke  for." 

Aaret  1846  sluttedes  med  en  huslig  Fest,  vort  Sølv- 
bryllup (8de  December).  Hvilken  Lykke  at  kunne  fejre 
en  saadan  Dag  i  en  Kreds  af  Børn,  Søskende  og  nær- 
staaende  Venner!  Hvor  rig  en  Yelsignelsesfylde  have  vi 
ikke  at  se  tilbage  paa! 

Sommeren   1847.  den  sidste  Fredssommer.  havde  sam- 

let  de  nordiske  Naturforskere  for  første  Gang  i 
Kjøbenliavu.  Det  var  festlige  Dage,  Glanspunktet  deri 
Udflugten  ad  den  nybyggede  Jernvej  til  Eoskilde.  Jeg 
havde  den  Glæde  at  huse  den  aand-  og  kundskabsrige 
Biskop  Agardh  som  Gjæst.  Ved  dette  Besøg  vaktes  hos 
mig  en  skandinavisk  Undselighedsfølelse  til  fuldt  Liv;  og 
næppe  havde  Gjæsterne  vendt  os  Ryggen,  førend  jeg  med 
FamiHe,  Hustru  og  3  Børn  styrede  til  Goteborg  og  ad 
Kanalvejen  til  Stockholm,  hvor  vi  kom  under  Tag  sammen 
(i  det  „Bergstrahl'ske'-  Hus  paa  Ridderhustorvet,  ligefor 
Gustav  Yasas  Billedstøtte)  med  Oehlenschlager,  som 
ogsaa  for  første  Gang  besøgte  Sverrigs  Hovedstad,  hvor 
han  var  Gjenstand  for  begejstret  og  hjærtelig  Hylding. 
Med  Afzelius  toge  vi  derefter  over  Gripsholm  og  Streng- 
nas  til  hans  Præstegaard  i  Enkoping  og  derfra  til  Upsala 
og  landvejs  hjemad  (i  en  Vogn,  som  jeg  kjøbte  i  Stock- 
holm og  solgte  i  Helsingborg)  over  Vadstena,  Grenna  og 
Jonkoping.  Det  var  en  Erfaring,  som  havde  noget  Opløf- 
tende ved  sig,  at  kunne  rejse  70  Mile  nordpaa  uden  Brug 
for  anden  Tunge  end  den  danske.  Og  hvilken  Romantik 
hviler  der  ikke  over  dette  Stockholm,  —  næsten  havomflydt 
som  Venedig,  men  paa  Bjerggrund  og  imellem  skovklædte 
Klipper!  Og  hvilken  Rigdom  paa  historiske  Minder,  — 
ikke  mosgro'de  fra  den  graa  Oldtid,  men  friske  fra  en 
straalende  historisk  Fortid! 

Efter  Hjemkomsten  fra  den  svenske  Rejse  udgav  jeg  en 
Samling  af  „Taler,  holdte  ved  forskjellige  Lejlig- 
heder," helligede  Arvid  Afzelius  „til ISIinde  om  Samlivet 
ved  Øresund  og  Mælaren".  Ved  Alt,  hvad  man  dengang  fore- 
tog sig  her  hjemme,  trængte  Sukket  sig  frem!    I  Forordet 

til  Bogen  skrev  jeg:  ,,H"^'or  mange  Skridt  staa  vi  ikke 
endnu  borte  fra  det  Punkt,  da  det  danske  Folk  vil  med 
nogenlunde  Trj'glied  kunne  se  sin  Fremtid  imøde!  Og 
hvorledes  kan  et  Folk  i  Længden  savne  en  saadan  Tryghed? 
Hvorfra  skal  der  komme  frejdig  og  tillidsfuld  Virken,  friere 
og  friskere  Sind  i  Nationens  hele  Liv,  saa  længe  som  Kraf- 
ten maa  anvendes  til  at  værge  sig  imod  den  fortærende 
Uro  og  IMistrøstning,  som  Blikket  ud  i  Fremtiden  fører 
tilbage  med  sig?  Maatte  denne  Hvile,  længe  savnet,  — 
en  Hvilen  til  Arbejde.  —  snart  blive  os  til  Del!" 

I  Foraaret  1847  meldte  Dr.  Rudelbach,  —  som  i 
Slutningen  af  1845  var  vendt  tilbage  til  sin  Fødeby,  Kjø- 
benhavn,  efter  17  Aars  Ansættelse  i  Tyskland,  hvor  han 
drabelig  havde  haandhævet  sin  Plads  som  Calovius  redivi- 
Tus,  —  sig  med  Begjæring  om  at  maatte  holde  teologiske 
Forelæsninger  ved  Universitetet.*)  Naturhgvis  anbefalede 
Fakultetet  Andragendet.  Men  dette  lød  paa,  at  Forelæs- 
ningerne maatte  holdes  ,.i  det  teologiske  Fakultet",  et  Udtryk, 
som  øjensynHg  tydede  paa  det,  ogsaa  andetsteds  fra  til- 
strækkeHg  bekjendte.  Ønske,  at  Rudelbach,  som  hidtil  ikke 
havde  kunnet  finde  en  Ansættelse  i  Tyskland,  maatte  finde 
denne  i  Fakultetet  i  Kjøbenhavn.  Det  antoges  med  stor 
Rimelighed,  at  Kongen  interesserede  sig  personlig  for  denne 
Plan,  og  i  sig  selv  kunde  Tanken  synes  ret  tiltalende,  at 
Aandsretninger  af  udpræget  teologisk  ForskjelHghed,  selv 
om  det  kunde  betegnes  som  Grundforskjelhghed,  netop 
kunde   ønskes   repræsenterede  ved   Universitetet.     Man  be- 


*)  Ifølge  R's   egen  Meddelse  til  Erslew's  Forfatterlexikon :     „Paa 
Kristian  den  Sdes  Opfordring-'. 

tænkte  herved  næppe,  at  Forholdet  stiller  sig  anderledes,  hvor 
den  teologiske  Videnskabelighed  udgaar  fra  ét  Landsuniver- 
sitet,  og  hvor,  som  i  Tyskland,  flere  udfylde  hverandre  til  en 
større  Helhed.  Hvorledes  vilde  den  studerende  Ungdom 
linde  sig  stillet  imellem  Lærere,  af  hvilke  den  Ene  arbej- 
dede den  Anden  imod,  hver  til  sin  Side!  Det  kom  til  al- 
vorlig Overvejelse  mellem  Fakultetets  Medlemmer  (foruden 
mig:  Scharling,  Engelstoft,  Martensen),  hvad  der  maatte 
være  at  foretage  i  denne  Anledning,  og  der  var  fuld 
Enstemmighed  imellem  os  om  en  officiel  Henvendelse 
til  Universitetsdirektionen ,  hvori  det  hed:  „Fakultetet 
kan  ikke  undertrykke  den  Betænkelighed  og  Frygt,  at  en 
Retning,  der  stiller  sig  i  et  exklusivt  og  polemisk 
Forhold  til  den  friere  Udvikling  i  Kirke  og 
Videnskab,  vil  frembringe  de  samme  Virkninger  i  vort 
Fædreland,  som  den  vitterlig,  —  efter  en  aandelig  Natur- 
lov, som  til  alle  Tider  har  gjentaget  sig,  —  har  fremkaldt 
i  Udlandet,  idet  den  nemlig  har  fremkaldt  reaktionære  Be- 
vægelser i  Retning  af  den  modsatte  Yderlighed  og 
paa  mange  Maader  givet  de  falske  protestantiske  Friheds- 
og  Emancipations  -  Tendentser  Næring  ved  at  give  dem  et 
Skin  af  Berettigelse.  Det  er  Fakultetets  Overbevisning,  at 
i  disse  for  Kirken  saa  vanskelige  Tider,  fulde  af  Bestræ- 
belser, der  gaa  ud  paa  Kristendommens  og  Kirkens  Op- 
løsning, af  Gjæringer,  som  Ingen  kan  betragte  uden  Be- 
kymring, det  for  Kirke  og  Universitet  Heldbringende  ingen- 
lunde kan  være  at  søge  i  Retninger,  der  ville  føre  ikke 
blot  tilbage  til  den  gamle  Tro,  men  til  det  gamle 
Skolesystem  med  alle  dets  forældede  Formler 
og  Bogstaver,    Retninger,    der   kun    kunne   tjene  til  at 

gyde  ny  Olie  i  Ilclen,  men  at  det  alene  kan  være  at 
søge  i  saadanne  Bestræbelser,  som  have  en  levende  Rod  i 
den  fremskridende  historiske  Udvikling  af  Videnskaberne, 
og  som  ad  den  indre  Overbevisnings  og  frie  Gransknings 
Vej  søge  at  ordne  Forvirringen."  Dette  Skridt  forfejlede 
ikke  sin  Virkning.  I  1848  blev  Rudelbach  kaldet  til  Sogne- 
præst i  Slagelse,  hvor  han  levede  indtil  sin  Død  1862. 


Det  vil  af  det  Foregaaende  skjønnes,  at  min  Deltagelse 
i  det  oifentlige  Livs  Anliggender,  særlig  min  Virksomhed 
i  Stænder  salen,  har  holdt  sig  indenfor  et  bestemt 
G-rænseskjel,  og  det  Samme  er  Tilfældet  med  de  følgende 
Aars  Virksomhed  efter  1848  i  Rigsdag  og  Rigsraad.  Ud- 
strækning og  Gjenstand  blev  uforandret;  og,  har  mit  Ord 
paa  disse  Steder  nu  og  da  havt  nogen  Vægt  og  fundet 
nogen  Indgang,  er  det  vel  netop,  fordi  jeg  ikke  let  har 
taget  Ordet,  uden  hvor  jeg  har  kunnet  hente  det  indenfra, 
føre  det  med  fuld  Overbevisning.  Saaledes,  som  jeg  har 
afgrænset  mig  Omraadet,  har  det  heller  ikke  kunnet  være 
vanskeligt  at  bevare  den  fornødne  Holdnings-Enhed;  jeg 
har  ondt  ved  at  tro,  at  jeg  nogensinde  for  Alvor  skulde 
være    bleven  mistænkt  for  politiske,  beregnende  Bagtanker.^ 

Hvad  der  først  og  fremfor  Alt  maa  tilstræbes  for  vort 
Fædreland,  er  dog  aabenbart  dette,  at  Folket  bliver  i 
Sandhed  og  Virkelighed  et  dansk  Folk,  med  Be- 
vidsthed om  sin  nordiske  Nationalejendommelighed,  med 
Agtelse  og  Kjærlighed  for  den,  med  Vilje  og  Dygtighed 
til  at  hævde  dette  Ejendommelige,  dets  Ret  og  Ære  over- 

for  det  Fremmede.  Det  staar  nu  for  mig  som  Kjends- 
gjerning,  at  denne  nationale  Selvfølelse  trænger  i  høj  Grad 
til  at  opildnes  baade  hos  Høje  og  Lave,  hos  Unge  og 
Gamle,  at  Folkets  Historie  baade  i  Krig  og  i  Fred  vidner 
om,  at  Sønnerne  ikke  ere,  hvad  Forfædrene  have  været. 
Folket  i  Danmark  er  mildt  og  blødt,  og  om  de  humane 
Dyder  have  vi  baade  Blomst  og  Frugt  at  fremvise  som  Vidnes- 
b}Td;  men,  naar  der  spørges  om  Mandighedens  Egenskaber, 
som  have  deres  sidste  Grund  i  den  nationale  Selvfølelse, 
har  jeg  Tvivl,  om  det  kan  siges  at  staa  paa  lige  Linje  med 
Broderfolkene  i  Norge  og  Sverrig.  Aarene  1801  og  1848  ere 
skjønne  Opblusninger,  der  vidne  om,  at  Ilden  i*  Dybet  ikke 
er  udslukt;  men  hvor  kortvarige  have  disse  Opblusninger 
ikke  vist  sig!  Naar  jeg  da  har  spurgt  mig  selv,  hvor 
Grunden  kan  være  at  søge  til  denne  Selvsvækkelse,  saa 
har  jeg  maattet  blive  staaende  ved  det  enevældige 
Kongedømme  som  historisk  Hovedaarsag.  Den  olden- 
borgske Kongeslægt  efter  1660  søgte  Styrkning  for 
Enevoldsmagten  udenlandsfra.  Den  danske  Adel,  den- 
gang Nationalitetens  aandelige  Bærer,  blev  planmæssig 
skudt  tilside.  Med  tyske  Dronninger  fulgte  tyske  Adels- 
slægter, der  stilledes  paa  alle  Højdepunkter  i  Staten,  og 
med  dem  atter  en  tysk  Indvandring  i  Masse  af  literære 
og  uliterære  Proletarier  af  alle  Klasser,  som  fandt  det 
overflødigt  at  færdes  i  Danmark  som  Danske;  thi  Ty- 
skere, i  alt  Fald  Holstenere,  vare  de  styi-ende  Herrer  i 
Landet,-  og  Hoffet  var  tysk.  Saaledes  trængte  tysk  Blod 
sig  mere  og  mere  ind  i  Folkets  Aarer,  —  kun  Bonde- 
standen bevarede  sig  ren  — ,  og  med  den  nationale  Svæk- 
kelse   fulgte  Svækkelse    af  Folkets  Selvbevidsthed  og  selv- 

stændige  Handlekraft.  Kongeloven  var  beregnet  paa  at 
stille  Kongen  af  Danmark  lien  som  en  guddommelig 
Inkarnation,  en  verdslig  Pave,  og  det  var  efterhaanden 
lykkedes  denne  Betragtning  af  den  kongelige  Herlighed,  uden 
at  den  kunde  støttes  ved  nogen  Egenskab  hos  de  kongelige 
Personer,  at  fæste  Rod  i  Befolkningen.  Den  udgjorde 
Grundlaget  for  det  undersaatlige  Sind  i  Danmark;  Mistvivl 
af  hvikensomhelst  Art  om  den  kongelige  Yisdomsfylde  gjaldt 
som  Formastelse  mod  Majestæten,  og  det  blev  Loyahtetens 
Mærke  at  holde  egen  Tanke  og  Dom  end  sige  Handling 
tilbage,  og  i  ubetinget  og  ubegrænset  Resignation  kaste  al 
Bekymring  paa  den  eneraadende  Konge.  Det  er  denne 
Erfaring  om  Absolutismens  Indflydelse  paa  Folke- 
karakteren, hvorpaa  mit  konstitutionelle  Sind  hviler 
som  urokkelig  Grund;  denne  Grund  staar  fast  overfor  Alt, 
hvad  der  gjøres  gjældende  til  Gunst  for  den  monarkiske 
Enevælde  eller  til  Ugunst  for  Forfatningsfriheden  og  det 
parlamentariske  Liv.  Jeg  har  ikke  kunnet  øjne  anden 
Udvej  til  at  søge  og  haabe  det  danske  Folk  arbejdet  op 
af  en  indolent  Viljeløshed,  som  er  paa  Veje  til  at  blive  dets 
anden  Natur,  end  at  kalde  Folket  til  Meddelagtighed  og 
Medansvarlighed  i  eget  Ye  og  Vel.  Overfor  denne  Be- 
tragtning maatte  enhver  anden  staa  for  mig  som  under- 
ordnet. Dér  maa  Trøsten  søges,  ogsaa  hvor  det  gjælder  at 
bøje  stive  Nakker,  styre  ustplige  Viljer  tilrette. 

Men  overfor  den  Fremtid,  hvormed  Tyskhedens 
Overlegenhed  truer  enhver  svagere  Nabo,  har  jeg  kun 
kunnet  øjne  den  fornødne  Modstandskraft  i  Stillingen 
til  det  øvrige  Norden.  Det  vilde  være  en  taabeUg 
Tanke,  at  henimod  to  Millioner  Danske  havde  kunnet  eller 

i  Fremtiden  skulde  kunne  værge  deres  Nationalitet  imod 
Grermanismen,  dersom  vi  ikke  havde  Nationalitet  og  Sprog 
fælles  med  Sverrig  og  Norge;  men  Fællesskabet  hjælper 
lidet,  saalænge  de  tre  Folk  staa  hver  for  sig.  uden  klar 
Bevidsthed  om  fælles  Grundlag,  fælles  Formaal, 
fælles  Fare.  Tyskerne  ere  komne  til  denne  Fælles- 
bevidsthed,  uanset  al  dybt  grundet  Forskjellighed  i  Race, 
Religion  og  materielle  Interesser;  men  Nordens  Folk  staa 
endnu  bestandig  isolerede,  selv  i  Forhold,  hvor  simpel  gjen- 
sidig  Interesse  maatte  opfordre  til  Sammenslutning.  De 
oldenborgske  Konger  ere  her  ikke  ene  om  Skylden ;  men  na- 
turligvis har  enhver  holstensk  Pohtik  maattet  være  fra 
Fødselen  af  antiskandinavisk.  Ogsaa  her  var  det  en 
Grundbetragtning,  n  ordisk  Nationalitets  Væren  eller 
Ikke-Væren.  der  bragte  mig  til  at  søge  og  finde  den 
eneste  sikre  Ankergrund  for  Danmarks  Fremtid  i  nær  og 
inderlig  Sammenslutning  af  det  trefoldige  Nor- 
den under  den  ene  eller  den  anden  Form.  Nationalitets- 
interessen  hos  Danskerne  saavelsom  hos  Svenskerne  og 
Normændene,  uden  Trang  til  national  Forening  af  de 
tre  Nordbo  folk,  er  for  mig  en  fremkunstlet  Blomst 
uden  Rod.  At  man  hidtil  ikke  har  vidst  at  holde  det 
nationale  og  det  politiske  Forhold  saaledes  ud  fra 
hinanden,  som  det  burde,  er  Grund  til,  at  vi  endnu  bestandig 
staa  i  en  vis,  ikke  naturlig,  fremmedartet  Fjærnhed  denne- 
sides og  hinsides  Øresund  og  Kattegat. 

Saaledes  gaa  de  tre  Interesser:  Danskhed,  Skan- 
dinavisme, Forfatningsfrihed,  som  til  enhver  Tid 
have  været  ledende  for  min  offentlige  Virksomhed,  sammen 
i  én;    de   have  ét  Udspring   og  søge   til   samme  Maal. 

Men  for  mig  selv  har  det  rette  Kavn  for  denne  Virksomhed 
været  „statsborgerlig",  ikke  „politisk".  Et  Studium 
xif  PoHtik,  politisk  Taktik  og  politisk  Historie,  der,  som  for- 
hen sagt,  laa  udenfor  min  tidligere  Dannelses  Gang,  vilde 
senere  hen  ikke  være  blevet  muhgt  uden  paa  Bekostning  af 
de  Sysler,  hvortil  ydre  og  indre  Kald  lige  stærkt  drog  mig 
hen.  Herefter  maatte  ogsaa  min  Virksomhed  som  Kigs- 
dagsmand  afmaales  og  begrænses.  En  egenthg  politisk 
Virksomhed  maa,  naar  den  skal  have  virkelig  Betydning, 
gaa  langt  ud  over  den  ofienthge  Forhandhng  nu  og  da  i 
Tale  eller  Skrift.  Meget  Arbejde,  som  opfylder  Sindet 
og  optager  Tiden,  maa  gaa  jævnsides,  —  af  forberedende, 
ledende  Natur,  af  Meddelelser,  Underhandlinger,  Bearbej- 
delser af  mere  eller  mindre  personlig  Karakter,  dels  for 
.at  lære  Stemningerne,  Gruppering  og  indbyrdes  Forhold  af 
■de  forskjelHge  Partier  at  kjende,  dels  for  at  benytte  ind- 
Tundne  Oplysninger  og  Erfaringer  ved  det  politiske  Skak- 
spil. Dette  hele  Væsen  har  været  og  er  blevet  mig  frem- 
med. For  Alt,  hvad  der  nærmer  sig  til  Klique væsen, 
Jiar  jeg  hart  en  naturUg  Sky,  isærdeleshed  hvor  der  skulde 
lægges  an  paa  at  tage  Andre  i  aandelig  Bearbejdelse, 
■snart  for  om  muhgt  at  bevirke  en  Omstemning,  et  Omslag, 
snart  for  at  tinge  med  gj ensidige  Tilbud  og  Indrømmelser. 
Selv  har  jeg  helst  st}Tet  min  Kurs  efter  eget  Kompas; 
ved  de  store  fædrelandske  Spørgsmaal  har  jeg  havt  miu 
usvigelige  Polarstjærne.  Men  ikke  sjælden  har  jeg  maattet 
finde  mig  temmelig  staaende  alene,  just  fordi  jeg  stod  udenfor 
Partierne,  deres  finere  Spil,  taktiske  Bevægelser  og  S\ång- 
ninger;  den  tilstrækkelige  Mistænksomhed  har  det  ogsaa 
været    mig    svært  at  tilegne  mig;    den   fine  Sporsans  til  at 

forfølge  den  beregnende  Egoisme  paa  dens  Snigveje  har 
manglet  mig.  Det  er  af  alt  dette  en  Selvfølge,  at  min 
parlamentariske  Virksomhed  har  været  af  en  egen 
Art:  mest  indskrænket  til  det,  der  er  foregaaet  i  offent- 
lig Forhandling  for  aabne  Døre.  og  her  atter  indskræn- 
ket til  de  fædrelandske  Hovedinteresser.  Endnu  stod  dog 
én  særlig  Mark  mig  aaben:  Folkekirkens  Uføre.  Men 
her  stod  jeg  kun  altfor  ene;  Leddet  var  her  ikke  bragt  i 
Lave  til  rette  Tid,  og  Vanskehgheden  ved  at  faa  det  For- 
sømte oprettet  blev  bestandig  større  og  større. 


VI. 

Aar  1848-1851. 


J  ørst  i  Januar  1848  blev  Kristian  den  Ottende  syg. 
Det  hed  sig  vel,  at  Sygdommen  skulde  være  hævet  efter 
en  Aareladning;  men  denne  fremkaldte  en  Inflammation, 
som  snart  tog  den  betænkeligste  Vending.  En  bestyrtet 
Stemning  greb  Alle.  Det  var  blevet  til  Mundheld,  at 
Danmarks  Udsigt  til  en  Løsning  af  Forviklingen  overfor 
Holsten  og  det  tyske  Forbund  hang  ved  Kongens  Liv;  og 
ligesaa  ofte  havde  man  i  stille  Sind  mindet  sig  selv  om, 
hvor  skrøbelig  denne  Livstraad  var,  hvor  brat  den  efter  al 
Sandsynlighed  kunde  ventes  overskaaren.  Det  frygtede 
Øjeblik  syntes  nu  allerede  at  være  der. 

Fra  et  Aftenmøde  hos  Schouw,  hvor  flere  ligestemte 
Mænd  i  disse  skumle  Januardage  hyppig  samledes,  gik  jeg 
engang  sent  paa  Aftenen  fra  botanisk  Have  ud  til 
Amalienborg.  Palæet,  der  tjente  som  Kongeborg,  laa  der 
i  dæmrende,  døsig  Natbelysning,  Alt  udenfor  i  lydløs 
Stilhed,  indenfor  Murene  den  døende  Konge.  De  om- 
straalede  Dage  i  Rom  og  Neapel,  hvortil  jeg  havde  været 
Vidne  30  Aar  tilbage,  hvor  levende  stode  de  ikke  for 
mit  Syn:  —  den  smukke,  belevne  Prins  paa  den  solbelyste 

Middagshøjde,  bejlende  til  Verden  og  forgudet  af  Verden! 
Kronen  var  her  baaren  af  en  aandelig  begavet,  kundskabs- 
rig, fintdannet  Konge,  og  dog,  maatte  det  synes,  i  famlende 
Haaud.  Det  er  altid  Øjeblikke  af  gribende  Betydning, 
naar  det  enevældige  Scepter  glider  ud  af  Haanden,  som 
hidtil  har  baaret  det,  for  at  glide  over  i  en  anden  Haand, 
—  især  i  Tilfælde  som  her.  hvor  der  kjendtes  lidet  til 
Tronfølgeren,  hvor  der  ikke  hørtes  meget  om  ham,  men 
mumledes  saa  meget  mere  omkring  i  Krogene,  —  og  det 
i  et  Øjeblik,  hvor  Danmarks  Rige  selv  syntes  at  svæve 
imellem  Liv  og  Død!  Det  blev  fortalt,  med  hvilken 
Sandhed  tør  jeg  ikke  sige,  at  den  dødsyge  Konge  endnu 
i  en  af  sine  sidste  Nætter  havde  skriftlig  anbefalet  sin  Søn 
og  Tronfølger  til  to  kronede  Hoveder.  Den  ene  af  disse, 
Ludvig  Filip,  stod  faa  Uger  efter  Kristian  den  8des  Død 
uden  Krone  og  Rige;  den  anden,  Fredrik  Vilhelm  IV, 
hvem  Kong  Kristian  havde  hilset  som  Gjæst  i  sin  Hoved- 
stad, nyttede  kun  Lejligheden  til  at  udstrække  sin  rov- 
gjerrige  Haand  efter  Kiel erfj orden  og  Ejdermundingen, 
mulig  ogsaa,  som  Mange  mente,  efter  Øresund  og 
Kronborg ! 

Det  var  i  hine  Spændingens  Dage  et  Rygte,  som  løb  fra 
Mand  til  Mand.  og  som  vel  ogsaa  forsætlig  blev  sat  i  Omløb, 
at  der  laa  et  Konstitutionsudkast  færdigt,  hvis  Kund- 
gjørelse  alene  var  bleven  hindret  ved  Kongens  pludsehg 
indtraadte  Sygdom.  Med  lignende  Efterretninger  var  man 
imidlertid  saa  længe  og  saa  ofte  blevet  holdt  hen,  at  Sagen 
ikke  nu  fandt  synderlig  Tiltro;  det  var  tværtimod  en  al- 
mindelig udbredt  Frygt,  at  det  skæbnesvangre  Slag  skulde 
komme  uforberedt,  og  det  ^^gtige  Øjeblik  gaa  unyttet  hen. 
I  fortrolige  Samtaler  mellem  Hvidt,  Schouw  og  mig  blev 

det  drøftet  atter  og  atter,  om  der  ikke  kunde  være  Noget 
a,t  gjøre  for  i  det  rette  Øjeblik  at  give  Forfatningssagen  et 
Stød  fremad.  Det  forekom  os,  at  Hovedstadens  Borger- 
repræsentanter og  de  tilstedeværende  Medlemmer  af  Østif- 
ternes Stænderforsamling  vilde  være  de  nærmeste  til  at 
foretage  et  Skridt  i  denne  Retning;  et  Haandskrift,  som 
Schouw  havde  henliggende  i  sin  Pult,  indeholdende  et 
Porfatningsudkast,  der  Sommeren  forud  havde  været 
meddelt  Ørsted,  syntes  passende  at  kunne  benyttes.  Et 
indledende  Ord  til  samme  lovede  jeg  efter  hans  Ønske 
at  føje  til. 

Torsdagen  den  20de  Januar  ved  Middagstid  ud- 
bredte Rygtet  sig  om  Kongens  Død.  Den  indtraf  dog 
først  i  Nattens  Timer. 

Allerede  tidhgere  havde  et  Møde  af  Borger- 
repræsentanterne været  berammet  til  samme  Aften. 
Her  fremlagde  Hvidt  som  Formand  et  Adresseudkast, 
som  blev  enstemmig  antaget.  Det  samme  var  Tilfældet 
med  et  Udkast,  jeg  fremlagde  for  de  tilstedeværende 
Stænder  de  puter  ede,  som  vare  forsamlede  hos  mig  den 
samme  Aften,  nemlig  Prok.  Christensen,  Kammerraad 
Drewsen,  Direktør  Duntzfeld,  Kand.  H.  H a g e.  Mag.  M. 
Hammerich,  Grosserer  A.  Hansen,  Bankdirektør  H. 
P.  Hansen,  Etatsraad  Hvidt,  Brygger  Jacobsen,  Agent 
Lund,  Jernstøber  Lunde,  Raadmand  Meinert,  Etatsraad 
Schouw,  Urtekræmmer  Øst.  Som  første  Led  i  en 
lang  Kjæde  tør  denne  Adresse  have  nogen  historisk  Be- 
tydning: „En  ulyksalig  Spire  til  Splid  og  Tvedragt,  hed 
det,  er  given  i  den  Maade.  hvorpaa  man  fra  tidhgere 
Tider  har  ladet  Forholdet  imellem  de  forskjellige  Stats- 
dele  og  Forholdet  imellem  de  tvende  forskjellige  Nationalitetei,* 

henstaa  uordnet  og  ubestemt,  og  denne  Spire  har  faaet 
rigelig  Næring  ved  Adskillelsen  af  Stænderne  i  fire  for- 
skjellige  Forsamlinger,  saa  at  efterhaanden  Kongerigets  og 
Hertugdømmernes  Stænder  ikke  sjælden  ere  blevne  Organ 
for  modstridende  Interesser."  —  „Vil  Kongen  styrke  sig 
ved  de  Kræfter,  der  ere  tilrede  i  Folket,  da  vil  han  finde 
dem  sunde  og  samdrægtige  til  at  bære  og  til  at  handle. 
Men  disse  Kræfter  have  hidtil  kun  lidet  været  benyttede. 
Hvor  et  Folk  staar  udelukket  fra  virksom  Andel  i  de 
Anliggenders  Styrelse,  j^aa  hvilke  dets  Vel  og  Ve,  dets- 
Navn  og  Ære,  dets  Liv  og  Død  beror,  der  mangler  den 
store  Skole  for  den  folkelige  Karakters  og  de  folkehge 
Kræfters  Udvikling;  hvor  Styrelsen  er  anlagt,  som  om  Dyg- 
tigheden og  Indsigten  var  alene  sammentrængt  i  Regerings- 
mændenes afsluttede  Eaad,  der  vil  sløv  Ligegyldighed  og 
beregnende  Egennytte  mere  og  mere  træde  i  Stedet  for  et 
rent,  højhjærtet,  oi^ofrende  Fædrelandssind;  og  endelig 
hvor  Pressen,  den  borgerlige  Oplysnings  og  Uddannelses 
Hovedmiddel,  er  trykket  ved  mangehaande  Baand.  og  de 
forskjelhge  Folke-Organer  ere  holdte  fjærnt  fra  hverandre, 
der  er  Hindring  lagt  i  Vejen  for  en  ønskelig  Udrikling. 
Forening  og  Samvirken  af  de  folkelige  Kræfter."  — 
„Maatte  det  behage  Deres  Majestæt  at  bestige  Tronen 
med  den  Tilsikring  til  deres  Folk.  at  det  er  D.  M'.s  Vilje, 
at  Folket  skal  gjenindsættes  i  en  forfatningsmæssig,  be- 
sluttende og  lovgivende  Deltagelse  i  de  offentlige  Anliggen- 
ders Styrelse,  da  vilde  D.  M'.s  første  Regeringshandling 
bidrage  til  at  give  en  Beroligelse  og  Oplivelse,  hvortil 
Trangen,  i  Tidens  Alvor  og  Bekymring,  er  større  og 
stærkere  end  nogensinde."  —  „Paa  denne  Overbevisning 
støtte    vi    en   allerunderdanigst  Begjæring.    hvorved    det    er 

forudsat,  ikke  mindre  i  Danmarks  end  i  Holstens  Interesse, 
at  alt  Hens}Ti  tages  til  Holstens  særegne  Forhold  til  det  tyske 
Forbund.  Yor  allerunderdanigste  Begjæring  er  den,  at  en 
Forsamling  af  Mænd,  i  Besiddelse  af  Kongens  og  Folkets 
Tillid,  maa  blive  sammenkaldt  fra  Statens  forskjellige  Dele, 
og  at  et  Udkast  til  en  fri  konstitutionel  Forfatning  maa 
blive  forelagt  samme  til  Drøftelse,  for  derefter  at  under- 
kastes en  endelig  Behandling  af  vedkommende  Provinsial- 
stænder  i  Forening." 

Morgenen  efter  Kong  Kristians  Død  udkom  Fredrik 
den  Syvendes  aabne  Brev,  det  sagdes  aifattet  af 
Etatsraad  Bang,  som  om  Natten  skulde  være  kaldt  op 
paa  Slottet.  Det  var  lidet  beregnet  paa  den  bevægede 
Stemning;  thi  det  gav  ringe  Oplysning  og  Beroligelse,  naar 
<ler  i  forblommede  og  ubestemte  Ord  var  Tale  om  „at  til- 
endebringe den  af  den  afdøde  Konge  paatænkte  Ordning 
af  Statens  offentlige  Forhold . . . .,  som  tilsigter  at  betrygge 
Borgernes  gj ensidige  Rettigheder,  at  fremme  Enighed  og 
dermed  at  befæste  Samfundets  Styrke  og  Hæder.*' 
Samme  Formiddag  bleve  begge  ovennævnte  Adresser  af- 
leverede i  Kabinets-Sekretariatet  tilligemed  skriftlig  An- 
modning om  Adgang  for  Deputationer  for  at  overrække 
dem  til  Kongen.  Dagen  gik  hen  uden  Svar.  Aftenen  efter 
bragte  Kabinets-Sekretæren,  Kammerherre  Tillisch,  til 
Schouw  Ønsket  om  Tilbageholdelse  af  de  Deputeredes 
Adresse;  da  Forhandlingen  herom  ikke  førte  til  nogen 
Afgjørelse,  indløb  der  skriftligt  Svar  fra  Sekretariatet  saavel 
til  Hvidt  som  til  Schouw  og  mig,  at  „H.  M.  Kongen  havde 
besluttet  for  nærværende  Tid,  da  saamange  vigtige  An- 
liggender ganske  optoge  Allerhøjstsammes  Tid,  ikke  at 
modtage    nogen    Adresse    eller    Petition    i    Anledning    af 

Tronskiftet."  Begge  Adresser  bleve  strax  offentliggjorte. 
Da  Hovedstadens  Kommunalbestyrelse  med  endel  andre 
Myndigheder  derefter  erholdt  Foretræde  til  Kongen  i  Lyk- 
ønsknings-Kur, afgave  Borgerrepræsentanterne  den  Er- 
klæring, at  de,  da  det  var  nægtet  dem  at  aflevere  deres 
Adresse,  gave  Afkald  paa  at  slutte  sig  til  Magistraten  ved 
denne  Lejlighed. 

Det  foran  nævnte  Haandskrift  af  Schouw  og  mig 
var  Aftenen  den  20de  bragt  i  Bianco  Luno's  Trykkeri, 
hvor  der  blev  arbejdet  hele  Natten.  I  Dagbrækningen  blev 
Korrekturen  sendt  mig,  og  om  Eftermiddagen  var  Skriftet: 
„Ved  Tronskiftet  1848"  i  Bogladerne.  Disse  Blade 
fandt  en  forønsket  Modtagelse;  de  ansloge  Strænge,  som 
fandt  Gjenlyd  i  Manges  Bryst;  det  ene  Tusindtal  af  Exem- 
plarer  bortreves  efter  det  andet,  og  Løverdagen  den  22de  i 
Aftenskumringen  fyldtes  den  snedækte  Universitetsgaard 
med  Borgere  af  alle  Klasser  for  at  bringe  en  Tak  til 
Schouw,  som  den  Dag  var  Gjæst  hos  mig,  og  mig.  I 
Svaret  paa  Begges  Vegne  udtalte  jeg,  „at  det  danske 
Folk  derfor  især  maa  have  Ønske  om  og  Trang  til  en  fri 
Forfatning  for  at  blive  i  Stand  til  med  fuld  Kraft  at  værne 
om  sin  danske  Nationalitet."  Jeg  sluttede  med  Ønsket  om. 
„at  vor  dansksindede  Konge  maatte  vide  at  finde  danske 
Raadgivere,  ligesaa  danske  i  Sind  og  Hu  som  hans  tyske 
vare  tysksindede";  Carl  Moltke  var  nemlig  netop  kommen 
ind  i  Statsraadet,  endnu  et  Efterladenskab  fra  Kristian  den 
Ottende.  Faa  Dage  efter  fulgte  et  tysk  Modskrift  „Der 
Thronwechsel  1848".  Det  røbede,  at  Schlesvigholsteinismen 
følte  sig  truften;  men  det  var  skrevet  med  en  behændig 
Pen,  og  hvem  anede  vel,  at  Forfatteren,  Etatsraad 
Francke,  skulde  inden  to  Maaneder  staa  med  aabent  Visir 

i  Landsforrædernes  første  Række!  Jeg  havde  i  det 
historiske  Tilbagebhk  omhyggelig  holdt  den  forevigede 
Konges  Person  og  det  politiske  System  i  hans  Regerings- 
tid ud  fra  hinanden;  men  dette  hindrede  ikke  Etatsraad 
Molbech  fra  at  komme  frem  med  et  Modskrift  med  den 
veludtænkte  Titel:  „Kristian  den  Ottende  domfæ-ldt  af 
Prof.  Clausen".  Det  var  en  saaret  Pietetsfølelse,  i  hvilken 
Molbech  her  spekulerede,  og  der  lod  sig  drive  rentebærende 
Forretninger  med  denne  Artikel.  Jeg  kunde  derfor  ikke 
anse  det  overflødigt  med  nogle  Ord  i  „Fædrelandet"  (Nr. 
45)  at  erindre  derom,  „at  Pietetsfølelsen,  ligesom  andre 
gode  og  fromme  Stemninger,  har  flere  Former  end  den 
ene,  der  er  den  sædvanlige,  og  at  der  er  en  højere  Pietet 
end  den  imod  en  kongelig  Personlighed,  nemlig  imod 
Fædreland  og  Nationahtet,  som  man  ved  videre  frem- 
skreden politisk  Dannelse  vil  vide  at  lade  vederfares  Ret". 
Efter  en  Uges  urofuld  Spænding  udkom  det  kgh  Re- 
skript af  28de  Januar.  Naar  der  i  dette  Aktstykke 
skulde  ses  det  bebudede  Efterladenskab  fra  den  bortgangne 
Konge  til  „Ordning  af  Fædrelandets  offentUge  Forhold  paa 
en  Maade,  der  svarer  til  Opretholdelsen  af  de  forskjellige 
Landsdeles  Selvstændighed  saavelsom  af  deres  Forbindelse 
til  et  velordnet  Hele,"  saa  var  det  vel  skikket  til  at  sprede 
Illusionen  og  bevirke  et  Omslag  i  Stemningen.  Det  danske 
Statslegeme  var  her  betegnet  som  bestaaende  af  to  lige- 
staaende,  ligeberettigede  Dele:  Kongeriget  og  Her- 
tugdømmerne (disse  som  Enhed);  den  fælles  Stænder- 
forsamling med  besluttende  Myndighed  skulde  samles  af- 
vexlende  i  Kongeriget  og  i  Hertugdømmerne,  og  den  skulde 
dannes  af  et  lige  Antal  Medlemmer  fra  begge  Statsdele, 
hvorefter  saaledes,    ifølge    Forholdstallet    af   Befolkningen, 


326  1848—1851. 

8  af  Hertugdømmernes  Beboere  vilde  blive  repræsen- 
terede lige  med  13  af  Kongerigets.  Den  nærmere  Drøftelse 
af  JForfatniugsudkastet  skulde  overdrages  til  en  Forsamling 
af  52  „indsigtsfulde  og  erfarne  Mænd,  som  nyde  deres 
Medborgeres  Agtelse  og  Tillid",  lige  mange  fra  Konge- 
riget og  fra  Hertugdømmerne ;  de  skulde  vælges  dels  af  de 
forskjellige  Klasser  af  Stænderforsamlingernes  Medlemmer, 
dels  af  Gejstligheden  og  Universitetskonsistorierne,  dels  i 
Hertugdømmerne  af  Ridderskabet. 

Der  var  hermed  givet  en  bestemt  Gjenstand  for 
den  offentlige  Forhandling,  og  Overvejelser 
af  den  all  er  alvorligste  Natur  maatte  paatrænge  sig 
enhver  fædrelandssindet  Mand.  Et  Antal  Mænd,  som 
allerede  længe  vare  bragte  hverandre  nær,  samledes  de 
paafølgende  Aftener  dels  hos  Schouw,  dels  hos  mig:  Flor, 
H.  Hage,  M.  Hammerich,  H.  P.  Hansen,  Hvidt, 
Krieger,  Meinert,  Monrad  (fra  sin  Præstegaard  i 
Lolland),  Ploug,  og  noget  senere  Lehmann,  som  i  H- 
rejse  var  vendt  tilbage  fra  Italien.  Ogsaa  Tscherning 
regnedes  dengang  til  det  national-liberale  Parti  og  deltog  i 
Forhandlingerne.  Madvig  tog  først  offentlig  til  Orde  i 
„Fædrelandet"  den  4de  Februar  Nr.  32  om  „det  antydede 
Grundlag  for  en  Forfatning  i  dets  Betydning  for  den  danske 
Nationalitet."  Den  slutter  med  de  Ord:  „Bliver  den  nye 
Forfatning  opbygt  paa  det  Grundlag,  der  er  antydet,  ville 
Efterkommerne  vistnok  derfor  hge  saa  vel  kunne  se  en 
Stat,  der  gaar  fra  Elben  til  Skagen  og  Øresund;  men,  om 
ikke  i  denne  Stat  det  Folk,  hvis  Erindring  den  danske 
Historie  er,  som  har  udviklet  den  danske  Nationalkarakter 
og  har  sit  Mærke  i  det  danske  Sprog,  vil  under  Sorg  og 
Nød  forsvinde  og  gaa  over  i  en  anden  Skikkelse,    det    er 

Spørgsmaalet."  Monrad  indsendte,  efter  at  være  vendt 
tilbage  til  sin  Præstegaard,  en  Række  fintskærende  Artikler : 
„Reskriptet  af  28de  Januar  1848"  („Fædrel."  Nr.  47—50). 
Krieger  gav  en  Afhandling  om  „Regeringens  Forfatnings- 
plan",  særlig  om  Forholdstallet  af  de  Deputerede  („Dansk 
Tidsskrift".  II).  Jeg  skrev  uden  Navn  en  Artikel  i 
„Fædrelandet"  Nr.  40—41:  „En  Schleswigholsteiners  Be- 
tragtning over  Reskriptet  af  28de  Januar.  Et  Forsøg." 
„Jeg  skulde  virkelig,  saaledes  slutter  Artiklen,  mis- 
tvivle om  den  schleswigholsteinske  Politiks  Skarphed  og 
Fremsyn,  dersom  jeg  kunde  tvivle  om,  at  de  schleswig- 
holsteinske Mænd  under  Yilkaar  soui  de,  der  her  ere 
budte,  ville  lindes  villige  til  at  dele  Sæde  med  danske 
Borgere,  —  Prælater  og  Ridderskab  med  Herremænd  fra 
Jylland  og  Øerne  — ,  og  med  ufortrødent  og  oprømt  Sind 
hjælpe  til  at  ordne  Forfatningsværket  paa  en  Grundvold, 
saadan  som  den  her  er  bebudet.  Dersom  da  de  danske 
Mænd  ved  nærmere  Overvejelse  finde  ligesaa  gode  og 
gyldige  Grunde  til  at  række  Haand  til  Fred  og  Forsoning 
paa  denne  Basis,  synes  der  at  være  den  bedste  Udsigt  til 
€n  grundig  Sammensmeltning  af  Landene  fra  Elben  til 
Øresund.  At  bestemme  Nationalitetsmærket  af  denne 
Stat  maa  jo  i  al  Fald  overlades  til  Fremtidens  Historie." 

Det  blev  iøvrigt  anset  for  rettest  fra  dansk  Side  at 
oppebie,  om  ikke,  hvad  der  efter  det  Foregaaende  syntes 
rimehgst  og  for  Sagen  ønskeligst,  en  bestemt  Opposition 
imod  den  stænderske  Forfatningsplan  skulde  udgaa  fra  den 
schleswigholsteinske  Lejr,  og  man  indskrænkede  sig, 
ved  Siden  af  den  literære  Virksomhed,  til  at  vedtage  en 
offentlig  Erklæring  og  holde  den  i  Beredskab  som  Indled- 
ning  til    videre    Skridt.      Forventningen    gik   i   Opfyldelse. 

Den  17de  Februar  afholdtes  i  Kiel  et  Møde  af  bol- 
stenske  og  slesvigske  Stænderdeputerede,  hvor  det  vedtoges, 
at  Valget  af  „de  erfarne  Mænd"  skulde  af  enhver  Vælger 
ledsages  af  den  Erklæring,  at  det  forudsættes,  ,,at  de 
Valgte  ....  ville  fraraade  Indførelsen  af  enhver,  paa 
Ideen  om  en  dansk  Helstat  beroende,  Forfatning  som 
modstridende  Hertugdømmernes  Rettigheder  og  Interesser, 
men  derimod  andrage  paa  Forelæggelse  af  en  konstitutionel 
Forening  af  begge  Hertugdømmer."  Under  28de  Februar 
blev  nu  den  forannævnte  Erklæring,  udkastet  af  mig. 
offentliggjort  som  Udtalelse  af  fælles  Overbevisning,  at  og 
hvorfor  „det  danske  Folk  ikke  kan  finde  sig  tilfredsstillet 
ved  de  foreløbig  opstillede  Grundtræk  for  Forfatnings- 
værkets  Gjennemførelse."  Erklæringen  findes  i  „Fædre- 
landet" Nr.  54  med  45  Navne;  det  har  sin  Interesse  at 
gjennemgaa  denne  Navneliste  med  Henblik  paa  personlige 
Stillinger  og  Forhold  i  Nutiden.  Samtidig  hermed  dannede 
der  sig  en  staaende  Komité  med  det  Formaal:  at  virke  for 
„Slesvigs  konstitutionelle  Forbindelse  med  Dan- 
mark" som  „Livsspørgsmaal  for  Landets  Ære  og  Velfærd", 
og  med  dette  Maal  for  Øje  at  knytte  og  vedligeholde  For- 
bindelse med  ligestemte  jSfænd  i  Provinserne.  Hvidt  er- 
klærede sig,  ikke  uden  stor  Selvovervindelse,  vilhg  til  at 
overtage  Formandsposten. 

Fredag  Aften  den  25de  Februar  var  det  kongelige 
Lig  med  sædvanlig  Pomp  ført  ud  af  Hovedstaden  til  Ros- 
kilde-Domkirke. Først  en  Uge  derefter.  Torsdag  d.  2deu 
Marts,  bragte  Bladene  Efterretning  om,  at  Paris  til 
samme  Tid  havde  været  en  blodig  Vaaben-  og  Valplads,  at 
Kongetronen  var  styrtet,  Ludvig  Filip  paa  Flugt  til  Eng- 
land,   Republiken    proklameret.      Enhver    maatte    grue    for 

Følgerne  af  den  politiske  Jordrystelse;  men  for  Ingen  kom 
den  ubelejligere  end  for  det  danske  Folk. 

Stemningen  her  hjemme  behøvede  dengang  ikke  at 
vækkes,  kun  at  holdes  sammen  og  ledes.  Offentlige  Møder 
med  politiske  Formaal  kjendtes  der  endnu  ikke  til  hos  os. 
Dette  Middel  frembød  sig  her  som  naturligt  og  hensigts- 
svarende.  Løverdag  den  Ilte  Marts  holdtes  det  første 
Møde  i  Kasinos  store  Sal  i  Overværelse  af  2300  Tilhørere. 
Ved  Indgangen  til  Salen  uddeltes  en  trykt  Opfordring  med 
ni  Underskrifter  (Clausen,  Flor.  Hvidt,  Kriéger.  Lehmann, 
Meinert,  P.  Pedersen,  Ploug,  Tscherning)  til  Pengebidrag^ 
for  at  organisere  og  udstyre  en  Virksomhed  til  „Slesvigs 
og  Danmarks  konstitutionelle  Forening".  Hvidt 
var  Dirigent.  Jeg  holdt  en  Times  Foredrag  over  Slesvig's 
Uadskillehghed  fra  Danmark  som  nationalt  og  politisk  Livs- 
punkt.  Lehmann  udførte  det  sidste  Punkt  videre  i  et 
paafølgende  Foredrag.  Den  tredje  Time  hengik  med  For- 
handhng:  paa  den  ene  Side  Skolelærer  Rasmus  Sørensen 
og  Goldschmidt  (Korsarens  Redaktør),  som  dels  vilde 
have  Nationalitets  -  Spørgsmaalet  trængt  tilbage  for  Fri- 
heds-Spørgsmaalet,  dels  vilde  have  det  overladt  til  Sles- 
vigerne selv,  om  de  vilde  vende  sig  mod  Nord  eller  mod 
Syd.  —  paa  den  anden  Side  Krieger  og  Tscherning. 
To  Dage  efter  vare  Foredragene  trykte  og  falbødes  paa. 
Torve  og  Gader. 

Samtidig  med  disse  Forhandlinger  holdtes  der  nogle 
Aftenmøder  hos  Hvidt,  som  var  første  Stænderdeputeret  for 
Hovedstaden,  af  de  kjøbenhavnske  og  de  her  tilstedeværende 
Østift-Deputerede  med  Hensyn  til  det  forestaaende  Valg  til 
Forsamhngen  af  „erfarne  Mænd".  Der  vedtoges  et  For- 
behold,    som    skulde    ledsage    Valghandlingen:     at    intet 

Punkt  i  Udkastet,  der  vilde  blive  forelagt,  turde  være 
unddraget  den  frie  Drøftelse  af  Forsamlingen.  Der  var 
levende  Ønske  om,  at  et  saadant  Skridt  kun  maatte  blive 
foretaget  som  fælles  ved  enstemmig  Beslutning  af  de  for- 
skjellige  Valgklasser.  Men  et  Forsøg  med  Godsejerklassen, 
som  ved  Forhandlingerne  i  Stændersalen  havde  bragt  sig  i 
en  isoleret  Stilling,  førte  ikke  til  noget,  og  i  et  større 
Møde,  som  holdtes  den  16de  Marts  i  Hotel  d'Ångleterre, 
og  hvor  der  tillige  foranstaltedes  Prøvevalg  i  de  forskjellige 
Klasser,  gik  Ytringerne  fra  Godsejernes  Side  derhen,  at 
de  hørte  til  „en  Klasse  i  Samfundet,  som  kunde  staa  alene 
for  sig".  Ligesom  der  af  de  tilstedeværende  Godsejere 
kun  var  En  (Jørgensen  fra  SøUestedgaard),  der  sluttede 
sig  til  de  øvrige  Dejjuterede,  saaledes  var  der  udenfor  dem 
kun  En  (Etatsraad  Stenfeldt  fra  Helsingør),  som  ikke  vilde 
lade  sig  binde  i  nogen  Henseende,  dersom  Valg  skulde 
falde  paa  ham.  Fredagen  den  17de  Marts  foregik 
Valget  i  Roskilde-Stændersal.  Valget  faldt  for  de  mindre 
Landejendomsbesiddere  paa  Prok.  B.  Christensen  og 
mig,  for Kjøbenhavn  paa  Monrad,  Hvidt  og  Lehmann. 
Ved  et  Møde  hos  Hvidt  den  18de  Marts  blev  det  næste 
offentlige  Møde  i  Kasino-Salen  aftalt  tilhgemed  de  Beslut- 
ninger, der  skulde  fremlægges  til  Drøftelse  og  Vedtagelse. 
De  angik  „ukrænket  Opretholdelse  af  det  suveræne  dansk- 
slesvigske Rige",  —  „en  fælles  Rigsforfatning. 
bygget  paa  en  i  Sandhed  folkelig  Valglov",  —  „Betryggelse 
af  de  i  Slesvig  værende  tvende  Nationaliteters  lige  Ret, 
ligesom  og  af  Slesvigs  nuværende  provinsielle  Selvstændig- 
hed". Mandag  Formiddag  den  20de  Marts  Kl.  12, 
da  jeg  efter  endt  Forelæsning  gik  ind  i  Aftrædelsesværelset, 
bragte  Lehmann  mig  der  den  nylig  ankomne  Efterretning 

om  Forsamlingen  i  Ren  cl  s  borg  (Løverdag  den  18de) 
og  den  der  opstillede  Fordring  paa  en  selvstændig  schles- 
wig-holsteinsk  Stat  i  Unionsf orhold  til  Konge- 
riget, med  tilføjet  Anmodning  om  at  give  Møde  paa 
„Fædrelandets"  Kontor.  Hjemme  traf  jeg  Stænderdepu- 
teret, Provst  Pie  sner  fra  Langeland,  som  med  ungdom- 
melig Varme  og  Literesse  gjennemlevede  de  kritiske  Dage 
med  os.  Vi  fulgtes  sammen  til  „Fædrelandets"  Kontor 
ved  Siden  af  Postgaarden;  der  indfandt  sig  efterhaanden 
Flor,  H.  Hage,  Hvidt,  Krieger,  Lehmann,  Marckmann, 
Meinert,  Monrad,  Schouw,  Tscherning.  En  Tanke  blev 
kastet  ind  om  at  benytte  Øjeblikket  i  Børstiden  til  at  faa 
en  Deputation  til  Kongen  istand.  Men  man  enedes  snart  om 
Nødvendigheden  af  paa  det  Omhyggeligste  at  undgaa  et- 
hvert Skin  af  overilet  og  overrumplende  Fremfærd.  Det 
til  Onsdag  berammede  Møde  i  Kasino  blev  nu  bestemt  til 
samme  Aften.  Hvidt  gav  Tilsagn  om  at  fremlægge  for 
Hovedstadens  Repræsentanter  en  Adresse  til  Kongen  af- 
fattet i  Lehmann'sk  Lapidarstil,  hvori  Kongen  bønfaldtes  om 
at  forebygge  Statens  truende  Opløsning  ved  uden  Ophold 
at  omgive  Tronen  med  Mænd,  der  med  energisk  Vilje 
og  Nationens  Bistand  kunde  redde  Danmarks  Ære  og 
grundlægge  dets  Frihed.  Adgangskort  fordeltes  imellem 
de  Tilstedeværende  til  Uddeling,  og  Tilsigelse  af  Mødet 
bekjendtgjordes  paa  forskjellige  off'enthge  Steder.  Studen- 
terne berammede  Møde  til  det  selvsamme  Klokkeslet  i 
Universitets-Salen,  og  en  Time  tidligere  tilsagdes  der  Møde 
af  Borgerrepræsentanterne.  Som  et  Lyn  for  Budskabet 
om  det  udbrudte  Oprør  igjennem  Staden;  Alle  mødtes  i 
én  Stemning. 

Om  Aftenen  Kl.  8  var  den  store  Sal  i  Kasino  tæt  op- 
fyldt af  2500  Mennesker,  samlede  i  alvorsfuld  Stilhed.  De 
trykte  Beslutninger  uddeltes  ved  Indgangen.  En  halv  Time 
ventedes  der  paa  Hvidt 's  Komme  fra  Raadhuset;  „Dan- 
mark, dejligst  Vang  og  Yænge"  istemtes  med  gribende 
Klang.  Omsider  kom  Hvidt  med  Lehmann;  han  modtoges 
med  jublende  Hilsen  og  indledede  Forhandlingen  med 
nogle  faa  Alvorsord,  hvori  han  meddelte  Borgerrepræsen- 
tanternes Vedtagelse  af  Adressen,  der  anholdt  hos  Kongen 
om  et  nyt  Ministerium.  Lehmann  holdt  Hovedfore- 
draget, fuldt  af  glødende  Liv.  Et  listigt  Forsøg  blev  gjort 
af  Francke  (med  Undskyldning  til  Forsamlingen  for,  at 
han  ikke  tiltro'de  sig  den  fornødne  Færdighed  i  „ihre  schone 
Sprache'-')  paa  at  skildre  Beretningen  om  Rendsborger- 
Forsamlingen  som  upaalidelig  og  overdreven,  og  at  advare 
mod  Modbevægelsen  som  overilet.  Han  blev  imødegaaet 
af  Monrad  med  forskjellige  Spørgsmaal,  paa  hvilke  han 
blev  fyldestgjørende  Svar  skyldig,  og  blottet  ved  en  Med- 
delelse (af  Cancellist  de  Coninck?),  hidrørende  fra  et  Øre- 
vidne om  samtlige  Punkter,  der  vare  blevne  vedtagne  i 
Eendsborg.  Stiftsprovst  Tryde  tog  til  Orde  imod  Forlan- 
gendet af  et  nyt  Ministerium,  idet  han  mente,  at  flere  Med- 
lemmer af  det  nuværende  burde  beholdes.  Tscherning 
svarede  ham,  at,  hvad  det  kom  an  paa,  var  ikke  at  faa  den 
ene  eller  den  anden  Minister  ombyttet  med  en  ny,  mere 
eller  mindre  ligeartet.  Personlighed,  men  at  faa  et  andet 
System  bragt  til  Regeringen,  hvad  der  ikke  lod  sig  vente 
uden  ved  et  nyt  Ministerium.  Samthge  Beslutninger  ved- 
toges at  skulle  overbringes  til  Kongen,  —  dog  ikke,  som 
Nogle  vilde,  samme  Aften,  men  først  næste  Formiddag. 
Forsamlingen  skiltes  ad  med  Hurra  for  Konge  og  Fædre- 

land,  og  de  flere  Tusindei'  droge  i  fuldstændig  Rolighed 
igjennein  Gaderne  —  forbi  Carl  Moltke's  Vinduer  paa  Hjør- 
net af  Amaliegade  og  St.  Annæplads. 

Tirsdagen  den  21de  Marts  („Benedictus")  Kl.  11 
var  hele  Staden  i  Bevægelse.  Paa  Gamm  el-Torv  ventede 
takige  Menneskemasser  Udfaldet  af  Borgerrepræsentanternes 
Forhandling  med  Magistraten.  Fra  Raadhusets  Søjlehal  run- 
gede Nationalsange  ud  over  Torvet,  istemte  af  Sangerkor. 
Omsider  kom  den  samlede  Kommunalbestyrelse  i  Forening 
parvis,  Overpræsidenten  (Lange)  og  Hvidt  i  Spidsen,  efter- 
fulgte gjennem  Vimmelskaftet  og  over  Højbro  af  den  uover- 
skuelige, altid  voxende  Mængde,  i  mønsterværdig  Orden.  Paa 
Slotspladsen  ventedes  der  roligt,  indtil  Hvidt  bragte  Kon- 
gens Svar  om  Ministeriets  Afsked.  —  Ved  Middagstid  Kl. 
2 — 3  kom  Monrad  til  mig  med  den  første  Efterretning  om 
Forhandlingerne  angaaende  det  nye  Ministerium.  Allerede 
om  Morgenen  var  han  bleven  kaldt  til  B  ar  d  enfl  eth  og  gjort 
bekjendt  med  Kongens  Vilje,  at  denne  skulde  danne  et 
nyt  Ministerium,  i  hvilket  han,  M.,  blev  opfordret  til  at 
indtræde;  han  maatte,  hed  det,  iblandt  Oppositionens 
Medlemmer  anses  som  den  eneste  Mulighed,  navnlig  ifølge 
Hensyn  til  Hertugdømmerne.  Som  andre  Medlemmer  af 
Ministeriet  var  der  nævnt,  dog  ganske  foreløbig  og  ube- 
stemt, Sponneck,  Unsgaard,  og  for  Hertugdømmerne: 
Francke,  som  dog  havde  trukket  sig  tilbage,  og  C.  Plessen. 
Monrad  havde  begjæret  og  erholdt  Betænkningstid  til  om 
Aftenen,  og  der  blev  nu  aftalt  en  Samling  hos  Schouw 
t^  Kl.  5.  Her  enedes  man  (med  Krieger.  Lehmann,  Ploug 
o.  FL)  om,  at  Monrad  ikke  burde  træde  enestaaende  ind, 
navnhg  ikke  uden  Hvidt  som  den  egentlige  Styrer  af  Be- 
vægelsen,   og  ikke  uden  Oprettelse  af  et  Krigsministerium; 

om  et  saadant  syntes  man  nemlig  endnu  ikke  at  ville 
høre,  da  Kongen  som  Krigsherre  skulde  gjøre  en  Krigs- 
minister overflødig.  Monrad  erklærede,  at  dette  stemmede 
med  hans  egen  Opfattelse  af  Tingenes  Stilling.  Vi  skiltes 
ad  i  forventningsfuld  Spænding. 

Onsdag  Morgen  den  22de  Kl.  7— 8  søgte  Monrad. 
udvaaget  og  udtømt,  mig  atter.  Han  var  den  foregaaende 
Aften,  efter  at  have  afgivet  sin  Erklæring,  paa  hvilken  man 
ikke  vilde  gaa  ind,  bleven  dimitteret,  men  atter  senere 
kaldt,  hvorefter  der  ogsaa  var  gaaet  Bud  efter  Hvidt, 
men  uden  at  nogen  Sammensætning  vilde  lykkes.  Kl.  2 
havde  Monrad  maattet  paatage  sig  at  hente  Bang,  som 
imidlertid  vægrede  sig  ved  at  indlade  sig  med  nogen  delvis 
Fornyelse  af  det  gamle  Ministerium.  Qd  over  dette  Nul- 
punkt var  man  endnu  ikke  kommen.  Men  den  schleswig-hol- 
steinske  Deputation  ventedes  om  Morgenen  med  Damp- 
skibet, og  Bardenfleth,  Bang  og  C.  Plessen  vare  derfor 
sammentraadte  som  foreløbig  Bestyrelse,  dog  uden  Be- 
myndigelse til  at  foretage  noget  Skridt  til  endelig  Ordning, 
og  paa  Betingelse  af,  at  Lederne  af  Bevægelsen  vilde  er- 
kjende  Nødvendigheden  af  denne  Forholdsregel  og  i  Hen- 
hold dertil  lade  udgaa  en  offentlig  Opfordring  til  Rolighed 
og  Orden.  I  en  Drosche  tog  Monrad  og  jeg  ud  til 
Schouw,  hvor  det  sædvanlige  Antal  Mænd  snart  fandt  sig 
samlet.  Monrad  afgav  Beretning  om  Tingenes  Tilstand 
for  Øjeblikket,  og  under  Forhandhngerne  indfandt  Bang  sig 
fra  Slottet  og  trængte  paa,  da  Dampskibet  var  i  Vente 
hvert  Øjeblik.  Den  forlangte  Erklæring  blev  da  opsat, 
underskreven  og  afgiven  til  Bang  —  under  stor  Bekymring 
og  Forstemthed,  og  en  Opfordring,  henvendt  til  Folket, 
var  endnu  under  Pennen,  da  der  indfandt  sig  to  af  Borger- 

repræsentanterne.  Brygger  Jacobsen  og  Jernstøber  Lunde, 
for  at  meddele,  at  liygtet  om  den  provisoriske  Bestyrelse 
havde  vakt  levende  Bekymring  bos  Befolkningen  og  kunde 
lade  befrygte  alvorlige  Uroligheder.  Under  Ordskiftet 
herom  kom  Bang  atter  tilbage  for  med  Ord  og  Mine,  som 
var  alt  andet  end  opmuntrende,  at  berette,  at  det  paatænkte 
midlertidige  Skridt  maatte  gaa  tilbage;  Dampskibet  havde 
bragt  Kongen  Prinsen  af  Augustenborgs  Skrivelse,  hvori 
han  erklærede  at  ville  stille  sig  i  Spidsen  for  Tropperne, 
dersom  Deputationens  Forlangende  ikke  blev  opfyldt.  De 
tre  Mænd  vovede  under  disse  Forhold  ikke  at  overtage 
noget  Ansvar,  og  han  bragte  Opfordring  til  de  Tilstede- 
værende at  indfinde  sig  paa  Slottet.  Her  blev  Sammen- 
sætningen af  det  nye  Ministerium,  Martsministeriet,  snart 
ordnet  ved  Overenskomst  imellem  A.  W.  Moltke  og  Hvidt. 
Jeg  følte  mig  lykkelig  ved  at  kunne,  efter  at  have  bi- 
draget mit  til  den  nye  Tingenes  Orden,  vende  tilbage  til 
mine  Bøger,  mine  Studenter  og  mit  literære  Arbejde;  i 
de  paafølgende  Maaneder,  da  Bølgerne  gik  altid  højere, 
og  Ankergruuden  mangengang  syntes  at  svigte,  hvor  skjøn- 
nede  jeg  ikke  paa  at  staa  udenfor  Styret!  Men  det  er 
misundelsesværdigt  at  have  gjennemlevet  hine  Dage  med 
fuld  Bevidsthed.  Det  var  en  Bevægelse,  overfor  Eevolu- 
tionernes  og  Anarkiets  Hvirvel  andetsteds,  hvoraf  ethvert 
Folk  kunde  være  stolt,  og  hvor  ædelt  bevarede  ikke  den 
almindelige  Stemning  sig  igjennem  Krigens  Prøvelser!*) 


*)  Til  de  foranstaaende  Optegnelser  angaaende  Martsdagenes  Be- 
givenheder danne  de  senest  meddelte  tvende  Breve  fra  P.  G. 
Bang  (Hist.  Tidsskr.  3die  Række.  VI.)  om,  hvad  der  i  de  samme 
Dage  er  foregaaet  indenfor  Slottets  Mure,  et  historisk  Side- 
stykke.   (Sen.  Anm.) 

22 

Den  slesvigsk-danske Komité.  livorijegefterHvidt's 
Afgang  havde  overtaget  Formandskabet,  fortsatte  imidlertid 
sin  Virksomhed.  Et  offentligt  Møde  i  Kasino-Salen  den 
2  7de  Marts  var  i  højeste  Grad  oplivet  ved  Yidnesbyrd^ 
som  aflagdes  af  tilstedeværende  Deputationer  fra  Jyllands 
forskjellige  Egne  om  den  højhjærtede,  opofrende  Stemning, 
hvori  danske  Mænd  og  Kvinder  kappedes  om  at  overbyde 
hverandre.  —  og  ved  Beretninger,  som  Kriiger  fra  Beftoft 
aflagde  som  Øjenvidne  om  Rendsborgerforsamlingen  og  om 
Stemningen  i  Nordslesvig.  Jeg  fremlagde  en  Adresse,  hen- 
vendt til  Slesvigerne,  om  Sammenslutning  „for  Danmark  og 
Slesvig,  Konge  og  Fædreland,  Frihed  og  Ære!"  Den  var 
underskreven  af  19  Mænd,  dels  Stænderdeputerede  for 
Østifterne,  dels  Medlemmer  af  de  jyske  Deputationer, 
og  vedtoges  med  jublende  Enstemmighed  til  Afsendelse  til 
Slesvig. 

I  den  overordentlige  Eoskildske  Stænderfor- 
samling, der  aabnedes  den  26de  April  af  Sponneck 
som  Regerings-Kommissær  alene  for  at  drøfte  Regeringens 
Udkast  til  Valglov  for  den  forestaaende  Rigsfor- 
samling, for  hvilken  Grundlovs-Udkastet  skulde  forelægges, 
havde  jeg  Sæde  som  Deputeret  for  det  samme  Landejen- 
doms-Distrikt som  forhen.  Schouw  indtog  atter  den  tid- 
ligere Plads  som  Præsident;  jeg  blev  valgt  til  Vicepræsident 
og  til  Medlem  af  Udvalget  til  Valglovens  Drøftelse.  Tre 
Dage  forud,  første  Paaskedag  den  23de  April,  var  Slaget 
ved  Slesvig  hæderlig  bestaaet  imod  Overmagten.  Det 
var  Stænderforsamlingens  første  Handling  at  lade  et  Ord, 
affattet  af  mig,  udgaa  med  Underskrift  af  samtlige  Med- 
lemmer til  Hæren  „med  Tak  for  Heltemodet  i  Liv  og  Død. 
for  Kampen  ved  Dannevirke,   der   har  kaldt  Billeder  frem 

for  vor  Sjæl  af  Forfædrenes  bedste  Heltefærd."  Der  føje- 
des til:  „Hvad  der  kan  bringes  som  Offer  til  at  hjælpe  og 
fremme  Eders  Vaaben,  det  bringer  hver  Mand  i  Landet,  selv- 
fornægtende og  forsagende,  med  Glæde;  i  disse  Ofre,  de 
blodige  og  de  ublodige,  vil  Herren  lægge  sin  Velsignelse." 
Udkastet  til  Valgloven  gav  paa  den  ene  Side  en  Valg- 
berettigelse uden  Begrænsning  efter  Ejendom  eller  Skatte- 
ydelse, medens  det  paa  den  anden  Side  forbeholdt  Kongen 
Valget  af  en  Fjerdedel  af  Rigsforsamlingens  Medlemmer. 
Begge  Punkter  fremkaldte  Betænkeligheder  baade  i  Fler- 
tallet af  Udvalget  (foruden  mig:  Grosserer  A.  Hansen, 
Kand,  H.  Hage.  Etatsraad  C.  Neergaard,  Pastor  Bindesbøll, 
Konferentsraad  Treschow)  og  i  Forsamlingen.  „Ethvert 
Hensyn  til  Formue  og  Skatteydelse  er  opgivet  som  Grund- 
lag for  Valgberettigelsen,  og  Sammensætningen  af  en  For- 
samling, der  skal  drøfte  Udkastet  til  Statens  Grundlov,  vil 
saaledes  blive  overdragen  til  Vælgere,  af  hvilke  der  ikkun 
tør  tiltro's  det  langt  ringere  Antal  tilstrækkelig  Indsigt  i 
Opgavens  Betydning  og  Storhed".  Saaledes  hed  det  an- 
gaaende  det  første  Punkt  i  Betænkningen,  affattet  af  mig. 
Men  en  Begejstrings  Luftning  hvilede  endnu  over  Betragt- 
ning og  Forhandling;  Vigtigheden  af  tilhdsfuld  Tilslutning 
af  Folkets  Repræsentanter  til  Kongen  og  hans  Regering 
overvejede  dengang  enhver  anden  Betænkehghed.  Paa 
denne  Betragtning  støttede  jeg  fornemmelig  Udvalgets  Ind- 
stilling som  dets  Ordfører  i  Salen,  og  Grundbestemmelserne 
i  Udkastet  bleve  vedtagne  med  stor  Stemmeflerhed.  For- 
samlingen sluttedes  paa  den  syttende  Dag.  Det  var  første 
og  eneste  Gang,  jeg  saaledes  var  i  Roskilde  uden  Familie. 
Jeg  havde  en  venhg  Bolig  hos  Organist  Hansen  med  den 
skjønne  Udsigt  fra   Vinduerne  over  Issefjorden,    dens  høje 

Kyster  og  fremspringende  Næs,  og  Stemningen  blev  i  disse 
Dage  oplivet  og  opløftet  ved  Efterretninger  fra  Sverrig. 
Mit  Ophold  i  Stockholm  forrige  Aar  havde  vundet  mig  en 
venskabelig  Forbindelse  med  Hyltén-Cavallius,  en  ung 
Videnskabsmand,  dengang  Bibliotek-Sekretær,  senere  Teater- 
Intendant,  senest  Ministerresident  i  Brasilien.  Han  var 
entusiastisk  Skandinav,  havde  mange  Forbindelser,  og  sendte 
mig  de  glædeligste  Beretninger  om  Regeringens  Hensigt  og 
Foretagender  for  at  komme  Danmark  alvorlig  til  Hjælp. 
Det  var  dog  saare  Lidet,  der  kom  ud  af  disse  Forvent- 
ninger. 

Malmø-Konventionen  2den  Juli,  som  indledede 
den  syv  Maaneders  Stilstand  (fra  26de  August),  bidrog  ikke 
til  at  sætte  godt  Blod;  den  svækkede  Ministeriets  Stilling. 
Man  saa'  Kong  Oskar  træde  op  som  Mægler  istedetfor  som 
Hjælper;  man  saa'  ikke  blot  Blokaden,  hvoraf  man  havde 
ventet  sig  store  Virkninger,  hævet,  men  de  opbragte  Skibe, 
hvis  Syn  havde  forlystet  Blikket  ud  over  flheden.  forsvinde 
og  tilbagegives  til  Ejerne  eller  Rhederne;  man  lærte  at 
kjende  det  hele  Spil  af  den  preussiske  Uærlighed  og  Tro- 
løshed ved  enhver  Forpligtelse,  der  skulde  opfyldes  fra  den 
anden  Side;  fra  Slesvig  hørtes  der  idel  Klager  over  lovløs 
Undertrykkelse  og  Fortrædigelse.  Alt  dette  vakte  Misstem- 
ning; min  personlige  Stemning  gav  jeg  Udtryk  i  en  Artikel: 
„Om  Mulighed  af  Krigens  Fortsættelse''  („Fædrelandet" 
Nr.  168).  Det  klinger  nutildags  sælsomt,  at  Utilfredsheden 
især  var  lydelig  over,  at  der  ikke  var  gjort  nok,  at  Rege- 
ringen for  tidlig  var  begyndt  at  underhandle,  at  den  fandt 
sig  taalmodig  i  de  aabenbare  Traktatbrud;  som  et  slaaende 
Vidnesbyrd  kan  jeg  henvise  til  en  Adresse,  undertegnet  af 
4520  jMedborgere,    tilsendt    mig   for  at   fremlægges  i  Rigs- 

forsamlingen  den  8de  November:  „Det  danske  Folk  har 
rejst  sig  i  ædel  Begejstring  og  tilbudt  Alt  for  med  Ære  at 
føre  Kampen  for  sin  Ret.  Det  er  langtfra,  at  Alt  er  mod- 
taget. Yi  gjentage  vort  Tilbud.  Vor  Kamp  for  Danmarks 
Eet  er  ikke  ført  til  Ende,  førend  Folkets  dybe  Kræfter 
have  rørt  sig".  Selv  Reaktionens  Mænd,  for  hvem  „Mini- 
steriet fra  Gaden"  var  en  Uting,  hørtes  dengang,  for  at 
komme  samme  tillivs,  at  istemme  de  modige,  krigslystne 
Toner.  Mest  forstemmende  virkede  dog,  hvad  der  forlød 
om  Krigsministerens  Udtalelser,  som  vidnede  om  den  sor- 
teste Pessimisme.  Det  var  et  af  Grruudtvig's  stærke 
Ord,  som  han  umiddelbar  efter  Ministerskiftet  udslyngede 
imod  Tscherning  i  et  Rigsforsamlingsmøde  inden  lukte 
Døre,  at,  „ligesom  han  ikke  havde  lagt  Skjul  paa  sin  Mis- 
tillid til  Folket,  saaledes  gjengjældte  dette  ham  med  Mis- 
tillid tilbunds".  Saa  meget  er  vist,  at  den  Tillid,  hvormed 
man  havde  hilset  denne  Mand  som  Krigsminister,  svandt 
forbausende  snart.  En  Krigsminister,  hvis  første  og  sidste 
Ord  var:  Fred  til  enhver  Pris!  afgav  en  altfor  besynder- 
lig Type! 

Tiden  nærmede  sig  imidlertid  til  den  vigtige  Valg- 
handling til  den  grundlovgivende  Rigsforsamling. 
Valgdagen  den  5te  Oktober  skulde  for  første  Gang 
frembyde  Scenen  af  offentlig  Forhandling  imellem  de  stillede 
Kandidater  og  Vælgerne,  og  i  flere  Uger  forud  havde  Bevæ- 
gelse og  Forberedelse  hertil  taget  Opmærksomhed  og  Kræfter 
i  Beslag.  Med  Gjødvad,  H.  Hage,  M.  Hammerich, 
H.  P.  Hansen,  Meinert,  P.  Pedersen,  Ploug,  Schouw 
var  jeg  traadt  sammen  for  at  indbyde  Borgerrepræsentan- 
terne og  et  Antal  andre  Medborgere  til  at  raadslaa  om 
Forslag  til  Valgkandidater  for  de  11  kjøbenhavnske Distrikter. 

Selv  havde  jeg  efter  Opfordring  anmeldt  mig  som  Kandidat 
i  Præstø  By-  og  Landdistrikt,  hvorfra  jeg  tre  Gange  havde 
modtaget  Valg  som  Stænderdeputeret  og  flere  Bevidnelser 
af  Paaskjønnelse;  jeg  havde  heller  ikke  undladt  i  Stænder- 
salen efter  Evne  at  tage  Del  i  de  forefaldende  Sager  om 
Landboforholdene,  særlig  at  tage  Ordet  for  Foranstaltninger, 
sigtende  til  Forbedring  af  Husmændenes  Kaar.  Jeg  havde 
derhos  ikke  forsømt  i  et  trykt  Sendebrev,  som  itide  blev 
omdelt  iblandt  Vælgerne,  at  udtale  mig  nærmere  for  dem. 
Men  „Bondevennepartiet"  var  allerede  dengang  saa  vidt  avan- 
ceret under  dets  rastløse  Førere,  at  disse  vare  i  Stand  til 
at  agitere  med  stort  Eftertryk  for  og  imod  Valgene  i  Land- 
distrikterne. Præstøegnen,  hvor  Kjøbstaden  er  forsvindende 
mod  Landbefolkningen,  var  en  af  de  mest  gjennempløjede, 
og  „Almuevennen"  advarede  paa  det  Alvorligste  imod  mit 
Valg;  jeg  betegnedes  som  „reaktionær",  som  „Modstander 
af  Bondestanden",  som  den,  de  vilde  have  baade  „Skam  og 
Skade  af  at  vælge".  Under  saa  ildevarslende  Tegn  blev 
jeg  anmodet  fra  andre  Distrikter  om  at  ville  stille  mig  der; 
men  det  forekom  mig  ikke  sømmeligt  at  vige  Pladsen  dér, 
hvor  jeg  hørte  naturligst  hen.  Et  Par  Dage  før  Valget 
tog  jeg  ned  til  Kallehave  Præstegaard,  hvor  venligt  Kvarter 
var  tilbudt  mig  af  Provst  Nielsen.  Derfra  havde  jeg  i  den 
mellemliggende  Tid  Sammenkomster  med  Bønderne  paa  for- 
skjellige  Steder,  hvor  der  dog  ikke  indfandt  sig  Mange. 
Som  Modkandidat  var  opstillet  en  Væver  Hans  Hansen 
fra  Mehrn  Sogn,  der  tidligere  havde  været  arresteret 
som  mistænkt  for  Tyveri  og  efter  Løsladelsen  befundet  sig 
under  Politiets  særlige  Tilsyn.  Selve  Valghandlingen  har 
efterladt  et  Indtryk,  som  Tiden  ikke  har  udslettet.  Et 
alvorsfuldt  Billede    oprulledes    for    mig    af  Faren    ved    saa 

\idtstrakt  en  Valgret,  hvor  det  blotte  Stemmetal,  bortset 
fra  alle  andre  Momenter,  er  afgjørende.  Fra  Tribunen 
paa  Præstø-Torv  saa'  jeg  mig  omgiven  af  en  tæt  sammen- 
pakket Masse,  mest  Bønder  og  Husmænd;  Optællingen 
viste  omtrent  900  tilstedeværende  Vælgere.  Jeg  talte 
i  stærktbevæget  Stemning,  og  ved  min  Side  havde  jeg  to 
Mænd,  Pastor  Rørdam  fra  Mehrn  og  Kateket  Hag  er  up, 
senere  Præst  i  Solt  i  Slesvig,  som  begge  havde  Greb  paa 
at  tale  Menigmand  til,  og  med  stor  Ihærdighed  brugte  de 
Vaaben,  der  rigelig  vare  tilstede  mod  Medbejleren.  Men 
det  var  talt  for  døve  Øren;  hvad  der  blev  anført  imod 
Væverens  borgerhge  Hæderlighed,  blev  kun  modtaget  med 
haanligt  Smil  eller  vilde  Udraab :  „Det  havde  intet  at  sige", 
—  „man  kunde  dog  ikke  komme  ham  nærmere",  —  „han 
var  god  nok"  o.  s.  v.  Overfor  denne  Kandidat  faldt  jeg 
med  omtr.  330  Stemmer  mod  omtr.  570.  Efter  tabt  Slag 
endte  jeg  Dagen  i  den  behageligste  Omgivelse  paa  Nysø  i 
Baron  Stampe's  Familiekreds.  Oprejsningen  udeblev  heller 
ikke.  Præstø-Borgere  bragte  mig  her  om  Aftenen  en  Af- 
skedshilsen ;  fra  et  Antal  Bønder  indløb  der  faa  Dage  efter 
en  Skrivelse,  hvori  de  fralagde  sig  al  Del  i  „den  Forblin- 
delse, der  havde  betaget  Saamange  ifølge  et  Partis  Be- 
stræbelser for  at  besnære  dem" ;  tilsidst  fandt  Væveren 
det  raadeligst  før  Rigsforsamlingens  A  åbning  at  trække  sig 
tilbage.  Omvalget  i  Præstø  bragte  Grundtvig  ind  i  det 
parlamentariske  Liv.  Jeg  havde  imidlertid  faaet  Plads  i 
Rigsforsamlingen  som  kongevalgt  Medlem. 

Efterat  Grundlovs  udkast  et  var  blevet  fremlagt  i 
Forsamlingen,  fremkom  der  i  det  10de  Møde,  den  6te  No- 
vember, Forslag  ved  Krieger  om  Udsættelse  af  sammes 
Forhandling.     Allerede  Overskriften:    „For  Kongeriget  Dan- 

mark  og  Slesvig"  maatte  vække  Betænkelighed  ved  at  be- 
handle Grundloven  uden  Afsendinge  fra  Slesvig;  i  Sles- 
vig vilde  en  saadan  Behandling  tilmed  let  kunne  udtydes 
som  en  Tilsidesættelse,  i  Udlandet  som  et  stiltiende 
Afkald  paa  det  bestridte  Land.  Vægten  af  disse 
Grunde  forekom  mig  i  alle  Tilfælde  stor  nok  til  at  fortjene 
Drøftelse  af  et  Udvalg,  og  jeg  førte  Ordet  derfor.  Men 
Forslaget  blev  afvist  med  stor  Flerstemmighed,  og  efter 
den  Vending,  Sagerne  toge,  var  denne  Beslutning  vel  ogsaa 
den  heldigste. 


Den  grundlovgivende  Rigsforsamling  havde 
næppe  begyndt  sine  Forhandlinger,  den  23de  Oktober,  — 
under  hvilke  Forretningsordenen  var  bleven  drøftet  og 
vedtagen,  Udkastet  til  Grundloven  modtaget  og  en 
Adresse  til  Kongen  udfærdiget,  førend  der.  den  10de  No- 
vember, ymtedes  om,  at  det  samlede  Ministerium  havde 
indgivet  sin  Begjæring  om  Afskedigelse.  Det  over- 
raskende Rygte  blev  snart  stadfæstet.  Man  fejler  næppe 
ved  at  antage,  at  Stillingen  overfor  det  fremmede  Diplomati, 
navnlig  det  russiske,  var  bleven  mere  og  mere  ubehagelig; 
men,  hvad  der  traadte  frem  som  Grund  til  Ministeriets 
Tilbagetræden,  var  Spørgsmaal  om  Grundlaget  for 
Fredsunderhandlingerne,  der  stode  i  Begreb  med  at 
skulle  aabnes  i  London.  Den  Palmerston'ske  Tanke  at 
søge  en  Grænselinje  dragen  igjennem  Slesvig  efter  Natio- 
naliteterne var  i  Ministeriets  Indstilling  til  Instruktionen 
for  vore  Underhandlere  optagen  som  subsidiært  Udgangs- 
punkt; i  den  kongelige  Resolution,  som  meddelte  Appro- 
bationen, var  derimod  føjet  den  Bestemmelse  til,  at  der  ikke 

maatte  blive  Tale  om  nogen  Deling  af  Slesvig  før  efter 
nærmere  Meddelelse  fra  Kongens  Regering. 

Løverdagen  den  Ilte  November  søgte  jeg  før Rigs- 
dagsforhandlingen  Schouw  i  Præsidentværelset.  I  Døren 
traf  jeg  Statsraadspræsidenten  Grev  A.  W.  Moltke,  som 
gik  bort,  efterat  han  forgjæves  havde  opfordret  Schouw 
til  at  indtræde  i  det  nye  Ministerium,  hvis  Dannelse  var 
Qverdragen  til  ham.  Han  henvendte  sig  nu  til  mig.  Natur- 
ligvis kunde  jeg,  saaledes  overrasket,  kun  give  undvigende 
Svar  med  alt  Forbehold  af  at  modtage  nærmere  Oplys- 
ninger til  nærmere  Overvejelse. 

Efterat  jeg  havde  indhentet  Underretning  om  Tingenes 
Sammenhæng  og  Stilling  og  plejet  Raad  med  En  og  Anden, 
søgte  jeg  efter  Løfte  Grev  Moltke  næste  Dag;  han  med- 
delte mig  de  faktiske  Oplysninger  og  anmodede  mig  om  at 
fremlægge  min  personlige  Opfattelse  af  Tingenes  Stilling. 
Jeg  udbad  mig  at  maatte  give  den  skriftlig.  Hovedpunktet 
var  Instruktionen,  der  skulde  være  bestemmende 
for  Retningen,  hvori  Underhandlingen  i  London  skulde 
søges  ført  fra  vor  Side.  Sammenstødet  imellem  den  nationale^ 
og  den  dynastiske  Interesse  var  allerede  tilstede;  Ministe- 
riet stod  overfor  Hofpartiet.  Men  det  forekom  mig.  som 
om  Sammenstødet  her  var  fremskudt  og  fremskyndet  uden 
Nødvendighed.  Jeg  kunde  ikke  overtyde  mig  om,  at  Tids- 
punktet allerede  skulde  være  kommet  til  at  stille  Valget 
imellem  Et  af  To:  enten  Danmark  -{-det  danske  Slesvig 
—  og  Holsten  -j-  det  tyske  Slesvig,  eller  Danmark  -j- 
Slesvig  indtil  Ejderen  i  unionelt  Forhold  til  Holsten-Lauen- 
borg,  —  at  det  allerede  nu  skulde  være  nødvendigt  at 
røbe  Villighed  til  at  opgive  den  gamle  historiske 
Grænse.      I  Overensstemmelse  hermed   tilskrev  jeg  Grev 

Moltke  saaledes:  „I  Kongens  Svar  til  den  slesvigske  Depu- 
tation af  24de  Marts  er  det  angivet  som  den  danske  Poli- 
tiks Opgave  og  Formaal  „at  befæste  den  uadskillelige 
Forening  af  Slesvig  med  Danmark  ved  en  fælles  og  fri 
Forfatning."  Det  er  saaledes  ikke  blot  en  Forening,  en 
Union  i  Ordets  ubestemte  Betydning,  heller  ikke  Uad- 
skilleligbeden af  Foreningen,  saaledes  som  den  kan  be- 
trygges ved  en  garanteret  Arvefølgelov,  men  det  er  en 
forfatningsmæssig  Forening,  hvor  Foreningen  er  given  i 
fælles  Rigsstænder  og  det  herved  betegnede  Fællesskab 
med  Hensyn  til  de  vigtigste  Statsinteresser.  Det  vil  heraf 
ses,  i  hvilket  Forhold  min  Anskuelse  om  det  slesvigske 
Spørgsmaal  og  om  den  Løsning,  som  jeg  alene  kan  finde 
forenehg  med  Danmarks  Ære  og  Yelfærd,  staar  til  den 
meddelte  Instruktion.  Jeg  savner,  ved  Siden  af  den 
meget  bestemt  udtalte  „Selvstændighed  af  Slesvig",  en  til- 
svarende Bestemthed  med  Hensyn  til  Slesvigs  forfatnings- 
mæssige Enhed  med  Danmark;  jeg  savner,  ved  Siden  af 
den  meget  bestemt  udtalte  „uadskillelige  Forbindelse  med 
Danmark  udadtil",  en  tilsvarende  Bestemthed  med  Hensyn 
til  den  organiske  Forbindelse  indadtil;  jeg  savner,  ved 
Siden  af  det,  der  er  ytret  om  „begge  Landes  Forfatninger", 
en  bestemt  Udtalelse  af  den  fælles  Forfatning,  den  fælles 
Repræsentation.  —  For  saa  vidt  som  herefter  Koncessioner 
skulle  vise  sig  uundgaaelige,  vil  det  være  klart,  i  hvilken 
Retning  jeg  formener,  at  de  alene  kunne  gjøres:  nemhg 
ikke  saaledes,  at  Foreningen  i  sit  indre  Væsen  svækkes  og 
udtyndes,  men  saaledes,  at  den  sydhge  Grænselinje  af  det 
slesvigske  Land  drages  Skridt  for  Skridt  længere  mod 
Nord.  Tlii  det  kan,  naar  man  ikke  vil  tage  Skin  i  Virke- 
lighedens Sted,    ikke    være    den    højeste  Lov    at   fastholde 

Helheden  i  eu  løs  og  i  Tiden  uholdbar  Forbindelse,  men 
at  sikre  det,  der  lader  sig  bevare,  ved  en  Forening,  som 
i  sig  selv  har  Kraft  til  at  voxe  i  Fasthed  og  Inderlighed. 
Det  tør  ej  engang  overses,  at  Foreningen  saameget  lettere 
vil  kunne  have  denne  Fasthed  og  Inderlighed,  dersom  For- 
holdene skulle  nødsage  til  at  opofre  en  Del  af  Slesvigs 
Land,  som  har  en  ren  tysk.  Danskheden  modstræbende 
Befolkning."  —  Forandringer  og  Tilføjelser,  som  stemmede 
hermed,  bleve  derpaa  indførte  i  Instruktionen,  At -man  nu 
med  Beklagelse  kan  sé  tilbage  paa  et  Øjeblik,  hvor  det  tør 
antages  at  have  staaet  i  vor  Magt  at  faa  Nationalitets- 
grænsen  dragen  saa  gunstigt,  som  det  paa  nogen  Maade 
kan  forlanges,  kan  ikke  forrykke  Synspunktet  af  det,  som 
dengang  burde  tilstræbes.  Uden  tvingende  Nødvendighed 
at  vige  tilbage  fra  den  tusindaarige  Grænse  vilde  have  paa- 
f<?(rt  et  stort  Ansvar,  og  Nødvendigheden  kunde  ikke 
dengang  paavises. 

Jeg  overbeviste  mig  imidlertid  personlig  let  derom,  at 
min  Stilling  vilde  savne  sin  Holdning  og  Betydning,  dersom 
jeg  lod  mig  føje  ind  i  en  Kreds,  hvor  jeg  kom  til  at  staa 
alene.  Jeg  vendte  mig  til  Monrad,  som  ogsaa  syntes 
ikke  utilbøjelig  til  at  fastholde  Portefeuillen ;  han  deltog 
endogsaa  i  et  Par  foreløbige  Møder  hos  Grev  Moltke  med 
de  eventuelle  nye  Kolleger.  Men  han  gjorde  det  til  Be- 
tingelse for  sin  Indtrædelse,  at  Grev  Knuth  skulde  gaa 
som  befuldmægtiget  Underhandler  til  London.  Heri  vilde 
de  øvrige  Stemmehavende  kun  indvillige  paa  Betingelse  af. 
at  Treschow  selvanden  med  Knuth  skulde  lede  Under- 
handlingerne i  London.  Paa  denne  Sammenføjning  vilde 
Knuth  ikke  indlade  sig,  og  Monrad  trak  sig  da  tilbage. 
Schouw  fandt  jeg  ved  gjentaget  Forsøg  utilgængelig.     Det 

var  kjendeligt,  at  den  legemlige  Svaghed,  som  havde  trykket 
ham  i  den  senere  Tid  for  snart  at  skulle  bryde  ind  over 
ham,  her  gjorde  sig  gjældende;  især  følte  han  sig  ængstet 
ved  Tanken  om  Medansvar  ved  mulig  Fornyelse  af  Krigen. 
Saaledes  stod  jeg  atter  alene.  Pladserne  i  det  nye  Kabinet 
vare  alle  besatte;  kun  over  Kultusminister -Portefeuillen 
havde  jeg  Raadighed.  Madvig,  som  ogsaa  havde  det 
Fortrin  at  staa  udenfor  Partierne,  de  pohtiske  saavel  som 
de  teologiske,  bragte  jeg  da  i  Forslag  imod  selv  at  ville 
træde  til  som  Minister  uden  Portefeuille.  Det  lykkedes  at 
overvinde  Betænkelighederne  fra  min  Kollegas  Side,  og 
den  16de  jSIovember  var  det  nye  Ministerium  dannet.  Der 
var  under  de  svævende,  til  alle  Sider  ubefæstede,  Forhold 
ikke  Udsigt  til.  at  der  skulde  være  beskikket  November- 
ministeriet et  længere  Liv  end  Martsministeriet.  Havde 
jeg  kunnet  forudse,  at  Traaden  skulde  for  det  nye  Ministe- 
rium blive  spunden  over  fire  Gange  saa  lang,  havde  jeg 
dog  næppe  bekvemmet  mig  til  at  tage  Plads,  saaledes 
som  det  nu  var  Tilfældet,  som  folkelig  og  national 
Tilhdsmand  uden  bestemt  Virksomhed;  maaske  havde 
det  kunnet  lykkes  mig  at  føre  Folkekirken  et  Skridt  fremad 
til  den  forfatningsmæssige  Stilling,  der  er  tilsagt  den  i 
Grundloven. 

Novemberministeriets  Program  lød  paa  „Fort- 
sættelse, hvad  Retning  og  Formaal  angaar,  af  det  Regerings- 
system,  der  hidtil  er  fulgt  af  det  tidligere  Ministerium,  og 
har  fundet  sin  Anerkjendelse  og  Understøttelse  af  Folket." 
Særhg  vedkjendte  det  sig  „det  fremlagte  Udkast  til  For- 
fatningsloven i  dets  Helhed".  Dette  var  hgefrem  Selvfølge 
efter  Tingenes  historiske  Gang  og  Stilling,  uagtet  jeg  næppe 
var  den  Eneste,    der    fra    først  af  havde  havt  alvorlig  Be- 

tænkeligbed  ved  en  Valglov,  som  med  ét  Spring  satte 
Folket  ind  i  Udøvelsen  af  en  Valgret,  hvortil  den  store 
Masse  kun  ved  et  Under  kunde  antages  at  være  moden. 
Jeg  kunde  kun  undres  over  den  Tillidsfuldhed.  hvormed 
M  o  n  r  a  d  baade  mundtlig  og  paa  Prent  havde  fundet  Be- 
roligelse i  den  Tanke,  at  Husmanden  hænger  ved  sin  Hus- 
lod  med  samme  konservative  Sind  som  Herremanden  ved 
sit  Hartkorn,  som  om  det  ikke  var  Andet  og  Mere,  der 
Tar  at  spørge  om  end  trofast  og  sej  Vedholdenhed  ved 
det  historisk  Overleverede.  Imidlertid  havde  Ministeriet, 
ved  at  vedkjende  sig  Grundlovsudkastet  i  dets  Helhed, 
ikke  afskaaret  sig  sin  Selvbestemmelse  med  Hensyn  til 
Enkelthederne.  I  det  oprindelige  Udkast  var  der  ikke 
opstillet  nogen  anden  Forskjelhghed  imellem  Lands- 
thingets  og  Folkethingets  Sammensætning  end 
Forskjel  i  Valg  amtsvis  istedetfor  distriktsvis,  Forskjel  i 
Valgbarhedsalder :  40  Aar  istedetfor  30,  og  i  Valgtid:  8 
Aar  istedetfor  4.  Det  aldeles  Utilfredsstillende  heri  blev 
erkjendt  overalt  udenfor  det  ultra-demokratiske  Parti,  og 
var  Gjenstand  for  levende  Forhandling  i  Ministeriet  ikke 
mindre  end  i  Rigsforsamlingens  Midte.  Der  fremkom  her 
en  broget  Mangfoldighed  af  Forslag,  som  bevægede  sig 
igjennem  alle  Formationer  af  Etkammer-  og  Tokammer- 
systemet: Klassevalg  og  Censusvalg,  umiddelbare  og  mid- 
delbare. Iblandt  disse  Forslag  sluttede  omsider  Ministeriet 
sig,  efterat  Tanken  om  Diætløshed  for  Landsthingets  Med- 
lemmer havde  maattet  opgives,  til  et  Forslag  angaaende 
Dannelse  af  Landsthinget,  som  var  fremsat  af  to  jyske 
Deputerede,  P.  D.  Bruun  og  C.  M.  Jespersen,  og 
som,  efter  lang  ForhandHng  og  heftig  Modstand  fra  venstre 
Side,   blev  vedtaget  med  ikke  mere  end  2  Stemmers  Over- 

vægt  (62  imod  60).  Hvor  ringe  Betryggelse  der  vandtes 
ved  de  to  her  indeholdte  Bestemmelser,  Valgbarheds-Census 
og  middelhare  Valg,  har  Erfaring  vist. 

Folkekirken  skulde  ikke  glæde  sig  ved  den  Inter- 
esse, Grundlovsudkastet  lagde  for  Dagen  for  dens  Ved- 
kommende. Nidkjærhedenfor  den  ubetingede  Religions- 
frihed synes  at  have  fordunklet  enhver  Interesse  af 
p  ositiv  Natur  og  fjærnet  enhver  Tanke  om  Nødvendigheden 
af  Begrænsning  af  Bevægelsesfriheden  for  den  romerske 
Katolicisme  og  for  de  fremmylrende  Sekter  og  Partier. 
Selv  den  nuværende  §  80:  „Folkekirkens  Forfatning 
ordnes  ved  Lov"  fandtes  ikke  i  det  oprindelige  Udkast ; 
den  skyldes  Forfatnings-Udvalget;  Tilføjelsen  derimod,  som 
ligeledes  var  bragt  i  Forslag:  „efterat  Betænkning  er  af- 
given af  et  af  Kongen  anordnet  Kirkemøde",  blev  forkastet. 
Heller  ikke  fandtes  der  nogen  Bestemmelse  angaaende 
Ukrænkeligheden  af  de  til  Kirken  henlagte  Mid- 
ler. Jeg  var  ikke  uden  Indflydelse  paa,  at  en  Flerhed  af 
Udvalget  stillede  det  Forslag,  at  „de  til  Kirken,  Skolen 
og  milde  Stiftelser  henlagte  eller  skjænkede  Ejendele  og 
Midler  kunne  ikke  anvendes  til  noget  fremmed  Øjemed", 
og  jeg  gjorde  mit  Bedste  for  at  forestille,  hvor  vigtigt  et 
Værn  en  saadan  Bestemmelse  kunde  blive  imod  Omskift- 
ninger og  Svingninger  af  den  offentlige  Stemning  til 
Tider,  hvor  de  materielle  Interesser  stode  i  Strid  med  de 
aandelige*).  Men  jeg  gjorde  her  som  oftere  den  Erfaring, 
indtil  hvilken  Grad  selv  oplyste  Mænd.  som  der  ikke  tør 
frakjendes  Interesse  for  det  aandelige  Liv  i  Almindelighed, 
betragte    de    kirkelige   Anliggender    som    fremmede    og  sig 


*)  Til  mit  Hovedforedrag   i   denne   Sag   (S.  3360—3363)  finder  jeg 
Anledning  til  at  henvise. 

uvedkommende.  Overfor  en  energisk  Modstand  fra  den 
ligefrem  ukirkelige  Side  staar  der  paa  den  anden  Side  kun 
lunken  og  Ij^dløs  Deltagelse.  Saaledes  fandt  jeg  det  i  Stats- 
raadet  og  saaledes  i  Rigsdagssalen;  Forslaget  faldt  med  53 
Ja  mod  71  Nej;  selv  Kirkeministeren  havde  her  intet  Ord 
tilovers.  Ikke  25  Aar  ere  forløbne,  inden  vi  smerteligt 
have  faaet  at  føle  Savnet  af  en  saadan  Grundlovsbestemmelse 
som  Værn  imod  Folkethingets  Forgribelse  baade  paa  Kir- 
kens og  Universitetets  Midler. 

Malmø -Konventionen  havde  bragt  os  en 
Vaa  benstilstand,  hvor  Stillingen  blev  saa  fuld  af  yd- 
mygende Pinagtigheder,  som  den  kan  være,  hvor  man 
har  kontraheret  med  en  overmægtig  Modpart,  der  hverken 
har  Frygt  for  at  forurette  den  anden  Part  eller  har  Agtelse 
for  Tro  og  Love.  Intet  kunde  være  bekvemmere  for  en 
troløs  Underfundighed  end  den  forviklede  Dobbelthed, 
som  tillod  Kabinettet  i  Berlin  baade  at  henvise  til  Central- 
magten i  Frankfurt  og  at  omgaa  samme,  og  som  gav  de  militære 
Befalingsmænd  Valget,  alt  eftersom  det  fandtes  fordelagtigst, 
imellem  at  stille  sig  snart  under  preussisk,  snart  under 
frankfurtsk  Ordre.  Hertugdømmerne  skulde  i  Vaabenstil- 
standstiden  styres  i  Kongens  Navn  af  en  fra  begge 
Sider  udnævnt  Fællesbestyrelse;  men  den  danske 
Konge  maatte  se  sit  kongelige  Navn  misbrugt  til  at  be- 
smykke en  fuldkommen  retløs  Fremfærd  imod  sine  tro 
Undersaatter  i  Slesvig;  der  udstedtes  Anordninger,  ved 
hvilke  den  kongelige  Landshøjheds  Ret  krænkedes;  der 
krævedes  paa  Landsherrens  Vegne  Lydighed  imod  ulovlige 
Fordringer.  Indsigelser  fra  Begerings  -  Kommis- 
særernes Side  bleve  uænsede,  og  allerede  under  15de 
December    1848    maatte    Kongen,    efter    forinden    at    have 

holdt  sin  Kommissær  tilbage,  i  en  Proklamation  erklære, 
at  der  i  Hertugdømmerne  ikke  fandtes  for  Tiden  nogen 
lovlig  Øvrighed,  som  styrede  i  Landsherrens  Navn 
og  efter  Vaabenstilstandens  Ord  og  Aand;  der  meddeltes 
tillige  Tilsagn  om,  at  Eftergivenhed  for  den  tvingende 
Nødvendighed  ikke  skulde  blive  betragtet  som  Godkjendelse 
af  Voldsmagtens  Retmæssighed  og  som  Affald  fra  under- 
saatlig  Pligt  og  Ed.  Klagerne,  som  løde  de  lange  syv 
Maaneder  igjennem  fra  de  mishandlede  Slesvigere,  vare  saa 
højrøstede  og  fandt  saa  stærk  en  Gjenklang  i  alle  Egne  af 
Danmark,  at  Regeringen  i  Februar  fandt  sig  opfordret  til 
i  Kongens  Navn  at  give  Befolkningen  i  Slesvig  Tilsagn  om, 
at  der  ikke  skulde  blive  indrømmet  „Forlængelse  af  den 
utaalelige  Tilstand"  udover  den  for  Vaabenstilstanden  fast- 
satte Tid  (den  26de  Marts).  De  londonske  Under- 
handlinger havde  fra  November  indtil  Slutningen  af 
Februar  kun  været  et  Skin.  Den  tyske  Centralmagt, 
med  hvilken  der  skulde  underhandles,  havde  holdt  sig 
aldeles  passiv.  Først  i  Vaabenstilstandens  sidste  Maaned 
meldte  Preussen  sig  som  Befuldmægtiget  for  Central- 
magten, og  først  to  Dage  før  Udløbet  af  Yaabenstilstanden 
blev  et  Udkast  til  en  midlertidig  Fred,  som  var  fremlagt 
af  de  danske  Underhandlere,  taget  under  Behandhng. 
Under  disse  Omstændigheder  og  efter  paatrængende  Op- 
fordring af  den  mæglende  Magt,  England,  tro'de  Regeringen 
ikke  at  kunne  nægte  Samtykke  til  otte  Dages  For- 
længelse af  Vaabenstilstanden.  For  at  imødegaa  Mis- 
stemningen, der  var  at  forudse,  blev  der  af  mig  samtidig 
indrykket  en  Artikel  i  „Berlingske  Tidende",  som  søgte, 
saavidt  ske  kunde,  at  oplyse  om  Sagens  Sammenhæng.  Og 
da  det    blev    meddelt  af  Indenrigsministeren  i  Rigsforsam- 


1848—1851.  351 

lingens  Møde  den  2den  April,  at  Kureren  var  vendt  tilbage 
fra  London  uden  at  medbringe  et  forventet  Svar,  og  at, 
som  Følge  deraf,  Fjendtlighederne  vilde  blive  gjenoptagne 
og  Blokaden  iværksat  snarest  muligt,  blev  denne  Meddelelse 
modtagen  med  Bifaldsraab  baade  i  Salen  og  fra  Tilhører- 
Tribunen.  Saadan  var  Stemningen  dengang  i  det  danske 
Folk.  Jeg  havde  grebet  en  Tanke,  som  ofte  tidligere  havde 
været  Gjenstand  for  Omtale,  og  nedskrevet  et  „Udkast  til  et 
Regeringsmanifest",  der  var  beregnet  paa  at  offentlig- 
gjøres  ved  Forsvarskrigens  Fornyelse.  Jeg  meddelte  det 
til  Statsraadspræsidenten.  Ikke  alene  han  udtrykte  efter 
Læsningen  sin  store  Tilfredshed;  men  Konferentsraad 
Dankwart,  til  hvem  han  havde  meddelt  det  underhaanden, 
søgte  mig  for  at  udtale  sin  Tilfredsstillelse  over  den  for- 
haabede  Virkning.  Imidlertid  gik  den  ene  Statsraadsdag 
hen  efter  den  anden,  uden  at  jeg  hørte  videre  til  Sagen. 
Langt  om  længe,  —  hvad  der  kan  være  foregaaet  bag 
Kulisserne,  er  mig  ubekjendt,  —  kom  Aktstykket  frem,  men 
dermed  fra  forskjellige  Sider  ogsaa  Tvivl  om  Betimeligheden 
af  et  saadant  Skridt ;  selv  maatte  jeg  erkjende,  at  det  rette 
Tidspunkt  var  gaaet  unyttet  hen.  Saaledes  faldt  Sagen 
hen;  ved  Lejlighed  kunde  jeg  dog  have  Lyst  til  at  frem- 
lægge den  for  Almenheden. 

Det  var  Venskabeligheden  fra  V  e  s  t  e  n ,  som  havde  paa- 
nødt os  en  Forlængelse  af  Vaabenhvilen,  der  kom  vore 
Fjender  i  høj  Grad  tilpas,  medens  den  hele  Sag  var  Gjen- 
stand for  saa  ringe  Interesse  i  det  engelske  Udenrigs- 
ministerium, at,  som  det  senere  oplystes,  det  simpelthen 
var  grundet  i  Fornemheds  Forsømmelighed,  at  vor  Kurér 
intet  Svar  medbragte  fra  London.  De  otte  Dage  gave  kun 
vore  Fjender  Lejhghed    til    at    fremskyde   deres  Tropper  i 

Hertugdømmerne,  førend  vi  havde  Raadighed  over  Hæren. 
Fra  Østen  tøvede  Venskabeligheden  heller  ikke  med  at 
foreholde  os,  at  det  var  et  Skridt  af  Overilelse  (précipita- 
tion),  at  Vaabenstilstanden  var  opsagt.  Af  formynderlig 
Venskabs-Omhyggelighed  have  vi  til  alle  Tider  havt  mere 
end  nok.  løvrigt  syntes  det  bebrejdende  Varselsord  at 
skulle  faa  tilsyneladende  Ret.  I  Statsraadsmødet  Løverdagen 
den  7de  April  var  der  før  Begyndelsen  af  Forhand- 
lingerne Tale  imellem  nogle  af  Medlemmerne  om  fore- 
staaende  Søkrigsforetagender.  Der  havde  i  senere  Tid, 
baade  i  Samtale  og  i  Bladene,  været  ytret  Forundring  over, 
at  man  lod  fjendtlige  Skibe  henligge  uforstyrrede  i  Kieler- 
fjord;  Forholdet  imellem  Orlogsskibes  og  Landbatteriers 
Skyts  var  i  den  Anledning  blevet  drøftet,  og  det  syntes 
almindelig  antaget,  at  det  glatte  Lag  fra  en  Tredækker 
var  i  Stand  til  at  rasere  Skanser  paa  Landjorden;  for 
min  egen  Del  var  jeg  bleven  bestyrket  heri  ved  mit  Spørgs- 
maal  til  en  høj  Søofficer  af  erkjendt  Dygtighed,  da  jeg 
kort  Tid  iforvejen  havde  været  ombord  paa  et  af  Krigs- 
skibene, som  laa  sejlfærdigt  i  Havnen*).  Det  var  derfor 
til  stor  Tilfredsstillelse  for  Flere  end  mig,  da  Marinemini- 
steren (Zahrtmann)  meddelte  sine  Kolleger,  at  der  nu  var 
givet  Ordre  til  en  Søstyrke  at  trænge  ind  i  Kielerfj orden 
for  at  tage  eller  ødelægge,  hvad  der  fandtes  af  Krigsskibe. 
Den  egentlige  Forhandhng  af  de  foreliggende  Sager  var 
derefter  netop  begyndt,  da  Marineministeren  blev  kaldt  ud 


*)  „Paa  Flaaden  som  i  Hæren,  begge  Etaters  Ministre  iberegnede, 
var  den  Tro  almindelig,  at  et  Linjeskibs  Batteri  paa  84  Kanoner 
med  Lethed  kunde  tilintetgjøre  Landbatterier,  der  kun  vare  be- 
fatte med  nogle  faa  Kanoner".      Vaupell:    Krigen  i  1849.    S.  67, 

(Sen.  Anm.) 

Og  kort  efter  vendte  tilbage  med  dødblegt  Aasyn,  dækket 
af  de  mørkeste  Tordenskyer.  Det  var  Sprængningen  af 
Linjeskibet  „Kristian  den  8de"  og  Overgivelsen  af 
Fregatten  „Gefion"  i  Ekernførde  Bugt  Skærtorsdag  5te 
April,  —  Alt  bevirket  ved  nogle  faa  Smaakanoner,  ned- 
sænkede i  den  bakkede  Kyst,  —  som  han  med  Nød  og  næppe 
kunde  bringe  over  Læberne.  Nedskrivning  af  en  kort  Be- 
kjendtgj øreise  af  Ulykken  med  Tilføjelse  af  den  ufortøvede 
Udrustning  af  Linjeskibet  „Skjold"  var  det  Eneste,  der 
blev  foretaget  i  Dagens  Møde.  Det  var  et  rystende  Slag 
for  os  Danske,  som  vare  vante  til  kun  med  Stolthed  at  se 
til  vort  Søværn.  Det  vilde  have  været  knusende,  dersom 
ikke  tre  Maaneder  derefter  Fredericia-Dagen,  den  6te 
Juli,  havde  givet  os  den  fulde  Oprejsning  tillands*). 

En  Knude  af  hel  anden  Art  havde  til  samme  Tid 
været  forelagt  Ministeriet  til  Løsning.  Under  13de  Marts 
modtog  det  officiel  Tilkjendegivelse  af,  at  Kongen  havde  be- 
sluttet før  sin  Afgang  til  Armeen,  „hvor  kun  Gud  raader  for 
Liv  og  Skæbne",  at  „lade  sig  forene  med  Fru  Danner  til 
venstre  Haand  som  ægteviet  Hustru,  uden  at  hendes 
Stilling  derved  i  det  Offentlige  skal  forandres".  Der  var 
tilføjet  det  Ønske,  ,.at  dette  saavidt  muligt  bliver  en  Hem- 
melighed". Det  lykkedes  imidlertid  at  faa  Sagen  stillet  i 
Bero,  idet  man  dels  fremhævede,  „hvilken  Indflydelse 
Kongens  Personlighed,  den  Værdighed,  hvormed  han  be- 
klæder sin  Trone,  den  Stilling,  han  indtager  overfor  sit 
Folk,  vil  udøve  paa  Underhandlingsværket,  der  nu  befinder 


*)  Uagtet  jeg  stod  i  noget  fjærnt  Forhold  til  Krigsministeren,  Ge- 
neral Hansen,  betro'de  han  mig  dog  i  Begyndelsen  af  Juli,  — 
fornd  forvisset  om  min  Stemning,  —  hvad  der  paatænktes  i 
Fredericia. 

sig  i  det  mest  kritiske  Moment",  dels  henviste  til  den 
nærforestaaende  Underhandling  om  Arvefølgen,  hvor  „det 
hele  Spørgsmaal  vilde  være  foregrebet,  dersom  Kongen  for 
al  Verden  gav  Afkald  paa  et  fornyet  standsmæssigt  Ægte- 
skab og  afskar  Muligheden  til  at  skjænke  Landet  en  Arving 
til  Tronen".  Først  halvandet  Aar  senere,  efterat  London- 
Protokollen  var  bleven  undertegnet,  blev  Beslutningen  bragt 
til  Udførelse. 

I  Løbet  af  Yintermaanederne  var  imidlertid  Under- 
handlingen bleven  ført  i  London  af  Treschow  i  For- 
bindelse med  Oxholm  og  vor  diplomatiske  Afsending  J. 
Reventlow,  hvem  tillige  Regeringsraad  Hoepfner  var  til- 
forordnet. Det  synes,  som  om  disse  Underhandlinger  fra 
først  af  ikke  ere  blevne  indledede  fra  dansk  Side  med  den 
sikre  Holdning,  der  var  fornøden,  hvor  der  handledes  om 
Hovedpunktet,   Slesvigs  Forhold  til  Kongeriget. 

Jeg  kan,  saaledes  som  jeg  har  kunnet  følge  Under- 
handlingsgangen i  dens  forskjellige  Svingninger,  ikke  fra- 
vige den  Tro,  at  en  forfatningsmæssig  Forbindelse 
af  Slesvig  med  Kongeriget  vilde  have  været  opnaaelig  — 
overfor  et  blot  unionelt  Forhold  til  Holsten.  Ikke  alene 
laa  den  historiske  Ret  klar  for  Dagen,  men  det  lod  sig 
gjøre  indlysende  for  Enhver,  at  der  ikke  kunde  ventes 
nogen  virkelig  Løsning  af  Forvikhngerne,  nogen  varig  Fred 
i  Norden,  saalænge  den  unaturlige  Tilknytning  fandt  Sted  af 
det  danske  Kronland  med  det  tyske  Forbundsland,  hvorved 
man  fra  tysk  Side  fristedes  til  idelige  Indgreb  i  Danmarks 
indre  Anhggender.  Men  vistnok  var  det  nødvendig  For- 
udsætning, at  Tonen  fra  Begyndelsen  af  blev  fra  vor  Side 
anslaaet  ren  og  klar  og  derefter  fastholdt  med  den 
Bestemthed,     som    Bevidstheden     om    det    ueftergivelig 

Nødvendige  giver.  Det  var  mig  derfor  i  høj  Grad  over- 
raskende ved  privat  Meddelelse  fra  Treschow  i  London 
at  komme  til  Kundskab  om  en  Memoire  allerede  under 
5te  Oktober  1848  og  en  Depeche,  meddelt  Hofferne 
i  London,  Paris,  Petersborg  og  Stockholm,  af  23de  Ok- 
tober (samme  Dag  som  Rigsforsamlingen  traadte  sammen 
til  Drøftelse  af  en  fælles  Grundlov  for  Danmark  og  Slesvig) 
fra  Udenrigsministeren  Grev  Knuth.  Det  hedder  i  den 
første:  ...„En  tredje  Udvej,  en  ærlig  og  retfærdig,  var 
Slesvigs  fuldkomne  Uafhængighed  under  Danmarks 
Krone  og  hverken  inkorporeret  til  Højre  eller  Venstre, 
med  egne  Stænder  og  egen  Bestyrelse.  Kunde  vi  opnaa 
den,  da  fortjener  Lord  Palmerston  vor  Tak  i  høj  Grad; 
men  kan  han  hjælpe  os  til  Noget,  hvorved  Fremtiden  og 
Æren  kan  sikres,  saa  maa  vi  dog  takke  ham,  om  det  end 
ikke  stemmer  med  vore  Ønsker".  I  den  anden  bliver 
der  foreslaaet  „at  give  ethvert  af  de  to  Hertugdømmer, 
Slesvig  og  Holsten,  en  Uafhængighed  efter  den 
videste  Maalestok,  saaledes  at  Slesvig  med  sin  særlige 
Forfatning  og  Forvaltning  kun  udgjorde  en  Enhed  med 
Danmark  med  Hensyn  til  Arvefølgen  og  overfor  Udlandet". 
I  de  kongelige  Udtalelser  i  Marts  1848  var  „den  fælles 
frie  Forfatning  i  uopløselig  Forbindelse  med 
Danmark"  overalt  stillet  i  Spidsen;  den  indre  provin- 
sielle Selvstændighed  „ved  en  egen  Landdag,  egen  Admini- 
stration, egne  Domstole''  m.  m.  var  bestemt  underordnet 
den  forfatningsmæssige  Enhed  med  Kongeriget.  Denne 
synes  allerede  her  at  være  diplomatisk  opgiven. 
Forrykkelse  af  Spørgsmaalet  om  Slesvigs  statsretlige 
Stilling  var  saaledes  allerede  paa  Vej  til  at  vinde  Hævd. 
Her  i  Hjemmet  blev  den  understøttet  paa  alle  Steder,  hvor 

Tanke  og  Ønske  kun  drejede  sig  om  „Ligestilling  af  Sles- 
vig og  Holsten".  Enhver  Bestræbelse  for  at  haandliæve 
Slesvig  først  og  fornemmelig  som  dansk  E.igsdel  og  at 
søge  det  ubestemte  Begreb  af  Selvstændighed  bestemt  og 
begrænset  i  Henhold  til  denne  Egenskab  har  paa  ethvert 
Trin  havt  en  Kamp  at  bestaa  med  denne  Tankeretning*). 


*)  I  Februar  1849  udkom  et  „politisk  Mindeskrift",  aftrykt  i  Kri- 
stianiaposten  og  derefter  omtalt  og  meddelt  i  „Tilskueren"  (2den 
Aargang  Nr.  12 — 13).  „Det  kan",  hedder  det  om  selve  Skriftet, 
„kun  være  afi'attet  af  en  Diplomat,  som  har  siddet  ved  Roret  og 
efter  sin  Fratræden  betragter  med  Bekymring  sin  Eftermands 
Færd.  Han  nedskriver  sine  mørke  Anelser  for  i  sin  Tid  at  kunne 
godtgjøre  sin  Forudseenhed,  for  at  have  Sort  paa  Hvidt,  som 
man  siger,  for  at  han  har  Ret".  Der  er  her  gjort  Forsøg  paa 
at  eftervise  den  fine  Taktik,  der  skal  have  ligget  til 
Grund  for  det  første  Træk  paa  Skaktavlet.  „Saalænge, — 
hedder  det  nu  i  det  anførte  Mindeskrift,  —  man  fra  vor  Side 
fastholdt:  1.  Slesvigs  evige  Forbindelse  med  Danmarks  Krone, 
2.  dets  fuldstændige  Adskillelse  fra  Holsten  og  Tyskland,  og 
disse  Grundsætninger  fraveg  man  ingensinde,  hvor  Talen  var  om 
denne  Basis,  saa  kunde  man  gaa  saa  vidt,  som  det  var  tænke- 
ligt i  Henseende  til  Slesvigs  Selvstændighed,  og  Tyskland 
vilde  dog  være  ude  af  Stand  til  at  modtage  en  saadan  Basis, 
naar  det  ikke  aldeles  skulde  opgive  detMaal,  for  hvis  Skyld  det 
havde  begj-ndt  Krigen.  .  .  .  Dertil  kom  endnu,  at  man  vidste,  at 
denne  Basis  vilde  finde  Understøttelse  hos  Magterne:  Rusland, 
Frankrig,  Sverrig  og  England;  .  .  .  saafremt  Tyskland  forkastede 
et  af  dem  enstemmig  tilraadet  Alternativ,  nemlig  Selvstændig- 
heden, vilde  de  med  saameget  større  Bestemthed  paastaa,  at 
Tyskland  burde  antage  det  andet  af  England  selv  foreslaaede 
Alternativ,  nemlig  Slesvigs  Deling.  Ledede  af  disse  Betragt- 
ninger fandt  de  af  Kabinettets  Medlemmer,  der  ansaa  en  De- 
ling som  den  efter  Omstændighederne  heldigste  eller  mindst 
uheldige  Løsning,  det  stemmende  med  deres  Pligt  at  gjøre  Hs. 
Majestæts  Vilje,  deres  Kollegers  Anskuelser  og  den  offentlige 
Stemme  den  Koncession,  at  man  med  al  Oprigtighed  burde 
gjennemføre  Forsøget  med  at  faa  den  slesvigske  Selvstændighed 
antagen,  ja  at  man  i  denne  Henseende  burde  gaa  saa  vidt,  at  det 
fra  alle  Sider  maatte  erkjendes,  at  Forsøget  fuldstændigt  var  ud- 
tømt, inden  man  opgav  det". 

Herefter  skulde  altsaa  Forslaget  om  Slesvigs  videst  drevne 

Ved  den  nu  aabnede  Underhandling  i  London  var 
imidlertid  Grundlaget  givet  med  fuld  Bestemthed: 
„fuldstændig  Frihed  for  Hertugdømmet  Slesvig  fra  enhver 
Indflydelse,  umiddelbar  eller  middelbar,  fra  Tysklands  eller 
Holstens  Side,  og  det  saaledes  at  det  bliver  fastsat,  ikke 
alene  at  Tyskland  aldrig  har  besiddet  Magt  over  Slesvig, 
men  ogsaa  at  det  ikke  ved  Freden  erhverver  nogen  Titel, 
som  skulde  kunne  give  det  Paaskud  til  at  blande  sig  i 
Landets  indre  Anliggender,  —  og  Udstyrelse  af  Slesvig 
med  en  Stilhng,  som  i  Alt,  hvad  angaar  de  indre  For- 
hold og  deres  fremtidige  Udvikling,  giver  det  den  største 
Frihed,  idet  der  tilsikres  det  al  den  Uafhængighed,  som  er 
forenelig  med  den  evige  og  uopløsehge  Forbindelse  med 
Kongeriget";  hvorhos  der  blev  paa  det  Eftertrykkeligste 
gjort  gjældende  „Regeringens  Ret  til  selv  at  ordne  sine 
indre  Anliggender  efter  den  fuldkomneste  Upartiskhed  og 
Retfærdigheds  Grundsætninger".  Med  priselig  Fasthed  tog 
Treschow  Fodfæste  paa  den  givne  Instruktion,  fremlagde 
i  Overensstemmelse  dermed  Udkast  til  en  Grundlov  for 
Hertugdømmet  Slesvig.  Grændsehnjen  var  dragen  bestemt 
imellem  de  særlige  og  de  fælles  Anhggender ;  disse  skulde 
styres  af  fælles  Ministre,  ansvarlige  for  Rigsdagen,  og  i 
dennes    tvende  Kamre    skulde  Slesvig  repræsenteres  i  For- 


Selvstændighed  være  beregnet  paa  dets  Uantagelighed  fra 
tysk  Side  og  paa  Nødvendigheden,  hvorved  Forka- 
stelsen deraf  vilde  føre  ind  paa  Delings-Sporet.  Det 
maa  være  overladt  til  politiske  Fagmænd  at  bedømme  Holdbar- 
heden af  dette  Tankeexperiment.  Mig  forekommer  det  dristigt 
indtil  Æventyrlighed.  For  de  tyske  Magter,  var  det,  synes  mig 
et  meget  sikkert  Regnestykke,  at  en  komplet  Selvstændighed  af 
Slesvig  ^ilde  inden  føje  Tid  bringe  Landet,  ved  Hjælp  af  Hol- 
sten og  tyske  Sympatier,  bort  fra  Danmark  og  indenfor  Tysk- 
lands Grrænser. 

hold  til  dets  Folkemængde.  Med  Hensyn  til  alle  Spørgs- 
maal,  som  vedkom  de  to  Nationaliteters  og  deres 
Sprogs  gj ensidige  Forhold,  Rettigheder  og  Interesser,  var 
det  foreslaaet,  at  den  slesvigske  Landdag  skulde  fordeles  i 
fire  omtrent  lige  talrige  Afdelinger  efter  Landets 
Hovedegne,  saa  at  intet  Forslag  skulde  kunne  komme  til 
Forhandling  paa  Landdagen,  førend  det  i  tre  af  disse  Af- 
delinger var  vedtaget  til  Forelæggelse.  —  Men  ved  ethvert 
Skridt  lød  der  Beklagelse  fra  vore  Underhandlere  over 
Modstand  fra  Palmerstons  Side,  som  kun  havde  Øje  for 
Slesvigs  uafhængige  Stilling  og  „paa  ingen  Maade  vilde 
erkjende,  at  det  forrige  Ministeriums  Ytringsmaade  skulde 
have  været  svævende  og  flertydig"  (!). 

Men  Hovedsædet  for  Underhandlingerne  var 
imidlertid  blevet  forlagt  fra  London  til  Berlin,  og 
Reedtz  var  af  Moltke  bleven  trukket  frem  paa  den  diplo- 
matiske Scene  fra  den  landlige  Ensomhed.  Mange  havde 
helst  undt  ham  den  fremdeles;  men  han  var,  efter  Stats- 
raadspræsidentens  eget  Sigende,  udtrykkelig  bleven  kaldt 
frem  paa  Scenen  —  ved  Ønske  fra  Berlin  (!). 

Allerede  under  10de  Juli  1849  saa'  han  sig  i  Stand 
til  at  fremsende  en  underskreven  Protokol  angaaende  Vaa- 
benstilstanden  og  dertil  knyttede  Fredspræliminærer.  Jeg 
finder  iblandt  mine  Papirer  det  skriftlige  Votum  angaaende 
Ratifikationen,  hvoraf  det  vil  fremgaa,  med  hvilken  Raskhed 
Værket  efter  mit  Skjøn  var  drevet:  „Det  er  mig  ufor- 
staaeligt,  hvorledes  den  Mand,  som  er  bleven  afsendt  her- 
fra tilBerHn  med  det  ene,  bestemt  udtalte  og  begrænsede, 
Hverv  at  indhente  Erkyndigelse  om  den  preussiske  Rege- 
lings  Forstaaelse  af  Udtrykkene  i  den  london'ske  Protokol, 
har  kunnet  anse  sig  bemyndiget  til  at  afslutte  Vaabenstil- 

standen  med  tilhørende  Fredspræliminærer  og  tilstille  Re- 
geringen  allerede    underskrevne  Protokoller,   hvor   en  Des- 
avouering af  den  Befuldmægtigede  vilde  bringe  Regeringen 
i  den  misligste  Stilling  til  alle  de  i  Underhandlingen  inter- 
esserede Magter".  —  „Endnu  maa  jeg  udbede  tilføjet  Pro- 
tokollen,   at   jeg,    ved    at   se   hen  til  den  Maade,    hvorpaa 
Underhandlingerne    i    BerHn    ere  blevne    førte,    og  til  den 
Form,  hvorunder   deres  Resultat  nu  foreligger  Regeringen, 
linder    for  mii  eget  Vedkommende  en  Beroligelse  deri,    at 
jeg    fra   første    Øjeblik    af,    at  Underhandlingerne  i  Berlin 
antoge  en  ganske  anden  Karakter,  end  det  fra  først  af  havde 
været   paatænkt,    oftere   men   forgjæves    i    Statsraadet    har 
rejst  Tvivl,  om  vor  Befuldmægtigede  besad  Kraft  og  Fast- 
hed til  at  modstaa  Paavirkningen  fra  de  mange  forskjellige 
Sider,  og  andraget  paa,  at  en  anden  Mand  (Generalauditør 
Scheel)    skulde  stilles  ham  ved  Siden  som  meddeltagende  i 
Underhandlingerne."    —  Men    forøvrigt,     naar    den    første 
Artikel  i  Fredspræliminærerne  lød:   „Hertugdømmet  Slesvig^ 
skal  have    en    særegen  Forfatning,    forsaavidt    angaar   dets 
Lovgivning  og  indre  Bestyrelse,   uden  at  være  forenet  med 
Hertugdømmet  Holsten,    og   saaledes  at  den  politiske  For- 
bindelse, som  knytter  Hertugdømmet  Slesvig  til  den  danske 
Krone,    lades    urørt",    syntes   Tonen  mig  her  mindre  skur- 
rende end  i  Udtalelserne  af  vort  eget  Diplomati.      For  alt 
det,    der   trykkede    mit  Sind   i  hin  Underhandlingsperiode, 
søgte  jeg  Lettelse  i  et  hlle  Skrift  uden  Navn,  først  i  „Dansk 
Tidsskrift"  3die  Bind,    men    ogsaa   særskilt:      „Om    Dan- 
marks og  Slesvigs  Stilling  overfor  Fredsprælimi- 
nærerne".    Jeg  søgte  der  at  vise,  at  de  to  Grundbestem- 
melser, deri  Fredspræliminærerne  vare  opstillede  som  ledende 
ved  den  fremtidige  Ordning  af  Slesvigs  Stilling:    „den  sær- 

egne  Forfatning"  og  „den  statsretlige  Forbindelse  med 
Danmark",  vilde  føre  til  uopløseKg  Modstrid,  dersom  enten 
Selvstændighedens  eller  den  statsretlige  Forbindelses  Begreb 
blev  ensidig  forfulgt,  —  at  følgelig  den  ene  Bestemmelse 
maa  lempes  efter  den  anden,  den  ene  søges  begrænset 
efter  Hensyn  til  den  anden,  —  og  at  „den  statsretlige 
Forbindelse  med  den  danske  Krone",  baade  efter  den  lo- 
giske Sammenstilling  og  ved  den  hele  historiske  Udvikling, 
er  given  som  det  Første  og  Principale,  hvorefter  Selv- 
stændighedens Maal  maa  afgrænses.  Ogsaa  nu  kan  jeg 
ikke  finde  Andet,  end  at  de  foreløbig  fastslaaede  Bestem- 
melser have  en  ønskehg  Elasticitet;  det  er  Tankerne,  som 
stode  bagved  Ordene,  der  have  hindret  den  politiske  Forbin- 
delse fra  at  opnaa'  denFasthed,  som  Danmarks  Bestaaen  kræver 
med  Nødvendighed;  men  en  stor  Del  af  Skylden  maa  her 
søges  i  den  Mangel  paa  Bestemthed,  hvormed  vort  Diplo- 
mati fra  først  er  optraadt,  og  som  atter  har  havt  sin 
Grund  i  Mangel  paa  Enighed  her  hjemme  angaaende  det, 
dtr  skulde  tilstræbes  som  Betingelse  for  en  varig  Fredstil- 
stand. Jeg  mindes  hel  vel,  hvor  ofte  i  hine  Dage  det  Spørgs- 
maal  kom  igjen  i  de  fremmede  Kabinetters  Noter,  hvor- 
ledes da  egentlig  Forholdet  til  Slesvig  af  os 
tænktes  og  ønskedes  ordnet  paa  den  mest  tilfreds- 
stillende og  betryggende  Maade.  A-ltid  kom  Hensynet 
til  Holsten,  Frygt  for,  at  dette  skulde  blive  stillet  i  et 
løsere  Forhold  end  Slesvig,  i  Vejen  for  det  klare  Ord,  end 
sige  for  Handling  svarende  til  Ordet. 

Men,  dersom  den  forfatningsmæssige  Forbindelse  af 
Slesvig  med  Danmark  ikke  skulde  kunne  opnaa's,  —  lige 
meget  om  som  Følge  af  egen  Forsømmelighed  eller  Splid- 
agtighed eller  som  Følge  af  overmægtig  Modstand  udenfra, 

—  ad  hvilken  Vej,  med  hvilke  Indrømmelser  og  Opofrelser 
skulde  da  Freden  eftertragtes?  Dette  Spørgsmaal 
maatte  mere  og  mere  trænge  sig  frem  i  Forgrunden,  og 
Tidspunktet  var  kommet,  da  det  stod  som  uafviselig  Nød- 
vendighed at  komme  til  Vished,  hvorledes  Ministeriets 
Medlemmer  stode  til  hinanden  ved  Besvarelse  af  dette 
Spørgsmaal. 

Af  en  Memorial,  jeg  under  15de  Juli  indgav  til  Stats- 
raadet,  skal  jeg  her  meddele  nogle  Brudstykker:  „Ved 
Dannelsen  at  det  nuværende  Ministerium  i  November  f.  A. 
vare  uden  Tvivl  samtlige  dets  Medlemmer  sig  vel  bevidste, 
at  en  Forskjellighed  i  Synsmaade  angaaende  den  forestaaende 
Løsning  af  det  slesvigske  Spørgsmaal,  —  i  samme  Retning 
som  den,  der  antoges  at  være  den  fornemste  Grund  til  det 
forrige  Ministeriums  Opløsning,  —  drog  sig  over  med  i  det 
nye  Kabinet.  Denne  Forskjellighed  lader  sig  angive  der- 
hen, at  nogle  af  Ministeriets  Medlemmer  antoge  og  antage, 
at  —  under  en  vis,  ikke  fjærntliggende  Eventuahtet  —  en 
Deling  af  Slesvig,  hvorefter  den  større  nordhge  Del 
vilde  blive  forenet  med  Kongeriget,  ligesom  den  mindre 
sydlige  Del  med  Holsten  i  administrativ  og  konstitutionel 
Henseende,  vilde  som  et  mindre  Onde  være  ubetinget  at  fore- 
trække for  en  Ordning,  hvorved  Slesvig  skulde  træde  ud 
som  selvstændig,  imellem  Danmark  og  Holsten  staaende, 
Stat  i  blot  Unionsforhold  til  Kongeriget;  —  hvorimod  andre 
af  Ministeriets  Medlemmer  syntes  og  synes  i  den  Grad 
stemte  imod  enhver  Delingsplan  som  Fredsbasis,  at  de 
under  alle  Omstændigheder  ville  foretrække  en  Forbindelse 
med  det  hele  Hertugdømme,  selv  om  denne  i  intet 
Væsentligt  adskiller  sig  fra  det  Forhold,  hvori  f.  Ex.  Norge 
staar  til  Sverrig." 

„Imidlertid  vare  alle  Ministeriets  Medlemmer  enige  i 
at  erkjende.  at  det  dengang,  da  det  gjaldt  om  at  faa 
Fredsunderhandlingerne  indledte,  var  nødvendigt  at  holde 
fast  ved  Slesvig  som  Helhed  paa  Basis  dels  af  en  særegen 
Forvaltning  og  Forfatning  for  Slesvig,  dels  af  dets  konsti- 
tutionelle Forbindelse  med  Kongeriget.  Og  saa  længe, 
som  der  kunde  være  Udsigt  til  at  faa  denne  Fredsbasis 
gjennemført  som  Sandhed,  forelaa  der  ingen  Nødvendighed 
i  at  fremdrage  hint  paa  en  Eventualitet  beregnede 
Spørgsmaal." 

„I  Overensstemmelse  med  denne  Betragtning  af  For- 
holdene blev  Instruktionen  til  vore  Underhandlere  i  London 
affattet  i  December  Maaned  og  indskrænket  til  det  angivne 
ene  Grundlag  for  Forhandhngen.  I  det  første  Stadium 
er  der  blevet  arbejdet  paa  at  opnaa  en  Protokol,  affattet  i 
visse  almindelige  Formler,  saaledes  stillede  og  lempede,  at 
en  Vedtagelse  af  begge  Parter  blev  mulig.  Disse  Udtryk 
bleve:  1.  „en  særskilt  Best}Telse  og  Forfatning  for  Slesvig", 
2.  „uden  at  være  forbundet  med  Holsten".  3.  „ubeskadt 
den  hidtilværende  politiske  Forbindelse  med  Kongeriget". 
Fra  det  Øjeblik,  at  Underhandlingerne  ere  i  Begreb  med 
at  træde  over  i  det  andet  Stadium,  hvor  der  spørges  om 
virkelig  Anvendelse  af  hine  Formler  paa  de  givne 
Forhold,  viser  det  sig,  hvor  tomt  et  Spil  der  ogsaa  her  er 
drevet  med  Ord,  indtil  hvilken  Grad  Alt  er  svævende  og 
ubestemt.  Hvor  vidt  „Adskillelsen  fra  Holsten"  skal  om- 
fatte de  materielle  Interesser,  hvor  vidt  den  slesvigske 
„Selvstændighed"  skal  udstrækkes,  hvad  der  skal  være  at 
forstaa  ved  „den  politiske  Forbindelse"  med  Kongeriget, — 
det    er    de  praktiske  Spørgsmaal,    paa  hvis  Besvarelse  den 

hele  Løsning  beror,  og  Spørgsmaal,  som  besvares  højst 
forskjelligt  fra  begge  Sider." 

„Men,  hvad  der  ved  disse  flertydige  Ord  ikke  er  tve- 
tydigt, er  den  Retning,  hvori  Flertydigheden  bliver  be- 
nyttet baade  af  de  fjendtlige  og  af  de  mæglende  og  ven- 
skabelige Magter.  Hvad  „Slesvigs  Selvstændighed"  angaar, 
da  er  den,  under  det  forrige  Ministerium  (5te  og  23de  Ok- 
tober 1848)  gjorte,  højst  beklagelige  Indrømmelse  af  „Sles- 
vigs fuldkomne  Uafhængighed  under  Danmarks  Krone, 
saa  at  Slesvig  ikkun  skulde  udgjøre  en  Enhed  med  Dan- 
mark i  Henseende  til  Arvefølgen  og  overfor  Udlandet", 
bleven  grebet  og  fastholdt  med  Begjærhghed,  uanset  alle 
senere  Demonstrationer  fra  vor  Side.  Hvad  Foreningen 
med  Danmark  angaar,  da  er  det  oprindehge,  meget  beteg- 
nende og  indholdsrige  Udtryk:  „konstitutionel  Forbin- 
delse" efterhaanden  blevet  fortrængt  af  det  lidetsigende 
Udtryk:  „politisk  Forbindelse";  og,  hvorledes  den  diplo- 
matiske Kunst  forstaar  at  haandtere  dette  Ord,  derj)aa  har 
den  Palmerston'ske  Forklaring  givet  os  Syn  for  Sagn, 
ligesom  det  ogsaa  maa  erindres,  at  Uadskilleligheden  af 
denne  Forbindelse  stadig  er  bleven  afvist.  Og  endelig  er 
der  i  Sætningen  om  Adskillelsen  af  Sles^^g  fra  Holsten 
senest  blevet  indtvunget  en  Bestemmelse  om  Oprethol- 
delse af  ikke-politiske  Baand,  vedrørende  de  materi- 
elle Interesser,  hvorved  der  er  aabnet  vidt  Spillerum  for 
altid  videre  gaaende  Fordringer." 

„Saaledes  vender  Spørgsmaalet  tilbage,  om  det  er  den 
territoriale  Helhed  af  Slesvig,  der  fra  Danmarks  Side  bør 
gjøres  til  første  Betingelse  for  Freden,  selv  med  Opofrelse 
af  en  virkelig  betryggende  Forbindelse,  eller  om  det  ikke 
er  Forbindelsens  Sandhed  og  Fasthed,  der  er  det  Første  og 

Sidste,  selv  om  denne  skal  tilkjøbes  med  Opofrelse  af  en 
større  eller  mindre  Del  af  Slesvigs  sydlige,  tyske  Land. 
Men  Fasthed  i  Statsforbind eiser  opnaa's  ikke  længere 
ved  Traktater  og  Garantier,  men  alene  ved  naturlige, 
ved  folkelige  og  nationale  Bindemidler." 

„Øjeblikket,  da  de  endelige  Fredsunderhand- 
lin  ger  skulle  tage  deres  Begyndelse,  er  uden  Tvivl  det 
rette  og  naturlige  Tidspunkt  til  at  undersøge,  hvorvidt 
Ministeriet  vil  være  i  Stand  til  at  gaa  videre 
sammen  paa  den  foreliggende  Vej;  thi,  ere  Underhand- 
lingerne først  rykkede  frem  til  et  vist  Punkt,  vilde  en  mi- 
nisteriel Krisis  midt  under  deres  Løb  upaatvivlelig  virke 
langt  mere  forstyrrende,  ligesom  ogsaa  Ministeriets  Med- 
lemmer synes  at  ville  paadrage  sig  betydeligt  Ansvar,  der- 
som de  havde  undladt  ved  selve  Underhandlingernes  Be- 
gyndelse at  bringe  deres  Stilling  til  hverandre  indbyrdes 
angaaende  Underhandlingernes  Hovedpunkt  til  fuld  Klarhed." 

„Spørgsmaalet,  som  saaledes  netop  nu  synes  paatræn- 
gende at  fordre  en  klar  og  bestemt  Besvarelse,  bliver  da 
dette,  hvorvidt  Ministeriets  Medlemmer  ere  enige  angaa- 
ende det  Mestmulige,  der  vil  kunne  indrømmes  med 
Hensyn  til  Slesvigs  Selvstændighed  og  dets  Stilling  til  Hol- 
sten, og  det  Mindstmulige,  der  maa  fordres  med  Hen- 
syn til  en  virkelig  Statsenhed  af  Slesvig  med  Kongeriget, 
og  hvorvidt  de,  saafremt  der  vedblivende  fordres  Mere 
i  den  ene  Retning  og  bydes  Mindre  i  den  anden,  da  ville 
være  enige  i  enten  at  gaa  videre  i  Indrømmelser  med 
Hensyn  til  Slesvigs  Forbindelse  med  Holsten  og  dets  Uaf- 
hængiggj  øreise  af  Kongeriget,  eller  enige  i  at  søge  den  nu 
tiltraadte  Basis  ombyttet  med  den  tidligere  foreslaaede 
Delings-Basis;    med  andre  Ord:    hvorvidt  Ministeriet. 

dersom  der  ikke  kan  opnaa's  en  konstitutionel  Forbindelse 
med  Danmark  for  hele  Slesvig,  er  besluttet  paa  at  fore- 
trække en  virkelig,  med  konstitutionelle  og  nationale  Baand 
betrygget.  Bevarelse  af  en  størstmulig  Del  af  Slesvig 
for  en  formel,  blot  dynastisk  Tilknytning  af  det  hele  Land 
—  under  Forhold,  der  synes  efter  ligefrem  Naturnødven- 
digheds Lov  at  maatte  føre  Slesvig  bort  fra  Danmark  til 
Forening  med  Holsten  og  derigjennem  til  Indlemmelse  i 
det  tyske  Forbund." 

I  Henhold  til,  hvad  her  er  udviklet,  havde  jeg  foreslaaet, 
at  Fredsunderhandlingerne  skulde  fra  den  danske  Rege- 
rings Side  aabnes  med  det  Forbehold,  at,  dersom  For- 
handlingerne angaaende  den  politiske  Forening  af  Slesvig 
med  Danmark  i  Forhold  til  den  tilsagte  særlige  Forfatning 
for  Slesvig  skulde  føre  til  et  Resultat,  som  Regeringen 
maatte  finde  farligt  eller  betænkeligt  for  det  danske  Mo- 
narkis fremtidige  Selvstændighed,  den  da  betragter  det  som 
Selvfølge,  at  Vejen  ikke  er  afskaaren  til  at  fremkomme 
med  Forslag  til  en  anden  Fredsbasis".  Der  blev  her- 
imod indvendt,  dels  at  en  saadan  Erklæring  vilde  synes 
at  indeholde  en  Løssigelse  fra  den  opstillede  Basis  i  samme 
Øjeblik,  som  den  tiltraadtes,  dels  at  den  maatte  anses 
ufornøden,  idet  Regeringen  til  enhver  Tid  maatte  have 
Frihed  til  at  stille  andet  Fredsforslag,  dersom  det  ved 
Underhandlingerne  paa  den  opstillede  Basis  ikke  skulde 
lykkes  at  overtyde  om  Nødvendigheden  af  en  virkelig, 
organisk  Forbindelse  af  Slesvig  med  Danmark. 

De  skrifthge  Udtalelser  af  Ministeriets  Medlemmer  og 
den  dertil  knyttede  mundtlige  Forhandling,  som  foranledi- 
gedes ved  det  gjorte  Skridt,  tjente  tilstrækkelig  til  at  vise, 
at   Madvig    og   jeg    stode  alene  med  den  Overbevisning, 

at  man  hellere  end  at  gaa  ind  paa  en  Ordning,  hvorved  man 
udsattes  for  at  tabe  det  hele  Slesvig,  maatte  være  villig  til 
at  drage  den  slesvigske  Grænse  højere  mod  Nord.  Spon- 
neck  stod  vaklende;  Indenrigsministeren,  Bang,  derimod 
gjorde  med  stort  Eftertryk  Retsbegrebet  gjældende:  Sles- 
vigerne have  Ret  til  at  blive  sammen,  og  enhver  Deling  af 
Slesvig  er  en  aabenbar  Uret,  hvori  han  ikke  vilde  have 
nogen  Del;  —  som  om  der  her  var  .Tale  om  en  Overenskomst 
efter  Retsforhold,  ikke  om  en  ved  Yoldsmagt  fremtvungen 
Afstaaelse  i  Selvopholdelsens  Interesse. 

Under  disse  Omstændigheder  fandt  Madvig  og  jeg  os 
opfordrede  til  i  September  at  bane  Vej  for  den  ønskelige 
Samstemning  i  Ministeriet  ved  at  overlade  vore  Pladser  til 
ny  Besættelse.  Vi  begjærede  begge  vor  Dimission  af 
Kongen  paa  Fredriksborg ;  men  dette  Skridt  havde  en 
Overenskomst  med  de  øvrige  Medlemmer  af  Ministeriet 
tilfølge.  Det  vedtoges  og  besluttedes  nemlig,  at  det  i  In- 
struktionen for  vore  Underhandlere  skulde  gjøres  dem  til 
Pligt  ufravigelig  at  fastholde  den  Porstaaelse  af  Fredspræhmi- 
nærerne,  at  der  ved  „den  statsretlige  Forbindelse,  som 
knytter  Hertugdømmet  Slesvig  til  den  danske  Krone", 
menes  en  konstitutionel  Forbindelse  med  fælles 
Rigsdag,  og  at  der  ved  „den  særegne  Forfatning",  som  er 
tilsagt  Hertugdømmet,  menes  en  særegen  Landdag  med 
dertil  hørende  særegen  Bestyrelse  af  de  for  Landet  ejen- 
dommelige Forhold;  —  for  det  Tilfælde,  at  denne  For- 
staaelse  af  Præliminærerne  skulde  blive  tilbagevist  fra 
preussisk  Side,  da  at  erklære,  at  den  danske  Regering  ikke 
saa'  sig  i  Stand  til  at  gaa  noget  Skridt  videre  i  Under- 
handhnger,  der  kunde  faa  afgj ørende  Indflydelse  paa  Mo- 
narkiets fremtidige  Bestaaen,  hverken  til  den  ene  eller  den 

anden  Side,  førend  den  danske  Rigsdag  er  sammen- 
traadt.  Saaledes  maatte  en  Betryggelse  fra  Minoritetens 
Side  antages  opnaa't  indtil  Videre.  Ved  samme  Lejlighed 
betingede  vi  os,  at  der  maatte  blive  stillet  en  anden  Mand, 
tidligere  prøvet  i  vigtigere  diplomatiske  Forhandlinger,  ved 
Siden  af  den  hidtilværende  Underhandler;  vi  foresloge 
Krieger  eller  General-Auditør  Scheel.  Den  Sidste  blev 
valgt,  og  det  var  kj  endeligt,  at  der  ved  ham  bragtes  en 
tidligere  savnet  Holdning  ind  i  Underhandlingerne,  ligesom 
jeg  personlig  havde  i  ham  vundet  et  umiddelbart  Forbin- 
delsespunkt. 

Vaabenhvilen,  under  hvilken  det  nordlige  Slesvig, 
efter  en  Demarkationslinje  sydost  for  Flensborg  og  nord- 
vest for  Tønder,  holdtes  besat  af  et  svensk-norsk  Troppe- 
korps,  blev  imidlertid  ogsaa  en  diplomatisk  Hvile- 
tilstand, hvorimod  den  indsatte  Bestyrelseskommis- 
sion  (Tillisch,  Eulenburg,  Hodges)  maatte  overtydes 
om  det  troløse  Dobbeltspil,  hvormed  den  preussiske  Rege- 
ring ved  alle  Lejligheder  søgte  at  støtte  Statsholderskabet 
og  de  revolutionære  Embedsmænd  i  Sydslesvig.  Der  forløb 
flere  Maaneder,  inden  Underhandlingerne  optoges  paa  ny  i 
Berlin  —  først  i  den  sidste  Maaned  af  Aaret.  Fra  vor 
Side  var  foruden  Scheel  ogsaa  Baron  Pechlin  bleven 
tilforordnet  Reedtz ;  han  havde  tidligere  været  dansk  For- 
bundsgesandt  i  Frankfurt  og  udtalte  sig  nu  i  fuld  Over- 
ensstemmelse med  Regeringens  Program:  konstitutionel 
Forbindelse  af  Slesvig  med  Kongeriget.*) 


*)  Ved  et  Besøg  i  Kjøbenhavn  under  selve  Fredsunderliandlingerne 
overraskede  Baron  Pechlin  ved  at  fremlægge  i  Statsraadet  en 
skriftlig  Plan    til    en    administrativ  Adskillelse  af  et  nordligt  og 

Et  lille  Forhandlings-Intermezzo  fremkaldtes  ved  Tron- 
talen, hvormed  Kongen  personlig  aabnede  den  første 
E-igsdags-Session  den  30te  Januar  1850.  Mager  og 
indholdstom,  som  den  var  og  maatte  være,  havde  der  dog 
indlistet  sig  i  Texten  en  Ytring  af  Haab  om  forønsket  Ud- 
fald af  de  begyndte  Forhandlinger,  „naar  kun  ej  vildledede 
Undersaatter  finde  Understøttelse  hos  en  større  Magt." 
Det  preussiske  Kabinet  fandt  sig,  uden  Tvivl  i  Bevidst- 
hed om  den  redehge  og  hæderlige  Politik,  der  fra  dets 
Side  var  fulgt,  krænket  ved  denne  Udtalelse,  og  Grev 
Moltke  modtog  igjennem  den  preussiske  Afsending,  Baron 
Werther,  Afskrift  af  en  „højtidehg  Forvarings-Akt"  fra 
Udenrigsministeren  v.  Schleinitz:  „Om  Understøttelse  af 
vildledede  Undersaatter  af  Kongen  af  Danmark  som  saadan 
og  i  den  Egenskab,  i  hvilken  han  stod  overfor  den  danske 
E,igsdag(!),  har  der  aldrig  været  Tale  og  kan  der  paa  ingen 
Maade,  efter  deretslig  bestaaende  og  tilstrækkelig  bekjendte 
Forhold,  være  Tale.  Det  tyske  Forbunds  og  i  dets  Xavn 
Preussens  Forphgtelse  til  at  gjøre  Hertugdømmet  Holstens 
Rettigheder  som  et  Forbundsland  gjældende,  inklusive  dets 
Forhold  til  Hertugdømmet  Slesvig,  kan  i  og  for  sig  ikke 
være  tvivlsom,  og  er  desuden  Berettigelsen  dertil  ogsaa 
anerkjendt  af  Kongen  af  Danmark  derved,  at  han  har  ind- 
ladt sig  i  Underhandlinger  desangaaende  med  det  tyske  For- 
bund og  Preussen".  Denne  Note  af  6te  Februar  blev  be- 
svaret under  16de  s.  M.:  „Den  Retsanskuelse.  som  Preussen 
saavel  i  sit  eget   som   i  det  tyske  Forbunds  Navn  og  efter 


et  sydligt  Slesvig.  Det  var  dog  næppe  mere  end  en  Flyvetanke 
lios  den  ])esyuderlig  let-entusiasmerte  og  ustadige  Mand;  senere 
Jiørtes  der  ikke  videre  derom. 

sammes  Bemyndigelse  holdt  sig  forpligtet  til  at  gjøre 
gjældende  ved  Vaabenmagt,  har  jo  allerede  længe  været 
tilstrækkelig  hekjendt.  Men.  at  man  fra  vor  Side  hverken 
har  kunnet  indrømme  Preussens  og  det  tyske  Forbunds 
formenthge  ForiDligtelse  eller  en  dertil  svarende  Berettigelse, 
er  ligesaa  vitterhgt;  og,  naar  derfor  Hs.  Maj.  Kongen  i  sin 
Trontale  har  udtalt  sig  fra  dette  altid  fastholdte  Stand- 
punkt, og  har  omtalt  et  Tilfælde,  hvis  Mulighed  desværre 
ikke  kan  nægtes,  saa  turde  dette  saameget  mindre  være 
den  kgl.  preussiske  Regering  paafaldende,  som  den  overfor 
Danmark  endnu  stedse  befinder  sig  i  en  skjønt  for  Tiden 
standset  Krigstilstand,  som  netop  er  fremkaldt  ved  hin 
forskjelligartede  Opfattelse  af  de  paagj ældende  Forhold. 
Den  forekommende  Paastand,  at  den  kgl.  danske  Regering 
skulde  have  anerkjendt  Preussens  og  Forbundets  ommeldte 
Berettigelse  derved,  at  den  har  indladt  sig  i  Underhandlin- 
ger desangaaende  med  samme,  trænger  ikke  til  nogen 
dybere  gaaende  Gjendrivelse.  Denne  Sætning  er  ligesaa 
lidt  begrundet,  som  om  vi  omvendt  med  samme  Føje  vilde 
opstille  den  Paastand,  at  vore  Modstandere,  ved  at  indlade 
sig  i  Underhandlinger  med  Danmark,  skulde  have  aner- 
kjendt deres  Ikke-Berettigelse." 

Medens  vore  Underhandlere  i  Berlin  holdt  fast  ved 
den  bestandige  politiske  Forbindelse  af  Slesvig  med  Danmark, 
hvorefter,  foruden  Civillisten  og  Diplomatien,  Krigsmagten 
tillands  og  tilsøs.  Told-  og  Postvæsen,  Statsgjæld  og  Do- 
mæner og  derhenhørende  Indtægter  og  Udgifter  udgjorde 
Fællesanliggenderne  under  fælles  Lovgivning  og  Be- 
styrelse, hvorimod  Rets-  og  Politivæsen,  civil  og  kirkelig 
Forvaltning,  kommunale  Forhold  og  dertil  hørende  Indtæg- 
ter og  Udgifter  faldt  ind  under   den  særlige  Forfatning 

Og  Bestyrelse,  modtoge  de  under  4de  Marts  fra  v. 
Schleinitz  et  „Memorandum  som  Kommentar  til  den 
preussiske  Plan",  der  i  21  Artikler  afhandlede  Slesvigs 
Forhold  til  Kongeriget  med  Analogien  af  Sverrig-Norge  for 
Øje.  De  indre  Anliggender  i  deres  fulde  Omfang,  Justits-, 
Kirke-  og  Undervisningsvæsen,  den  civile  og  militære  Be- 
styrelse. Finansvæsenet,  deri  indbefattet  Told-  og  Postvæsen, 
Domæner  m.  m.,  skulde  herefter  være  undergivne  den 
hertugelige  Regering,  bestaaende  af  et  Antal  Stats- 
raader  og  Departementschefer,  residerende  i  Slesvig  og 
ansvarlige  for  den  nationale  Repræsentation,  sammensat  efter 
en  Valglov  efter  Analogi  med  Stænderne  af  1834,  med 
lovgivende  og  bevilgende  Myndighed;  Slesvig  skulde  have 
en  særlig  Indfødsret,  adskilt  fra  den  danske;  det  sles- 
vigske Orlogsflag  skulde  være  et  Unionsflag,  og  de 
slesvigske  Orlogsskibe  skulde  i  Fredstider  have  Station  i 
slesvigske  Havne,  ligesom  de  slesvigske  Tropper  i 
Fredstid  ikke  skulde  kunne  anvendes  udenfor  Hertugdømmet; 
Brugen  af  tysk  og  dansk  Sprog  i  Retten,  i  Kirke  og  Skole 
og  i  al  offentlig  Bestyrelse  skulde  fastsættes  efter  Sprogenes 
indbyrdes  Stilling  den  17de  Marts  1848.  „Den  politiske 
Forbindelse"  skulde  alene  omfatte,  hvad  der  angaar  „det 
kongelige  Hus  og  de  tvende  Landes  ydre  Forhold"  med 
Hensyn  til  Diplomati,  Krig  og  Fred,  politiske  Traktater  m.  m. 
Hertugdømmet  skulde  overtage  en  Del  af  Statsgjælden  og 
ved  overordentlige  Udgifter  en  Kvotadel  efter  Rigsdagens 
Bestemmelse  o,  s.  v. 

Ved  et  Forslag  som  dette  havde  de  preussiske  Under- 
handlere saa  godt  som  sagt  sig  løs  fra  Fredspræli- 
min ærerne  og  fra  Sporet,  som  ved  dem  var  anvist;  de 
havde  raseret  Grunden   og   taget   sig   for   at   konstruere 

Forholdet  imellem  Slesvig  og  Kongeriget  efter  tysk 
Model.  Ilden  at  ænse  Alt,  hvad  der  var  givet  i  den 
historiske  Fortid  og  derfra  var  gaaet  over  i  den  opstillede 
Fredsbasis.  Det  synes,  som  om  den  preussiske  Regering 
kim  derfor  har  fundet  sig  i  den  Vidde,  hvori  Præliminæ- 
rerne  vare  blevne  affattede,  fordi  just  det  Ubestemte  maatte 
kunne  lade  sig  benytte  fordelagtigst  ved  en  yderligere  For- 
handling, men  at  den  senere  har  ment  at  finde  sin  Regning 
ved  at  gjøre  sig  løs  fra  dem,  og  arbejde  paa  at  gjenvinde 
Tysklands  Gunst  ved  at  gjøre  Slesvigs  Uafhængighed  til 
det  bestemte  Maal  for  sin  Bestræbelse.  Dersom  Preussen 
ved  dette  Omslag  havde  fundet  Understøttelse  hos  den 
mæglende  Magt  og  sammes  Befuldmægtigede,  vilde  Øje- 
blikket være  kommet  til  at  søge  Underhandlingerne  førte 
ind  i  andet  Spor  paa  Basis  af  Slesvigs  Deling.  Under  saa 
tvingende  Forhold  er  det  troligt,  at  Ministeriet  i  dets  Hel- 
hed vilde  have  været  stemt  derfor,  om  det  end  altid  bliver 
Spørgsmaal,  hvor  vidt  man  vilde  været  kommen  ad  dette 
Spor.  I  alle  Tilfælde  vilde  da  det  rette  Tidspunkt  være 
kommet  for  Mindretallet  i  Ministeriet  til  at  træde  tilbage. 

Foreløbig  syntes  Tingene  dog  endnu  at  skulle  faa  en 
anden  Gang.  En  udførlig  Besvarelse  af  det  preussiske 
Memorandum  fulgte  under  2  2de  Marts.  Den  skyldtes,  om 
ikke  udelukkende  dog  aldeles  overvejende,  Scheel' s  skarp- 
kritiske Tanke  og  Pen,  som  i  mesterlige  Træk  blottede  Punkt 
for  Punkt  Troløsheden  af  den  preussiske  Underhandlings- 
Taktik  overfor  Præliminærerne,  og  derhos  godtgjorde,  at 
„Danmark  aldrig  vilde  kunne  hævde  sin  Plads  som  euro- 
pæisk Magt  eller  Forbindelsen  med  Slesvig,  dersom  det  gav 
Afkald  paa  Enheden  af  den  væbnede  Magt  til  Lands  og 
Vands",    og    at    „Livskraften   af  den   politiske  Forbindelse 

ikke  kan  befæstes  uden  ved  Opretholdelse  af  organiske 
Baand  imellem  Kongeriget  og  Hertugdømmet,  og  at  dette 
Maal  under  den  konstitutionelle  Regering  ikke  kan  opnaas 
uden  ved  fælles  Repræsentation".  løvrigt  gjordes  det 
gjældende  med  Eftertryk,  at,  „hvilken  Mening  man  end 
kan  have  om  Tysklands  Kompetence  med  Hensyn  til  For- 
bindelsen imellem  de  to  Hertugdømmer,  saaledes  som  den 
hidtil  fandt  Sted,  bhver  det  altid  uomtvisteligt,  at  Tyskland 
ikke  har  nogensomhelst  Ret  til  at  indblande  sig  i  Slesvigs 
indre  Forhold,  særhg  i  dets  indre  Forfatning  og  dets  poli- 
tiske Forbindelse  med  Danmark".  Hvor  der  var  nogen 
Modtagelighed  for  Sandheds  og  Retfærdigheds  Grunde, 
kunde  en  Belysning  som  denne  ikke  forfejle  sin  Yirkning. 
Det  var  ogsaa  her  Tilfældet.  I  et  Brev  til  mig  fra  Berlin 
af  8de  Juni  meddelte  Scheel:  „England  er  under 
Underhandhngernes  Gang  blevet  stedse  mere  stemt  for  de 
danske  Anskuelser.  Dette  skyldes  vistnok  for  en  stor  Del 
Lord  Westmoreland.  Denne  var  os  i  Begyndelsen  imod  i 
flere  vigtige  Punkter,  men  er  ved  vore  Bestræbelser  bleven 
stedse  mere  og  mere  overbevist  om,  at  alle  vore  Paastande 
ere  retfærdige  og  billige,  hvorfor  han  kraftig  understøtter 
dem  baade  i  London  og  overfor  det  russiske  Kabinet".  .  .  . 
„Men",  hedder  det  videre,  „efter  Beskaffenheden  af  de 
pohtiske  Tilstande  i  Europa  er  det  dog  ikke  at  vente,  at 
enten  Rusland  eller  England  skulde  sætte  sine  Stridskræfter 
i  Bevægelse  for  at  forskaffe  os  en  Fred  af  et  vist  Indhold. 
Rusland  gjentager  ofte,  at  det  ikke  vil  forlade  os,  og 
Baron  Meyendorff  antager,  at  vi  ville  kunne  opnaa  en  god 
Fred,  men  der  er  nu  ikke  længere  Haab  om,  at  dette  vil 
blive  en  Fred  efter  Præliminærerne.  Jeg  er  saaledes  af 
den  Mening,    at    det    er   hdet    sandsynHgt    eller  vel  endog 

usandsynligt,  at  en  Fred  vil  kunne  opnaas  paa  Præliminæ- 
rernes  Basis". 

Inden  en  Maaneds  Forløb,  2den  Juli  185  0,  forelaa 
Fredstraktaten  med  Tyskland,  hvorefter  „alle  Traktater 
og  Konventioner,  sluttede  imellem  Danmark  og  det  tyske 
Forbund,  ere  gjældende  i  deres  fulde  Kraft,  og  de  kontra- 
herende Parter  forbeholde  sig  alle  Rettigheder,  som  gj en- 
sidig have  tilkommet  dem  før  Krigen".  Ganske  vist  var 
det  en  „ren  og  simpel  (d.  v.  s.  en  indholdsløs)  Fred".  Den 
førte  intet  Skridt  videre  til  Afgjørelse  af  noget  Stridspunkt, 
bragte  os  ikke  nogen  Oprejsning  eller  nogen  Betryggelse  af 
Fremtiden,  hvorfor  der  var  kæmpet,  og  Utilfredsheden, 
hvormed  Fredslutningen  blev  modtagen  herhjemme,  er  saa- 
ledes  forklarlig.  Men  hvorledes  kunde  der,  med  noget 
Kj  end  skab  til  den  hele  Stilling,  uden  virksom  Hjælp  fra 
nogen  Side  i  Underhandlingsværket  som  i  Krigsførelsen, 
ventes  nogen  Afgjørelse  til  vor  Fordel?  Med 
Hengivelse  af  det  sydlige  Slesvig  til  Holsten  i  Unionsfor- 
hold  til  den  danske  Krone  havde  der  vel  kunnet  opnaas 
en  organisk  Tilknytning  af  det  øvrige  Slesvig  efter  Slilinjen; 
men  Delingstanken  vilde  dengang  have  mødt  almindelig 
og  stærk  Modstand  hos  Slesvigerne,  og  iblandt  os 
selv  var  den  ikke  langt  fra  at  blive  betragtet  som  politisk 
Forræderi.  Det  havde  maaske  ogsaa  været  muligt  at  be- 
vare Slesvig  i  dets  Helhed  med  Danmark  mod  at  ordne 
Holstens  Forfatning  og  Forhold  til  Danmark  efter  Preussens 
og  Forbundets  Ønsker  eller  Fordringer;  men,  naar  det  be- 
tænkes, med  hvilket  Sværmeri  man  i  vore  utallige  halv- 
tyske Kredse  har  hængt  ved  det  heltyske  Land,  hvor 
lang  Tid,  hvor  dyre  og  smertelige  Erfaringer  der  har 
maattet  gjennemgaas  for  nogenlunde  at  forsone  med  Tanken 

om  „Danmark  til  Ejderen-'  istedetfor  „til  Elben",  saa  vil 
man  forstaa  Urimeligheden  af  den  Fordring,  at  en  dansk 
Regering  skulde  i  Aaret  1850  have  været  forudseende 
nok  til  at  træde  op  imod  den  offentlige  Mening  med  en 
ej  der  dansk  Fred  s  basis.  Ved  den  „simple  Fred"  blev 
Intet  tabt  eller  opgivet;  men  der  var  dog  draget  en  skarp 
Grænse  mellem  Slesvig  og  Holsten;  der  var  aabnet  Lejlig- 
hed til  at  arbejde  i  Fred  paa  en  altid  inderligere  For- 
bindelse af  Slesvig  med  Kongeriget,  og,  skulde  der  i  Frem- 
tiden kræves  en  Afgjørelse  af  det  her  Uafgjorte  ved  Vaaben, 
turde  man  vel  have  Lov  til  at  haabe  paa  gunstigere  For- 
hold, navnlig  naar  Frankrig  atter  vilde  være  kommet  ud 
over  Grjæringstilstanden  og  atter  var  indtraadt  i  Rækken 
af  de  medbestemmende  politiske  Faktorer. 

Fredsunderhandlingerne  eller  Fredslutningen  hindrede 
hverken  Preussen  eller  andre  tyske  Magter  fra  at-  under- 
støtte den  schleswigholsteinske  Troppemagt,  forsyne 
den  med  Førere,  Yaaben  og  Penge,  og  allerede  ved  For- 
aarets  Nærmelse  ])lev  det  saaledes  nødvendigt  at  træffe 
Valg  af  en  Overgeneral  for  vor  Hær,  —  et  Valg,  der 
af  Krigsminister  Hansen  blev  behandlet  som  Hemmelig- 
hed, selv  overfor  Kollegerne  i  Statsraadet.  Personlige 
Sympatier  og  Antipatier  spillede  en  stor  Rolle  hos  Krigs- 
ministeren; de  sidste  fandtes  stærkere  udprægede  og  traadte 
mere  uforbeholdent  og  hensynsløst  frem,  end  jeg  véd  at 
have  l)emærket  hos  nogen  Anden.  Af  Ekernførde- 
Affæren  var  der  i  Foraaret  1849  —  ikke  givet,  men 
taget  Anledning  til  at  tjærne  Krogh  og  Læssøe  fra  deres 
Post    som   Overgeneral  og  Stabschef*).      For  Biilow.    som 


*)  Adskillige  Specialiteter  angaaende  de  personlige  Forhold,  som 
ikke  ere  komne  til  min  Kundskab,  lindes  i  O.  VaupelTs: 
„Krigen  i  1849"  S.  22,  31,  62,  97,  107,  110—112.     (Sen.  Anm.) 

siden  Bedriften  ved  Fredericia  var  lammet  af  Gigt,  maatte 
der  nu  søges  Erstatning,  og  omsider  blev  Krogli  udset 
hertil.  Der  blev  arbejdet  underhaanden  paa  at  bringe 
denne  til  at  stille  det  som  Betingelse  at  faa  Læssøe  til 
Stabschef;  men,  medens  Krogh  udtalte  sig  entusiastisk  om 
Læssøe,  lod  han  sig  give  Flensborg  som  Stabschef.  Var 
Læssøe  bleven  stillet  paa  denne  Post,  vilde  upaatvivlelig 
Meget  være  undgaaet  og  gaaet  anderledes,  og  fremfor 
Alt  vilde  Manden,  om  hvis  overlegne  Dygtighed  der  ikke 
var  mere  end  én  Stemme,  efter  al  Sandsynlighed  være 
bleven  bevaret  for  Fædrelandet,  opbevaret  til  den  anden 
slesvigske  Krig,  som  da  næppe  vilde  være  gaaet  daadløs  til 
Ende.  Man  har  fra  mange  Sider  og  ved  mange  Lejlig- 
heder anket  over.  at  Sejren  ved  Isted  ikke  blev  benyttet, 
som  den  kunde  og  burde  være  bleven.  At  Krigen  ikke 
blev  flyttet  ud  over  Ejdergrænsen,  havde  sin  Grund  i  Krigs- 
ministerens bestemte  Erklæring:  at  vor  Hær  ikke  var  stærk 
nok  til  at  gjennemføre  en  Belejring  af  Eendsborg,  saaledes 
som  den  senest  var  bleven  befæstet*);  og,  naar  det  er  sagt, 
at  det  gunstige  Øjeblik  da  var  til  Indlemmelse  af 
Slesvig  i  Kongeriget,  saa  forvexler  man  atter  tidligere 
og  senere  Tider;  man  glemmer,  at  de  underhandlende  og^ 
mæglende  Magters  Program :  ikke  et  S  c  h  1  e  s  v  i  g  h  o  1  s  t  e  i  n, 
men  et  Slesvig   og  Holsten,    begge  aldeles  lige  stil- 


*)  Ifølge  Vaupell  („Krigen  i  1850"  S.  184)  var  det  „Willisen's- 
Yndlingstanke,  at  den  danske  Hær  skulde  rykke  frem  imod 
Rendsborg,  og  at  han,  efter  at  have  beskudt  den  og  bragt  den 
i  Uorden  ved  Forternes  Artilleri,  skulde  brj'de  frem  med  sin 
Hær  og  bibringe  den  et  Nederlag.  Hvad  man  ønsker  og  haaber, 
tror  man  saa  gjærne  vil  ske.  Willisen  ventede  fra  Slutningen  af 
Juli  til  Midten  af  September  stadig  paa  vor  Ankomst  og  traf 
mange  Anstalter  til  en  alvorlig  Modtagelse".         (Sen.  Anm). 

lede  til  Kongeriget  —  fandt  fuld  Gjenklang  Ler 
hjemme.  Hvor  var  vel  Tiden  for  nogensomlielst  Regering 
til  det  halsbrækkende  Skridt?  Nu  maatte  den  lille  Stat 
nøjes,  som  det  oftest  er  Tilfældet,  med  Æren  af  Bedrifterne 
ved  Isted,  Mysunde  og  Fredriksstad,  og  med  Jubelen,  hvor- 
med et  taknemmeligt  Folk  modtog  den  sejrkronede  Hær. 

Fredstraktatens  Bestemmelse :  at  „Kongen  af  Danmark 
kunde  kræve  Forbundets  Mellemkomst  for  at  gjenoprette 
Udøvelsen  af  hans  lovlige  Myndighed  i  Holsten",  (NB. 
efterat  Forbundsmagterne  havde  gjort  deres  til  at  nedbryde 
den),  og  at  Kongen,  først  „naar  Forbundet  ikke  tro'de 
at  burde  efterkomme  denne  Opfordring,  eller  dens  Mellem- 
komst blev  uden  Virkning,  skulde  have  Frihed  til  at  ud- 
strække krigerske  Forholdsregler  til  Holsten  og  til  den 
Ende  at  anvende  væbnet  Styrke",  —  var  vel  beregnet  paa 
at  forlænge  den  pinlige  Afhængighedsstilling  til  de  to  tyske 
Stormagter,  som  ved  denne  Lejhghed  skulde  agere  Haand- 
hævere  af  Lov  og  Ret;  den  var  tillige  vel  skikket  til  at 
udøve  Tryk  paa  Stemningen  her  hjemme,  paa  de  Mange, 
som,  trættede  ved  Krigens  Langvarighed,  nu  kun  skyndede 
til  at  give  efter  og  falde  til  Føje  for  at  faa  Landet  renset 
for  Fjender;  —  Schlesvigholsteinismen  havde  virksomme 
Filialer  her  i  Landet  selv,  og  det  tyske  Forbund  har  lange 
Arme  og  mange  Midler  til  at  virke  i  Frastand.  Imidler- 
tid oprandt  der  for  Slesvig,  hvor  Kongens  Regering  fik 
frie  Hænder,  efterat  den  sydlige  Del  var  rømmet  af  de 
preussiske  Tropper  (11  Dage  efter  Ratifikationen),  Dage, 
som  syntes  at  varsle  en  lysere  Fremtid.  Tillisch,  som  i 
Bestyrelses  -  Kommissionen  under  Vaabenstilstanden  med 
Preusseren  Eulenburg  og  Englænderen  Ho  dg  es  havde 
indlagt  sig  Fortjeneste   af  den  slesvigske  Befolkning,    blev 

som  Regerings- Kom  missær  udrustet  med  uindskrænket 
Myndighed  i  Kongens  Navn.  Toldgrænsen  imellem  Slesvig 
og  Jylland  blev  hævet;  en  Overjustitskommission,  Forløber 
for  den  slesvigske  Appellationsret,  afløste  den  slesvig-hol- 
stenske  Overret;  oprørske  og  mensvorne  Embedsmænd  af- 
skedigedes og  erstattedes  ved  danske  Mænd,  og  en  Sprog- 
linje blev  dragen  i  Kirke,  Skole  og  Civilbestyrelse.  Det 
Tar  Regenburg's  stille,  men  energiske,  velov erlæggende 
og  fast  gjennemførende  Virksomhed,  der  stod  bagved.  Men 
•det  var  allerede  en  Fortjeneste  at  lade  den  mandige  Vilje 
have  uhindret  Gang  til  Trods  for  Skriget  fra  tusinde  tyske 
Struber  og  Penne*). 

Samme  Dag,  14de  Juh,  udstedtes  af  Kongen  en 
Proklamation  til  Slesvigerne  og  et  Manifest,  nærmest 
"beregnet  paa  Holstenerne.  Den  første  var  affattet  af 
mig,  det  andet  af  Pechlin.  Der  blev  i  dette  foreholdt 
Holstens  Befolkning,  —  hvor  forgjæves,  viste  sig  snart,  — 
at  „en  Fred  med  det  tj^ske  Forbund  ikke  kan  levne  noget 
Forbundsland  Berettigelse  til  at  fortsætte  Krigen,  mindst 
€n  Krig    mod   egen  Landsherre" ;    der    lovedes    almindelig 


*)  I BeyscWag's  Biografi  af  K.  J.  Nitzsch  1872  læses  S.  358:  „At  N. 
talte  om  et  Martyrium  af  hine  værdige  og  besindige  Mænd,  som 
maatte  bøde,  fordi  de  paa  den  ene  eller  anden  Maade  lagde  deres 
Tedhængen  for  Dagen  for  Hertugdømmernes  miskjendte  Rettig- 
lieder  og  den  tyske  Nationalitets  Goder  imod  danske  Inkorpora- 
tionsplaner  paadrog  ham  fra  Prof  Clausen  et  vidtløftigt,  hadefuldt 
Angreb  i  den  „Berlingske  Tidende",  som  han  synes  at  have  ladet 
ubesvaret". 

Den  findes  i  „B.  T."  1851  Nr.  107.  Sagen  er  for  mig  kun  et 
nyt  Exempel  til  utallige  andre  derpå a,  hvor  naturligt  det  falder 
tyske  Lærde,  som  i  Teorien  vedkjende  sig  de  strængeste  Moral- 
principer, letfærdigt  at  ignorere  foreliggende  Kjendsgjerninger, 
saasnart  det  gjælder  om  at  skifte  Ret  imellem  egen  og  fremmed 
Nationalitet. 

Amnesti,  „med  saadanne  Undtagelser,  som  Gjenoprettelse 
af  den  retmæssige  Landsherres  Autoritet  gjør  uomgængelig 
nødvendige",  under  Betingelse  af  Underkastelse;  der  til- 
føjedes: „Skulde  Frygt  for,  at  der  kunde  tilsigtes  en  Ind- 
lemmelse af  Hertugd.  Slesvig  i  Danmark  endnu  næres,  saa 
maa  den  ialtfald  fra  dette  Øjeblik  af  være  hævet  ved  Vort 
hermed  fornyede  Tilsagn  om,  at  en  saadan  Indlemmelse 
ikke  skal  linde  Sted".  Jeg  havde  med  Tilkaldelse  af  Gen.- 
Auditør  Scheel  maattet  overtage  paa  Statsraadets  Yegne 
at  forhandle  med  Pechlin  om  Enkelthederne  i  dette  Ud- 
kast, og,  saavel  efter  hvad  der  var  gaaet  forud,  som  efter 
hvad  jeg  vidste  om  Stemningen  baade  i  Slesvig  og  hos 
Regeringen,  kunde  jeg  ikke  rejse  Indvending  imod  Gjen- 
tagelsen  af  det  uheldsvangre  Tilsagn,  som  naturligvis 
havde  stor  "Værdi  for  Udkastets  Affatter.  Der  var  i  det 
Pechlin 'ske  Udkast  fremdeles  angivet  som  Maal  for  yder- 
ligere Forliandlinger:  „Ordningen  af  Hertugdømmet  Slesvigs 
Forbindelse  med  Kongeriget  Danmark  paa  den  ene  og 
med  Hertugd.  Holsten  paa  den  anden  Side".  Udtrykket 
„Slesvigs  Forbindelse  med  Holsten"  fremkaldte  en  lang- 
varig og  alvorlig  Ordvexel,  og  først  efter  min  bestemteste 
Vægring  ved  at  gaa  ind  paa  det  uforandrede  Udkast  blev 
Udtrykket  „Forbindelse  med"  ombyttet  med  „For- 
hold   til". 

Endnu  mere  aabenlysttraadte  de  schlesvigholsteinske 
S  j  æle  s  uomskift  ede  Tanker  og  usvækkede  Forhaab- 
ni n g  e r  frem  ved  en  anden  Forhandling  i  A u  g  u  s  t  M  a  a  n  e  d 
185  0.  I  det  nysnævnte  „Manifest"  var  der  bebudet 
Sammenkaldelse  af  ansete  ]Mænd  fra  Kongeriget  og 
Hertugdømmerne  for  at  høre  deres  Mening  angaaende  Ord- 
ningen   af   de    svævende    Forhold.      Som   Forspil    og  For- 

heredelse  fandt  der  en  Forhandling  Sted  imellem  Pechlin 
og  Reventlow-Criminil  paa  den  ene  Side,  Sponneck 
og  mig  paa  den  anden  Side;  Forsædet  indtog  Reedtz, 
der  som  Udenrigsminister  havde  afløst  Moltke. 
Slesvigs  Stilling  var  Hovedst ridspiinktet.  De 
holstenske  Herrer  stode  fast  paa  den  administrative 
Forbindelse  mellem  hegge  Hertugdømmer,  vel  ikke  fælles 
Statholder  eller  fælles  Repræsentation,  men  fælles  Be- 
styrelse under  fælles  Ministre.  Udenrigsministeren  tog 
strax  Ordet  for  at  erklære  sig  i  det  Yæsentlige  tilfreds 
med  en  Ordning  i  den  her  foreslaaede  Retning,  og  afholdt 
sig  derefter  fra  al  videre  Deltagelse  i  Forhandlingen. 
Sponneck  indvendte,  at  fælles  Ministre,  ansvarlige  for  to 
forskjellige  Repræsentationer,  var  en  Uting,  der  med  Nød- 
vendighed maatte  føre  til  fælles  Repræsentation,  og  at  en 
Afgjørelse  i  denne  Retning  vilde  være  en  Umuhghed  ikke 
blot  for  det  nuværende  Ministerium,  men  for  enhver  Rege- 
ring i  Danmark.  Jeg  føjede  til,  at,  saafremt  der  ikke  bag 
Forslaget  laa  Villighed  fra  Holstens  Side  til  at  træde  ud 
af  og  forblive  udenfor  tysk  Forbundsforbindelse,  vilde  For- 
slag om  administrativ  Forbindelse  af  Slesvig  med  Holsten 
ligefrem  bane  Vej  for  tysk  Erobringspolitik,  der  gik  ud  paa 
at  rive  Slesvig  bort  fra  Danmark  og  føre  det  ind  i  det 
tyske  Statslegeme ;  den  loyale  Vej  for  Holstenerne  til  nær 
og  nøje  Tilslutning  til  Slesvig  var  nær  og  nøje  Tilslutning 
til  Danmark.  Vi  stillede  altsaa  med  ikke  mindre  Bestemt- 
hed vort  Modforslag:  Slesvigs  Forbindelse  med  Holsten, 
indskrænket  til  enkelte  Gjenstande  af  ikke-politisk  Natur, 
derimod  den  politiske  Forbindelse  med  Konge- 
riget, gjennemført  ved  fælles  Rigsdag  ved  Siden  af  provin- 

siel  Lancldag  og  særligt  Ministerium  for  de  dertil  hørende 
Anliggender.  —  Det  er  mig  ubekjendt,  om  det  skulde  have 
været  denne  Forhandling,  der  gav  Stødet  til,  at  Madvig 
i  Oktober  1850  fremkom  med  et  udførligt  Forslag  til  en 
Udskillelse  af  det  sydlige  Slesvig  i  legislativ  og  ad- 
ministrativ Forbindelse  med  Holsten.  Han  har  senere 
(„Den  nationale  Politik  og  det  danske  Monarki.  1864".  S. 
62)  beklaget  sig  over,  at  det  ikke  var  ham  muligt  at  faa 
Sagen  bragt  til  alvorlig  Forhandling.  Hvad  Forhandlingens 
Alvor  angaar,  forholdt  det  sig  uden  Tvivl  saa;  men  det  er 
derimod  ikke  rigtigt,  at  Forslaget  ikke  skulde  være  blevet 
sat  i  Cirkulation;  jeg  har  endnu  opbevaret  mit  skriftlige 
Votum  til  Sagen  af  7de  December.  Men  iøvrigt  var  Øje- 
blikket vistnok  ikke  heldigt  valgt.  Ethvert  Forslag  til  Flyt- 
ning af  Ejdergrænsen  længere  mod  Nord  maatte  nødvendig, 
for  at  have  nogen  Udsigt  til  at  vinde  Indgang,  være  frem- 
kaldt ved  truende,  udenfra  støttede  Bestræbelser  for  Sles- 
vigs Selvstændiggjørelse  eller  Løsrivelse  fra  Danmark.  Men 
dengang  forelaa  der  endnu  ikke  nogen  saadan  paavislig 
Anledning,  især  efterat  Monarkiets  Integritet,  som 
ved  enhver  Dehng  unægtelig  vilde  blive  svækket, 
antoges  at  have  vundet  en  væsentlig  Styrkning  ved  Lon- 
don-Protokollen kort  forud  af  2den  August.  Det 
var  derfor  givet  ved  Forholdene,  at  Forslaget  i  et  saadant 
Tidspunkt  maatte  falde  hen  uden  Frugt. 

Jeg  ønsker  her  at  opbevare  nogle  Ytringer,  som  jeg  i 
Slutningen  af  Aaret  1850  har  henstillet  til  muhg  Afbe- 
nyttelse ved  en  Meddelelse  til  de  venskabelige 
Magter  angaaende  Danmarks  politiske  Stilling 
fra    det    dengang    givne    Helstats -Standpunkt:     „Be- 

tryggelse  af  Danmarks  og  Nordeuropas  fremtidige  Fred  kan 
ikke  søges  i  den  blotte  Opretholdelse  af  det  danske  Mo- 
narkis Integritet,  hvorved  Spørgsmaalet  om  det  indbyrdes 
Forhold  af  Monarkiets,  baade  i  national  og  statsretlig  Hen- 
seende ganske  forskjelligartede,  Dele  er  omgaaet,  heller 
ikke  i  en  Tilbagevenden  saa  nær  som  mulig  til  status  quo 
ante,  af  hvilken  netop  de  seneste  Aars  Ulykker  ere  frem- 
gaaede,  heller  ikke  i  en  blot  Opstilling  af  den  teoretiske 
Sætning  om  det  tyske  Forbunds  Ikke -Kompetence  med 
Hensyn  til  Slesvig,  naar  Lejligheden  til  faktisk  Indblanding 
fremdeles  lades  aaben.  —  og  det  saameget  mindre,  som  Ind- 
førelsen af  repræsentativ  Forfatning  i  overordentlig  Grad  vil 
lette  slige  Indblandingsforsøg  og  vanskeliggjøre  Kongen  af 
Danmark  den  fornødne  Modstand.  Vejen  til  betrygget 
Fred  og  Rolighed  gaar  alene  igjennem  en  saadan  Ordning 
af  det  danske  Monarkis  Dele,  som  paa  naturlig  Maade 
svarer  til  disses  væsentlig  forskjelhge  Stilling  med  Hensyn 
til  det  tyske  Forbund,  saaledes  at  dette  ikke  alene  i  Teorien, 
men  ogsaa  i  Virkeligheden  finder  Grænsen  for  sin  Myndig- 
hed sat  ved  Ejderen:  paa  den  ene  Side  Monarkiet  haand- 
hævet  som  Enhed,  ogsaa  omfattende  de  tyske  Forbunds- 
lande  og  sammenholdende  dem  til  en  Helhed  med  de 
øvrige  Dele  af  vStaten,  paa  den  anden  Side  de  Hertug- 
dømmer, som  ere  indbefattede  i  det  tyske  Forbund,  ud- 
organiserede  i  tilsvarende  Selvstændighed,  det  Hertugdømme 
derimod,  som  statsretlig  er  og  til  alle  Tider  har  været  det 
tyske  Statslegeme  uvedkommende,  knyttet  ved  engere  poli- 
tiske Former  til  Kongeriget,  uden  derfor  at  inkorporeres  i 
dette,  og  med  Bibeholdelse  af  Fællesskabet  med  Forbunds- 
landene  af  forskjellige  Institutioner,  der  have  praktisk 
Interesse  for  begge.      Ved  en  saadan  Ordning  vil  Grunden 

Tære  hævet  til  uophørlige  Konflikter,  som  tære  paa  Monar- 
kiets Kræfter,  og  som  paa  ethvert  kritisk  Tidspunkt  ville 
kunne  bringe  Freden  i  Fare.  Holsten  og  Lauenborg 
ville  frit  og  uhindret  kunne  deltage  i  den  fremtidige  Ud- 
vikling af  de  tyske  Forhold;  Slesvig  vil  være  betrygget 
imod  at  blive  draget  ind  i  de  tyske  Forvildinger  og  Stats- 
bevægelser,  og  der  vil  ligge  en  naturlig  Opfordring  for  de 
to  tyske  Hertugdømmer  til  at  slutte  sig  til  Kongeriget  for 
igjennem  denne  Forbindelse  at  bevare  en  nær  og  inderlig 
Forbindelse  med  Slesvig". 

Naar  vor  Diplomatik  tidhgere  havde  været  farve- 
løs, uden  Klarhed  og  Bestemthed  angaaende  Maalet, 
hvortil  der  skulde  st}Tes  hen,  saa  fik  den  med  Reedtz  en 
meget  bestemt  Farve,  paalagt  ud  en  fra.  Den  fuldstæn- 
digste  Afhængighed  af  russisk  Indflydelse  var  Fysiogno- 
miet af  vor  nye  dij)lomatiske  Ordfører,  som  syntes  at  dele 
Udenrigsportefeuillen  med  Reventlow-Criminil  og  Pechiin. 
I  Januar  1851  fremlagde  han  for  Ministeriet  den  criminil- 
pech linske  Plan:  Slesvig  og  Holsten  i  administrativ 
Forbindelse  under  fælles  Ministre  men  adskilte  Landdage, 
og  understøttede  den;  Grev  Criminil,  som  bivaanede  et 
Par  Statsraadsmøder  inden  Afrejsen  til  Holsten,  hvor  han 
skulde  træde  sammen  med  Kommissærerne  fra  Preussen 
og  Østerrig,  udtalte  sig  paa  det  Stærkeste  imod  Hertug- 
dømmernes Adskillelse.  Regeringens  øvrige  Medlemmer 
sluttede  sig  om  Sponneck's  Plan,  hvortil  denne  fremlagde 
en  yderligere  Motivering,  som  skulde  ledsage  den  paa  Vejen 
til  de  fremmede  Kabinetter.  Reedtz  vedblev  imidlertid 
sin  Erklæring,  at  han  ikke  var  i  Stand  til  at  arbejde  for 
en  Ordningsplan,  om  hvis  Uigjennemførlighed  han  holdt  sig 
overbevist.      Det  Korrekte  under  saadanne  Forhold  havde 

uden  Tvivl  været,  at  Udenrigsministeren  havde  veget  sin 
Plads;  men  herpaa  var  der,  som  Forholdene  vare.  ikke  at 
tænke,  og  iblandt  de  diplomatiske  Muligheder  vilde  der 
næppe  heller  have  været  en  Mand  at  finde,  som  vilde  paa- 
tage sig  et  alvorligt  Forsøg  paa  at  føre  ud  af  det  Spor,  hvori 
vort  føjelige  Diplomati  havde  ladet  sig  føre  ind.  Altsaa 
blev  det  grebet  med  Begjærhghed.  da  Reedtz  fremsatte 
det  Forslag,  at  Sponneck  selv  personlig  maatte  overtj^de 
sig  om.  hvorledes  Kabinetterne  i  Wien  og  Berlin  vare 
stemte  overfor  hans  Plan  til  at  ordne  Hertugdømmernes 
Stilling  til  Kongeriget.  Efter  Sponneck' s  Afrejse  sidst  i 
Januar  indløb  der  Xoter  fra  Petersborg,  som  udtalte  stor 
Betænkelighed  ved  denne  Mission  af  Finansministeren,  der 
dengang  gjaldt  som  Hovedmand  og  Ordfører  for  den  ultra- 
nationale  Fraktion  i  Ministeriet.  Næppe  havde  imidlertid 
Sponneck  i  Wien  forhandlet  med  Schwarzenberg  og 
Meyendorff,  førend  Tonen  lød  fra  Neva  i  anden  Klang  med 
et  Slags  Undskyldning  for  tidhgere  Ytringer ;  mundtlig  blev 
Skylden  kastet  paa  den  russiske  Legationssekretær  Tegobor- 
ski's  Beretninger.  Sponneck  vendte  tilbage,  noget  over 
Midten  af  Februar,  højhg  tilfredsstillet,  og  de  udførlige 
Beretninger,  han  aflagde,  maatte  synes  at  berettige  til  de 
bedste  Forhaabninger.  Snart  syntes  dog  flere  Tegn  at  tyde 
paa,  at  vor  Udsending  vendte  tilbage  fra  det  diplomatiske 
Tog  snarere  som  Vunden  end  som  Vindende.  Grund- 
trækkene angaaende  de  unionelle  Forhold  af  Monarkiets 
Dele,  saaledes  som  de  vare  betænkte  at  skulle  være  Ud- 
gangspunkter for  den  forestaaende  Notabelforsamlings  Be- 
raadslagninger,  vare  af  Sponneck  meddelte  Manteuffel  i 
Berlin  og  Schwarzenberg  i  Wien  med  det  udtalte  Haab, 
at  „Preussen  og  Østerrig    ikke    vilde    nægte    samme    deres 

25 


384  1848—1851. 

Billigelse".  Men  begge  Svarskrivelser  unddroge  sig,  ved 
Siden  af  endel  intetsigende  Fraser,  „en  nærmere  Prøvelse", 
„en  definitiv  Dom",  „en  Mening,  som  skulde  være  forud 
bindende",  og  i  begge  blev  der  med  velbetænkt  Ubestemt- 
hed taget  Forbehold  for  „det  særegne  Retsforhold  af  det 
tyske  Forbund  til  en  Del  (!)  af  de  under  Kongen  af  Dan- 
marks Regering  staaende  Lande".  Der  var  saaledes  holdt 
Lejlighed  aaben  for  Indblandinger  og  Indsigelser  ved  de 
forestaaende  Forhandlinger. 

Tillisch's  Bestyrelse  af  Slesvig  var  den  uaf- 
brudte Gjenstand  for  en  Kontrol  fra  fremmede  Gesandters 
og  Hoffers  Side,  saa  utrolig  nærgaaende,  at  den  gjorde 
enhver  virkelig  Styrelse  umulig.  Fra  Petersborg  besværede 
man  sig  over  T.'s  Udnævnelse  til  Elefantridder  som  en 
Demonstration  imod  de  venskabehge  Hoffer,  efterat  disse 
havde  givet  deres  Misbilligelse  af  hans  Bestyrelse  tilkjende, 
og  fra  London  blev  der  jjaalagt  Oberst  Ho  dg  es  at  anstille 
en  Undersøgelse  af  Tingenes  Stilling  i  Slesvig  (!)  og  afgive 
Beretning  derom.  Sagen  blev  bragt  paa  Tale  i  Statsraadet, 
og  det  kom  da  for  Dagen,  at  denne  Forholdsregel  var 
foranlediget  ved  Anmodning  af  selve  Udenrigsministeren  (!) 
til  den  engelske  Gesandt  Sir  Wynn.  Reedtz's  Forklaring, 
at  det  ikke  var  en  officiel  men  en  officiøs  Sendelse,  blev 
ikke  ubesvaret;  men  fra  Ministeriets  Hoved  faldt  der  ingen 
Ytring.  Den  engelske  Oberst,  selv  ubekjendt  med  Sprog- 
forholdene ,  havde  imidlertid .  efter  at  have  ladet  sig 
instruere  i  Kiel  af  rette  Vedkommende,  havt  Konference 
med  Tillisch  om  en  Bække  af  Besværinger  og  Klagemaal, 
og  efter  et  Ophold  i  Flensborg  af  halvandet  Døgn  affattet 
en  omstændelig  Kjendelse  angaaende  militære  Undertryk- 
kelser.   Embedsbesættelser   i    dansk  Nationahtets  Interesse. 

dansk  Sprogs  Indtrængen  i  Kirker  og  Skoler  m.  ni.  Ifølge 
den  engelske  Autoritet  skulde  disse  Forholdsregler  tilhobe 
være  Udtryk  af  et  System,  som  kun  var  skikket  til  at  skade 
Regeringen,  og  som  maatte  opgives,  dersom  det  skulde  lyk- 
kes at  forsone  Stemningen,  særKg  vinde  Landets  Adel  og  Gods- 
ejere. 1  al  sin  Upaalidelighed  blev  dette  Produkt  meddelt 
Hofferne,  og  det  tjente  som  Grundlag  for  fortsatte  Anker 
imod  Tillisch's  Styrelse  og  for  altid  stærkere  Fordringer 
af  hans  Fjærnelse.  Det  var  ikke  vanskeligt  at  forudse,  hvad 
der  under  saa  opløste  Forhold  ovenfra  maatte  blive  Ud- 
faldet. Notabel  forhandlingen  aabnedes  i  Flensborg 
den  14de  Maj  1851,  bestaaende  af  tolv  slesvigske,  sex  konge- 
rigske  og  ligesaa  mange  holstenske  Medlemmer,  under  For- 
sæde af  vor  Afsending  i  Wien,  Baron  Bille-Brahe,  en 
Mand,  som  efter  sin  Fremtræden  i  Statsraadet  ikke  tilførte 
dette  Oplysning  eller  Støtte  i  nogen  Henseende.  Den 
sluttede  sine  Møder  i  Juni  med  meget  delte  Forslag;  de 
holstenske  Medlemmer  med  det  paalidelige  Rygstød  vovede 
Intet  ved  at  holde  Tanken  fast  om  et  Schleswigholstein  over- 
for Kongeriget. 

Imidlertid  var  November-Ministeriet  gaaet  sin 
Opløsning  Skridt  for  Skridt  imøde.  Det  russiske 
Belejringssystem  var  skredet  regelmæssigt  frem.  Der  var 
f.  Ex.  i  petersborgske  Noter  anket  over  den  Medfart,  som 
Krigsminister  Hansen,  „en  af  det  konservative  Partis  Støtter 
i  Ministeriet",  havde  maattet  friste  i  Folkethinget,  over 
Jagtloven,  som  skulde  gjøre  stærke  Indgreb  i  Ejendoms- 
retten, over  en  Ytring,  som  skulde  være  falden  fra  Inden- 
rigsminister Rosenørn:  at  den  størst  mulige  Udstykning 
skulde  være  i  Landets  Interesse.  Der  erklæredes,  at.  der- 
som en  saadan  Retning   skulde  faa'  Overhaand,    vilde    den 

kejserlige  Regering  se  sig  nødsaget  til  at  drage  sig  tilbage 
fra  Kongens  Regering,  Til  disse  Antydninger  af  mistænk- 
som og  truende  Holdning  kom  endnu  Gjenpart  af  en  Skri- 
velse fra  den  russiske  Chargé  d'affaires  Baron  Budberg  i 
Berlin  til  den  herværende  Gesandt  Ungern-Sternberg. 
som  denne  havde  meddelt  Reedtz,  og  som  vor  Udenrigs- 
minister tjenstberedvillig  havde  ladet  sig  meddele  til  Frem- 
læggelse for  sine  Kolleger.  Der  opfordredes  her  i  stærke 
Udtryk  til  at  træde  tilbage  fra  „den  opirrende  UforsonHg- 
hedspolitik",  som  maatte  have  ostensible  eller  skjulte  Til- 
hængere i  ]\Iinisteriet ,  og  Skrivelsen  sluttede  med  den 
understrøgne  Erklæring,  at  der  ikke  vilde  være  tilstrække- 
lig Beroligelse  tilvejebragt,  førend  „Ministeriet  debarrasserede 
sig  fra  de  demokratisk-revolutionære  Medlemmer  i  dets 
Midte".*)      Paa  given  Opfordring  forklarede  Udenrigsmini- 


*)  En  lille  Hofsceue  af  senere  Dato  maa  staa'  her  som  Bevis 
for,  indtil  hvilken  Grad  det  var  lykkedes  mig  personlig  at  til- 
drage mig  ganske  særlig  Opmærksomhed  fra  russisk  Side. 
Den  15de  April  1853  havde  jeg,  som  dengang  var  Universitetets 
Rektor,  modtaget  Tilsigelse  til  Kongens  Taffel  i  Anledning  af 
en  oldenborgsk  Gresandt,  som  anmeldte  den  nye  Storhertugs 
Tronbestigelse.  Samtlige  Medlemmer  af  det  diplomatiske  Korps 
vare  tilstede.  Efter  Taffelet,  da  jeg  under  Kuren  holdt  mig 
efter  Sædvane  tilbage,  søgte  Kongen  ind  til  mig  gjennem  Ræk- 
kerne og  henkastede  nogle  Ord  i  spøgefuld  Tone  til  mig:  „Jeg 
maa  dog  tale  engang  med  min  Rektor;  det  er  saa  længe,  siden 
jeg  har  set  Dem,"  hvorpaa  han  tilføjede  Noget  om  den  forestaa- 
ende  tredje  Forhandling  angaaende  Arvefølgesagen  i  den  forenede 
Rigsdag.  Der  var  heri  intet  videre  Paafaldende;  men  fra  mit 
tilbagetruk-ne  Stade  bemærkede  jeg  ikke,  hvad  der  samtidig  var 
foregaaet  i  Salen.  Først  ved  Bortgangen  bemærkede  Kammer- 
herre Simony,  dengang  Kultusminister,  for  mig,  at  den  russiske 
Gesandt,  Baron  Ungern-Sternberg,  havde  vakt  almindelig 
Opmærksomhed  ved  sin  pludselige  Bortgang,  førend  Kongen 
havde  forladt  Salen.     Senere  erfo'r  jeg  gjennem  paalidelig  Haand, 

steren.  at  den  Budberg'ske  Note  ikke  var  meddelt  af  Lega- 
tionen, men  aldeles  privat  af  sammes  Sekretær  Tegoborski, 
og  at  han  alene  havde  taget  imod  den,  fordi  det  efter  hans 
Mening  ikke  var  uden  Interesse  at  erfare  fremmede  Diplo- 
maters Dom  om  Ministeriet  (!).  Da  Ministerpræsidenten 
under  Forhandlingerne  herom  syntes  at  behandle  Sagen  som 
ham  uvedkommende  og  ligegyldig,  blev  der  for  mig  kun 
Spørgsmaal  om  paa  sømmelig  Maade  at  faa  Foden  dragen 
ud,  hvor  den  var  bleven  holdt  for  længe  tilbage.  Den  19de 
Maj  1851  tog  jeg  ud  til  Fredriksborg  for  at  sætte  Sagen 
ud  fra  hinanden  for  Kongen.  Jeg  fandt  hos  Kong  Fre- 
drik, hvad  jeg  kan  sige  om  de  fleste  Samtaler,  jeg  har 
havt  med  ham.  ved  Siden  af  Aabenhjærtighed  og  Hjær- 
telighed  sundt  Blik  og  forstandigt  Omdømme.  Man  havde, 
saaledes  omtrent  faldt  hans  Ord.  arbejdet  hos  ham  for 
at    faa    flere    IVIinistre    bort.     men    han    vilde     holde     saa- 


at  Russeren,  da  han  saa'  Kongen  give  sig  i  Samtale  med  mig, 
lydelig  havde  givet  sin  Indignation  tilkjende  for  de  Omstaaende 
over,  at  Oppositionens  Hovedmand  ikke  blot  tilsagdes  til  Taffelet, 
men  ogsaa  blev  personlig  fremdragen  af  Kongen,  hvorpaa  han 
øjeblikkelig  forlod  Salen.  Gjort  opmærksom  herpaa  af  Levetzau, 
havde  Kongen  med  stor  Takt  vendt  sig  til  den  engelske  Gesandt, 
Henry  Wynn,  med  Spørgsmaal,  hvor  Ungern-Sternberg  var.  Da 
denne  maatte  berette,  at  han  var  gaaet,  havde  Kongen  ytret  sin 
højeste  Forundring  og  Beklagelse,  da  han  "netop  havde  foresat 
sig  at  tale  med  ham  om  Noget,  hvad  han  anmodede  Wynn  om 
ved  Lejlighed  at  sige  sin  Kollega  fra  Kongen.  Efter  Taffelet 
var  der  Statsraadsmøde,  hvor  Kongen  i  stærke  Udtryk  havde 
besværet  sig  over  en  Gesandt,  som  saa  lidt  vidste  at  iagttage 
Dekorum  i  Kongens  Nærværelse.  Men  inden  Mødets  Slutning 
ankom  der  et  Brev  fra  Sternberg  til  Udenrigsministeren  (Wynn 
var  nemlig  kjørt  lige  fra  Slottet  til  det  russiske  Gesandtskabs 
Hotel),  hvori  han  undskyldte  sin  Bortgang  med  et  pludselig  paa- 
kommet Ildebefindende.  —  Insolents  fra  denne  Side  er  ikke  noget 
Nyt  i  det  danske  Hofs  Sale. 

længe  paa  sit  nuværende  Ministerium,  som  det  var  ham 
muligt;  man  skulde  ikke  vige  for  Tryk  udenfra,  saa- 
længe  det  ikke  kom  videre.  „Men  det  kan  jo  gjærne  være," 
føjede  han  til,  „at  jeg  ikke  bliver  i  Stand  til  at  holde  læn- 
gere paa  Dem.  Dersom  det  sker,  saa  lader  jeg  Dem  bede 
at  komme  til  mig  og  siger  til  Dem :  nu  kunne  vi  ikke  længere 
blive  sammen,  nu  maa  jeg  lade  Dem  fare,  og  saa  skilles  vi 
ad  for  det  Første."  Venligere  og  derhos  forstandigere  Ord 
kunde  jeg  ikke  have  ønsket  mig. 

Med  Rusland  plejedes  der  stadige  Underhandlinger 
angaaende  Arvefølgespørgsmaalet.  I  Maj  1851  havde 
Pechlin  i  den  Anledning  en  Ambassade  til  Petersborg. 
Denne  Mission  skulde  ikke  tjene  til  at  hæve  Ministeriets 
Aktier !  Bestandig  de  samme  Paamindelser  om  Begunstigelse 
af  saakaldte  demokratiske  Bevægelser,  om  ultranationale, 
skandinaviske  Tendentser,  som  gjorde  Pacificationeii  umulig 
o.  s.  V.  Efter  denne  Missionærs  Tilbagekomst  med  Alt. 
hvad  han  bragte  med  sig  af  Skriftligt  og  Mundtligt,  skulde 
Reedtz  selv  forsøge  sig  med  Kejser  Nikolaus  i  Warschau, 
—  efter  hans  Erklæring  det  sidste  Middel  til  at  forsøge 
Tillidsforholdet  med  de  fremmede  Kabinetter  gjenoprettet. 
Den  24de  Juni  havde  vi  Udenrigsministeren  tilbage  med 
Beretning  om  Samtaler  med  Kejser  Nikolaus  og  Nesselrode; 
Samtalen  med  den  Første  var  „for  at  give  den  en  mere 
praktisk  (!)  Vending"  endt  med  det  naive  Spørgsmaal  fra 
Reedtz's  Side.  om  han  ikke  forstod  Hs.  K.  Majestæt 
rigtig,  naar  han  antog,  at,  hvad  der  forlangtes  af  Dan- 
mark, var  „Garantier  for  et  andet  Regeringssystem,  navnlig 
med  Hensyn  til  Bestyrelsen  af  Slesvig",  hvortil  Kejseren 
havde  svaret:  c'est  qk.  De  samme  Ord,  som  han  her  vel- 
villig selv  havde  lagt  Kejseren  i  Munden,    havde   han   der- 

efter  modtaget  af  Ministrenes  Mund  i  Wien  og  Berlin,  og 
han  sluttede  den  elegiske  Beretning  med  den  Erklæring,  at 
han  maatte  betragte  sin  Mission  som  aldeles  mislykket,  — 
som  Forsøg  nemlig  paa  at  retfærdiggjøre  den  hidtil  fulgte 
Regeringspolitik,  og  at  han,  da  han  saa'  sig  ude  af  Stand 
til  at  forfølge  denne  Vej  videre,  maatte  anholde  om  sin 
Entledigelse.  Den  28de  Juni  1851,  efter  en  Konfe- 
rence, hvori  Madvig  og  jeg  udtalte  os  i  fuld  Aabenhjær- 
tighed,  besluttedes  Indgivelse  af  det  hele  Ministeriums 
Dimission;  den  overbragtes  Dagen  efter  (Søndag)  paa 
Fredriksborg,  hvor  hver  Enkelt  af  Statsraadets  Medlemmer 
havde  særlig  Foretræde  hos  Kongen.  Jeg  benyttede  her  den 
sidste  Lejlighed  til  at  forestille  dels  den  diplomatiske  Ufor- 
muenhed, under  hvilken  vi  lede  og  fremdeles  vilde  komme 
til  at  lide,  dels  det  Slag,  der  vilde  ramme  alt  Dansksindet 
og  Velsindet  i  Slesvig,  dersom  Tillisch  skulde  bhve  fjærnet 
fra  Bestyrelsen. 

Den  første  Stemning  efter  Udtrædelsen  kunde  kun 
være  ublandet  Følelse  af  Glæde  over  den  gjen- 
vundne  Frihed.  Det  I^ieste  af  tre  Aar  var  gaaet  hen  i 
et  Forhold,  hvorfra  jeg  længe  havde  ønsket  Udløsning, 
uden  at  kunne  linde  et  belejligt  Tidspunkt.  Jeg  nød  den 
fulde  Frihed,  foreløbig  paa  en  Rejse  med  min  Familie  til 
Jylland,  hvor  vi  for  første  Gang  fra  vort  Kvarter  paa 
Nørre- Vosborg  fik  Synet  af  Vesterhavet  og  Klitterne,  — 
og  over  Vejle,  hvor  vi  et  Par  Dage  besøgte  Lehmann  i 
hans  Amtmandsbolig,  til  Slesvig.  Derefter  saa'  jeg  mig 
given  tilbage  til  Sysler  og  Arbejder,  som  vel  ikke  havde 
været  lagte  hen,  men  som  dog  ofte  vare  blevne  afbrudte 
ved  kortere  eller  længere  Mellemrum.  Snart  indfandt  der 
sig  dog  en  Misstemning  ved  det  Indblik,  jeg  havde  havt 

saa  god  Lejlighed  til  at  gjøre  i  Tingenes  Gang,  og  det 
Fremblik,  som  knyttede  sig  dertil.  Hvor  Lidet  var  der  ikke 
opnaaet!  Hvor  meget  Mere  havde  der  ikke,  efter  mit  Syn  paa 
Forholdene,  kunnet  opnaa's  —  uden  større  Kræfter,  kun  ved 
større  Alvor,  større  Viljesfasthed  og  større  Sammenhold! 
Ganske  vist  var  November-Ministeriet  kommet  sammen  uden 
tilstrækkelig  Prøvelse  af  Samstemningen  imellem  Mændene* 
som  skulde  arbejde  sammen.  Det  maa  tjene  til  Undskyldning, 
at  vi  da  befandt  os  paa  de  første  Trin  af  det  konstitutio- 
nelle Liv;  den  rette  Forsigtighed  var  endnu  ikke  tillært; 
i  flere  Henseender  var  hint  Ministerium  et  experimenterende, 
sig  fremad  følende.  Ogsaa  tør  det  vel  synes  tilgivehgt, 
om  der  var  Tilbøjelighed  til  at  tro,  at  der  overfor  fælles 
Fjende  og  det  knugende  Tryk  udenfra  ikke  behøvedes  bin- 
dende Overenskomster,  for  at  danske  Mænd  maatte  finde 
sig  staaende  sammen  for  at  værge  fælles  Fædreland  og 
fælles  Modersmaal.  I  Virkeligheden  turde  der  ogsaa 
iblandt  Ministeriets  Medlemmer  kun  have  været  To,  der 
kunde  betragtes  som  ugunstig  stemte  imod  en  Politik,  der 
søgte  Fremtidens  Betryggelse  ved  at  faa'  den  statsretHge 
Grænse  mellem  Holsten  og  det  øvrige  Rige  dragen  skarpt 
og  fuldstændigt.  Den  Ene  var  Bang,  som  holdt  fast  ved 
den  Ørsted'ske  Doktrin  om  Hertugdømmernes  Ret  til  uad- 
skillelig Forbindelse;  men  han  opgav  allerede  sin  Stilling 
som  Indenrigsminister  i  Eftersommeren  1849  og  efterfulgtes 
af  E.  o  senørn,  indtil  da  Stiftamtmand  paa  Island.  Grunden 
til  hans  Udtrædelse  var  dog,  saavidt  jeg  véd,  ikke  Uover- 
ensstemmelsen i  denne  Henseende  med  hans  Kolleger,  men 
forskjellige  Løfter  og  Lovgivningsudkast  angaaende  Land- 
boforholdene, som  synes  at  have  bragt  ham  i  noget  skjæv 
Stilling    til    Godsejerklassen,    der  hidtil   havde   set   sin  for- 

maaende  Sagfører  og  Protektor  i  ham.  En  gjennemgaaende 
Forstemthed  gjorde  ham  i  længere  Tid  hdet  behagelig  at 
forhandle  med.  Senere  gik  han,  som  bekjendt,  forskjellige 
Gange  ind  og  ud  i  forskjellige  Ministerier  og  over  i  for- 
skjellige Embedsstillinger.  Den  Anden  var  Zahrtmann, 
som,  hvad  enten  det  nu  var  en  Følge  af  FamiHe-  og  di- 
plomatiske Forbindelser  eller  Følge  af  en  pessimistisk 
Betragtningsmaade,  allerede  fra  Begyndelsen  havde  til  sit 
stadige  Omkvæd,  at  vor  Sag  var  „uigjenkaldelig  tabt" 
overfor  den  schleswigholsteinske  Fordring.  I  Spidsen  for 
Marinen  var  han  heller  ikke  opmuntrende.  Han  vilde  ikke 
høre  Tale  om  at  sende  Kanonbaade  omkring  Skagen  til 
Vesterhavsøernes  Forsvar;  det  maatte  efter  hans  Udtalelser 
antages  for  et  dumdristigt  Foretagende  af  første  Orden. 
Men  næppe  var  Irminger  i  August  1850  indtraadt  som 
Marineminister  indtil  Videre  efter  Zahrtmann,  førend  Baa- 
dene  indtoge  denne  Station.  Saalænge  Sponneck,  sin 
korte  men  lysende  Fortid  tro,  stod  som  Forkæmper  for 
den  nationale  Politik,  havde  Ministeriet  endnu  sit  bestemte 
politiske  Udgangspunkt  og  Endemaal,  om  det  end  ikke  blev 
hævdet  med  Energi.  Men  lidt  efter  lidt  synes  Forholdene 
baade  udenfra  og  hjemmefra  at  være  blevne  ham  for  mæg- 
tige; hans  Stilling  blev  en  anden,  navnlig  efterat  Udenrigs- 
ministerens Portefeuille  var  kommen  i  Reedtz's  Hænder. 
Fra  denne  Tid  blev  vor  Politik  mere  og  mere  passiv, 
en  sagte  Gliden  med  Strømmen,  en  Tagen  til  Takke  med, 
hvad  der  faldt  i  Hænderne.  Meget  vilde  vistnok  være 
gaaet  endel  anderledes,  være  undgaaet  og  være  opnaaet, 
dersom  et  mere  aarvaagent  og  mere  virksomt  Hoved  havde 
staaet  i  Spidsen  for  Ministeriet.  Den  velvillige  og  humane 
Personlighed    blev    ikke    sjælden   af  velgjørende  Indflydelse 

ved  forefaldende  Sammenstød;  men  der  forelaa  ganske 
andre  Opgaver  til  Løsning.  En  planlæggende,  forudbereg- 
nende, selvledende  Politik  vilde  have  krævet  en  overlegen 
Aand,  som  vi  ikke  vare  i  Besiddelse  af;  ethvert  Forsøg 
fra  den  ene  eller  anden  Side  paa  at  bringe  det  til  en  selv- 
stændig Optræden  i  Ord  eller  Gjerning  mødtes  kun  med 
Bestræbelse  for  at  dæmpe,  dysse  ned,  eller  i  det  Mindste 
at  skyde  det  ud  i  en  ubestemt  Fremtid.  Det  bliver  altid 
et  meget  begrænset  Ansvar,  der  kan  komme  til  at  hvile 
paa  et  Ministeriums  Medlemmer  udenfor  Udenrigsministeriet 
og  Ministerpræsidiet,  for  den  ydre  Politiks  Styrelse. 
De  faa  kun  det  Indblik  i  de  diplomatiske  Forhandlinger, 
som  bliver  givet  dem.  og  bagved  det,  der  kommer  frem 
Sort  paa  Hvidt,  kan  der  staa  et  Maskineri,  som  har  den 
egentlig  afgjørende  Magt.  Det  har  været  mig  trøstende  at 
læse,  hvorledes  Wilhelm  Humboldt  snart  gjorde  den 
Erfaring,  at  „man  kan  være  Minister  uden  at  udøve 
nogen  Indflydelse  paa  den  øverste  Ledning  af 
Tingene".*)  Ogsaa  til  Krigsførelsen  stod  den  sam- 
lede Regering  i  en  Stilling,  som  ved  flere  Lejligheder  maatte 
synes  noget  besynderlig.  Særlig  gjælder  det  om  den  Række 
af  Begivenheder,  der  betegne  Felttogets  Aabning  i  April 
1849.  Ved  den  paafaldende  Indbydelse  af  den  franske 
Oberst  Fabvier,  ved  den  stundesløse  Frem-  og  Tilbage- 
rykken  i  Sundeved,  som  omsider  endte  med  den  for  Hæren 
ubegribelige  Opgivelse  af  Dybbøl- Stillingen  og  Tilbage- 
trækningen til  Als.  ved  Planen,  som  tilsigtedes  med  Ekern- 
førde-Toget  og  ved  den  Maade,  hvorpaa  Ulykken  benyt- 
tedes   til    at    fratage  Krogh  og  Læssøe  deres  Poster,     har 


*)   Haym:  W.  Humboldt,  Lebensbild  u.  Charakteristik.  1856.  S.  418. 

Statsraadet  ikke   staae     anderledes  end  som  forundret  Til- 
skuer. 

Inden  Ministeriets  Forandring  vare  Forhandlingerne 
angaaende  Tronfølgeordningen  i  alt  Væsentligt  tilende- 
bragte. Jeg  og  Flere  med  mig  kunde  naturligvis  ikke  uden 
dyb  Smerte  se  en  endnu  skjønnere  Lejlighed  end  ved  den 
svenske  Tronledighed  i  Hundredaarets  Begyndelse  til  poli- 
tisk Forening  af  de  nordiske  Riger  gaa  unyttet  forbi.  Kong 
Oskars  Politik,  —  rige  Ord  og  fattig  Gjerning,  —  havde 
vistnok  ikke  været  skikket  til  at  bringe  den  danske  Folke- 
stemning overfor  Sverrig  mange  Grader  op ;  alligevel  vilde 
resolute  Skridt  fra  den  svenske  Regerings  Side  med  Hensyn 
til  Tronfølgen  næppe  have  forfejlet  Virkningen.  Men  dér 
var  fuldstændig  Tilbageholdenhed.  Kejser  Niko- 
laus'  Vink  var  rimehgvis  Lov  for  Sverrig,  som  det  var 
for  Danmark;  Czarens  Vilje  havde  dengang  intet  Frankrig 
overfor  sig.  Lykkeligvis  strandede  UnderhandHngerne,  som 
af  Dankwart  vare  blevne  førte  med  Storhertugen  af 
Oldenborg,  paa  den  Hensynsløshed,  hvormed  Prinsen, 
hvem  Underhandhngen  gjaldt,  trængte  sig  frem  i  de  forreste 
Rækker  af  dem,  der  fnyste  af  Had  og  Fjendskab  mod  Dan- 
mark. Det  vakte  under  de  givne  Omstændigheder  uden 
Tvivl  almindehg  Tilfredshed,  da  Underhandlingen  om  Tron- 
følgen kunde,  med  den  fornødne  Understøttelse  fra  Peters- 
borg i  Marts  og  April  1851,  blive  holdt  indenfor  vore  egne 
Grænser.  De  personlige  Egenskaber  bleve  her  af  under- 
ordnet Betydning.  Vistnok  kunde  der  hos  en  tyskfødt  og 
tyskdannet  Prins  ikke  billigvis  forudsættes  den  instinktmæs- 
sige nationale  Sympati,  som  det  danske  Folk  havde  at  glæde 
sig  ved  hos  Kong  Fredrik;  det  vidstes  ogsaa,  at  Tysk  hid- 
til havde  været  Familiesproget  ved  Prinsehoffet,  og  Palæet, 

hvorfra  Prinsen  havde  hentet  sin  Gemalinde,  antoges  at 
have  et  meget  Hdt  dansk  Præg.  Men  et  halvdansk 
Dynasti  maatte  ubetinget  foretrækkes  for  et  heltysk.  Den 
konstitutionelle  Konge  vilde  derhos  træde  ind  i  ganske 
andre  Forhold  og  maatte  i  ganske  anden  Grad  underordne 
sig  disse,  end  Tilfældet  havde  været  med  Enevoldskongerne, 
og  der  syntes  endelig  at  turde  gjøres  Regning  paa  det  Tak- 
nemhghedsforhold,  der  maatte  opstaa  ved  Kongens  og 
Folkerepræsentationens  frie  Valg.  Sundt  Omdømme  og 
sund  Følelse  syntes  her  i  hge  Grad  at  maatte  bringe  den 
kaarede  Slægt  til  at  søge  sin  Ære  og  sin  Styrke  i  at  blive 
Ét  med  det  danske  Folk.  —  Hvorfra  det  første  Stød  til 
disse  Underhandlinger  her  udgik,  véd  jeg  ikke;  Tanken 
skød  temmehg  pludselig  frem,  og  Reedtz  udfoldede  her 
en  overordentlig  Aktivitet.  Imellem  Diplomatikens  Uden- 
værker, alle  Form-  og  Etikette-Spørgsmaal  bevægede  han 
sig  med  Rutinens  Sikkerhed. 


Ved  det  første  Folkethingsvalg  i  December  1849 
havde  jeg  efter  Opfordring  stillet  mig  som  Kandidat  i 
Helsingør,  og  Pladsen  som  Deputeret  for  Frederiks- 
borg Amts  1ste  Distrikt  beholdt  jeg,  saa  længe  jeg 
havde  Sæde  i  Folkethinget:  i  5  Sessioner. 

I  November  1850  indbragte  Spandet  et  Lovfor- 
slag, som,  under  den  vildledende  Titel  „om  Tro'sfrihed". 
androg  paa  borgerligt  Ægteskab  som  normal  Form 
„ved  skriftligt  Vidnesbyrd  fra  Øvrigheden",  hvortil  den 
kirkehge  Vielse  kunde  føjes,  om  det  ønskedes,  —  paa 
uindskrænket  Ret  for  Forældre  til  at  bestemme,  „om  deres 

Børn,  forinden  de  komme  til  Skj eisalder,  skulle  indlemmes 
i  noget,  og  da  i  hvilket  af  de  i  Landet  anerkjendte  Tro's- 
samfund",  —  paa  Løfte  „ved  Alt,  hvad  der  er  ham  eller 
hende  helligt  og  dyrebart"  i  Edens  Sted  m.  m.  Forslags- 
stilleren, Grundtvigianer  af  reneste  Vand.  var  alminde- 
lig bekjendt  som  en  Mand  ikke  alene  af  grundretskaffen 
Karakter,  men  ogsaa  af  alvorhg  kristeligt  Sind.  Men 
Forslaget  gik  ud  fra  en  individuel  Retning,  som  satte 
sig  ud  over  ethvert  Hensyn  til  Menighedernes  Tarv  saavel 
som  til  Folkestemningen;  det  raaatte  synes  beregnet  paa 
at  fremskynde  under  Tro'sfrihedens  Banner  en  Opløsnings- 
tilstand, som  laa  langt  udenfor  det  Frihedsmaal,  der  var 
opstillet  i  Grundloven;  talrige  Adresser  fra  alle  Egne  af 
Landet  bare  Vidnesbyrd  om  den  Forargelse,  der  var  af- 
stedkommen. Jeg  modsatte  mig  det  umodne  Forslag  med 
al  Styrke  —  under  Manges  Sympati  og  Adskilliges  Anti- 
pati. Det  blev  levende  understøttet  af  Grundtvig  og  af 
Bon  de  vennepar  tiet;  men  det  svandt  under  de  fortsatte 
Forhandlinger  ind  til  noget  meget  Lidet  og  noget  ganske 
Andet  end  det  oprindelige:  til  „Forslag  til  Lov  om  Ægte- 
skabets Lidgaaelse  udenfor  de  anerkjendte  Tro'ssam- 
fund  eller  imellem  Medlemmer  af  forskjellige  Tro's- 
samfund". 

I  de  fire  bekymringsfulde  og  tidt  forstemmende  Aar 
paaskjønnede  jeg  levende  den  videnskabelige  Virksomhed, 
der  vedblivende  stod  mig  aaben.  Ligesom  det  var  Univer- 
sitetet, der  lønnede  Ministeren,  —  jeg  opbebar  intet  Tillæg 
som  saadan,  —  saaledes  fortsatte  jeg  med  ringe  Afbry- 
delse min  Virksomhed  ved  Universitetet  i  disse  Aar.  Ar- 
bejdet med  den  paabegyndte  Evangeli e-Fortolkning 
gik  ogsaa  sin  Gang  fremad.     Bogen  udkom  hæftevis,  og  det 

lykkedes  mig  at  faa  det  3dje  Hæfte  fra  Pressen  i 
1848,  det  4de  og  5te  i  Begyndelsen  og  i  Slutningen  af 
Aaret  1850.  —  I  1851  udgav  jeg  „den  Augsburg- 
ske  Konfession,  oversat  og  belyst  ved  historisk- 
dogmatisk Udvikling".  De  Toner,  hvori  det  kirkelige  Be- 
kjendelsesskrift  nutildags  ofte  bliver  anprist  af  de  exklu- 
sive  Lutheranere,  er  jeg  vistnok  langt  fra  at  istemme. 
Konfessionen  mærker  sig  selv  som  Foster  af  sin  Tidsalder; 
men  denne  Tidsalder  indtager  en  Plads  som  ingen  anden 
i  Kristi  Kirkes  Historie,  og  det  er  E,eformationsværkets 
Hovedledere  og  Ordførere,  som  her  have  efterladt  os  den 
fuldmodne  Aandsfrugt,  —  et  Arbejde,  om  hvilket  de  have 
forenet  deres  Kræfter  med  fuld  Bevidsthed  om  Betydningen 
af  denne  Gjerning  i  Kristi  Tjeneste.  Den  her  givne  Be- 
lysning af  det  kirkehistoriske  Monument  af  første  Rang 
gaar  dels  ud  paa  at  opfatte  det  i  fuldstændig  Forbindelse 
med  de  historiske  Forhold,  som  have  havt  umiddelbar  eller 
middelbar  Indflydelse  paa  Affattelsen,  dels  at  føre  de  en- 
kelte Bestemmelser  og  Antydninger  tilbage  til  den  kirkelige 
Hovedretning,  den  evangeliske  Livsanskuelse,  hvoraf  de  ere 
fremgaaede.  Det  har  herved  tillige  været  min  Agt  at  frem- 
hæve den  danske  Landskirkes  lykkelige  Lov:  at  hvile  paa 
én  Bekjendelse,  og  paa  den  alene,  hvor  den  evangeliske  og 
den  protestantiske  Karakter  træder  frem  i  lige  B,enhed  og 
Klarhed,  og  hvor  den  frigjorte  og  frimodige  Aand  har  ud- 
præget sig  først  og  renest.  Der  er  ingen  tidhgere  Bear- 
bejdelse, som  paa  nogen  Maade  har  kunnet  tjene  mig  til 
Forbillede,  og  jeg  anser  den  selv  for  vellykket. 

Den  17de  September  1848  blev  Thorvaldsens  Mu- 
sæumaabnet.  I  ægte  dansk  Stil  skete  Aabningen  ifølge 
en     simpel     Bekjendtgjørelse ;     det    kan    vel    være,    at   vi, 

i  Modsætning  til  vore  Naboer  baade  mod  Øst  og  mod  Syd, 
gaa  noget  for  vidt  i  puritansk  Retning.  Jeg  søgte  ved  en 
Artikel  i  „Fædrelandet"  Nr.  238  at'  slaa  Aabningsdagen  fast 
som  højtidelig  Mærkedag  i  Kjøbenhavns  Historie. 

I  de  tre  Sommere  1848 — 1850,  da  der  ikke  var 
Tanke  om  nogen  Rejse,  tilbragte  vi  Ferietiden  paa  Fre- 
densborg, paa  en  Bondegaard  i  0  v  e  r  ø  d  og  paa  Kro- 
Pavillonen  i  R II n  g  s  t  e  d.  Det  var  her  en  sydlandsk  Sommer, 
og  fra  Altanen  umiddelbar  ud  til  Øresund,  med  Hveen  lige- 
overfor, kunde  jeg  mangengang  drømme  mig  tilbage  til  St. 
Lucia  ved  Neapels  Golf  med  Udsigten  til  Capri.  Her 
modtoge  vi  ogsaa  Budskabet  om  Sejren  ved  Isted. 

Den  20de  Januar  1850  blev  Oehlenschlågers  Døds- 
dag —  efter  hvilket  Liv!  og  hvor  skjønt  indtil  det  Sidste. 
To  Maaneder  forud  havde  vi  paa  Skydebanen  fejret  hans 
70de  Fødselsdag  ved  en  straalende  Fest.  Fra  Frue-Kirke 
kjørte  jeg  med  Madvig  i  mildt  og  klart  Frostvejr  ud  til 
Fredriksberg  Kirkegaard  for  at  se  Graven  lukke  sig  over 
Støvhytten. 

To  Dødsfald,  som  hvert  for  sig  berørte  mig  smerteligt, 
faldt  i  1851  nær  sammen  i  Tiden.-  Min  Broder  Emil, 
som  havde  maattet  ombytte  sin  Præstegaard  i  Boeslunde 
med  Fredriks  Hospital,  bragte  jeg  mit  Farvel  ved  den 
aabne  Grav,  —  min  Svoger  Biskop  Gad  i  St.  Knuds 
Kirke  i  Odense. 


VIL 

Aar  1852—1858. 


»Januarministeriet  (Bluhme.  Sponneck.  C.  Moltke, 
Heventlow-Criminil)  gjorde  Rede  for  sin  Politik  i  Kund- 
gjørelsen  af  28de  Januar,  Sidestykke  til  Reskriptet  af  samme 
Dato  fire  Aar  forud.  Programmet  havde  hidtil  været: 
Danmark — Slesvig  i  forfatningsmæssig  Forbindelse  som 
det  udelelige  Danmarks-Rige.  i  unionelt  Forhold  til 
de  tyske  Hertugdømmer  og  Forbundslande.  Nu  hed  det: 
intet  forfatningsmæssigt  Baand  imellem  Kongeriget 
og  Slesvig,  som  ikke  tillige  omfatter  Holsten  —  „For- 
bindelsen imellem  Monarkiets  forskjellige  Dele  opretholdt 
og  befæstet  til  et  velordnet  Hele".  Der  blev  ved  denne 
Politik  ikke  blot  slaaet  Streg  over  Alt,  som  havde  været  til- 
stræbt siden  Marts  1848,  og  som  baade  ifølge  Naturforhold 
og  historiske  Forhold  var  den  rette  Vej  til  at  holde  de 
forskjellige  Landsdele  samlede  som  politisk  Helhed;  men 
en  konstitutionel  dansk-holstensk  Helstat  maatte  ogsaa 
vedblive  at  staa  som  haandgribelig  Umuhghed,  naar  ikke 
enten  Holsten  kunde  blive  draget  ud  af  det  tyske  For- 
bund, eller  det  hele  Monarki  kunde  blive  draget  ind  i 
det  tyske  Forbundslegeme.     Paa  det  Første  tænkte  næppe 

Nogen  herhjemme;  det  Sidste  stod  hos  maaske  ikke  Faa 
som  Gjenstand  for  Tanke,  selv  for  lønligt  Ønske.  En 
Begrundelse  af  Omslaget  i  det  hele  politiske  System  hlev 
Ministeriet  Rigsdagen  skyldig,  hvor  stærkt  det  end  blev 
opfordret  til  at  fremkomme  dermed;  kun  med  den  mystiske 
Formel,  „europæisk  Nødvendighed",  var  man  ved  enhver 
Lejlighed  tilrede. 

Monrad  stod  som  Folkethingets  erklærede  Banner- 
fører. Men  han  udtalte  sig,  i  forresten  indholdsrige  og 
energiske  Taler,  for  at  tage  Manifestet  ganske  rolig  til 
Efterretning  og  opsætte  Modstanden  til  et  senere  Tids- 
punkt: „Det  nytter  ikke,  at  Ministeriet  ifører  sit  Pro- 
gram Manifestets  højtidelige  Form;  det  er  kun  en  Plan, 
hvortil  der  fordres  vort  Samtykke.  Deri  ligger  Rigsdagens 
Styrke.  Naar  vi  skulle  gaa'  angrebsvis  tilværks,  da  er  det 
vanskeligere  at  gjennemføre,  da  ere  vi  svage;  men,  naar 
Regeringen  skal  komme  til  os  og  begjære  vort  Samtykke, 
da  ere  vi  stærke,  da  behøve  vi  ikke  stor  Kraftanstrængelse. 
Thi  vi  behøve  blot  at  sige  Nej ;  da  strander  Regeringens 
Plan.  Derfor  siger  jeg,  at  det  er  en  Umulighed,  en  Taabe- 
lighed,  en  Ufornuft  og  en  Fordærvelse,  om  Regeringen 
skulde  tænke  paa  en  Ordning  af  Forholdene,  hvorved 
Grundloven  krænkedes,  og  hvortil  den  ikke  fik  Rigsdagens, 
ikke  fik  vort  Samtykke.  Deri  bestaar  vor  Styrke".*)  Det 
var  en  doktrinær  Anvisning  til  at  bevare  den  passive 
Holdning  —  med  al  Anstand,  og  denne  Slags  Raad  fin- 
der let  Indgang;  men  Anvisningen  var  lidet  praktisk. 
Intet  var  lettere  for  Ministeriet,  naar  det  første  Skridt  ikke 
mødte  Modstand,  og  Fodfæstet  først  var  vundet,  end  til  sin 


*)    Folkethingstidende  for  3dje  Session  1851.     S.  3803—4. 

Tid  at  faa,  hvad  der  kaldes  „Nødvendighed",  lavet  istand 
ved  Hjælp  udenfra,  og  derved  gjordes  for  Rigsdagen  det 
mægtige  „Nej"  til  Umulighed.  Da  det  saaledes  senere 
i  1855  blev  til  Alvor  med  Indskrænkning  af  Grundloven 
og  Antagelse  af  Fællesforfatningen,  blev  det  fra  alle  Sider 
erkjendt,  at  nu  var  Samtykket  uundgaaeligt.  Men 
ikke  Alle  fandt  sig  dengang  stillede  saa  heldigt  som  Mon- 
rad, der  nu,  da  Ejdersystemet  engang  var  opgivet,  kunde 
slutte  sig  til  Helstatssystemet,  —  saaledes  som  han  gjen- 
tagne  Gange  erklærede,  —  med  fuld  Oprigtighed  og  ar- 
bejde under  den  nye  Fane  med  usvækket  Iver  og  Inter- 
esse. Hvorledes  jeg  stod  og  vedblev  at  staa  i  den  poli- 
tiske Omslags  Tid,  fremgaar  af  nogle  Udtalelser,  hvormed 
jeg  ledsagede  mit  Ja  til  „Indskrænkning  af  Grundloven 
samtidig  med  Fællesforfatningen"  (af  2den  Oktober 
1855) :  „Dengang  da  vi  indenfor  Kristiansborgs  Mure  for- 
handlede om  Danmarks  Riges  Grundlov,  da  var  det  til- 
visse mørke  og  truende  Tider ;  men  der  var  ét  misundelses- 
værdigt Fortrin,  vi  dengang  vare  i  Besiddelse  af.  Ved  at 
forhandle  om  Rigets  tilkommende  Forfatning  havde  vi  intet 
andet  Hensyn  at  tage  end  Folkets  eget  Tarv.  for  saa- 
vidt  vi  vare  i  Stand  til  at  træffe  dette  efter  Hensyn  til 
Folkets  Karakter  og  Folkets  Historie.  Saaledes 
som  Oprøret  og  Oprørskrigen,  understøttet  af  tyske  Folks 
Sympati  og  tyske  Regeringers  Vaalien,  dengang  stod  for  os, 
stod  den  som  det  lyslevende,  uimodsigelige  Vidne  om  det 
Meget,  der  i  ældre  Tider  var  sørgeligt  blevet  overset,  for- 
set og  forsømt,  om  det  Grundforfejlede  deri.  at  det  danske 
Kronland  imellem  K o n g e a a e n  og  E j d e r e n  ikke  var 
blevet  bragt  i  en  anden,  inderligere  og  mere  betryggende 
Forbindelse  med  Kongeriget  end  de  tyske  Forbundslande 

mellem  Ej  de  ren  og  Elben.  Hermed  var  da  tillige 
Maalet  opstillet,  hvortil  alle  fædrelandssindede  Kræfter 
dengang  maatte  stræbe  hen.  At  Forholdet,  hvori  de, 
baade  i  national  og  statsretlig  Henseende  ensartede, 
Dele  maatte  bringes  til  hinanden,  skulde  lade  sig  bestemme 
ved  det  Forhold,  der  passede  sig  for  de  Landsdele,  der 
l)aade  i  national  og  statsretlig  Henseende  ere  uensa-rtede, 
stillede  sig  dengang  som  en  unaturlig  Tanke,  der  ikke 
kunde  love  eller  give  Udsigt  til  nogen  holdbar,  nogen  fre- 
delig og  gavnlig  Statsordning.  Det  er  imidlertid  denne 
Tanke,  som  efterhaanden  er  bleven  den  raadende,  og 
under  hvilken  vi  nu  maa  bøje  os.  Fællesforfatningen  hviler 
paa  den  Forudsætning,  at  Slesvig  ikke  staar  i  nogen  anden, 
nogen  inderligere  og  nøjere  Forbindelse  med  Kongeriget 
end  Holsten  og  Lauenburg.  Det  første  Skridt  til  at 
bevirke  denne  Ligestilling  var  at  faa  Baandet  overskaaret, 
der  uopløselig  bandt  Slesvig  til  Danmark:  ved  Ophævelse 
af  Kongelovens  Arvefølge,  —  det  andet  Skridt:  at  faa 
tillavet  Special-Forfatninger  for  Slesvig  og  Holsten  efter 
samme  Model,  saaledes  at  disse  Lande  for  enhver  Betragt- 
ning maa  træde  frem  som  ensartede  Dele  af  et  Helt  i  Mod- 
sætning til  Kongeriget.  Dette  er  den  for  mig  og  vistnok 
for  Mange  bitre  Side  af  Sagen:  den  dybe  Overbevisning, 
vi  have  om,  at  vi  ere  blevne  kastede  ud  af  det  natur- 
lige Spor  og  dermed  førte  ind  paa  en  Vej,  hvor  frem- 
mede Indflydelser  ville  erholde  og  ikke  ville  undlade  at 
benytte  Lejlighed  til  at  efterstræbe  vor  Nationalitet,  vor 
politiske  Selvstændighed,  vor  naturlige  Udvikling  som  nor- 
disk Folk.  Men  man  kan  med  den  dybeste  Smerte  se  paa, 
at  Tingene  ere  komne  saaledes,  og  dog  erkjende  den  uaf- 
viselige Nødvendighed  af  at  gjøre  det  Skridt,  der  nu  fore- 

ligger,  e  f t  e  r  a  t  de  tidligere  Skridt  ikke  have  kunnet  for- 
hindres eller  idetmindste  ikke  ere  blevne  forhindrede.  — 
Hvad  Fremtiden  vil  føre  med  sig.  er  der  Ingen,  der  vover 
at  forudsige;  men  for  Mange  staar  det  som  mer  end  tvivl- 
somt, at  Kræfterne  dér.  hvor  de  hidtil  have  staaet  mere 
imod  end  med  hinanden,  skulle  kunne  bringes  sammen 
derved,  at  Mænd  fra  de  forskjellige  Landsdele  samles  hvert 
andet  Aar  for  at  raadslaa  og  beslutte  om  de  „fælles"  An- 
liggender, der  have  langt  ringere  Betydning  for  de  personlige 
Interesser  end  de  „særlige"  Anliggender,  hvis  Bestyrelse  er 
overladt  til  enhver  Landsdel  for  sig.  Men  den  tvivlende 
Stemning  har  ogsaa  sin  Trøst;  den  har  det  idetmindste  for 
mig.  Det  er  min  Tro,  hvori  Intet  vil  formaa  at  rokke  mig, 
at  Naturens  og  Historiens  Ret  omsider  vil  gjøre  sig 
gjældende,  og  Hgesaa  fast  staar  jeg  i  den  Overbevisning,  at, 
skal  Danmark  finde  Betryggelse  i  Fremtiden  for  sin  Selv- 
stændighed, sin  Udvikling,  sin  Fred.  da  maa  det  søge  Til- 
knytning og  Sammenslutning  netop  til  den  modsatte  Side 
af  den,  vi  nu  blive  førte  hen  imod".*) 

Det  kongehge  Budskab  om  Tronfølgens  Ordning, 
som  blev  fremlagt  og  overgivet  til  Udvalgets  Prøvelse  i  den 
forenede  Rigsdag  i  Oktober  1852,  kom  først  til  Be- 
handling ved  sammes  Fortsættelse  i  Marts  1853.  Med 
Modstanden,  der  rejste  sig  imod  Ministeriet  i  denne 
Anledning,  havde  det  den  ualmindelige  Beskaft'enhed.  at 
ikke  alene  den  konservative  Stilling  her  tilfaldt  Opposi- 
tionen, men  at  denne  ogsaa  mente  netop  at  staa  paa  Dy- 
nastiets Interesse,  medens  det  dog  ikke  lykkedes  at 
overbevise  de  høje  Vedkommende  om,  at  Stillingen  virkelig 


*)    Landsthingstidende.    Extr.-Session  1855.    Side  278—281. 

var  saadan.  Det  fortjener  dog  her  at  mærkes,  at  jeg, 
kort  efterat  jeg  var  bleven  valgt  til  foreløbig  Formand 
i  den  forenede  Rigsdag*),  blev,  jeg  tror  den  15de  Ok- 
tober, kaldt  op  til  Kongen,  hvor  jeg  af  hans,  iøvrigt  langt 
fra  klare,  Ytringer  maatte  uddrage  den  Slutning,  at  han 
fandt  sig  foruroliget  ved  Bestemmelsen  i  det  kgl.  Budskab, 
at  „al  Arveret  efter  Kongelovens  Artikler  27  —  40 
skal  være  ophævet".  Han  gjentog  oftere  med  Eftertryk: 
det  var  hans  Ønske,  at  dette  Punkt  maatte  blive  undergivet 
Rigsdagens  nøjeste  Prøvelse.  Det  var  netop  den  anførte 
Sætning,  og  den  alene,  som  vakte  Rigsdags  Udvalgets 
Betænkelighed.  Denne  blev  udviklet  i  en  meget  udførlig 
Betænkning,  affattet  af  J.  E.  Larsen  med  mønsterværdig 
Skarphed  og  Nøjagtighed,  og  af  de  25  Medlemmer  af  Ud- 
valget forenede  Tretten,  deriblandt  P.  D.  Bruun,  H.  Hage, 
Hall,  Knuth,  J.  E.  Larsen,  Lehmann,  Madvig,  Monrad,  Ro- 
senørn. sig  om  at  foreslaa  en  Forandring,  hvorefter  ,,Af- 
gjørelsen  af  Ophævelsen  af  den  nu  ifølge  Kongeloven  og 
Grundloven  subsidiært  gjældende  kognatiske  Arvefølge 
ophæves,  indtil  den  bebudede  fælles  Forfatning  er  traadt  i 
Virksomhed".  Hovedtanken  i  Betænkningen  var  den  samme 
som  i  Wege  ners  „Forsvar  for  Danmarks  Kongers  og  Konge- 
huses fulde  Arveret  efter  Kongeloven":  at,  ligesom  Ude- 
lukkelsen af  Kvind elinjens  Arveret,  hvoi-paa  den  fore- 
slaaede  Ophævelse  af  Kongelovens  Arvefølge  gik  ud,  ikke 
er  nogetsteds  forudsat  i  de  fremlagte  Aktstykker  (Warschauer- 
Protokollen,    samtlige  Renunciations-   og  Cessions-Akter  og 


")  Af  denne  Værdighed  var  der  kun  beskikket  en  kort  Nydelse. 
Ved  Rigsdagens  anden  Sammentræden  i  Marts  1853  blev  jeg 
ved  forenede  Bestræbelser  af  Ministeriet  og  Bondevenneførerne 
fortrængt  og  afløst  af  Højesteretsadvokat  Etatsr.  Blechingberg. 

London-Traktaten),  hvorimod  disse  paa  mange  Steder 
have  forudsat  den  vedblivende  Gyldighed  af  Kongelovens 
Arvefølge,  s a  ålede  s  svækker  Arverettens  Indskrænkning 
efter  den  agnatiske  Arvefølge  til  de  mandlige  Efter- 
kommere baade  Sikkerheden  af  den  uafbrudt  vedblivende 
Tronfølge  og  den  uadskillelige  Forbindelse  af  Slesvig  og 
Kongeriget.  Den  mundtlige  Forhandling  af  Sagen  er  en 
af  de  interessanteste.  Rigsdagstidenden  indeholder.  Hos 
Larsen  veg.  i  Bevidsthed  om  Sagens  Vigtighed  og  om 
Grundenes  Uigjendrivelighed.  den  stammende  Ubehjælp- 
somhed for  en  djærv  Veltalenhed.  Med  Kølleslag  slog  han 
Modstanderne  flade,  og  hans  Philippica  mod  Ørsted' s 
Autoritet  hører  til  det  Indholdsvægtigste  og  i  Formen 
Skarpeste,  der  har  Ij^dt  indenfor  Folkethingssalens  Vægge. 
Jeg  støttede  min  Kollega  efter  bedste  Evne.  Om  den 
Letfærdighed,  hvormed  Ministeriet  var  gaaet  frem  i  den 
hele  Sag,  var  jeg  fuldt  overbevist,  og  den  retsHge  Forføl- 
gelse af  Wegener  oprørte  mit  hele  Sind.  I  denne  Stem- 
ning havde  jeg  allerede  tidligere  skrevet  i  ,. Fædrelandet" 
1852  Kr.  271:  „Tre  Spørgsmaal  i  Arvefølgesagen.  Af  en 
Rigsdagsmand."  Men  Ministeriet  førte  sin  Krig  igjennem 
ved  at  opløse  Rigsdagen  den  19de  April  1853.  da  det 
fornødne  Antal  af  Stemmer  (^4)  ikke  opnaaedes:  97  Ja 
og  45  Nej.  Paa  den  atter  sammentraadte  Rigsdag  i  Juni. 
hvor  Oppositionen  fandtes  synlig  svækket  ved  de  nye  Valg. 
paatog  jeg  mig  at  afgive  en  Erklæring  i  Fleres  Navn:  at 
,.der  hidtil  var  blevet  arbejdet  derpaa.  at  den  traktatmæssige 
Ordning  af  Tronfølgen  skulde  iværksættes  uden  Tab  af 
Rigets  bestaaende  Arvelov,  med  det  Ha  ab,  at  det  maatte 
lykkes  at  skaffe  den  Erkj  endelse  Indgang,  at  denne  Op- 
ofrelse ikke  følger  af  Traktaterne,  saaledes  som  de  foreligge, 

Og-  at  det  er  iitilraadeligt  at  opgive  Kongelovens  Arvefølge 
baade  med  Hensyn  til  den  statsretlige  Stilling  mellem  Konge- 
riget og  Slesvig  og  med  Hensyn  til  den  mislige  Stilling, 
som  den  danske  Krone  og  det  danske  Folk  vil  befinde  sig 
i  overfor  fremmede  Prætensioner  paa  Holsten,  naar  ved 
indtrædende  Tronledighed  Kronens  Ret  ikke  bæres  af  et 
arveberettiget  Hoved.  —  og  i  den  Forudsætning,  at 
dette  var  et  indre  Anliggende  mellem  Kongen  og  Folke- 
repræsentationen, over  hvilket  en  Nødvendighed  ikke  havde 
Magt,  men  om  hvilket  ethvert  Medlem  af  Rigsdagen  havde 
at  stemme  efter  sin  Overbevisning  om,  hvad  han  ansaa  tjen- 
ligst for  Land  og  Rige";*)  —  at  „dette  Haab  og  denne 
Forudsætning  nu  ikke  længere  lader  sig  holde  fast, 
.  efterat  Ministeriet  tredje  Gang  har  forelagt  Budskabet  al- 
deles uforandret,  og  denne  Gang  ledsaget  af  en  Række 
officielle  Udtalelser  fra  do  forskjellige  Kabinetter,  i  hvilke 
der  med  større  eller  mindre  Bestemthed  er  givet  den  Op- 
fattelse af  London  -  Traktaten  Medhold,  som  herfra  er 
bleven  gjort  gjældende";  —  at  ,.imidlertid  den  danske 
Stilling  af  Sagen  er  den  selvsamme,  eftersom  der  ikke  til- 
kommer den  fremmede  Diplomati  nogen  Stemme  om  den 
Indflydelse,  der  vil  fremgaa  paa  Danmarks  Fremtidshistorie 
enten  af  Arvelovens  Opretholdelse  eller  af  dennes  Ophæ- 
velse, men  vel  den  danske  Rigsdag  og  hvert  enkelt  Med- 
lem af  samme".  Jeg  tilføjede  som  „min  urokkelige  og 
usvækkede  Overbevisning,  at  der  med  Rigets  Arvelov  bort- 
gives en  væsentlig  Støtte  for  det  danske  Riges  selvstændige 


*)  Et  lille  Skrift  af  mig,  udgivet  i  Mellemtiden  imellem  den  opløste 
og  den  paa  ny  sammentraadte  Higsdag:  „Om  Arvesagens  videre 
Gang.  Et  Ord  til  uhildet  og  velvillig  Overvejelse",  holder  endnu 
fast  ved  dette  Haab  og  denne  Forudsætning. 

Stilling,  et  væsentligt  Værn  imod  fremtidige  Prætendent- 
stridigheder og  fremmed  overmægtig  Indflydelse,  en  væ- 
sentlig Befæstelse  af  Slesvigs  statsretlige  Forbindelse  med 
Danmark".  Ifølge  denne  Betragtning  af  Sagen  erklærede 
jeg,  at  flere  af  Rigsdagens  Medlemmer  med  mig  fandt 
Grund  til  at  holde  sig  udenfor  den  endelige  Af- 
stemning; derefter  forlod  jeg  Salen.  Ved  Afstemningen 
anmeldtes  som  fraværende:  Bjerring,  Clausen,  H.  Hage. 
Larsen,  Madvig,  V.  Schøler,  Tillisch,  Vallentin,  —  syv 
Medlemmer,  deriblandt  Schovehn  og  Wessely,  stemte  ikke. 
Ministeriet  synes  at  have  sat  den  højeste  Pris  paa  Ørsteds 
Forsvar;  han  blev  umiddelbart  derefter  Førsteminister, 
Bluhme  beholdt  Udenrigsministeriet. 

Allerede  i  Sessionen  185  2  var  Spændingen  imellem 
Ministeriet  Bluhme  -  Sponneck  og  Folkethinget  skruet  op 
til  et  yderligt  Punkt.  Det  første  alvorlige  Skridt  til  Ord- 
ning af  Helstaten  var  her  forsøgt  ved  fremlagt  Lovudkast 
om  Flytning  af  Toldgrænsen  fra  Ejderen  til  El- 
ben. Dette  Skridt  havde  fremkaldt  levende  Modstand, 
idet  Udvalget  og  Thingets  Flerhed  fandt  det  utilraadeligt 
at  løse  et  Baand  for  Sarafærselen  imellem  Slesvig  og  Hol- 
sten, der  føltes  af  Holstenerne  som  besværende,  førend  der 
var  opnaa't  JN'oget  fra  deres  Side  med  Hensyn  til  den  po- 
litiske Forbindelse;  man  ansaa  det  for  velbetænkt  Klogskab 
at  indskrænke  Loven  til  forberedende  Foranstaltninger  ved 
Udjævning  af  Toldforskjelhgheden  i  Danmark-Slesvig  og 
Holsten.  Men  Sponneck  gjorde  Antagelsen  af  den  ufor- 
andrede Lov  til  Kabinetsspørgsmaal,  og  han  søgte  og  fandt 
Styrke  ved  at  forbinde  sig  med  Bondevennepartiet,  som,  efter 
Sponneck's  naive  Ord,  „ikke  kan  forfølge  Sagen  i  hele  dens 
Detail,    og    som    ikke   formaar  at  overse  Sagen  hverken  til 

den  ene  Side  eller  til  den  anden".  Det  interessante  For- 
bund var  allerede  dengang  saa  mægtigt,  at  der  ved  den 
endelige  Afstemning  kun  blev  en  Overvægt  af  fem  Stemmer 
imod.  Krigsminister  Hansen  bavde  til  samme  Tid  ladet 
to  militære  Medlemmer  tilkjendegive.  at  de  vilde  udsætte 
sig  for  Afskedigelse  ved  at  stemme  imod  Regeringen; 
den  ene  af  dem,  Kaptain  Schovelin,  fik  senere  civil  An- 
sættelse. Den  sidste  Akt  af  Sessionen  var  en  Forespørgsel 
af  Provst  Vallentin,  rettet  til  Førsteministeren:  „Billiger 
Ministeriet  den  Opfattelse  af  Grundloven  med  Hensyn  til 
Embedsmænds  Stilling  som  Rigsdagsmænd,  der  i  Krigs- 
ministeriets Erklæring  har  gjort  sig  gjældende?"  Besva- 
relsen blev  forebygget  ved  Folketbingets  Opløsning 
den  selvsamme  Dag,  den  13de  Januar  1853.*) 

De  sex  Uger  imellem  Opløsningen  og  de  nye 
Valg  gik  ikke  tilspilde  for  Regeringen.  Meddelelser  og 
Paalæg  udgik  til  Embedsmændene,  navnlig  i  Toldfaget ;  selv 
Postkontorerne  blev  det  forment  at  fordele  Skrifter  og  Blade 
af  anti-ministeriel  Farve.  Fra  Helsingør  erfo'r  jeg,  at  en  af 
mine  tidligere  Stillere,  den  almenagtede  Forstraad  Bjørnsen 
i  Gurre,  bavde  besluttet  sig  til  paa  Grund  af  ministerielle 
Tilhold  at  trække  sig  tilbage  fra  al  Deltageise  i  Valgbe- 
vægelsen. Efter  store  Anstrængelser  fra  begge  Sider  ryk- 
kede Valgdagene  nær.  De  usynlige  Operationer  af  Mini- 
steriets Agenter  havde  Oppositionen  ikke  forsømt  at  møde 
med  synlige;  ogsaa  jeg  havde  i  den  stærke  Bevægelses 
Tid  fundet  mig  foranlediget  til  Udgivelse  af  nogle  Blade: 
„Til   mine  Medborgere,    med   Hensyn    til   de   forestaaende 


*)  Om  dette  Regerings-Skridt  handler  en  lille  Artikel  af  mig:  „Fi- 
nansministeren og  Folkethinget"  i  „Fædrelandet''  Nr.  14. 


408  1852—1858. 

Yalg."  Ved  Diligencekjørselen  til  Helsingør  Dagen  før 
Valgene  fik  jeg  paa  Stationen  i  Hørsholm  Nys  om  den 
store  Vægt,  Ministeriet  tillagde  Valget  i  Helsingør:  In- 
denrigsminister Bang  havde  forladt  sin  tidligere  Valgkreds 
og  kastet  sig  ind  for  at  trænge  mig  ud.  Ved  Ankomsten 
til  Helsingør  var  det  Første,  som  faldt  mig  i  Hænderne, 
et  Følgehlad  til  Byens  Avis,  der  bebudede  for  Vælgerne 
Ankomsten  af  Bang  som  „den  anerkjendt  politiske  Kapa- 
citet, der  stiller  sig  som  staaende  i  og  for  Ministeriet  med 
den  ham  ejendommelige  Sagkundskab  og  Kjærlighed  til 
Fædrelandet".  ..Udfaldet  vil  vise",  føjedes  der  til:  „om 
det  danske  Folk  i  Almindelighed  og  dette  Valgdistrikt  i 
Særdeleshed  fatter  Øjeblikkets  praktiske  Stilling,  og  om 
man  véd  at  vurdere  og  bevare,  hvad  nuin.  har  i  Virkelighed 
imod  det.  der  ikkun  fremtræder  som  ideal,  ikke  passer  til 
Forholdene  og  ikke  kan  opnaa's".  Den  tilsigtede  Over- 
rumpling opildnede  naturligvis  Livsaanderne.  Min  Tale 
paa  Valgtribunen  i  H  els  in  gør 's  Klublokale,  som  jeg 
fandt  Grund  til  at  meddele  trykt  i  ..Fædrelandet",  gjorde 
sin  Virkning;  Afstemningen  gav  350  Stemmer  for  mig, 
104  for  den  ministerielle  Modkandidat.  Det  var  en  sking- 
rende Frost  efter  et  voldsomt  Snefald;  ved  Hjemkjørslen 
næste  Dag  blev  Diligencen,  som  bevægede  sig  langsomt 
imellem  opkastede  Snevolde,  der  ragede  op  over  dens  Tag, 
Here  Gange  siddende  fast  og  maatte  graves  ud  ved  tilkaldte 
Folk.  Først  i  Mørkningen  naa'de  vi  Hovedstaden.  Fra 
Nørreport  indtil  Postgaarden  faldt  et  ualmindehgt  Røre 
paa  Gaderne  mig  paa;  Vrimmelen  tog  bestandig  til,  og  i 
den  indre  Postgaard,  som  var  tæt  opfyldt  af  Mennesker, 
blev  jeg  ved  Udstigningen  hilset  med  levende  Hurraraab. 
Valgkampens  Udfald  i  Helsingør  havde,  som  jeg  nu  erfor. 

Yseret  Gjenstand  for  urolig  Spænding,  og  det  berettedes,  at 
Finansministeren  i  egen  Person  havde  oppebiet  Telegram- 
met i  Postgaardens  Telegraf-Lokale.  Den  forsøgte  Appel 
til  Folket  havde  ikke  i  det  Hele  baadet  Ministeriet;  alle 
Vegne  fra  indløb  der  Efterretning  om.  at  Vælgerne  vare 
blevne  sig  selv  tro. 


Den  18de  Marts  1851  havde  jeg  ved  H.  C.  Ørsteds 
Kiste  bragt  „Videnskabens  reneste  Dyrker,  dens  ædleste 
Lærer"  et  Farvel  i  Universitetets  Festsal,  —  ikke  blot  i 
dets.  men  i  Fædrelandets  Navn;  han  havde  været  „som  faa 
Mænd  Danmarks  Lærer".  Et  halvt  Aar  forinden,  7de  No- 
vember 1850,  var  hans  Jubilæum  blevet  fejret  paa  Fasan- 
gaarden,  Oehlenschlagers  Sommerhjem.  som  efter  dennes 
Død  var  af  taknemlige  Medljorgere  tilbudt  og  tilsikret  Ør- 
sted for  de  Sommere,  man  endnu  havde  haabet,  at  der  skulde 
føjes  til  hans  Levetid.  Han  døde  som  Universitetets  Rektor. 
—  og  som  den  første  Rektor  ifølge  samtlige  Universitets- 
lærerers frie  Valg.  Efter  ham  faldt  Valget  paa  mig,  hge- 
som  (Jjenvalg  (i  Efteraaret  1851)  for  Aaret  1851—1852. 
Til  Æmner  ved  Universitetsfesten  i  Anledning  af  Kongens 
Fødselsdag  de  tvende  Aar  valgte  jeg:  „Nationalitetens  Væsen 
og  Betydning"  og:  „Danmarks  Universitet  som  nordisk  Høj- 
skole". Begge  Taler,  der  slutte  sig  nær  sammen,  ere  ud- 
komne i  Trykken,  den  sidste  med  historiske  Tillæg. 

Den  2den  Maj  185  2  stod  jeg  ved  min  Ven  Schou  av 's 
Kiste  i  den  botaniske  Læsesal  med  dybtbevæget  Sind. 
Mange  Livsbilleder  droge  her  forbi  min  Tanke;  men  det 
virkelige  Tab  af  den  sjældne  Mand  laa  allerede  nogle  Aar 
tilbage  i  Tiden,    og  det  første  Ord  paa  mine  Læber  kunde 

kun    blive    en    Tak    for    Sjælens    Udfrielse    af   det   trange 
Fængsel. 

Sommerrejsen  i  1852  gik  over  Møen  til  Als  og 
Slesvig,  —  for  første  Gang  til  Marskegnene:  Husum,  Føhr 
og  Tønder;  i  Eftersommeren,  den  25de  August,  havde  vi 
den  Glæde  at  sé  den  ældste  Søn  føre  sin  Brud,  Datter 
af  afd.  Pastor  Smith  i  Bringstrup,  hjem  til  Skovfogedboligen 
i  Lindeved  i  Slesvig.  Vielsen  foregik  i  Lyngby-Kirke. 
Brylluppet  paa  „Spurveskjul",  Moderens  Ejendom  i  Fred- 
riksdal.  I  Sommeren  1853  festligholdt  Universite- 
tet i  Lund  Afsløringen  af  Tegnér's  Billedstøtte 
(22de  Juni),  og  jeg  fulgte  en  Indbydelse  til  som  Universi- 
tets-Rektor at  overvære  Festen.  Det  var  synderligt  nok 
det  første  Besøg  til  Nabo- Universitetsstaden;  men  jeg  gjorde 
det  nu  i  Selskab  med  Hustru,  Søn  og  Døtre.  Den  af 
Brunius  restaurerede  Domkirke  gav  mig  Indtrykket  af  et 
ilde  medhandlet  Oldtidsværk;  kun  Kry]3tkirken  er  bleven 
forskaanet  og  har  bevaret  sin  oprindelige,  højtidsfulde 
Karakter.  Tegnér's  Statue  af  Qvarnstrøm  i  den  skjæve  Stil- 
ling, med  den  plumpe  Rytterkappe  kastet  over  den  ene 
Skulder,  syntes  mig  lidet  tiltalende.  Men  Festdagen  var 
højtidelig  og  national  livfuld.  Jeg  medbragte  som  „Hilsen 
fra  Kjøbenhavns  Universitet"  et  Digt  af  Ploug  med  sæd- 
vanlig Kjærnefuldhed  og  Formskjønhed,  og  ved  Festbordet 
fremhævede  jeg  Dagen  som  Hædersdag  for  den  svenske 
Nation,  „ikke  blot  fordi  et  Folk  hædrer  sig  selv  ved  at 
hædre  sine  store  Mænd,  men  ogsaa  fordi  det  svenske  Folk 
har  fostret  de  Helte  og  skabt  den  glorværdige  Historie,  der 
har  begejstret  den  nationale  Digter".  Næste  Dag  var  be- 
stemt for  den  ejendommelige  Højtid  af  den  akademiske 
Magisterpromotion.      Den    danske    Tilskuer    har    ondt 

ved  at  holde  Indtrykket  borte  af  det  Parodiske  ved  disse 
Skarer  af  Ynglinger.  der  i  den  gronneste-  Ungdomsalder 
tituleres  som  „doctissimi"  og  paradere  paa  offentlig  Gade 
Dagen  igjennem  med  laurbærkronede  Hoveder.  Men  Festen 
har  sit  folkelige  Præg;  Landboere  fra  den  hele  Omegn 
slutte  sig  om  de  Unges  Slægt  og  Venner  med  synlig  Del- 
tagelse. Man  fristes  til  at  ønske  os  Danske  Noget  af  den 
Sans  for  højtidelig  Form  og  værdig  Udførelse  af  Formen 
der  bringer  Liv  selv  i  det  Smaalige  og  Ubetydelige.  Dog 
er  det  næppe  rimeligt,  at  dette  Skuespil  vil  have  en  lang 
Fremtid  for  sig.  Ved  Hjemfarten  fra  Malmø  modtoges  vi 
paa  Toldboden  med  Budskab  om  Koleraens  Udbrud. 
Den  vedblev  at  rase  i  Kjøbenhavn  et  Par  Maaneder;  et  af 
dens  første  Ofre  var  en  ung,  elskværdig  Kvinde,  som  havde 
delt  de  festlige  Dage  i  Lund  med  os :  Professorinde  Liebmann, 
Datter  af  Botanikeren  Horneman.  I  den  første  Maaned, 
hvor  Antallet  af  Ofre  var  i  daglig  Stigen,  vedvarede 
endnu  Rigsdagsforhandlingerne.  De  sluttedes  først  den 
19de  Juli,  og  vi  søgte  da  ud  paa  Landet.  I  Bjergsted- 
Kro  nær  Skarrit-Sø  havde  vi  sikret  os  et  Landly,  hvor  vi 
tilbragte  fem  Uger  i  en  af  Sjællands  allerskjønneste  og 
mindst  bekjendte  Egne:  prægtige  Bakkestrøg  og  Højde- 
rygge i  jysk  Stil  ved  Siden  af  de  venligste  Skovsøer.  Den 
Frimodt'ske  Familie  paa  Lerchenborg,  hvor  min  Søn  Jo- 
hannes nylig  havde  vundet  sin  yndige  og  elskværdige  Brud, 
og  hvorfra  det  næste  Aar  skulde  tilføre  os  en  kjær  Sviger- 
søn, var  ikke  længere  borte,  end  at  Besøget  kunde  gjen- 
tages  der,  i  et  Hjem  rigt  paa  Tække  og  Hygge,  hver 
Søndag. 

I  en  Række  af  Aar  havde  jeg  havt  for  Øje    og  under 
Hænder  Udarbejdelsen    af   en    „kristelig  Tro 'si  ære"    i 

videnskabelig  Form.  Den  voxecle  langsomt  frem,  under 
stadig  fornyet  -Drøftelse  og  vedvarende  Benyttelse  af  ind- 
vundne Erfaringer  ved  det  mundtlige  Foredrag.  Jeg  ønskede 
ikke  blot  selv  at  have  et  Grundlag  ved  de  akademiske 
Forelæsninger,  hvorved  det  blev  mig  muligt  under  det  mundt- 
lige Foredrag  at  bevæge  mig  med  større  Frihed;  men  jeg 
haabede  ogsaa  at  kunne  give  Arbejdet  en  saadan  Udførlig- 
hed  og  saa  tilgængelig  en  Form,  at  ingen  dannet,  kristelig- 
sindet Læser  skulde  finde  sig  udenfor  staaende.  Dette 
Arbejde  fulgte  mig,  og  i  et  lille  Kammer  i  det  landlige 
Opholdssted  lagde  jeg  sidste  Haand  derpaa,  medens  Kor- 
rekturarkene gik  frem  og  tilbage  imellem  Hovedstaden  og 
Bjergsted.  I  Eftersommeren  forlod  Bogen  Pressen.  Alle- 
rede Titlen :  „kristelig"  Tro'slære  betegner  dens  Karakter ; 
det  Konfessionelle,  det  specifisk-Lutherske  er  —  ikke  om- 
gaaet  eller  svækket,  men  tilbagetrædende  for  det  Evange- 
liske. „Evangeliet",  saaledes  har  jeg  udtalt  mig  i  Fortalen, 
„viser  mig  denne  Vej ;  ikke  alene  som  akademisk  Lærer, 
men  ogsaa  som  Teolog  og  som  Kristen  finder  jeg  mig  mere 
og  mere  hendragen  fra  det  Særegne,  det  Adskillende  og  Ad- 
splittende til  det  Fælles-Kristelige,  det  Forenende  og  For- 
sonende": nomen  mihi  Christianus.  cognomen  Lutheranus. 
Som  „Tro'slære"  tiltager  den  sig  ikke  at  føre  Bevis  for 
Treenighedens  og  Incarnationens  Mysterier,  heller  ikke  at 
konstruere  deres  Indhold  efter  det  kirkelige  Systems  rige 
Indlægning;  den  tager  Mysterierne,  saaledes  som  de  ere 
givne  i  Aabenbaringens  Kjendsgjerning,  og  nøjes  med  at 
søge  disse  bragte  i  Samvittighedsforhold  til  Menneskets 
aandelige  Væsen.  Uden  en  saadan  Tilegnelighed  vilde 
Aabenbaringsindholdet  blive  staaende  udenfor  Mennesket, 
uden  Betydning  for  menneskelig  Væren  og  Leven.     Her  er 


1852—1858.  413 

altsaa,  paa  det  Mysteriøses  Omraade.  intet  Forsøg  paa 
spekulativ  Løsning  af  Spørgsmaalene  „hvorfor"  og  „hvor- 
ledes"; men  den  „kristelige  Tro'slære"  indskrænker  sig  til 
at  føre  det  objektiv  givne  Tro'sindhold  saa  nær  som  mulig 
hen  imod  Grrænseskjellet  af  den  menneskelige  Opfattelse. 
I  Nutidens  Sprog  hedder  clette  en  „Midtspors-Teologi", 
som  ikke  har  stor  Gunst  at  glæde  sig  ved.  Men.  dersom 
det  viser  sig  som  Resultat  af  uhildet  Overskuen  af  Kristi 
Kirkes  Historie,  at  den  metafysiske  Spekulation  har  ført 
den  kristelige  Tro'slære  ud  af  det  rette  Spor,  ved  at  føre 
den  længere  og  længere  bort  fra  Berøring  med  kristeligt 
Liv,  føre  den  ind  i  en  Sfære  af  dialektiske  Begrebsformer, 
hvor  Ord  mere  og  mere  have  maattet  gjøre  Tjeneste  i 
levende  Begrebers  Sted,  saa  kan  jeg  ikke  fatte  Fremtids- 
kirkens  Opgave  anderledes  end  som  Bestræbelse  for  at  for- 
dybe sig  i  de  kristelige  Ideers  etiske  Væsen,  med  andre 
Ord:  for  at  bringe  Tro'slæren  i  inderhgt  og  frugtbart  For- 
hold til  KristenUvet.  Hen  imod  dette  Maal  har  min  Be- 
handling af  Tro'slæren  skullet  være  et  Skridt. 


De  kirkelige  Forhold  gik  under  det  Ørsted'ske 
Ministerium  ikke  nogen  lovende  Fremtid  imøde.  Ørsted 
vedgik  offentlig  og  ligefrem  i  Folketinget  1853  som  Kul- 
minister: „Det  er  langt  fra  mig  at  tro,  at  der  kan  være 
Tale  om  en  egentlig  Kirkeforfatning;  jeg  er  ikke  betænkt 
paa  at  foretage  Noget  med  Hensyn  til  en  saadan  Kirke- 
forfatning". Da  der  derfor  i  Aaret  1854  blev  nedsat  en 
„Kommission  for  at  tage  under  Overvejelse,  hvilke  For- 
andringer i  Landets  Love  og  Foranstaltninger  der  kunne 
tindes   tjenhge  til  at  befæste  Folkekirken  m.  m.",    var  der 

selvfølgelig  ikke  i  fjærneste  Maade  tænkt  paa  nogen 
Grrundlægning  af  Kirkens  Forfatning,  som  det  da 
ogsaa  blev  udtrykkelig  udtalt  af  Mynster  i  det  første 
Møde,  men  alene  paa  smaa  uskyldige  Forandringer  eller 
Forslag  til  saadanne.  Sammensætningen,  18  Medlemmer, 
var  tilmed  vel  beregnet  paa  at  sikre  en  Flerhed,  som  vilde 
modsætte  sig  ethvert  Forsøg  paa  at  gjøre  Anvendelse  af 
repræsentative  Forfatningsformer  paa  de  kirkelige  Forhold. 
Af  de  10  teologiske  Medlemmer  (Becker,  Brammer,  Clausen, 
Engelstoft,  F.  Fenger,  Martensen,  Mynster,  Paulli,  Rørdam, 
Tryde)  var  det  kun  Tryde  og  mig,  der  kunde  ventes  at 
ville  føre  Sagen  ind  paa  forbudte  Veje.  Af  de  sex  civile 
Embedsmænd  (Bentley,  Gasse.  Hall,  Johnsen,  Madvig,  Weis) 
hørte  kun  Gasse,  Hall  og  Madvig  til  den  nye  Tids  Mænd. 
De  to  Borgerrepræsentanter,  Bonnesen  og  Muller,  vare 
ubekjendte  Mænd;  og  selv  om  disse,  hvad  der  blev  Til- 
fældet, sluttede  sig  til  den  konstitutionelle  Side,  maatte 
de  blive  uskadelige  overfor  det  gejstlige  Flertal.  Monrad, 
der  syntes  at  maatte  betragtes  som  selvskrevet  Medlem, 
var  forl)igaaet ;  Mænd  som  Provst  Damborg  og  Dr.  Rudel- 
bach,  der  begge  havde  ytret  sig  offentlig  om  Sagen,  baade 
paa  Tryk  og,  for  den  Førstes  Vedkommende,  i  Rigsdagen, 
savnedes  ligeledes,  og  iblandt  Biskopperne  havde  vel  Bin- 
desbøll  havt  særlig  Adkomst  til  en  Plads  ved  disse  For- 
handlinger. Imidlertid  blev  allerede  'M  y  n  s  t  e  r  's  Dødsfald 
den  30te  Januar  1854.  førend  de  egentlige  Forhandlinger 
havde  taget  deres  Begyndelse,  en  skæbnesvanger  Begiven- 
hed i  Kirkekommissionens  Historie.  Jeg  blev  valgt  til  at 
indtage  hans  Plads  som  Formand,  og  Stemmernes  Vægt 
gjorde  sig  paa  kjendelig  Maade  gjældende  overfor  deres 
Tal.      Hall  og  Madvig   førte  Kirkeforfatningens  Sag  sejrrig 

igjennem,  og  iblandt  de  senere  af  Kommissionen  indgivne 
og  offentliggjorte  Andragender  og  Betænkninger  indtog 
„Andragende  i  Kirkeforfatnings-Sagen"  den  første 
Plads.  Alle  Medlemmer  forenede  sig  her  i  den  Ud- 
talelse: „Det  viste  sig  snart,  at  ethvert  Andragende  om 
ønskelige  Forholdsregler  og  Foranstaltninger  til  at  fremme 
og  betrygge  Kirkens  Interesser  først  vilde  erholde  praktisk 
Betydning  under  Forudsætning  af  Tilværelse  og  Virksom- 
hed af  kirkelige  Organer  paa  lavere  og  højere  Trin. 
Saavel  naar  der  tages  Hensyn  til  vor  Kirkes  Stilling  over- 
hovedet og  navnlig  under  den  nuværende  Statsforfatning, 
som  naar  der  ses  hen  til  de  kirkelige  Forhold  udenfor 
Folkekirken  og  til  dens  Stilling  til  andre  Kirker  og  Reli- 
gionssamfund, paatrænger  Følelsen  sig  af  de  Savn  i  denne 
Henseende,  der  staa  i  Vejen  for  Kirkens  frie  og  kraftige 
Virksomhed.  Kommissionen  har  derfor  maattet  betragte 
det  som  et  af  sine  første  og  vigtigste  Hverv  at  gjøre  det 
kirkelige  Forfatningsspørgsmaal  til  Gjenstand  for 
særhg  og  omhyggelig  Behandling".  Andragendet  indeholdt 
tre  Forslag:  om  Oprettelse  af  Menighedsraad,  —  om  Fri- 
hed til  at  søge  udensogns  Kirke  og  Præst,  —  om  Hen- 
læggelse af  de  rent  kirkelige  Anliggender  fra  Rigsdagen  til 
et  kirkeligt  Lovgivningsorgan,  De  to  førstnævnte  Forslag 
indgik  i  den  samlede  Kommissions  Navn.  Det  tredje 
var  delt  i  to  Forslag.  Om  et  repræsentativt  Organ 
for  Folkekirken,  tilvejebragt  ved  frit  Valg  af  Kirkens 
Medlemmer,  bestaaende  af  Gejstlige  og  Verdslige  i  lige 
Antal,  men  saaledes  at  samtlige  Biskopper  skulde  være 
selvskrevne  Medlemmer,  og  at  det  teologiske  og  det  juridiske 
Fakultet  skulde  afgive  henholdsvis  to  Medlemmer  og  ét, 
forenede  en  Flerhed  sig  (Bonnesen.  Gasse,  Clausen,  Fenger, 

Hall,  Madvig,  Muller,  Rørdam,  Tryde).  Mindretallet, 
bestaaende  —  foruden  af  de  tre  Biskopper:  Brammer, 
Engelstoft,  Martensen  —  af  Becker,  Bentley,  Johnsen,  PauUi, 
androg  paa  et  aarlig  sammentrædende  Kirkeraad  af 
Landets  Biskopper,  „maaske  i  Forening  med  enkelte 
af  Regeringen  eller  ved  Landemodernes  Valg  tilforordnede 
Medlemmer".  Det  var  en  dristig  Tanke  at  ville  søge  Be- 
tryggelse af  Folkekirkens  Ret  ved  et  Bisperaad,  for- 
stærket ved  regeringsvalgte  Medlemmer,  til  samme  Tid 
som  Regeringen  ved  en  Biskops  Entledigelse  paa 
Grund  af  oppositionel  Stilling  i  Rigsdagen  havde 
vist  paa  den  mest  uforbeholdne  Maade,  fra  hvilket  Syns- 
punkt den  betragtede  det  biskoppelige  Embede. 

Dette  Andragende  bar  iøvrigt  saa  lidt  som  noget 
andet  af  Kommissionens  Arbejder  nogen  synlig  Frugt,  — 
hvad  næppe  heller  var  paaregnet  ovenfra;  men  der  vandtes 
dog  altid  et  bestemt  Udgangspunkt  for  fremtidige  Be- 
stræbelser. 

De  nævnte  Kommissions-Forhandlinger,  som  først  slut- 
tedes i  Juni  Maaned,  bleve  krydsede  ved  et  eget  Sammen- 
stød af  Begivenheder,  som  kunde  have  faaet  en  afgjørende 
Indvirkning  paa  min  personlige  Stilling.  Mynster's  Døds- 
fald i  Januar  1854  traf  sammen  med  en  indenrigs- 
politisk Konstellation  af  højst  kritisk  Natur. 

Universitets-Virksomheden  har,  saaledes  som  den  er 
betinget  og  begrænset  ved  vore  Forhold,  ved  Siden  af  sine 
Lys-  ogsaa  sine  Skyggesider,  som  gjør  det  forklarligt,  at 
der  hos  Universitetslærere  kan  opstaa  Ønske  om,  hvor 
Lejligheden  tilbyder  sig,  som  Tilfældet  hyppig  er  med  de 
teologiske  og  juridiske  Professorer,  at  ombytte  den  akade- 
miske Stilling    efter    flere   eller  færre  Aars  Forløb  med  en 

anden.  For  mig  blev  det  dog  snart  sikkert,  at  jeg  ikke 
vilde  kunne  beslutte  mig  til  at  give  Afkald  paa  Hoved- 
staden og  dens  indholdsrige  Liv.  Jeg  var  derhos  saa 
heldig,  i  Egenskab  af  akademisk  Værge  for  Frue-Kirke,  at 
være  Oppebærer  af  en  Tiende  af  Hvidovre-By,  hvoraf 
Beløbet  i  min  Embedstid  blev  mere  end  fordoblet  ved  en 
Tiendekommissions-Kjendelse.  som  blev  fremkaldt  af  Tiende- 
yderne  selv.  Økonomiske  Hensyn  tillode  mig  saaledes  at 
holde  fast  ved  min  Stilling,  og  i  enhver  anden  Henseende 
var  jeg  mig  fuldt  bevidst,  hvormange  Savn  enhver  Omflyt- 
ning fra  Hovedstaden  vilde  bringe  mig.  Da  derfor  Bispe- 
stolen i  Odense  blev  ledig  i  Maj  1848  ved  Fabers  Død 
og  blev  tilbudt  mig  af  Monrad  som  Kultusminister,  kunde 
jeg  ikke  noget  Øjeblik  være  tvivlraadig.  Men  nu  døde 
Mynster.  Den  sjællandske  Bispestol  var  det  eneste 
Embede,  der  kunde  bringe  mig  i  Fristelse  til  at  forlade 
Universitetet.  Vistnok  havde  Tanken  derom  i  mange  Aar 
været  trængt  langt  tilbage  i  min  Sjæl.  Under  Kristian  den 
Ottende  havde  jeg  kun  kunnet  tænke  mig  at  blive  staaende, 
som  jeg  stod,  til  min  Dødsdag.  Mit  Liv  var  fra  Begyndel- 
sen af  ikke  lagt  an  paa  Forfremmelse,  og  selv  efter  den 
store  Sceneforvandling  kunde  det  kun  være  en  Kombina- 
tion af  særegne  Forhold,  der  skulde  bære  mig  fremad. 
Men  nu  traf  det  sig  saa,  at  samtidig  med  Bispestolens 
Ledighed  en  Krisis  naa'de  sit  Højdepunkt,  som  kunde 
bære  store  Omvæltninger  i  sit  Skjød. 

Misstemningen  imellem  Folkerepræsentationen  og  det 
Ørsted'ske  Ministerium  antog  en  mere  og  meie  al- 
vorlig Karakter.  Behandlingen  af  den  bebudede  Fælles- 
forfatning  stemmede  lidet  med  de  tidligere  givne  Tilsagn  om 
forfatningsmæssig   Gjennemførelse.      Ør  sted' s    undvigende 

Svar,  afgivet  i  Statsraadets  Navn,  kunde  kun  virke  foruro- 
ligende. Stærkest  gik  Bølgegangen  inde  i  Folkethinget,  — 
Alliancen  med  Bondevennerne  var  allerede  sprængt; —  men 
den  væltede  sig  ogsaa  ind  i  Landsthinget.  Ørsteds, 
Førsteministerens.  Forslag  blev  her  enstemmig  forkastet, 
Folkethingets  Forslag  enstemmig  vedtaget.  Begge  Rigs- 
dagens Thing  enedes  (i  Folkethinget  mod  3  Stemmer,  i 
Landsthinget  mod  11)  om  en  Adresse  til  Kongen  (13de 
— 14de  Marts),  hvori  der  udtaltes  en  bekymringsfuld  Tvivl 
om  INIinistrenes  „politiske  PaaUdelighed",  „om  de  delte  An- 
skuelser, som,  hvis  de  fik  praktisk  Betydning,  vilde  medføre 
Brud  paa  Grundloven". 

I  al  denne  Tid  havde  Ør  sted' s  Indstilling  af  Marten- 
sen's  Udnævnelse  til  Bispestolen  henligget  hos  Kongen. 
Man  vidste,  at  den  her  mødte  Vanskelighed,  uden  at  jeg 
for  min  Del  havde  eller  har  nogen  Kundskab  om,  hvori 
denne  var  grundet,  eller  fra  hvilke  Sider  IndstilKngen  blev 
modarbejdet.  Hverken  umiddelbart  eller  middelbart  havde 
jeg  foretaget  noget  Skridt  med  Hensyn  til  Kongen  eller 
Hoffet,  hvorfra  jeg  overhovedet,  efter  min  Udtrædelse  af 
Ministeriet,  havde  holdt  mig  aldeles  fjærnet.  Derimod 
havde  jeg  allerede  under  8de  Februar  henvendt  mig  skrift- 
lig til  Ørsted  som  Kultus  minister  i  følgende  Form: 
,.Jeg  har  været  noget  i  Beraad  med  mig  selv,  hvorledes 
jeg  i  nærværende  Øjebhk  har  rettest  at  forholde  mig. 
Jeg  er  ikke  bekjendt  med  den  under  saadanne  Forhold 
brugeHge  Form,  og,  stillet  imellem  Frygten  for  at  gjøre  for 
Meget  og  gjøre  for  Lidet,  fører  en  naturlig  Hang  mig 
snarest  til  at  give  efter  for  det  Sidste.  Imidlertid  turde 
ogsaa  Tilbageholdenheden  være  udsat  for  en  Mistydning, 
som  ikke  vilde  være   mig  ønskelig   eller  ligegyldig;    og   jeg 


1852—1858.  419 

tager  mig  derfor  den  Frihed  herved  at  fremstille  mig  for 
D.  Exe.  som  Kandidat  til  den  ledige  Bispestol".  Samme 
Dag  modtog  jeg  skriftligt  Svar.  Næst  efter  nogle  velvillige, 
forbindtlige  Ytringer  meddelte  Ørsted  „med  en  trykkende 
Følelse"  :  „Jeg  ser  mig  ej  i  Stand  til  at  foreslaa  Dem  til 
Bispestolen",  eftersom  „Deres  politiske  Virksomhed  i  de 
senere  Aar  gjør,  at  den  Regering,  hvori  jeg  har  Sæde,  vilde 
tabe  al  Holdning  ved  at  kalde  Dem  til  denne  høje  og  ind- 
flydelsesrige Post". 

Ministeriet  red  imidlertid  Stormen  af.  Efter  otte  Dages 
Forløb,  i  hvilke  flere  Tegn  lode  formode,  at  Ministeriets 
Stilling  virkelig  var  meget  vaklende,  —  Kongens  Vilje  havde 
kun  trængt  til  en  kraftig  Haandsrækning  fra  den  liberale 
Side  — ,  blev  det  Ørsted'ske  Ministeriums  Sejr  vidnesfast 
ved  Skridt,  som  dog  vist  ikke  alle  vare  efter  Ørsteds  per- 
sonlige Ønske.  Den  15de  April  bleve  An  dræ  og  Hall 
entledigede,  og  samme  Dato  bærer  Martensen's  Ud- 
nævnelse. Elleve  Dage  senere,  den  26de  April,  fulgte 
Monrad' s  Afskedigelse  fra  den  lolland-falsterske  Bispestol. 
Næste  Maaned  (Maj)  bragte  fra  Ørsted  som  Justits- 
minister Aktionsordre  mod  sex  Dagblade  for  omtrent  40 
Artikler,  som  skulde  indeholde  Fornærmelser  imod  Mini- 
strene. Udfaldet  af  næsten  alle  disse  Sager  blev  fuld- 
stændig Frifindelse. 

Det  kunde  have  havt  sin  Interesse,  om  det  engang  var 
oplevet  at  se  en  Mand  i  Spidsen  for  den  danske  Gejstlig- 
hed, som  vedkj endte  sig  at  staa  i  Rækken  af  de  national- 
sindede og  konstitutionelsindede  Mænd.  Adskilligt  i  de 
kirkelige  Forhold  vilde  mulig  have  staaet  anderledes  end 
nu.  —  Det  gamle  Forhold  imellem  den  begunstigede 
Medbejler  og   mig  fornyedes  iøvrigt  snart  og  let.      Nogen 

Forskjellighed  i  SvDsmaade  og  Interesse,  som  stod  os 
imellem  paa  flere  Punkter,  blev,  under  stigende  Indflydelse 
af -Forhold  og  af  Aar,  mindre  og  mindre  bemærkeKg,  og  paa 
det  religiøse  og  kirkelige  Omraade  bragte  den  fælles  Mod- 
stand, som  begge  havde  at  bekæmpe,  os  nærmere  med 
hvert  Aar.  —  jeg  tør  vel  sige:  til  et  \drkeligt.  paa  gjen- 
sidig  Agtelse  og  Hengivenhed  grundet  Yenskabeligheds- 
forhold.  I  „Dansk  Folkeblad"  1847  Nr.  44,  redigeret  af 
H.  Hage,  findes  en  Artikel,  overskreven:  „Bang  og  Clau- 
sen", hvori  det  mod  Slutningen  hedder:  „Medens  Bang 
sandsynhgvis  vil  stige  stedse  højere,  bhver  Clausen  maaske 
stedse  paa  den  Post.  han  nu  beklæder".  Denne  Profeti  er 
slaaet  vel  til,  og  jeg  kan  for  mit  Vedkommende  ikke  sige 
Andet,  end  at  Alt  er  gaaet  i  god  og  naturUg  Orden.  Det 
er  aldeles  i  sin  Orden,  naar  den,  som  fra  første  Færd 
ikke  har  lagt  an  paa  at  være  de  Magthavende  til  Behag, 
og  mere  end  én  Gang  har  maattet  være  dem  til  Besvær, 
maa  give  Afkald  paa  Goder,  som  Magten  kan  forlene. 
Under  Kristian  den  8de  havde  jeg  havt  Tid  til  at  gjøre 
mig  fortrolig  med  Forholdenes  Stilling,  og  selv  nu  laa  den 
Betragtning  nær,  at  det  kun  var  en  uforudseehg  og  pludse- 
lig Svingning  i  Tingenes  Gang.  som  kunde  for  et  Øjeblik 
aabne  Udsigt  til,  at  en  Tanke,  som  jeg,  hvor  naturlig  den 
end  var  fra  én  Side,  havde  opgivet  for  længe  siden,  kunde 
blive  til  Virkelighed.  Ogsaa  var  jeg  saa  lykkelig  i  den 
Stilhng.  hvori  jeg  befandt  mig,  at  det  maatte  falde  mig  let 
at  finde  mig  i  Forbigaaelsen.  Kjært  var  det  mig  ved 
denne  Lejlighed  at  gjøre  den  Erfaring,  at  jeg  er  vel  for- 
varet imod  Ærgjerrigheds  og  Forfængehgheds  Fristelse; 
derimod  kunde  jeg  have  adskillig  Grund  til  at  tvivle, 
om   jeg    havde    havt  Bøjelighed  nok  i  Sjæl  og  Vilje  til  at 

staa  som  Mellemmand  imellem  Regering.  —  de  indtil  det 
Uberegnelige  skiftende  Styrere.  —  paa  den  ene  Side  og 
Kirke  og  Gejstlighed  paa  den  anden.  Til  Salon- Livet  er 
jeg  nu  engang  ikke  anlagt  saalidt  som  til  Forgemaks-Livet, 
og  der  kommer  Intet  ud  af  at  ville  gjøre  Yold  paa  sin 
Natur.  Men  ogsaa,  hvad  Embedsvirksomheden  selv  angaar, 
er  det  et  Spørgsmaal.  om  jeg  vilde  have  fundet  mig  til- 
fredsstillet ved  Byttet.  Biskoppens  Hovedgjerning  bestaar, 
efter  selve  Navnets  Lyd.  i  det  personlige  Tilsyn  med 
Præsternes  Embedsførelse  og  med  den  aandelige  Tilstand, 
de  kristelige  Livsvilkaar  i  Menighederne.  Hvor  der  ligger 
en  halv  Snes  Aar.  vel  ogsaa  betydehg  mere,  imellem  de 
biskoppelige  Visitatser  paa  samme  Sted,  hvad  der  er 
Tilfælde  i  flere  Stifter  end  i  Sjællands,  maa  den  rette  Sammen- 
hæng savnes.  Traaden,  som  burde  kunne  forfølges,  tabes, 
og  det  kirkelige  Overtilsyn  vil  da  næppe  heller  med  Føje 
kunne  gjøre  Fordring  paa  den  Stemmeret  ved  Besættelsen 
af  gejstlige  Embeder,  som  burde  tilkomme  det  i  Embedets 
og  Menighedens  velforstaaede  Interesse.  Overhovedet  turde 
Visitats-Akten  være  noget  skjævt  anlagt,  hvorsomhelst  Yisi- 
tator  staar  som  Hovedpersonen,  saa  at  den  egentlige  Virk- 
ning er  beregnet  paa  at  skulle  udgaa  fra  ham.  I  Skolerne 
kunde  Visitatsen  vel  ogsaa  være  overladt  til  Provsterne, 
hvorved  der  vilde  vindes  megen  Tid  for  Kirkevæsenet  og 
Menighedslivet.  Men.  saa  længe  de  kirkelige  Forhold 
ikke  ere  anderledes  ordnede,  end  at  det  retsHg  paaligger 
Biskopperne  som  Pligt  ved  personlig  Visitats  at  gjennem- 
gaa  Stiftet  i  en  Tid  af  omtrent  o  Aar,  følgelig  at  færdes 
den  halve  Tid  af  Aaret  i  Kirker  og  Præstegaarde,  vil 
Embedsgjerningen  blive  trættende  og  besværlig. 

Ved  Martensen's  Bortgang   fra   Universitetet   blev    der 

atter  en  Plads  i  det  teologiske  Fakultet  at  besætte.  Denne 
Gang  stod  Lic.  Bornemann,  som  efter  Ophævelsen  af 
Akademiet  i  Sorø  privatiserede  i  Kjøbenhavn,  og  Dr.  fil. 
Kierkegaard,  Sognepræst  i  Pedersborg  ved  Sorø,  overfor 
hinanden  som  Ansøgere.  Fra  Ministeriet  bleve  Ansøg- 
ningerne tilstillede  Fakultetet  til  Erklæring;  men  sammes 
Medlemmer,  —  foruden  mig,  Scharling,  Hermansen,  Hagen. 
—  enedes  snart  om  at  afholde  sig  fra  nogen  bestemt  Ud- 
talelse. Svarskrivelsen  af  7de  Juli  1854  indskrænkede  sig 
til,  for  den  Førstes  Vedkommende,  at  beklage,  at  Otiums- 
aarene  ikke  vare  blevue  benyttede  paa  nogen  for  Viden- 
skaben frugtbringende  Maade,  men  tillige  til  at  ytre  Haab 
om,  at  hans  Ansættelse  vilde  „bidrage  til  at  sikre  den 
friere  filosofiske  Tænkning  den  samme  i  et  teologisk  Fakul- 
tet tilkommende  Plads",  —  for  den  Andens  Vedkommende 
til  at  udtale,  at  „en  saa  begavet  Mand,  stillet  paa  Lærerens 
Plads  overfor  den  akademiske  Ungdom,  vilde  vide  at  be- 
herske en  naturlig  Hang  til  spidsfindig  og  ufrugtbar  Be- 
handling". Fakultetet  søgte  under  disse  Forhold  „Berohgelse 
i  det  Haab,  at  Regeringens  Valg,  hvad  enten  det  falder 
paa  den  Ene  eller  paa  den  Anden,  vil  føre  til  et  for  Kirke, 
Videnskab  og  Universitet  heldigt  Resultat".  Kultusmini- 
steren, Ørsted,  bestemte  sig  for  Bornemann. 


I  1853  havde  jeg  fundet  mig  foranlediget  til  at  søge 
Stillingen  som  Rigsdagsmand  flyttet  fra  Folkethinget 
til  Landsthinget.  Det  Samme  var  Tilfældet  med  Lar- 
sen og  Madvig.  Stillingen  i  Folkethinget  var  i  sig 
selv  uhyggehg  fra  den  Tid,  da  Bondevennepartiets  Hen- 
givelse   i    det    unationale    Ministeriums    Ledebaand    havde 

bragt  en  gjennemgaaende  Usandhed  ind  i  Thingets  For- 
handling og  Stemmegivning;  men  ganske  særlig  maatte 
Embedsmænd,  som  saa'  sig  trængte  over  i  Oppositionen, 
finde  sig  ilde  stillede  ved  at  se  sig  forladte  af  dem,  der 
udgjorde  den  mest  uafhængige  Del  af  Repræsentationen. 
Det  var  en  fælles  og  samtidig  Følelse,  der  lod  os  kaste 
Øjet  hen  til  det  mere  paalidelige  Landsthing,  hvor 
Bondepartiet  dengang  udgjorde  Mindretallet,  som  Stedet, 
hvor  vi  mere  naturhg  havde  at  søge  vor  Plads.  Den  op- 
naa'de  vi  alle  Tre  som  Deputerede  for  Hovedstaden  i 
Juni  1854. 

Men  kort  forinden  var  det  voldsomme  Regeringsskridt 
gjort  imod  Embedsmændene  som  Rigsdagsmænd  ved  Af- 
skedigelsen af  Andræ,  Hall  og  Monrad,  og  i  den 
til  Efteraaret  forestaaende  Session  maatte  det  afgjørende 
Slag  i  Forfatningssagen  imellem  Ministeriet  og  Rigsdagen 
imødeses.  Med  hine  Exempler  for  Øje  var  der  efter  Alt, 
hvad  der  var  gaaet  forud,  Opfordring  særlig  for  Lar- 
sen og  mig  til  at  overlægge  og  beraadslaa  angaaende  vor 
Stilling.  Hvorlænge  det  daværende  Ministerium  skulde 
beholde  Styret  i  sine  Hænder,  lod  sig  hgesaa  lidt  beregne, 
som  hvor  langt  de  vilde  styre  fremad  i  den  begyndte  Ret- 
ning. Saaledes  som  vi  engang  stode.  kunde  der  ikke  blive 
Tale  om  nogen  Lempning  og  Tilbageholdenhed  i  vor  Op- 
træden, og  Spørgsmaalet  blev  altsaa,  om  vi  burde  være 
villige  til  i  fornødent  Fald  at  opgive  vor  Embedsstil- 
ling  for  at  kunne  fortsætte  den  politiske  Opposition.  Med 
Ørsted' s  personlige  Tænkemaade  og  ofte  udtalte  Grund- 
sætninger vilde  en  saadan  Fremgangsmaade  vistnok  ikke 
stemme  synderlig  vel;  men  der  var  ganske  andre  Stemmer, 
derom  holdt  man  sig  overbevist,  som  vare  de  raadende  i  Mini- 

steriet  overfor  den  affældige  Olding;  af  Sponneck's 
energiske,  lidet  hensynsfulde  Vilje  kunde  jeg,  efter  mit 
personlige  Kjendskab.  ikke  andet  end  holde  for,  at  den 
oppositionelle  Embedsmand  maatte  være  beredt  paa  Alt. 
Vi  mødtes  begge,  Larsen  og  jeg.  i  den  Anskuelse,  at  Op- 
positionen imod  den  ministerielle  Vilkaarhghed  var  ført  af 
os  saa  langt  omtrent,  som  det  var  foreneligt  med  Em- 
bedsmands-Stillingen. Ingen  af  os  kunde  tinde  det 
rigtigt,  om  vi  satte  den  Virksomhed,  som  fremfor  alt  havde 
været  vort  Livs  Formaal  og  udgjorde  vor  egenthge  Livs- 
opgave, i  Vove  for  at  fortsætte  en  pohtisk  Kamp,  der  nu 
maatte  kunne  overlades  til  Andre,  som  vare  saa  lykkelige 
at  befinde  sig  i  fuld  Uafhængighedsstilling.  Vi  nedlagde 
begge  sidst  i  August  vort  Mandat,  og  syv  andre  Em- 
bedsmænd fulgte  senere  efter.  Jeg  maatte  høre  meget  ilde 
for  dette  Skridt,  medens  man  syntes  at  finde  det  und- 
skyldeligt hos  mine  Kolleger;  dersom  man  antog  mig 
at  være  stillet  friere  i  økonomisk  Henseende,  saa  var  denne 
Eorudsætning  urigtig.  Det  er  min  teologiske  Pen  og  afdøde 
Reitzel's  Liberalitet,  der  Midalder-Aarene  igjennem  har  sat 
mig  i  Stand  til  de  forfriskende  Eejse-Episoder.  Jeg  gjorde 
et  Forsøg  i  „Fædrelandet-'  Nr.  203  paa  at  klare  Stillingen, 
saa  vidt  som  Forholdenes  Natur  tillod  det,  og  særlig  at 
lægge  paa  Sinde,  „at  i  nærværende  Øjeblik,  som  over- 
hovedet i  politiske  Stormflodstider,  Embedsmænd,  saaledes 
som  de  ved  Grundloven  ere  stillede  hos  os,  ikke  kunne 
gjælde  som  de  rette  og  naturhge  Ordførere  for  Oppositionen 
i  den  alvorlige  og  gjennemgribende  Form,  hvori  den  er 
bleven  en  sørgelig  Nødvendighed".  Naar  jeg  ved  min 
politiske  Virksomhed  havde  spærret  mig  Vejen  til  den 
eneste  Embedsbefordring.  som  kunde  være  Gjenstand  for  et 

Ønske,  mente  jeg  ogsaa.  at  der  allerede  var  bragt  fra  min 
Side  et  ganske  anstændigt  Offer  paa  Politikens  Alter.  Til 
Bedømmelse  af  enkelt  Mands  Stilling  er  der  forskjellige 
samtidige  Forhold,  som  fortjene  at  komme  i  Betragtning. 
Under  den  Krisis.  som  Oppositionen  havde  bestaaet  sejrrig 
i  Anledning  af  Arvesagen  og  Toldsagen,  svigtede  Vælgerne 
den  ved  de  nye  Valg;  —  ved  Indgivelsen  af  Rigsdagens 
Mistillids-Adresse  udeblev  ethvert  Tegn  paa  Tilslutning  fra 
IFolkets  Side ;  —  ved  den  kjøbenhavnske  Grundlovsfest  den 
5te  Juni  1854,  som  blev  fejret  med  stor  Pomp  paa  Eremi- 
tage-Sletten, og  hvori  der  blev  søgt  en  stor  Betydning,  lode 
de  omtr.  20,000  Deltagere  Bestyrelsen  saaledes  i  Stikken, 
at  den  selv  maatte  føje  flere  hundrede  Daler  til  den  over- 
ordenthge  Møje  og  Besvær;  —  ved  Valget  af  Valgmænd 
til  det  nye  Landsthingsvalg  i  September  1854,  paa  Tids- 
punktet af  den  største  Spænding,  mødte  i  Hovedstaden 
7*3 — j\  af  Vælgerne;  —  en  saakaldet  !National-Subskrip- 
tion,  bestemt  til  at  skadesløsholde  Rigsdagsmænd  af  Em- 
bedsklassen.  saafremt  de  skulde  paadrage  sig  Afskedigelse, 
aabnedes  i  et  Kasinomøde  umiddelbart  efter  Larsens  og 
min  Udtrædelse  paa  lovende  Maade.  men  sank  snart  ned  i 
tomt  Skin.  Den  storladne  Opfordring  til  den  Enkelte  at 
bringe  store  Ofre,  hvor  Meget  staar  paa  Spil,  har  sin  Ret 
og  vil  ogsaa  have  sin  Magt,  naar  Mange  staa  som  En. 
men  ikke,  naar  en  eller  anden  Enkelt  udses  til  at  staa 
paa  de  Manges  Vegne.  Kun  i  første  Tilfælde  bæres  han 
frem  ved  en  energisk,  til  Anstrængelse  og  Opofrelse  rede- 
bon Aand  og  af  den  Agtelse,  hvormed  denne  Aand  impo- 
nerer Modstanderen. 

Min    Stemning    overfor    den    despotiske    IMinistermagt 
gav  jeg  Udtryk,  først  i  Anledning  af  Monrad' s  Afskedigelse 

(i  „Fædrelandet"  Nr.  108).  derefter  i  to  større  Artikler, 
som  udkom  i  H.  Hage' s  „politiske  Blade" :  „Ministeriet 
og  den  offentlige  Moral"  og:  „Det  holstenske 
Ridderskab  og  det  danske  Folk",  nærmest  med  Hen- 
syn til  C.  Moltke's  og  Reventlow-Criminirs  Forfatningslove 
for  Slesvig  og  Holsten,  begge  støbte  i  den  selvsamme  Form, 
begge  beregnede  paa  at  tilvejebringe  et  lige  kompakt  sles- 
vig-holstensk  Flertal  i  den  slesvigske  og  den  holstenske 
Stændersal.  Omtrent  til  samme  Tid  hører  et  hlle  Skrift: 
„Det  danske  Sprogs  Enemærker  i  Slesvig",  nærmest 
stilet  imod  den  tysk-slesvigske  Stændermajoritets  Stormløb 
imod  den  lovbestemte  Afgrænsning  imellem  Dansk  og  Tysk; 
men  desværre  gjordes  det  ikke  mindre  inden  vore  egne 
Grænser  end  udenfor  dem  behov  at  forsvare  de  livskraftige 
Spirer  rundt  om  i  Bunden  af  den  slesvigske  Befolkning, 
som  ved  vor  egen  Forsømmehghed  vare  blevne  nedtraadte 
og  fortøiTede.  Hvor  mange  havde  ikke  her  hjemme  staaet 
som  stumme  og  ørkesløse  Vidner,  saalænge  det  var  det 
danske  Modersmaal.  der  led  Overlast  af  den  indtrængte 
Tyskhed.  Xu,  da  det  gjaldt  at  nytte  Lejhgheden  til  at 
oprette  det  Forsømte,  vaagnede  der  en  øm  Deltagelse  for 
den  tyske  Befolkning,  som  jo  dog  nu  engang  havde  faaet 
Hævd  paa  Overvægt  over  det  Danske!  —  Hvorledes  de 
ministerielle  Magthavere  vare  stemte  mod  mig  og  Lige- 
sindede, selv  hvor  vi  stode  som  „Danai  dona  ferentes", 
kom  ved  en  egen  Lejlighed  for  Dagen,  ligesom  ogsaa  For- 
holdet, hvori  Ørsted  stod  til  sine  raadende  Kolleger. 

Efterat  Forholdene  i  Slesvig  syntes  at  være  komne 
nogenlunde  til  Fasthed  og  at  give  noget  Haab  om  Frem- 
tiden, var  jeg  nemlig  betænkt  paa,  med  Samtykke  fra  Giver- 
nes   Side,    at   lade    det    Beløb    af    1000    Rdl.,    der    havde 

afløst  Skjødet.  som  i  Aaret  1846  (jvf.  S.  306)  banede 
mig  Vej  til  Stænderforsamlingen,  finde  en  passende  An- 
vendelse: til  Udbredelse  af  dansk  Læsning  i  den  sles- 
vigske Befolkning,  for  saaledes  ,.at  fremme  ved  Hjælp 
af  Modersmaalet  dansk  Folkeaand  og  Folkeliv  i  Slesvig". 
Rødding-Skole,  til  hvilken  jeg  ønskede  at  knytte  Legatet, 
var  stillet  under  Biskoppen  i  Ribe.  og  Biskop  Daugaard 
kom  paa  den  velvilligste  Maade  mit  Ønske  imøde:  at 
Kapitalen  maatte  blive  modtagen  i  kgl.  Obligationer  paa 
Ribe-Bispekontor,  at  Renten  maatte  blive  udbetalt  derfra, 
og  at  Biskoppen  paatog  sig  Overtilsynet  med  den  fundats- 
mæssige  Anvendelse.  Gavebrevet,  som  findes  i  Departe- 
mentstidende  f.  1855  Nr.  40,  indeholder  tillige  som  Be- 
stemmelse for  tilkommende  Muligheder:  at,  ,,om  Rødding- 
Skoles  Virksomhed  skulde  standse  eller  synke  ned  til  en 
Ubetydelighed,  og  der  ikke  skulde  findes  nogen  dansk 
Folkeskole  i  større  Stil  for  den  danske  Landbefolkning  i 
Slesvig,  Renteindtægten  tilfalder  den  danske  Menigheds 
Skole  i  Flensborg-\  —  og  at,  „om  det  i  Fremtiden  skulde 
vise  sig,  som  Følge  af  ufomdseelig  Forandring  af  For- 
holdene, at  den  her  bestemte  Anvendelse  ikke  længere  er  tjen- 
Hgt  ISIiddel  til  det  tilsigtede  Maal,  det  overlades  til  Biskoppen 
i  Ribe  at  søge  udvirket  Stadfæstelse  for  en  forandret  An- 
vendelse, med  stadigt  Hensyn  til  det  ufravigehge  Formaal: 
„at  virke  paa  frugtbringende  Maade  i  den  danske  Nationa- 
litets Tjeneste  i  Slesvig".  Jeg  henvendte  mig  nu  til 
Ministeriet  for  Kirke-  og  Undervisningsvæsenet 
angaaende  kongelig  Stadfæstelse  af  Gavebrevet,  og  en 
BrevvexHng  udspandt  sig,  der  synes  mig  at  have  nogen 
historisk  Betydning  som  et  lille  Exempel  paa,  i  hvilke 
Hænder  Danskhedens  Anliggender,    selv   efter   den 

blodige  og  hæderlige  Krig  for  Danmark-Slesvig,  befandt  sig 
under  Ministeriet  Ørsted — C.  Moltke;  at  Moltke  ikke 
her  var  den  styrende  Yilje,  staar  som  utvivlsomt  for  mig*). 


*)    I.     Kultusministeriet,    18de    Januar    1854:     „ Forinden 

Videre  i  den  Anledning  (af  den  ansøgte  Stadfæstelse)  foretages, 
sknlde  Ministeren,  med  Hensyn  til  den  i  Gavebrevets  §  6  fore- 
kommende Passus:  at  „det  er  Deres  Ønske  og  Haab,  at  Over- 
tilsynet med  Legatet  overtages  af  Biskoppen  i  Ribe,  i  den  For- 
udsætning, at  denne  Post  til  enhver  Tid  ^nl  blive  beklædet  af 
Mænd,  som  have  Sans  og  Interesse  for  Øjemedet",  tjenstligst 
udbede  sig  Deres  nærmere  Forklaring  og  Bestemmelse  om,  hvem 
det  skal  tilfalde  at  bedømme,  om  denne  Forudsætning  er  til- 
stede, samt  om  hvorledes  der  skal  forholdes,  naar  den  ikke  er 
tilstede". 

II.  Gj  en  s  var,  22de  Januar  1854:  „ Det  er  i  Gave- 
brevets §  7  udtalt:  at  „Biskoppen  i  Ribe  indtræder  som  Funda- 
tors  stedsevarende  Repræsentant",  og  den  deraf  flydende  i  §§  7 
og  8  betegnede  Myndighed  er  ikke  knyttet  til  nogen  Betingelse 
eller  undergiven  nogen  Kontrol.  Det  fremgaar  formentlig  heraf, 
at  den  anførte  „Forudsætning"  alene  er  Antydning  af  den  Be- 
tragtning, der  har  været  ledende  for  Giveren,  men  at  det  er 
lige  saa  langt  fra  hans  Tanke,  som  det  er  fra  Gavebrevets  Ord, 
at  Nogen  skulde  være  beføjet  til  at  tage  under  Bedømmelse, 
hvorvidt  Forudsætningen  til  hver  given  Tid  maatte  være  tilstede, 
eller  endogsaa  til  at  træffe  Foranstaltning  for  at  bøde  paa  For- 
udsætningens formentlige  Mangel.  Skulde  altsaa  det  Beklagelige 
nogensinde  indtræffe,  at  en  dansk  Biskop  som  Bestyrer  af  Lega- 
tet skulde  være  uden  Interesse  for  sammes  Øjemed:  „at  virke  i 
den  danske  Nationalitets  Interesse  i  Slesvig",  da  vilde  de  mulige 
Følger  alene  falde  tilbage  paa  den  Tillidsfuldhed,  som  har  ligget 
til  Grund  fra  Giverens  Side". 

III.  Kultusministeriet,  18de  Marts  1854:  „Efterat  .  .  ., 
fandt  Min.,  med  Hensyn  til  at  Legatet  skal  komme  til  An- 
vendelse i  Slesvig  og  udelukkende  tilfalde  indfødte  Slesvigere, 
sig  foranlediget  til  at  forlange  Betænkning  af  det  kgl.  Min.  for 
Hertugd.  Slesvig.  Bemeldte  Ministerium  (o:  C.  Moltke)  har 
derpaa  svaret,  at  det  Øjemed,  til  hvilket  det  skjænkede  Legat 
skal  anvendes:  „Oplivelse  og  Styi-kning  af  dansk  Folkeaand  og 
Folkeliv  i  Slesvig",  —  hvad  enten  nu  derved  efter  Gavebrevets 
Ord  sigtes  til  Byen  Slesvig  eller,    som    det    synes    at    være  Me- 


1852—1858. 


Der    belløvedes     intet     mindre     end     Afløsning     af    dette 
Ministerium  ved   et  nyt,   for  at  den  kongelige  Stadfæstelse 


ningen,  til  Hertugd.  Slesvig,  —  angaar  en  Gjenstand,  som  saavel 
efter  Sagens  Natur  som  ogsaa  ifølge  Forordn,  ang.  Hertugd. 
Slesvigs  Forfatning  af  15de  Febr.  d.  A.  hører  til  det  slesvigske 
Ministeriums  Ressort,  og  at  det  derfor  synes,  som  om  Spørgs- 
maalet,  om  den  allerh.  Stadfæstelse  paa  Gavebrevet  maatte  være 
at  bevirke  eller  ikke,  maatte  afgjøres  af  bemeldte  Min.  —  Med 
Hensyn  hertil  har  Min.  ikke  villet  undlade,  forinden  Videre 
herfra  foretages  ved  Sagen,  at  udbede  sig  en  nærmere  Med- 
delelse, hvorvidt  De  i  denne  Anledning  maatte  have  noget  at 
erindre". 

IV.     Gjensvar,  17de  April  1854:  „Jeg  maatte  vistnok  uden 
Videre  kunne   overlade   det  til  Regeringen  at  afgjøre,    gjennem 
hvilket  Ministerium  den  allerh.  Stadfæstelse  af  Gavebrevet  rettest 
vil  være  at  udvirke.    Men,  da  det  høje  Min.  har  givet  mig  Lejlighed 
til  at  ytre  mig  om  Sagen,    skal  jeg  tillade  mig  i  al  Ærbødighed 
,  at  fremsætte  min  Mening  angaaende  det  rejste  Spørgsmaal.    Hvad 
Legatrentens  Anvendelse    angaar,    da  er   det  vistnok  angivet 
som  fast    og  ufravigelig  Bestemmelse,    at    der   ved    samme    skal 
„virkes  i  den  danske  Nationalitets  Tjeneste  i  Slesvig"  (§8):  først 
og  nærmest  igjennem  Folkeskolen  i  Rødding  og  derefter,  under 
visse  Forudsætninger,    igjennem   den  danske  Menigheds  Skole  i 
Flensborg  (§2).    Men,  ligesom  der  ikke  paahviler  disse  Anstalter 
nogen  Forpligtelse    til    at   modtage  den  tilbudte  Gave,    saaledes 
have    de   heller   ikke    nogensomhelst  Del  i  Legatets  Bestyrelse. 
Legatets    hele  Bestyrelse    er    for   bestandig    og    uden   nogen 
Kontrol  overdragen  til  Biskoppen  i  Ribe    og  det   i    saadan  Ud- 
strækning, at  ikke  alene  Forvaltning  af  Kapitalen,  Udbetaling  af 
Renten,    Regnskabstilsyn    og  Ansvar   for  Anvendelsen  paahviler 
ham,    men  at  han  endog  som  „Fundators  bestandige  Repræsen- 
tant" er  bemyndiget  til  under  visse  Omstændigheder  at  søge  en 
Forandring  foretagen  i  Legatrentens  Anvendelse  (§  8).      Det    er 
saaledes  formentlig  aldeles  klart,  at  Legatets  Henlæggelse  under 
Bestyrelse   ved  Ribe -Bispestol    er    det    Første    og  Overordnede. 
Anvendelsen  af  Renten  er  et  Tilbud  af  Understøttelse,  der  nær- 
mest gjøres  tvende  slesvigske  Læreanstalter,   af  hvilke  den  først 
vedkommende  er  aldeles  privat.    Jeg  tilstaar,  at  j  eg  ifølge  heraf 
ikke  formaar  at  indse,  med  hvilken  Føje  det  skulde  kunne  høre 
under  det  slesvigske  Min'. s  Ressort  at  paalægge  Ribe-Biskop,  — 
som,    skjønt  Biskop  i   en  betydelig  Del  ai  Hertugdømmet,    ikke 

kunde  erholdes  (10de  April  1855).     Efter  Wienerfreden  er 
Rentebeløbet  hidtil  kommet   til  Anvendelse   ad  forskjellige 


sorterer  under  det  slesvigske  Min.,  —  den  Virksomhed  og  det 
Ansvar,  som  Gavebrevets  Indhold  medfører.  Jeg  kan  for  min 
Del  ikke  finde  det  tvivlsomt,  at  jeg  vilde  have  gjort  mig  skyldig 
i  en  fuldkommen  Miskj endelse  af  Forholdene,  dersom  jeg  havde 
tilladt  mig  at  stile  det  paagjældende  Andragende  til  det  slesv. 
Min.  istedetfor  til  Kongerigets  Kultusministerium. 

Saafremt  det  høje  Ministerium  maatte  finde  det  Fremsatte 
grundet,  tør  jeg  forvente,  at  Samme  ikke  vil  finde  sig  foran- 
lediget til  at  overgive  Sagen  til  det  slesv.  Min.s  Afgjørelse. 
For  det  Tilfælde  imidlertid,  at  det  høje  Min.  skulde  komme  til 
anden  Anskuelse  af  det  omhandlede  Spørgsmaal,  tør  jeg  ikke 
tilbageholde  den  Erklæring:  at  jeg  ikke  kan  være  tilbøjelig  til 
at  stille  mit  Ønske  og  Tilbud  at  virke  „til  Oplivelse  og  Styrk- 
ning  af  dansk  Folkeaand  og  Folkeliv  i  Slesvig"  under  afgjørende 
Indflydelse  af  det  nuværende  Ministerium  for  Hertugd.  Slesvig. 
Det  forekommer  mig,  at  denne  Utilbøjelighed  ikke  kan  trænge 
til  Forklaring  eller  Retfærdiggjørelse,  naar  man  ser,  hvorledes 
det  stiller  sig  for  dette  Min.  som  et  problematisk  Spørgsmaal: 
„om  den  allerh.  Stadfæstelse  paa  Gavebrevet  maatte  være  at 
bevirke  eller  ikke".  I  det  uformodede  Tilfælde  altsaa,  at  det 
høje  Min.  ikke  maatte  anse  sig  som  den  rette  vedkommende 
Myndighed,  ved  hvis  Foranstaltning  den  ansøgte  allerh.  Stad- 
fæstelse vil  være  at  udvirke,  tillader  jeg  mig  at  anmode  om,  at 
det  indsendte  Gavebrev  maa  blive  tilbageleveret.  Jeg  vil  da 
foretrække  indtil  Videre  selv  at  give  Legatrenten  den  paatænkte 
Anvendelse.  Da  imidlertid  den  omhandlede  Donation,  uden  al 
Foranledning  fra  min  Side,  har  været  nævnet  i  offentlige  Blade, 
vil  det,  som  jeg  haaber,  ikke  være  udsat  for  nogen  Mistydning, 
naar  jeg  vil  finde  mig  forpligtet  til  at  meddele  fornøden  Oplys- 
ning om  de  Forhold,  der  have  stillet  sig  i  Vejen  for  Iværk- 
sættelsen af  min  Hensigt". 

V.  Kultusministeriet,  7de  September  1854.  —  „Efter  at 
have  brevvexlet  med  det  kgl.  Min.  for  Hertugd.  Slesvig  i  An- 
ledning af  det  af  Hr.  Prof.  indgivne  Andragende  .  . .,  har  Min. 
nedlagt  allerunderdanigst  Forestilling  om  Sagen,  og  det  har 
derpaa  behaget  Hs.  Maj.  under  27de  f.  M.  at  resolvere  saaledes: 
„Vi  finde  Os  ikke  foranlediget  til  at  paalægge  Biskoppen  over 
Ribe-Stift  det  Hverv,  som  det  omhandlede  af  Dr.  Prof.  Clausen 
oprettede  Gavebrev  gaar  ud  paa  at  forbinde  med  dette  Bispe- 
embede".   Hvilken  allerh.  Resolution  Min.,  ved  hoslagt  at  remit- 

midlertidige    Veje    til    vedblivende    at    forsyne    de    danske 
Slesvigere  med  Skrifter  i  Modersmaalet*). 

Ved  at  opgive  min  Plads  i  Landsthinget  i  Sommeren 
1854  var  det  min  Agt  at  afslutte  min  parlamentariske 
Virksomhed.  Men  Forholdene  skiftede  brat.  Det  Ør  s  te  d- 
Sponneck'ske  Ministerium  havde  den  2den  Oktober 
ved  Rigsdagens  Aabning  lagt  Kongen  i  Munden  „Be- 
kymring ved  Tanken  om  Misstemningen  imod  Kronens 
nærmeste  Raadgivere"  og  Haabet  om  „en  rigtigere  Op- 
fattelse af  Forholdene  end  den,  der  ved  vrange  og  liden- 
skabelige Fremstillinger  har  trængt  sig  ind  hos  Mange  i 
Folket" ;  ved  Folkethingets  Opløsning  den  20de  Oktober, 
efterat  Thinget  enstemmig,  efter  Forslag  af  T utein,  havde 
besluttet  Nedsættelse  af  Udvalg  til  at  gjøre  Forslag  til 
Aktionsordre  mod  Ministeriet,  og  med  90  Stemmer 
imod  1,  Grundtvig,  havde  vedtaget  en  antiministeriel  Adresse 
som  Besvarelse  af  Trontalen,  havde  det  ladet  Kongen  udtale 
sin  Beklagelse  over  „den  planmæssige  Modstand,  det  fjendtlige 
Sindelag  imod  Regeringen",  „Tilsidesættelse  af  den  Agtelse, 
der  skyldes  Kongens  Raadgivere" ;  i  kgl.  aabent  Brev  af 
samme  Dato  under  Kongens  Haand  og  Segl  havde  det  op- 
fordret Folket  til  „at  vogte  sig  for  fordærvehge  Indskydel- 
ser, som  man  ikke  undser  sig  ved  at  fremme  ved  det 
skammeligste  Misbrug  af  den  ved  Grundloven  givne  Presse- 
frihed og  Forsamlingsfrihed",  og  truende  „advaret  paa 
det  alvorligste  alle  Embedsmænd,  navnlig  de  gejsthge,  om 
den    fornødne    fremtidige  Agtpaagivenhed  i   Henseende  til, 


tere  det  ommeldte  Gavebrev,  tjenstligst  skulde  meddele  Hr.  Prof. 
til  fornøden  Efterretning". 
*)  I  seneste  Aar  overladt  til  Folkeskolen  i  Askov   som  Udløber  af 
Kødding-Skole.  (Sen.  Anm.) 

hvad  Embedspligten  byder  dem  ligeoverfor  de  politiske  Be- 
vægelser, at  de  af  yderste  Flid  søge  at  fremme  Regeringens 
Formaal";  men  den  3dje  December  saa'  dette  Mini- 
sterium sig,  uventet  for  Alle,  næppe  mindst  for  sig  selv, 
afskediget  af  Kongen  efter  hans  Tilbagekomst  fra  en 
Rejse  i  Hertugdømmerne.  Folket  jublede;  det  var,  som 
„naar  den  gyldne  Sol  frembryder  gjennem  den  kulsorte  Sky". 
Ved  Nytaarstid  kastede  jeg,  i  „Fædrelandet"  1855  Nr.  2,  et 
Bhk  tilbage  paa  det  kvidefulde  Aar:  „Hvilken  Belæ- 
ring kan  det  danske  Folk  tage  med  sig  fra  Aaret  1854?" 
Jeg  udtalte,  at  Hjælpen  er  nærmest,  naar  Nøden  er  størst, 
at  Hjælpen  ikke  tør  ventes,  uden  hvor  man  selv  hjælper 
med.  men  at  det  kun  er  ved  Brug  af  de  konstitutionelle 
Former,  at  Folket  kan  hjælpe  til  at  afværge  truende  Farer 
og  betrygge  den  kommende  Tid. 

I  Sommeren  1855  foregik  der  nye  Valg  til  Lands- 
thinget,  og,  da  der  udgik  Opfordring  til  mig  fra  „For- 
eningen til  at  værne  om  Grundloven"  at  modtage  Valg  som 
Deputeret  for  Hovedstaden,  tro'de  jeg  ikke  at  burde  und- 
slaa  mig.  Jeg  havde  en  særegen  Grund  til  at  ønske  nogen 
Fortsættelse  af  Virksomheden  i  Rigsdagen.  Folkekir- 
kens Forhold  henstode  endnu  uordnede.  Der  var  ikke 
gjort  noget  Skridt  til  Efterkommeise  af  Grundlovens  Bud: 
„Folkekirkens  Forfatning  ordnes  ved  Lov" ;  derimod  var 
Begyndelsen  allerede  gjort  fra  Folkethingets  Side  med  at 
ben}i;te  den  formløse  Tilstand  til  at  tiltage  sig  den  lov- 
givende Myndighed  i  kirkelige  Anliggender.  Jeg  kunde 
ikke  finde  mit  Hverv  fyldestgjort,  dersom  jeg  forlod  Rigs- 
dagen uden  et  alvorligt  Forsøg  paa  at  faa  det  kirkehge 
Lovgivningsværk  bragt  i  bedre  Gænge. 


1852—1858.  433 

I  Maj  18  54  modtog  jeg  fra  Senioratet  i  Studenter- 
foreningen (C.Richardt,  V.  Rode,  M.  Vengel,  C.  Høegh- 
Guldberg,  C.  Ricard)  en  Skrivelse,  som  jeg  ikke  kan  nægte 
mig  at  give  Plads  her:  „Idet  vi  bede  Dem  modtage  Valg 
som  Foreningens  Æresmedlem,  kunne  vi  ikke  Andet 
end  forsikre  Dem  om  den  Glæde,  vi  føle  ved  at  eje  et 
Middel,  hvorved  vi  kunne  lægge  for  Dagen  den  Højagtelse, 
Taknemlighed  og  Hengivenhed,  der  i  den  akademiske 
Ungdom  næres  for  Dem.  Slægter  af  Studerende  have  set 
Dem  som  den  nidkjære  og  velvillige  Lærer,  der,  naar  og 
hvor  det  gjordes  behov,  stedse  var  rede  til  at  staa'  den 
Studerende  bi,  og  vi  have  Alle  set  Dem  fra  Højskolen  som 
fra  Folkets  Raad  kraftig  i  Ord  og  Gjerning  virke  for  det, 
som  Studenten  saa  gjærne  vier  sit  Liv :  for  Fædrelandet  og 
for  Norden,  De  har  vist  os,  hvorledes  man  ikke  ved  per- 
sonlig Fremtræden  alene,  men  ogsaa  ved  den  stille  Syslen 
i  Videnskaben  kan  arbejde  hen  til  det  Maal,  der  jævnsides 
Friheden  maa  være  enhver  Dansk  det  vigtigste  ogkjæreste: 
det  danske  Sprogs  fulde  Ret  og  Nationalitetens  Bevarelse, 
og  det  ved  en  Forening  af  det  før  Adskilte,  ved  en  skan- 
dinavisk Samvirken,  et  enigt  Norden.  —  Derfor  vil  det  være 
Dem  og,  som  vi  haabe.  Alle  indlysende,  at,  hvad  forleden 
Aften  en  talrig  Kreds  af  Foreningens  Medlemmer  med 
Jubel  besluttede,  det  er  ikke  en  flygtig  Idé,  opstaaet  og 
iværksat  i  Hast;  men  det  er  en  længe  følt  Trang  til  ved  de 
Baand,  vi  eje,  end  nøjere  at  knytte  Dem  til  os,  til  som  et 
Samfund  af  Danske  og  et  Samfund  af  Studenter  at  vise, 
hvor  højt  vi  skatte  Betydningen  af  en  Mand,  der  ikke  alene 
er  vor  Lærer,  men  ogsaa  vor  sande  Ven." 

Det  var  en  smuk  Hilsen  fra  Studenternes  Side,  sam- 
tidig med  Forbigaaelsen  fra  Regeringens  Side,  og  et  venligt 

Varsel  for  min  Fremtid,  der  nu  var  bunden  for  stedse  til 
Universitetet.  Og  hvor  overvættes  hæderlig  var  ikke  den 
Kjæde.  hvori  jeg  her  blev  føjet  ind  som  Led:  den  Fjerde 
i  Rækken  efter  Rahbek,  Oehlenschlåger,  Thorvaldsen! 

Den  27de  Maj  foregik  den  festlige  Optagelse.  Fra 
Boldhusgaden  anførte  det  nye  Æresmedlem  et  Tog  af 
Vogne,  som  om  Eftermiddagen  bragte  et  Par  Hundrede 
Studenter,  til  hvem  endel  akademiske  Lærere  havde  sluttet 
sig,  ud  i  Ordrups  Krat  og  Dyrehaven  og  om  Aftenen  til- 
bage til  et  Festmaaltid  paa  Skydebanen,  hvor  jeg  i  et  ud- 
førhgere  Foredrag  udtalte  mig  om  Foreningens  Betyd- 
ning for  Studenterlivet:  —  som  vel  kan  siges  at 
bringe  en  ydre  Deling  ind  i  det  egentlige  Studerehv, 
men  derhos  medvirker  til  at  fremme  det  rette  og  højere 
Formaal  for  dette  Liv:  til  tidlig  Uddannelse  af  den  per- 
sonhge  Karakter  og  tidlig  Forbindelse  af  Videnskaben  med 
Livet.  I  Overbevisning  om  Sandheden  af  denne  Betragt- 
ning havde  jeg  været  Medlem  af  Foreningen,  mere  eller 
mindre  virksom  til  forskjellig  Tid,  ligesom  jeg  i  1852  havde 
været  Medindbyder  til  Virksomhed  for  Byggeforetagendet. 
Fra  nu  af  saa'  jeg  mig  nærmere  knyttet  til  Foreningen. 
I  dens  Fester,  særlig  „den  nordiske  Højtid",  som  aarhg 
fejredes  den  13de  Januar,  var  jeg  stadig  Deltager;  den 
nye  Studenterforenings-Bygning  indviede  jeg  i  Foraaret 
1863,  og  samme  Sommer  var  jeg  ved  det  svensk-norske 
Studenterbesøg  Foreningens  Ordfører  i  Biblioteksgaarden 
ved  Lidvielsen  af  de  nye  nordiske  Faner. 

Sommernydelsen  i  dette  Aar  (1854)  var  en  Familie- 
rejse, med  Tilvæxt  af  Svigersønnen,  over  Lolland  til  Sles- 
vig,   hvor    vi    besøgte  Sønnen  i  Lindeved,    og    videre    over 

Hamborg,  Brunsvig  og  Halberstadt  til  det  skjønne  Nordstrøg 
af  Harzen:  lisenburg,  Wernigerode,  Rosstrappe,  Stubenberg. 
Men  Aaret  gik  til  Ende  med  et  Sørgebudskab,  Den 
30te  December  meldte  Pastor  Graae  i  Flensborg  mig  min 
kjære  Paulsens  pludselige  Bortgang.  Han  var  min  ældste, 
36aarige  Ven,  mig  hengiven  med  trofast  Venskab,  og  han 
var  en  Karakter  af  sjælden  Renhed,  en  sand  kristelig  Sjæl. 
esse  non  videri. 


I  Aarene  1854—55  udfyldte  Johannes-E vangeliet 
al  den  Tid,  jeg  kunde  vinde  til  nogenlunde  samlet  Arbejde. 
Efterat  jeg  flere  Gange  havde  foredraget  det  for  mine  Til- 
hørere, besluttede  jeg  at  fuldføre  min  Evangelie-Fortolkning 
ved  Bearbejdelse  af  det  fjerde,  det  mystiske  og  maaske 
just  derfor  saa  tiltrækkende,  Evangelium.  Medens  Ar- 
bejdet ved  de  tre  første  Evangelier,  især  naar  den  synop- 
tiske Behandling,  der  sammenfatter  Treheden  som  Enhed, 
følges,  kan  være  udsat  for  at  komme  til  at  lide  af  en  vis 
Delthed  og  Spredthed,  samler  det  sig  derimod  her,  hvor 
tillige  baade  det  Sproglige  og  det  fiistoriske  stiller  ringere 
Fordringer  til  Fortolkningen,  om  Taler  og  Samtaler,  hvor 
Tanketraaden  ofte  synes  at  slippe,  og  hvor  det  gjælder  om 
at  gribe  og  fastholde  Lysglimtene  i  det  mysteriøse  Indhold. 
Evangeliets  Karakter  vil  naturlig  afspejle  sig  i  Behandlin- 
gen, meddele  den  noget  af  sin  Ro  og  Simpelhed,  og  det 
kan  her  lykkes  lettere  end  ved  noget  andet  af  de  nytesta- 
mentlige Skrifter,  at  den  videnskabelige  Kommentar  kan 
yde  dem,  der  søge  noget  Mere,  end  de  sædvanlige  Opbyg- 
gelsesbøger give,  religiøs  Tilfredsstillelse.  Bogen,  for  hvil- 
ken jeg  selv  har  bevaret  en  taknemlig  Kjærlighed,  udkom 
fra  Pressen  i  Efteraaret  1855. 

I  samme  Aar  falder  endnu  en  offentlig  polemisk 
Skriftvexel  med  Provst  Brasen  i  Skjelskør  „om  Bis- 
pedømmets Betydning  i  den  evangelisk-luther- 
ske  Kirke  og  om  Kirkeforfatningssagen"  i  „Ugeskr. 
for  den  evangeLisk-lutherske  Kirke  i  Danmark"  (Nr.  23 — 25. 
46).  Det  var  uklare,  romaniserende  Forestillinger  om  Or- 
dination og  Præstedømme,  der  her  endnu  flagrede  om  som 
lyssky  Natfugle  uden  Hold  og  Fodfæste.  Ti  Aar  senere 
(1865)  skøde  de  samme  Fantasier  frem  som  alvorlig  mente 
Tanker,  —  som  Bærere  af  et  Forslag  til  at  hjælpe  den 
danske  Landskirke  til  Karakteren  af  kirkelig  Legitimitet 
ved  at  faa'  den  engelske  Bispeordination  indpodet  i  den 
brudte  Successionskjæde  hos  os!  Heldigvis  fandt  dog  Pla- 
nen til  en  saadan  kirkelig  Underkur  ingen  Gjenklang. 

Min  teologiske  Søn  Johannes  var,  ved  Hjælp  af 
akademiske  Stipendier,  sat  i  Stand  til  at  foretage  et  Aars 
Bejse  i  Udlandet.  Ved  Midsommertid  1855  fulgte  Fami- 
lien, forøget  med  de  tilkommende  Svigerbørn,  ham  paa  Vej : 
over  Møen  og  Fyen  til  Flensborg,  hvor  vi  paa  Skibsbroen 
toge  Afsked  med  den  kjære  Søn.  Bom  var  det  egentlige 
Maal  for  hans  Udflugt.  Næste  Aar  (1856)  ved  samme 
Tid  drog  Familien  i  samme  Talstyrke  den  hjemvendende 
Søn  imøde.  Banegaarden  i  Brunsvig  blev  Gjensamlings- 
stedet,  hvorefter  vi  tilbragte  fire  nydelsesrige  Uger  i  Harzen, 
Dresden  og  Prag. 

Fra  den  10de  Oktober  1855  til  den  27de  Februar  1856 
tog  jeg  med  syv  andre  Medlemmer  af  Landsthinget :  P.  D. 
Bruun,  Driefer,  Flensborg,  Knuth,  L  ehmann,  Uns- 
gaard,  Wessely,  Sæde  i  Rigsretten  til  Paakjendelse 
af  Folkethingets  Anklage  mod  det  aftraadte  Ministerium 
(se  S.  432).     Højesteretssalen  paa  Amalienborg,  hvor  Ret- 

ten  holdtes,  var  det  velbekjendte  Rum,  hvor  Fredrik 
den  6te  havde  givet  Audients;  i  det  tilstødende  Nabo- 
Værelse  havde  Kongen  udaandet.  De  otte  Medlemmer 
af  Højesteret  udgjorde  den  ene,  Medlemmerne  af  Lands- 
thinget  den  anden  Række  i  Salen.  Prof.  Larsen  funge- 
rede som  Formand,  efterat  den  ældste  Højesteretsasses- 
sor, Lassen,  havde  afslaaet  Valget;  til  Erstatning  faldt 
Viceformandsvalget  paa  den  næste  efter  ham,  Konferents- 
raad  Kofod.  Jeg  havde  ingensinde  før  overværet  en  Høje- 
steretssession.  Den  omsigtsfulde  og  nøjagtige  Grundlægning 
ved  samtlige  Aktstykker,  den  omhyggelige  Ransagning  og 
Sammenlægning  af  alle  Enkeltheder,  hvor  Rets-Konklusionen 
lidt  efter  lidt  gaar  frem  af  Præmisserne  som  Bygningen  af 
de  tilrettelagte  og  tildannede  Materialier,  havde  noget  højst 
interessant.  Brock' s  og  Liehe's  Plædure  havde  hver 
sin  bestemt  udprægede  Karakter:  den  ene  retorisk  glimrende, 
den  anden  logisk  godtgjørende.  Den  Sidstes  Foredrag  var 
dog  uden  Tvivl  det,  der  var  rettest  afpasset  efter  Skrankens 
Tarv.  Men  iøvrigt  —  hvor  nedslaaende  var  ikke  Indtryk- 
ket! Den  hele  Akt  hvor  hul  og  betydningsløs!  For  Teo- 
logen kunde  imidlertid  Scenen,  der  her  udfoldede  sig,  give 
Stof  til  Betragtninger  af  særlig  interessant,  paa  en  Maade 
trøstende  Natur.  Det  var  her  haandgribelige  Gjenstande: 
hjemmelløse  Udgifter,  klare  Erstatningskrav,  juridisk  Ansvar, 
hvorom  Sagen  drejede  sig,  og  to  Rækker  af  voterende  Mænd 
sade  her  overfor  hinanden,  som  om  de  hverken  havde  Grund- 
lov og  Statsforfatning  eller  Retsbegreb  tilfælles;  —  i  hvor 
undskyldeligt  et  Lys  træder  da  ikke  den  hele  Række  af 
Kirkeforsamlinger,  hvor  Gjenstanden  er  det  problematiske 
Tro'sæmne,  der  ligger  ud  over  Tankens  og  Ordets  Oniraade, 

Og  hvor  Modsætningen  er  given  indenfra:  imellem  Overleverin- 
gens Autoritet  og  eget  Omdømme,  mellem  Bogstav  og  Aand! 

Den  første  Afstemning  den  27de  November  angik 
Indsigelsen,  som  var  rejst  imod  Anklagedekretet  og  Rettens 
Kompetence  (exceptio  fori).  Dels  nemlig  skulde  Folke- 
thingets  Anklagemyndighed  være  at  forstaa  om  Ministre  i 
Embedsvirksomhed,  altsaa  ikke  kunne  anvendes  imod  dem, 
efterat  de  vare  afskedigede;  dels  skulde  Rigsretten,  sammen- 
traadt  efter  Anklage  af  Folkethinget,  ikke  have  Myndighed 
til  at  dømme  over  Overskridelser  af  Finansloven,  hvor 
Udgiften  angik  fælles  Anliggender  for  hele  Monarkiet: 
Udrustninger  af  Hær  og  Sømagt.  Da  Formandens  Stemme 
her  havde  givet  Udslaget,  blev  atter  det  Spørgsmaal  rejst, 
om  Formandens  Stemme  her  var  afgjørende,  eftersom  Af- 
visnings-Votummet kunde  gjælde  som  det  mildere,  .  da  deri 
laa  en  Frifindelse,  og  som  saadant  skulde,  under  lige  Stemme- 
antal,  være  det  gjældende.  Efter  Fleres  Begjæring  blev  da 
en  Afstemning  foretagen  om  dette  Spørgsmaal  —  med  samme 
Udfald.  Først  efterat  Afvisningspaastanden  var  underkjendt. 
—  Mødet  varede  denne  Dag  i  14  Timer:  fra  Kl.  10  til 
henimod  Midnat;  Afstemningen  medtog  9  Timer,  —  tog 
den  egentlige  Procedure  sin  Begyndelse.  Efter  saamegen 
ufornøden  Ophævelse  endtes  Sagen  omsider  med  de  An- 
klagedes fulde  Frifindelse  ifølge  de  otte  Højesterets- 
assessorers samstemmende  Votum.  Det  var  et 
uhyggeligt  Indtryk,  jeg  medtog  fra  Themis'  Tempel!  Med 
bespændt  Sind  søgte  jeg  ved  Midnat  tilbage  til  mit  Hjem 
til  en  søvnløs  Nat. 

Domstols-Dramaet  afløstes  umiddelbart  af  et  parlamen- 
tarisk Drama.  Den  1ste  Marts  185  6  aabnede  Kongen 
personhg  i  Folkethings-Salen,     som   til   yderligere  Højtide- 

liggjørelse  havde  laant  de  tre  Sølvløver  fra  Rosenborg- 
Riddersal,  den  første  Rigsraads-Samling;  Kongen 
hilste  den  „som  Pantet  paa  den  inderlige  og  faste  Sammen- 
knytning af  alle  Monarkiets  forskjellige  Dele".  Saa  vidt 
var  det  virkelig  kommet,  at  der  her  sad  inden  de  samme 
Vægge  Deputerede  fra  Kongeriget  og  fra  Elbhertugdøm- 
merne, og  Dansk  og  Tysk  lød  imellem  hinanden.  Men  en 
af  de  holstenske  Riddersmænd,  Reventlow-Jersbeck. 
erklærede  aabenhjærtigt,  at  Holstenerne  „bleve  formelig 
dumme  ved  al  denne  danske  Tale,  hvoraf  de  intet  forstode"; 
og  denne  Sammenkomst,  som  skulde  „afgive  Vidnesbyrd 
om  den  Aand,  der  besjæler  Rigsraadet",  tøvede  ikke  med 
at  aflægge  Vidnesbyrd  om  den  gabende  Kløft  og  den  inder- 
lige Antipati.  Ved  enhver  Sag,  som  ikke  angik  Hertug- 
dømmerne paa  umiddelbar  Maade,  holdt  Holstenerne  og 
Schlesvs^igholsteinerne  sig  udenfor,  som  om  den  var  dem  aldeles 
uvedkommende,  og  hvor  nogen  virkelig  Fællesinteresse  stod 
paa  Dagsordenen,  skiltes,  hvad  der  var  Dansk  og  hvad  der 
var  Schleswigholsteinsk,  skarpt  fra  hinanden.  Scheel-Plessen, 
Blome  og  Reventlow-Jersbeck  mindede  i  deres  hele  Op- 
træden om  det  midalderlige  Feudalvæsen;  det  er  troligt, 
at  de  vare  Gjenstand  for  en  vis  lønlig  Misundelse  af  vore 
Smaa- Aristokrater,  der  savnede  Ridderskabets  politiske  Kor- 
poration med  sammes  Standsrettigheder.  Bag  Protesten 
imod  Fællesforfatniugen  skimtede  allerede  Klage  til  Forbundet 
frem,  hvoraf  Virkningen  snart  viste  sig  i  berlinske  og  wien- 
ske Noter,  fulde  af  Besværing  og  Trusel.  Det  var  en  lo- 
vende Førstegrøde  af  Helstatsfiktionen ! 

Men  saa  bragte  Aaret  ogsaa  Tegn  paa  venlige  og  kvæ- 
gende Sympatier.  Studentertoget  til  Upsala  i  Juni 
1856    blev    en    politisk    Begivenhed    ved    Kong    Oskar's 

Udtalelser  i  hans  Skaal  for  Skandinaviens  Ungdom :  „deres 
trogna,  oupplosliga  fostbrodrelag",  ved  hans  Hilsen  til  Kong 
Fredrik:  „icke  blott  den  forste.  men  åfven  den  basta 
Dansken  i  sit  rike",  og  haus  profetiske  Ord:  „hadanefter  år 
krig  skandinaviske  broder  emellan  omojligt".  Smukt  svarede 
hertil  Fredrik  den  Syvendes  Modtagelse  af  de  hjem- 
vendende norske  Studenter  paa  Skovsletten  ved  den  skan- 
dinaviske Mindesten  i  Nærheden  af  Eremitage;  jeg  bivaa- 
nede  Festen  ved  Welhavens  Side  og  var  med  Glæde 
V^idne  til  den  Maade,  fuld  af  kjæk,  naturlig  Værdighed, 
hvorpaa  Kongen  under  Maaltidet  uanmeldt  traadte  ind  i 
de  Unges  Kreds,  vakte  deres  Jubel,  modtog  og  besvarede 
den.  I  Oktober  Maaned  var  endelig  Kronprins  Karl 
Kong  Fredriks  Gjæst  paa  Kristiansborg,  hvor  han  saa'  sig 
omgiven  af  danske  Mænd  af  alle  Klasser  og  modtogZet 
Fakkeltog  af  Studenterne  paa  Ridebanen.  Det  var  venlige 
Varsler  om  en  gryende  Dag  for  Norden ! 

Overfor  disse  staar  Aaret  1856  betegnet  med  tre  sorte 
Kors.  Ved  Grev  Knuth's  Død  i  Januar,  i  en  Alder  af 
kun  42  Aar.  paaførtes  der  Fædrelandet  et  Tab,  som  ikke 
siden  er  blevet  erstattet.  I  Marts  døde  L.  N.  Hvidt,  78 
Aar  gi.,  —  hvormange  fædrelandske  Minder  knytter  der 
sig  ikke  til  dette  Navn!  —  og  i  November  mistede  jeg  en 
mangeaarig,  trofast  og  paalidelig  Medarbejder  i  J.  E.  Lar- 
sen, Det  var  naturligt,  naar  disse  Tab  førte  Tanke  og 
Sind  tilbage  til  tidligere  Tab,  og  jeg  syslede  i  dette  og  det 
følgende  Aar  med  to  Mindeskrifter  over  mine  to  nær- 
forbundne afdøde  Venner:  „Joakim  Fredrik  Schouw's 
offentlige  Liv"  (1856),  og  „Slesvigeren  Kristian 
Ditlef  Paulsen's  Livshistorie  i  Omrids"  (1857). 
Ved  at  sætte  mig  tilbage  i  de  Tidsrum,  der  vare  gjennem- 

stridte  af  de  tvende  Mænd,  blev  det  mig  klart  til  Trøst 
og  Oprejsning,  hvor  langt  bedre  vi  dog  stode  da,  under 
Fredrik  den  7de,  end  dengang,  under  Kristian  den  8de. 
Men  atter  nu  (1864)  vilde  dette  Arbejde  have  været  mig 
en  Lidelse,  en  nedtrykkende  Ydmygelse. 


Grundlovens    §    80:      „Folkekirkens    Forfatning 
ordnes  ved  Lov"  var  hidtil    —    og  er  endnu  til  den  Dag  i 
Dag    —    bleven   staaende  som  Udtryk  af  en  ufrugtbar  Er- 
kj endelse    af,    hvad    der    burde  ske,    som    et   af   de   mange 
Vidnesbyrd  om  Afstanden  imellem  Tanken    og    dens  Udfø- 
relse   i    Virkeligheden.      Det    maa  dog  siges,    at  Monrad 
som  første  Kirkeminister  havde  havt  Øje  for,  hvad  der  var 
nødvendig  Betingelse  for,  at  et  kirkeligt  Samfundsliv  skulde 
have  Kraft    til   at  modstaa  de  Anfægtelser  og  vilde  Bevæ- 
gelser, der  maatte  strømme  ind,  efterat  Sluser  vare  aabnede 
for  en  uindskrænket  Rehgionsfrihed.      Allerede   under  9de 
Maj  1848  havde  Monrad  udtalt  i  en  Omgangsskrivelse  til 
samtlige  Biskopper  og  det  teologiske  Fakultet:   „at  de  sted- 
fundne  politiske  Forandringer  ville  komme  til  at  udøve  en 
gjennemgribende  Lidfly  delse  paa  den  danske  Folkekirke',  og 
han  havde  fremsat  den  Tanke :  at  „der  bør  sammenkaldesen 
Kirken  repræsenterende  Forsamling,  for  hvilken  Forslagene  til 
den  fundamentale    Ordning   af  Kirkens  Anliggender  kunde 
forelægges,    inden   derom   tages  nogen  endelig  Beslutning". 
Dette   Skridt    mødte   dengang   Paaskjønnelse  fra  alle  Sider 
og    uforbeholden    Samstemning.      Det    teologiske    Fakultet 
androg  i  sin  Betænkning  paa.  at   den  kirkerepræsenterende 
Forsamling    maatte    blive   sammenkaldt  betimelig  før  Rigs- 
forsamlingen   „til    Drøftelse    af  Kirkens   fremtidige  Stilling 

til  Staten",  —  Kjøbenhavns  gejstlige  Konvent  ligesaa. 
Jeg  deltog  dengang  i  Konventets  Forhandlinger,  som 
senere  ere  blevne  mig  fremmede  og,  jeg  tilstaar  det,  om- 
trent ligegyldige,  og  Udvalgs-Udkastet,  som  blev  tiltraadt 
af  alle  Medlemmer,  bar  til  Underskrift  de  tre  Navne  i  skjøn 
Forening:  Martensen,  Grundtvig,  Clausen.  En  saa- 
dan  kirkelig  Forsamling  kom  vel  ikke  i  Stand,  som  det  var 
ønsket,  før  den  grundlovgivende  Rigsforsamling;  men  det 
opnaa'des  dog,  at  der  i  Grundloven  blev  efter  Udvalgets 
Indstilling  optaget  en  Paragraf  (80),  som  aldeles  havde 
manglet  i  det  oprindelige  Lovudkast,  og  hvorved  der  tilsagdes 
Folkekirken  en  „Forfatning  ordnet  ved  Lov"  (i  Udvalgets 
Motivering:  „ved  særegen  Kirkelov").  Endnu  i  Marts  1849 
blev  der  af  Kirkeministeren,  Madvig,  givet  det  Svar  paa 
en  Forespørgsel  af  Biskop  Tage  Muller  i  Ribe  angaaende 
Tiden  til  den  bebudede  Kirkeforsamlings  Sammenkaldelse: 
at  den  „vilde  blive  sammenkaldt  saa  betimelig,  at  dens 
Betænkning  kan  blive  afgiven  og  tagen  under  Overvejelse, 
førend  de  organiske  Love  om  Folkekirkens  Forhold  fore- 
lægges Rigsdagen." 

De  første  konstitutionelle  Aar  gik  imidlertid 
hen,  uden  at  der  skete  noget  i  den  antydede  Ret- 
ning, ikkun  at  de  daværende  Kultusministre,  Madvig  og 
Bang,  fornyede  i  Rigsdagen,  paa  given  Foranledning,  Til- 
sagnet om  Skridt  til  at  forberede  Grundtrækkene  af  en 
Kirkeforfatning. 

I  denne  Tid  og  den  nærmeste  Fremtid  lød  endnu 
Gejstlighedens  Stemning  for  Sagen  som  uforandret.  Mar- 
tensen, dengang  endnu  Professor,  havde  i  1851  i  et  lille 
Skrift:  „Den  danske  Kirkes  Forfatningsspørgsmaal"  udtalt 
sig  saaledes:    „Om  man  end  er  nok  saa  villig  til  at  erkj ende. 

at  Kirken,  naar  den  har  det  ene  Fornødne,  maa  kunne  hjælpe 
sig  med  en  mindre  fuldkommen  Forfatningsform  og  en  min- 
dre fuldkommen  Tingenes  Orden,  vil  man  dog  vel  ogsaa 
erkjende,  at  den  danske  Kirke  for  Tiden  befinder  sig  i  en 
svævende  Mellemtilstand,  der  kun  i  højst  uegentlig  Betyd- 
ning kan  kaldes  en  Form  og  Orden".  Ved  Forslaget  fra 
Flerheden  i  den  1854  nedsatte  Kirke-Kommission  til 
en  kirkelig  Repræsentativforfatning  var  der  givet  et  Til- 
knytningspunkt til  Gjenoptagelse  af  Forhandlingerne  (se  S. 
415),  og,  efterat  det  Ørsted'ske  Ministerium  havde  maattet 
vige  Pladsen,  kunde  Udsigterne  synes  noget  mindre  ugun- 
stige. Frådet  Roskildske  Præstekonvent  blev  der  mod 
Slutningen  af  1855  indsendt  til  Kirkeministeriet  et  Andra- 
gende om  Lovudkast  til  Kirkens  forfatningsmæssige  Ord- 
ning efter  de  af  Kirkekommissionen  givne  Grrundtræk,  og 
ved  Fremlæggelse  i  Rigsdagen  1854—55  af  Udkastet  til 
Lov  om  Sognebaandets  Løsning  blev  det  gjentaget  af  Kul- 
tusminister Hall,  at  det  var  hans  Agt  at  arbejde  paa 
Gjennemførelsen  af  en  organisk  Udvikling  af  Kirken  i  dens 
Helhed. 

Det  kunde  saaledes  synes  et  belejligt  Tidspunkt 
til  at  bringe  Kirkens  Anliggende  paa  ny  paa  Bane, 
saameget  mere  som  der  fra  Tid  til  anden  fremkom  i  Rigs- 
dagen Lovforslag,  som  berørte  Kirken  mere  eller  mindre 
umiddelbart:  om  Salmebøger,  om  Sogneforhold  og  Sogne- 
frihed, om  borgerligt  Ægteskab  og  kirkelig  Vielse,  om  de 
gejsthge  Lønningsforhold,  om  Benyttelse  af  udensogns  Kir- 
ker m.  m.  De  vare,  som  ethvert  andet  Forslag,  blevne 
henviste  til  Rigsdagens  Behandling  og  Afgjørelse;  men  det 
Modsigende    lod    sig    dog    ikke    fordølge,   naar  Afgjørelsen 

lier  skulde  søges  i  en  Forsamling  af  ren  politisk  Karakter, 
som  derhos  kunde  omslutte  baade  Katoliker  og  Jøder. 

I  Efteraaret  1856  forenede  tolv  Mænd  af  højst  ulige 
Farve  baade  i  politisk  og  i  kirkelig  Henseende,  —  Pram 
Gad,  H.  Hage,  I.  A.  Hansen,  Kaikar,  J.  E.  Larsen, 
Madvig,  Monrad,  Rudelbach,  Tryde,  jeg  o.  El.  — . 
sig  om  at  indgive  til  Kirkeministeren,  Hall,  et  Forslag  som 
Grundlag  for  Dannelsen  af  et  kirkerepræsen- 
terende Organ.  Forslaget  blev  tiltraadt  af  et  Par  hun- 
drede Gejstlige,  og  ved  den  kort  efter  sammentrædende 
Rigsdag  stillede  jeg  en  Forespørgsel  i  Landsthinget :  om 
der  til  næste  Rigsdag  turde  ventes  Forslag  fra  Regeringen 
til  et  kirkeligt  Organ  som  første  Skridt  til  at  bringe  Grund- 
lovens §  80  til  Udførelse.  Besvarelsen  af  Kirkeministeren 
gav  Udsigt  til  et  saadant  Skridt  fra  Regeringens  Side,  dog 
saaledes,  at  Udkastet  skulde  forinden  forelægges  Lande- 
moderne til  Betænkning. 

Herved  erholdt  Gejstligheden  en  officiel  Medvirk- 
ning ved  Kirkesagens  Behandhng.  Intet  var  mere  i  sin 
Orden,  og  Intet  maatte  synes  mere  lovende  for  Sagens  øn- 
skelige Fremme.  Men  der  var  i  Mellemtiden  fra  denne 
Side  foregaaet  et  synderligt  Omslag.  Det  kjøben- 
havnske  gejstlige  Konvent  havde  i  de  foregaaende  Aar 
fem  forskjellige  Gange  med  stor  Enstemmighed  sat  sig  i 
Bevægelse  for  at  arbejde  for  en  forfatningsmæssig  Ordning 
af  Folkekirken.  Ogsaa  nu  blev  der  i  Konventets  Midte 
andraget  paa  at  slutte  sig  til  den  forannævnte  Indstilling 
af  det  Roskildske  Konvent.  Men  Andragendet  fik  nu  i  det 
nedsatte  Udvalg  kun  en  knap  Flerhed  for  sig  (foruden  mig 
P.  Gad  og  Tryde);  de  to  Medlemmer.  Pauli  i  og  Rothe, 
fandt  det  nu  ikke  længere  betimeligt  og  tilraadeligt  at  gaa 

videre  end  til  visse  forberedende  Skridt.*)  Ved  Lande- 
m  o  d  s  - F  o  r  li  a  n  d  1  i  n  g  e  r  n  e  i  1857  forenede  Biskopper  og 
Provster  sig,  —  kun  et  Par  Steder  stod  et  Mindretal 
af  nogen  Betydning,  —  i  bestemt  Fraraadelse  af  de 
foreliggende  Forslag,  og  ligesaa  bestemt  i  den  Erklæring, 
at  der  i  Landemoderne,  i  alt  Fald  med  nogen  Udvidelse, 
allerede  liavdes  retslig  bestaaende  og  tilstrækkelige  Organer 
for  Kirken.**)  Modstanden  støttedes  nu  fornemmelig  der- 
paa,  at  der  i  de  foreliggende  Forslag  var  begyndt  oven- 
fra, hvorimod  der  burde  bygges  nedenfra  opad  gj en- 
nem  Menighedsraad,  som  man  da  maatte  lade  Tid  til 
at  arbejde  sig  frem  til  Liv  og  selvforstaaet  Virksomhed. 
Dette  lod  sig  meget  vel  sige  og  høre,  naar  man  kunde  se 
bort  fra  Tidsforholdene,  der  trængte  paa  med  bydende 
Krav. 

Efter  den  Modtagelse,  Sagen  her  mødte  hos  dens  na- 
turlige Bærere  og  Fremmere,  —  forenet  Modstand  fra 
Grundtvigianerne  og  fra  deres  kirkelige  Antipo- 
der,  med   grundforskjelligt  Begreb  om  Kirkesamfundet  og 


*)  Hvilken  Skæbne  Andragendet  fik  i  selve  Konventet,  erindrer  jeg 
ikke  længere.  Men,  hvad  enten  Andragendet  blev  holdt  til- 
bage, som  jeg  tro'r,  eller  det  gik  igjennem  med  knap  Flerstem- 
mighed, efterlod  Forhandlingen  det  Indtryk  hos  mig,  at  det 
langt  mindre  var  Grunde  end  personlige  Hensyn,  som  havde 
bestemmende  Indflydelse. 
**)  I  „Ugeskrift  for  den  evangehske  Kirke"  1857,  Nr.  33,  findes  en 
kort  Udsigt  over  de  mærkelige  Landemodsforhandlinger.  Om 
den  Koskildske  hedder  det:  „Efter  en  livlig  og  alvorlig 
Diskussion,  under  hvilken  kun  to  Stemmer  forsvarede,  at  en 
repræsentativ  Kirkeforfatning  indførtes  strax,  hvilket  blev  iniøde- 
gaaet  af.  .  (nævnes  9  Navne),  til  hvilke  Biskoppen  kraftigt  havde 
sluttet  sig,  vedtoges  detaf  Provsterne  at  fraraade  For- 
slagene til  en  kirkelig  Repræsentativforfatning  i  en- 
hver af  de  tvende  Skikkelser." 

den  kirkelige  Friheds  Væsen.  —  kan  man  næppe  fortænke 
en  Kultusminister,  som  ikke  personlig  havde  levende 
Interesse  for  Kirkens  Anliggender  eller  selvstændig  Indsigt 
i  dens  Tarv,  deri,  at  han  opgav  Tanken  om  at  føre 
Lovforslaget  frem  for  Rigsdagen,  hvor  det  var  vitterligt,  at 
der  ikke  turde  gjøres  Regning  paa  nogen  synderlig  Inter- 
esse. Det  var  ikke  mig,  der  i  Efteraaret  1856  havde  sat 
Sagen  i  Bevægelse;  det  var  Kaikar  ogTryde,  som  havde 
givet  den  første  Tilskyndelse;  men  paa  Landemodet  lode 
disse  Sagen  falde,  da  Strømmen  gik  imod.  Dette  var  min 
Natur  for  meget  imod.  I  Landsthinget  185  7  frem- 
lagde jeg  i  eget  Navn  Udkastet,  som  det  i  sin  Tid 
var  indgivet  af  de  tolv  Mænd  til  Ministeren.  Jeg  maatte 
her  friste, den  Modgang  at  se  en  højtagtet  Kollega,  Mad- 
vig, som  indtil  da  var  ga  aet  jævnsides  med  mig,  optræde  som 
Modstander;  det  var  en  af  disse  Svingninger,  for  hvilke  just 
de  rigtbegavede  og  derhos  meget  hensynsfulde  Mænd  kunne 
være  udsatte  ved  offentlig  Forhandling  af  Sager  af  kritisk 
Natur.  Modstanden  fra  hans  Side  blev  tillige  gjort  i  en 
Form,  der  plejer  at  være  den  farligste;  den  gjaldt  ikke 
Sagen  selv,  men  Øjeblikket;  han  tilraadede  at  udsætte 
Sagen,  indtil  der  maatte  vindes  „Tid  og  Lejlighed  til  yder- 
ligere Opklaring  af  Forestillingerne  om  dette  Anliggende". 
Det  var  en  Udtalelse,  som  var  Gjenlyd  af  Ministerens; 
denne.  Hall,  vilde  ikke  opgive  Sagen,  ønskede  den  tvært- 
imod al  Fremgang,  men  den  var  inkommoderende  for  ham 
personlig.  Desuagtet  og  trods  den  forholdsvis  ringe  Inter- 
esse hos  Thingets  Medlemmer  opnaa'des  der  ved  Afstem- 
ningen en  Flerhed  af  22  Stemmer  imod  13,  —  et  Udfald, 
som    for    en    ikke  ringe  Del  skyldtes  Lehmann 's  kraftige 

Understøttelse.*)  Først  i  næste  Session  1858  naa'de  Lov- 
forslaget at  komme  til  Forhandling  i  F  olkethinget,  hvor 
det  blev  ført  frem  af  Byfoged  Hage  og  Pastor  Krogh. 
Men  her  havde  Bo ndevenne partiet  Magten.  Dets  Fø- 
rere fandt  ikke  alene  Understøttelse  hos  det  grundtvigske 
Parti ;  men  de  kunde  fra  Lande modsakterne  paabe- 
raabe  sig  Gejstligheden  i  dens  Helhed  som  Modstander  af 
Forslaget.  Der  blev  i  den  sejerstrygge  Stemning  besluttet 
at  statuere  et  Exempel,  som  hidtil  alene  kunde  paavises 
ved  Forslag  og  Andragender,  der  savnede  al  Rimelighed 
og  Grund:  efter  fire  Dages  Forhandling,  som  førte  igjennem 
alle  Kompassets  Streger,  blev  der,  med  51  Stemmer  imod 
35,  nægtet  Sagen  Overgang  til  anden  Behand- 
ling. Et  Forslag,  som  gik  ud  paa  at  føre  en  Paragraf 
i  Grundloven  fra  Papiret  over  i  Livet,  var  saaledes  ihjel- 
slaaet  med  udsøgt  Haan!  Hermed  var  Tidspunktet  naa't 
for  mig  til  at  afslutte  Virksomheden  paa  dette  Om- 
raade.  Denne  Afslutning  fra  min  Side  findes  i  et  Ord  i 
„Evang.  Ugeskrift"  1859  Nr.  10,  —  det  første  offenthge 
Livstegn  efter  et  betænkeligt  Sygdorusanfald.  „Rigs- 
dagen", skrev  jeg  der,  „forbliver  nu  i  sin,  ikkun  yder- 
ligere stadfæstede.  Myndighed  i  Kirkens  ligesaavelsom  i 
Statens  Anliggender,  uden  nogen  lovbestemt  Afgrænsning 
imellem  ydre  og  indre  KirkeanHggender  og  uden  nogen 
lovbestemt  og  organiseret  Medvirkning  fra  Kirkens  Side. 
Dette  Resultat  i  dets  praktiske  Følger  maa  man  gjøre 
sig  klart  uden  Forbeholdenhed  og  Tilsløring,  —  og  ligesaa 


*)  Jeg  henviser  til  mine  herhen  hørende  Smaaskrifter :  .i  1857 
„Folkekirken  og  Grundlovens  §  80"  (I.  og  IL),  og  i  1858 
„Forhandling  iLandsthinget  angaaende  et  Kirker  aad." 

gjøre  sig  det  klart,  at  ikke  alene  de,  der  i  Folkethings- 
salen  have  nægtet  deres  Stemme  til  ethvert  Kirkeraad 
(Grundtvigianere  og  Bondevenner) ,  men  ogsaa  de ,  der 
udenfor  denne  Sal  have  anvendt  deres  Indflydelse  paa  at 
modarbejde  enhver  frugtbar  Forhandhng  om  Forslag  til 
Kirkeforfatningens  Ordning  ved  Lov  (Biskopper  og  Prov- 
ster) dele  Fortjeneste  eller  Ansvar  ved  dette  Resultat. 
Det  maa  nu  være  henstillet  til  Historiens  Dom,  hvorvidt 
den  Koalition  af  Kræfter,  som  Befæstelsen  af  denne  Tin- 
genes Stilling  skyldes  for  en  væsentlig  Del,  har  arbejdet  i 
Kirkesamfundets  velforstaaede  Interesse." 


Jeg  maa  her  gjøre  et  lille  Skridt  tilbage  i  Tiden  for 
at  efterhente  Et  og  Andet. 

I  Aaret  1857  lagde  jeg  Haand  paa  et  Arbejde,  hvortil 
jeg  i  længere  Tid  havde  baaret  Tanken  om  med  mig. 
Stride  Strømninger  satte  i  disse  Aaringer  det  aandehge 
Liv  i  bølgende  Bevægelse:  i  én  Retning  ved  Grundt- 
vig, i  en  anden  ved  Søren  Kierkegaard.  Den  sjæle- 
lige Uro,  der  vaktes  fra  disse  to  Sider,  tydede  paa  en 
ganske  anden  Modtagelighed  for  reUgiøs  Paavirkning  end 
tidligere ;  men  der  syntes  mig  ogsaa  at  være  Kald  og  Op- 
fordring til  at  forsøge,  om  der  ikke  skulde  være  Plads,  — 
imellem  de  brusende  og  stormende  Røster,  som  syntes  mig 
hver  for  sig  at  gaa  ud  paa  den  ene  Side  fra  en  sygelig 
ekstatisk  Overspænding,  paa  den  anden  Side  fra  en  sælsom 
Blanding  af  en  fantasifuld  Idealisme  med  Sky  for  enhver 
Samfundsform  og  en  snæverhjærtet  Dogmatisme,  der  vil 
have  Salighedsvilkaarene  indesluttede  i  en  exklusiv  Forsa- 
gelses- og  Bekjendelsesformel,  —  for  en  Stemme,  som  traadte 

begrundende,  klarende,  udsonende,  beroligende  op.  Det 
var  min  Tanke  at  fornye  Forsøget,  ligesom  i  tidligere 
Aar,  med  at  samle  en  Kreds  af  Tilhørere  af  begge  Kjøn 
om  en  Række  Foredrag  over  kirkelige  Æmner, 
der  vilde  give  Lejlighed  til  at  komme  ind  paa  Dagens 
religiøse  Spørgsmaal  og  Bevægelser.  Sommeren  1857  til- 
bragte vi  paa  Fredensborg.  Det  var  en  Sommer  med  ita- 
liensk Himmel  og  Sol ;  Skjønheden  af  Skov  og  Sø  var  over- 
ordentlig, og  i  de  pragtfulde  Alléer  stemtes  Sjælen  som  i 
en  gotisk  Domkirke.  Her  lagde  jeg  Haand  paa  Arbejdet 
under  Omgivelser,  saa  dejlige  og  saa  lykkelige,  som  de  kunne 
tænkes,  —  mellem  Hustru  og  forlovede.  Par.  Det  hvilede 
derefter  til  Ferien  næste  Aar,  da  det  atter  blev  taget  frem 
under  et  Sommerophold  udenfor  Sorø,  hvor  den  ældre 
Datter  i  Mellemtiden  var  bleven  Hustru  under  Akade- 
miets Tag. 

Aar  et  185  7  havde  nemlig  givet  vort  Familieliv  en 
hel  forandret  Skikkelse.  I  Juni  drog  min  Søn  Jo- 
hannes ud  af  Fædrehjemmet  til  Jonstrup,  hvor  han 
havde  faaet  Ansættelse  som  anden  Lærer  ved  Seminariet. 
En  Lørdag  Eftermiddag  spadserede  jeg  derud  over  Lyngby 
og  Farum  og  overnattede  hos  den  kjære  Søn ;  Dagen  derpaa 
kom  Vognen  fra  Hovedstaden,  fuld  af  Gjæster  fra  Hjemmet. 
Den  17de  Oktober  stod  Brylluppet,  og  den  30te  December 
samme  Aar  førte  jeg  min  højtelskede  Datter  Sofie  op  til  Al- 
teret i  Frue-Kirke.  Dagen  efter  drog  hun  til  sit  nye  Hjem, 
hvor  Frimodt  var  bleven  Adjunkt  og  Inspektør  paa 
Akademiet. 

Fra  Landlivet  paa  Fredensborg  maatte  jeg  en  Dag 
rive  mig  løs  for  at  overvære  Slutningsmødet  af  det  skan- 
dinaviske   Kirkemøde    i   Kjøbenhavn.      Jeg    har    ikke 

deltaget  i  de  efterfølgende,  i  Kristiania  og  i  Lund,  og  jeg 
tilstaar,  pt  jeg  ikke  har  kunnet  afvinde  disse  Forsamlinger 
nogen  synderlig  Interesse.  Naturforskere  og  Læger,  Hi- 
storikere og  Statsøkonomer,  Filologer  og  Arkæologer  kunne 
stævne  hverandre  til  Møde  med  Haab  om  Udbytte  af  de 
indbyrdes  Meddelelser.  Men  Teologer!  Fra  det  ordover- 
strømmende  Tyskland,  hvor  det  næppe  kan  komme  til  Gjer- 
ning  for  lutter  Ord,  ere  disse  „Kirk  ed  age"  under  for- 
skjelhge  Navne  og  Former  komne  til  os;  Sommermaanederne 
synes  dér  omtrent  at  gaa  hen  med  gejstlige  Togter,  der 
afløse  hverandre  i  alle  Retninger.  Det  er  muligt,  at  der 
dér,  under  storartede  Forhold,  hvor  stærke  Brydninger 
føre  til  friere  Optræden,  kan  afsættes  nogen  Frugt.  Her 
derimod  er  der  næppe  andet  Valg  end  enten  at  yppe 
Kiv  ved  uforbeholden  Udtalelse  eller  at  gaa  udenom 
hvert  brændende  Tidsspørgsmaal  med  forblommede  Ord. 
Landemods-  og  Konventsforhandlinger  hos  os,  for  saavidt 
de  komme  til  almindehg  Kundskab,  forekomme  mig  at 
frembyde  et  mere  end  almindeligt  Exempel  paa  For- 
knythed og  ringe  Frugtbarhed.*)  Men  Thomander  paa 
Prædikestolen  og  for  Alteret  i  Frue-Kirke  var  en  mægtig 
Fremtoning.  Næste  Dag  tilbragte  jeg  Timerne  paa  Damp- 
skibet   indtil  Humlebæk   i    uafbrudt  Samtale  med  denne  i 


*)  Jeg  bekj ender  i  dette  Stykke  ikke  at  være  saa  uenig  med  Hol- 
berg: ,,Saasom  ved  Religions-Disputer  hidindtil  lidet  eller  intet 
er  vundet,  og  Erfarenhed  viser,  at  de  om  slige  Tvistigheder 
holdte  Samtaler  enten  ere  frugteslj3s  afløbne  eller  have  forbitret 
Gemytterne  mere,  saa  indlader  jeg  mig  ikke  gjærne  udi  slige 
Stridigheder.  Og  er  dette  Aarsag,i  hvorfor  jeg  efter  saamange 
Invitationer  ikke  lader  mig  indfinde  udi  de  Samlinger,  som  en 
Dag  om  Ugen  holdes  i  min  Herres  Hus.  Det  er  forgjæves  at 
vente  paa  Frugter  af  saadanne  Conferencer,  som  saa  ofte  tilforn 
have  været  holdne."     Epistel  77. 

den    svenske    Klerus,    saavidt    mig    bekjendt,    enestaaende 
Mand. 

I  Aaret  1857  gav  jeg  mit  første  og  eneste  Bidrag  til 
Forhandlingerne  idet  kgl.  Videnskabernes  Selskab*): 
en  exegetisk  Undersøgelse  af  det  omstridte  og  dunkle  Sted 
i  første  Brev  til  Korinthierne :  7,21,  under  Titel:  „Er  Apo- 
stelen Paulus  Talsmand  for  borgerlig  Frihedsstand  eller 
Trældom?"  Den  er  trykt,  tilligemed  en  videre  Udførelse 
af  samme  Æmne,  i  „Evang.  Ugeskrift"  Nr.  15  og  25.  Det 
var  min  Kollega  og  Ven  Scharling,  som  her  gav  mig 
Anledning  til  en  venskabelig  Polemik.  Skarpere  var  Sam- 
menstødet i  næste  Aar  med  Biskop  Brammer  i  Aarhus 
i  Anledning  af  den  Maade,  hvorpaa  han  stillede  sig  til 
Kirkeforfatningssagen.  Han  udgav  „et  Indlæg"  i  Sagen, 
som  fremkaldte  fra  min  Side  „Sen  de  brev  til  Biskop 
Brammer"  i  „Evang.  Ugeskrift"  1858  Nr.  34. 


*)  Selskabet  har  ved  den  Kapitalformue,  hvoraf  det  er  i  Besiddelse, 
ikke  ringe  Betydning  efter  vore  literære  Forhold,  ved  at  kunne 
yde  Understøttelse  til  Værkers  Udgivelse,  som  uden  saadan  Un- 
derstøttelse ikke  vilde  komme  for  Lyset.  Men  de  regelmæssige 
Sammenkomster  til  Oplæsning  af  Afhandlinger  kunne  kun  have 
Interesse  og  Betydning  for  Arbejder,  som  henhøre  enten  til  de 
matematisk-fysiske  eller  de  stræng-historiske  Fag. 


VIII. 

Aar  1859-1866. 


ixnden  Juledag  1858  følte  jeg  mig,  efter  en  rolig 
tilbragt  Nat,  greben  af  et  stærkt  Ildebefindende,  en  Bryst- 
besværing, som  ikke  lod  mig  finde  Hvile  hverken  i  siddende 
eller  liggende  Stilling.  Jeg  havde  i  nogle  Uger  baaret  paa 
en  Forkølelse  uden  at  ænse  den  videre,  da  den  ikke  ytrede 
sig  med  anden  Ulempe,  end  at  Stemmen  blev  hæs  efter 
nogen  Anstrængelse.  og  en  stærkere  Bevægelse  gjorde  mig 
stakaandet.  Juleaften  havde  jeg  tilbragt  i  min  vante  Fa- 
miliekreds og  første  Juledag  deltaget  i  Gudstjenesten  i 
Frue-Kirke.  Nu  maatte  jeg  søge  Sengen.  Beklemmelsen 
og  Smerten  satte  sig  fast  i  Hjertekulen  og  tiltog  i  Vold- 
somhed trods  Blodtab  efter  Lægernes  Anvisning  ved  Blod- 
kopper og  Aareladning.  To  Døgn  derefter,  om  Aftenen 
den  29de,  mærkede  jeg  pludselig,  at  Tungen  svigtede,  og 
den  højre  Haand  blev  kraftesløs.  UvilkaarHg  rullede  Bil- 
ledet op  for  mig  af  min  Faders  Selvoverlevelsestilstand  i 
hans  sidste  Aar;  —  skulde  jeg  være  dømt  til  en  lignende 
Hendøen?  Nyta ars  aften  hørte  jeg  Basunerne  fraTaar- 
net  med  sikker  Forvisning  om,  at  det  var  min  Ligsang,  der 
blæstes  ned  over  mig.     I  Nytaarsnattens  Stilhed  vaag- 

nede  Dødstanken  med  fornyet  Styrke,  og  Nytaarsmorgen 
modtoge  vi,  Hustru  og  Børn  knælende  om  min  Seng,  Her- 
rens Nadvere,  —  i  hvilken  Stemning!*) 


*)  Et  Brev,  vedkommende  hint  Tidspiinkt,  det  mest  kritiske  for 
mit  Liv,  synes  mig  at  fortjene  Offentliggjørelse.  Det  er  til- 
sendt mig  under  7de  Juni  1859  fra  Sommersted  Præstegaard  i 
Haderslev  Amt,  skrevet  af  Pastor  Egede  Glahn,  senere  Stifts- 
provst i  Aalborg,  med  hvem  jeg  iøvrigt  ikke  har  staaet  i  nær- 
mere personlig  Forbindelse. 

Brevet  lyder  saaledes:  „Det  var  Natten  imellem  Tirsdag  og 
Onsdag  den  28de  og  29de  December  sidstleden  (maaske  dog  den 
foregaaende  Nat),  at  jeg,  som  slet  ikke  giver  mig  af  med  Visioner 
eller  lider  af  saakaldte  stærke  Drømme,  førtes  i  Drømmeverdenen 
saa  forunderlig  uimodstaaelig  stærkt  til  at  sysle  med  Tanken  om 
D.  H.,  som  stod  levende  for  mig  under  Forhold,  hvis  Details  var 
glemt  faa  Timer,  efterat  jeg  var  staaet  op;  men  én  Ting  var 
bleven  tilbage  i  Mindet,  og  det  var,  at  jeg  aldrig  mindedes  at 
have  oplevet  i  Drømme  Noget,  som,  ogsaa  længe  efterat  jeg 
var  opvaagnet,  paatrængte  sig  saaledes  med  Virkelighedens  Magt, 
at  jeg  følte  mig  sikker  paa,  at  denne  Drøm  var  mere  en  Paa- 
mindelse  end  en  Drøm.  Det  var  mig  som  en  Paamindelse  om 
at  bede  for  Dem.  Thi  saa  meget  mindedes  jeg  af  Drømmen,  at 
De  havde  sagt  til  mig,  at  De  „Onsdag  eller  Torsdag"  vilde  være 
Døden  nær;  ja.  De  havde  endog  nævnet  mig  Sygdommen,  som 
vilde  træffe  Dem.  Jeg  gjemmer  ellers  ikke  Drømme;  men  med 
denne  var  det  anderledes.  Jeg  kom  samme  Dags  Middag  over  til 
Provst  Blædel  i  Nustrup,  og,  da  jeg  saa' D.  H'. s  Portræt  i  hans  Væ- 
relse, fortalte  jeg  ham  Drømmen  og  sagde,  atjeg  fortalte  ham  den, 
just  fordi  det  ^ar  mig  mere  end  en  Drøm.  Torsdagen  omtrent 
i  den  følgende  Uge  (6te  Januar)  var  Blædel  og  Pastor  Moe  fra 
Skrydstrup  samlede  hos  mig,  og  Moe  fortalte  da,  at  Avisen,  som 
vi  Andre  endnu  ikke  havde  modtaget,  havde  bragt  Efterretning 
om  D.  H'.s  Sygdom.  Jeg  afbrød  ham  og  sagde:  „Lad  mig  sige 
Dem,  naar  det  var",  og  jeg  mindede  nu  Blædel  om,  hvad  jeg- 
ha"?  de  sagt." 

Sexten  Aar  senere  modtog  jeg  fra  den  samme  Mand,  dengang 
Sognepræst  i  Store-Hedinge,  en  Skrivelse  (4de  Marts  1875),  som 
jeg  har  opbevaret  som  Sidestykke  til  den  her  anførte.  Han 
skriver  deri  om  „den  Højagtelse  og  Hengivenhed,  der,  trods  det, 
som  her  i  Tiden  og  Timeligheden  saa  gjærne  vil  skille  og  sprede, 
binder  mig  til  Dem  med  et  Baand,  som  jeg  sikkert  tro'r  er  stærkere 

Men  det  nye  Aar  bragte  lysere  Tanker  om  tilbage- 
vendende Livs-  og  Virksomheds-Kraft,  og  hurtigere,  end  jeg 
havde  turdet  vente  det,  vendte  Legemskræfterne  tilbage  i 
Ligevægtsforhold  med  de  sjælelige.  Min  gifte  Datter  for- 
længede sit  Julebesøg  i  Forældrehjemmet,  og  snart  kunde 
jeg  have  Glæde  ved  den  ene  Datters  Forelæsning  og  den 
andens  Sang.  I  Februar  kunde  jeg  allerede  sysle  med 
Bog  og  Pen,  og,  efterat  jeg  havde  maattet  opgive  Tanken 
om  de  tilsigtede  mundthge  Foredrag,  var  jeg  betænkt  paa 
at  give  det  skrevne  Ord  en  friere  og  fyldigere  Form,  hvad, 
som  det  forekom  mig,  lykkedes  mig  bedre  end  nogensinde 
tidligere;  til  Æmner  som  de,  der  her  laa  for  mig,  ven- 
der man  ikke  tilbage  fra  en  Svæven  imellem  Liv  og  Død  i 
den  samme  Stemning  som  før  den  store  Krisis.  —  Fortalen 
til  det  første  Hæfte  af  „Den  evangeliske  Kirkes  Nu- 
tid og  Fremtid"  nedskrev  jeg  paa  min  Fødselsdag,  Lang- 
fredag den  22de  April.  Paaskefesten  kunde  vi  allerede 
nyde  hos  Datteren  i  Sorø,  hvor  Bedsteforældrene  vare 
Vidner  ved  den  Førstefødtes  Daab.  Fra  Studenterforeningen 
modtog  jeg  en  meget  kjær  Lykønskningsskrivelse  til  min 
Helbredelse.  Sommeren  derefter,  da  jeg  var  fritagen  for 
Forelæsninger,  tilbragte  vi  paa  Fredriksdal  i  Nærheden 
af  Sønnefamilien  paa  Jonstrup,  som  fra  Lørdag  til 
Søndag  og  i  Ferieugerne  stadig  var  tilhuse  hos  os.  Det 
var  atter  en  Sommer  af  sydlandsk  Karakter,  og  i  den 
pragtfulde  Skovegn,  —   Jægerbakken   med  dens  Trækupler 


eBcl  Tiden.  —  Der  er  Noget,  Fysikerne  kalde  „den  bundne 
Varme";  jeg  tro'r,  der  aandelig  talt  er  Meget  af  den  iblandt  os; 
tro'r  De  ikke,  at  den  for  os  Gamle  vil  „løses"  ret  snart,  naar 
Taagen  letter?"  Jeg  behøver  ikke  at  sige,  hvorledes  jeg  besva- 
rede Spørgsmaalet. 

havde  jeg  ligefor  mit  Vindue,  —  følte  jeg  mig  gjennem- 
strømmet  af  Taknemlighedsfølelse  ved  Bevidstheden  om 
usvækkede  Aandskræfter.  Saaledes  udkom  Bogen  fuld- 
stændig inden  Aarets  Udgang,  ligesom  jeg  ogsaa  med  Sep- 
tember Maaned  optog  mit  Forelæsningsarbejde  paa 
ny.  Adskillige  Dele  af  Bogen  have,  som  jeg  tro'r,  fundet 
god  Indgang,  selv  hos  sædvanlige  Modstandere.  Men  for 
Hovedtankerne,  som  det  egentlig  laa  mig  paa  Hjærte 
at  skaffe  Indgang:  at  Reformationsværket,  stort  anlagt 
og  paabegyndt,  ved  brat  Stansning  og  senere  Forkrøb- 
ling er  blevet  staaende  som  Brudstykke,  —  at  det 
store  Frafald  indenfor  den  evangeliske  Kirkes  Grænser  vil 
være  uopretteligt,  saalænge  der  i  Skole  og  Kirke  endnu 
bestandig  bydes  ufordøjelige  Rester  af  Dogmeteorier  iste- 
detfor  ren  evangelisk  Kristendom,  —  at  de  efter  Reforma- 
tionens Fødselstid  slupne  Traade  først  da  tør  ventes  gj en- 
optagne  til  fast  og  stadig  Udvikling,  naar  der  fra  Menig- 
hedslivets Side  er  opnaa't  en  Modvægt  imod  Skoledogniatiken, 
og  derved  en  gjensidig  Vexelvirkning  imellem  Teologien 
og  det  kirkelige  Liv:  —  for  disse  Tanker  og  for  Ret- 
ningen, hvori  de  gaa,  er  der  Lidet  at  vente  af  en  Tid,  hvor 
man  ikke  véd  anden  Redning  imod  sygelige  Udvæxter  af 
det  Religiøse,  end  ved  at  søge  ud  i  Irreligiøsitetens  Ørk. 
Mulig  kan  der  dog  her  være  nedlagt  Sædekorn  for  en  kom- 
mende Tid.  Er  det  Guds  Vilje,  at  Livstraaden  skal  blive 
udspunden  saa  langt  for  mig,  er  det  mit  Ønske  at  efterlade 
Materialier  til  en  ny  Udgave  af  Bogen,  som  først  skal  ud- 
komme efter  min  Død.  Meget  vil  da  kunne  blive  videre 
udført.  Meget,  som  angaar  blot  forbigaaende  Forhold,  blive 
udeladt  eller  afløst  af  det,  som  kan  have  varig  Betydning. 
Lørdagen    den  17  de  December  1859   vækkedes  vi   ved 

Efterretningen  om  Fredriksborgs  Brand.  Allerede  om 
Mandagen  bragte  „Fædrelandet"  en  ledende  Artikel,  som 
bandlj^ste  „i  alle  fornuftige  Folks  Navn"  enhver  Tanke  om 
Slottets  Restauration  som  „ufornuftig,  uforsvarlig  og  daar- 
lig".  „Dagbladet"  gjorde  Dagen  efter  denne  Dom  til  sin. 
Altsaa :  som  bristende  Ruin  skulde  det  blive  henliggende,  — 
Værket  af  og  Mindet  om  den  eneste  kongelige  PersonHghed 
efter  Valdemarernes  Tid,  den  skjønneste,  tidt  besungne 
Perle  i  Danmark!  Medens  det  i  andre  Lande  er  Skik  at 
rejse  paa  ny,  hvad  der  forstyrres  ved  Uheld  eller  Fjende- 
haand,  skulde  det  danske  Folk  klynkende  lægge  Hænderne 
i  Skjødet!  Scenen  med  Koldinghus,  den  eneste  Konge- 
borg, beliggende  i  Danmarks  Hovedprovins,  eller  med 
Nikolaj-Kirke,  Hovedstadens  ældste  Kirke,  beliggende  i 
Hovedstadens  Midtpunkt,  skulde  atter  gjentages!  Og  paa 
samme  Tid  skulde  der  arbejdes  paa  at  faa  den  nationale  Selv- 
følelse gjort  levende  og  stærk!  —  Efter  en  urolig  Nat  søgte 
jeg  Ro  ved  at  nedskrive,  hvad  der  opfyldte  min  Sjæl,  og 
det  Skrevne  sendte  jeg,  fortrængt  fra  mine  naturlige  Or- 
ganer, til  den  „Berlingske  Tidende",  hvor  det  læstes  Tors- 
dag Aften  (Nr.  298). 

Dagen  efter,  Fredag  den  23de,  lille  Juleaften,  modtog 
jeg  Tilsigelse  til  at  indfinde  mig  hos  Kongen  paa  Kristians- 
borg  samme  Dag  Kl.  4,  —  Meningen  var  let  at  gjætte. 
Det  var  syv  Aar,  siden  jeg  havde  havt  en  Ene-Samtale 
med  Kongen,  og  jeg  besluttede  at  gjøre  den  bedst  mulige 
Brug  af  Lejligheden.  Siden  den  2den  December  havde 
Stad  og  Land  været  i  stærk  Bevægelse.  Et  længere  Tids 
Misforhold  imellem  Kongen  —  paa  Grevinde  Danner's  og 
og  Kammerherre  Berling's  Vegne  —  og  Ministeriet  var 
endt    med   dettes  Afskedigelse:    Hall,  Krieger,  Monrad  og 

Fenger  afløste  af  Rotwitt.  Blixen-Finecke.  Jessen,  Westen- 
holz og  Borgen!  Bon  cl  evenne  partiet  og  dets  Tilhæng 
ved  Statens  Ror  varslede  Land  og  Folk  en  aldeles  ube- 
regnelig Fremtid. 

Jeg  traf  Kongen  i  et  Kabinet  i  Mezzaninetagen,  sid- 
dende ved  et  Bord  med  tændt  Lampe  og  Tobakspibe,  i 
Husaruniform  og  græsk  Hue.  Han  modtog  mig  med  Tak 
for  den  varme  Udtalelse  om  det  afbrændte  Slot,  og,  — 
efterat  have  ladet  mig  tage  Plads  ved  Bordet  lige  overfor 
sig,  —  med  det  Ønske:  at  jeg  med  nogle  andre  Mænd  vilde 
stille  mig  i  Spidsen  for  Indbydelse  til  en  National-Subskrip- 
tion  til  Slottets  Gjenop førelse,  hvor  da  Kongen  vilde  være 
den  Første  til  at  tegne  sig;  han  nævnede  et  Beløb  af 
20—25000  Rdl.  (!) 

Jeg  nedskrev  strax  efter  Samtalen  det  væsentlige  Lid- 
hold af  mine  Ytringer,  og  jeg  gjengiver  det  her,  som  jeg 
har  det  hggende  for  mig:  „Jeg  har  udtalt  mig  offentlig, 
fordi  jeg  følte  mig  oprørt  ved  den  Maade,  hvorpaa  Gjen- 
opførelses-Tanken  skulde  ihjelslaa's  i  Fødselen.  Men.  naar 
der  i  det  nærværende  Øjeblik  er  Tale  om  at  bringe  denne 
Tanke  til  Virkehghed,  stiller  der  sig  store  Betænkehgheder 
for  mig,  og  jeg  drister  mig  under  de  nuværende  For- 
hold ikke  til  at  være  med  iblandt  Indbyderne  til  et  Fore- 
tagende, som  ikke  kan  faa  Fremgang  uden  ved  en  frivillig 
og  almindehg  Sammenslutning,  Dersom  D,  M.  vil  tillade 
mig  at  føre  Ordet  frit,  skal  jeg  udtale,  hvad  der  hgger  mig 
og  Mange  med  mig  paa  Sinde,  og  hvad  jeg  føler  mig  op- 
fordret til  at  udtale,  da  jeg  har  den  Lykke  at  stedes  for 
min  Konges  Øjne,  Det  har  været  vor  Glæde  og  vor  Trøst 
under  alle  Trængsler,  som  Aarene  have  ført  over  os,  at 
Konge  og  Folk  i  Danmark  stod  sammen,  saa  vi  vidste,  der 

var  fuld  Sandhed  i  det  kongelige  Ord:  at  Kongen  baade 
søgte  og  fandt  sin  Styrke  i  Folkets  Kjærlighed.  Jeg  véd 
ikke,  om  det  er  blevet  synligt  for  D.  M. ;  men  det  er  kun 
altfor  synligt  for  dem,  der  færdes  i  Folkets  Midte,  at  det 
tyder  paa  en  Omskiftning  i  det  lykkelige  Forhold.  Den 
er  indtraadt  med  det  nye  Ministerium.  Ved  det  af- 
traadte  Ministerium  have  ganske  vist  selv  dets  nærmeste 
Venner  ikke  sjælden  tro't  at  have  Grund  til  Misnøje  med 
dets  Gjøren  og  Laden,  og,  hvad  særlig  de  Forhold  angaar, 
der  antages  at  have  været  Anledning  til  Ministeriets  Fra- 
trædelse, er  det  den  almindeUge  Mening,  at  det  ikke  er 
lykkedes  at  iagttage  den  rette  Grænse  overfor  Hoffet.  Men 
saa  Meget  er  vist:  at  dette  Ministeriums  Mænd  høre  til 
Kationens  dygtigste  og  retsindigste  Mænd,  og  at 
de  vare  i  Besiddelse  af  den  oplyste  Almenheds  Ag- 
telse og  Tillid.  I  det  nye  Ministerium  findes  der 
ikke  Nogen,  om  hvem  dette  kan  siges,  ikke  Nogen, 
som  vover  og  som  er  i  Stand  til  at  stille  sig  som  uafhæn- 
gig Mand  imod  Bondevennepartiets  Fordringer  i  Folke- 
thinget,  ikke  Nogen,  som  kan  repræsentere  Nationen 
overfor  Udlandet.  Det  forrige  Ministerium  var  et  Stats- 
ministerium, det  nuværende  er  et  Hofministerium. 
Og,  saa  længe  dette  Ministerium  staar  imellem  D.  M.  og 
Folket,  kan  jeg  ikke  andet  end  frygte  for,  at  Bestræbelsen 
for  at  bringe  Borgerne  til  at  ofre  noget  Betydehgt  for  at 
imødekomme  D.  M'.s  personlige  Ønske  vilde  tjene  til  at 
stille  den  indtraadte  Fjærnelse  i  Lys.  Dette  bør  vi  Alle 
søge  fremfor  Alt  at  undgaa." 

Kongen  lod  mig  tale  ud  uden  Afbrydelse,  og  hørte 
paa  Alt  med  Opmærksomhed  og  Rolighed.  Han  tog  der- 
paa  til  Orde   med   en   omstændelig  Beretning  om  den  hele 

Spænding,  som  var  indtraadt  med  det  forrige  Ministerium 
(„jeg  har  som  Konge  givet  Enevoldsmagten  bort,  men  i 
mit  Hus  vil  jeg  være  Suveræn")  og  om  Dannelsen  af  det 
nye;  han  gav  hele  denne  Fremstilling  klart  og  bestemt. 
Angaaende  Fredriksborg- Planen  ytrede  han  sig  i  korte 
Sætninger:  „fra  Flere  havde  han  modtaget  gode  Løfter  og 
Tilskyndelse  til  Byggeforetagendet;  —  i  Provinserne  vilde 
Alle  bidrage  til  Opfyldelsen  af  hans  Ønske;  der  var  der 
Mange,  som  holdt  af  Fredrik  den  Syvende;  —  i  Kjøben- 
havn  vidste  han,  det  var  anderledes;  alhgevel  havde  han 
ogsaa  her,  hvor  han  viste  sig,  sporet  megen  Deltagelse  i 
hans  Sorg"  o.  s.  v.  Efter  tre  Kvarters  Samtale  bad  han 
mig  endnu  at  eftertænke  Sagen  og  tale  med  Andre  derom. 
Han  afskedigede  mig  i  naadige  Udtryk,  men  mit  Nej 
glemte  han  mig  forøvrigt  ikke.  Af  Madvig  erfo'r  jeg,  at 
man  derefter  havde  paa  anden  eller  tredje  Haand  henvendt 
sig  tU  ham  med  samme  Anmodning,  men  ogsaa  der  faaet 
den  Erklæring,  at  han  under  de  daværende  Forhold  ikke 
kunde  indlade  sig  paa  Sagen.  Otte  Dage  derefter,  Fredag 
den  30te  December,  bragte  Bladene  Efterretning  om  Ber- 
ling's  Afskedigelse.  Desuagtet  forefaldt  der  Nytaarsnat 
tumultuariske  Optrin  ved  Slottet,  og  de  sammenstimlede 
Hobe  kunde  kun  adsplittes  ved  Politi  og  væbnet  Magt. 
Ved  Kuren  Nytaarsdag  var  Kongen  synlig  forstemt. 

Otte  Dage  ind  i  Januar  læstes  der  i  Bladene  om  en 
af  Kongen  udnævnt  Komité,  med  A.  W.  Moltke  i  Spidsen, 
til  Indsamling  af  Bidrag  til  Gjenopførelse  af  Fredriksborg. 
Det  var  naturligt,  at  mit  Navn  ved  denne  Lejlighed  blev 
savnet,  og  Ytringer  i  „Dagbladet",  „om  jeg  ikke  var  bleven 
anmodet  om  Indtrædelse,  eller  om  jeg  havde  vægret  mig 
derved",    gave    mig    forønsket    Lejlighed  til  i  „Dagbladet" 

Nr.  15  at  udtale  mig  nærmere  om  min  Stilling  til  Sagen. 
Faa  Uger  derefter  var  Ministeriet,  som  havde  været 
Gjenstand  for  saamegen  Uvilje  og  Bekymring,  sprængt 
ved  Førsteministerens,  Rotwitt's,  pludselige  Død 
den  8de  Februar,  ramt  af  et  Slagtilfælde  paa  Trappegangen 
i  Hotel  royal,  og  det  forrige  Ministerium  fornyedes,  med 
Undtagelse  af  Krieger,  i  sine  Hovedbestanddele:  Hall, 
Monrad,  Fenger.  Subskriptionen  havde  nu  ønskelig  Frem- 
gang; som  Bidrag  til  at  styrke  Interessen  gav  jeg  endnu, 
som  Gjenmæle  mod  Hø  yen' s  enestaaende  Betragtning  af 
Sagen,  en  Artikel  i  ,,Dagbladet"  Nr.  29.  Fredrik  den  Sy- 
vende oplevede  endnu  at  se  Tinder  og  Taarne  rejse  sig; 
men  Kirkens  Fuldførelse  og  Indvielse  fandt  først 
Sted  under  Kristian  den  Niende  i  Sommeren  1864.  Ved 
denne  Højtidelighed  var  jeg  ikke  tilstede.  Universitetet, 
saavel  Rektor  som  det  teologiske  Fakultet,  synes  at  være 
blevet  forglemt  ved  denne  Lejlighed.  Lørdag  Eftermiddag 
indløb  der  vel  en  Slags  Indbydelse;  men  Undskyldnings- 
grund  var  her  lagt  nær. 


I  Aaret  1859  opstod  der  atter  et  Hul  i  Eækken 
af  de  akademiske  Teologer  ved  Professor  Hagen 's  Død. 
En  lovende  Virksomhed,  begyndt  i  April  1852  og  understøttet 
ved  heldige  Lærergaver,  blev  her  afbrudt  efter  mindre  end 
syv  Aars  Ansættelse;  den  var  dog  allerede  tidligere  bleven 
hæmmet  ved  stærkt  tiltagende  Brystsyge.  Til  at  faa  hans 
Tab  erstattet  ved  Pastor  F.  Hammerich  var  jeg  per- 
sonhg  medvirkende,  og  den  nye  Kollega  blev  mig,  skjønt 
ivrig  Grundtvigianer,  —  ivrigere,  end  det  synes  mig  vel  for- 
enehgt  med  teologisk  Videnskabehghed,  —  i  flere  Henseender 

velkommen.  Hos  den  nye  kirkehistoriske  Kollega  fandt  jeg 
sympatetisk,  varm  og  klar  Interesse  for  alle  fædrelandske 
Anliggender,  hvad  jeg  hidtil  snarest  havde  maattet  søge  hos 
fjærnere  staaende  Embedsbrødre ;  thi  Hagen  gik  ogsaa  i 
denne  Retning  tidlig  tabt  som  Følge  af  Sygdommens  Magt ; 
den  grundtvigske  Affarvning  kunde  her  ikke  forstyrre 
Grundharmonien. 

Ferierejsen  i  Sommeren  1860  skulde  have  gjældt 
Nørre-  og  Sønder- Jylland,  men  den  blev  en  Baderejse  for 
at  prøve  Eger- Vandene  i  Franzensbad  mod  min  Hustrus 
Underlivshdelser.  Jeg  nyttede  Opholdet  som  et  landligt 
Otium;  den  nærmeste  Omegn  var  desværre  ikke  synderlig 
tiltrækkende;  dog  lønnede  det  sig  at  søge  ud  af  Vrimmelen 
i  Egerdalen  eller  i  bjærgagtige  Egne  i  nogen  Afstand.  Men 
Badestedet  forlode  vi  mere  mistrøstige,  end  vi  havde  søgt 
dertil.  En  Forfriskningsrejse  til  det  Salzburgske  var  paa- 
tænkt; men  allerede  i  Bamberg,  som  i  pragtfuld  Be- 
liggenhed kan  maale  sig  med  Prag,  maatte  vi,  som  Følge 
af  min  Hustrus  Befindende,  vende  os  mod  Nord:  over 
Weimar,  Eisenach  og  Dresden.  Et  glædeligt  Budskab 
bragtes  os  paa  sidstnævnte  Sted:  Efterretning  om,  at  der 
for  min  ældste  Søn  var  opnaa't  en  Stilling,  der  lovede  en 
smuk  Virksomhed  og  en  sorgfri  Fremtid :  som  Skovrider  paa 
Baroniet  Lehn  i  Fyen.  — Et  helt  Aar  var  min  Hustrus  Helbred 
Gjenstand  for  min  daglige  Ængstelse;  Sommeren  1861  søgte 
vi  ud  paa  Landet  til  Fredensborg,  men  uden  Lindring. 
I  en  Vandkur  (,,Neptunbeltet'')  lykkedes  det  henad  Efter- 
aaret  at  træffe  det  rette  Middel  imod  det  kvalfulde  Onde. 


Der  blev  af  Monrad  som  Kirkeminister  gjort  fornyet 
Forsøg    paa    at  faa  Kirken  ført   ud  af  den  unaturlige,  for 


462  1859—1866. 

trykte  Stilling.  I  1859  var  der  af  ham  blevet  omsendt  til 
Biskopperne  et  Udkast  til  en  fuldstændig  „Forfatningslov 
for  Folkekirken"  for  at  modtage  Gejstlighedens  Betænkning. 
Men  „Meningen  i  Gejstligheden  var",  efter  Ministerens 
Udtalelse  til  E-igsdagen,  „endnu  saa  delt  saavel  om  det 
forelagte  Lovudkast  som  om  Betimeligheden  af  nu  at  ordne 
Forfatningssagen",  at  han  mente  for  Tiden  at  burde  ind- 
skrænke sig  til,  ad  den  tidhgere  af  Gejstligheden  anviste 
Vej,  at  bygge  saa  smaat  nedenfra  opad.  Han  fremlagde  i 
Rigsdagen  1860  Lovudkast  om  „Oprettelse  af  frivillige 
Menighedsraad",  der  imidlertid  mødte  samme  Modstand 
som  tidligere  Loven  om  Oprettelse  af  et  Kirkeraad.  Som 
Ordfører  for  det  nedsatte  Udvalg  gjorde  jeg  mit  Bedste 
for  at  støtte  dette  Skridt  som  en  Begyndelse;  en  fortrinhg 
Bistand  fandt  jeg  i  Stiftsprovst  Nielsen  paa  Lolland, 
dengang  i  Torkildstrup  paa  Falster.  Men  Ministerens  Ud- 
kast opnaa'de  i  Landsthinget  kun  25  Stemmer  imod 
22.  I  Folkethinget  var  der  almindelig  Stemning  imod 
Sagen,  og  den  blev  liggende  der  uden  engang  at  naa  til 
anden  Behandling.  Ganske  vist  vilde  det  egentlig  Fornødne 
ikke  herved  være  blevet  rammet  paa  nogen  Maade;  men 
mistrøstende  var  det  i  alle  Tilfælde  at  høre  det  udtalt  af 
Kirkeministeren  i  Landsthingssalen:  „Jeg  tro'r,  forsaa- 
vidt  den  lovgivende  Magts  Virksomhed  behøves,  at  have 
udtømt,  hvad  der  stod  til  min  Raadighed,  og  jeg  skal 
sandelig  nok  vogte  mig  for  at  komme  med  Forslag  for  det 
Første  til  at  indfri  Grundlovens  Bud".  De  Betragtninger, 
hvormed  jeg  sluttede  den  mistrøstende  Forhandling,  findes 
i  Landsthingstidenden  f.  1860,  S.  1840—1849. 

Mærkelig  tilvisse  er  den  Modstand,  som  Bestræbel- 
sen for  at  faa  det  danske  Kirkevæsen  bragt  ud  af  den 

forfatningsløse  Tilstand  bar  mødt  under  enhver  Form.  sær- 
lig fra  gejstlig  Side;  den  var  ogsaa  paa  det  her 
nævnte  sidste  Trin  særdeles  virksom  og  ihærdig.  Den 
præstelige  Modstand  traadte  frem  under  dobbelt  Form. 
Dels  gik  den  ud  paa  at  bestride  Nødvendigheden  eller 
Betiraeligheden  af  den  hele  Bestræbelse:  „Det  Nødvendige 
er  Opvækkelse  af  Livet,  men  Livet  vækkes  ikke  ad  For- 
fatningsvejen".  —  „Kirkens  Sag  er  Vorherres  Sag;  han  vil 
vide  selv  at  føre  den  frem".  —  „Pintsetiden  er  ikke  kom- 
men endnu;  den  maa  oppebies;  den,  som  tro'r,  haster  ikke". 
—  „Herren  er  selv  det  kirkeregerende  Princip;  han  styrer 
selv  sin  Kirke  fra  Sædet  ved  Faderens  Højre".  Det  var  at 
gaa  udenom  Sagen  med  fromtklingende  Fraser;  men 
Klangen  er  uægte,  saa  hul  og  dump,  at  det  ikke  er  let  her  at 
finde  det  rette  Svar.  Dels  blev  den  foreslaaede  Sammensæt- 
ning af  gejstlige  og  verdshge  Medlemmer  i  lige  Antal  i  det 
kirkerepræsenterende  Organ  ly dehgmisbilhget  somuluther.sk 
og  kalviniserende,  —  hvor  farligt  et  Stikord!  og  den 
hele  Tanke  om  repræsentativ  Forfatning  afvist  som  poli- 
tisk-demokratisk.  Herpaa  var  der  nu  nok  at  svare. 
Et  luthersk  Kirkesamfund  kan  kun  blive  hjulpet  til  det. 
den  bittert  har  maattet  savne  fra  Begyndelsen  af:  en  selv- 
stændig Tilværelsesform  overfor  Statsmagten,  ved  Tilnær- 
melse til  den  reformerte  Broderkirke,  som  just  har  sit 
Fortrin  i  de  faststøbte  Forfatningsorganer,  og  Tilnærmelsen 
maatte  vel  i  nærværende  Tilfælde  siges  at  være  sket  med 
alt  tilbørligt  Hensyn  til  den  lutherske  Kirkes  Ejendomme- 
lighed, naar  der  var  forbeholdt  Pladser  for  samtlige  Bi- 
skopper og  for  teologiske  og  juridiske  Universitetslærere. 
Det  forekommer  mig  at  røbe  en  utilladehg  Tro'sforsagthed, 
naar    der    ytres    Frygt    for   Overvægt    af   en   kirkefjendtlig 

30 


464  1859—1866. 

eller  ligegyldig  Stemning  i  en  Forsamling  som  den  her 
foreslaaede,  hvor  der  var  sikret  de  kirkelige  Interesser  de 
paahdeligste  Talsmænd.  Det  maa  vel  gjælde  som  første 
Betingelse  for  Kirkelivets  Sundhed  og  Kraft,  at  Menig- 
hederne tage  Del  med  i  Omsorgen  for  Kirkens  Anhggender ; 
det  stærkeste  Vidnesbyrd  imod  Tilstanden  af  det  lutherske 
Kirkeliv  ligger  netop  deri,  at  gejsthge  Mænd  gaa  og  gjælde 
som  de  Eneste,  der  skulle  have  berettiget  Stemme  om 
Anliggender,  der  burde  være  fælles  for  Alle.  I  Eigsdagen 
finde  selv  kundskabsrige  og  højtoplyste  Mænd  sig  fremmede 
overfor  Sager,  der  vedrøre  Kirkevæsenet.  Det  har  hidtil 
ikke  været  muligt  at  gjennembryde  Ligegyldigheds-Skallen, 
hvormeget  end  den  selv  ren  politiske  Interesse  eller  den 
blotte  Interesse  for  Civilisation  og  Humanitet  maatte  synes 
at  opfordre  til  almindelig  Deltagelse. 

I  Rigsdags-Sessionen  1860  og  1861  forhandledes 
negeringens  Lovudkast  til  „Forandring  i  Præsternes 
Lønning":  faste  Lønninger  formedelst  Inddragning  af 
Præstetiender  og  Afhændelse  af  Præstegaardsjordene  ud 
over  det  Fornødne  til  Husholdningsbrug.  Det  var  en  For- 
anstaltning, som  i  denne  Udstrækning  truede  med  de  be- 
tænkeligste F«(lger  for  Kirkens  Fremtid,  og  Lovudkastet 
blev  grebet  med  en  saa  levende  Interesse  af  Bondevenne- 
P  årti  et,  at  der  kunde  synes  her  at  frembyde  sig  en  gun- 
stig Lejlighed  for  en  resolut  Kirkeminister  til  som  nødvendig 
Betingelse  for  den  videre  Behandling  af  denne  Sag  at  faa 
Loven  om  en  Kirkeforfatning  igjennem  i  Rigsdagen.  Herpaa 
mærkedes  der  dog  ikke  noget  Forsøg  fra  Ministerens  Side. 
Jeg  maatte  i  Udvalgsbetænkningen  holde  fast  derved:  „at 
jeg  ikke  kunde  finde  det  rigtigt  og  i  sin  Orden,  at  en 
væsentlig   forandret  Fordeling    af  de   til   kirkelige  t'ormaal 

Og  navnlig  til  det  kirkelige  Læreembedes  Udstyr  henlagte 
Midler  foretages  og  fastsættes  ved  Lov,  førend  Grund- 
lovens Tilsagn  i  §  80  idetmindste  for  saa  vidt  er  indfriet, 
at  en  Medvirken  fra  Kirkens  Side  formedelet  et 
samme  repræsenterende  Organ  er  bleven  mulig".  Heldigvis 
kom  Sagen  dog  ikke  til  Ende,  dels  paa  Grund  af 
den  Masse  af  Forarbejder,  af  lokale  Undersøgelser  og 
Taxationer,  der  viste  sig  uomgængelig  nødvendige,  dels 
paa  Grund  af  en  principiel  Uenighed,  idet  Bondevennepartiet 
ikke  vilde  nøjes  med  Mindre,  end  at  den  samlede  Tiende 
skulde  inddrages  —  ikke  i  en  særhg  kirkelig  Lønningsfond 
men  i  Statens  Finanser  (!).  I  Grundloven  mangler  jo  en- 
hver Garanti  mod  saa  vidtgaaende  Anslag. 


Med  Aaret  1860  begyndte  et  Røre  i  Studenter- 
verdenen, som  fortsattes  igjennem  nogle  Aar,  angaaende 
de  akademiske  Embedsexamina,  idet  der  ytredes  Misnøje 
med  at  have  de  akademiske  Docenter  til  Examinatorer,  og 
det  Ønske  kom  tilorde,  særlig  for  den  teologiske  Examens 
Vedkommende,  at  se  Prøven  overdragen  til  en  Exa- 
menskommission. 

Det  var  en  Sag,  som  tidlig,  henved  30  Aar  tilbage  i 
Tiden,  havde  sysselsat  mig. 

I  én  Henseende  finde  Universitetslærerne  hos  os  sig 
stillede  under  højst  ulige  Vilkaar,  idet  der  paa  de  tre 
første  Fakulteter  hviler  etExamensarbejde  som  en  trykkende, 
paa  Tid  og  Kraft  tærende  Byrde.  Indtil  Aaret  1851 
holdtes  den  teologiske  Examen  hvert  Fjerdingaar,  og  der 
var  en  Række  af  Aar  (Højdepunktet  naa'des  i  1840  og 
1841),    da  Examinandernes  Antal    var    henimod,    endogsaa 

over  100  aarlig.  altsaa  600  skriftlige  Arbejder  at  censurere  og 
30  Examensdage !  Hertil  kommer,  at  Forholdet  imellem 
de  Studerende  og  deres  tilkommende  Examinatorer  vanske- 
lig kan  bevares  i  ønskelig  Renhed  og  Frihed.  Professorerne 
fra  deres  Side  savne  Forvisning  om,  at  det  er  deres  Fore- 
drag øg  den  aandelige  Frugt  af  samme,  de  skylde  Antallet 
af  deres  Tilhørere,  og  i  de  Unges  Studier  vil  der  unægtelig 
kunne  ventes  større  Frihed  og  Uafhængighed,  hvor  Lærere 
og  Examinatorer  ikke  ere  de  selvsamme  Personer*).  Jeg 
er  mig  bevidst  at  have  fra  først  af  bestræbt  mig  paa  det 
Alvorligste  for  at  holde  min  Examination  anlagt  som  ren 
Kundskabsprøve ,  uden  nogen  Forudsætning  om,  hvorfra 
Kundskaben  maatte  være  hentet  og  uden  at  binde  mig  til 
nogen  bestemt  Form;  iblandt  unge  Grundtvigianere  af 
stræng  Observants  er  der  de.  der  have  holdt  sig  i  be- 
regnet Afstand  fra  mit  Kateder;  men  jeg  tro'r  ikke.  at 
Nogen  ved  Examensbordet  har  fornummet  Spor  til  nogen 
forskjellig  Medfart  fra  min  Side.  Men  det  staar  ikke  i 
Examinators  Magt  paa  nogen  Maade  at  afkræfte  den  Me- 
ning, livor  den  engang  har  sat  sig  fast,  at  han  sikrest  vil 
lade  sig  •tilfredsstille  ved  at  modtage  ved  Examensbordet. 
hvad  han  selv  har  givet  fra  Lærerstolen,  og  ved  at  modtage 
det  netop  saaledes,  som  han  har  givet  det.  Som  ung 
Universitetslærer  stod  det  derfor  for  mig  som  noget  i  flere 
Henseender  Ønskværdigt,  om  der  i  dette  Stykke  kunde 
opnaa's  en  Forandring.    I  enAfhandHng:  „Om  det  teologiske 


*)  Det  er  bekjendt  og  oftere  blevet  anført,  at  allerede  Biskop 
Gunnerus  for  snart  100  Aar  siden  udtalte  i  sin  Plan  til  Uni- 
versitetets Keform  (1771):  „Jeg  gjør  mig  intet  Haab  om  det 
kjøbenhavnske  Universitets  ret  blomstrende  Tilstand,  naar  ikke 
Examina  blive  forlagte  fra  Professorerne  til  andre  Mænd". 
(Kyerup's:    Hist.-statistiske  Skildr.  III,  2.    S.  393). 

Studium"  (Mdskr.  for  Lit.  9de  Bd.  1833.  S.  490)  ud- 
talte jeg  mig  for  et  teologisk  Examenskollegium,  sammensat 
af  Universitetslærere  og  Gejstlige.  Det  var  Billedet  af  det 
tyske  Studenterliv,  der  som  oftest  er  delt  imellem  flere 
Højskoler,  og  hvor  Scimlingen  med  Studerende  fra  forskj el- 
lige  Lande  naturlig  bringer  en  større  Frihed  og  Selvstæn- 
dighed ind  i  Studierne,  som  dengang  stod  levende  for  min 
Tanke.  Ved  efterhaanden  at  fatte  Virkeligheden,  som  den 
er  given  med  og  begrundet  i  vore  hjemlige  Forhold,  nær- 
mere i  Øje,  har  jeg  maattet  udsone  mig  med  den  Form, 
som  jeg  i  Principet  maa  erkjende  som  den  ufaldkomue. 
For  det  store  Flertal  af  Studenter,  som  i  det  djre  Hoved- 
stadsliv ere  henviste  til  Selverhverv  af  det  fornødne  Livs- 
ophold, er  og  bliver  det  en  Fristelse  at  søge  Gjenveje.  ad 
hvilke  Examensmaalet  kan  bhve  naa't  i  kortest  Tid  og 
med  mindst  Besvær.  Her  tilbyder  den  private  Manduktion 
sig  som  Nød-  og  Hjælpe-Institut.  Jeg  har  ikke  kunnet 
bringe  i  Erfaring,  at  denne  Form  for  Studering  bestaar 
nogetsteds  i  saa  udviklet  Form  og  med  saa  almindelig  Af- 
benyttelse som  hos  os.  HovedgEunden,  ved  Siden  af  det 
allerede  Anførte,  er  jeg  for  min  Del  tilbøjelig  til  at  søge  i 
vort  lærde  Skolevæsen:  i  Sammendyngning  ai  et  altfor 
mangfoldigt  Kundskabsstof  og  en  smaalig  Gaaen  i  det 
Enkelte,  der  vænner  de  Unge  til  bestandig  at  modtage 
uden  at  arbejde  selv.  Heraf  en  Raadvildhed  og  Hjælpe- 
løshed, naar  de  komme  til  Universitetet,  som  bringer  dem 
til,  mistrøstige  og  uvante  til  at  bruge  egne  Kræfter,  at 
søge  Sikkerhed  for  Fremgang  ved  at  gjøre  Universitetslivet 
til  en  fortsat  Skolegang.  Saalænge  imidlertid  Univer- 
sitetet selv  igjennem  de  offenthge  Prøver  anlægger  og 
gjennemfører  den  videnskabehge  Maalestok,  er  det  i  Stand 

til  at  udøve  en  tilbagevirkende  og  bestemmende  Indflydelse 
paa  det  hele  Manduktionsvæsen ;  men  ganske  anderledes 
vilde  Forholdene  stille  sig  fra  det  Øjebhk,  at  den  kontrol- 
lerende Myndighed  toges  ud  af  Universitetets  Haand.  Der 
findes  hos  os  ingen  Form  af  videnskabelige  Akademier, 
hvis  Medlemmer  der,  som  Tilfældet  er  med  Universitetspro- 
fessorerne, paahviler  en  Forpligtelse  til  at  fortsætte  de  viden- 
skabelige Studier  igjennem  de  forskjellige  Udviklings-Stadier. 
Det  vilde  følgelig  være  forgjæves,  om  man  i  Antallet  af 
praktiske  Embeds-  og  Bestillingsmænd,  gejstlige  og  civile, 
vilde  søge  Mænd,  der  saaledes  skulde  have  holdt  deres 
videnskabelige  Studier  vedlige.  at  de  som  Herrer  over 
Stoffet  skulde  være  Examinator-Hvervet  voxne,  og  ved  en 
Afslappelse  i  Examinationens  Grundighed  og  Paalidelighed 
vilde  et  gradvis  Forfald  af  det  videnskabeHge  Studium  ikke 
udeblive.  Det  skulde  være  besynderligt,  om  ikke  den 
nærmeste  Virkning  af  Examens  Henlæggelse  fra  Universi- 
tetet til  en  Examens  -  Kommission  blev  Organisation  af 
Manduktions-Instituter,  hvor  nogle  yngre  Personer,  med 
større  eller  mindre  videnskabelig  Brøkdannelse,  forenede 
sig  om  at  fordele  de  forskjellige  Videnskabsfag  imellem  sig, 
og  paatoge  sig,  —  efter  den  Erfaring,  der  snart  vilde  danne 
sig  om  Fordringernes  Beskaffenhed,  —  i  den  kortest  mulige 
Tid  at  gjøre  de  Studerende  færdige  til  at  bestaa  Examen. 
For  de  akademiske  Lærere  vilde  der  kunne  være 
Erstatning  at  finde,  selv  om  kun  de  dygtigere,  med 
større  Selvstændighed  fremstræbende  og  tillige  i  udvortes 
Henseende  heldigere  stillede,  Studenter  vedbleve  at  samle 
sig  om  dem  og  at  søge  den  videnskabelige  Befrugtning 
i  Universitetets  Høresale,  medens  Flertallet  blot  for 
et  Syns  Skyld,  i  alt  Fald  af  Hensyn  til  Stipendier,  vedlige- 

holdt  en  Forbindelse  med  Højskolen,  men  fandt  sig  tilfreds- 
stillede ved  at  gaa  udenom;  der  vilde  navnlig  for  de  teo- 
logiske Professorer  kunne  vindes  Tid  og  Frihed  til  Behand- 
ling af  religiøse  og  kirkelige  Æmner,  beregnede  paa  større 
og  mere  blandet  Tilhørerkreds.  Men,  dersom  Resultatet 
blev  det  forudseelige :  at  Landet  inden  føje  Tid  vilde  faa 
en  Gejstlighed,  hvoraf  Flerheden,  i  Mangel  af  videnskabelig 
Aandsudvikling,  hævede  sig  lidet  over  Lægprædikanter,  som 
ere  i  Stand  til  at  virke  stærke  Opvækkelser,  men  savne  de 
aandelige  Betingelser  for  at  virke  til  stadig  Opbyggelse, 
€nd  sige  for  at  magte  de  sekteriske  og  separatistiske  Be- 
vægelser i  en  stærkt  bevæget  Tid,  —  hvad  vilde  ikke  da 
være  tabt,  og  hvor  vanskeligt  vilde  det  blive  at  raade  Bod 
herpaa! 

Stødet  til  Bevægelsen  i  denne  Retning,  som  1860— 
1861  vandt  en  større  Tilslutning,  gik  ud  fra  nogle 
unge  Teologer  af  den  grundtvigske  Skole.  I  en 
foreløbig  Betænkning,  som  efter  Anmodning  af  de  Stude- 
rende blev  affattet  af  fire  af  Hovedstadens  Gejstlige  og  tre 
Kandidater,  udgjorde  Oprettelse  af  en  Examenskommission 
et  Hovedpunkt,  og  til  denne  Betænkning  støttede  et  An- 
dragende sig,  som  blev  indgivet  til  Ministeriet  af  93  Stu- 
derende. Det  er  ikke  usandsynhgt,  at  der  til  den  hele 
Bestræbelse  har  knyttet  sig  en  Tanke  om  at  faa  For- 
dringerne til  den  teologiske  Examen  en  hel  Del  nedstemte; 
€n  saadan  Forventning  stod  idetmindste  i  god  Samklang 
med  det  Syn,  hvormed  den  videnskabelige  Fordannelse  til 
den  gejstlige  Virksomhed  bliver  betragtet  fra  flere  Sider, 
navnlig  af  Grundtvigianerne.  Det  skulde  synes  ind- 
lysende, at  den  rette  gejstlige  Praxis,  netop  i  Tider  af 
stærke,  ofte  til  Yderhghed  gaaende  Spændinger,  kræver  en 

fast  og  fyldig  Grundlægning  paa  bred  Basis,  saaledes  som 
det  videnskabelige  Studium  kan  give  den.  Men  det  kunde 
ikke  falde  vanskeKgt  at  stille  den  tilstræbte  Forandring  i 
et  Lys,  som  maatte  have  noget  meget  Tiltalende  for  de 
unge  Studerende.  For  et  stort  Flertal  af  disse  vilde,  det 
tør  ikke  omtvivles,  Maalet  umærkelig  blive  forrykket:  i 
Stedet  for  den  anpriste  Frihed  i  Studierne  vilde  der 
træde  Frihed  for  Studering,  for  alvorligt  og  grundigt 
Studium.  I  en  udførlig  Betænkning  til  Ministeriet  søgte 
Fakultetet  at  paavise  de  nærmere  og  fjærnere  Konsekvent- 
ser  af  den  paatænkte  Foranstaltning,  saameget  niere 
som  Kultusministeren,  Biskop  Monrad,  selv  greb  om  den 
med  en  vis  utaalmodig  Iver*).  Ogsaa  i  Landsthinget 
1862,  hvor  Ministeren  allerede  fremkom  med  Begjæring  om 
Penge  til  Oprettelse  af  Examenskommissioner,  nyttede  jeg 
Lejligheden  til  at  udtale  de  Betragtninger,  som  vare 
modnede  hos  mig  ved  gjentagen  Iagttagelse  og  Overvejelse 
af  Forholdene    (Landsthingstid.    S.    1165  ff.)**).      Paa    en 


*)  Det  er  i  den  nyeste  Tid  ikke  blot  et  Yndlingstema  hos  Tscher- 
ning'er  og  I.  A.  Hansen'er  at  føre  den  Ulykke,  der  er  kom- 
men over  Land  ogKige,  tilbage  til  den  overvættes  „Intelligents", 
under  hvilken  Danmark  skal  lide,  for  atter  at  føre  Intelligentsens 
Forsyndelser  tilbage  til  Universitetet;  men  de  raaeste  Stemmer 
have  fundet  Gjenklang  hos  enkelte  Fostersønner  af  Universitetet. 
Særlig  kan  det  teologiske  Fakultet  fremvise  tidlig  fuld- 
færdige, ja  overmodnede  Kandidater,  som,  —  gaaende  ud 
•  fra  den  Forestilling,  at  et  Universitet  bør  give  hverken  Mere 
eller  Mindre,  end  der  haves  ligefrem  Brug  for  ved  den 
indre  Missions  Tjeneste,  —  ikke  have  Ord  til  at  beskrive, 
hvad  de  have  havt  at  lide  i  Universitetsaarene  af  en  teologisk 
Videnskab,  som  for  deres  Vedkommende  ganske  vist  har  været 
uden  Frugt. 

**)  I  „Fædrelandet''  Nr.  281 — 282  gav  jeg  ved  særlig  Anledning  en 
Artikel  angaaende  samme  Æmne:  „Roskilde-Konvent  og  teolo- 
gisk Examen". 

Skrivelse,  hvori  en  Del  Studerende  havde  henvendt  sig  til 
Fakultetet  angaaende  Henlæggelse  af  Examen  fra  Univer- 
sitetet til  en  Examenskommission,  blev  der  givet  et  Svar, 
som  fremkaldte  en  vis  Misstemning,  der  naturligvis  blev 
omhyggelig  næret.  Jeg  paatog  mig,  som  tidligere  ved 
anden  Lejlighed,  i  et  Par  Timers  Foredrag  i  offentligt 
Studentermøde  at  belyse  Svarskrivelsens  Indhold  og  derhos 
undergive  det  hele  Anliggende  en  Drøftelse,  —  ikke  uden 
forønsket  Indflydelse,  som  jeg  tror,  paa  ,  Stemningen  i 
Studenterv  er  denen . 


I  1860—1861  blev  det  tyske  Forbunds  Exeku- 
tionstrusel  mere  og  mere  paatrængende,  og  i  samme 
Forhold  blev  Lord  Hussell  animeret  til  at  drive  den 
pohtiske  Mæglerforretning  med  fordoblet  Iver.  Bestandig 
blev  der  drevet  paa  Indrømmelser  fra  dansk  Side,  uden 
at  der  for  den  forlangte  Føjelighed  gaves  mindste  Udsigt 
til  Vederlag  fra  Modstanderens  Side  eller  til  Bistand  fra 
den  venskabelige  Formynder.  En  Følge  af  denne  Pression 
var  Patentet  af  4de  Januar  1861,  som  gjorde  dansk 
eller  tysk  Sprog  ved  Konfirmationen  afhængig  af  Forældres 
eller  Værgers  Forlangende.  Ethvert  saadant  Skridt  bidrog 
kun  til  at  svække  Regeringens  Stilling,  vække  Misstemning 
hos  de  danske  Slesvigere  og  ægge  Tyskerne  til  bestandig 
videre  gaaende  Fordringer.  Rigsdagens  12te  Session 
nærmede  sig  til  Enden;  den  sluttedes  den  1ste  Februar. 
Men  forinden  enedes  alle  tilstedeværende  Medlemmer  af 
begge  Thing  (med  Undtagelse  af  4,  blandt  hvilke  An  dræ 
og  Tillisch)  om  at  oj)f ordre  Befolkningen  til  at  tiltræde 
en  Adresse  til  Regeringen,    hvori   det  udtaltes:    at    „det 

danske  Folk.  saa  lidt  som  det  gjør  Fordring  paa  at  be- 
herske Holsten  og  Lauenborg,  saa  lidt  vil  taale,  at  Hol- 
stens og  Lauenborgs  Forhold  til  Monarkiets  øvrige  Dele 
ordnes  paa  en  Maade,  der  bringer  disse  i  nogen  Afhængig- 
hed af  det  tyske  Forbund",  og  at  „det  er  rede  til  ethvert 
Offer  for  at  hævde  Kongerigets  og  Slesvigs  bestaaende 
konstitutionelle  Forening  og  den  danske  Nationalitets  lov- 
lige og  billige  Ret  i  Slesvig".  Adressen  blev  med  over 
71,000  Underskrifter  i  Maj  overleveret  til  Konsejlpræsiden- 
ten  Hall.  En  „Efterskrift  til  Adressen  af  16de  Januar" 
findes  fra  min  Haand  i  „Dagbladet"  Nr.  100. 

Til  samme  Tid  hører  et  lille  Skrift,  hvori  jeg  endnu 
engang  optog  det  gamle  Tema  for  at  søge  at  imødegaa 
den  Anfægtelse,  som  „Danskhedens  lovlige  og  bilHge  Ret 
i  Slesvig"  selv  her  hjemmefra  stadig  maatte  friste*): 
„Slesvig  og  de  venskabelige  Magter".  „Saalænge 
som  Afgjørelsen  endnu  er  forestaaende",  skrev  jeg,  „er  det 
Tid  til  at  tale  for  dem,  der  i  Danmarks,  den  danske  Re- 
gerings og  den  danske  Nationalitets  Stilling  til  Slesvig  se 
Livsspørgsmaalet  for  Danmarks  Fremtid.  Hinsides  Af- 
gjørelsen hgger  Tiden  til  at  tie". 


I  August  1861   blev  Johanneskirken  paa  Nørrebro 
indviet,  —  med  Frimodt,    min  Svigersøn,   til  Sognepræst. 


*)  Konfer.  Raasløff  var  Anfægteren.  Han  optraadte,  —  først 
anonym  under  Bogstavet  R.,  derefter  pseudonym  („Theofilus"), 
tilsidst  under  Navn,  —  paa  Hjemmetyskeriets  Vegne.  Jvi.  mine 
Kontra-Indlæg:  „Hr.  R.  og  den  historiske  Sandhed"  („Fædrel." 
1856.  Nr.  19 — 20).  „Til  Vurdering  af  Angi'iberne  af  Regeringens 
Sprogforanstaltninger"  („Dagbladet"  1860.  Nr.  131—132).  —  „Kon- 
ferentsraad  Raasløff  og  Sprogordningen  i  Slesvig"  („Dagbl." 
1863.     Nr.  73). 

Det  kirkelige  Bygningsværks  Historie  var  en  langsommelig 
Lidelseshistorie.  At  Værket  omsider,  trods  al  passiv  Mod- 
stand, kronedes  med  Held,  skyldes  en  lios  os  exempelløs 
Ihærdighed  og  selvopofrende  Nidkjærhed  af  private  Mænd, 
fremfor  Alle  Bankarkivar,  Kammerraad  Feilberg.  Det 
var  ikke  mere  end  simpel  Billighed,  at  det  af  Regeringen 
var  overladt  til  disse  Mænd  at  gjøre  Indstilling  til  den 
første  Besættelse  af  Præsteembedet,  og  Valget  faldt, 
uden  Paavirkning  fra  nogensomhelst  Side,  paa  den  otte- 
aarige  Kandidat,  i  hvis  Lod  det  er  faldet  at  samle  en 
Menighed  om  det  nye  spiHge  Midtpunkt.  —  I  September 
samme  Aar  erhvervede  min  Johannes  den  filosofiske 
Doktorgrad.  Af  sit  Arbejde:  „Laurentius  Valla",  udført 
under  lidet  gunstige  Forhold  paa  Jonstrup,  havde  han  Ære 
og  Glæde. 

Sommeren  1862  var  betegnet  ved  festlige  Dage. 
Fra  den  Ilte  til  den  17de  Juni  havde  Kjøbenha\Ti  Besøg 
af  nogle  hundrede  Studenter  fra  Kristiania,  Lund  og 
Upsala;  under  mit  Tag  havde  jeg  kjære  Gjæster:  Profes- 
sorerne Ljunggren  fra  Lund  og  Monrad  fra  Kristiania. 
I  Biblioteksgaarden,  —  Musæets  Bygnings- Kolos  var  den- 
gang endnu  ikke  kastet  ind  i  det  frie  Rum,  —  indviede  og 
overleverede  jeg  de  fire  Studenterfaner  med  Skikkelser 
af  Odin  (Upsala),  Thor  (Kristiania),  Frejr  (Lund),  Hejmdal 
(Kjøbenhavn),  udsyede  efter  Konst.  Hansen's  Tegning  af 
kjøbenhavnske  Damer,  som  vare  tilstede  paa  en  Estrade  i 
G-aardens  nordlige  Ende.  Fest  afløste  Fest:  i  Rosenborg 
Have,  i  Fredriksborg-Indelukke,  i  Nordmandsdalen  paa 
Fredensborg,  hvor  Fredrik  den  Syvende  var  Vært,  i  Marie- 
lyst Have,  i  Tivoli,  —  ganske  vist  for  meget  af  Fest, 
for    overstadig    Jubileren.       Vi    saa'    for    Meget    i    disse 

Studentertog.  Det  er  ikke  at  ønske,  at  de  i  denne  Skik- 
kelse skulle  gjentage  sig,  førend  de  opnaa  at  blive  et  san- 
dere Udtryk  af  Folkenes  indbyrdes  Stemning.  Meget  Yand 
maa  forinden  løbe  i  Stranden.  Men  „det  er  gjennem 
mange  og  lange  Omveje,  og  dog  med  en  forunderlig  haard- 
nakket  Konsekvents,  at  Historien  arbejder  sig  frem  til  et 
Maal,  som  en  højere  Haand  har  anvist  dens  møjsommelige 
Gjerning"*). 

Den  17de  JuK  førte  Kong  Fredrik  sin  kongelige 
Broder  Karl  den  Femtende  fra  Fredensborg  til  sin 
Hovedstad.  Kjøbenhavns  Borgere  beværtede  de  to  Konger 
i  Kristian  den  Fjerdes  Børssal;  hvilket  Modstykke  til 
Kongetaflet  1658  i  Riddersalen  paa  Fredriksborg!  —  Som 
kjøbeuhavnsk  Rigsdagsmand  havde  jeg  J.  L.  Hjerta  til 
Sidemand  ved  Taflet,  Historien  har  ogsaa  sin  Poesi; 
da  Dannerkongen  og  Svea-Kung  efter  Taflet  slog  hver 
sit  Søm  i  den  kjøbenhavnske  Borgervæbnings  nye  Fane,  da 
begge  Konger  gik  Arm  i  Arm  ned  ad  Børsterrassen  over 
Slotspladsen  til  Kristiansborg  igjennem  Folkevrimmelen, 
maatte  ethvert  nordisk  Hjærte  føle  sig  grebet  ved  Øjeblik- 
kets Symbolik. 

Den  25de  Juli,  Istedslagets  Tolvaarsdag,  stod  jeg  paa 
Flensborg-Kirkegaard  som  Indvier  af  Løve-Monu- 
mentet. Komitéen,  som  var  traadt  sammen,  havde  i  sin 
sexaarige  Virksomhed  havt  et  behageligt  og  lønnende  Hverv. 
Mændene,  som  her  fandt  sig  forenede  (Overpræsident 
Liittichau,  Ingeniørkaptajn  Købke,  Borgerrepræsentant, 
Handskemagermester  Larsen  og  jeg,  med  Tiltrædelse 
efter  Lejlighed  af  Amtmand  Lehmann,  Ideens  Fader, 


*)  Lehmanns  Ord. 

Og  Oberst  Wi Ister),  stode  sammen  i  varm  Interesse  for 
Sagen;  Forekommenhed  havde  vi  mødt  fra  alle  Sider;  de 
omtrent  25000  Rdl.  vare  komne  sammen  uden  Vanskelighed, 
og  Bis  s  en' s  Arbejde  var  lykkedes  fortrinlig.  Imidlertid  be- 
fandtes  der  i  sidste  Øjeblik  at  mangle  en  Sum,  omtrent 
1200  Rdl.,  til  forskjellige  mindre  Udgifter.  Kongen  havde 
hidtil  holdt  ethvert  Bidrag  tilbage,  og  det  forekom  Komi- 
téen passende  at  give  ham  Lejlighed  til  at  sætte  Kronen 
paa  Folkets  Værk.  Vi  søgte  og  fik  Foretræde  og  frem- 
førte vort  Andragende.  Efter  egen  Sjæls  Tilskyndelse 
havde  Fredrik  den  Syvende  upaatvivlelig  ikke  alene 
givet  Pengene,  men  ogsaa  tilsagt  sin  personlige  Nærværelse, 
hvor  det  gjaldt  at  hædre  de  sejrkronede  Krigeres  Minde. 
Men  fra  anden  Side  var  Kongen  behørig  forberedet,  og 
han  forblev  tillukket.  Af  Pengeforlegenheden  kom  vi 
imidlertid  ud.  Komitéens  Formand  Liittichau,  en 
Mand,  som  ved  ethvert  fædrelandsk  Anliggende  havde 
Hjærtet  paa  rette  Sted,  tilskød  det  manglende  Penge- 
beløb med  en  elskværdig  Fordringsløshed,  som  slog  enhver 
Indvending  til  Jorden.  —  ISIu  stod  jeg  der  med  Mindet 
om  Sejrsjubelen  for  tolv  Aar  siden,  stillet  imellem  den 
mægtige,  opkastede  og  stensatte  Gravhøj,  som  var  kranset 
af  Mindetavler,  ædelt  smykket  ved  Plantning,  og  det  stolte 
tildækkede  Mindesmærke,  —  omgiven  af  Mænd  og  Kvinder  fra 
Hovedstaden  og  Provinserne,  fra  Slesvigs  Stæder  og  Land, 
deriblandt  graahaarede  og  unge  Krigere  og  Invalider  fra 
den  hæderfulde  Krig.  Efter  Psalmesang  og  Indvielsesordet 
faldt  Dækket  under  Kanontorden  og  Tusinders  Hurraraab. 
Studentersangforeningen  istemte:  „Slumrer  sødt  i  Slesvigs 
Jord,  dyrekjøbt  den  blev  ved  Eder",  —  hvor  smeltende 
løde  ikke  Ord   og  Toner  her!    —   og:    „Den  danske  Land- 

soldat",    —   hvor  svulmede  ikke  Alles  Hjærter  af  Mod  og 
Fremtidshaab ! 

Der  gives  Minder,  som  man  ikke  for  nogen  Pris  vilde 
give  bort,  lade  fare  hen  i  Glemselens  Strøm,  selv  om  Er- 
faring senere  bereder  grusom  Skuffelse.  Og  Skuffelsen 
var  bitter  og  grusom,  naar  jeg  senere  kom  Ordene  ihu. 
som  dengang  vare  udtalte  med  fuld  Fortrøstning:  „Gud 
Herren  hjælper  Menneskene  ved  Mennesker.  Folkeret- 
tens Love  ere  ogsaa  hellige  Love.  Retsbevidstheden 
er  i  den  kristne  Verden,  i  vor  Verdensdel  idetmindste, 
ikke  lagt  saaledes  i  Dvale,  at  den  jo  kan  vækkes;  og,  hvor 
Overmodets  og  Overmagtens  Retskrænkelse  gaar  ud 
over  et  vist  Maal,  dér,  —  det  er  den  kristehge  Fortrøstning 
til  Gud  og  Mennesker,  —  paakalder  et  Folk  ikke  forgjæves 
Folkenes  Hjælp  i  Folkerettens  Navn"*).    Og  endnu  bitrere 


*")  „Det,  som  for  enhver  tænksom  Betragter  gav  Begivenhederne  i 
1864  deres  dybe  og  trøstesløse  Alvor,  var  ikke  blot  det  veder- 
styggelige Angreb  paa  et  uafhængigt  og  fredsommeligt  Folk, 
men  tillige  og  i  Særdeleshed  den  Tilstand  af  moralsk  Anarki, 
hvortil  der  ved  denne  Lejlighed  i  Europa  viste  sig  sørgelige 
Symptomer.  Det,  som  forhindrer  Hobbes's  Grundsætning  (Bel- 
lum  omnium  contra  omnes)  fra  at  komme  til  Udøvelse  i  hele 
sin  frygtelige  Frihed,  er  ikke  saa  meget  visse  Traktater  eller 
indre  nationale  Afgjørelser  som  Tilværelsen  af  en  eller  anden 
Autoritet,  der  sikrer  disses  Fuldbyrdelse,  Dannelsen  af  en  mæg- 
tig og  fast  Gruppe  af  Kegeringer,  der  ere  interesserede  i  Trak- 
taternes Opretholdelse  paa  samme  Tid,  som  de  ere  bestemte 
paa  i  fornødent  Tilfælde  at  give  Loven  Eftertryk". —  „Man  skulde 
i  1864  tro  sig  hensat  i  Ludvig  Moro's  smukke  Aarhundrede,  ved 
at  se  alle  de  sorte  Nederdrægtigheder,  man  gjensidig  viste  hin- 
anden den  sørgelige  Ære  at  fæste  Lid  til".  (J.  Klaczko:  „Eu- 
ropa, Polen  og  Danmark  i  1863—64".  S.  351—357).  —  I  Sandhed, 
dersom  Løgnens  Fyrste  bliver  ved  at  sidde  ved  Styret  i  de  eu- 
ropæiske Hoffer  og  Kabinetter,  saa  at  de  politiske  Organer  sætte 
en  ublu  Ære  i  at  tjene  ham  ved  at  overbyde  hverandre  i  ære- 
løse Brud  paa  Tro  og  Love,  synes  Intet  sikrere,   end  at  Europa 

viste  Skuffelsen  sig,  naar  jeg  dengang  havde  hilset  Mindes- 
mærket, rejst  ved  vore  Heltegrave  af  et  taknemligt  Folk, 
som  „Sindbillede  paa  Nordboens  Arv  fra  Slægt  til  Slægt: 
det  aarvaagne,  uforfærdede,  udholdende  Mandemod,  der 
skal  kalde  til  trofast,  heltemodigt  Forsvar  imod  Enhver, 
som  vil  bryde  vor  Grænsefred".  Dog,  det  er  ikke  fra 
Folket  og  fra  det,  der  er  gaaet  ud  af  Folkets  Kjærne,  at 
Skuffelsen  er  kommen,  og,  hvad  der  glimrende  har  beskæm- 
met enhver  Tvivl,  er  det  trofast  befundne  Hjærtelag  i  Sles- 
vigs danske  Befolkning. 

Fra  en  ædel  Efterfest  i  Graastens  Slotshave  og 
et  fortryllende  Opholdssted  paa  Højderne  ved  Flensborg- 
Fjord,  Justitsraad,  Dr.  Poul  sen' s  „Sol-Lie",  der  havde 
aabnet  sig  venlig  for  os,  søgte  vi  ned  til  Slien,  hvor  Oberst 
Wi  Ister  var  vor  Fører  i  Dannevirke-Skanserne,  derfra  op 
i  Sundeved  til  kjære  Præstefamilier  og  til  Dybbøl-Skanserne, 
—  fra  Sønderborg  igjennem  lille  Belt  langs  Jyllands  Kyst 
til  Aarhus,  Silkeborg,  Viborg,  Randers  og  tillands  tilbage 
over  Fy  en.  I  Graasten  havde  vi  overværet  en  Søstersøns, 
Pastor  Gad' s  Indsættelse  som  Sognepræst;  en  anden 
Søstersøn,  Provst  Swane,  havde  vi  besøgt  i  Hjermind  ved 
Viborg,  og  et  tredje  Besøg  gjaldt  paa  Tilbagerejsen  en 
kj  ær  Slægtning,  Provst  Pr  am -Gad  i  Gammelby  ved  Vejle. 


Rigsdagens  14de  Session,  fra  den  4de  Oktober 
1862  til  den  27de  Januar  1863,  aabnedes  og  sluttedes 
under  svære  Tryk  udenfra.  De  tyske  Stormagter  havde 
kort  forinden  forlangt  Ophævelse   af  den  bestaaende 


har  udspillet  sin  Rolle,  og  det  europæiske  Statslegeme  maa  falde 
ud  fra  hinanden  som  visne  Lemmer. 

Fælles  forfatning  af  2den  Oktober  1855.  et  nyt 
Forfatningsudkast,  som  skulde  forelægges  alle  Monar- 
kiets særlige  Repræsentationer  til  Vedtagelse,  og  for- 
langt Sprogforholdene  i  Slesvig  førte  tilbage  til  Til- 
standen før  1848.  De  truende  B,aad  og  raadende 
Trusler,  som  i  lang  Tid  vare  i  rigeligt  Maal  strømmede 
ind  fra  det  engelske  Kabinet,  naa'de  Højdepunktet  i  Noten 
af  24de  September,  hvori  den  venskabeUg  mæglende  Magts 
Udenrigsminister  gjorde  Forslaget  til  fire  jævnsides  staaende 
Repræsentationer  i  det  danske  Monarki  (!)  til  sit.  Det  var 
trykkende  under  saadanne  Forhold  at  sysle  med  daghgdags 
Sager,  og  der  var  i  Landsthinget  almindelig  Stemning 
for  ikke  at  skilles  ad  uden  en  offentlig  Henvendelse  til 
Kongen,  om  hvad  der  laa  Alle  tungt  paa  Sinde.  I  For- 
bindelse med  tre  andre  Medlemmer  af  Landsthinget,  af 
hvilke  Ploug  var  den  Ene,  fremlagde  jeg  Forslag  til  en 
Adresse  angaaende  Landets  politiske  Stilling.  Forslaget 
mødte  Modstand  hos  Regeringen  paa  Grund  af,  at  Rigs- 
dagen her  tiltog  sig  en  Stemme,  som  alene  tilkom  Rigs- 
raadet;  Lehmann  som  Ministeriets  Organ  og  jeg  som 
Ordfører  stode  her,  jeg  tro'r  for  første  og  eneste  Gang. 
imod  hinanden.  Med  39  Stemmer  imod  2  (Andræ  og 
Madvig)  vedtog  Thinget  Adressen,  der  udtalte  „Nødvendig- 
heden af,  at  det  politiske  Baand,  der  forbinder  Kongeriget 
og  Slesvig,  styrkes  og  udvikles  i  fri  og  folkehg  Aand",  og 
det  Utaalelige  i,  at  „Holstens  svævende  Stilling  giver  en  i 
stedse  stigende  Omfang  ben}i:tet  Anledning  til  fremmed 
Indblanding  i  det  danske  Kronland  Slesvigs  indre  An- 
hggender".  Kongen  modtog  Adressen  paa  Fredensborg 
ved  Thingets  Formand  M.  P.  Bruun  og  mi»g  som 
Ordfører,     men    forbeholdt    sig    at    besvare    den    skriftlig. 

Svaret  indeholdt  Erkj endelse  af  „den  patriotiske  og  loyale 
Aand,  hvoraf  Adressen  er  udsprungen",  men  nægtede  at 
indlade  sig  paa  Indholdet,  „da  dette  angaar  Anliggender, 
som  ikke  henhøre  under  Rigsdagens  forfatningsmæssige 
Omraade". 


Til  alle  Forulempelser  udenfra  kom  den  bestandige 
Uro,  hvortil  Folkekirkens  uordnede  Forhold  bleve 
benyttede  af  dem,  der,  med  Øjet  udelukkende  henvendt 
paa  Individernes  Interesse,  tabte  Synet  for  det  kirkelige 
Samfunds  Tarv. 

Ifølge  Loven  af  4de  April  1855  om  Sognebaandets 
Løsning  staar  det  Enhver  frit,  efter  forudgaaet  Anmeldelse 
„at  slutte  sig  til  anden  Præst  end  Sognets,  af  hvem  han 
ønsker  de  kirkehge  HandHnger  for  sit  Vedkommende  ud- 
førte, og  til  hvem  han  overhovedet  ønsker  at  vende  sig 
som  Sjælesørger".  Vitterlig  Trang  kan  næppe  siges  at 
have  været  tilstede  til  en  Lov  i  denne  Retning ;  Ben}i,telsen 
hidtil  maa  uden  Tvivl  fornemmelig  tilskrives  grundtvigianske 
Præster.  Men  Princip  et  i  sig  selv  er  ubestrideligt  og 
vil  nødvendig  gjøre  sig  gjældende,  eftersom  Præstens 
Forhold  til  Menigheden  bliver  mere  og  mere  erkj  endt  i 
dets  sande  Betydning.  Men  fra  først  af  have  de,  for  hvem 
Kirkesamfundets  Organisme  kun  staar  som  en  Tvang,  fuld- 
stændig Opløsning  derimod  af  den  kirkelige  Sogneinddehng 
som  Formaal,  ikke  set  Andet  i  denne  Lov  og  kunne 
følgerigtig  ikke  se  Andet  end  den  første,  svage  Begyndelse 
til  en  fremskridende  kirkelig  Opløsningsproces.  Det 
næste  Skridt  for  Agitationen  er  blevet  den  Fordring:  at, 
imedens  det  i  Loven    er   forudsat   som  Selvfølge,    at    den, 

31 

som  søger  hen  til  en  anden  Præst,  dermed  slutter  sig  til 
den  Sognekirke,  hvor  denne  Præst  er  ansat,  bør  Sagen 
vendes  om,  saa  at  Sognebaandsløseren  skal  have  Ret  til  at 
lade  enhver  kirkelig  Handhng  for  sit  Vedkommende  udføre 
af  udensogns  Præst  i  Sognets  Kirke;  —  et  privat  Lov- 
forslag var  allerede  blevet  indgivet  i  Folkethinget  1861 
,,om  Udvidelse  af  Retten  til  Kirkers  og  Kirkegaardes  Be- 
nyttelse". Først  saaledes,  lod  det  sig  forudse,  vilde  Sogne- 
baandsløsningen  kimne  ventes  at  ville  gribe  om  sig,  naar 
den  ikke  var  forbunden  med  Opofrelse  eller  Ulejlighed  af 
nogensomhelst  Art.  Det  var  Altergangen  med  dertil 
hørende  Gudstjeneste,  der  udgjorde  det  egentlige  Strids- 
punkt-, thi  ved  kirkelige  Handlinger,  der  have  Karakteren 
af  kirkelige  Familiehandlinger,  —  Barnedaab,  Brudevielse. 
Begravelse,  —  viste  der  sig  fra  den  anden  Side  Villighed 
til  at  komme  Ønsket  imøde. 

Det  grundtvigianske  Parti  har  under  sin  for- 
dringsfulde Optræden  til  ingen  Tid  mødt  en  fast  og  be- 
stemt Holdning  fra  Kirkebestyrelsens  Side.  Det  var  heller 
ikke  nu  Tilfældet.  Partiet  fandt  i  Folkethinget  Under- 
støttelse hos  „Bondevennerne",  og  overfor  denne  Koa- 
lition var  det  kj  endeligt,  at  Kirkeministerens,  Mon  rad 's 
Stilling  savnede  ønskelig  Fasthed.  Imidlertid  blev  der  af 
Ministeriet  forlangt  Betænkning  om  Sagen  hos  samtlige 
Biskopper.  Denne  gik  fra  dem  alle.  alene  med  Undtagelse 
af  Kierkegaard  i  Aalborg,  ud  paa  den  bestemteste  og 
indstændigste  Fraraaden  af  en  saa  indgribende  Forrykkelse 
af  Sogneforholdet,  støttet  paa  Grunde,  som  vare  hentede 
fra  Menighedshvets  indre  Forhold.  Desuagtet  udkom  An- 
ordningen af  2den  Oktober  1862,  som  indrømmede 
den  forlanofte  E^rihed.    uden  at  der  toeres  det  mindste  Hen- 

syn  til  de  kirkelige  Overtilsynsmænds  Modforestillinger. 
Det  var  her  baade  Afgjørelsen,  hvortil  man  var  kommen, 
og  Afgjørelsens  Vej  og  Maade,  der  i  lige  Grad  opfordrede 
til  Indsigelse. 

I  første  Henseende  stod  og  staar  det  klart  for  mig, 
at  den  herved  aabnede  Frihed,  saafremt  den  vil  blive  be- 
nyttet, som  den  kan  benyttes,  vil  kaste  Ufred,  Splid  og 
Partidannelser  ind  i  de  enkelte  Sognemenigheder  og  imellem 
Præsterne  indbyrdes.  Men  desuden  —  det  Punkt,  der  nu 
er  naa't,  vil  ligesom  ethvert  tidligere  kun  blive  betragtet 
af  det  opløsningsivrige  Parti  som  et  Overgangstrin. 
Der  bliver  ikke  lagt  mindste  Skjul  lierpaa;  og,  hvorfra  den 
stansende  Magt  skal  komme,  er  ikke  let  at  sige  —  i  en 
Kirke,  der  endnu  staar  hen  uden  noget  forfatningsmæssigt 
Organ.  I  sidste  Henseende  er  den  danske  Folkekirke,  — 
saaledes  som  det  her  viste  sig  at  være  Tilfældet,  —  vold- 
given til  enkelt  Mands,  den  til  enhver  Tid  ansvarlig  styrende 
Kirkeministers  personlige  Tykke.  Det  er  meget  sagt,  og 
dog  ikke  for  meget,  at  Folkekirken  efter  1848  har  været 
og  er  udsat  for  mere  vilkaarlig  Behandling,  end  Stats- 
kirken kunde  være  det,  saalænge  den  var  lagt  ind  under 
den  kollegiale  Myndighed  af  det  danske  Kancelli.  To 
Smaaskrifter  betegne  Endepunktet  af  min  kirke- 
lige Virksomhed  i  Rigsdagen:  „Anvendelsen  afLoven 
om  Løsning  af  Sognebaandet".  (1862)  og  „To  kirkehge  Fore- 
drag fra  Landsthingssalen".  (1863).  „Med  de  Udtalelser, 
der  læses  paa  de  foranstaaende  Blade",  —  saaledes  slutter 
det  sidstnævnte  Skrift  angaaende  den  heftige,  men  ufrugt- 
bare Forhandling  i  Landsthingssalen,  —  „er  min  Virk- 
somhed i  Folkekirkens  Tjeneste  paa  Rigsdagen  afsluttet. 
Ved  noget    mere   Understøttelse    end    den,    der    er  bleven 

31* 

mig  til  Del,  tør  jeg  tro,  at  Adskilligt  vilde  kunne  være 
opnaa't,  Adskilligt  kunne  være  forebygget.  Det  be- 
timelige Tidspunkt  har  været  tilstede,  men  det  er 
hengaaet  ubenyttet.  Da  Grundloven  blev  vedtagen  i  1849, 
vare  vi  langt  fra  at  vente,  at  Tilsagnet  i  §  80:  „Folke- 
kirkens Forfatning  ordnes  ved  Lov" ,  skulde  blive  hen- 
staaende  som  et  dødt  og  tomt  Ord,  at  Kirken  skulde  være 
vedbleven  Aar  for  Aar  at  savne  et  forfatningsmæssigt  Or- 
gan til  at  dæmme  imod  vilde  og  regelløse  Frihedslyster, 
som  nu  ikke  have  kunnet  imødegaas  med  fornøden  Kraft 
og  forønsket  Virkning.  —  Der  finder  for  Danmark  en  kirke- 
lig Isolering  Sted.  Jeg  kjender  intet  Land  i  Europa, 
hvor  en  Frihed,  som  der  her  er  tilstaaet,  er  gj ældende,  — 
en  Frihed,  som  er  ligefrem  beregnet  paa  at  opløse,  at 
undergrave  den  bestaaende  ældgamle  Menighedsordning,  — 
og  heller  ikke  kjender  jeg  noget  Land,  hvor  Kirken  staar 
i  den  Grad  værgeløs  overfor  den  pohtiske  Myndighed,  som 
Tilfældet  er  med  den  danske  Folkekirke".  —  I  de  18  Aar 
siden  1848  har  Kirkeministeriets  Portefeuille  befundet  sig 
i  8  forskjellige  Hænder;  ved  to  af  de  seneste  Skifter  har 
den  været  hæftet  til  Justitsministeriets.  En  forhen- 
værende Chef  for  Politivæsenet  (Bræstrup),  som 
havde  tilbragt  sit  Embedsliv  indtil  Oldingealderen  i  dets 
Tjeneste,  har  derefter  været  Chef  for  Kirke-  og  Skole- 
væsenet i  Danmark,  og  hans  Formand  (Heltzen)  havde 
som  Amtmand  i  Slesvig  almindehgt  Ord  paa  sig  for  ikke 
engang  at  staa  i  ligegyldigt  Forhold  til  Kristendom  og 
Kirke.  Det  bliver  bestandig  mere  vanskeligt  at  danne  sig 
ForestilHng  om,  hvad  der  skal  give  Adkomst  til  denne  Post. 
Mit  Forhold  til  Monrad,  —  én  Gang  varmt, —  havde 
længe  været  køhgt;  fra  dette  Tidspunkt  sank  det  til  Fryse- 

punktet,  uden  igjen  at  hæve  sig.  Jeg  kunde  ikke  finde 
Bund  i  Manden.  Det  vilde  ikke  lykkes  mig  at  opdage 
Noget,  der  stod  saa  ubetinget  fast  for  ham,  at  han  ikke 
skulde  kunne  tindes  villig  til  at  gaa  paa  Akkord.  Og  med 
alle  glimrende  Egenskaber  —  hvor  sørgeligt  overvurderede 
han  ikke  sin  Evne  til  at  magte  Forholdene,  da  han  efter 
Fredrik  den  Syvendes  Død  bød  sig  til  som  første  Styrmand 
paa  det  slingrende  Statsskib!  Efter  den  ubegribelige 
Udvandrings-Beslutning  sparede  han  mig  Afskeden,  og  jeg 
tilstaar,  at  det  var  med  større  Forundring  end  Smerte,  jeg 
saa'  ham  vende  sit  Fædreland  Ryggen. 

Mit  Skriftfortolknings-Arbejde  havde  jeg  længe 
ønsket  at  kunne  afslutte  med  et  af  Apostelbrevene,  og  det 
var  da  Romerbrevet,  indholdsrigt  og  dybtgaaende  som 
intet  andet,  hvortil  min  Hu  stod.  Arbejdet  var  imidlertid 
blevet  dels  sinket,  dels  afbrudt  ved  mellemtrædende  Hin- 
dringer af  forskjellig  Art,  og  det  var  saaledes  først  paa 
min  halvfjerdsindstyveaarige  Fødselsdag,  den  22de  April 
1863,  at  jeg  naa'de  Fortalens  Slutningsord:  „Idet  jeg  efter 
al  Sandsynlighed  nedlægger  Pennen  i  Skriftordets  umiddel- 
bare Tjeneste,  vil  man  maaske  holde  mig  det  Haab  tilgode, 
at  der  ved  mit  Arbejde  i  denne  Retning  maa  være  givet 
et  Stød  fremad  til  egen  exegetisk  Literatur  i  det  skandina- 
viske Norden;  der  trænges  hertil  mere,  end  tilbørligt  er". 
Til  den  magasinerende  Vidtløftighed  i  de  tyske  Kommen- 
tarer, Stort  og  Smaat,  Løst  og  Fast,  Forældet  og  Død- 
født i  broget  Blanding  imellem  hinanden,  —  saaledes  skrives 
der,  hvor  der  ikke  er  Tid  og  Stunder  til  at  prøve,  veje  og 
vælge,  —  er  der  her  givet  et  Modstykke,  som  en  Tidlang 
turde  befindes  tjenhgt  for  Læserne. 

Fem  Dage  før  Skjellet  af  de  syv  Gange  ti  Aar,  — 

selve  den  70de  Fødselsdag  blev  fejret  med  Taknemlighed 
iblandt  Slægt  og  Venner  og  festlig  ihukommet  af  Studenter 
og  Embedsbrødre,  —  deltog  jeg  i  den  nye  Studenterfor- 
eningsbygnings  Indvielse  den  17de  April  1863.  Et 
festligt  Tog  af  gamle  og  unge  Studenter,  jeg  med  Ploug 
til  Sidemand,  drog  med  Faner  og  klingende  Spil  ud  fra 
det  trange,  forrøgede  Hus  i  Boldhusgade  for  at  tage  det 
nye.  skjøntbeliggende  og  kunstnerisk  udsmykkede  Studen- 
terhjem i  Besiddelse.  —  den  første  Bygning,  der  var 
rejst  paa  Gammelholm.  Efter  en  Kantate  af  Richardt, 
hvor  Text  og  Musik  (af  Hartmann)  anslog  Strænge  baade 
i  Dur  og  Mol,  holdt  jeg  Indvielsestalen  i  den  festligste 
Stemning;  er  det  dog  ikke  i  Studenterverdenen,  at  vi  for- 
nemmelig skulle  søge,  —  hvad  Digteren  saa  skjønt  udtalte,  — 

„De  mange  Bække  smaa, 
Der  brødres  til  en  mægtig  Aa, 
Som  rinder  ej  med  sagte  Kluk, 
Faar  Kraft  fi-a  tusind'  Aarer, 
Fra  Dybets  Malm,  fra  Himlens  Dug, 
Fra  Danmarks  Smil  og  Taarer, 
Som  elves  gjennem  Oldtids  Ur, 
Men  spejler  dog  en  dansk  Natur"! 

Ikke  mange  Dage  derefter  anmeldte  Kong  Fredrik  sit 
Besøg.  Han  hilste  Studenterforeningen  som  Gjenbo  til 
Kristiansborg  og  modtog  sin  Hilsen  af  de  Unge: 

„Til  Dig,  som  Folkets  Frihed  gav, 

Vi  glemme  ej  vor  Gjæld. 

Der  er  Alvor  deri, 

Hver  Gang  vi 

Ønske,  Konge!   Dig  Hæder  og  Held". 

For  den  manglende  Belysning  i  Festsalen  udbad  Kongen 
sig    at    maatte    sørge.       Fra    Studenterforeningen    aflagde 

Kongen  Besøg  i  den  nye  Universitetsbiblioteksbyg- 
ning,  hvor  jeg  som  Universitetets  Rektor  modtog  ham. 
Til  Middagstaflet  var  jeg  samlet  med  Studenterforeningens 
Seniorat  og  Bibhotekets  Personale  m.  Fl.  Det  laa  mig 
nær  her  at  udbringe,  paa  den  gamle  og  den  unge  Studen- 
terslægts Vegne,  en  Skaal  for  Kongen  som  „Folkets  fader- 
lige Ven".  Til  et  saadant  Taffel  i  en  Kongesal  af  ung  og 
yngre  Verden  uden  Hensyn  til  Rang  og  Stand  hørte  der 
en  oplivende  Tone,  som  kun  kunde  angives  ovenfra.  Men 
den  savnedes  ikke ;  —  Kong  Fredrik  gav  sig  her  hen  i  sin 
hele  menneskelige  Naturlighed,  der  anstod  ham  saa  vel. 

Med  Landsthingets  14de  Session  var  Valg- 
perioden som  Rigsdagsmand  for  mit  Vedkommende  ud- 
løben, og  ved  Prøvevalget  til  den  forestaaende  Valghand- 
ling erklærede  jeg  ikke  at  kunne  modtage  Valg.  Derimod 
tro'de  jeg  at  burde  beholde  min  Plads  i  Rigsraadet. 


Ved  Kundgj øreisen  af  30te  Marts  1863  opgaves 
officielt  Forsøgene,  som  havde  været  fortsatte  indtil  Yd- 
mygelse, paa  at  bringe  Holsten  i  konstitutionel  For- 
bindelse med  Danmark-Slesvig,  og  Trontalen  ved  Aab- 
ningen  af  det  overordentlige  Rigsraad  den  22de  April  hen- 
viste til  „Nødvendigheden,  hvori  Kongen  var  bleven  sat 
ved  det  tyske  Forbunds  Beslutninger  og  den  holstenske 
Provinsialstænderforsamlings  Optræden,  at  tage  Bestemmelse 
om  Holstens  forfatningsmæssige  Stilling  i  Monarkiet".  Vist- 
nok var  Udskillelsen  af  den  absolut  umedgjørHge  Lands- 
del kun  et  foreløbigt  Skridt,  men  det  var  af  afgj ørende 
Betydning  for  den  fremtidige  Gang  af  Regeringens  PoKtik. 
I  Holsten  og  i  Tyskland  var  der    som  altid,    hvor  det 

srjaldt  Forholdet  til  Danmark,  Enstemmighed:  enstem- 
migt Forbitrelses-Skrig  over  „Danmarks  egenmægtige  Frem- 
færd" (!),  som  skulde  være  Krænkelse  af  de  jesuitisk  op- 
digtede Forpligtelser,  der  skulde  være  overtagne  ved 
Underhandlingerne  i  1851 — 52.  I  Danmark  stode  som 
altid,  hvor  det  gjaldt  Forholdet  til  Tyskland,  Meninger  og 
Domme  skarpt  overfor  hinanden.  I  Forbindelse  med 
H.  Hage  fremlagde  jeg  i  Rigsraadet  Forslag  til  en  Adresse 
til  Kongen,  hvori  udtaltes  Tilfredsstillelsen,  hvormed  man  ved 
Trontalen  fandt  sig  henvist  til  „den  nødvendige  Betingelse 
for  en  fremtidig  fri  og  rolig  Udvikling  og  til  en  Udløsning 
af  Fællesskabet  (med  Holsten),  naar  dette  truer  med  at 
fremkalde  fremmed  Indblanding  i  indre  Anliggender".  Der 
føjedes  til:  ,.Idet  Forbindelsen  imellem  Holsten  og  det 
øvrige  Monarki  bliver  løsere,  er  et  kraftigere  Sammenhold 
imellem  Kongeriget  og  Slesvig  en  Nødvendighed".  Denne 
Adresse  opnaa'de  efter  langvarig  Forhandhng  kun  25 
Stemmer  imod  20;  saa  talrig  var  Oppositionen  imod 
Ministeriet  og  den  nationale  Politik*).  AfKongen, 
som  modtog  den  paa  Skodsborg  ved  en  Deputation,  be- 
staaende  af  Præsidenten  (Madvig).  Ordføreren  (mig)  og 
en  af  Sekretærerne  (Søkaptajn  Tuxen),  blev  den  mod- 
tagen med  faa  og  lidet  sigende  Ord. 

Med  det  grundtvigianske  Parti  skulde  Striden 
endnu  engang  blusse  op.  Saalænge  man  indskrænkede  sig 
til  at  gjentage  Jubileringen  over  „den  mageløse  Opdagelse", 
at  vi  i  det  apostoliske  Symbolum  tilligemed  Forsagelsen 
skulde  have  „Ord  af  Herrens  egen  Mund",  kunde  man 
lade    den   fixe    Ide    staa  hen  ligesom  saamangen  anden; 


*)  Mit  indledende  Foredrag   læses    i   Rigsraadsti denden  S.  181  ff., 
mit  Slutningsforedrag  S.  561  ff. 

jeg  skulde  ikke  have  fundet  Betænkelighed  ved  „trøstig  at 
overlade  det  kirkelige  Paradox  til  stille  Selvoverlevelse",  og  at 
sætte  min  Lid  til  den  Befrugtning,  som  ellers  er  at  finde  i 
de  ikke  faa  sunde  Sider  af  den  grundtvigske  Retning.  Men 
det  er  som  altid  den  praktiske  Anvendelse,  der 
gjøres  af  fixe  Ideer,  som  bestemmer  deres  Uskyldighed 
eller  deres  Farlighed.  Og,  naar  der  bliver  paastaaet  i 
Henhold  til  den  i  Luften  svævende  Paastand  om  Herrens 
eget  Mundsord,  at  en  Daab,  hvor  „det  levende  Ord-' 
(Tro'sartiklerne)  ikke  har  lydt  fuldstændigt  og  korrekt,  ikke 
er  en  ret  kristelig  Daab,  naar  der  læres,  at  dette  Ord 
virker  i  Daabsmomentet  som  „almægtig  skabende  og  gj  en- 
fødende  Guds-Ord",  da  er  det  ikke  Tid  at  tie.  Jeg  idet- 
mindste  har  følt  mig  forpligtet  til  at  arbejde  mod  den 
kj ødelig-fantastiske  Forrykkelse  af  alt  sundt  kristeligt  Be- 
greb. —  Saaledes  ogsaa  den  grundtvigske  Friheds- 
Teori.  Den  kan  paa  sit  Sted  træde  ret  vellydende  frem. 
særlig  i  Tider,  hvor  der  hos  Teologerne  er  Hang  til  at 
binde  og  stramme.  Men,  naar  den  kirkelige  Friheds  For- 
dringer udlægges  saaledes,  at  „Præsterne  ikke  skulle  være 
bundne  til  nogen  Alterbog  eller  Psalmebog  eller  nogen 
anden  Læreforskrift  end  den  hellige  Skrift,  som  de  vide  at 
forstaa  og  forklare  den  bedst",  at  fremdeles  „Præ- 
sterne ikke  skulle  være  bundne  til  at  betjene  Andre  med 
det  Hellige  end  dem,  de  efter  deres  Samvittighed  tør  be- 
tragte som  Medtroende",  saa  er  Vejen  herved  anvist 
paa  én  Gang  til  fuldkommen  kirkelig  Opløsning  og  til 
et  hierarkisk  Præsteherredømme  uden  Maal  og  Grænse. 
Hermed  er  Hovedindholdet  angivet  af  to  Smaaskrifter: 
„Skriftordet  og  det  levende  Ord".  (1863)  og  „Om  den 
grundtvigske  Præstefrihed".  (1864).    Det  første  udkom  i  en 

gunstig  Tid.  da  Krigsuvejret  endnu  ikke  antoges  at  hænge 
os  over  Hovedet;  den  sidste  Haand  havde  jeg  lagt  derpaa 
under  nogle  Dages  Oj^hold  i  Upsala.  I  kort  Tid  bleve 
flere  Oplag  nødvendige.  Samtidigheden  med  Martensen's 
udførligere  Skrift :  „Til  Forsvar  mod  den  saakaldte  Grundt- 
vigianisme", var  et  heldigt  Sammentræf.  Under  saameget 
ugunstigere  Stjæruer  kom  det  andet  Skrift  for  Lyset,  — 
fjorten  Dage  førend  de  preussisk-østerrigske  Røverhorder 
væltede  sig  ind  over  Ejderen,  —  habent  sua  fata  libelH. 

I  Sommeren  1863  gjentog  jeg  med  Hustru  og  Datter 
Besøget  i  Stockholm  og  Upsala.  Der  laa  sexten  Aar 
imellem  sidste  Besøg;  hvor  mærkelig  fandt  jeg  ikke  Sver- 
rigs  Land  fremblomstret!  Rejsen  gik  denne  Gang  over 
Land,  mest  ad  Jernvej :  over  Lund,  Yexiø,  hvor  jeg  be- 
søgte Tegners  Grav,  det  paradisiske  Jønkøping  ved  Syd- 
spidsen af  Vettern,  som  med  sit  spejlklare  Vand  og  sine 
bratte  Skrænter  minder  om  Søerne  i  Schweits  eller  Over- 
italien, —  Grenna.  Omberg  og  Alvastra,  Yadstena  og  Mo- 
tala;  herfra  paa  Kanalen  til  Stockholm,  Paa  Rejser  har 
en  Hovednydelse  for  mig.  —  og  min  Hustru  delte  ogsaa 
heri  Smag  med  mig,  —  bestaaet  i  den  fuldkomne  Frihedstil- 
stand, med  fuld  Raadighed  over  Anvendelse  af  Dage  og 
Timer.  Som  Følge  heraf  var  jeg  altid  betænkehg  ved  at 
gjøre  Besøg  og  knytte  nye  Bekjendtskaber.  Alleiede  fra 
Rejserne  i  min  Ungdom  havde  jeg  vundet  den  Erfaring, 
ilt  det,  som  kan  vindes  ved  Synet  af  en  eller  anden  fremmed 
Personlighed  ved  et  flygtigt,  formelt  Bekjendtskab,  en  mere 
eller  mindre  tilbageholden  Samtale,  ikke  staar  i  Forhold 
til  den  Tvang,  man  derved  paalægger  sig  med  Gjenbesøg. 
Benyttelse  af  ceremoniel  eller  velment  Høflighed,  af  vel- 
villig  meddelte  Anvisninger   og  videre  Anbefahnger   m.  m. 


1859—1866.  489 

Ogsaa  i  Stockholm  fandt  jeg  mig  vel  ved  denne  Metode ;  og. 
naar  jeg  ser  hen  til  den  store  Skuffelse,  der  endnu  inden 
Udgangen  af  samme  Aar  skulde  beredes  os  fra  Sverrigs 
Regering,  kan  jeg  kun  lykønske  mig  ved  ikke  at  have 
nyttet  Lejligheden,  som  laa  nær.  til  at  søge  Nogen  af  dem 
i  Sverrigs  Hovedstad,  der  paa  nogen  Maade  hørte  til 
Styrerværket.  Den  firsindstyveaarige  Afzelius  søgte  mig 
trofast  fra  sit  Enkoping.  Jeg  fornyede  Bekjendtskabet  med 
Professor  Beckmann  i  hans  Præstegaard  i  Gammel-Upsala 
og  med  Professor  Carlsson,  som  i  de  selvsamme  Dage 
blev  Ekklesiastikminister ;  han  havde  forskaffet  os  Logi 
paa  Karl  den  Trettendes  Plads  og  førte  os  paa  Danipbaad 
ud  til  sit  Landsted  i  jSTærheden  af  Ulriksdal.  I  et  nærmere  For- 
hold kom  jeg  til  „Aftonbladef's  Redaktør,  Mag.  Sohlmann, 
som  lever  og  aander  i  Arbejde  for  Nordens  Enhed.  løvrigt 
tumlede  vi  os  efter  Hjærtens  Lyst  paa  Udflugter  i  Stock- 
holms hge  skjønne  og  minderige  Omegn.  En  lykkehg  Til- 
skikkelse hjalp  os  paa  Tilbagerejsen  til  et  LidbHk  i  to 
svenske  Familiekredse  af  sjælden  Elskværdighed:  Friherre 
Gyllenhål  paa  Hårlingstorp  ved  Skøfde,  hvorfra  vi  be- 
søgte det  skjønne  Kinnakulla,  og  Herredshøvding  O  d  e  n- 
crants  paa  Toi'pa  ved  Jønkøping.  Her  modtoge  vi  et 
Telegram,  der  meldte  min  Søn  Johannes's  gejsthge  An- 
sættelse i  Fredericia;  paa  svensk  Grund  ved  sildig  Middag 
i  Malmø  klinkede  vi  paa  Omflytningen  fra  Lærerstolen  paa 
Jonstrup  til  Prædikestolen  i  Trinitatis-Kirke  i  den  jyske 
Fæstning. 

Den  glædelige  Hjemkomst  fra  en  nydelsesrig  Rejse 
og  de  friske  Rejseindtryk  fra  Lund  og  Upsala,  hvor 
Flytningen  af  Universitetet  til  Hovedstaden  var  staaende 
Stridspunkt,    gave    mig    Æmnet    til    min    Universitetstale 

ved  Kong  Fredrik  den  Syvendes  sidste  Fødselsdag  i 
Oktober:  „Den  danske  Universitetsstad  som  Kongestad"; 
—  jeg  var  nemlig  i  Efteraaret  1862  bleven  valgt  paa  ny 
til  Universitetets  Rektor  for  det  følgende  Aar. 


Heller  ikke  vendte  vi  tilbage  til  Fædrelandet  med 
Tanke  om  at  blive  Vidner  til  umiddelbar  forestaaende 
Udbrud  af  Uvejret.  Vistnok  vare  Truslerne  fra  de  tyske 
Magter  blevne  mere  og  mere  nærgaaende  efter  den  danske 
Regerings  Skridt  af  30te  Marts ;  men  det  antoges  dog  ikke 
endnu,  at  Danmark  skulde  saa  fuldstændigt  blive  givet  til 
Pris  af  Vestmagterne  for  Røverpolitiken,  og  Troen  paa 
Broderpagten  med  Sverrig-Norge  maatte  efter  alle  Mærker 
synes  at  vinde  i  Styrke.  Kongebesøgene,  som  ikke  kunde 
tænkes  at  være  uden  politisk  Betydning  i  Tider  som  disse, 
vare  i  Sommerens  Løb  gjentagne  fra  begge  Sider,  og  den 
29de  August  havde  de  tvende  Udenrigsministre  forhandlet 
mundtlig  i  Kjøbenhavn.  I  et  Selskab  hos  Orla 
Lehmann  paa  Svigerfaderens,  Etatsraad  Puggaard' s 
Landsted  i  Ordrup  den  3die  September  var  Grev 
Hamilton,  den  svensk-norske  Afsending,  iblandt  Gjæ- 
sterne;  han  skulde  Dagen  efter  tiltræde  Rejsen  til  Stock- 
holm. —  det  antoges,  og  selv  modsagde  han  det  ikke,  for 
at  deltage  i  den  endelige  Afslutning  af  Forbundstraktaten, 
I  Rigsraadet,  som  aabnedes  den  28de  September,  fore- 
lagdes „Udkast  til  en  ny  Grundlov  for  Kongerigets  og 
Slesvigs  Fællesanliggender".  Efterat  Holstens  konstitu- 
tionelle Udskillelse  var  besluttet,  fulgte  dette  Skridt  med 
Nødvendighed.  Lovudkastet  maatte  hilses  som  „det  stærke 
Bindemiddel   imellem   Kongeriget    og  Slesvig".      Der   blev 

ved  samme  Lejlighed  fra  Regeringens  Side  tillige  gjort 
alvorligt  Forsøg  paa  at  afværge  en  mere  og  mere  truende 
Fare,  idet  Valgloven  fra  1849  gjorde  det  muligt  for 
Bønder  massen,  naar  den  først  kom  til  Bevidsthed  om 
sin  numeriske  Magt,  at  bringe  en  Majoritet  ind  i  begge 
Thing.  Hvad  der  saaledes  vakte  Stemning  imod  det  nye 
Grundlovsudkast  fra  én  Side,  maatte  hos  alle  dem,  der 
delte  Regeringens  Frygt,  styrke  Interessen  for  dets  An- 
tagelse. „Mit  Navn",  saaledes  ytrede  jeg  mig  i  Rigsraads- 
samlingen,  „findes  iblandt  dem,  der  staa  under  Grundloven 
af  5te  Juni  1849;  men  jeg  udtaler  uden  Betænkelighed 
den  Overbevisning,  at  der  ved  denne  Forandring  (Valg- 
retten til  Landsthinget  betinget  ved  den  Census,  der 
hidtil  havde  været  Betingelse  for  Valgbarheden)  vil 
være  vundet  en  væsentlig  Forbedring,  en  væsentlig  Be- 
tryggelse for  vor  pohtiske  Fremtid:  for  en  Udvikling,  hvor 
de  forskjelligartede  Samfundsklasser  kunne  komme  til  at 
faa  en  nogenlunde  ligelig  Ret  ved  en  nogenlunde  ligelig 
Sammensætning  af  de  forskjellige  Samfundsklasser".  Den 
kompakte  Opposition  imod  Lovudkastet  og  imod  den  ved  samme 
betegnede  Ejderpolitik  tillod  jeg  mig  at  minde  om,  at  „vi 
have  et  Kompas  uden  Misvisning,  hvorefter  vi  kunne  rette 
os,  naar  vi  agte  paa  de  Ønsker  og  Forhaabninger,  hvormed 
man  i  Berlin,  i  Frankfurt  og  andre  venskabelige  Stæder  (!) 
hinsides  Elben,  maaske  ogsaa  hinsides  Ejderen,  ser  hen  til 
denne  Sags  endehge  Udfald  og  Skæbne",  —  og  at  „hen- 
stille til  ærede  Medlemmers  nærmere  Overvejelse,  om  ikke 
dog  det  danske  Rigsraad  vilde  komme  i  en  ganske  ejen- 
dommehg,  lidet  misundelsesværdig  Stilling,  dersom  der  her 
skulde    bhve    beredet    v.    Bismarck    Oprejsning    for    lidte 

Nederlag  i  Berlin  ved  en  Triumf  for  hans  Ønsker  og  For- 
haabninger  i  Kjøbenhavn"  *). 

Udkastet  i  endelig  Form  blev  vedtaget  den  13de  No- 
vember med  40  Stemmer  imod  16.  Men  Fredrik  den 
Syvende  var  allerede  sengeliggende  paa  Lyksborg  Slot, 
og  den  15de  November  udsluktes  det,  i  et  Øjeblik  som 
dette,  kostbare  Kongeliv.  Underskriften  af  Forfatnings- 
udkastet  for  Danmark-Slesvig  blev  given  af  Kristian  den 
Niende.  Næsten  fire  Uger  endnu  sad  Rigsraadet  sammen. 
Den  19de  December,  en  dejlig  Solskinsdag,  var  Bisæt- 
telsen i  Roskilde.  Nu  begyndte  „Pressionen"  fra 
England  og  Rusland,  *  samtidig  med  at  den  augusten- 
borgske Prætendent  rejste  sig,  og  Oprørsluen  blussede  frem 
i  Holsten.  Den  24de  December  afskedigede  Kongen 
Ministeriet;  det  vægrede  sig  ved  den  Selvprostitution  at 
sammenkalde  Rigsraadet  paa  ny  for  at  andrage  paa  Su- 
spension af  den  nylig  vedtagne  Grundlov.  I  de  første  Dage 
holdt  Haabet  sig  vedlige  om  en  Gjenrejsniug  af  det  HalFske 
Ministerium.  Da  skød  Monrad  sig  frem  med  Tilbud  at 
forsøge  Dannelsen  af  et  nyt  Ministerium.  Det  lykkedes 
omsider,  og  paa  Aarets  sidste  Dag  stod  Monrad  som  Mi- 
nisterpræsident og  Udenrigsminister,  omgiven  af  pohtiske 
Nuller.     Saaledes  gik  Aaret  1863  til  Ende. 


Den  første  Halvdel  af  Aaret  1864  staar  udfyldt  af 
den  anden  slesvigske  Krig.  Jeg  tilstaar,  at  jeg  havde 
set  Nødværgekampen,  saaledes  som  den  nærmede  sig  Skridt 
for  Skridt,    imøde  med  haabende  Sind;   jeg  havde  i  „Dag- 


*)  Rigsraadstid.  1863  S.  73.  765.  1255—57. 

bladet"  1863  Nr.  292,  kort  efter  Kong  Fredriks  Død.  udtalt 
mig  i  denne  Retning.  Naturligvis  kunde  Ingen  foregjøgle 
sig  Tilstrækkelighed  af  vor  egen  Modstandsevne;  men  jeg 
tro'de  at  turde  forudsætte  et  velforberedt  Forsvar  mod 
Uvejret,  der  længe  havde  trukket  sammen;  jeg  tvivlede 
ikke  om,  at  Forsvaret  vilde  blive  ført  med  fuld  Bevidst- 
hed om,  at  det  gjaldt  Liv  eller  Død,  og  det  var  mit  Haab, 
at  der  ved  en  saadan  Kamp  vilde  vækkes  en  Sympati  hos 
Folkene,  som  vilde  bringe  Regeringerne  til  at  træde  ud  af 
den  ligegyldige  Tilskuer-StilKng.  Ogsaa  efterat  Tingene 
vare  komne  i  den  skjæve  Gang,  forsøgte  jeg,  ikke  uden 
Anstrængelse,  at  holde  Modet  oppe  baade  hos  mig  selv  og 
hos  Andre  („Om  Hærens  aandelige  Forplejning",  i  „Fædre- 
landet" Nr.  4  —  „Efter  Rømningen  af  Dannevirke-Stillin- 
gen", i  „Fædrelandet"  Nr.  36  og  „Berl.  Tid."  Nr.  39,  — 
„Tyske  Røster  for  danske  Læsere",  i  „Fædrelandet"  Nr.  59, 
—  „Hvad  have  vi  vundetved  at  kæmpe?"  i  „Dagbladet"  Nr. 
97).  Men  der  blev  tilsidst  Intet  tilbage  uden  at  tie  og  sluge 
sin  Smerte.  Ogsaa  Finland  var  i  sin  Tid  gaaet  tabt  for 
Sverrig  i  Kamp  mod  den  russiske  Overmagt.  Men  overfor 
en  forrykt  Konge  og  en  Krigsstyrelse,  som  kostede  ham 
Kronen,  havde  dog  Runeberg  mangen  højhjærtet,  glimrende 
Bedrift  at  besynge,  og  han  kunde  overgive  mange  berømme- 
lige Feltherrenavne  til  Krigshistorien.  Her  sporedes  der 
i  alt  det  Styrende,  Førende,  Befalende  kun  Lamhed,  fra 
Begyndelsen  til  Enden  et  sammenhængende  Modstykke  til 
Krigen  under  Fredrik  den  Syvende;  hist  Slaget  ved  Sles- 
vig, her  Opgivelse  af  Dannevirkes  Befæstning,  hist  Ud- 
faldet fra  Fredericia,  her  den  natlige  Rømning  af  Fæst- 
ningen, hist  Sejren  ved  Isted,  her  den  vanvittige  Slagt- 
ning   i    de    sønderskudte    Dybbøl-Skanser,    hist    det    spar- 

tanske  Forsvar  af  Fredriksstad .  her  Overrumplingen  af 
Als  i  aabne  Baade.  Et  Eneste  var  fælles  for  Krigen  den- 
gang og  Krigen  nu:  Ordener  og  Titler  uddeltes  ligesaa 
uendelig  over  de  Tilbagevigende  som  dengang  over  de 
Fremadførende,  over  de  Overrumplede  og  Overvundne  som 
dengang  over  de  Vaagende  og  Sejrende.  Ovenfra  set  maa 
der  altsaa  sluttes,  at  Krigsførelsen  havde  havt  sit  fulde 
Stempel  af  Hæderlighed! 

Det  syntes,  som  om  samtidig  med  det  nye  Dynastis 
Tronbestigelse  en  Stemning  skulde  vinde  E-aaderum,  der 
maatte  synes  at  stamme  fra  Katedrene  i  Kiel,  for  at  lyse 
de  schleswigholsteinske  Læresætninger  i  Kuld  og  Kjøn.  Der 
prædikedes  atter  om  Hertugdømmernes  Ret  overfor  den 
danske  Fanatisme,  om  „den  ufrie  Konge",  som  stod  under 
Trykket  af  det  national-liberale  Parti,  om  „Pøbelen  i  Kjø- 
havn",  der  vilde  have  Krig,  om  de  tyske  Hære,  der  ret 
besete  kom  som  Befriere  af  de  tyske  Hertugdømmer  og 
af  den  danske  Konge-Hertug  fra  den  fanatiske  Danskhed. 
Det  var  en  Pohtik,  ligesom  opfunden  for  at  tjene  som 
Skjærmbræt  for  en  Krigsførelse,  der  syntes  anlagt  paa  at 
bevare  saa  passiv  og  indolent  en  Karakter  som  mulig;  hine 
Sætninger  som  de  anførte  tilegnedes  med  stor  Lethed  og 
synlig  Interesse,  ikke  mindst  af  dem,  der  ellers  vilde  have 
Ord  for  ikke  at  befatte  sig  i  ringeste  Maade  med  Pohtik. 

Denne  Betragtning,  der  hverken  fandt  Krigen  nødven- 
dig eller  engang  retfærdig,  maatte  af  sig  selv  føre  til  et 
Ministerium,  som  vilde  Fred  til  enhver  Pris,  og  som  man 
var  troskyldig  nok  til  at  mene,  vilde  være  i  Stand  til  at 
opnaa  Freden  paa  taaleligere  Betingelser;  Mom*ad  maatte 
vige  for  Bluhme.  Fredspræhminærerne,  —  Afstaaelse  af 
hele  Slesvig  og  Als,  —  vare  næppe  afsluttede,  førend  Land- 

Og  Sømagt  sattes  paa  Fredsfod.  Forhandlingerne  i  Rigs- 
raadet  angaaende  Fredslutningen  var  under  disse  Forhold 
en  ren  Formalitet.  „Naar  man  har  taget  Manden  Værget 
ud  af  Haanden,  klinger  det  som  Ironi  bagefter  at  forelægge 
ham  det  Spørgsmaal,  om  han  vil  foretrække  Kamp  eller 
overgive  sig  paa  Naade  og  Unaade;"  med  disse  Ord  gav 
jeg  den  Ilte  November  min  Stemme  til  den  forsmædelige 
Fred  efter  den  sørgelige  Krig,  og  udtalte  „Haabet  om.  at 
Historien  baade  i  Nutid  og  Fremtid  vil  være  saa  retfærdig 
ikke  at  gaa  i  Rette  med  dette  Samtykke." 

Men  Dragesæden,  engang  udsaa't,  havde  først  sin  fro- 
dige Høst  ivente.  Freden  udadtil  blev  Signal  til  Ufred 
indadtil.  Havde  den  førende  Haand  manglet  i  Krigen, 
saa  manglede  den  tilrettestyrende,  sammenholdende  Haand 
endnu  mere  derefter.  Det  var  uden  Sammenligning  den 
skumleste  Tid,  der  endnu  forestod,  en  Tid  saa  uhyggelig, 
hvorhen  man  vendte  sig,  at  selv  det  haabfulde  Sind  maatte 
fristes  til  Mismod.  Under  Trængselens  sværeste  Dage  i 
1848  og  Aarene  derefter  holdtes  vi  oppe  ved  den  friske, 
oplivende  Luftning  af  broderlig  Samfundsaand ;  nu  sade  vi 
midt  i  en  Atmosfære  af  giftige,  kvalme  Mosedampe,  der 
lamsloge  Muskel-  og  Nervekraft  paa  Legeme  og  Sjæl:  til 
alle  Sider  splittende,  fortærende  Avinds-Aand  af  Stand 
imod  Stand,  Parti  mod  Parti.  Lettelse  af  Sindet  i  den 
sørgelige  Tilstand  søgte  jeg  ogsaa  nu  i  det  trykte  Ord  i 
„Fædrelandet"  1864  Nr.  218—219 :  „Hvorom  kunde  og  burde 
der  være  Enighed  imellem  Danske?"  „Bidrag  til  Reaktionens 
Karakteristik"  1865.  Til  Tema  i  Universitetstalen  som 
Universitetets  Rektor  ved  Kongens  Fødselsdagsfest  (April 
1865)  valgte  jeg:  „Danmarks  Krav  til  dets  Højskole  i  dets 
Ydmygelsesstand".      Det    reaktionære   Parti    havde   dannet 

sig  et  Midtpunkt  i  ,.Augustforeningen".  Et  udvalgt 
Antal  af  det  ,.fødte"  Selskab  fandt  sig  her  tilsammen, 
med  Tilsætning  af  en  Del  Officerer,  særlig  af  Kavalleriet. 
og  af  hvad  der  ellers  fandt  sig  vel  ved  at  agere  som  „Sel- 
skabets" Slæb.  Foreningens  Valgsprog  var  „Kronen"  og 
„Kongedømmet  af  Guds  Naade",  og  Patriotismen  fandt 
her  sit  Udtryk  i  Vers.  som  i  ét  Aandedræt  sang  om  det 
varme  Hj ærtelag  for  gamle  Danmark  og  om  det  Ligegyl- 
dige i  Spørgsmaalet:  om  Sproget  i  Danmark  blev  „tysk 
eller  jysk".  Mit  foranførte  polemiske  Skrift  imod  Reak- 
tionen, som  nu  mylrede  frem  fra  alle  Kroge,  var  et  Fore- 
drag, hvormed  jeg  aabnede  „den  danske  Forenings" 
Møder;  under  dette  Navn  havde  „Martsforeningen"  om- 
dannet sig  til  en  mere  offentlig  og  udvidet  Virksomhed  i 
Danskhedens.  Modersmaalets  og  Folkefrihedens  Tjeneste. 

En  Nutid  som  denne  stillede  et  nedslaaende  Horoskop 
for  Fremtiden,  dersom  det  ikke  maatte  kunne  lykkes  at 
bringe  nogen  Betryggelse  tilveje  mod  den  Side.  hvorfra 
Faren  for  et  indbrydende  Barbari  øjensynligst  truede. 
Landsthinget,  sammensat  efter  Grundloven  af  5te  Juni. 
var  ikke  i  Stand  til  at  afgive  noget  Værn  imod  Folke- 
thingets  stundesløse  Bevægelighed,  og  et  saadant 
Værn  kunde  ikke  undværes,  efterat  Bondevenne par- 
tiets Førere  vare  blevne  sig  fuldt  bevidste,  at  det  efter 
Valgloven  staar  i  Folkemassens  Magt  at  fylde  Pladserne  i 
begge  Thing  med  sine  Kandidater:  Gaardmænd,  Husmænd 
og  Skolelærere,  og  efterat  de  havde  vedkjendt  sig  som  For- 
maal  at  holde  Intelhgentsen  ude  fra  Folkerepræsentationen. 
Hvor  meget  der  end  kan  lægges  Vægt  derpaa,  at  den  op- 
rindelig danske  Folketypus  snarest  er  at  søge  i  Bondestan- 
den, hvor  ogsaa  Blodet  flyder  mest  ublandet  i  Aarerne.  og 

at  det  vel  derfor  lettest  maatte  kunne  lykkes  her  at  vække 
Kjærlighed  og  Nidkjærhed  for  Modersmaal  og  Nationalære, 
saa  er  det  kun  altfor  vitterligt,  at  det  langt  overvejende 
Flertal  endnu  staar,  —  og  i  lange  Tider  endnu  vil  blive 
staaende,  —  paa  et  Trin  af  Kundskab  og  Oplysning,  hvor 
Partiets  Førere,  støttede  af  styverfængerske  Provinsblade, 
ville  kunne  byde  den  menige  Mand  det  Utrolige,  hvorsom- 
helst det  gjælder  om  at  faa  de  ondartede  Instinkter  satte 
i  Bevægelse.  En  Repræsentation,  prisgiven  til  Massen,  som 
er  disciplineret  af  egennyttige  og  snu  Førere,  er  og  bliver 
en  konstitutionel  Parodi,  naar  den  betragtes  som  Korpora- 
tion af  Lovgivere.  Skulde  en  saadan  Tilstand  blive  oplevet 
hos  os,  da  vilde  Absolutisternes  Haab  kunne  gaa  i  Opfyl- 
delse: at  se  Forfatningens  varmeste  Venner  staa  tvivlraadige 
overfor  Folkefrihedens  Lov. 

Det  er  det  Hall'ske  Ministeriums  Fortj  ene  ste: 
at  have  bødet  paa  Hovedmangelen  i  Grundloven  af  1849 
ved  at  opnaa  at  faa  Valgloven  for  Rigsraadets  Lands- 
thing  overført  paa  Rigsdagens  Landsthing,  den  Cen- 
sus-Begrænsning, som  hidtil  havde  været  gjældende  for 
Valgbarheden,  herefter  gjort  gjældende  for  Valgretten 
(se  ovenf.  S.  491).  Tanken  var  her  klar  og  simpel,  og  ved 
Udførelsen  af  samme  synes  der  at  ville  være  vundet  Sikker- 
hed for,  at  de  tvende  Thing,  udgaaede  fra  forskjelHge 
Vælgerkorps,  ikke  vilde  faa  ét  og  samme  Fysiognomi.  Nu, 
efter  Slesvigs  Fraskillelse,  gjaldt  det  at  faa  den  samme 
Tanke  fra  18de  November-Forfatningen  indført  i  Konge- 
rigets Grundlov.  Af  Ministeriet  Bluhme  blev  den  optagen, 
men  med  saa  svage  Hænder,  at  den  maatte  opgives. 
Hvorvidt  Valgloven,   saaledes  som  det  lykkedes  Ministeriet 

Frijs-Frij  senborg  at  føre  den  igjennem,  er  vel  beregnet 
paa  at  sikre  den  forønskede  Virkning,  kan  først  længere 
Tids  Erfaring  afgjøre.  Den  er  Frugt  af  en  Koalition 
imellem  „de  store  Bønder"  og  „de  smaa  Bønder",  de  før- 
ste repræsenterede  af  Storbonden  Lensgreve  Frijs, 
de  sidste  af  Ikke-Bonden,  Assurancebestyrer  I.  A. 
Hansen,  og  synes  møntet  derpaa,  at  Hartkornet  i  for- 
skjelligt  Format  skal  gjælde  som  det,  der  giver  den  rette 
Adgang  til  Rigsdagens  tvende  Thing.  Og  ganske  vist,  — 
hvor  Hartkornet  er  tilskaaret  i  større  Stil,  giver  det  For- 
trin, som  ikke  ere  at  foragte ;  det  giver  en  mere  uafhængig 
Stilhng,  et  friere  Syn  paa  Livets  Forviklinger,  en  sikrere 
Optræden  i  vanskelige  Forhold.  Der  burde  endnu  kunne 
sluttes  videre:  fra  de  gunstige  Kaar  til  større  Flersidighed 
i  Dannelse,  bedre  tilegnet  Kundskabsfylde,  mere  udviklet 
og  befæstet  Modenhed  i  Karakteren.  Men  denne  Slutning 
vilde,  som  Erfaring  lærer,  være  mere  end  overilet;  og,  hvor 
Valget  staar  imellem  det  blotte  Hartkorn  —  med  eller 
uden  Aner  —  og  aandelig,  selverhvervet  Dygtighed,  der 
vil  man  komme  til  at  betale  det  dyrt,  om  det  første  Al- 
ternativ bhver  foretrukket,  hvor  det  gj ælder  Besættelse  af 
Poster  af  Betydning  for  Land  og  Rige. 


I  Efteraaret  faldt  Valget  som  Universitetets  Rek- 
tor atter  paa  mig.  Ved  Rektorataarets  Afslutning  havde 
jeg  den  Glæde  at  hilse  Universitetets  Festsal  i  nyfødt 
Skikkelse.  For  29  Aar  siden  havde  jeg  ført  Ordet  i  det 
samme  Rum  ved  den  gjenopførte  Universitetsbygnings  Ind- 

vielse ,  som  faldt  sammen  mecl  Reformations-Jubilæet 
1836  (jvf.  S.  190).  Der  var  den  Gang  Glimmer  inden  de 
fire  Vægge;  Fredrik  den  Sjette  var  selv  tilstede  med  de 
kongelige  Prinser  og  den  hele  Hofstat ;  men  Væggene  selv 
fremviste  kun  Fattigdommens  Nøgenhed.  Nu  stode  disse 
rigt  og  smagfuldt  udsmykkede  i  ædel  Kunststil  af  Dekora- 
tionsmaler Hilcker.  Dog  staa  endnu  de  store  tomme 
Felter  tilbage,  —  og  ville  maaske  længe  blive  staaende 
saaledes. 

Et  Bygningsarbejde,  begyndt  i  1863  paa  selve  Univer- 
sitetets Grund,  kan  jeg  her  ikke  lade  uomtalt.  Det  be- 
rører mig  saa  nær  i  rumlig  Henseende,  idet  det  har 
borttaget  den  til  min  Embedsbolig  hørende  Have,  at  det 
maaske  kunde  synes  velbetænkt  at  tie  om  en  Sag,  hvor 
Talen  maa  være  udsat  for  at  blive  mistydet.  Men  jeg  har 
selv  i  det  trykte  Indlæg,  hvori  jeg  har  modarbejdet  Bygge- 
planen, erindret  derom:  at  jeg  maa  finde  mig  deri,  om 
Nogen  vil  i  mine  Modbemærkninger  se  intet  Videre  end 
en  „oratio  pro  horto" ;  men  jeg  har  tillige  ytret  Haab  om, 
at  „det  vil  findes  troligt,  at  40  Aars  Samliv  med  Univer- 
sitetet knytter  saaledes  til  dette,  at  det  personlige  Hensyn 
bliver  forsvindende  overfor  Universitetets  Interesse."  Talen 
er  om  den  zoologiske  Musæumsbygning  (jvf.  S.  255). 
Ligesom  Biblioteksbygningen  spænder  den  østre  Side  af 
Universitetsfirkanten,  saaledes  havde  det  hidtil  været  paa- 
tænkt og  forudsat,  at  Musæumsbygningen  skulde  optage 
den  søndre  Side  af  samme  ved  Krystalgaden,  og,  for  saa- 
vidt  som  denne  Længde  skulde  vise  sig  utilstrækkelig,  søge 
Forlængelse  langs  den  venstre  Side,  Nørregade,  hvor  den 
saakaldte  Kommunitetsbygning.  en  smal  Strimmel-Bygning,  i 

enhver  Henseende  saa  slet  udfylder  sin  Plads,  at  det  al- 
mindelig erkjendes  som  Nødvendighed,  at  den  tidligere 
eller  senere  maa  afløses  af  en  mere  hensigtsmæssig  Byg- 
ning. Det  var  derfor  noget  Overraskende,,  da  Tegningen, 
som  fremgik  efter  lange  Forhandlinger  af  Bygningskomi- 
téen,  der  noget  ensidigt  var  sammensat  af  de  to  natur- 
kyndige Fagmænd,  Forchhammer  og  Stenstrup,  med 
Rektor,  afd.  Etatsr.  Bornemann,  og  Bygmesteren,  viste 
en  firfløjet  Bygning,  som  med  en  indesluttet  glasbedækket 
Gaard  var  skudt  ind  i  det  frie  Rum,  der  endnu  var 
levnet  imellem  de  forskjellige  Universitetsbygninger;  man 
synes  overhovedet  i  vor  gode  Stad  tilbøjelig  til  at  mene, 
at  enhver  fri  og  aaben  Plads  først  da  opfylder  sin  Bestem- 
melse, naar  den  bliver  fuldpakket  med  Bygninger.  Det  er 
utvivlsomt,  at  denne  Bygning  vil  i  sig  selv  befindes  mest 
svarende  til  sin  Bestemmelse,  navnlig  ved  den  Maade, 
hvorpaa  de  arbejdende  Kræfter  ere  samlede  paa  det  mind- 
ste Rum.  Men  de  Grunde,  der  have  bestemt  mig  til  paa 
ethvert  Trin  at  modarbejde  denne  Byggeplan,  ere  tre: 
1.  Den  frie  Plads,  som  stod  tilbage  imellem  Univer- 
sitet, Bibhotek  og  det  paatænkte  Musæuiii  med  sine  hun- 
dredaarige  Elmetræer,  og  som  kunde  være  benyttet  til  for- 
skjønnende  Anlæg,  er  nu  forbygget,  og  Murmasserne  ere 
stablede  op  til  hinanden  i  en  Afstand  af  en  halv  Snes  Alen. 
Konsistoriebygningen  vil  forhaabentlig  i  det  historisk  fat- 
tige Kjøbenhavn  til  enhver  Tid,  —  saafremt  der  da  ved 
Universitetet  vil  blive  bevaret  en  historisk  Interesse  overfor 
den  naturvidenskabelige,  —  være  betrygget  imod  ethvert 
Attentat  som  den  eneste  Levning  af  den  katolske  Bisperesi- 
dents, der  af  Kristian  den  Tredje  skjænkedes  til  Universitets- 

bygning*);  men  Konsistoriesalen  har  nu  umiddelbart  uden 
for  sine  Vinduer  mod  Nord  faaet  en  Taarnmur  istedetfor  fri 
Udsigt  til  løvrige  Træer.  2.  En  til  alle  lire  Sider  afsluttet 
Bygning  udelukker  Tanken  om  Udvidelse  ved  Til- 
bygning; men  enhver  Bygning,  som  rummer  Samlinger, 
der  bestandig  forøges,  bør  holde  sig  en  Mulighed  til  -Ud- 
videlse aaben.  Denne  Mulighed  vilde  være  given,  dersom 
den  oprindelige  Tanke  var  fastholdt.  Nørregade-Længden 
vilde  have  liavt  Plads  for  en  lang  Fremtid,  da  det  mine- 
ralogiske Musæum,  som  heller  ikl^e  bør  være  under  Tag 
med  Professorbolig,  Pedelbolig  og  Kontorer,  vilde,  naar 
Tiden  krævede  det,  kunne  finde  andet  Lokale.  3.  Bi- 
blioteksby gningens  Rum  er  paa  samme  Maade  for- 
udsat at  skulle  være  tilstrækkeligt  for  enhver  Fremtid 
trods  Alt,  hvad  Erfaring  lærer  og  stiller  os  for  Øje. 
Enhver  Tilbygning  er  nu  umuliggjort  ved  den  indkilede 
Bygnings-Firkant.  Disse  Betragtninger  have  ikke  kunnet 
rinde  Indgang,  hverken  i  Konsistorium,  hvor  det  natur- 
videnskabelige Standpunkt  i  sin,  som  det  forekommer  mig, 
noget  fordringsfulde  Hensynsløshed  fandt  Understøttelse, 
eller  i  Kultusministeriet.  Jeg  kan  dog  ikke  frafalde  den 
Overbevisning :  ikke  alene  at  denne  Byggeplan  vil  blive 
paaberaabt  til  Støtte  for  en  gammel  Sandhed,  at  Smag- 
fuldlied og  Lærdom  ikke  altid  følges  ad,  men  ogsaa  at  den 
„vil  give  Efterkommerne  kun  altfor  skjellig  Grund  til  at 
undres  over  de  Byggendes  Mangel  paa  Fremsyn",  naar  der 
engang    i    Tiden    bliver    uafviselig    Trang    til    Udvidelse  af 


*)  Indgangsrummet  til  Konsistoriesalen  er  endnu  en  Hvælving  fra 
den  katolske  Tid,  og  Kj ælderen  har  svære  Hvælvinger,  baarne 
af  lavstammede  Granitsøjler. 

Biblioteksbygningen.  Det  vil  findes  naturligt,  om  jeg  kan 
ønske  at  efterlade  Bevis  for,  at  dette  Fremsyn,  ikke  har 
manglet  hos  alle  Vedkommende.*) 


I  en  Fest  af  det  ædleste  Præg  tilfaldt  det  mig  som 
Universitetets  Rektor  at  tage  Del  i  Selskab  med  min  Kol- 
lega Madvig:  Herlufsholms  Trehundredaarsf est 
den  23de  Maj  1865.  Det  var  en  Dag  som  i  denfejreste 
Skærsommertid,  og  Alt  var  usigelig  festligt.  Hvad  der 
altid  har  været  mig  paafaldende :  den  patriarkalske  Gemyt- 
lighed, der  hviler  over  Herlufsholm,  overfor  den  statiøse 
Fornemhed  ved  Sorø- Akademi,  traadte  ogsaa  ved  denne 
Lejlighed  frem.  Vistnok  har  Tiden  været  nænsommere 
hist  end  her:  istedetfor  den  smagløs  moderne  Akademi- 
bygning har  Herlufsholm  bevaret  Klosterbygningens  Ka- 
rakter uforvansket  i  det  Ydre.  Kirken  var  til  den  fore- 
staaende  Fest  ført  tilbage  til  sin  oprindelige  Skikkelse,  og 
de  lemlæstede  Marmormonumenter  stode  atter  i  deres  ædle 
Skjønhed.  Fremfor  Alt  trængte  dog  den  Tanke  sig  paa, 
hvad  det  personlige  Minde  er  værd;  det  er,  som  om 
Herlufs  og  Birgittes  Aand  endnu  svævede  med  opløftende 
og  forenende  Kraft  over  Stiftelsen;  det  var  i  det  mindste 
dette  Billede,  der  ved  Festen  klang  igjennem  i  Hall's 
ædle  Mindeord  og  Kichardt's  og  Gr.  Rode's  skjønne 
Sange,  og  gav  den  det  stemningsrige  Præg. 


*)  Tanken  om  Biblioteksrummets  Tilstrækkelighed  for  en  meget 
lang  Fremtid  maatte  i  al  Fald  hvile  paa  Forudsætningen  af  en 
regelmæssig  aarlig  Tilvæxt.  Men  Planen  til  en  Indlemmelse  af 
det  Classen'ske  Bibliotek  i  Universitetsbiblioteket  er  nu 
1866,  sin  Afslutning  nær.  Det  ene  Exempel  kan  gjentage  sig,  og 
den  dristige  Beregning   er  dermed  kastet  overende.  (Sen.  Anm). 

Den  18de  Juli  1865  dampede  jeg  med  nogle  faa 
Landsmænd  over  Sundet  for  at  bringe  Thorn  an  der  et 
Farvel  fra  Kjøbenhavns  Universitet,  som  i  Jubilæumsaaret 
1836  havde  tilsendt  den  endnu  lidet  bekj endte  akademiske 
Lærer  Æresdiplom  som  Doktor  i  Teologien.  En  snigende 
Sygdom  havde  langsomt  nedbrudt  den  legemlige  og  aande- 
lige  Kæmpe,  og  den  længe  forudsete  Forløsningstime  havde 
været  velkommen.  Det  var  første  Gang,  jeg  betraadte  den 
nye  Bispegaard  i  Lund.  Det  store  Følge  samledes  i 
Salen,  som  spændte  hele  Bygningens  Længde;  Væggene  i 
det  store  Rum  vare  rundt  om  beklædte  med  fulde  Bog- 
reoler, der  naa'de  fra  Loft  til  Gulv;  den  havde  om  Som- 
meren været  hans  Ar])ejdsværelse.  Det  hed  sig.  at  Tho- 
mander  udtrykkelig  havde  anordnet,  at  Ligprædiken,  som 
har  den  biografiske  Meddelelse  og  det  personlige  Eftermæle 
til  Gjenstand,  skulde  falde  bort  ved  hans  Jordfæstelse, 
Ønsket  paa  Dødslejet  blev  i  hvert  Tilfælde  taget  bogstave- 
lig til  Følge.  Ved  hans  Kiste  i  Domkirkens  Kor  blev  der 
af  Prof.  Melin  oplæst  en  dogmatisk  Afliandling,  stilet  imod 
de  nyeste  Angreb  paa  Kristologien.  Den  Afdøde  blev  kun 
omtalt  i  aldeles  officiel  Form.  Jeg  tilføjede  et  kort  Mindeord, 
der  vendte  sig  til  den  Bortgangnes  Personlighed:  med  Tak, 
fordi  „han  havde  kæmpet  som  Jesu  Kristi  Stridsmand  for 
AandsKvets  hellige  Goder  paa  aandelig  Vis,  med  aandelige 
Vaaben,  kæmpet  for  evangelisk  Tro'ssandhed,  evangelisk 
Lys  og  Liv  og  Frihed,  uforfærdet  og  djærv."  Jeg  kan  ikke 
vide,  hvorledes  disse  Ord  have  lydt  for  den  skaanske  Gejst- 
ligheds Øren. 

De  første  Septemberdage  i  1865  vare  festlige  Dage  for 
Kjøbenhavnerne.  Et  Par  tusinde  Mænd  og  Kvinder 
fra    det  røvede  Slesvig  bragte  Vidnesbyrdet  om  Hjær- 

tets  og  Tungens  Fastholden  ved  det  danske  Fædreland. 
De  bleve  modtagne  med  aabne  Arme.  Borgerrepræsen- 
tanterne havde  taget  Sagen  i  deres  Haand,  og  Kjøben- 
havnerne  kappedes  om  at  byde  dem  gjæstmildt  Hjem.  Der 
kom  med  og  ved  dem  en  styrkende  Luftnmg  over  Hoved- 
staden, en  velgjørende  Modgift  mod  Hjemmetyskeriets  sni- 
gende Smitsot.  Det  haabfulde,  trofaste  Sind,  bevaret  under 
al  daglig  Kvide  og  Trængsel,  beskæmmede  den  tvivlende 
Forsagthed,  og  det  var  kj  endeligt,  hvorledes  Livsaanderne 
herhjemme  kom  til  Kræfter.  Slesvigernes  Besøg  ved 
Fredrik  den  Syvendes  Kiste  i  Roskilde-Kapel  var 
uden  Tvivl  det  mest  gribende  Punkt;  men  i  Dyrehaven 
var  den  egentlige  Folkefest.  Toget  bevægede  sig  fra 
Klampenborg  hen  imod  Eremitagen  imellem  Bakkerne,  Ije- 
klædte  med  et  uoverskueligt  levende  Tæppe:  mange  Tu- 
sinder Hoved  ved  Hoved.  Ved  den  slesvigske  Minde- 
sten fandt  Grundtvig  og  jeg  os  sammen,  hver  paa  sin 
Side  af  Stenen.     Her  lød  Begges  Ord  i  samme  Tonart. 

Rigs raa det  holdt  endnu  i  de  første  Maaneder  af 
1866  sin  sjette  ordentlige,  forhaabentlig  sin  sidste.  Samling 
for  at  vedtage  Finansloven  for  næste  Aar.  I  Lands- 
thinget  var  der  lidet  Arbejde  og  faa  Møder;  det  higede 
selv  kun  efter  at  se  en  taalelig  Ende  paa  Sessionen,  og 
Antallet  af  Medlemmerne  svandt  daglig  ind,  som  naar 
Vandløbet  taber  sig  i  Sandet.  Med  den  Ilte  Maj  1868, 
da  jeg  forlod  Landsthingssalen.  afsluttede  jeg  mit 
parlamentariske  Liv,  fortsat  fra  1840  igjennem  27 
Aar.  Jeg  tilstaar,  at  jeg  havde  rigelig  nok  deraf,  selv 
om  ikke  AVilhelm  Humboldt's  Ord  havde  fæstet  sig  i  min 
Sjæl:  om  „det  Ulystelige  i  den  Tanke,  lige  til  Livets  Ende 
at  tage  Del  i  Forhold,    der  i  Dødsmomentet  ligesom  blive 

til  Intet,  og  hvorfra  man  Intet  tager  hinsides  over  med  sig".*) 
Der  har  været  Tidspunkter  i  tidligere  Aar,  da  jeg  vilde 
have  kunnet  træde  ud  med  noget  trøstehgere  Erindringer 
og  noget  lysere  Haab  om  Udviklingsgangen  i  vort  Friheds- 
liv, end  det  nu  er  Tilfældet,  —  i  en  Tid,  da  selv  ikke  den 
haardeste  nationale  Ydmygelse  og  Smerte  formaar  at  bryde 
de  egoistiske  Partiinteresser  og  forene  til  fælles  Stræben  og 
Virken  for  det  lemlæstede  Fædreland. 


I  den  første  Maaned  af  18(34.  mit  71de  Alders- 
aar,  lagde  jeg  Haand  paa  disse  Oj^tegnelser.  Det  havde 
sin  Trøst  at  sysle  med  Fortiden,  da  Fremtiden  laa  skum- 
mel og  truende  for  Blikket;  og  det  Liv.  jeg  her  har  havt 
at  sysle  med,  er  efter  menneskeligt  Tidsmaal  saa  langt, 
og  maa  efter  menneskelig  Regnemaade  kaldes  saa  lykke- 
ligt, at  Tilbagebhkket  ikke  tør  standse  ved  de  mørke 
Skygger.    Det  kan  kun  ende  med  Lovprisning  og  Tak. 

Der  er  blevet  anvist  mig  en  Stilling  i  Livet,  som 
har  stemmet  med  min  Tilbøjelighed  og  svaret  til  min  Evnes 
Maal,  og  som  paa  én  Gang  har  opfordret  mig  til  at  vaage 
og  arbejde  uden  at  staa  stille,  og  har  ladet  mig  ønskelig 
Frihed  til  selv  at  anlægge  og  ordne  min  Virksomhed. 

Den  Frugt  af  Arbejdet,  som  Arbejderen  ikke  kan 
undvære,  har  jeg  ikke  savnet;  store  Fordringer  har  jeg 
ikke  gjort  i  den  Retning,  og  selv,  hvor  Arbejdets  Frugt  er 
udebleven  eller  ikke  er  bleven  synlig,  har  en  indre  Selvfyl- 
destgjørelse  været  tilstede.  Al  Par  ti  tilslutning  af 
Ældre    eller    af   Yngre,    som    intet  Menneske  frister  uden 


*)   Haym:  W.  Humbold.  S.  569. 

Skade  for  sin  Sjæl,  har  ligget  langt  fra  mit  Ønske  og 
min  Tragten.  Derimod  har  adskillig  Modstand  fulgt 
mig  fra  det  første  Skridt  til  det  sidste,  baade  i  det  teolo- 
giske og  det  politiske  Liv.  Fra  begge  Lejre  har  Mod- 
standen været  heftig  og  skarj);  dog  maa  ogsaa  jeg  tilstaa. 
at  det  er  de  Vaaben,  som  brugtes  af  „rabies  theologorum". 
hvem  Prisen  tilkommer.  Den  stadige  Modstand  har  nødet 
mig  til  at  tage  mig  sammen  og  søge  paalideligt  Fodfæste, 
og  den  har  hjulpet  mig  til  noget  Herredømme  ikke  blot  over 
Mund  og  Pen,  men  ogsaa  over  Sind  og  Stemning.  Livets 
vSødme  er  ikke  derved  bleven  mig  til  Malurt.  Det  er  ikke 
faldet  mig  vanskeligt  i  Anfægtelsens  Dage  snart  at  vinde 
Ligevægt  indad  og  udad. 

Som  en  stor  Velsignelse  har  jeg  til  alle  Tider  følt  det, 
at  mit  indre  Liv  ikke  hgger  for  mig  som  spaltet  i  to  Halv- 
dele. Vendepunktet  af  den  store  Krisis  i  den  religiøse 
og  teologiske  Verden  ligger  ud  over  den  Tid,  hvorfra  min 
aandelige  Udvikling  daterer  sig.  Peter  Erasmus  Muller  kan 
siges  at  betegne  hos  os,  om  end  endnu  med  noget  usikker 
søgende  Fod.  en  vis  Overgang  til  det  nittende  Hundredaars 
Teologi ;  hans  ,.Kristehg  Apologetik"  (1810)  er  Vidne 
derom,  og  fra  1811  begyndte  Mynster's  kirkelige  Virk- 
somhed i  Hovedstaden.  Uden  en  forberedende  Indvirk- 
ning vilde  Schleiermacher  heller  ikke  kunnet  være  bleven 
for  mig,  hvad  han  blev  ved  den  første  personlige  Berøring 
(1818—19).  Mit  første  store  Arbejde  fra  1825  bærer 
naturligvis  efter  det  vidtstrakte  Omraade,  hvorpaa  det 
bevæger  sig.  Spor  af  Brydning  og  Gjæring  af  det  Nye 
med  det  Gamle;  men  med  noget  historisk  Kjendskab  til 
Datidens  Bevægelser  og  nogen  Evne  til  aandelig  Forstaaelse 
kan  det,  mener  jeg.  ikke  falde  vanskeligt  at  skjelne  imellem 

det,  der  er  fulgt  med  som  Efterklang  fra  den  foran- 
liggende Tid.  og  det.  der  l)ar  Spirekraft  i  sig  for  den 
kommende  Tid.  Jeg  har  saaledes  Intet  at  berette  om 
Bodskampe  eller  om  Xaadelysets  pludselige  Gjennembrud ; 
min  teologiske  Livsvej  staar  for  mig  som  jævn  Selv- 
udvikling. Jeg  har,  min  aandelige  Natur  tro,  kunnet 
lade  mig  bære  af  Strømningen,  saaledes  som  den,  i  sin 
Hovedretning  tro'skraftig  og  frigjørende  udgaaet  fra  Schleier- 
macher,  har  bragt  teologisk  Videnskab  i  altid  nærmere  For- 
bindelse med  kirkeligt  Liv  og  har  holdt  den  i  vedblivende 
Bevægelse  og  Udfoldning:  til  dybere  Indleven  i  Aaben- 
baringsmjsteriet,  i  de  underfulde  Kjendsgjerninger,  der 
udgjøre  Kristentroens  og  Tro'svidenskabens  Grundlag  og 
Kjærne.  Men  netop  derved  og  i  samme  Grad  er  det 
blevet  mig  nødvendigt  at  fastholde  Adskillelsen  imellem 
bibelsk  Ortodoxi  (Betydningen,  hvori  Ordet  tages  i  den 
fransk-  og  hollandsk-reformerte  Kirke)  og  kirkelig  Or- 
todoxi*). Det  er  for  mig  Forsyndelse  mod  Kristendom- 
men at  ville  indsnævre  EvangeHets  Fylde  og  Herlighed  i 
de  trange  Formler  af  et  skolastisk  Kunstværk.  Saa  vist 
som  Evangeliet  er  af  Gud  bestemt  til  at  være  Lys  og  Liv 
for  Jordens  Slægter,  saa  vist  kan  dets  verdensforløsende 
Bestemmelse  ikke  bHve  modarbejdet  af  Menneskene  paa 
farligere  Maade,  end  det  er  sket  og  sker  ved  en  uevangelisk 


*)  „Den  Betænkelighed  ligger  nær:  at  Heterodoxien,  Afvigelsen 
fra  det  kirkelige  Dogme,  skulde  tillige  være  Afvigelse  fra  den 
kristelige  Tro,  Forstyrrelse  i  den  kristelige  Fromhed.  Overfor 
denne  Betænkelighed  kan  jeg  kun  udtale  den  Overbevisning: 
at  jeg  om  mig  personlig  er  mig  det  Modsatte  bevidst,  at  min 
Heterodoxi  ikke  er  udgaaet  fra  Skepsis,  men  fra 
Troens  Plerofori-'.  K.  Rothe:  Ethik.  IV.  XLIV. 

Ivren  for  Systemteologi*).  En  jubilerende  Højtone  er 
den  staaende  i  Nutidens  kirkelige  Sprog.  Man  bliver  ikke 
træt  af  idelig  at  lykønske  sig  selv  og  hinanden  indbyrdes 
med,  at  Kristus  nu  bor  i  Hjærtet,  at  „den  rene  Lære"  nu 
forkyndes  i  Tale  og  Skrift.  Det  forholder  sig  dog  med 
den  aandelige  Eormue  som  med  den  legemlige:  at  Besid- 
delsen, som  man  gaar  ind  i  ved  Fødselsvilkaarene,  er  ulige 
mindre  fast  og  paalidelig  end  den,  der  er  selverhvervet. 
Ved  en  Smule  Omslag  i  den  aandelige  Barometerstand 
turde  det  komme  for  Dagen,  om  ikke  Mange  nuom- 
stunder  have  bygget  paa  den  formentlige  Grund  med  Halm 
og  Straa  (1  Kor.  3,12). 

Ogsaa  i  det  politiske  Liv  maa  jeg  paaskjønne  det 
som  en  Lykke,  at  jeg,  hvad  Formaal  og  Retning  af  min 
.Stræben  angaar,  kan  i  langt  fra  hinanden  liggende  Tider 
og  under  meget  omskiftede  Forhold  gjenkjende  mig 
selv.  Jeg  har  ikke  vovet  mig  dybere  ind,  end  at  mit  eget 
Jeg  har  kunnet  være  bestemmende  for  Gjøren  og  Laden 
og  er  blevet  bestemt  ved  Grunde,  som  ikke  have  hørt  til 
det,  der  skifter  om  efter  Tidernes  Lejlighed. 

Skulde  jeg  overhovedet  turde  regne  mig  noget  til  For- 
tjeneste, da  er  det  dette,  at  jeg  ved  stadig  Agtpaagivenhed 
har  lært  nogenlunde  at  kjende  mig  selv  og  begrænse 
mig  selv,  saa  at  jeg  ikke  har  ladet  mig  føre  udenfor  det 
naturbeskikkede  Raaderum.  Ogsaa  tør  jeg  tro,  at  jeg 
ganske  vel  har  forstaaet  at  holde  tilraade  med  Tiden. 


*)  Det  er  et  bekjendt  Ord  af  Lavater:  „at  han  Intet  havde  imod, 
at  man  fraskrev  ham  den  teologiske  Rettroenhed,  naar  man  lod 
ham  beholde  den  bibelske,  og  at  han  ikke  vidste,  med  hvad 
Ret  man  vilde  drage  ham  til  Ansvar  for,  at  han  tænkte  ander- 
ledes end  Atanasius  og  Kaivin." 

Jeg  har  midt  i  Hovedstaden  ført  et  indgetogent  Liv.  be- 
væget mig  i  en  indskrænket  Omgangskreds,  ikke  ødet 
Timer  og  Kræfter  i  hyppige  Middagsselskaber  eller  ved 
Spillebordet;  Kortspil  har  jeg  ikke  forstaaet.  Og  dertil 
mener  jeg  at  have  liavt  et  ganske  godt  Greb  paa  at  holde 
Hovedarbejde  og  Bisysler  ud  fra  hinanden.  Til  enhver 
Embedsstilling,  end  sige  til  ethvert  Liv,  som  gaar  ud  over 
den  afstukne  Embedskreds.  hæfter  der  sig  efterhaanden  en 
Mængde  Smaating,  som  ogsaa  skulle  varetages,  og  som 
uformærkt  kunne  liste  en  uforholdsmæssig  Del  af  Timerne 
bort.  Saadanne  har  jeg  vidst  at  henlægge  til  enkelte 
spredte  Timer,  som  ikke  lode  sig  bruge  til  det  Alvorligere, 
og  saaledes  har  det  kunnet  lykkes  at  opspare  den  sammen- 
hængende Tid.  som  tit  har  været  sparsomt  nok  tilmaalt, 
til  Arbejde,  der  kræver  uforstyrret  Ro  og  samlet  Tid.  Det 
har  derhos  hørt  til  min  sædvanlige  Dagsorden,  at  der  efter 
Arbejdet  er  blevet  en  Aftentime  tilovers  til  æstetisk  eller 
historisk  Lfesning  for  Hustru  og  de  fremvoxende  Børn. 

Endnu  et  Gode,  hvorpaa  jeg  har  sat  den  største  Pris, 
er  den  uafhængige  Stilling,  hvori  jeg  har  befundet 
mig  overfor  de  Højt-  og  Højeststaaende.  Et  Vers  har 
fra  min  tidlige  tyske  Læsning  slaaet  dybe  Rødder  i  mig, 
og  det  er  i  Manddomsaarene  blevet  indlemmet  i  min  Livs- 
filosofi : 

„Sey  deinen  Freunden  immer  treu 

Und  weich  bey  fremdem  Schmerz! 

Den  Grossen  dieser  Erde  sey 

Dein  Nacken  starr  wie  Erz." 

Digteren,  selv  en  af  „de  Store  paa  denne  Jord",  Grev 
F.  L.  Stollberg,  kjendte  Sindelaget,  hvormed  disse  fra 
deres  Højdepunkt  betragte  dem,  som  i  deres  Øjne  ere  Smaa- 
folk.     For  mig  har  den  naadige  Nedladenhed  været  ligesaa 

ulystelig  som  den  uforstilte  Hovmodsmine,  og  jeg  har  ført 
mig  min  Stilling  i  Samfundet  fuldt  til  Nytte,  idet  den  har  fri- 
taget mig  for  at  blive  personlig  Gjenstand  for  den  ene  som 
for  den  anden.  Med  saameget  større  Erkjendtlighed  paa- 
skjønner  jeg  det,  at  en  Gunstbevisning,  den  største  og 
reelleste,  jeg  har  modtaget  i  Livet,  skyldes  en  Lens- 
besidder, Baron  Ro  senørn- Lehn  til  Baronierne  Guld- 
borgland og  Lehn*),  som  uden  personlig  Forbindelse  er 
paa  den  ædleste  Maade  kommen  et  Ønske  af  mig  imøde 
ved  at  betro  min  ældste  Søn  Skovridertjenesten  paa  Hvid- 
kilde. Til  denne  Mand  bekj ender  jeg  mig  med  Glæde  at 
staa  i  Hjæiiets  Gjæld,  og  man  kan  være  det  bekjendt  at 
have  ham  til  Skyldherre.  Gjenstand  for  Adelsmands-Inter- 
essen er  her,  som  i  fordums  Dage,  ikke  Heste  og  Hunde, 
men  Bøger,  Haandskrifter  og  Kunstværker. 

Den  Gamles  sædvanlige  Lod:  at  se  Fortiden  i 
Rosenskær,  Nutiden  igjennem  Taageslør,  er  lykkeligvis 
ikke  bleven  min.  Det  Nærværende  staar,  med  alle  stærke 
Slagskygger,  dog  i  Lys  for  mig  overfor  Livet  for  70  Aar 
siden,  og  min  Hu  søger  derfor  ikke  tilbage,  men  fremad. 
Visselig  har  den  nuværende  Tid  med  sin  tumultuariske, 
indholdstomme  Jagen  baade  i  det  politiske  og  i  det  religiøse 
Liv  nok  af  mørke  Sider.  Men  med  det  Ene,  som  er  vun- 
det: Frihed  i  Tale  og  i  Skrift,  lader  Alt  sig  overvinde. 
Modstanden  imod  det  Lyssky  og  Ufri  lader  sig  ikke  nu 
som  tilforn  slaa  til  Jorden;  det  fremadstræbende  Liv  be- 
høver ikke  længere  at  snige  sig  frem  i  kunstlet  Formum- 
melse.  Men,  hvor  Kampen  er  aaben,  tør  der  ikke  tvivles  om, 
paa  hvilken  Side  Sejren  vil  være,  om  den  end  vindes  lang- 
somt   og   ikke    uden    Anstrængelse.      Forsynets    Veje    føre 


Fra  1870  Udenrigsminister.     (Sen.  An  ni.) 

langsomt  til  Maalet,  men  saameget  sikrere ;  thi  det  gjælder  her 
ikke  om  at  blive  Herre  over  den  ydre  Fremtoning,  men  at  faa 
Bugt  med  det  indre  Liv,  hvoraf  det  ydre  fremgaar,  at  give 
Sind  og  Tankegang  og  Vilje  en  ny  Retning.  Denne  Be- 
tragtningsmaade  hænger  sammen  med  det  sangvinske 
Træk  i  min  Natur.  Jeg  kan  ikke  blive  staaende  ved  det 
Mørke,  Nedslaaende,  Trøstesløse ;  uvilkaarlig  søger  mit  Øje 
hen  til  Lysglimtene,  hvor  de  kunne  skimtes,  og  henter  Haab 
fra  dem.  Det  er  en  Retning,  som  ganske  vist  har  mange 
Fejltagelser,  mange  Skuffelser  i  Følge  med  sig;  men  man  er 
i  det  svigefulde  Menneskeliv  vel  tjent  dermed;  den  bevarer 
Sjælen  frisk  og  holder  Modet  i  Live. 

Den  lykkelige  Stemning,  sén  til  at  give  Slip  paa  Haa- 
bet,  skyldes  vistnok  for  en  stor  Del  den  Understøttelse, 
som  det  sjælelige  Liv  har  havt  i  Legemligheden.  Alle- 
rede som  ung  Mand  har  jeg  havt  graat  Haar  og  troløse 
Tænder;  men  det  graa  og  hvide  Haar  har  bevaret  sig 
sundt  og  kraftigt,  og  Tandbesætningen  lader  sig  nutildags 
erstatte.  løvrigt  har  min  legemlige  Konstitution  nærmet 
sig  til  Karakteren  af  det  virkelig  Normale.  Jeg  har  i 
Almindelighed  ikke  mærket  til,  at  jeg  havde  et  Legeme  at 
bære  paa;  det  har  været  villig  tjenende,  ikke  besværende. 
Jeg  har  ikke  kjendt  til  nogensomhelst  gigtisk  eller  nervøs 
Fornemmelse,  ikke  til  Indvirkning  af  Vind  og  Vejr,  ikke 
været  let  modtagelig  for  Forkølelse,  og  ved  rheumatiske 
Tilfælde,  tidligere  idetmindste,  kunnet  regne  paa  at  være 
fri  paa  tredje  Dag.  For  Briller  har  jeg  ikke  havt  Brug; 
Øjnene  staa  mig  bi  som  i  Ungdomstiden,  ved  Lampelys 
som  ved  Dagens  Lys.  Jeg  erindrer  ikke  noget  alvorligt  Syge- 
leje undtagen  ved  Juletid  1858;  ogsaa  da  hjalp  Naturen 
mig  hurtig  paafode,  og  ethvert  følehgt  Spor  af  Sygdommen 

er  for  længe  siden  forvundet.  Som  Følge  heraf  er  den  hele 
Rigdom  af  aandslegemlige  Nydelser  vedbleven  at  være 
tilgængehg  og  tiltrækkende  for  mig.  For  Natur  og  Billed- 
kunst. Musik  og  Teater  er  Øje  og  Øre  aabent  nu  som  før, 
og  jeg  har  saa  inderlig  Behag  derved  nu  som  nogensinde. 
Jeg  har  endnu  Lethed  og  Glæde  ved  milelange  Fodture, 
og  jeg  kan  endnu  have  den  lykkelige  Fornemmelse  af  ung- 
dommeHg  Frihedsbevidsthed  ved  at  lade  mig  sætte  af  ved 
Dampskib  eller  Banetog  paa  et  eller  andet  af  Nordsjællands 
dejlige  Punkter  for  derefter,  med  Stav  i  Haand  og  Bog  i 
Lommen,  at  gjennemvandre  de  skjønne  Strækninger  ad  de 
velbekj endte  Skovstier. 

Under  eget  Tag  har  den  huslige  Lykke  kun  lidt 
Forstyrrelse  ved  Ængstelsen,  som  ofte  er  vendt  tilbage,  for 
min  Hustrus  vaklende  Helbred;  men  saameget  inderligere 
er  min  Tak  til  Gud,  at  Grunden  til  den  kvælende  Frygt  i 
de  senere  Aar  synes  at  være  hævet.  Med  sin  Ungdoms 
Elskede  at  kunne  gjøre  Skridt  saa  nær  hen  imod  Guld- 
bryllupstiden,  at  se  de  to  Sønner  lykkelige  hver  i  sin 
borgerhge  og  hushge  Stilling  og  ikke  længere  borte,  end  at 
en  halv  Dag  kan  føre  Unge  og  Gamle  sammen,  at  have  den 
ene  Datter  lykkelig  gift  paa  Kjøbenhavns  Grund  som  endnu 
bestandig  hjemmehørende  med  Børneklyngen  til  Forældre- 
huset, og  den  anden  som  elskelig  Husalf  oplivende  Hjemmet 
for  Fader  og  Moder,  —  det  er  en  Lykke  saa  sjælden,  saa 
ren  og  rig,  at  det  vilde  være  Utaknemlighed,  om  jeg 
ikke  saa'  en  Naadegave  fra  Faderhaanden,  der  her  bar 
velsignet  saa  rigelig,  i  en  Forlængelse  af  Livstraaden  en 
Stund  endnu,  saa  længe  som  Han  med  Livet  giver  Kraft 
til  Arbejde  og  Glæde  ved  det. 
Saa    vidt    i  Juni   1866,    det    73  —  74de  Aldersaar. 


1866—1867.  513 

Ved  Aarskiftet  1867  —  1868. 

Aaret  1866  skulde  endnu  ganske  uventet  bringe  nogle 
solbestraalede  Blade  ind  i  mine  sildige  Levnedsoptegnelser. 

Allerede  for  flere  Aar  siden  havde  jeg  opgivet  enhver 
Tanke  om  at  gjentage  et  Besøg  hinsides  Alperne,  at  bringe 
det  underfuld-skjønne  Italien  min  Hilsen  som  frit  og  for- 
enet, selvstændigt  Rige,  udrenset  fra  det  paatrængte  Frem- 
mede og  gjenfødt  til  en  forjættelsesfuld  Fremtid.  Alders- 
og,  for  min  Hustrus  Vedkommende,  Helbreds-Hensyn  for- 
enede sig  om  at  trænge  Tanken  herom  tilbage.  Men  i 
dette  Aars  Eftersommer  blev  det  af  Lægerne  anset  nød- 
vendigt for  min  Svigersøn,  Pastor  Frimodt,  at  tilbringe  den 
forestaaende  Vinter  i  Syden.  Manden  kunde  ikke  afse  sin 
Hustru,  Moderen  ikke  de  to  ældste  Børn.  Nu  vaagnede 
Rejselysten  hos  Bedsteforældrene.  I  Forslags  Form  kom 
Tanken  først  fra  min  Hustru,  og  den  mødtes  fra  min  Side 
paa  Halvvejen. 

Det  lod  sig  dog  ikke  gjøre,  at  de  Gamle  fulgtes  fra 
Hjemmet  med  de  Unge,  som  tiltraadte  Rejsen  i  Oktober 
Maaned.  Der  forestod  en  Konkurrence  i  det  teo- 
logiske Fakultet,  som  forinden  maatte  bringes  til  Ende, 
om  en  midlertidig  Docentpost  i  Fakultetet.  Der  havde 
meldt  sig  ikke  mindre  end  syv  Kandidater,  deriblandt  én 
fra  Norge,  og  med  skriftlige  Arbejder  og  mundtlige  Fore- 
drag gik  Ugerne  saaledes  hen,  at  Afrejsen  ikke  kunde  be- 
rammes før  til  først  i  December. 

Og  endnu  i  de  sidste  Dage  skød  der  sig  et  uventet 
Intermezzo  ind  imellem. 

Den  forestaaende  Rejse  kunde  tiUige  gjælde  som  synlig 
Afslutning  af  det  lange  parlamentariske  Liv  i  Provinsial- 
stænder.  Rigsdag  og  Rigsraad,  fra  hvilket  jeg  i  det  samme 

Aar  havde  taget  Afsked,  og  endel  Medlemmer  af  Rigs- 
dagens tvende  Thing  forenede  sig  om  en  oifentlig  Ind- 
bydelse til  Medborgere  for  at  medgive  mig  og  Mine  gode 
Rejseønsker.  Pesten  fandt  Sted  Lørdagen  den  1ste  De- 
cember paa  Skydebanen.  Det  havde  ikke  kostet  mig 
ganske  ringe  Overvindelse  at  lade  mig  stille  hen  som  Midt- 
punkt i  en  stor  festlig  Forsamling;  min  Afsmag  for  den 
Slags  Offentligheder  er  mærkehg  tagen  til  med  Aarene. 
Men,  jeg  tilstaar  det,  saaledes  som  Stemningen  kom  mig 
imøde  fra  alle  »Sider,  blev  denne  Aftens  Fest  med  alle  de 
Tilbageblik  og  alle  de  Fremtidssyner,  den  kaldte  frem  i 
Sjælen,  et  dyrebart  Minde  at  tage  med  over  Rigsgrænsen. 
Hvad  der  i  høj  Grad  gav  Festen  Betydning  for  mig  var 
de  Mænds  Personlighed,  der  vare  traadte  i  Spidsen.  Den, 
ved  hvem  jeg  modtog  den  første  foreløbige  Indbydelse,  og 
fra  hvem  jeg  antager  den  første  Tanke  at  være  udgaaet, 
var  J.  C.  Jacobsen,  Ejer  af  Carlsberg-Bryggeri,  en  ædel 
Prydelse  for  den  kjøbenhavnske  Borgerstand,  og  det  var 
Orla  Lehmann,  —  hos  hvem  jeg  stiller  højere  end  de 
glimrende  Aandsgaver  det  Adelspræg  i  Tænkemaade  og 
Karakter,  han  har  vidst  at  bevare  gjennem  alle  det  poli- 
tiske Livs  Brændinger,  —  som  paa  Festaftenen  bragte  mig 
Forsamlingens  Hilsen.  Jeg  mindede  i  mit  Grjensvar  til 
ham  om  de  34  Aar,  der  laa  imellem  denne  Aften  og  den, 
da  han  i  Spidsen  for  et  Fakkeltog  havde  været  Tolk  for 
Studenterne,  og  det  var  ud  af  Hjærtets  Fylde,  jeg  bragte 
min  Tak  til  den,  der  „havde  grebet  Frihedens  Banner 
i  Ungdommens  begejstrede  Dage  og  havde  hævet  det  højt 
indtil  denne  Dag  med  sikker  Haand,  med  flammende  Ord, 
med  mandig  Daad".  Ved  Vexelér  H.  P.  Hansen,  i  al 
sin   fordringsløse  Stilhed    en    værdig  Repræsentant  for  de 

frisindede  kjøbenhavnske  Borgere,  blev  der  overrakt  mig 
fra  en  Forening  af  Mænd  i  Hovedstaden  et  Exemplar  af 
Grundlovsmedaillen  i  Guld.  Telegrammer  bragte  fra  flere 
Egne  af  Landet,  særlig  fra  min  slesvigske  Stammejord, 
Vidnesbyrd  om,  at  mange  Fraværende  vare  aandelige  Del- 
tagere i  Festen.  Den  sluttedes  med  et  Fakkeltog,  som, 
udgaaende  fra  Studenterforeningen,  bragte  mig  Hilsen  fra 
Studenterverdenen. 

Mandagen  den  3dje  December  havde  jeg  endnu 
Censurkomitéen  samlet  hos  mig  som  Dekanus  til  ende- 
lig Afgjørelse  af  Konkurrence- Anliggendet :  Indstilling  af 
Lic.  H.  Scharling  som  Docent  i  Fakultetet;  og  saaledes 
saa'  jeg,  med  takopfyldt  Sind  for  Forsynets  Naade,  Alt 
klaret  og  jævnet  til  Rejsens  Tiltrædelse.  Aaret  efter  ved 
samme  Tid  vilde  den  have  været  umulig  paa  Grund  af 
Hindringer  fra  mere  end  én  Side. 

I  mild  og  stille  Decemberluft  blev  Rejsen  tiltraadt  med 
Hustru  og  Datter  om  Morgenen  den  4de,  og  i  fem  Dage, 
med  Fradrag  af  et  Døgns  Ophold  i  Sønnehj emmet  i  Frede- 
ricia, bragte  Dampen  os  over  Hamburg,  Kassel,  Bamberg 
og  Mlinchen  til  Foden  af  Alperne  i  Innsbruck.  Over  Bren- 
ner  var  Jernvejen  endnu  ikke  færdigbygget;  Natten  maatte 
her  tages  til  Hjælp  med  Diligencekjørsel.  Gjennem  Tyskland 
havde  Temperaturen,  lige  indtil  vi  naa'de  den  mtinchenske 
Højslette,  ikke  været  under  5 — 10  Graders  Varme;  i 
Verona  modtoges  vi  af  blaa  Himmel  og  straalende  Sol, 
og  paa  alle  Huse  af  friske  Mærker  fra  Jubelen  over  Gj en- 
foreningen  med  det  italienske  Fædreland.  Efter  forud  truifen 
Aftale  samledes  de  tre  Slægtled,  —  Forældre  med  Børn  og 
Børnebørn,  —  med  Jubel  i  Milano  den  Ilte  December. 

Over    Genua    søgte   vi   Kvarter  for  den  koldeste  Del 

af  Vinteren  i  Spezzia:  istedetfor  Vinterkulde  fire  Ugers 
Kegntid  med  Middeltemperatur  af  10  Grader,  de  tre  Uger 
varmt  Solskinsvejr;  Beliggenhed  og  Omegn  af  henrivende 
Skjønhed:  Golfen  aaben  mod  Sydvest,  omkranset  af  milde 
Bjærge  med  dybe  Indskjæringer  og  Fremspring  og  med  den 
yppigste  Vegetation  af  Figen,  Oliven  og  Vin,  Laurbær  og 
Myrter.  En  udhugget  Klippevej  paa  Golfens  Xordkyst,  to 
Mile  lang,  til  Forbjærget  Porto  Venere  kan  i  afvexlende, 
henrivende  Udsigter  kappes  med  Strada  nuova  ved  Neapel. 
Interessant  var  det  ogsaa  at  se  Arbejdere,  flere  hundrede 
i  Tallet,  sysselsatte  med  kæmpemæssige  Værker:  Omdan- 
nelse af  Hav  til  Fastland,  af  Høje  og  Dale  til  Havnedyb, 
af  Samling  af  Bjærgvandene  i  nye  Flodlejer  for  at  forberede 
Værft,  Dokker  og  Arsenaler  for  det  nye  Kongeriges  Sø- 
magt. Stedet  maa  antages  vel  valgt  til  dette  Storværk, 
som  ogsaa  i  mindre  Maalestok  var  paatænkt  og  forberedt 
af  Napoleon  I.  En  orkanagtig  Snestorm,  som  den  15 — 16de 
Januar  rasede  over  hele  Europa,  satte  det  halve  Venedig 
under  Vand  og  ødelagde  en  Snes  Skibe  i  Golfen  ved  Ne- 
apel, bemærkedes  her  kun  ved  et  stærkt  Tordenvejr  og  en 
heftig  Paalandsvind.  som  dog  ikke  væltede  høje  Bølger. 
Men  med  al  Naturskjønhed,  Frugtbarhed  og  Mildhed  be- 
fandt vi  os  her  dog  kun  i  Forgaarden  til  Italiens  HerHg- 
heder:  ingen  Oldtidsminder,  ingen  Kunstnydelse.  I  de 
første  Dage  af  Februar  udløb  den  berammede  Frist  for 
den  aandehge  Faste,  og  vi  ilede  nu  over  Pisa  og  F lo- 
rent s  til  Rom. 

Det  romerske  Tomaaneders  Opholds  Nydelse  forhøje- 
des, foruden  ved  et  usædvanhg  tidligt  Foraar  og  vedvarende 
sommerligt  Vejr,  ved  Beliggenheden  af  en  Bolig,  vi  vare  saa 
heldige    at   finde    paa  Skraaningen  af  Monte  Pincio,    i  via 

Gregoriana.  Ligesom  for  47  Aar  siden  havde  jeg  her 
Verdensstaden  med  dens  Kupler,  Taarne  og  Kolonner  ud- 
foldende sig  for  mine  Fødder  fra  Kvirinalpaladset  indtil 
Porta  delpopolo,  og  Udsigten  ud  over  Staden  til  Janiculus 
med  Aqua  Paola,  Vatikanet  og  Monte  Mario.  Saaledes 
skulde  jeg  nyde  det  romerske  Liv  for  tredje  Gang  —  som 
Olding,  men  i  de  lykkeligste  Forhold,  i  hel  hjemlige  Om- 
givelser, og,  tør  jeg  føje  til,  med  fuld,  usvækket  Kraft, 
baade  aandelig  og  legemlig,  til  at  føle,  nyde  og  paaskjønne 
den  sjældne  Lykke.  Jeg  kunde  med  klar  Bestemthed 
holde  Indtrykkene  fra  Ynglingens  Ophold  for  47  Aar  siden, 
fra  Mandens  for  21  Aar  siden  og  de  nærværende  ud  fra 
hinanden.  Men  i  alt  Væsentligt  var  Indtrykket  det  samme : 
lige  fuldt,  stort  og  velgj ørende.  Medens  de  andre  Verdens- 
stæders Fysiognomi  vexler  i  Løbet  af  faa  Aar,  staar  Rom 
uforandret,  som  det  stod  det  halve  Hundredaar  tilbage  i 
Tiden:  med  sine  Kirker  og  Klostre,  sine  Paladser  og  sine 
fortryllende  Villaer,  men  ogsaa  med  sine  Tomter  og  Ruiner, 
omgivet  af  sin  uforhgnehge  Kampagne-Ørk  med  den  blaa- 
nende  Bjærg-Baggrund;  den  samme  Karakter  af  højtidelig 
imponerende  Alvor,  af  stille  Mægtighed  har  holdt  sig, 
hvorimod  Farverne  af  det  nationale  og  folkehge  Liv  ere 
afblegede.  I  Rom  alene  formaar  den  tomme  Forfængelig- 
heds Strøm,  som  vælter  sig  ind  udenfra,  ikke  at  gjøre  sig 
gjældende;  Døgnets  Interesser,  som  andetsteds  fylde  og 
spænde  Sindene,  underordne  sig  uvilkaarUg  her,  hvor  Ver- 
densbegivenhederne fra  Oldtid  og  Midalder  trænge  sig 
frem  i  store  Træk. 

Pavekapellets  Pomp  frister  ikke  let,  naar  man  tilmed 
mere  end  én  Gang  pligtmæssig  har  gjennemgaaet  Paaske- 
festens trættende  Ceremonier;    men   vi   saa'  Pius  den  9de, 

som  jeg  havde  set  Pius  den  7de  og  Gregor  den  16de,  for- 
rette sin  Andagt  i  St.  Pietro,  og  vi  toge  vor  Del  af  Paaske- 
velsignelsen paa  Peterspladsen,  ligesom  vi  saa'  Kuppel- 
belysningen fra  Taget  af  vort  Hus  og  Girandolaen  paa 
Monte  Pincio  fra  Popolo-Pladsen.  Til  den  ulmende  Mis- 
stemning i  Befolkningen  var  der  for  det  fremmede  Øje 
intet  synligt  Spor,  —  kun  at  Karnevalsugen  gik  hen  i 
truende  Stilhed,  uden  mindste  Deltagelse  fra  Folkets  Side, 
—  den  mennesketomme  Korso,  hvor  storartet  en  Demon- 
stration! Hvor  fuldt  jeg  end  maatte  sympatisere  med  den 
antipavelige  Stemning,  tilstaar  jeg  dog,  at  Rom  ikke  vilde 
have  været  E,om  for  mig,  dersom  jeg  skulde  have  savnet 
Pave  og  Kardinaler  med  det  hele  Væsen  i  Oldtids-Tilsnit 
og  Stil.  Bliver  Rom  tidligere  eller  senere  Residents 
for  Kongen  af  Italien  og  en  kongelig  Hofstat,  vil  en  Rom 
besøgende  Efterslægt  i  historisk  og  æstetisk  Henseende 
have  meget  at  savne.  Det  er  en  sælsom  Strid,  hvori  man 
befinder  sig  overfor  saa  mysteriøs  en  Magt  som  Pavedøm- 
met. Man  maa  paa  Menneskehedens  og  Kristenhedens 
Vegne  blues  ved  det  Kogleri,  der  endnu  i  det  19de  Hun- 
dredaar,  saaledes  som  ved  St.  Peter's  Jubelfest  sidste 
Sommer,  kan  bringe  537  Biskopper  til  at  godkjende  den 
pavehge  Ufejlbarhed  som  Tro'sartikel ;  —  Adressen  udtaler 
en  Selvforpligtelse  til  „ikke  at  tro  og  lære  Andet,  end 
hvad  Paven  tror  og  lærer" ;  man  maa  studse  ved  Tanken 
om  den  usynlige  Magt ,  hvormed  Jesuiter  -  Banden  har, 
maaske  stærkere  end  nogensinde,  om-  og  overspundet  den 
langt  større  Del  af  den  kristne  Verden,  og  man  spejder 
forgjæves  efter  Haanden,  som  det  skal  være  forbeholdt  i 
Forsynets  Raad  at  sønderrive  det  kunstigste  Net,  der 
nogensinde  er  virket  af  Løgn  og  menneskefornedrende  Be- 

drag:  „vult  clecipi  mundus,  decipiatur  ergo".  Men  paa  den 
anden  Side,  —  naar  man  i  en  Tidsalder,  som  er  hensunken 
i  materielle  Interesser  og  behersket  af  Bajonetter  og  Ka- 
noner, ser  den  pavelige  Politik  i  uforstyrrehg  Ro  afvise 
Jordens  Magthavere,  deres  mest  nærgaaende  og  mest  be- 
rettigede Krav  med  det  selvsamme  „nonpossumus", — føler 
man  sig  uvilkaarlig  grebet  af  Bevidstheden  om,  hvormeget 
den  aandelige  Magt,  selv  i  dens  argeste  Misbrug,  i  trold- 
domsagtig Skikkelse,  dog  tilsidst  er  den  legemlige  over- 
legen og  formaar  at  døve  og  sløve  dens  Vaaben. 

I  April  efterlode  vi  den  unge  Familie  i  Rom,  medens 
vi  foretoge  en  Udflugt  til  Neapel  (tilforn Rejse  paa  fjerde 
Dag,  nu  i  syv  Timer)  og  det  elysiske  Sorrent.  Baade 
her  og  i  Neapel,  som  tidligere  i  Rom,  fandt  vi  vort  Vel- 
være i  høj  Grad  forøget  ved  dagligt  Samliv  med  en  elsk- 
værdig Landsmand  og  Landsmandinde,  Amtmand  Baron 
Bille-Brahe  og  Hustru.  Fælles  Interesser  af  forskjellig 
Art,  som  ved  det  italienske  Liv  naa  et  mærkeligt  Højde- 
punkt, førte  os  sammen  og  holdt  os  tilsammen;  det  var  et 
føleligt  Savn,  da  vi  i  Neapel  maatte  skilles,  da  de  tilbage- 
holdtes ved  en  Medrejsendes  Sygdom. 

Paa  Tilbagerejsen  i  Maj  fra  Rom  og  Albanerbjærget, 
hvor  vi  tilbragte  de  sidste  otte  Dage,  opholdt  vi  os  kun  en 
kort  Tid  i  Florents  og  i  Venedig.  Det  skjønne  F lo- 
rent s  tog  sig  glimrende  ud  som  Kongestad:  Signoria- 
Pladsen  og  Uffiziegaarden  i  al  sin  Marmorpragt  straaléde 
om  Aftenen  som  den  dejligste  Festsal.  Alle  Betingelser 
indenfor  som  udenfor  Murene  synes  her  at  være  tilstede 
for  en  Residents,  som  den  jo  ogsaa  hele  Midalderen  igjen- 
nem  har  havt  Forrangen  i  aandelig  Henseende  fremfor  alle 
Italiens  Stæder.     Anderledes  Venedig.    Vistnok  var  Ind- 

trykket  berusende  som  altid.  Kong  Viktor  Emanuel  aflagde 
netop  et  Besøg,  og  Markuspladsen  udfoldede  sin  hele  fe- 
agtige  Pragt.  Men  Indtrykket  kunde  ikke  holde  sig;  ved 
Dagslyset  traadte  Forfaldets,  Fugtighedens  og  Muggen- 
hedens  Mærker  frem,  ligesom  i  den  østerrigske  Trældoms 
Tid ;  de  synes  ikke  at  varsle  om  Kraft  til  ny  Fremblomstring. 
I  Bolzano  opløste  Rejseselskabet  sig;  den  unge  Fa- 
milie drog  til  Meran.  For  os  lukkede  Italiens  Paradis  sig 
ret  føleligt  med  Alpekjæden.  I  Miinchen  traf  vi  fuld 
Vinter  med  Sne  og  Hagel  den  22de— 23de  Maj.  I  Maane- 
dens  sidste  Dage  vare  vi  atter  i  vort  fredelige  Studie- 
gaards-Hjem. 


Ved  Hjemkomsten  forefandt  jeg  en  hidtil  ukjendt  Be- 
vægelse i  den  kirkelige  Verden.  Loven  om  Sognefri- 
heden  skulde  ganske  rigtig  kun  være  et  første  Begyndelses- 
skridt,  der  skulde  bane  Vejen  for  den  kirkelige  Indivi- 
dualisme. „Frimenigheder"  —  ikke  udenfor,  men  — 
„i  selve  Folkekirken",  med  Ret  til  at  tage  sig  egne  Præster 
—  var  nu  blevet  Feltraabet  i  den  grundtvigianske  Lejr. 
De  „Kirkelige"  havde  ikke  forsmaa't  at  søge  Forbund 
med  de  videstgaaende  Ukirkelige  i  Folkethinget  for  at 
vmde  et  klækkeHgt  Flertal  for  et  Lovforslag,  der  havde 
været  fremlagt  i  sidste  Rigsdags-Session  som  Middel  til 
efter  Birkedal's  Afsættelse*)  at  faa  den  Birkedal'ske 
Menighed  legahseret.  Efterat  Lovforslaget  havde  gjort 
et  ghmrende  Sejrstog  igjennem  Folkethinget.  baaret  af 
en  forhenværende  Kirkeminister:  Hall,  var  det  imidlertid 


*)  Paa  Grund  af  fornærmelige  Ytringer  imod  Kongens  Person. 

blevet  stanset  i  Landsthinget.  Der  var  her  med  Grund 
anket  over  det  Sælsomme  i,  at  et  Lovforslag  af  dette  Ind- 
hold ikke  forinden  havde  været  meddelt  de  kirkelige  Myn- 
digheder til  Betænkning,  og  der  var  ytret  Ønske  om  Sagens 
foreløbige  Drøftelse  ved  en  Kommission,  sammensat  af 
Gejstlige  og  Ikke- Gejstlige.  Efter  at  have  modtaget  denne 
Mindelse  var  Kirkeministeren,  Rosenørn -Teilmann,  nu 
betænkt  paa  at  oprette  det  Forsømte  ved  Henvendelse  til 
Biskopper  og  Landemoder  —  ikke  blot  om  den  enkelte 
Sag,  men  overhovedet  om  det  bestandig  henstaaende  Kirke- 
forfatnings-Spørgsmaal.  Fra  den  anden  Side  var  Virksom- 
heden ikke  ringere:  Vennemøder  i  større  Stil  med  Vidnes- 
byrd og  Afstemninger  om  en  Trang,  som  ikke  skulde  være 
afhjælpelig  paa  nogen  anden  Maade  end  ved  det  anpriste 
Frimenighedsliv. 

Om  det  kirkelige  Forfatningsspørgsmaal  havde  jeg  Aar 
tilbage  baade  talt  og  skrevet  mig  træt  og  kjed.  Derimod 
fandt  jeg  mig  stærkt  opfordret  til  et  Ord  angaaende  det 
nyeste  grundtvigske  Spørgsmaal,  som  nu  trængte  sig 
frem.  I  Sommerugerne  nedskrev  jeg,  efter  at  have  om- 
hyggelig gjennemgaaet  Forhandlingerne  i  Rigsdagen,  nogle 
Blade  om:  „De  kirkelige  Individer  og  det  kirkelige 
Samfund",  —  et  Forsøg  paa  at  paavise  det  Urimelige  i 
den  Tanke:  at  ville  i  ét  og  samme  Samfund  organisere  to 
ganske  forskjellige  Systemer  af  Menighedsdannelser  og  der- 
til hørende  Præstevalg,  med  mindre  Taktiken  skal  være 
beregnet  paa  at  forberede  og  Hdt  efter  lidt  at  iværksætte  en 
Opløsning  af  Samfundet  i  en  Mængde  større  og  mindre, 
enestaaende  Menighedsgrupper. 

Inden  LTdgivelsen  af  det  lille  Skrift  i  September  (efter  et 
Feriebesøg  til  Sønnerne  i  Fyen  og  Jylland)  var  der  imidlertid 

foregaaet  en  Sceneforandring.  Kirkeministeren  fandt  sig 
foranlediget  til  at  ombytte  sin  Portefeuille  med  Justitsministe- 
rens, som  var  bleven  ledig  ved  Leuning's  Død,  og  til 
almindelig  Overraskelse  fik  han  sin  Efterfølger  i  Biskop 
Kierkegaard,  som  i  Modsætning  til  sine  sex  Embedsbrødre 
havde  erklæret  sig  offentlig  for  Tanken  i  det  svævende 
Lovforslag:  —  endogsaa  som  en  Yej,  der  skulde  være  an- 
vist af  Forsynet.  Jeg  kunde  ikke  undlade  i  en  Efterskrift 
at  fremhæve  dette  Særsyn:  at  et  Ministerium,  som  maatte 
synes  for  en  væsentlig  Del  dannet  ifølge  Hartkorns-Hens}Ti, 
pludselig  griber  til  selv  at  kalde  grundtvigianske  Ten- 
dent s  er  ind  i  sin  Midte.  Vore  Fjender  udenlands  have 
travlt  med  at  udbrede  den  ForestilHng  i  Verden,  at  Dan- 
mark gaar  en  demokratisk  Opløsningstilstand  imøde; 
man  skulde  mindst  tro,  at  en  Kegering  af  denne  Sammen- 
sætning havde  Interesse  ved  at  arbejde  denne  Forestilling 
i  Hænderne.  Rigsdags-Sessionen  aabnedes  først  i  December. 
Inden  den  Tid  udkom  Martensen's  vægtfulde  Skrift: 
„Den  danske  Folkekirkes  Forfatningsforhold".  Det  Kierke- 
gaard'ske  Lovudkast  om  „Valg-  og  Hjælpe-Menig- 
heder", som  blev  fremlagt  samtidig  med  Begjæring  om 
Pengebevilhng  til  en  Kirkekommission,  der  dog  først 
skulde  træde  i  Virksomhed,  efterat  denne  Lov  var  ført 
igjennem,  ledsagede  jeg  i  Januar  1868  med  en  Artikel 
i  „Dagbladet"  :    „Om  den  fremlagte  Frimenighedslov". 

Efter  den  lange  Hviletid  begyndte  jeg  i  Efteraaret 
mit  étaarige  Kursus  over  den  kristelige  Tro'slære  med 
særlig  Interesse.  For  en  ikke  ringe  Del  skyldes  det  Tids- 
forholdene, at  Nyhedens  Interesse  kan  vedbhve  at  følge 
med  Gjentagelsen.  Fra  den  filosofiske  Lærestol  føres  der 
Bevis  for,    at   videnskabelig   Tro'slære  er  intet  Videre  end 

storartet  Aandsbedrag  (R.  Nielsen),  og  Grrundtvigia- 
nismen  er  faktisk  Indsigelse  mod  al  teologisk  Videnskabe- 
lighed. Her  er  Nok  at  bekæmpe,  Nok  at  forsvare.  Meget 
at  opklare  og  berigtige.  I  Upsalas  teol.  Tidsskrift  (1867. 
II.  S.  79)  er  Følgende  at  læse:  „Genom  en  grundlig 
humanistisk  och  teologisk  bildning  samt  et  med  få  undan- 
tag A'årdigt  lif  har  det  danske  presterskabet  forvårfvat  sig 
sit  folks  aktning  och  vordnad.  Det  sått,  på  hvilket  i  Dan- 
mark en  prest  mottages  i  umgångeslifvet,  eller  i  allmånhet 
af  foLkopinionen  betraktas,  år  till  den  grad  olika  mot  i 
Sverige,  att  det  ej  kan  annat  an  derom  taga  kånnedom, 
gifva  anledning  till  mycket  egendomliga  reflexioner".  Hvor 
beklageligt,  om  denne  Plads  ikke  skulde  lade  sig  holde  i 
en  kommende  Tid,  —  ikke  alene  for  Gejstlighedens,  men 
for  hele  Folkets  Skyld.  Staar  Præsten  ikke  højt  og  fast 
nok  i  aandehg  Udvikling  til  at  kunne  løfte  sin  Menighed, 
saa  vil  den  umærkelig  drage  ham  nedad,  indtil  han  kommer 
i  Linje  med  Lægprædikanter. 


Ved  Aarskiftet  1868  —  1869. 
I  Februar  1868,  medens  Udkastet  til  Lov  om 
Frimenighederne  endnu  mødte  en  levende  Modstand, 
offentliggjorde  de  sex  Biskopper  i  Forening  en  „Fælles- 
udtalelse". Paa  det  mest  Uforbeholdne  og  Indtrængende 
udtalte  det  kirkelige  Overtilsyn  sig  her  imod  den  Spire  til 
indre  Opløsning,  som  truede  med  at  skulle  —  med  Rege- 
ringens Bistand  —  kastes  ind  i  Folkekirken;  det  fra- 
lagde   sig    „enhver  Medansvarhghed,    ogsaa  Taushedens,    i 

hvad  der  nu,  ved  Hjælp  af  den  borgerlige  Lovgivnings- 
myndighed, tilsigtes  indført  i  Folkekirken". 

En  nærmeste  Virkning  af  dette  Skridt  udeblev 
ikke;  Biskop  Kierkegaard  maa  selv  have  fundet  sin 
isolerede  Stilling  uholdbar;  han  opgav  sin  Post  som  Kirke- 
minister. Om  Ministeriet  i  sin  Helhed  var  blevet  betænke- 
ligt i  samme  Retning,  vilde  have  været  ganske  naturligt. 
Kongens  personlige  Stemning  i  Sagen  var  bekjendt,  og  i 
Menighederne  omkring  i  Landet  udtalte  der  sig,  gjennem 
over  40,000  Underskrifter  i  Henvendelser  til  Rigsdagen,  en 
almindehg  Tilslutning  til  Biskoppernes  Opfattelse  af  Sagen. 
En  Regering  kan  ikke  undvære  Myndigheden  af  højere 
Art,  som  erkjendt  Indsigt  og  Erfaring  giver,  at  støtte  sig 
til;  finder  den  ikke  denne  Myndighed  hos  sig  selv,  maa 
den  søge  den  og  føre  sig  den  til  Nytte,  hvor  den  er  at 
finde.  Det  var  derfor  næppe  vel  betænkt,  naar  Ministeriet 
i  en  Sag  som  denne  mente  at  kunne  stille  sit  Magtsprog 
overfor  Stemmen  fra  det  kirkeHge  Overtilsyn  som  kollektiv 
Enhed.  Der  lod  sig  ved  samme  Tid  høre  Stemmer  i 
Folkethingssalen,  som  overbøde  hverandre  i  cynisk 
Raahed  imod  Kirke  og  Gejstlighed, — særlig  i  Anledning 
af  Spørgsmaalet  om  at  faa  ordinerede  Mænd  lagte  ind 
under  den  almindelige  Værnepligt.  Og  hvad  Under,  naar 
Regeringen  ses  at  behandle  den  betydningsfuldeste  Kirke- 
stemme, —  i  et  Anliggende,  som  griber  ind  i  Folkekirkens 
indre  Forhold,  —  med  udsøgt  Ringeagt ! 

Men  en  Kirkeminister,  som  var  villig  til  at  gjøre  Fri- 
menighedssagen  til  sin,  maatte  i  alle  Tilfælde  skaffes  tilveje, 
—  hvad  der,  under  de  givne  Forhold,  ikke  kan  have  været 
nogen  let  Sag.  Han  lod  sig  dog  finde,  og  dertil  en  gejstlig 
Mand,  —  i  en  Landsbypræstegaard  i  Horns  Herred  (Førs- 

lev).  Provst  Aleth  Hansen,  bekjendt  som  en  hæderlig 
Mand,  havde  i  Slesvig  udfyldt  en  Stilling,  som  havde  ikke 
faa  Vanskeligheder,  paa  paaskjønnelsesværdig  Maade.  Men 
det  var  forklarhgt,  naar  Forholdene  i  Slesvig,  som  krævede 
stadig  Kampberedthed,  havde  i  den  Grad  optaget  Tid  og 
Sind  og  Kraft,  at  der  ikke  var  levnet  Ro  til  at  følge  Be- 
givenhedernes Gang  i  Kongeriget  i  en  Aarrække,  der  ikke 
kan  gjælde  som  Udvikhngstid,  men  som  en  Periode  af 
regelløse  Forviklinger.  Der  hørte  derfor  en  Resoluthed, 
som  vakte  almindelig  Forundring,  til  at  overtage  det 
omfattende  og  ansvarsfulde  Ministerium  for  Kirke-  og 
Undervisningsvæsen  i  Kongeriget.  Meget  snart  er  ganske 
sikkert  ogsaa  den  samvittighedsfulde  Mand  selv  kommen  til 
Erkj endelse  af,  at  han  her  ikke  burde  have  givet  efter  for 
overtalende  Indflydelser. 

Ifølge  den  Udtalelse,  hvormed  den  nye  Kirkeminister 
debuterede  i  Folkethingssalen,  var  det  „Frihed  i  Kirken 
og  FolkeHghed  i  Kirken",  hvortil  der  trængtes  først  og 
sidst;  i  det  Lovudkast,  for  hvilket  han  gjorde  sig  til 
Ordfører,  —  hvor  Hlle  og  ubetydeligt  det  end  syntes,  — 
skulde  der  Hgge  Kraft  til  at  raade  Bod  paa  enhver  Kirke- 
brøst. Det  var  dog  at  forudse,  at  Modstanden  i  Lands- 
thinget  ikke  vilde  falde  til  Føje  for  disse  Betragtninger, 
ogStatsraadspræsidenten,  Frijs-Frijsenborg,  maatte  selv 
tage  Sagen  i  sin  Haand.  Et  Lovudkast,  som  oprindelig 
ikke  var  udgaaet  fra  Regeringen,  som  paa  første  Trin 
endogsaa  havde  mødt  Modstand  fra  Regeringens  Side,  og 
som  det  var  blevet  Skik  at  betegne  som  „uskyldigt", 
maatte  pludseHg  lade  sig  skrue  op  til  Betydning  af  —  et 
Kabinetsspørgsmaal.  Et  Lys  var  senest  gaaet  op  for 
Ministeriet:    „Det,   der  for  en  frodig  og  lykkelig  Udvikling 

af  det  danske  Folks  indre  Liv  er  det  Væsentligste,  er  en 
besindig,  fremadgaaende,  reformerende  Udvikling  paa  det 
kirkelige  og  religiøse  Gebet";  —  „for  mig  (Statsraadspræ- 
sidenten)  har  denne  Sags  Fremgang  en  meget  stor  og  ind- 
gribende Betydning  i  Henseende  til  Landets  indre  Udvik- 
ling";  —  og  endelig:  „hvis  Landsthinget  vilde  gaa  den 
af  Flertallet  i  Udvalget  (Fraraadelse  af  Lovudkastets  videre 
Fremme)  betegnede  Vej,  vilde  derfor  den  uundgaaelige 
Følge  være :  at  „Ministeriet  traadte  af"  (!)  (Landsthingstid. 
S.  2732—33.  2915).  Et  saadant  Tryk  tro'de  Landsthinget 
sig  ikke  i  Stand  til  at  staa  imod,  og  Loven  blev  saaledes 
trængt  igjennem,  —  vistnok  i  forhutlet  Skikkelse,  men 
Principet  til  indre  Desorganisation  havde  vundet 
Indgang.  Hulheden  af  den  hele  Betragtning,  hvorpaa 
Ministeriet  xilåe  have  Loven  støttet,  laa  klart  for  Dagen. 
For  at  den  rige  Velsignelsesfylde  af  denne  Lovforanstaltning 
skulde  kunne  strømme  ud  over  Land  og  Folk,  maatte  der  selv- 
følgehg  være  aabnet  den  muligst  frit  og  uhindret  Raaderum; 
men  Brugen  var  for  ængstelig  begrænset  ved  Bestemmel- 
ser om  lokal  Afstand  og  om  ydre  Vilkaar.  Til  Dato  er  Loven 
kun  benyttet  til  Dannelsen  af  én  Frimenighed  i  Kjerteminde. 
Vistnok,  naar  de  indskrænkende  Bestemmelser  som  altfor 
besværende  efterhaanden  falde  bort,  er  det  ikke  umuUgt, 
at  en  stærk  udpræget  Partitrang  til  kirkehg  Adskillelse  vil 
føre  til  flere  Exempler;  men  skulde  det  virkelig  kunne 
ventes,  at  nogen  fremtidig  Begering  i  Danmark  skulde 
med  den  nuværende  Statsraadspræsident  heri  se  „et  stort 
Gode"?  (Landsthingstid.  2897). 

„Frihed  og  FoLkeUghed" !  —  Dette  Løsen  sjTies  frem- 
deles at  have  bragt  Kirkeministeren  til,  uden  nogen  nær- 
mere Opfordring,  at  henvende  sig  til  det  „folkelige"  Flertal 

i  Finansudvalget  om  Bevilling  af  5000  Rdl.  til  Oprettelse 
af  en  „teologisk  Examenskommission".  Denne  Sag  havde  i 
de  senere  Aar  været  tabt  af  Syne  (s.  »S.  465  ff.) ;  men  der 
kunde  her  gjøres  sikker  Regning  paa  Sympati  hos  det 
store  Flertal  i  Folkethinget :  Bondepartiet  i  Forening  med 
Grundtvigianerne.  Ministeren  erklærede  i  Folkethingssalen : 
„Jo  længere  og  jo  mere  jeg  har  overvejet  denne  Sag. 
desto  mere  er  den  Beslutning  bleven  modnet,  at  det  er  et 
Skridt,  som  bør  og  maa  forsøges";  og  han  kunde  trøstig 
føje  til,  at  „dette  Spørgsmaal  i  tidligere  Forsamlinger 
utvivlsomt  har  fundet  den  bestemteste  Tilslutning  i  dette 
Thing".  I  Henhold  til  den  utvivlsomme  Sympati  ansaa' 
Ministeren  sig  „fritagen  for  at  gaa  nærmere  ind  paa  Sagens 
E-eahtet",  ligesom  han  ogsaa  fandt  det  overflødigt  at  med- 
dele Thinget  de  meget  alvorlige  Erklæringer,  hvori  baade 
Fakultetet  og  Konsistorium  havde,  af  Hensyn  til  de  forud- 
seehge  Følger  for  det  videnskabelige  Studium,  fraraadet 
Foretagendet.  En  saa  letfærdig  Omgangsmaade  med  Lov- 
givningsarbejdet undgik  vel  ikke  Paatale.  Men  en  enkelt 
Stemme,  som  ankede  over,  at  Ministeren  „hverken  havde 
motiveret  sit  Andragende  eller  ledsaget  det  med  de  Op- 
lysninger, der  maatte  ventes",  henvejredes  let  ved  en  anden 
fra  modsat  Side.  som  ikke  undlod  at  bringe  Ministeren 
„Lykønskning  til,  at  han  havde  dristet  sig  til  at  tage  fat 
paa  en  Sag,  som  ligger  Folkethinget  paa  Hjærte".  Der 
gaves  derhos  Tilsagn  om  en  „Understøttelse  herfra,  som 
vil  opveje  den  Modstand,  uer  fra  anden  Side  maatte  møde". 
Ved  Midsommerstid  blev  der  da  nedsat  en  ny  Kom- 
mission „for  at  tage  under  Overvejelse,  hvilke  Forholds- 
regler der  maatte  være  at  træffe  for  at  tilvejebringe  en 
tilfredsstillende   Ordning   af  de  Forhold,    der  paa 

én  Gang  berøre  Staten  og  Kirken".  Udnævnelsen  fore- 
gik ikke  gjennem  Kirkeministeriet,  men  gjennem  Statsraads- 
præsidiet,  og  til  Navn  af  Kirkekommission  havdes  der 
ingen  synderlig  Adkomst.  Ikke  blot  var  det  ydre  kirkelige 
Mærke:  Ligetallighed  af  Grejstlige  og  Ikke-Gejstlige  tilside- 
sat, i  Modsætning  til  den  tidligere  Kommission  af  1854, 
men  derimod  var  et  kirkeligt  Neutralitetsprincip  iagttaget  i 
den  Grad,  at  Medlemmer  af  Rigsdagens  Thing,  som  vare 
gaaede  allervidest  i  Frihedsf ordringerne  for  de  kirkelige 
Individer,  uden  at  lade  noget  Hensyn  til  Kirkesamfundets 
Ket  og  Væsen  gjælde,  her  vare  udsete  til  at  søge  Forholdet 
ordnet  imellem  Kirke  og  Stat!  Kommissionens  For- 
handlinger aabnedes  midt  i  Oktober  i  Kristian  den  Syvendes 
Palæ,  Fredrik  den  Sjettes  Taffelsal,  med  en  foreløbig  Be- 
handling af  en  Del  Æmner,  der  vare  forelagte  af  Mini- 
steriet i  Form,  ikke  af  motiverede  Forslag,  men  af 
almindelige  og  aabenstaaende  Spørgsmaal ;  midt  i  November 
sluttedes  denne  Forhandling  af  Hensyn  til  de  samtidige 
Rigsdagsarbejder,  for  at  give  Plads  for  yderligere  Bearbej- 
delse af  Sagerne,  fordelte  blandt  de  nedsatte  Udvalg. 
Sømmelighed  i  Tone  blev  helt  igjennem  bevaret;  men  de 
skarpe  Modsætninger  stode  bagved,  med  ringe  Udsigt  til 
nogenlunde  klækkelig  Flertals  -  Enighed  i  enhver  Sag  af 
nogen  principiel  Betydning. 

I  Ferietiden  syslede  jeg  alvorlig  med  Omarbejdelsen 
af  Ordet,  hvorigjennem  det  er  mit  Haab  at  skulle  endnu 
efter  min  Bortgang  have  Lejlighed  til  at  staa  i  aandehg 
Forbindelse  med  mine  Landsmænd:  „Det  evangeliske 
Kirkelivs  Nutid  og  Fremtid".  —  Saa  vinkede  den 
sydlandske  Sommer  med  sin  Skjønhed  i  Himmel  og  paa 
Jord  til  at  udfolde  Vingerne:    først,   over  Fredriksværk,   et 

meget  kjært  Besøg  paa  „Svanholm"  (Bille-Brahe),  og 
paa  Issefjorden  til  Roskilde,  derefter  til  Lolland,  hvor 
de  tidligste  og  kjæreste  Barndomsminder  fornyedes  til 
usigelig  Friskhed  paa  „Sæb yh olm",  hvor  en  kjær  Neveu 
havde  overtaget  Forpagtningen,  i  Halsted -Præstegaard, 
og  paa  Juelinge;  Maribo -Kirke  traadte  mig  imøde 
i  gjenfødt  Renhed  og  Skjønhed;  —  derfra,  over  den 
nye  Forbindelsesbro  imellem  Lolland  og  Falster,  til  Præste- 
gaarden  i  Karleby  (Pastor  Poulsen,  tidhgere  paa  Augu- 
stenborg og  i  Slesvig),  og  fra  den  smukke  østlige  Falster- 
kyst over  til  Møen.  Paa  det  paradisiske  Liselund  og 
Khnten  tilbragte  vi  fire  Dage  af  vidunderlig  Skjønhed. 
Fra  Vordingborg  førte  Dampskibet  os  over  spejlglatte 
Vande  til  Svendborg.  Mellem  Skovriderbohgen  paa  Hvid- 
kilde og  Præsteboligen  i  Fredericia  blev  den  øvrige  Ferietid 
fordelt.  En  tilsigtet  Udflugt  til  Silkeborg  blev  opgiven  paa 
Grund  af  den  tørre,  trykkende  Sirokkoluft  i  den  sidste 
Halvdel  af  August  Maaned. 


Ved  Aarskiftet  1869  —  1870. 
Forhandlingerne  i  den  kirkelige  Kommission  gjen- 
optoges  i  Foraaret,  dog  kun  i  ganske  faa  Møder  (6te— 
Ilte  Marts),  med  en  Oversigt  over  de  affattede  Udvalgs- 
betænkninger, —  men  dernæst  i  Efteraaret  fra  den  28de 
September  indtil  den  7de  December.  I  Mellemtiden  var 
Provst  Hansen  fratraadt  som  Kirke-  og  Undervisnings- 
minister, afløst  af  Kammerherre  E.  Rosenørn,  Direktør 
for  Landbohøjskolen.  I  tre  ugentlige  Møder  lykkedes  det 
at  faa  samtlige   Sager  ved  Afstemning   bragte    til    endehg 

Afgjørelse.  dog  med  Undtagelse  af  de  to  vigtigste: 
Forfatnings-Sagen  og  Lønnings-Sagen.  Disse  naa'de  kun 
til  anden  Behandling  og  bleve  henviste  til  Afslutning  til 
Foraaret,  Stemmegivningen  efter  den  ofte  varme  og  ind- 
gaaende  Forhandhng  gav  i  det  Hele  Resultater,  som  vidne 
gunstigt  for  den  mundtUge  Drøftelse.  I  en  nogenlunde 
parlamentarisk  ordnet  Forsamhng,  hvor  Grundene  for  og 
imod  kunne  fremstilles  i  deres  Helhed,  har  Skinnet,  som 
kan  blænde  ved  overfladisk  Betragtning,  ondt  ved  at  staa 
sig  overfor  Indsigelser,  hentede  dybere  indenfra.  Dette 
var  saaledes  Tilfældet  med  Forslaget  om  Henlæggelse  af 
den  teologiske  Examen  fra  Universitetet  til  en  gejstlig 
Examens  -  Kommission.  Ved  den  nuomtide  raadende 
Tidsaand  nlde  Foranstaltningen  indvirke  højst  fordærveligt 
paa  de  teologiske  Studier  og  paa  den  fremtidige  GejstHg- 
heds  aandehge  Standpunkt.  Forslaget  faldt  ved  den  ende- 
lige Afstemning  med  17  Stemmer  imod  5.  Ogsaa  et  andet 
Andragende,  som  benyttede  det  vanskelige  Spørgsmaal  om 
Vielse  af  fraskilte  Ægtefolk  til  at  foreslaa  borgerlig 
Stiftelse  af  Ægteskabet  som  almindehg  Foranstaltning, 
der  kun  efter  særlig  Begjæring  skulde  kunne  efterfølges  af 
kirkelig  Vielse,  blev  afvist  med  19  Stemmer  imod  3. 

Til  stor  Tilfredsstillelse  og  Styrkning  var  det  mig  nu 
at  staa  Side  om  Side  med  Martensen;  de  fæUes  Mod- 
standere bragte  os  ganske  naturlig  hinanden  nærmere,  end 
det  vel  eUers  var  sket.  I  Kirkeforfatningssagen 
fremlagde  han  og  jeg  et  i  Fællesskab  udarbejdet,  moti- 
veret Udkast  til  Dannelsen  af  et  Kirkeraad,  sammensat 
af  Gejstlige  og  Ikke-Gejsthge  i  lige  Antal,  hvis  Sam- 
tykke skulde  udkræves  ved  Bestemmelser  angaaende  kirke- 
lige Sager  af  blandet  Xatur.      Dette  Udkast  blev  i  det 

Væsentlige  tiltraadt  al  Etatsr.  Klein,  Konfr.  Madvig 
og  Prof.  Schurmann,  betingelsesvis  ogsaa  af  Biskop 
Kierkegaard.  Et  Flertal  i  Udvalget  stod  saaledes  her 
overfor  Mindretallet  (Pastor  Brandt,  Hofjægermester 
Carlsen,  Assurancebestyrer  I.  A.  Hansen),  som  for 
Tiden  fraraadede  ethvert  Forsøg  paa  Dannelsen  af  et  Or- 
gan for  Folkekirken.  Forslaget  mødte,  som  det  var  at 
forudse,  heftig  Modstand  i  Salen;  men  efter  anden  Be- 
handling gik  det  foreløbig  ud  af  Kampen  med  15  Stemmer 
imod  4. 

Ogsaa  i  Sagen  om  Gejstlighedens  Lønning  stod 
der  i  det  nedsatte  Udvalg  to  Forslag  overfor  hinanden: 
det  ene  (Gasse,  Høgsbro,  Rasmussen)  radikalt —  med 
faste  Pengelønninger  af  Statskassen  for  ethvert  Præstekald 
i  Landet,  efter  forudgaaet  Bortsalg  af  Præstegaardsj order 
og  Ophævelse  af  accidentelle  Indtægter;  —  det  andet  (Brix, 
Madvig,  Strøm),  fredende  om  Efterladenskabet  fra  For- 
tiden, indskrænkede  sig  til  Forslag  om  Dannelsen  af  et 
særhgt,  for  sig  bestaaende  Kirkefond,  hvortil  de  over- 
skydende Beløb  af  Præstekalds-Indtægterne  ud  over  en  vis, 
i  Sæd  beregnet,  Indtægt  skulde  henlægges,  og  hvoraf  Ud- 
giften skulde  bestrides  saavel  til  Forbedring  af  de  smaa 
Kald  som  til  Pensioner  for  Enker  og  entledigede  Præster  og 
til  kirkelige  Fornødenheder  af  forskjelHg  Art.  Ogsaa  her 
vandt  det  moderate  Forslag  foreløbig  Sejr:  med  16  Stemmer 
imod  5.  Forsaavidt  gav  Kommissions-Behandlingen  et 
tilfredsstillende  Udfald,  men  desuagtet  hvor  lidet  lovende! 
Hvad  der  her  var  i  Mindretal,  havde  fuld  Sikkerhed  for 
overvejende  Flertal  i  Folketliinget. 

Sommerferiens  Tid  blev  fordelt  imellem  Nordsjælland: 
Marielyst,   Fredensborg  og  Fredriksborg    —    og   Fyen    og 

Jylland.  Den  jyske  Jernvej  blev  befaren  indtil  Viborg; 
Domkirkens  Gjenopbyggelse  er,  under  saa  trykkende  For- 
hold som  Nutidens,  en  Ære  for  det  danske  Folk.  I  Silke- 
borg havde  vi,  midt  i  den  kolde  og  vaade  Sommer,  fire 
Dage  med  sydlandsk  Luft  og  Himmel.  Den  længste  Tid 
tilbragte  vi  dog  i  Hvidkilde-Skovriderbolig,  omgivne  af 
Børn  og  Børnebørn,  jeg  lykkelig  ved  landligt  Ophold,  Fri- 
tid og  Arbejde  paa  „Kirkelivets  Nutid  og  Fremtid".  I 
Fredericia  maatte  vi  denne  Gang  nøjes  med  flygtige  Besøg 
paa  Gjennemrejse  frem  og  tilbage.  Derimod  blev  Hjem- 
rejsen lagt  over  det  nordvestlige  Sjælland;  i  Følleslev- 
Præstegaard  havde  vi  min  kjære  Søstersøn,  Provst  Swane, 
nylig  forflyttet  fra  Jylland,  og  hans  elskværdige  Hustru  at 
besøge,  og  med  dem  og  deres  Ungdom  nøde  vi  et  kjært 
Gjensyn  (efter  Sommeropholdet  i  Kolera-Aaret)  af  en  af 
Sjællands  prægtigste  Egne:  Vejrhøj  og  Omgivelserne  af 
Skarrit-Sø. 

Oktober  Maaned  bragte  Hovedstaden  et  kjært  Besøg 
af  sønderjyske  Kvinder,  blandt  hvilke  en  Søster  til 
H.  Kriiger  i  Beftoft.  De  danske  Slesvigere  vilde  heller 
ikke  lade  denne  Lejlighed  gaa  forbi,  uden  at  lægge  det 
vidnesfast  for  Dagen,  at  de  som  Danske  delte  alle  Danskes 
Glæde  ved  at  modtage  den  svenske  Kronprinsesse 
som  den  danske  Tronarvings  Brud,  og  en  kvindelig 
Deputation  overbragte  Prinsessen  Nordslesvigernes  Morgen- 
gave. At  de  her  bleve  modtagne  paa  den  festhgste  Maade, 
med  aabne  Arme  og  overstrømmende  Følelser,  er  Selv- 
følge. 

Jeg  træder  ud  af  Aaret,  for  6te  Gang  ved  Embeds- 
brødres  Valg,  som  Universitetets  Rektor.  Saa  be- 
daget et  Hoved  have  Universitetets  Aarbøger  næppe  havt 

at  fremvise,  og  jeg  kunde  vel  ogsaa  have  Grund  til  at 
gaa  i  Rette  med  mig  selv,  om  jeg  burde  modtage  Valget; 
men  jeg  var  saa  lykkelig  at  kunne  erklære  ved  Valghand- 
lingen, at  jeg  ikke  havde  nogen  bestemt  Grund  af  nogen 
Art  at  anføre  til  at  undslaa  mig  for  Valget;  saa  synes 
mig,  i  ret  forstaaet  Ydmyghed,  Slutningen  at  ligge  nær. 

I  December  holdt  Monrad,  efter  Tilbagekomsten  fra 
Ny-Zeeland  kaldet  til  Præst  i  Brøndby,  i  Universitetets 
Festsal  to  Timers  Foredrag  om  „politiske  Drømmerier". 
Modsætningen  til  den  Virkelighed,  hvortil  Fich  te  i  sine 
opildnende  Taler  ved  Berliner-Universitetet  søgte  at  modne 
sine  Landsmænd  efter  det  knusende  Slag,  kunde  ikke  være 
større.  Monrad  stillede  Valget  imellem  et  Selvforsvar 
til  sidste  Mand  ved  at  komme  Fjenden  i  Forkjøbet  med 
Skjænden  og  Brænden  og  Ødelæggelse  af  eget  Land,  — 
og  fuld  Opgivelse  af  Væbning  og  Selvforsvar,  en  patriar- 
kalsk Oase  midt  iblandt  Røverstater!  Det  var  en  narkotisk 
Sæd,  der  her  blev  udstrø't;  thi  kun  det  sidste  Drømme- 
syn var  skikket  til  at  friste  den  filistrøse  Sans;  vore  Fjen- 
der undlode  heller  ikke  at  gjøre  sig  Giften  frugtbringende, 
efterat  det  mundtlige  Ord  kom  i  Trykken. 


Ved  Aarskiftet  1870  —  1871. 
Ved  mine  tidligere  Universitets-Rektorater  havde  jeg 
søgt  at  unddrage  mig  den  Pligtforretning  at  forfatte  Pro- 
grammet i  Anledning  af  Universitetets  Festligholdelse  af 
Kongens  Fødselsdag.  Det  er  forekommet  mig  at  være  en 
mere  end  almindelig  utaknemHg  Anvendelse  af  Tid  og 
FHd    paa    et  Arbejde,    som    efter    gammel  Vedtægt   bhver 

uddelt  i  hundredvis  til  de  mest  forskjelligartede  Myndig- 
heder, og  saaledes  ikke  kan  undgaa  at  komme  i  de  mest 
uskjønsomme  Hænder.  Det  var  ogsaa  lykkedes  mig  tidhgere 
hver  Gang  at  opnaa  den  forønskede  Hjælp  hos  Kolleger  i 
forskjellige  Fag.  Men  nu,  sjette  og  sidste  Gang, 
syntes  det  mig  passende  at  gjøre  fuldstændig  Fyldest. 
Ved  Æmnet:  „Om  den  kirkelige  Overleverings  Be- 
tydning for  den  evangeliske  Kirke-'  frembød  der  sig 
Lejlighed  til  at  tage  Hensyn  til  kirkelige  Forhold  baade 
nær  og  fjærn.  Det  vatikanske  Koncilium  stod  midt  i  sine 
Forhandhnger,  og  man  var  spændt  paa  at  erfare,  om 
Jesuiterne  virkelig  skulde  driste  sig  til  at  drive  Traditions- 
principet  op  indtil  den  yderste  Spidse  ved  at  fastslaa 
Pavens  personlige  Ufejlbarhed  som  Dogme.  En  skarpere 
Modsætning  kan  ikke  tænkes  til  den  Brug,  der  efter 
evangehske  Kirkeprincip  er  staar  aaben  for  den  kirkehge 
Overlevering.  Ogsaa  ved  Valget  af  Festtalens  Æmne: 
,.Den  videnskabelige  Friheds  Forhold  til  den 
borgerlige  Frihed",  nyttede  jeg  LejHgheden  til  at  klare 
den  unægteHg  vanskelige  Stilling,  hvori  den  trofaste  Til- 
hænger af  Frihed sprincipet  befinder  sig  overfor  F ri- 
hed  sr  olien,  saaledes  som  den  udføres  for  vore  Øjne  i 
Folket hinget  af  den  saakaldte  „bevidste  Folkemagt". 
Et  Ord,  kort  før  udtalt  af  Lehmann  i  „Fædrelandet"  i 
Anledning  af  Schweigaard's  Død:  „Selv  den  mest  fri- 
sindede Fremskridtsmand  kommer  til  et  Punkt,  som  vel 
Tiden,  men  ikke  han  kan  overskride",  —  dannede  den 
usynlige  Baggrund  for  Tankegangen  i  min  Tale. 

I  Foraarstiden  blev  en  normeret  Plads  ledig  i  Fakul- 
tetet ved  Professor  Bornemann's  Udtrædelse.  Han 
havde    ved    sin    Tiltrædelse    mødt    en    forudfattet    ugunstig 

Mening,  som  han  i  Aarenes  Løb,  trods  sin  omfattende 
Lærdom  og  sin  dialektiske  Skarpsindighed,  ikke  havde  for- 
maaet  at  overvinde;  den  teologiske  Spekulations  Periode 
var  allerede  afsluttet.  LTpaatvivlelig  er  Modstemningen  fra 
flere  Sider  bleven  forsætlig  næret;  men  jeg  tør  ikke  nægte, 
efter  hans  Examination  at  dømme,  at  han  ikke  synes  at 
have  været  i  Stand  til  at  behandle  Teologien  paa  en  for 
den  studerende  Ungdom  tilegnehg  og  befrugtende  Maade. 
Da  han  meddelte  mig  sin  Beslutning  at  søge  sin  Entledigelse, 
vovede  jeg  derfor  ikke  at  raade  fra.  Det  var  ganske  i  sin 
Orden,  naar  Kultusministeren,  —  dengang  enduu  E.  Rosen- 
ørn, —  uden  at  henvende  sig  til  Fakultetet,  indstillede 
H.  S  c  harlin  g,  i  Henhold  til  Udfaldet  af  den  tidhgere 
Konkurrence,  til  den  ledigblevne  Plads. 

Den  kirkelige  Kommissions  Forhandlinger  kom  i 
Slutningen  af  Maj  Maaned,  efter  en  kort  Samling,  let  og 
snart  til  Ende  ved  endelig  Afstemning  over  de  tilbage- 
staaende  Sager.  I  Slutningsmødet  afgav  jeg,  efter  x4.ftale 
med  Martensen,  den  Erklæring  i  Begges  ISTavn  (derefter 
tiltraadt  af  Bindesbøll):  „at  vor  Afstemning  angaaende 
Vedtagelsen  af  de  enkelte  Forslag  og  Lidstillinger,  —  med 
den  ene  Undtagelse  af  Sagen  om  selve  Kirkeforfatningen,  — 
kun  var  afgiven  under  den  Forudsætning  og  med  det  For- 
behold, at  enhver  af  disse  Sager  vil  blive  forelagt  det  for- 
ventede kirkehge  Organ  til  fornyet  Forhandling".  Det 
forekom  os  nemlig  ikke  at  stemme  vel  med  den  Bestemt- 
hed, hvormed  Kommissionens  store  Flertal  havde  erklæret 
sig  for  Trangen  til  et  repræsentativt  Kirkeorgan,  om  de 
her  forhandlede  Sager,  —  afstemte  i  en  Forsamling,  der 
som  nærværende  Kommission  savnede  al  Karakter  af 
kirkelig  Repræsentation,    —    skulde,    trods    den  øjensynhge 


536  1870. 

Betydning  for  Kirken  og  dens  hele  Virksomhed,  kunne 
forelægges  som  Gjeustand  for  Rigsdagens  Lovgivnings- 
myndighed; det  forekom  os  klart,  at  Rigsdagen,  naar  en 
saadan  Begyndelse  var  gjort,  maatte  med  samme  Føje 
kunne  paastaa  sin  Kompetence  til  vedvarende  kirkelig  Lov- 
givningsvirksomhed, uden  at  skulle  lade  sig  begrænse  ved 
et  Kirkeraad.  Kommissionens  Formand,  Gehejmeraad  Hall. 
udtalte  sig  imidlertid  meget  bestemt  og  meget  indtrængende 
i  modsat  Retning,  —  og  i  de  samme  Dage,  han  afsluttede 
sit  Hverv  i  Kommissionen,  overtog  han  i  det  nye  Ministe- 
rium sin  tidligere  Plads  som  Kultusminister.  Det 
Frijs'ske  Ministerium  havde  lagt  saa  lidt  af  Karakter  og 
Holdning  for  Dagen,  at  dets  Afgang  maatte  synes  ønskelig; 
men  netop  hos  den  senest  indtraadte  Kirkeminister  R  o  s  e  n- 
ørn  syntes  man  at  have  sporet  en  Alvor  og  Fasthed  i 
Viljen,  som  vakte  Ønske  om,  at  han  maatte  have  beholdt 
den  vanskehge  Plads.  Overensstemmende  med  sine  mundt- 
lige Ytringer  gjorde  Hall  i  Rigsdagens  Session  i  Efter- 
aaret  Begyndelsen,  —  ikke  med  Begyndelsen,  det  først 
Fornødne,  men  med  at  fremlægge  —  ikke  Lovforslag  om 
Dannelsen  af  et  Kirkeraad,  men  det  dobbelte  Forslag: 
om  Menighedernes  Medvirkning  ved  Besættelsen  af  gejstlige 
Embeder  og  om  Gejstlighedens  fremtidige  Lønning  i 
den  Skikkelse,  hvori  Vedtagelsen  var  sket  af  Flertallet  i 
Kommissionen.  Overensstemmende  med  vore  Forudsigelser 
er  den  udviste  Forekommenhed  fra  Ministerens  Side  bleven 
saa  lidet  paaskjønnet,  at  begge  Lovforslag  have  mødt  al- 
mindehg  Modstand  og  fremkaldt  fra  de  nedsatte  Udvalg 
Modforslag  i  den  mest  radikale  Retning. 

I  Forsommeren  døde  Høy  en,  —  „Manden,  vidunder- 
lig udrustet  med  Ordets  Naadegave".    som  jeg  udtalte  ved 

Tilbageblikket,  som  fratrædende  Rektor,  paa  de  i  Univer- 
sitetsaaret  Hdte  Tab.  Og,  da  jeg  kort  efter  Hjemkomsten 
fra  min  Ferierejse  søgte  Lehmann,  fandt  jeg  ham  døds- 
syg. Der  var  her  saa  personhg  en  Hengivenhed,  som 
gjennem  alle  Alderstrin  bevarede  sig  uforandret,  der  var 
her  et  saa  dybtgrundet  fædrelandsk  Sind,  at  jeg  ikke  havde 
kunnet  afvise  at  tage  Ordet  ved  hans  Kiste,  dersom  jeg 
havde  været  nogle  Aar  yngre.  Et  ghmrende  Liv  laa  her 
afsluttet,  og  dog  saa  tragisk  i  sin  Slutning.  De  store 
Gaver  og  ædle  Egenskaber  bleve  fra  ingen  Side  paa- 
skjønnede  og  benyttede;  det  følte  han  dybt;  og,  hvor  rigt 
et  Liv  han  end  førte  i  Aanden,  kunde  han  ikke  undvære 
den  udadgaaende  Virksomhed;  den  Selvhengivelse,  som 
har  sin  Rod  i  den  rehgiøse  Sindsretning,  fattedes  ham. 
Ogsaa  ved  en  anden  Anledning  i  Aarets  Løb:  Thorvald- 
se  n '  s  hundredaarige  Fødselsfest  d.  19de  November  kostede 
det  mig  at  maatte  være  Tilhører  i  Stedet  for  Ordfører. 
Men  med  Festtalen  i  Foraaret  havde  jeg  taget  Afsked 
med  Talerstolen;  den  har  Krav  paa  Stemmemidler  og  Mere. 
som  selv  den  usvækkede  Oldingalder  ikke  har  til  Raadighed. 
Nogle  Dage  før  Ferierejsen  havde  vi  paa  en  Udflugt 
til  Fredriksborg  og  Marielyst  vor  Glæde  ved  det  restau- 
rerede Klenodie  af  Kristian  den  4des  Bedekammer:  de 
skjønne  Bloch'ske  Billeder  og  det  kunst-  og  smagfulde 
Træskærerarbejde;  den  harmoniske  og  varme  Farvevirkning 
minder  om  Marmorpragten  i  Medicæernes  Kapel  i  Lorenzo- 
kirken  i  Florents.  —  Da  kom  —  ønsket,  men  uventet  — 
den  franske  Krigserklæring  af  15de  Juli  til  Preussen! 
Vi  forlode  Hjemmet  i  den  største  Spænding  og  vuggede 
os  i  straalende  Drømmebilleder.  Yi  mente,  at  Alt  maatte 
i  Frankrig,    som   i   den   store  Napoleons  Tid,    være    klaret 

for  at  forekomme  Fjenden  og  føre  Krigen  over  paa  tysk 
Bund  og  Grund.  Vi  drømte  allerede  om  den  franske 
Flaade,  der  laa  sejlfærdig  for  at  bringe  Landgangstropper 
til  Jylland,  om  en  fransk  Hær  i  Nordtyskland,  der  skulde 
forenes  med  Hjælpekorpset  Nord  fra  efter  Tilbageerobringen 
af  Slesvig,  om  Sejre,  der  gjorde  Napoleoniden  til  Herre 
over  Tyskland,  gav  ham  ]\Iagt  til  at  skrue  Preussen  tilbage 
i  det  gamle  Maal  og  sikre  Danmarks  Fremtid  ved  Gj en- 
oprettelsen  af  et  nordalbingisk  Kongerige  mellem  Preussen 
og  os.  Hvilke  blytunge  Uger  havde  vi  ikke  at  gjennem- 
stride,  inden  det  lykkedes  at  arbejde  os  ud  af  Illusionernes 
Rige,  at  faa  Mod  til  at  klare  os  Virkeligheden  i  dens 
barske  og  truende  Skikkelse:  Kapitulationen  af  Strassburg 
og  Metz,  af  Mac-Mahon's  og  Bazaine's  Hære,  Kejserens 
Fangenskab,  Kejserdømmets  Fald,  Republikens  Proklame- 
ring,  Paris's  Belejring.  Kun  et  Ophold  i  Sønnehusene  i 
Dyrehavegaard  og  Fredericia  gjorde  de  mørke  Dage  ud- 
holdelige; men  Rejselysten  dunstede  bort.  Vi  søgte  atter 
hjemad,  —  efter  et  lille  Besøg  hos  en  kjær  beslægtet  Fa- 
milie, Provst  Gad  i  Gammelby  ved  Vejle-Fjord,  efter  at 
have  hilst  paa  Regenburg  som  Amtmand  i  Skanderborg 
og  været  et  Par  Dage  til  Huse  hos  en  elskværdig,  ung, 
nygift  Famihe,  Pastor  Hansens  i  Aarhus. 

Hvad  der  staar  som  kritisk  Knudepunkt  i  Kirkens 
Historie:  Roms  Indtagelse  og  Besættelse  i  Kongen 
af  Italiens  Navn  som  Kongerigets  Hovedstad,  Pius  d.  9de 
henvist  med  samt  sin  Ufejlbarheds  Karakter  til  Vatikanet 
og  den  leoninske  Stad,  —  blev  under  Trykket  af  den  lange 
Lidelsestid  næppe  ænset.  De  store  Eftervirkninger  af 
denne  Begivenhed  ville  dog.  under  Forsynets  Styrelse, 
ikke  udeblive. 

Aaret  gaar  dog  ikke  til  Ende  uden  Lysglimt  og  uden 
Haab.  Det  franske  Folk  har,  efter  den  lange  Række  af 
ydmygende,  sønderknusende  Nederlag,  rejst  sig  og  udfoldet 
en  Kraft,  der  gjør  Tyskernes  overmodige  Haansord  til 
Skamme.  Endnu  kunne  Tærningerne  rulle  til  den  ene 
Side  som  til  den  anden.  Om  det  dog  skulde  kunne  ventes  af 
Forsynets  Naade,  at  Livet  i  Europa  ikke  vil  blive  aldeles 
ulideligt  under  det  brutale  Sabelregimente? 


Ved    Aarskiftet    1871  —  1872. 

Det  var  kun  en  bristende  Sæbeboble:  —  det  preussiske 
Hovedkvarter  og  den  af  Gudelighed  overstrømmende  Preus- 
serkonge i  Versailles's  Sale,  St.  Cloud  lagt  i  Aske,  Paris 
bombarderet  og  overgivet,  Freden  sluttet  paa  de  forsmæde- 
ligste Vilkaar.  Alt  varsler  Europa  en  Jernalder :  nødtvungne 
umaadelige  Rustninger  imod  Røvermagten,  som  viser  sig 
midt  i  vor  civiliserede  Verdensdel.  Og  det  Forfærde- 
ligste forestod  endnu:  Pariserpøbelen  med  Mord  og  Brand 
i  kannibalske  Partikampe.  Tuilerierne  og  hotel  de  ville 
maatte  gaa  op  i  Luerne,  Vendome-Søjlen  omstyrtes,  førend 
Vilddyrene  kunde  blive  spærrede  i  Bur.  Nu  først  faar 
man  derhos  Øjnene  op  for  Udstrækningen  og  Forgreningerne 
af  „Internationale";  i  alle  Europas  Lande  bryder 
Proletariat  -  Spørgsmaalet  frem,  saameget  mere  truende, 
som  der  i  Bunden  ligger  et  uafviseligt  Retfærdighedskrav : 
et  haandgribeligt  Misforhold  imellem  Arbejdervilkaarene  i 
Stad  og  Land  og  Prisen  paa  Menneskelivets  Fordringer  til 
en  menneskelig  Tilværelse. 

Og  et  Aar,  saa  fuldt  af  Ulykke  og  saa  ulykkespaaende, 

skulde  være  et  festligt  Aar  for  mig   og  Mine,    begynde   og 
ende  med  Højtid  af  sjælden  Art! 

Jeg  havde  ved  Festen  i  Anledning  af  Kommunitetets 
300-aarige  Jubilæum  den  25de  Juli  1869  udtalt,  at  det 
vel  var  vegrd  og  i  sin  Orden  at  holde  Jubilæum  for  offent- 
hge  Anstalter,  som  i  flerehundredaarig  Alder  befandt  sig  i 
blomstrende,  usvækket  veldædig  Tilstand,  men  at  det  ingen 
ret  Art  havde,  hvor  det,  der  jubileredes  over,  vilde  inden 
stakket  Tid  synke  til  Jorden  og  under  Jorden,  og  snart 
være  overgivet  til  Forglemmelse.  Det  var  talt  i  fuld  Alvor, 
og,  havde  jeg  kunnet  følge  min  naturlige  Lyst,  vilde  jeg 
den  3dje  April,  da  jeg  saa'  tilbage  paa  5  0  Embedsaar 
som  Universitetslærer,  helst  hos  en  af  Sønnerne  have  med 
mine  Allernærmeste  i  al  Stilhed  bragt  min  Sjæls  Takoffer 
til  det  skjærmende  og  ledende  Forsyn.  Men  det  vilde  dog 
have  havt  Præget  af  Særhed,  —  og.  saaledes  som  Dagen 
gik,  baade  i  den  større  og  i  den  mindre  Kreds,  har  den 
kun  kunnet  efterlade  kjære  og  taknemhge  Minder.  Ordens- 
Dekorationen,  som  overbragtes  mig  af  Kultusminister 
Hall,  kunde  kun  være  mig  et  kjærkomment  Tegn  paa 
den  kongelige  Stemning;  den  har  ikke  altid  været  saa- 
dan.  Ved  denne  LejUghed  blev  mit  Embedssegl,  —  jeg 
havde  ladet  det  stikke  i  Paris  1819:  Straaler,  udgaaende 
fra  Korset,  der  bringe  Skymasserne  til  at  vige,  —  ophøjet 
til  et  Vaabenskjold,  som  det  er  anordnet  for  Storkorset  af 
Dannebrogsordenen.  Mottoet  var  her  givet  ved  Billedet: 
„Ex  cruce  lux". 

Til  samme  Tid  bragte  et  Hæfte  af  Kaikar' s  Tids- 
skrift en  Artikel  af  mig  med  Overskrift:  „Ikke  Kundskab, 
men  Folkehghed" !  Det  traf  sig  saa,  at  et  grundtvigiansk 
„Vennemøde"    ganske    koii;    efter    var    samlet    for   at  fejre 

Grundtvigs  60-aarige  Præstevirksomhed,  og  jeg  havde  den 
Tilfredsstillelse  at  se,  hvor  vel  hint  Tema  var  valgt;  Folke- 
lighedens Pris  fremfor  Kundskabens  var  det  staaende  Æmne 
i  Talerne  paa  Vennemødet. 

Ved  Bindesbøll's  Død  var  Monrad  bleven  gjen- 
indsat  paa  den  Bispestol,  hvorfra  han  i  sin  Tid  var  bleven 
trængt  voldehg  ud.  Det  var  en  Oprejsning,  der  skyldtes 
den  haardt  prøvede  Mand,  og  jeg  saa'  ham  med  oprigtig 
Glæde  kaste  Anker  i  den  fredelige  Havn.  Saa  meget  ube- 
hageligere overraskedes  jeg,  —  og  Mange  med  mig,  —  ved 
uventet  at  se  ham  fremstille  sig  paa  Tribunen  i  Helsingør 
for  at  opnaa  Valg  til  Folkethinget.  Paa  mig  havde  hine 
„politiske  Foredrag"  gjort  et  saa  uhyggeligt  Indtryk,  at 
jeg  paa  mine  Landsmænds  Vegne  ikke  kunde  andet  end 
føle  Tilfredsstillelse  ved  at  se  Forsøget  mislykkes.  Men, 
hvormeget  der  vilde  være  tabt,  dersom  det  ikke  skulde 
lykkes  denne  Aand  at  komme  til  endelig  Ro,  dei'paa  have 
vi  faaet  det  fulde  Bevis  i  den  Samling  af  Prædikener, 
hvormed  han  overraskede  os  i  Slutningen  af  Aaret.  I  de 
indgetogne  og  ensformige  Forhold,  under  hvilke  de  vordende 
Gejsthge  hos  os  ere  henviste  til  at  søge  deres  Uddannelse, 
er  der  i  det  ydre  Liv  ikke  meget,  der  kan  tjene  til  at  ud- 
vide Synskredsen,  klare  og  modne  det  aandelige  Syn.  Den 
naturlige  Følge  bhver  en  gjennemgaaende  Tarvehghed  i  de 
fleste  homiletiske  Ydelser,  en  vis  Mangel  paa  Ejendomme- 
lighed i  Opfattelse  og  Gjengivelse.  Men  i  de  Monrad'ske 
Betragtninger,  som  de  vel  snarere  maa  kaldes  end  Prædi- 
kener, kommer  det  første  Indtryk  os  imøde  af  et  stærkt 
bevæget,  scenerigt  Liv.  Det  er  dyrt  tilkæmpede  Frugter 
af  en  ualmindelig  udrustet  Aand.  ført  igjennem  ualmindelig 

stormfulde  Livsforhold,  der  her  bydes  i  simpel,  men  just 
ved  Simpelheden  tiltalende  Form. 

Men  epokegjørende  i  vor  Literatur  er  den  første,  al- 
mindelige Del  af  Martensen's  „Etik"  af  samme  Aar.  I 
hans  „Dogmatik"  have  vi  Arbejdet  af  den  granskende 
Aand  ved  Overgangs-Perioden  fra  den  hegelske  Spekulation 
til  Evangeliet,  —  en  Overgang,  som  har  havt  sine  Vanske- 
Ugheder  at  bekæmpe,  med  hvor  stor  Kunst  den  end  er 
udført;  i  „Etiken"  have  vi  Frugten  af  det  rige,  gjennem- 
modnede  kristelige  Aandsliv  i  Manddomsalderens  bedste 
Tid.  Og  just  de  etiske  Spørgsmaal  trænge  i  vor  Tid  i 
højeste  Grad  til  at  behandles  af  Mesterens  Haand.  Livet 
i  dets  forskjelligartede  Forhold  gjør  nuomtide  sine  Krav 
gjældende  med  uafviselig  Magt;  men,  hvor  disse  Krav  have 
deres  Grund  i  Egennyttens  og  Nydelsessygens  urene  Kilde, 
kunne-  de  kun  virke  til  at  demoralisere  Livet.  Overfor 
disse  stærke,  men  forkastelige  Springfjedre  til  anspændt 
Virksomhed  gjælder  det  at  stille  det  Godes  Idé.  Sædehg- 
hedslivets  Væsen  frem  i  dets  rene  Grund  og  dets  sande 
Ytringer.  Det  er  en  i  Sandhed  glædelig  Fremtoning,  naar 
denne  Bog  har  fundet  sin  taknemlige  Læserkreds  i  alle 
Stænder  og  Klasser;  i  hvor  forskjellig  Grad  end  Modtage- 
lighedsevnen  kan  være  tilstede  baade  hos  Høje  og  Lave, 
er  det  en  opmuntrende  Kjendsgjerning  at  finde  Sansen  for 
det  Alvorlige,  til  Eftertanke  og  Selvprøvelse  Opfordrende 
levende  og  vaagen.  Særlig  tør  det  ventes,  at  det  vil  blive 
erkjendt  som  en  stor  Misforstaaelse,  naar  moralske  Æmner 
betragtes  som  ufrugtbare  for  det  homiletiske  Foredrag;  de 
ere  det  kun,  naar  man  nøjes  med  Ord  og  Talemaader  i 
Stedet  for  at  tale  ud  af  indre  Selverfaring. 

Sommermaanederne  tilbragte  vi,  efter  et  flygtigt  Besøg 

til  Omegnen  af  Gisselfeld  og  Bregentved  og  Herlufsholm, 
først  paa  Liselund  og  Klinten,  derpaa  efter  vanlig  Vis  hos 
Sønnerne.  Med  Søn  og  Svigerdatter  fra  Fredericia  og  en  af 
Sønnerne  naa'de  vi  for  første  Gang  op  til  Limfjorden,  og 
satte,  over  Pontonbroen,  første  Gang  Foden  paa  Vendsys- 
sels Grund.  Ikke  ved  Beliggenhed  alene,  men  ogsaa  som  By 
er  Aalborg  interessant  ved  sine  gamle  Stenbygninger;  man 
kan  forfølge  den  hele  Østkyst  mod  Syd,  uden  at  træffe 
paa  Sidestykker  til  dem  før  i  Flensborg.  De  skjønne  Egne 
ved  Hobro  og  Mariager  besøgte  vi  paa  Henrejsen,  Kirke- 
bygningen i  Viborg  og  Skovsøerne  ved  Silkeborg  paa  Til- 
bagevejen. 

Bestræbelserne  efter  atfaaUniversitetsforholdene  grundigt 
forkvaklede  (se  S.  527)  bleve  i  Aarets  Løb  paa  heldig 
Maade  krydsede  og  overskaarne  ved  Anordningen  af  faste 
Censorer  ved  samtlige  Embedsexamina,  —  en  Foranstalt- 
ning, hvorved  der  upaatvivlehg  er  gjort  et  Fremskridt  i 
vort  Examensvæsen. 

I  Oktober  Maaned  kom  det  fjerde  nordiske  Kirke- 
møde i  Stand  i  Kjøbenhavn  efter  et  Mellemrum  af  14 
Aar,  —  uden  stor  Deltagelse  fra  Naborigerne.  Efter  Be- 
styrelsens Anmodning  indledede  jeg  Forhandlingerne  ved 
et  Foredrag,  uden  dog  at  tage  videre  Del  i  disse.  Mit 
Omdømme  om  disse  Sammenkomster  fandt  jeg  ogsaa  her 
kun  bestyrket  (se  S.  450).  Nogen  egentlig  Betydning  faa 
de  ved  Lejligheden,  der  gives  til  personligt  Bekjendtskab 
og  Gjensyn;  men  de  burde  da  være  anlagte  saaledes,  at 
det  personlige  Samliv  traadte  frem  som  Hovedsag,  hvor- 
imod de  nu,  ved  bebudede  offentlige  Forhandlinger  over 
de   forskjelligste  Æmner,    vække  Forventninger,    som    ikke 

kunne  blive  opfyldte. 

Vore  egne  kirkelige  Forhold  gjøre  fremdeles  bedst  i 
at  henstaa  saa  lidet  bemærkede  som  muHg.  Overfor 
en  Artikel  af  Pastor  Birkedal  i  Kalkar's  „Teol.  Tidsskr." 
1871.  (S.  339—341)  kunde  jeg  ikke  forholde  mig  rolig. 
Idet  Artiklen  gaar  ud  derfra:  at  Lovene  om  Sognebaands- 
løsning  og  Frimenigheder  ere  —  i  berømmelig  Mening  — 
„uhørte  Ordninger  i  vort  Folks  Kirke",  sluttes  der  videre: 
„at.  hvad  der  skal  have  Formodning  for  sig  om  at  kunne 
afhjælpe  Manglerne  i  den  danske  Kirke,  hvad  dens  Orden 
og  Skikkelse  angaar.  maa  være  uhørt  i  de  andre".  Det 
udvikles  nærmere  saaledes:  „Den  danske  Folkekirke  har 
Forudsætninger,  som  ikke  findes  andetsteds:  Grundtvig 
og  S.  Kierkegaard".  Altsaa:  „Der  er  intet  andet  med 
sund  Sans  at  gjøre.  end  at  omdanne  Folkekirken  saaledes, 
at  den  faar  en  Skikkelse,  der  svarer  til  de  Forudsætninger, 
der  ere  tilstede  her.  —  en  Skikkelse,  som  bliver  saare  for- 
skjellig  fra  andre  Folkekirkers,  just  fordi  der  er  en  grund- 
forskjellig  Udvikling  her".  Unægtelig  er  der  grundt- 
vigiansk Logik  i  denne  Tale,  som  vil  have  Folkekirken 
i  Danmark,  paa  Grund  af  ren  personlige  „Forudsætninger", 
stillet  som  Nyskikkelse,  „grundforskjellig"  fra  den  hele 
øvrige  Kukkes  Yilkaar.  En  evangehsk-protestantisk  Kirke- 
styrelse vil  imidlertid  næppe  vedkjende  sig  Konklusionen. 
Hvorvidt  den  vil  være  i  Stand  til  at  afparere  samme, 
efterat  den  ikke  har  vidst  at  værge  sig  imod  Præmisserne, 
er  et  andet  Spørgsmaal.  Mit  Kontra-Indlæg  findes  samme- 
steds: „Hvorhen  styres  der  med  Folkekirken  i  Danmark"? 
Yed  samme  Tid  leverede  jeg  til  „Kristelig  Kalender  for 
1872"  efter  Anmodning  af  Udgiverne:  „Den  evang-protest. 
Kirkes  Grundlægning  ved  den  augsburgske  Bekjendelse 
1530". 

Et  meget  kjært  Efteraarsbesøg  fik  jeg  af  Kirke- 
historikeren Hase  fra  Jena.  —  en  af  de  ikke  mange 
Teologer  i  Tyskland,  med  hvem  jeg  har  følt  mig  fra  hans 
første  Fremtræden  i  Literaturen  aandelig  beslægtet,  og  en 
af  de  faa  Lærde  i  Tyskland,  som  formaa  at  betragte 
danske  Forhold  uden  specifisk  tysk  Ensidighed.  Efter 
Besøget  sendte  han  mig  den  sidste  Udgave  af  den  fortrin- 
lige „protestantische  Polemik", 

Saa  kom  Guldbryllupsfesten  den  8de  December. 
Den  var.  saaledes  som  vi  se  os  omgivne  af  Børn  og  Børne- 
børn og  nærmeste  Yenner,  en  højttonende  Lovsang  fra 
det  rigt  benaadede,  rigt  velsignede  huslige  Hjem.  —  først 
og  sidst  for  „den  Ene",  den  naadefuldt  bevarede,  som  har 
bredet  det  oplivende  og  varmende  Solskin  igjennem  Hjem- 
mets Rum. 

Aarets  sidste  Gjerning  var  Ordningen  af  Jubilæums- 
Legatet. 

Tanken  om  Anvendelsen  havde  været  mig  klar  fra 
først  af:  at  bidrage  til  at  ophjælpe  de  synkende  teologiske 
Studier  ved  Universitetet.  Det  Velbetænkte  i  denne 
Anvendelse  kom  for  Dagen,  da  der  ved  første  Termin 
ikke  meldte  sig  flere  Ansøgere  end  10;  —  hvad  der  her 
bødes,  var  jo  ikke  Penge,  men  Bøger.  Saaledes  viser  Le- 
gatet sig  ikke  saa  meget  beregnet  paa  at  tilfredsstille,  som 
paa  at  vække  en  Trang. 


Ved    Aarskiftet    1872  —  1873. 
Allerede  i  forrige  Aar  havde  jeg  gjort  det  første  Skridt 
til  Udførelsen  af  et  Foretagende,  som  vil  blive  Efterslægten 
til  Glæde.    Den  herlige  Johannes  -  Gruppe.  Thorvald- 

sen's  Gave  til  Frue-Kirke,  var  ingensinde  fra  den 
første  Begyndelse  af  kommen  til  sin  Ret;  ved  Udførelsen 
i  terra  cotta  vare  Figurerne  svundne  saa  betydeligt  ind,  at 
de  ikke  udfyldte  Rummet  tilbørligt,  og  den  utilstrækkelige 
Brænding  gjorde  det  nødvendigt,  at  Gruppen  blev  over- 
malet fra  Tid  til  Tid  for  at  forebygge  den  alt  for  stærke 
Indvirkning  af  Regn  og  Frost.  Alligevel  vare  lidt  efter 
lidt  flere  Dele  blevne  saa  stærkt  medtagne,  at  det  ædle 
Kunstværk  vilde  øjensynlig  gaa  Undergangen  imøde.  Da 
der  nu  var  en  Restkapital  af  henved  30,000  Rdl.  tilbage 
af  den  Fond,  som  i  Aaret  1832  var  henlagt  til  Frue-Kirke 
med  den  hovedsagelige  Bestemmelse  for  den  a^arlige  Rente : 
at  tjene  til  Udførelse  af  de  Thorvaldsen'ske  Kunstværker 
i  et  varigere  og  værdigere  Materiale  (Kapitalens  fremtidige 
Forøgelse  var  afskaaren  ved  den  seneste  Ophævelse  af 
Brændeafgiften,  der  havde  været  sammes  hidtidige  Kilde),  — 
saa  indgav  jeg  gjennem  Konsistorium  Forslag  om,  at  denne 
Restkapital  maatte  anvendes  til  Udførelsen  af  Fronton- 
Gruppen  i  den  fastere  Marmorart,  hvori  Kristus-  og  Apostel- 
statuerne i  Kirken  ere  udførte.  Med  Konsistoriums  Anbe- 
faling blev  Forslaget  indgivet  til  Ministeriet,  og  det  vendte 
derfra  tilbage  med  fuldstændig  Approbation.  Imidlertid  er 
dette  Aar  hengaaet  med  forberedende  Foranstaltning:  for 
at  erhverve,  om  muligt,  de  uundværhge  Afstøbningsformer. 
tagne  over  et  Exemplar  af  Gruppen  i  Gips,  som  findes  i 
St.  Lukas-Akademiet  i  Rom. 

I  Foraarstiden  havde  jeg  den  Fornøjelse  at  hilse 
Biskop  Brammer  fra  Aarhus,  efter  en  langvarig  Sygdom, 
som  Gjæst  under  mit  Tag.  Til  ham  som  til  Flere  havde 
sælsom  Misforstaaelse,  af  hvad  Tiden  bar  i  sit  Skjød  for  vor 
Folkekirkes  Fremtid,    en  Tidlang  bragt  mig   i   mindre  ven- 

skabeligt  Forhold  (mit  Sendebrev  til  ham  ang.  Kirkeforfat- 
nings-Sagen, A.  1858).  En  Række  af  bitre  Erfaringer  i 
Mellemtiden  havde  nu  bragt  os  paa  samme  Punkt,  for  sent 
hvad  selve  Sagen  angaar;  men  enhver  Udjævning,  hvorved 
det  gamle  Forhold  bliver  gjenoprettet,  har  i  Livets  Aften- 
tid noget  højst  Velgjørende  ved  sig. 

I  Maj  og  Juni  havde  jeg  en  Gulsot  at  gjennemgaa 
med  meget  ubehagelige  Symptomer.  Foruden  at  den  holdt 
mig  i  Sengen  i  den  skjønne  Udsprings-  og  Løv-Tid,  som 
just  i  denne  Sommer  var  af  usædvanlig  Dejlighed,  hindrede 
den  mig  i  at  tage  min  DeliExamensarbejdet,  som  saaledes 
faldt  paa  Embedsbrødrene  med  forøget  Vægt. 

Fra  Sekretæren  ved  den  norske  Synode  i  Nordamerika 
kom  en  Skrivelse  mig  (foruden  flere  andre  Teologer  og 
Gejstlige)  tilhænde,  foranlediget  ved  nogle  danske  Præster, 
som  foruroligede  deres  Menigheder  i  Amerika  ved  oifentlige 
Udtalelser:  at  Skriften  ikke  er  Guds  Ord,  men  kun  en 
Trøstebog,  at  ikke  Skriften  men  Kirkens  Lære  er  Prø- 
vesten og  Regel  for  Menneskets  Tro,  Lære  og  Liv,  at 
Skriften  skal  prøves  efter  Kirkens  Tro  o.  s.  v. ;  —  saaledes, 
hed  det,  tro'r  og  lærer  „den  levende  Menighed  i  Danmark." 
Jeg  fandt  Opfordring  til  at  besvare  Skrivelsen  paa  den 
danske  Folkekirkes  Vegne,  saa  meget  mere  som  Svaret 
kunde  gives  ved  simpel  Henvisning  til  de  bestaaende  kirke- 
lige Forhold.  Jeg  opsatte  en  ganske  kort  Svarskrivelse, 
som  blev  tiltraadt  af  Pastor  Blædel  og  min  Svigersøn, 
Frimodt;  med  Paaberaabelse  af  den  Augsb.  Bekjendelses 
Ytringer  om  den  helhge  Skrift  og  af  Forpligtelsen,  der 
uforandret  nu  som  før  aflægges  ved  Ordinationen  i  Folke- 
kirken, afvistes  de  anførte  Paastande  og  Meninger  som  de, 
der  „tilhøre  et  enkelt  Parti,  men  som    den    danske   Folke- 

kirke  aldrig  har  vedkjendt  sig-'.  Hvor  lidt  der  end 
var  givet  Anledning  ved  den  velvej  ede  Skrivelses  Ind- 
hold og  Form,  kunde  det  dog  ikke  undgaa's.  at  samme, 
der  først  blev  offentliggjort  i  norske  Blade  og  stadig 
benævnedes  ..Bandbulle",  et  Aarstid  igjennem  forsynede 
de  grundtvigianske  Ordførere  med  Stof  til  Beklagelser  og 
Protester. 

Sommer-  og  Efteraars-Maanederne  bragte  os  rig  Ny- 
delse af  den  nordiske  Industri-Udstilling.  Hvilke 
Fremskridt  siden  den  sidste  i  Træskurene  paa  Kristians- 
borgs  Ridebane!  Den  skjønne,  lette  og  luftige  Sal  under 
Glastag,  den  fortræffelige  Benyttelse  af  Stadens  Volde  og 
Grave,  den  smagfulde  Anordning  af  Stort  og  Smaat,  fra 
Krigens  Ødelæggelsesredskaber  til  de  fineste  Luxusgjen- 
stande,  det  heldige  Udvalg  af  de  tre  Landes  Kunstskoler 
fremkaldte  ved  første  Syn  en  féagtig  Virkning,  og  ved 
hvert  gjentaget  Syn  det  veldædige  Indtryk  af  fuldendt 
Harmoni.  Det  var  mig  en  Glæde,  hver  Gang  jeg  havde 
en  Time  eller  to  tilovers,  at  nyde  Billedværkerne  i  de  fest- 
lige Rum,  især  naar  man  kunde  være  saa  heldig  at  faa 
Orgelets  Toner  at  høre  bruse  hen  under  Glastaget. 

Otte  Dage,  efterat  jeg  havde  givet  Sygesengen  Afsked, 
søgte  vi,  i  Selskab  med  min  Svigersøn  og  Datter  samt 
deres  to  ældste  Smaapiger,  over  Sundet  til  Ronneby  Bad 
i  Bleking.  Min  yngste  Datter  Betty  havde  fra  en  heftig 
Halsbetændelse  i  den  foregaaende  Vinter  beholdt  en  Svæk- 
kelse, for  hvilken  dette  Bad  blev  os  særlig  anbefalet 
paa  Grund  af  dets  meget  stærke  Jærnholdighed. 
Der  var  heller  ikke  forløbet  en  halv  Snes  Dage, 
førend  Virkningen  blev  kjendelig,  og  inden  Badeugernes 
Udløb  klatrede  hun  med  os  op  ad  Fjældskrænter  og  uvej- 

somme  Stier.  For  mig  gik  Dage  og  Uger  i  den  lifligste 
Skjærsommertid.  i  den  meget  smukke  Eng,  hvor  frugtbare 
Marker  og  frodige  Enge  danne  frapperende  Modsætninger 
til  vilde  Klippepartier,  og  i  det  kjæreste  Familieliv,  ligesom 
for  5  Aar  siden  i  Spezzia  —  som  en  ren  Idyl,  imellem  Ar- 
bejde, Boger  og  Spadsereture.  Derhos  havde  vi  Sviger- 
sønnen at  takke  for  det  behageligste  Rejseselskab  udenfor 
Familien :  Overlærer  P.  Lorenzen  fra  Sorø,  en  Mand  i  lige 
Grad  kundskabsrig  og  meddelsom,  og  fremfor  Alt  en  Ka- 
rakter af  det  reneste  Vand.  klar  og  oprigtig.  Efter  Til- 
bagekomsten fra  Sverrig  havde  vi  endnu  to  Uger  tilbage 
af  Ferien.  Dem  delte  vi  mellem  Sønnerne:  paa  Dja-ehave- 
gaard  og  i  Horsens,  det  nye  Hjem  for  min  gejsthge  Søn, 
som  i  Aarets  Løb  havde  opnaa't  et  Embede,  der  gav  sorg- 
frit Udkomme.  En  stor  Tilfredsstillelse  var  det  ogsaa  Fade- 
ren, at  Sønnen  kunde  tiltræde  sit  nye  Kald  som  teologisk 
Forfatter  af  et  dygtigt  og  vellykket  literært  Arbejde: 
..Lov  og  Evangelium  i  Forhold  til  Kristendoms-Forkyndelsen, 
forhandlet  imellem  Reformatorerne  i  Wittenberg  og  Agrikola 
fra  Ej  sleben." 

Den  2den  September  døde  Grundtvig,  næsten  90  Aar 
gammel.  Der  er  saa  mange  Sider,  der  kunde  bringe  Nor- 
dens Mænd  af  forskjelhge  Farver  til  at  samles  med  stor 
Paaskjønnelse  om  denne  Baare,  at  det  ikke  kunde  andet 
end  vække  Forundring,  naar  de  tre  Ordførere  ved  Jord- 
fæstelsen i  Vor  Frelsers  Kirke:  P.  A.  Fenger,  F.  Boi- 
sen, P.  Rørdam  ikke  i  det  Væsenthge  vidste  at  anslaa 
andre  Strænge  end  saadanne,  der  ikke  førte  Tanken  videre 
ud  eller  højere  op  end  til  den  kirkelige  Partimand,  hvad 
man  dog  allermindst  vil  lade  ham  gjælde  for.  Jeg  over- 
værede   ligesom  Martensen  Højtideligheden  i  Kirkens  Kor. 

Selvfølgelig  begyndte  ufortøvet  Apoteosens  Proces,  som 
unægtelig  gjorde  nogen  Resignation  behov:  „Ja,  der  gives 
dem,  der  forgude  ham",  udtalte  min  Embedsbroder. 
Hammerich,  ved  Graven  i  Kjøge.  I  Dityrambesproget 
havdes  der  kun  Brug  for  de  mest  udsøgte  Superlativer:  „Gr. 
var,  som  en  Aandens  Kæmpe  og  Banebryder,  den  Største. 
vort  Fædreland  har  fostret,"  han  var  „Aandens  Ypperste- 
præst i  Norden";  han  var  „den  ypperste  Psalmesanger. 
Kristi  Kirke  nogensinde  har  havt";  „hvad  der  er  tødt  af 
Aand  og  Aandens  Liv,  det  er  ved  ham  kaldt  frem  paa  ny". 
„han  er  den  Største  iblandt  dem  Alle",  „vor  Tids  største 
Kirkevidne",  „det  største  kirkehistoriske  Navn  efter  Luthers 
Dage"  o.  s.  v.  Der  vil,  efter  alle  Tegn  at  slutte,  komme 
til  at  løbe  endel  Yand  i  Stranden,  inden  en  nogenlunde 
ædruehg  Yurdering  vil  kunne  arbejde  sig  frem*). 

Med  de  nye  Yalg  til  Folkethinget  gik  det,  som  det 
var  at  forudse  efter  den  Rastløshed,  hvormed  Landet 
Aaret  rundt  er  jaget  igjennemfra  Agitatorernes  Side.  Jeg 
-vilde  ønske,  at  jeg  med  fuld  Oprigtighed  kunde  sætte  mit 
Navn  under  Joh.  v.  Mullers  Ord:  „Jeg  er  nu  aldeles  rolig 
og  uden  Had  imod  hvilketsomhelst  Parti;  jeg  ser,  at  Sagen 
har  for  store  Dimensioner  for  blot  Menneskeværk,  og  at  de. 
som  vi  holde  for  Ophavsmændene,  blot  ere  Løftestængerne, 
som  den  almægtige  Haand    bruger    eller   kaster  bort  efter 


*)  Et  Aar  efter  Grundtvigs  Død  udgav  Pastor  S.  Rørdam  et 
Skrift:  „Grundtvig  og  Luthers  lille  Katekisme",  hvor  der  paa  et 
af  de  første  Blade  (10)  er  at  læse:  „Ligesom  vi  om  Dagen  ind- 
aande  en  Luft,  der  er  mættet  med  Solens  Straaler,  saaledes 
indaande  alle  danske  Kristne  i  vore  Dage  (!)  den  a andelige  Luft, 
der  er  mættet  med  det  Lys,  som  Gud  ved  Grundtvig  har  ladet 
opgaa  over  Daaben." 

sin  Visdom".  Men  saa  vidt  bekj ender  jeg  ikke  at  have 
bragt  det  endnu;  jeg  kan  ikke  i  den  Grad  se  bort  fra  det 
personlige  Yiljesmoment.  Monrad  faldt  atter  ved  Valget 
i  Eoskilde.  Jeg  holder  her  ethvert  Ønske  tilbage.  Er  det 
saa.  og  det  forsikres  fra  de  troværdigste  Sider,  at  han  har 
skriftlig  henvendt  sig  til  I.  A.  Hansen.  —  efterat  denne 
med  fuld  Uforbeholdenhed  offentlig  har  undsagt  ham.  — 
for  at  anmode  ham  om  at  støtte  sit  Valg.  saa  vil  ingen 
Dødelig  kunne  indestaa  for.  hvilke  Alliancer  han  vilde 
kunne  bekvemme  sig  til  at  slutte. 

Aaret  har  efterladt  Mindet  om  en  Vandflod  den  12 — 13de 
November  af  en  saa  ødelæggende  Virkning  -  for  Syd-Lolland 
og  Falster,  som  den  ikke  har  været  oplevet  i  over  200  Aar.  Den 
danske  Nationaldyd  har  atter  vist  sig  i  sit  fulde  Lys  og 
dermed  tillige  givet  Bevis  for  det  danske  Folks  Vel- 
staaenhed. 


Ved  Aarskiftet  1873  —  1874. 
Mit  80de  Levnedsaar!  —  Den  16de  Januar  havde  min 
Jævnaldrende.  Med-Student  fra  1809,  Konferentsraad  David 
en  Kreds  af  Venner  samlet  om  Middagsbordet  i  Anledning 
af  sin  80de  Fødselsdag.  Jeg  mindede  her  om  det  ube- 
stridehge  Fortrin  ved  Alderdommen,  hvor  den  bliver  opnaa't 
med  Sundhed  paa  Sjæl  og  Legeme:  ikke  just,  hvad  der 
plejer  at  anprises,  den  rige  Sum  af  Erfaringer  og  Erin- 
dringer, der  efterhaanden  er  tilført  paa  Tidens  Strøm.  —  hvor 
tvetydig  Værdien  er  af  disse,  derom  ere  danske,  varm- 
blodige Mænd  i  de  seneste  Aar  blevne  rigelig    belærte.  — 

men  dette,  at  der  levnes  Tid  til  at  rebe  Sejlene,  til  at 
klare  Alt  inden  Borde  og  berede  sig  til  at  løbe  i  Havn  og 
kaste  Ankeret  ud.  Det  er  Tanker,  der  jDaatrænge  sig  i 
stille  Timer  med  uafviselig  Magt,  frittende  Tanker  ikke  blot 
om,  hvorledes  Udgangen  vel  skal  blive,  —  her  vender  ethvert 
Spørgsmaal  tilbage  uden  Svar  — ,  men  ogsaa  derom,  hvor- 
ledes Overgangen  skal  rettelig  forberedes.  Her  gjælder  det 
at  tage  en  vel  overvejet  Beslutning:  om  og  hvorlænge  Ar- 
bejdet tør  fortsættes  i  den  vante  Gang.  Hver  Forelæsnings- 
time kræver  nu  trods  den  lange  Øvelse  dobbelt  saa  lang 
Forberedelsestid  som  tidligere.  Men,  naar  jeg  kan  forlade 
Katedret  veltilfreds  med  den  gjorte  Gjerning,  hvad  ikke 
altid  er  Tilfældet,  —  jeg  er  selv  min  mest  upartiske  Maaler 
og  Vrager,  —  er  Kateder-Timen  mig  den  bedste  af  Da- 
gens Timer.  Saalænge  det  er  Tilfældet,  mener  jeg,  at  det 
er  den  rette  Paaskjønnelse  af  Sundheds-Gaven,  hvormed 
Gud  har  velsignet  mig  indtil  denne  Dag.  at  blive  tro  i  det 
Kald,  hvortil  hans  Naade  har  kaldet  mig.  Jeg  mente  og- 
saa at  turde  forudsætte,  at  Oldingens  Ord,  som  havde  en 
lang  Livserfaring  til  Grundlag,  maatte  have  særlig  Værd 
og  Vægt  for  unge  Teologer.  I  denne  Stemning  fejrede  jeg 
Aarets  22de  April,  da  jeg  gik  ind  i  det  8de  Tiaar.  En 
Overraskelse  bragte  Dagen  mig,  da  Direktøren  for  Kunst- 
akademiet, Etatsraad  Meldahl,  selv  meldte  mig  min  Op- 
tagelse blandt  Akademiets  Medlemmer,  en  Ære,  som  jeg 
alene  kunde  besvare  ved  at  paaberaabe  mig  i  Taksigelses- 
Skrivelsen  den  Kjærlighed,  hvormed  jeg  fra  tidlige  Dage 
af  har  følt  mig  hendragen  til  den  Nydelse,  Saralivet  med 
Kunstnere  og  deres  Værker  har  skjænket  mig. 

Blandt  de  Ofre,    Foraars-Temperaturen   krævede,    var 
der  ét,  som  vel  i  længere  Tid  havde  kunnet  forudses,  men 

dog,  da  Slaget  kom,  berørte  smerteligt.  Mar strand  blev 
reven  bort  fra  en  skjøn  Virksomhed,  hvor  der  endnu  var 
Udsigt  til  fuldmodne  Frugter.  Universitetssalen  skulde  kun 
opbevare  det  ene  Billede  af  hans  Pensel!  Kjære  Erindrin- 
ger fra  Samlivet  i  Rom  havde  knyttet  mig  nær  til  den 
ædle,  selvstændig-stolte  Kunstner-Karakter. 

Ved  en  Foraars- Artikel  i  „Fædrelandet" :  „Hvordan  er 
„den  kirkelige  Retnings"  Stilling  i  Folkekirken  for  Tiden?" 
gjorde  jeg  et  velment  men  frugtesløst  Forsøg  paa  at 
bringe  Grundtvigianerne  ud  af  den  separatistiske  Stilling, 
som  deres  Virksomhed  endnu  bestandig  indtager  iblandt  os. 
Jeg  benyttede  her  tillige  Lejligheden  til  nogle  Betragtninger 
i  Anledning  af  den  unge  Grev  Holstein-Ledreborg's  Skrift: 
„Evangelisk-luthersk.  En  negativ  Bestemmelse",  hvori  Fa- 
derens, Forfædrenes  og  Folkets  Tro  var  gjort  til  Gjenstand 
for  galdesyg  Bespottelse  i  hensynsløs  Renegat-Stil. 

I  Sommermaanederne  Juli  og  August,  efter  et  Ophold 
i  Pintseugen  hos  Sønnen  paa  Hvidkilde,  maatte  Besøget 
ved  Ronneby  Bad  gjentages  for  Hustrus  og  Datters  Skyld. 
Sommeren  var  ublid,  raa  og  kold,  og  Sommerlivet  endel 
forskjelligt  fra  forrige  Aar;  men  Gjensynet  var  kjært,  den 
smukke  Natur  for  mig  ulige  mere  tiltalende  end  ifjor,  da 
jeg  var  i  Besøg  som  Rekonvalescent,  og  Badet  retfærdig- 
gjorde ogsaa  denne  Gang  i  det  Hele  sit  Ry.  Der  træffes 
store  Tilberedelser  til  at  løfte  Badet  til  højere  Rang,  men 
dermed  ogsaa  til  at  bane  Vej  for  Badelivets  uberegne- 
lige Forfængeligheds- Apparat. 

Sløjfningsarbejdet  af  Nørrevold  blev  Aaret  igjennem 
drevet  med  stor  Kraft.  Det  er  Selvfølge,  at  Raseringen 
af  Glaciernes  Bygninger  og  Alléer  maa  meddele  Hoved- 
stadens   nærmeste    Omgivelse    et   Billede  af  Ødelæggelsens 

Vederstyggelighed;  kun  det  lovende  Anlæg  af  den  botaniske 
Have  med  dens  Palmehuse  gjør  en  Undtagelse.  Dog  — 
dette  er  en  Overgang;  men  et  Spørgsmaal  vil  det  altid 
blive,  om  man  ikke  kunde  være  gaaet  skaansommere  til- 
værks; selv  naar  Boulevardens  Træer  komme  saa  vidt,  at 
de  give  Skj^gge.  \-il  der  ikke  være  Erstatning  for  en  Spad- 
seregang, hvor  man  dog  var  løftet  endel  Alen  op  over  den 
trykkende  Fladhed,  i  hvilken  Kjøbenhavnerne  krybe  omkring. 

Slotspladsen  fik  omsider  ved  Fødselsdagen  den  6te  Okto- 
ber sit  Mindesmærke :  Fredrik  den  7  de  til  Hest,  et  ædelt 
Billedværk,  uagtet  det  stærkt  ludende  Hestehoved  næppe  i 
Længden  vil  findes  tiltalende.  Nordslesvigerne  gjorde 
ogsaa  her  deres  Ret  gjældende  som  danske  Mænd  ved  at 
møde  i  talrig  Deputation  ved  Afsløringen.  Ved  den  fest- 
lige Sammenkomst  med  de  voldtagne  Brødre  var  dyb  Alvor 
Grundtonen;  men  den  haab ende  Stemning  har  i  dette  Stykke 
for  dyb  en  Grund,  til  at  den  ikke  skulde  have  trængt  sig 
frem  igjennem  Vemodet  i  Sang  og  Tale. 

Folkeophidserne  i  Folkethinget,  forstærkede  ved 
Grundtvigianernes  Parti,  skruede  sig  omsider  op  til  Højde- 
punktet. En  lille  Majoritet  med  nogle  faa  Stemmers  Over- 
vægt enedes  ved  Sessionens  Begyndelse  i  Oktober  Maaned 
om  at  nægte  Finanslovens  Overgang  til  anden  BehandHng, 
en  Fremgangsmaade.  der  omsider  tvang  Regeringen  til  at 
opløse  Folkethinget.  Jeg  kan  ikke  fravige  den  Overbevis- 
ning, at.  dersom  Skridt  af  lignende  Resoluthed  tidhgere 
havde  været  foretagne,  —  og  hvor  ofte  har  Anledningen  ikke 
været  der,  —  vilde  UstjTligheden  ikke  være  voxet  til  en 
Grad,  der  nu  ikke  synes  at  give  Socialisternes  synderlig 
efter.  Men  synes  det  ikke.  som  om  det  fattes  her  i  Landet 
paa  det  Malm.  hvoraf  der  lader  sig  udstøbe  Regeringsmænd 

med  den  Viljeskraft  og  Ihærdighed,  der  er  det  første 
Fornødne  for  at  magte  en  Masse  som  den,  der  buldrer  i 
vort  Folkething  og  i  de  uophørhg  sammentrommede  poli- 
tiske Møder?  Vi  havde  i  Foraarstiden  følt  os  løftede  og 
styrkede  ved  det  Svar,  hvormed  Regeringen  tilretteviste 
Bondevennepartiets  Insolents;  men  næppe  er  Folkethinget 
efter  Opløsningen  kommet  til  Sæde  paa  ny  i  Aarets  sidste 
Maaned,  —  omtrent  i  uforandret  Skikkelse,  og  hvad  andet 
lod  sig  vente?  —  og  har  debuteret  med  Vedtagelse  af  en 
Adresse  fra  en  Grundtvigianer,  som  ved  Siden  af  Forknyt- 
lied  og  Indholdstomhed  ikke  røber  Andet  end  fjendhgt 
Sindelag,  førend  der  ymtes  om  Tilbøjelighed  hos  Ministeriets 
Medlemmer  til  at  vige  deres  Pladser!  I  denne  Tilstand  af 
uhyggelig  Spænding,  —  hvor  demoraliserende  for  et  Folk! 
—  gaar  Aaret  til  Ende. 


Ved  Aarskiftet  1874—1875. 
Mit  akademiske  Semester  blev  begyndt  i  Februar,  lige- 
som det  forrige  var  sluttet  i  December  f.  A.  Dog  blev  det 
mig  bemærkeligt,  at  det  mundtlige  Foredrag  i  Timen  kræ- 
vede en  større  Anstrængelse  end  før,  og  denne  Iagttagelse 
var  nok  til  at  stemme  mig  forsonligere  med  Tanken:  om 
det  ikke  nu  skulde  være  det  rette  Tidspunkt  til  at  søge 
om  at  træde  tilbage  i  Hvilestand.  Tanken  herom  var  efter- 
haanden  bragt  til  Modenhed  hos  mig;  at  drage  mig  tilbage  fra 
den  literære  Virksomhed  laa  derimod  ikke  i  min  Tanke;  til 
Bevis  herpaa  tjener  Artiklen  i  „Fædrelandet"  Nr.  15 — 16  for 
19 — 20.  Januar :  „Hvorom  gjælder  Kampen  nutildags  i  Kristen- 

dommens  og  Kristi  Kirkes  Tjeneste?"  Jeghavde  gjort  Overreg- 
ning hos  mig  selv.  hvilket  Afsnit  der  passende  kunde  afslutte 
min  Docentvirksomhed.  Men  det  var  anderledes  besluttet 
for  mig.  En  Morgen  i  Begyndelsen  af  Maj  Maaned  vaag- 
nede  jeg  med  en  Fornemmelse,  som  om  der  var  et  Taage- 
slør  for  mine  Øjne.  Fornemmelsen  vedvarede,  og  den  blev 
dertil  ledsaget  af  Anfald  af  stærkt  Ildebefindende.  Saa- 
ledes  var  Afslutningen  af  min  Katedervirksomhed  pludselig 
given,  brat  og  uden  foregaaende  Varsel.  Jeg  skiltes  fra  et 
Auditorium  af  50  Tilhørere;  men  jeg  vil  ikke  nægte,  at  der 
har  været  Tider,  en  Del  Aar  tilbage,  da  det  vilde  have 
kostet  mig  ulige  mere  at  sige  Farvel  til  Lærestolen,  —  Tider 
med  mindre  Opløsthed  hos  den  akademiske  Ungdom,  større 
Interesse,  særlig  hos  den  teologiske,  for  Samling  om  fælles 
Tro'ssandhed  og  fælles  Studier,  hvor  saaledes  Grunden  var 
1)edre  forberedet  til  at  modtage  og  tilegne  sig  Ordet  til 
Orientering  i  Tro'sproblemerne. 

Den  27de  Juni  tilsendtes  mig  igjennem  Kultusmini- 
steriet en  kgl.  Resolution  af  13de  s.  M.,  hvorved  der  be- 
vilgedes mig  den  ansøgte  Afsked  fra  Universitetet,  fra  den 
1ste  September  at  regne.  Det  var  almindeligt,  at  Afskeds- 
bevilgelse  fra  Embeder  af  større  Betydning  og  Indflydelse 
gjennem  saa  lang  en  Aarrække  ledsagedes  af  en  kongelig 
Tilkjendegivelse  af  Tak  og  Tilfredshed  med  Embedsførelsen. 
Ved  min  medicinske  Kollega  Bang's  Afsked  kort  iforvejen 
•var  Formen  bleven  iagttaget.  Derfor  kunde  Undtagelsen 
fra  den  brugelige  Form  ikke  andet  end  vække  nogen  Op- 
mærksomhed. Om  Hall  virkelig  fandt  sin  Samvittighed 
bunden  til  paa  saa  officiel  og  offentlig  Maade  at  dokumen- 
tere sin  Partistilling  og  sin  Pietet  imod  den  afdøde  Parti- 
fører   og   sin  Sympati  med  efterlevende  Partifæller?     Vist- 

nok  var  den  personlige  Stemning  forud  tilstrækkelig  kon- 
stateret, kun  ikke  paa  saa  solen  en  Maade:  i  Personfor- 
tegnelsen over  de  Medborgere,  som  for  3  Aar  siden  havde 
bidraget  til  Jubilæums-Legatet  (S.  545),  fandtes  af  Mini- 
steriets Medlemmer  Statsraadspræsidenten  Holstein-Hol- 
steinborg, Justitsministeren  Krieger,  Udenrigsministeren 
Kosenørn-Lehn;  Kultusministerens  Navn  fandtes  ikke.  Efter 
al  Sandsynlighed  blev  det  forudgaaende,  -negative  Skridt  af 
den  daværende  Kultusminister  Anledning  til  det  paafølgende 
positive  af  Efterfølgeren  Worsaae,  som  afløste  Hall  i  Mini- 
steriet faa  Uger  efter.  Kort  efter  dennes  Tiltrædelse  hen- 
vendte nemlig  Departementschefen  i  Kultusministeriet,  Konfe- 
rentsraad  Linde,  sig  skriftlig  til  min  Svigersøn,  Pastor  Fri- 
modt,  for  i  Ministerens  Navn  at  bringe  i  Erfaring,  hvorvidt 
det  maatte  stemme  med  mit  Ønske,  naar  Ministeren  ned- 
lagde Indstilling  for  H.  M.  Kongen  om  Forhøjelse  af  min 
Rang  til  første  Rangklasse.  Tanken  om  et  saadant 
Skridt  var  ikke  saasnart  kommen  til  min  Kundskab,  førend 
Besvarelsen  fra  min  Side  laa  utvivlsom  for  mig.  Jeg  over- 
bragte Svaret  næste  Dag  personlig  til  Ministeren.  Næst  efter 
at  bevidne  min  forbindtlige  Tak  for  den  Bevaagenhed,  som  den 
nuværende  Kultusminister  ved  denne  Lejlighed  havde  ønsket 
at  bevise  mig,  maatte  det  være  mig  tilladt  at  erklære,  „at, 
medens  Excellence-Titlen  har  sit  rette  Hjem  i  Hofverdenen 
og  i  de  diplomatiske  Kredse,  hører  den  derimod  ikke  til 
Professor-Verdenen;  jeg  havde  bevaret  Professornavnet  rent. 
uden  nogen  Tilsætning ;  hvor  der  stod  en  slet  og  ret  Pro- 
fessorvirkelighed bagved  Geheimeraadsnavnet,  vilde  der  ved 
Titelklangen  kun  fremkaldes  et  medynksomt  Smil,  hvormed 
den  Vedkommende  vilde  være  daarlig  tjent." 

Aaret  bragte  flere  Dødsfald,  som  hvert  for  sig  gik  mig 

til  Hjærte.  I  Foraaret  bortkaldtes  min  Jævnaldrende,  Kon- 
ferentsraad  David,  paa  Tilbagerejsen  fra  Wien;  hans  Død 
var  Eftervirkning  af  et  ulykkeligt  Eald  paa  Berlins  Gader. 
I  Forsommeren  druknede  Svenskeren,  Mag.  Sohlmann, 
den  højsindede  Nordbo,  ved  Kæntring  af  en  Baad  i  en  Storm- 
flod. Faderens  Lig  blev  fundet  med  den  halvvoxne  Søn  i 
Favnen.  I Efteraaret  døde  Pastor  Dr.  Zeutheni  Fredericia, 
Manden  med  den  rene  Vilje  og  det  ydmyge  Sind,  en  ædel, 
sand,  kristelig^Sandhedsforsker ,  som  han  sjælden  findes. 
I  Aarets  sidste  Dage  hensov  min  Ungdomsven  og  Svoger, 
Mægler  Swane,  mæt  af  Dage. 


Tidspunktet  til  Overgang  fra  Arbejde  til  Hvile  var,  maatte 
jeg  snart  erkjende,  truffet  i  rette  Tid  for  mig.  Hver  Dag 
til  bestemt  Klokkeslet  at  skulle  være  oplagt  til  at  bestige 
Katedret  er  ikke  en  Leveorden,  beregnet  paa  den  Firsinds- 
tyveaarige.  Øjenlægen  havde  ment  at  kunne  forvisse  mig 
om,  at  Sekraften  vilde  vende  fuldt  tilbage,  naar  jeg  kun 
vilde  give  Tid;  men  efter  8  Maaneders  Forløb  er  jeg  endnu 
bestandig  Rekonvalescent,  og,  at  der  skulde  være  et  højere 
Punkt  at  naa'  frem  til,  ligger  udenfor  al  Rimeligheds 
Grænse.  Taknemlig  maa  jeg  være  ,  fordi  jeg  er  kommen 
saa  vidt,  at  jeg  ikke  er  ganske  afhængig  af  Andre  for  at 
søge  og  finde  Underholdning.  I  Sorø,  hvor  jeg  med  Hustru 
og  Datter  tilbragte  en  Del  af  den  fremskredne  Sommer 
tilHgemed  de  Frimodt'ske  Børn  og  Børnebørn,  maatte  jeg 
endnu  nøjes  med  at  diktere  den  datterHge  Pennefører 
Bladene:  „Om  de  teologiske  Fakulteter",  som  derefter  ud- 
kom i  Trykken.  Det  var,  forekom  det  mig,  en  naturlig 
Afslutning  af  den  lange  Embedsbane  ved  Udtrædelsen  af 

de  akademiske  Forhold,  som  jeg  havde  tilhørt  med  Liv  og 
Sjæl.  Aaret  hengik  iøvrigt  med  det  endelige  Gjennemsyn 
af  mit  literære  Efterladenskab :  „Optegnelser  om  mit 
Levned"  og  den  omarbejdede  Udgave  af  „Kirkens  Nutid 
og  Fremtid".  Men  Aarets  sidste  Maaneder  vare  ikke 
heldige  for  den.  som  maatte  være  betænkt  paa  at  fare 
skaansomt  med  Øjnene. 

Svigerdatteren  i  Horsens  har  engang  for  mange  Aar 
siden  indsyet  i  et  Bogmærke,  Gave  til  Svigerfaderen,  de 
Ord:  „Herre I  jeg  bier  paa  din  Tilkommelse"  (1ste  Mos. 
49,  18).  Paamindelsen  at  bie  med  Taalmod  og  Tro  har  jeg 
saaledes  daglig  for  Øje  og  ved  den  skal  der,  det  haaber 
jeg,  blive  holdt  fast  indtil  Enden. 

Med  Ophor  af  mit  offentlige  Liv  er  det  i  sin  Orden, 
naar  der  ogsaa  høres  op  med  de  Meddelelser,  der  høre  hen 
til  en  større  medborgerlig  Kreds.  Saaledes  afsluttet  den 
31te  December  1874. 


Hermed  ende  min  Faders  „Optegnelser",  som  nærmest 
dreje  sig  om  hans  Virksomhed  udad  til;  thi  med  Udgangen 
af  Aaret  1874,  da  han  havde  nedlagt  sit  Embede,  trak  han 
sig  ogsaa  tilbage  fra  Forbindelsen  med  Yderverdenen  og 
levede  et  Liv,  som  det  mest  egnede  sig  for  Oldingen. 

36 

„Der  er,  —  har  han  selv  ytret,  —  Afsnit  af  Livet, 
hvor  Sjælen  staar  i  den  livligste  Forbindelse  med  den  ydre 
Verden;  ....  der  er  andre  Tider,  hvor  Sjælen  søger  at 
indvirke  paa  Tingenes  Gang  med  den  erhvervede  Indsigt 
og  Kraft.  Endelig  kommer  der  Tider,  hvor  Sjælen  drager 
sig  tilbage  fra  Verden,  samler  sig  i  sig  selv.  Fra  én  Side 
er  her  unægtelig  en  Svækkelse:  i  Kræfternes  Elasticitet,  i 
Bevægeligheden  til  at  optage  det  Fremmede  ved  Sanserne, 
omfatte  og  fastholde  det  i  Hukommelsen,  bearbejde  det  ved 
Fantasiens  skabende  Evne  og  Forstandens  reflekterende 
Kraft.  Men  Erstatning  herfor  er  given  i  den  ufravendte 
Samlen  af  Tanke  og  Interesse  til  Væsenets  IMidtpunkt,  til 
det  ene  Fornødne,  i  Sjælens  Klarhed  og  Ro,  ikke  længere 
forstyrret  ved  saa  meget,  som  tidligere  virkede  adspredende 
og  urobringende  ind.  Dette  er  Oldinge-Livet,  hvor  det 
svarer  til  sin  Idé.  —  et  taust  og  stille  Liv,  men  dybt  og 
fredeligt,  den  naturlige  og  betydningsfulde  Forberedelse 
for  den  nær  tilstundende  Skiften  af  Virksomhedens  Skue- 
plads." *) 

Hvad  her  er  sagt  om  Oldinge-Livet  som  det  „tause 
og  stille,  det  dybe  og  fredelige"  Beredelsesliv  for  den  evige 
Verden,  skulde  paa  naadig  Maade  finde  sin  Virkeliggj øreise 
i  min  Faders  eget  Liv,  dog  ikke  uden  forskjelligartede 
Prøvelser.  Næppe  havde  saaledes  Aaret  1875  taget  sin 
Begyndelse,  før  vor  dyrebare  Moder,  „den  fromme  og  elske- 
lige Hustru",  blev  tagen  bort  fra  ham.  Til  Sygelejet  var 
hun  kun  bunden  en  kort  Tid,  og  hendes  sidste  Dage 
forklaredes  for  hende  og  hendes  Omgivelser  derved,  at  al 
den  Sjæle-Vaande,    hvoraf   hun    saa    tit    havde   været  fyldt 


*)  Jfr.  j.Udvikling  af  de  kristelige  Hovedlærdomme".  S.  286 — 87. 


1875—1877.  561 

ved  Tanken  om  Døden  og  den  bratte  Skilsmisse,  ganske 
toges  bort,  saa  at  hun  stærk  og  glad  i  Aanden  saa' 
sin  Udløsning  i  Møde.  Med  en  Ynglings  varme  Kiær- 
lighed  sagde  han  Farvel  til  hende,  ligesom  hun  bragte  ham 
sin  inderlige  Tak  „for  hans  fulde  Forstaaelse  af  hende  hele 
sit  Liv  igjennem",  og  den  9de  Februar  lukkedes  det  milde 
Øje,  der  havde  skjænket  ham  saa  mange  „solbelyste  Dage". 
Fra  Fyen  og  Jylland  samledes  Børnene  i  det  moderløse 
Hjem;  men  i  sin  Arbejdsstue  sad  Faderen  og  bød  os  vel- 
komne som  den  tro'skraftige  Olding,  der  i  Fromhed  bar 
Savnet  og  ikke  blot  med  sine  Egne,  men  ogsaa  med  del- 
tagende Venner  vidste  at  tale  med  sjælden  Naturlighed  om 
den  Bortkaldte  og  hendes  Betydning  for  hans  Liv.  Den 
16de  Februar  kaldte  „Vor  Frues*''  Klokker  ham  og  Børn 
og  Børnebørn  sammen  omkring  Hustruens  og  Moderens. 
Kiste,  som  var  dækket  af  et  rigt  Blomsterflor;  uden  Støtte 
gik  han  selv  opad  det  lange  Kirkegulv  og  føjede  sin  inder- 
lige Taksigelse  og  Bøn  til  Psalmens  Toner  og  til  de  Ord, 
hvormed  jeg  bragte  hende  vort  sidste  Farvel.  For  ham, 
som  ikke  blot  ved  Højtider,  men  ogsaa  i  Sorgens  Tider 
saa  tit  havde  følt  sig  kaldet  til  at  tale  et  Mindeord,  var 
det  svært  nok  her  at  maatte  stænge  sine  Følelser  inde 
og  i^aa  Grund  af  Legemets  Svaghed  tie  i  den  store  For- 
samHng;  Dagen  skulde  dog  ikke  gaa  til  Ende,  uden  at 
Hjærtet  fik  Luft  i  den  snævrere  Kreds,  og,  da  Børn  og 
Børnebørn  vare  samlede  omkring  det  store  Familiebord, 
tog  han  Mindebægeret  og  talte  med  glødende  Ord  og  bri- 
stende Stemme  til  Ihukommelse  af  sin  Hustru,  sin  Ungdoms- 
Kjærlighed.  Her  som  ved  saa  mangen  anden  Lejlighed 
slog  han  ikke  Bom  for  sit  Følelsesliv,  satte  ikke  Dæmning 
for  det,  som  rørte  sig  inderst  inde;    vel    var    der    en  jom- 

36* 

fruelig  Blyhed  udbredt  over  hans  Væsen,  en  Skyhed  for  at 
blotte  sine  Følelser,  og  hans  Sjæl  frastødtes,  saa  ofte  han 
i  Livet  blev  Vidne  til  unyttig  Ordbram,  til  opskruet  Be- 
kjendelsessyge  eller  Aabenbarelsen  af  et  hult  Følelsesliv. 
Men  det  var  saare  langtfra,  at  han  ikke  inderligt  frydede 
sig,  hvor  Hj ærtevarmen  strømmede  frisk  frem  af  Øje  og 
Mund,  og  ligesaa  langtfra,  at  han  ikke  selv  kj endte  til 
Velsignelsen  af  det  dybe  og  rige  Følelsesliv,  som  med 
Aarene  oftere  og  mere  naturligt  kom  til  Frembrud ;  navnlig 
var  det  dog  i  Breve,  at  han  kunde  lægge  hele  sit  Hjærte 
for  Dagen;  de  vise  en  glødende  Kjærlighed,  i  Ungdom- 
men til  hans  Brud,  i  Alderdommen  til  hans  fraværende 
Børn.  Fra  hans  tidligste  Manddomsaar  foreligger  der 
blandt  andet  et  lille  Mindeord,  skrevet  af  den  trediveaarige 
Professor  over  hans  ,,Hjærtes  Yndling",  hans  ,, elskelige 
attenaarige  Broder  Ludvig'-,  hvis  Øjne  han,  efter  at  have 
været  Vidne  til  usigelige  Smerter  og  Lidelser,  tillukkede 
Katten  imellem  den  27de — 28de  iSTovember  1823.  I  dette 
Mindeord,  som,  nedskrevet  for  at  lette  sit  sorgopfyldte 
Hjærte,    betegnende    nok  bærer  til  Overskrift  følgende  Di- 

stikon : 

„Pectori  sit,  stylum  cui  admoves,  speculum  charta, 
Quis  fueris  dicit,  quis  nondum,  fieri  jubet  .  .  ."  *) 

hedder  det  imod  Slutningen:     ,,Staa  du  lys  og  levende  for 

min  Sjæl.  du  elskelige  Broder,  som  du  var,  førend  Sygdoms- 

aaget  kuede  dig!     Staa   for    mig   med    dit   lette    Legeme. 

det  ungdommelig-skjønne  Ansigt,    det  levende,  mørke  Øje, 

den    høje,    herlige    Pande,    den    mildtkrummede  Næse,    de 

store,  hvælvede  Øjenlaag,   de  lange,  mørke  Øjenhaar!    .  .  . 


*)   „Lad  Papiret,  du  betror  dine  Tanker,  være  et  Spejl  for  dit  Hjærte; 
Det  melder,  hvo  du  har  været,  det  byder  at  vorde,  hvad  du 

end  ikke  er." 

Staa  for  mig,  som  du  laa  i  Dødens  Favn,  med  Himlen  i 
dit  Aasyn,  med  de  herlige  Former,  der  vidnede  om  den 
Sjæl,  som  engang  oplivede  dem.  Jeg  saa'  dem,  og  jeg 
fattede  Dybheden  af  din  Sjæl,  jeg  saa',  hvad  du  her  vilde 
være  bleven,  hvad  du  hisset  nu  er;  dine  faa  Ord,  de  barn- 
lig-haarde  Kanter,  —  tak  være  dig  Gud !  —  o  dem  mis- 
tydede jeg  aldrig  .  .  .  Du  var  mig  den  elskeligste  af  mine 
Søskende,  min  lille  søde  Ludvig;  den  kjæreste  vilde  du 
være  bleven  mig;  med  ubeskrivelig  Magt  drog  du  mit 
Hjærte  til  dig;  hvor  gjærne  var  jeg  bleven  din  Leder,  din 
Yen  paa  Vejen.  Men  du  har  ikke  ladet  mig  alene;  du 
forstod  mig,  forstod  mit  Blik,  hvor  Læben  taug,  min  Tone, 
hvor  Ordet  svigtede;  du  havde  Tillid  til  mig,  thi  din  Sjæl 
var  beslægtet  med  min.  Saa  bliver  du  mig  og  altid  nær; 
du  venter  mig  med  Længsel,  og  glad  vil  du  engang,  du 
elskelige  Brodersjæl.  modtage  den  Broder,  der  her  lukkede 
dit  Øje  og  velsignede  dig  i  din  Dødsstund,  naar  han  læng- 
selsfuld iler  dig  imøde!'' 

Dette  Inddrag  maa  være  nok  til  at  vise  det  stærke 
Følelsesliv,  den  dybe,  inderlige  Glæde  over  gjensidig,  fuld 
Forstaaelse,  der  rørte  sig  i  min  Faders  Sjæl.  Vel  var 
han  Manden  af  faa  Ord,  ingen  Ynder  af  smaalig  Tale ;  vel 
kunde  der  over  hans  Personlighed  være  udbredt  et  Præg 
af  dæmpende  Ro,  som  af  den  Udenforstaaende  kunde 
udlægges  som  stoisk  Ophøjethed,  men  som  kun  virkede 
dulmende  og  velgj ørende  paa  dem,  der  stode  ham  nær. 
Et  Levnedsløb  som  min  Faders,  der  fra  Begyndelse  til 
Slutning  staar  mærket  som  et  Arbejdsliv,  varmt  for  Livets 
højeste  Formaal  og  rigt  paa  aandelige  Kampe,  hvor  Hen- 
synet til  egen  Interesse    maa    siges  at  have  været  hel  for- 

svindende  ligeoverfor  Hensynet  til  Kristenlivets  Udvikling 
og  Fædrelandets  Vel,  —  hvor  skulde  et  saadant  Liv  over- 
hovedet kunne  tænkes  muligt  uden  et  tilsvarende  stærkt 
og  rigt-bevæget  Følelsesliv? 

I  dette  Aandsliv  blev  det  ham  ogsaa  givet  at  leve  til 
det  Sidste.  Øjnenes  Svaghed  hindrede  ham  vel  i  selv  at 
kunne  læse  meget,  og  dette  var  en  ikke  liden  Prøvelse  for 
ham,  der  var  som  født  med  Bogen  i  Haand.  Kun  nu  og 
da  kunde  han  sysle  lidt  med  det  endelige  Gjennemsyu 
af  sine  ,, Optegnelser"  og  den  hel  omarbejdede  Udgave 
af  „det  evangeliske  Kirkelivs  Nutid  og  Fremtid",  lige- 
som han  ogsaa  udvalgte  passende  Stykker  til  Over- 
sættelse og  Indføjelse  i  ,, Tidsskrift  for  udenlandsk  teologisk 
Literatur",  som  nu  dannede  det  eneste  literære  Forbindel- 
sesmiddel  imellem  ham  og  den  ydre  Verden.  Men,  naar 
undtages  det  svækkede  Syn,  havde  han  bevaret  saa  godt 
som  alle  sine  legemlige  Sanser  uskadte,  ligesom  ogsaa 
alle  Aandens  Evner  vare  i  god  Behold.  Til  stor  gjen- 
sidig  Grlæde  besøgte  jeg  ham  med  min  FamiHe  i  For- 
sommeren 1875,  og  selve  Sommermaanederne  tilbragte  han 
hos  min  Broder,  Skovrideren  paa  „Dyrehavegaard"  i  Fyen. 
Her  forfriskedes  han  baade  paa  Legeme  og  Sjæl  ved  de 
kjærlige,  oplivende  Omgivelser  og  den  smilende  svendborg- 
ske Skovnatur,  og  følte  sig  endog  saa  styrket,  at  han  et 
Lidet  tænkte  paa  endnu  en  Gang  at  sætte  Foden  paa  det 
jyske  Fastland  og  sige  Farvel  til  det  skovklædte  Himmel- 
bjærg.  Henad  Efteraaret  vendte  han  fra  Fyen  tilbage  til 
sit  hyggelige  Hjem,  hvor  Savnet  af  Hustruen  vel  stundom 
blev  ham  .meget  føleligt;'  men  aldrig  undslap  der  hans  Mund 
nogen  Klagelyd,  men  kun  Paaskjønnelse  af,  at  Gud  havde 

føjet  Alt  saa  godt  for  ham.  Ved  den  ugifte  Datters  utrætte- 
lige Kjærlighed  og  de  daghge  Besøg  af  Familien  paa  Nørre- 
bro blev  Savnet  mildnet,  og  Vinteren  1875 — 1876  tilbragtes 
snart  med  literær  Syssel  og  Højlæsning  navnlig  af  frem- 
ragende Mænds  og  Kvinders  Levnedsskildringer,  snart  med 
Musik  af  Børnebørnene  og  Besøg  af  trofaste  Venner 
og  Mænd,  som  endnu  stode  i  Livets  fulde  Gjerning;  med 
dem  kunde  han  med  usvækket  Kraft  tage  Del  i  Samtale 
om  Dagens  brændende  Spørgsmaal. 

Henimod  Paaske  1876  blev  han  angreben  af  en  heftig 
Forkølelse,  som  afkræftede  ham  meget  og  efterlod  en  stærk 
Kortaandethed.  I  Forsommeren  var  han  dog  endnu  saa 
kraftig,  at  han  kunde  modtage  i  Besøg  sine  to  Sønnefami- 
lier  og  senere  rejse  til  „Dyrehavegaard"  i  Fyen.  Opholdet 
her  skulde  dog  blive  vidt  forskjelligt  fra  det  den  fore- 
gaaende  Sommer;  selv  mærkede  han  klart,  at  der  nu  var 
foregaaet  en  stor  Forandring  med  ham,  og  at  Alderdommen 
med  forøget  Kraft  gjorde  sine  Krav  gjældende.  Synet  var 
taget  betydeligt  af.  Kræfterne  vilde  ikke  mere  strække  til, 
saa  han  ikke  ret  kunde  glæde  sig  ved  Have  eller  den  nær- 
liggende Skov.  En  stærk  Brystforkølelse  slog  sig  nu  til. 
og  fuld  af  Længsel  efter  sit  Hjem  rejste  han  den  14de 
August  tilbage  til  Studiegaarden,  ledsaget  af  sin  Datter  og 
ældste  Søn.  Ottende-Dagen  efter  sin  Hjemkomst  maatte 
han  ty  til  Sengen;  efter  en  Maaneds  Forløb  vare  Bryst- 
lidelserne vel  endte,  men  Kræfterne  vare  nu  saa  faa,  at 
han  kun  trængte  til  Hvile  og  atter  Hvile;  Øjnene  vare 
tilmed  saa  svage,  at  han  Intet  selv  formaaede  at  læse. 
Hans  inderlige  Bøn  om  Aandslivets  Bevarelse  skulde  han 
dog  sé  opfyldt;    med    Interesse    hørte    han  Uddrag    af   de 

politiske  Blade,  styrkedes  ved  Musik  og  Psalmesang  og 
Prædikener,  ligesom  Højlæsning  af  smaa  Biografier  satte 
ham  tilbage  til  de  svundne  Tider;  men  Trangen  til  Udløs- 
ning blev  altid  stærkere  nu,  da  han  Intet  mere  kunde 
udrette  og  han  syntes  at  være  sin  Omgivelse  til  Besvær; 
og  dog  var  dette  saa  lidet  Tilfældet,  at  hans  Sygeleje  baade 
for  Børn,  Børnebørn  og  for  alle.  som  ved  Besøg  viste  ham 
deres  venlige  Deltagelse,  stod  som  et  sjælden  skjønt  Syge- 
leje, styrkende  ved  den  Aandens  Klarhed,  opløftende  ved 
den  stille  Taalmod  og  Hengivelse  i  Guds  Vilje  og  den 
rørende  Taknemhghed,  der  var  udbredt  over  hele  hans 
Væsen.  Fra  Sygelejet  gik  hans  Tanker  vidt  omkring,  til 
fraværende  Børn,  i  hvis  Lykke  han  tog  levende  Del.  til 
gamle  Venner,  hvis  Livs  Førelser,  Tryk  og  Trængsler  kunde 
gaa  ham  nær  til  Hjærte;  med  ikke  liden  Uro  tænkte  hau 
paa  Universitetets  Fremtid,  særlig  paa  det  Fakultet,  til 
hvilket  han  i  over  50  Aar  havde  været  knyttet,  og  i  det 
Hele  paa  de  unge  Studerende,  blandt  hvilke  Ny-RationaHs- 
mens  og  den  frie  Tankes  Talsmænd  søgte  at  vinde  sig  Til- 
hængere. Det  var  ham  derfor  en  stor  Glæde,  da  hans  tid- 
ligere Kollega.  Professor  F.  Hammerich,  efter  min  Faders 
Tilskyndelse,  i  Vintersemestret  indbød  til  offenthge  Foredrag, 
som  vare  beregnede  paa  at  imødegaa  Tidsaandens  falske  Strøm- 
ninger; men  des  dybere  var  Sorgen,  da  det  meldtes  ham,  at 
denne  den  9de  Februar  1877  efter  en  kortvarig  Sygdom  var 
kaldet  bort  fra  sin  Virksomhed  i  Kirkens  og  Videnskabens 
Tjeneste.  I  tidligere  Dage  havde  Forskj ellen  i  teologisk 
Opfattelse  holdt  dem  noget  fjærnede  fra  hinanden,  men  i 
de  sidste  Aar  havde  Forholdet  udviklet  sig  til  et  oprigtigt 
Venskabsforhold. 

Alt  som  Legemets  Kræfter  aftoge,  svandt  iiuidlertid 
alle  jordiske  Bekymringer,  og  Aanden  løsnedes  lidt  efter 
lidt  fra  sit  trange  Hylster.  Stille  og  taalmodig,  uden 
mindste  Klage  over  det  langvarige  Leje.  men  ogsaa  uden 
nogensomhelst  legemlig  Smerte,  stundom  med  en  egen 
Forklarethed  i  Aasyn  og  stærk  Glød  i  det  dunkle  Øje. 
hvilede  han  i  sit  skjønue  Sovekammer  med  det  kraftige^ 
sølverhvide  Haar  paa  Puden;  der  lød  intet  utaalmodigt  Ord, 
men  kun  Taksigelse  for  Aandslivets  Bevarelse,  Tak  for 
den  mindste  Haandsrækning,  for  hvert  venligt  Besøg,  hvert 
kjærligt  Ord,  ofte  ledsaget  af  et  mildt  Smil,  et  lille  Nik, 
stundom  en  spøgende  Bemærkning.  Tilsidst  drog  Aan- 
den sig  tilhage  i  sine  inderste  hellige  Dybder,  hvor  den. 
omsvævedes  af  yndige,  livsalige  Minder  og  skjønne  Billeder, 
men  hvor  den  ogsaa  endnu  var  i  fuld  og  levende  Virk- 
somhed. Tilbage  i  Tiden  rykkedes  han,  og  da  var  det 
ham,  som  om  han  stod  ligeoverfor  en  talrig  Forsamling; 
i  hellige  Taler  udtalte  han  sig  da  om  „det  tredobbelte  Liv, 
der  skulde  leves:  Livet  indad  imod  sit  eget  Indre,  Livet 
udad  imod  Verden,  Livet  opad  imod  Herrernes  Herre"; 
tilsidst  rejste  han  sig  op,  og  med  Stemmen  klar  og  stærk 
lyste  han  Velsignelsen  over  Forsamlingen.  Efter  en  Stunds 
Forløb  brød  Aandens  Liv  atter  frem ;  med  opløftet 
Haand  vidnede  han  da  ,,om  den  treenige  Gud*';  atter  og 
atter  gjentog  han:  ,, Faderens  Gjerning  er  Sønnens  Gjer- 
ning,  og  Sønnens  Gjeming  er  Aandens  Gjerning",  og  slut- 
tede saa:  ,, Faderens  Gjerning  er  den  hele,  hellige,  højhel- 
lige treenige  Guds  Gjerning''.  Disse  vare  hans  sidste 
sammenhængende  Ord;  den  stille  Uges  Onsdag,  den  28de 
Marts,  Kl.  IV2  Middag,    drog    han    uden  Smerte  sit  sidste 

Suk.  Den  6te  April,  da  Foraarssolen  for  første  Gang 
skinnede  saa  mildt  og  saa  varmt,  fandt  hans  Bisættelse 
Sted  i  den  festlig-smykkede  Frue  Kirke,  hvorfra  Kisten 
under  Præludium  af  Thorvaldsens  Sørgemarsch  blev  ud- 
baaren  af  Studenter  og  nedsænkedes  i  den  store  FamiHe- 
grav  paa  Assistents-Kirkegaard  ved  Siden  af  hans  Hustru. 
Velsignet  være  hans  og  hendes  djTebare  Minde. 


Henvisning 

til 
omtalte  Personer,  Qjenstande  og  Steder. 


Sid 

Aabent  Brev  (Kristian  d.8de. 
8de  Juli  1846) 306. 

AabentBrev(Frederikd.7de)     323. 

Abrahamsen,  J. .  .  151—153,  302! 

Abrahamsen,    "W 7. 

Adler,  .LG 222. 

Adresser    .  .  .  321,  471,  479,  486. 

Afzelius,  A 300,  310,  489. 

Agardh,  C.  A 310. 

Ahlmann,  M.  E 162. 

Ahnfeld,  P.  G 166. 

Allen,  CF 308. 

Andræ,  CG 419. 

Antislesvigholstenske  Frag- 
menter         308. 

Arvefølge-Lov 402. 

Askov  Højskole 274, 431. 

Augsburgsk  Bekjendelse  .  .    396. 

Augustenborg  (Hertug    af)     265. 

Augustforening 496. 

Baden,  G.  L 121. 

Baden,  J 34. 

Baggesen,  .1 27,  102. 

Balle,  N.  E 34. 

Bang,    0 177,  556. 


Side. 

Bang,  P.  .  .  .  178,  207—208,  225, 
256,  263,  288—289,  301,  303, 
328,    334—335,    366,    408,    442. 

Baptister    .  .  .* 292—294. 

Bardenfleth,  C.  E 333. 

Beckmann,  A,  F 489. 

Bergh  Irgens- 81. 

Berggreen,  A.  P 21,  59. 

Berlin 67—78,  358. 

Bibeloversættelse    .  .  .    219—220. 

Bille-Brahe 385. 

Bille-Brahe,  0 519. 

Bindesbøll,    G 200,292. 

Bindesbøll,  S 535,    541. 

Birkedal,    V 231,  520,544. 

Bispeembedet 421,    436. 

Bissen,  H.  V 200,    475. 

Bjergsted 411. 

Bleek,   F 70,    232. 

Blædel,  N.  G 547. 

Bogtrykkerkunstens      Jubi- 
læum       238. 

Boisen,  P.  0 246. 

Boisen,  F 549. 

Bolzano 520. 

Side. 

Bombardement  (1807)  ...  17. 
Bondevenne-Ministerium  4.57,  460. 
Bondevennejjarti  .   447,  480,  496. 

Bornemann,  F.  C .500. 

Bornemann,  J 422,    534. 

Brammer,  P.  Gr 451,    546. 

Brandis,  C.  A 102. 

Brasen,  J.  A 436. 

Brix,    CC 286. 

Brock,   G 437. 

Bruun,   M.   C 102. 

Bruun,  M.  P 478. 

Bruun,  P.  D 347,    436. 

Bræstrup 241,    482. 

Brøndsted,  P.  0 88. 

Bugge,   Th 22. 

Buttmann,  F 73. 

Bockh,  A 73. 

Bøttiger 81. 

Carlsson 489. 

Christensen,  B 321.    330. 

Christian  s:  Kristian. 

Christianis  Institut 8. 

Clausen,   Emil 293,    397. 

Clausen  (Klausen)  G.  E.  10,44—45. 
Collin,    .7.   .  .  194,   197—198,  200. 

Cousin,   V 102. 

Dahl,  J 80,  98. 

Dalgas,  .T 95. 

Dankwart ^51,    ,393. 

Dannevirke   (Ugeblad)   .  .  .     262. 

David,   C.  .  .  .  154—1.55,  176, 178, 

551,  .558. 

Dresden 78 82. 

Drewsen,  J.C.  183, 267, 302, 306, 321. 

Drieler 43g. 

Duntzfeld 321. 

Embedsbolig 2.5.5. 

Engelbreth,  W.  F.  .  .  .    115—116. 

Engelstoft,  C.  T 174. 

Engelstoft,    L 23,  97,  1.54. 

England 92. 

Ehlers'  Kollegium 174. 


Side. 

Estrup,   H 268. 

Examenskommissioner    465—471, 
527,  530. 

Examens-Censorer     543. 

Fallesen,  L.   N 47. 

Feilberg,  P.  D 473. 

Fenger,    P.  A 549. 

Flensborg,  C.  J 375,    436. 

Flor,   C.   .  262,  274,  326,  329,  331. 

Florents 516,    519. 

Fogtmann,    N 159. 

Folkeblad,  dansk    .  .  .    183—185. 

Folkeforening,  dansk  ....     496. 

Folkething  .  .  394,  422,  447,  462, 
480.  496,  520,  524,  525, 
527,  534,  554 — 555. 

Forchhammer,    J.  G 500. 

Forskjønnelses-Komite  .  .  .     241. 

Forældre-Hjem 38. 

Francke 324,    332. 

Franzensbad 461. 

Fredensborg    ....  47,  449,  461. 

Fredrik  d.  6te  5—6,  190,  260,  437. 

Fredrik  d.  7de  323,387,403,440,456, 
460,  474,  475,  484,  492,  504,  554. 

Fredriksberg  Have 14. 

Fredriksborg 456 — 460. 

Fredriksdal 454. 

Freund,   H 89,  192,  200. 

Friedlander,  B 74,    157. 

Friedlander,    D 75. 

Frijs-Frijsenborg    ....  498,  525. 

Frimenigheder  520—522,523—526. 

Frimodt,  R 547. 

Frue-Kirke  .  .  35,  202—204,  546. 

Frue-Kirkeplads 240. 

Frue-Kirkes    Præsteboliger    243. 

Frue-Skole    (Metropolitan- 
skolen)    34,  48. 

Fællesforfatning 478. 

Fæstningsværkernes     Sløjf- 
ning       552. 

Følleslev 532. 

Side. 

Gad,  P.  c.  s.   .  .  .  40,  242,  397. 

Gad,  Pram  .  .  229,  444,  477,  538. 

Gad,  H.  G 477. 

Gamst 200. 

Gavebrev 427 — 431. 

Geijer,   E.  G 282. 

Gjødvad,  J.  F 339. 

Glahn,   E 453. 

Goldschmidt,  M.  A 329. 

Graasten 477. 

Grégoire 103. 

Grundloven .341. 

Grundtvig,  N.  F.  S.  .  .  .  27,  107, 
112,  117,  132,  214—216,  218, 
296,  339,  442,  504,   549,  550. 

Grundtvigianisme  .  .  .  216 — 217. 
250,  395.  469,  480.  486—487, 
520—522.   523,  547—548,  553. 

Guldberg  Høegh,   O.  E.   .  .     183. 

Guldbryllup 545. 

Gutfeld,   F.  C 47. 

Gyllenhål 489. 

Goschen 70. 

Goethe,  W 171. 

Gottingen 61,  209. 

Hage,   .J 176. 

Hage,  H.  .  .  .  185,  321,  326.  331, 
337.  402.  426,  444,  447,  486. 

Hagen,  J 460. 

Hagerup,  E.  H .341. 

Hall,   CC...  419,  443,  446,  497, 
520,  536.  556. 

Halsted  Præstegaard  41—44.  .529. 

Hamilton,  H 490. 

Hammer  Hofraad 86. 

Hammerich,  F 460,  550. 

Hammerich,  M.  .  .  .  321,  326,  339. 

Hansen,  A 265,  321. 

Hansen.  Aleth  .  .  .  525,  526,  529. 

Hansen,  CF.  (General)  353. 374. 407. 

Hansen.  C.  F.  (Overbygnings- 
direktør)  36,  58,  192. 

Hansen,  H.  (Mehrn) 340. 


Side. 

Hansen,  H.P.  (Bankdirektør)  264, 
267, 272, 279, 302, 306, 321, 326, 3.39. 

Hansen,  H.  P.  (Vexelér)  .  .     514. 

Hansen,  J.  A.   ...  444,  470,  498. 

Hansen,   J.  0 207. 

Hansen,  Konst 238. 

Hansen,  Th 538. 

Hartmann,  J.  P.  E.  .  .  .  292, 

Harzen,  E 80 

Hase,  C 

Hauch.  C 

j   Hegelianisme 

Heiberg,  P.  A 7, 

Heiberg,  J.  L.  .  59,  99,  154, 

[   Helsingør 

j    Herlufsholm 

Hermansen,  C 

Hersleb,  .J.  P 

Hertz,  M 

Hetsch,  G.  F.  .  192,  197,  200, 

Hilcker,  G.  C 238, 

Hodges 

Hohlenberg,   M.  H.  .  .  .  140, 

Holdt 

Holstein-Ledreborg 

Holberg,  L 

Holsten 377,  382, 

Holm,   A.  K 

Horneman,  CF 53, 

Humboldt,   W.  ...  71,  392, 

Hvidt,  L.  N.  .  .  .  176,  178, 
226,  264,  267,  273,  302, 
321,  326,  328,  .329,  330. 
332,  333,  334,  335,  440. 

Hyltén-Cavallius 338. 

Høyen,  N 182—183,    192. 

194,  200,  460,  536. 

Høyer.  CF 191. 

Jacobsen 321,    33.5,    514. 

.Januarministeriet 398. 

Jensen,  C.  A 89. 

Jespersen,  CM 347. 

Indbyrdes  Undervisning  .  .     151. 


484. 
,  89. 
545. 

95. 
211. 

99. 
211. 
408. 
502. 
220. 

51. 

57. 
242. 
499. 
384. 
219. 
260. 
553. 
450. 
485. 

47. 
105. 
504. 
183. 
.320, 
33] . 

Side. 

Individualisme,  kirkelig,  520 — 521. 

Industri-Udstilling 548. 

Internationale 539. 

Johannesgruppen  (Thor- 
valdsens)         545. 

Johanneskirken 472. 

.Tonstrup-Seminarium  .  .  449,  454. 

Irminger 391. 

Jubilæum 540. 

Jubilæums -Legat 545. 

Julirevolution 155. 

Jørgensen,   L 330. 

Kahl,  A 164. 

Kaikar,  C 220,  444,  446. 

Kali,  A 22. 

Kali,  N 22. 

Kallundborg 29. 

Kancelli,  danske 251. 

Karl  d.  15de 440,474. 

Kastrup 260. 

Kierkegaard,  P.C.  422, 480, 522, 524. 

Kirkeforfatnings-Sagen  .  .  .     414, 

441—448,  462—464,  481,  530. 

Kirkelige  Kommissioner  .  .     413, 

527—529,  535. 

Kirkemøder 449,  543. 

Kirkeritual  ....   245—246,  249. 

Kjerulf 242. 

Knuth,  F.  M.  .  268,  355,  436,  440. 

Koch,    J 89,  192,  197,  200. 

Kolera-Aaret 411. 

Kommission  ang.  Bestyrelse 

af  Kirke  og  Skole  ....  253. 
Konkurrence,  teolog.  174,  513, 515. 
Konstitutionelle  Rørelser 

224—228,  256. 
Krieger,  A.  F.  .  308,  326,  331,  341. 

Kristian   August 4 

Kristian  Fredrik  .  66,  81,  94,  96. 

Kristian  d.  8de  .  .  221,  250,   266, 

272,  280,  283,  293,  305,  311,  328. 

Kristiansfeld 9. 

Krogh 374 — 375. 


Side. 

Kriiger,  H 336. 

Købke,  N.  C 474. 

liandemoder 444,  445. 

Landsbykirker,  Universitetets  206. 

Landsthing  ....  422—423,  432, 
446—447,  462,  470,  478,  481,  485, 
491,  496—497,  504,  521,  525. 

Larsen,  J.  E 209,  256,  267, 

287,  288,  302,  303,  308,  403—404, 
422,  423—424,  437,  440,  444. 

Larsen 474. 

Lavater 508. 

Lemming,  P.  .  .  .  20,  24,   54,  97. 

Lehmann,  O.  .  155,  170,  176,  185, 
262,  265—266,  304,  326,  329, 
330—331,  332—333,  436,  446, 
474,  478,  490,  514,  534,  537. 

Liebe,   CC 437. 

Lindberg,  J.  C.  .  108,  117—118, 
119,  121—123,  131,  166. 

Liturgisk  Kommission  .  .  .    249. 

Ljunggren,   G 473. 

London-Protokol    380. 

Lorentzen,   N 261. 

Lorenzen,  P.  H 261. 

Lorenzen,  P 549. 

Liittichau 474 — 475. 

Lund,  J.  C 321. 

Lunde 321,    335. 

Lunds  Universitet 410. 

Lunding,  C.  M.  .  .  20,   24,  40,  56. 

Lycæum 24. 

Liitken,  M 182. 

Læssøe,   F 374—375,  392. 

Lønning  af  Gejstligheden  464,  531. 

Løvemonument 474. 

Maanedsskrift  f.Literatur  .     149. 

Madvig,  J.  N.  .  .  .  265,  326,  346, 
365—366,  380,  389,  422,  442, 
444,   446,  459,   478,  486,  531. 

Majfest  (28de) 177. 

Malling,   P 191. 

Malmøer-Konvention  .  .  338,349. 


Side. 

Mangor,  P.  C.  V 274. 

Marezoll,   J.   G 8,39. 

Marheineke,  Ph 73,  190. 

Markmaim,  J.  W 331. 

Maribo 29,   529. 

Marstrand 553. 

Martensen,  H 211,    231, 

299,  414,  416,  418—419,  421, 
442,  488,  522,  530,  535,  542. 

Martsdagene 329—335. 

Martsministeriet 335. 

Matthes 230. 

Meinert,  N.  J.  182,  265,  267,  272, 
279,  302,  321,  326,  329,  331,  339. 

Meldahl,  F 552. 

Menigliedsraad 462. 

Metropolitanskole  s.  Frue-Skole. 

Meyer,    Krog  P 51,  97. 

Milano 515. 

Modersmaal    ved  Forelæs- 
ninger       234. 

Molbech,    C 154,  280,  325. 

Moldenhawer,  D.  Gr.  .  .    35,    105. 

Moltke,   A.  AV.  .  .  .  196,  335,  343, 
368,  391,  459. 

Moltke,  C 428—430. 

Moltke-Hvitfeld 268. 

Monrad,  D.  G.  .  .  .  185,  279,  280, 
281,  285,  326,  330,  331,  332,  333, 
334,  345,  347,  399,  414,  419,  423, 
425,  441,  444,  461,  470,  480,  482, 
492,  533,  541,  551. 

Monrad,  M.  J 473. 

Munthe,  E 50. 

Muller,  P.  E.  .  .  .  23,  52,  97,  105, 
141,  159,  255,  506. 

MiiUer,   Tage  C.  .  .  249,  295,  442. 

Miintcr,  F.  35,  105,  125,  158,  159. 

Musæumsbygning,  zoologisk   255, 
499—502. 

Mynster,  J.  P.  .  .  .  114,  124,  129, 
158,  189,  216,  232,  249,  250, 
253,  294,  295—299,  414. 

Side. 

Møen 529. 

Møhl,    N.  C 154. 

Moller,  J.  .  .  .  53,  105,    106,    116, 

118,  143—146,  163,  167—168, 

169—170,  173. 

Møller,    R 115,  116. 

Neapel 94—97,  300,  519. 

Nielsen,  F 462. 

Nielsen,  R 219,  523. 

Nikolau^  Czar 388,  393. 

Nikolaj-Kirke  . 30—31. 

Nissen,    H 269. 

Nissen,   N.  L 49. 

Nitzsch,  K.  J 125,   377. 

Nordiske  Studentertog .  .  .  276. 
Novemberministeriet    .  .  346, 38r>. 

Nyerup,  R 25. 

Odencrants 489. 

Oehlenschlager,    A.   .    18,  27, 197, 
282,  310,  397. 

Olsen,    F.  C 185. 

Oscar  d.lste  af  Sverrig  338,393,439. 

Oxholm,  ^Y 354. 

Paris 99—103,  328,  539. 

Paulli,  J.  H.  .  .  .  414,    416,    444. 

Paulsen,   C.  D.  .  66,  74,  261,  262, 

435,  440. 

Pavedømmet93— 94,517— 519,538. 

Pavels,  C 7,  18,  31,  47. 

Pechlin,  F.  C.  367,  377—378,  388. 

Pedersen,  P 329,    339. 

Petersen,  F.  C 106. 

Petterson 164. 

Petri-Kirke 8. 

Plesner,  U.  A 331. 

Ploug,  C.    26,  277,  290,  326,  329, 
339,  410,  478,  484. 

Poulsen.  CM 477. 

Prangen,  v 200,    242. 

Presse-Vilkaar  .  .  185,  259,  287. 
Programmer  .  .  .  157 — 158,  533. 
Provinsialstænder  .  175,  179,  225, 

256—257,  287,  301,  318,  336. 

Side. 
Præstekonventer  ....  442 — 445. 
Præstø-Valghandling  .    340—341. 

Puggaard 200,    490. 

Raasløff  (Theophilus)  H.  .  472. 
Rahbek,  K.  L.  2—3, 11, 106, 156, 158. 
Reedtz,  H.  C.  .  .  858,  379,  382, 
383,  384,  386,  388,  394. 
Reformations-Jubilæum    55,  188. 

Regenburg 377,    538. 

Regentsen 25. 

Ileimer 70. 

Reuterdahl.  H.  161,  163,  165,  166. 

Reventlow,   .T 354. 

Reventlow-Jersbeck 439. 

Richardt  C 484,    502. 

Riegels,   X.  D 7. 

Rigsdage  .  .  .  368,   406,   446,  462, 
464.   477. 
Rigsforsamling,  grundlov- 
givende    339,    342. 

Rigsdag,  forenet 402. 

Rigsdags-Adresse  .  .  .    471,    478. 
Rigsraad  439,485,490,49.5,497,  504. 

Rigsret 436—438. 

Risbrigh,   B 34. 

Ritter,  J 75. 

Ritual  s.  Kirkeritual. 

Rode,    G 502. 

Rom    .  .  .  87—94,   300,   516—519. 

Ronneby-Bad 548,    553. 

Rosenborg-Have 14. 

Rosenvinge,  Kolderup  J.  249,  253. 
Rosenørn,  E.  .  .  .  529,    .535,    5.36. 

Rosenørn,  CM 390. 

Rosenørn-Lehn,   O.  .  .  .  510,  557. 

Rosenørn-Teilmann 521. 

Rothe,    C 444. 

Rothe,  R 242. 

Rothe,  Rich ....  135,    171,    507. 

Rudelbach,  A.  G.  .  108,    114—115, 

1.32,  311,  444. 

Rotwitt 457,  460. 

Rung,  H 283. 


Side 

Russell,  Lord 471. 

Ryge,  J.  C 19. 

Rødding  Folkeskole  .  .  269—270, 
274,  427—430. 

Rønnenkamp 268. 

Rørdam,    H 32. 

Rørdam,  P 341,    549. 

Rørdam,  S .'    550. 

Scavenius,   P.  B 200. 

Scharling,  C.  E 174,    451. 

Scharling,  H 515,    535. 

Scheel,  A.  V.  208,  367,  371,  372,  378. 

Schiern,  N 42. 

Schlegel,  A.  W 134. 

Schlegel,    F 86. 

Schleiermacher,  F.  67 — 70, 157, 173. 

Schleinitz,    v 368—370. 

Schmidten,  v.  H.  G.  100,  150,  154. 
Schouw,  .T.  F.  140,  178,  179,  181. 

182,  183,  186,  24J,  256,  264. 

265,  266,  267,  272—273.  278, 

281,  287,  291,  .802,  306,  319. 

.320,  321,  324,  326,  331,  3.33. 

334,  339,  343,  345,  409,  440. 

Scho velin,  J.  T 407. 

Schurmann,   J.  C 531. 

Seidelin,  Brinck-,  L.  C.  .  .  176. 
Seidelin,  Brinck-,  Adm.  .  .  182. 
Sibbern,   F.  C.  .  .  3,  20,  182,  211. 

Silkeborg 532. 

Skandinavisk  Samfund  276 — 277. 
Skandinavisk  Selskab  .    278—287. 

Skau,  L 269. 

Skarrit-Sø 411,    532. 

Skærtorsdag   (2  April  1801)       16. 

Skibsted 227. 

Skriftfortolkning.  .  .  .  229,  308, 
395.  435,  483. 
Slesvig  .  259,  261—262,  264—265. 
266—267,  269,  271,  288,  .302, 
328,  329,  336,  354,  360.  361,  376. 
379, 380, 384, 471—472,475—477, 
478,  490,  492,  494,  503,  538. 

Side. 

Slesvigsk  Forening 302. 

Slesvigsk  Stænderfoi'samling 

260—261,  263. 

Schlesvigholsteinisme  .  .  177,  324, 

327,  331,  374,  375,  378,  385. 

Slesvigeres  Besøg  269, 503, 532, 554. 

Sognebaandsløsntng  .....    479. 

Sohlmann 489,    558. 

Sommer,    A.  Gr 279. 

Sorrent 519. 

Sorø 449,    454. 

Spandet,   N.  M 394. 

Spezzia 516. 

Sponneck,  W.  C.  .  336,  366,  379, 
382—383,  391,  406,  424. 

Stemann,  P.  C 120,  251. 

Stein,  S.  A 279. 

Stenfeldt,  J.   A 330. 

Stenstrup,   J 500. 

Stockholm 310,    488. 

Stolberg,  F.  L 509. 

Studenterbesøg 300,    473. 

Studenterforening  26,433,  454,  484. 

Studenterliv 19—28. 

Stænderkomiteer 305. 

Suhr,   Th 182. 

Swane,  J 477,    532. 

Swane,  L 40,  558. 

Sverdrup,  U 23,  52. 

Syvstjærneu 272. 

Søbakken 156,    291. 

Sølvbryllup 309. 

Sørensen,   R 329. 

Søskende 40—41. 

Teater 12—13. 

Tegner,   E 276,  282,  410. 

Thiele,  J 80,   194,   197. 

Thomander,  J.  .  .  162—165,  276, 
450,    503. 

Thomsen,    C.  J 200. 

Thorlacius,   B 23,  53,  106. 

Thorvaldsen,    B.  .  .  89,  201,  202, 

203,   292,  537. 


Side. 

Thorvaldsens  Musæuin    193 — 201, 

396. 

Thrige,  H.  P 20,   24,    57. 

Tidsskrift  f.  udenl.  teol.  Lit.     170. 

Tillisch,    F.  .  .  323,  367,  376,  384. 

Toft,  G-.  N 79. 

Treschow,  N 20. 

Treschow,  F.  AV.  .  .  176,  354,  357. 

Tronfølgeordning 393. 

Tro'slære 411—413. 

Tryde,    E.  C.  .  249,  294,  444,  446. 

Trykkefriheds-Selskabet  183— 184. 

Trykkefriheds-Petition   .  .  .     182. 

Tscherning,  A.  F.  .  .  .    326,    329, 
331,    339,    470. 

Tutein,  P.  A 431. 

Tuxen,  N.  E 486. 

Tysk  Literatur 171—172. 

Tysk  i  Kjøbenhavn  ....    7—12. 

llngern-Sternberg  .  .  .    386—387. 

Universitets-Kvarter   ...  20,  31. 

Universitetsbygnings-Indvielse 

190. 

Universitets-Forhallen    .  .  .     238. 

Universitetets    Festsal    .  .  .     498. 

Universitets-Eektorater   169,  206, 
410,  490,  498,  532,  533—584. 

Unsgaard,   J.  J 436. 

Ussing,  Algren-,  T 178. 

Waage,  G.  H 249. 

Wegener,    CF...  308,  403,  404. 

Wegener,   J 44,  270. 

Welhaven,  J 282,    440. 

Velschow,  H.  M 308. 

Venedig 88,  300,  519. 

Werlauff,  E.   C 33,   308. 

Verona    515. 

Wessely,    A 436. 

West's  Malerisamling  ....       13. 

AVeyse,   C.  E.  F.  .  .  .  37,  57—59. 

deAVette,  AV.  M.  L.  .  .  .    70,   73. 

Viborg   By 532,    543. 

Videnskabernes  Selskab  .  .    451. 

Side. 

Wien 82—87. 

Wilster  (Gen.) 475,  477. 

Winther,  C 26. 

Visby.   CH..... 166. 

Wolf,  Jak 22. 

Wolff,    F.  A 74. 

Wolfarth 70. 

AVolfliagen,  F.  H 308. 

Worsaae 557. 

Wøldike,  J 22. 


Side. 

Zahrtmann,  CC.......     .391. 

Zeise,   AV.  C 20,  65. 

Zeuthen 558. 

Ørsted,    Å.   S 8,  129,  131, 

177,  180,  181,  182,  253,  254, 
264,  294,  300,  404,  413,  417, 
418,  419,  423,  426. 

Ørstedsk  Ministerium  .  413,  417, 

428. 

Ørsted,  H.  C.  .  149,  150,  183,  409. 


Rettelser. 


Side. 

Lin. 

Staar. 

Læs. 

6. 

6   f.   0. 

Kiel 

AVien. 

47. 

8  f.  n. 

Slette. 

Flække. 

Tå. 

4  f.  n. 

Buttman. 

liuttmaiin. 

87. 

5  f.  n. 

1818—1819 

1819—1820. 

\m. 

14  f.  0. 

11  Aar  (1864). 

10  Aar  (1863). 

m. 

12  f.  0. 

1831. 

1834. 

193. 

12  f.  n. 

tre. 

fem. 

232. 

14  f.  0. 

Bleeck. 

Bleek. 

350. 

1  f.  o. 

holdt. 

kaldt. 

413. 

8  f.  n. 

Kulniinister. 

Kultusminister. 

504. 

7  f.  n. 

1868. 

1866. 

549. 

2  f.  o. 

Eng. 

Egn. 

PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


BX  Clausen,    Henrik  Nicolai 

8080  Optegnelser  om  mit   levneds 

C62A3        og  min  tids  historie 


